
Ilusii pierdute—eaca semnul timpu- 
pului, in care trăim. Stăpânirea frasei 
inceteaza. 

Numai desilusionarea să nu treacă 
in scepticism. Putinii bărbaţi eminenti 
ce-i avem, au şi inceput să se retragă 
unul câte unul din viaţa publică, ear 
in locul lor năvăleşte mulţimea medio- 
crităţilor şi, cu steagul naţionalismului 
şi al libertăţii in frunte, acea gloată 
de exploatatori, pentru care Dunărea 
nu e destul de largă ca să'i despartă 


IV 


de Bisanţ. In contra lor resistenta, fie 
şi violentă, era o datorie. 

De aci critica! Insé critică destructiva 
unde trebue, şi constructivă unde poate. 

Paginile următoare cuprind un şir 
de cercetări critice asupra câtorva forme 
de cultură română din ultimele decenii. 

Srierile ast-fel impreunate in vo- 
lumul de față sunt o retipărire din 
Convorbiri literare. Presentându-se a- 
cum singure inaintea publicului şi lip- 
site de vecinătatea şi de sprijinul pu- 
ternic al scriitorilor uniţi cu noi in a- 
ceeaş tendință, ele sunt silite să r&s- 
pundă de indată la o intimpinare de 
princip, care caută a le tăgădui drep- 
tatea şi folosul, 
„Direcţia cea nouă —ni se zice—nu 
puteă să se introducă in conlucrare 
pacinică pe lingă cea vechie? Trebuiă 
oare 0 critică aşa de neimpăcată in 
contra celor mai multe forme şi au- 
toritati de astăzi? Admiténd chiar, că 
Transilvănenii scriu rău, că Bărnuţiu 
nu e om de ştiinţă, că Şincai nu e 

istoric, că Societatea Academică e stear- 
pă, că cele mai multe ziare şi poesii 
nici nu merită acest nume, —de ce să 
fie totuş aşa de amar combătute? Tot 
sunt creatiuni de cultură, forme fie şi 
goale pentru primirea cuprinsului vii- 
tor, tot sunt ceva, sunt un semn de 
viaţă si sunt mai bine decât nimic. 

La aceasta răspundem: 

Puterile unui popor, fie morale, fie 
materiale, au in or ce moment dat o 
cantitate mărginită. Averea naţională | 
a Românilor are astăzi o cifră fixă, 
energia lor intelectuală se află aseme- 
nea intr’o câtime fixată. Nu te poţi 
jucă nepedepsit cu această sumă a pu- 
terilor, cu capitalul intreprinderii de 
cultură intr'un popor. Timpul, averea, 
tăria morală şi agerimea intelectuală 
ce le intrebuintezi pentru o lucrare de 
prisos, necum pentru o lucrare greşită, 
sunt in veci pierdute pentru lucrarea 
cea, trebuincioasă şi cea adevărată. A- 
méndoué nu pot merge lingă o lalta, 
tocmai fiindcă izvorul puterilor unei 

natiuni nu este nesecat, ci este din 
fire mărginit. Dacă dar iti lipsesc o 
mie de şcolari silitori şi modeşti, de 
industriali şi meseriaşi naţionali, de 
poeţi şi prosatori mai buni, de oameni 
de ştiinţă adevăraţi, causa este, că 
mărginitele puteri, de care dispune po- 
porul téu pentru aceasta, sunt consu- 
mate de profesori ignoranti, de functio- 
nari netrebnici, de academici, secretari, 
membri onorifici, asociati in cultura, jur- 
nalisti, ateneisti, conservatoriste, poe- 
tastri, spânzurători de pănze la ,ex- 
positia artiştilor in viață“, etc. etc. 

Ai un singur bloc de marmură: dacă 
il intrebuintezi pentru o figură cari- 
cată, de unde să mai poţi sculptă o 
Minerva? | 

Martie, 1874. 

PREFAŢĂ 
la ediţia d’tntal 


Se 


Cartea de față a fost altfel pro- 
iectată decât se presentă publicului 
acum. 

Sunt aproape doi ani de când mem- 
brii Societăţii Junimea consacră o parte 
din timpul fiecării şedinţe a lor la lec- 
tura poesiilor române publicate pănă 
astăzi, cu scop de a compune pentru 
juna generatiune română o antologie, 
in care toate poesiile să fie dacă nu 
mai pre sus de or-ce critică, cel pu- 
tin insuflate de un simţiment poetic 
si ferite de injosire in conceptiune si 
in expresiuni. Insé din miile de poesii 
cetite, Societatea nu a putut alege un 

numér suficient pentru a compune un 
volum, si dintr’o colectiune de poesii 
frumoase a esit o critică de poesii rele. 

Critica se află la inceputul volumu- 
lui, iar câte-va exemple de poesii mai 
bune la fine, şi publicatiunea intreaga 
este un semn caracteristic al stării, in 
care a ajuns literatura română in anul 
1867. 


Iaşi, Iunie 1867. 


PREFAŢĂ 


la ediţia actuală 


——$—_—— 


Studiul elementar asupra poesiei ro- 
mâne apăruse ântâi in primele numere 
ale Convorbirilor Literare (1 Martie— 
15 lunie 1867) si fusese apoi publicat 
in volum deosebit. 


„Exemplele de poesii mai bune“, _ 


care insoteau acel mic volum de la 
1867, nu se mai află reproduse in ree- 
ditarea de faţă. Cele 11 poesii lirice, 
10 fabule-epigrame si 13 balade de 
Gr. Alexandrescu, Alexandri, Bolinti- 
neanu, M. D. Cornea, G. Creteanu, 
Donici, I. Negruzzi, Nicoleanu, T. Ser- 
bănescu şi A. Sihleanu, relevate atunci 

ca singure posibile, nu mai pot avea 
astăzi această insemnare. 

De atunci incoace s'au ivit in li- 
teratura noastră multe alte lucrări. 
„Pastelurile“ şi baladele résboinice ale 
lui Alexandri, poesiile lui Naum, Vlä- 
huta, Şerbănescu, Duiliu Zamfirescu, 
T. Robeanu, Ollănescu-Ascanio, A. C. 
Cuza, Bodnărescu, Coşbuc, Volenti, ale 
doamnelor Matilda Cugler-Poni, Lucre- 
tia Suciu, Veronica Micle, şi mai ales 
ale lui Eminescu ar trebui neapărat să 
figureze astăzi intr'o asemenea Anto- 
logie. Unele din ele au inălţat limba, 
forma, idea poesiei române cu mult: 
peste treapta de la 1866. 

Cercetarea, noastră critică de acum 
25 de ani r&mâne dar numai ca un 
indicator pentru distanţa străbătută pe 
calea evolutiunii de progres. 


Bucureşti, Septemvrie 1891. 

Conditiunea materială a posesiei. 


Poesia, ca toate artele, este chiemată 
a exprima frumosul; in deosebire de 
ştiinţă, care se ocupă de adevăr. Cea 
d'intâi şi cea mai mare diferenţă intre 
adevăr şi frumos este: că adevărul cu- 
prinde numai idei, pe când frumosul 
cuprinde idei manifestate in materie 
sensibilă. 

Este dar o conditiune elementară a 
fie-cării lucrări artistice de a avea un 
material, in care sau prin care săşi 
realizeze obiectul. Astfel sculptura işi 
taie idea in lemn sau in piatră, pic- 

tura şi-o exprimă prin colori, musica 
prin sonuri. Numai poesia (şi aci ve- 
dem prima ei distingere de celelalte 
arte) nu află in lumea fisică un ma- 
terial gata pentru scopurile ei. Căci 
cuvintele auzite nu sunt material, ci 
numai organ de comunicare. Cine aude 
silabele unei poesii sanscrite fără a 
intelege limba sanscrită, de şi poate 
primi o idee vagă de ritmul şi de 
eufonia cuvintelor, totuş nu are im- 
presia proprie a lucrării de artă, nici 
partea ei sensibilă, nici cea ideală; 
fiind că sonul literelor nu are să ne 
impresioneze ca ton musical, ci mai 
antai de toate ca un mijloc de a de- 
stepta imaginile si notiunile coréspun- 
zétoare cuvintelor, si unde aceasta de- 
steptare lipseste, lipseste posibilitatea 
perceptiunii unei poesii. Din contră cine 
vede o pictură indică, şi fără a inte- 
lege idea străină ce a incorporat-o 
poate artistul prin colori, d. e. infati- 
şarea unui cult necunoscut al antichi- 
tăţii, are totuşi pe deplin partea sen- 

sibilă a lucrării de artă şi este in stare 
a o apretia. Colorile picturei sunt dar 
un adevărat material, asemenea sonu- 
rile musicei, piatra sculpturei; insă 
cuvintele poesiei sunt de regulă numai 
un mijloc de comunicare intre poet 
şi auditoriu. 


Unde este atunci materialul sensibil 
al poetului, fără de care nu poate 
exista arta? Materialul poetului nu se 
află in lumea din afară; el se cuprinde 
numai in conştiinţa noastră şi se com- 
pune din imaginile reproduse ce ni le 
deşteaptă auzirea cuvintelor poetice. 
Când cetim d. e. la Bolintineanu: 


Intr’o sală 'ntinsă printre căpitani 
Stă pe tronu’i Mircea incărcat de ani. 


Astfel printre trestii tinere ’nverzite 
Un stejar intinde braţe vestejite. 


Astfel după dealuri verzi şi numai flori 
Stă bătrânul munte albit de ninsori, 


partea materială din ceea ce este fru- 
mos in această poesie, sunt imaginile 

provocate in fantasia noastră prin cu- 
vintele poetului „Mircea incărcat de ani, 
ca un stejar ce'şi intinde braţe veşte- 
jite printre trestii, ca un munte albit 
de ninsori de pe dealuri verzi“ etc. 
Prima conditiune dar, o conditiune 
materială sau mechanică, pentru ca să 
existe o poesie in genere, fie epică, fie 
lirică, fie dramatică, este : ca să se de- 
ştepte prin cuvintele ei imagini sensibile 
in fantasia auditorulut, şi tocmai prin 
aceasta poesia se deosebeşte de prosă 
ca un gen aparte cu propria sa rati- 
une de a fi. Cuvântul prosaic este 
chiemat a’mi da noţiuni, insé aceste 
noţiuni sunt abstracte, logice, desma- 
terializate, şi pot constitui ast-fel un 
adevăr şi o ştiinţă, dar nici odată o 
artă şi un op frumos. Frumosul nu 
este o idee teoretică, ci o idee invé- 
lită şi incorporată in formă sensibilă, 
şi de aceea cuvéntul poetic trebue să'mi 
reproducă această formă. Noţiunea ab- 
stractă „cina cea de taină“ poate fi 
adevărată, dacă êi cunosc relatiunile 

esentiale din Istorie, insé pentru acea- 
sta nu este âncă frumoasă; vroesc să 
fac din ea un op de artă, trebue să o 
incorporez intr'o materie sensibilă, să 
mi-o deping cu colori intr'un tablou 
(Leonardo da Vinci) sau să o descriu 
prin cuvinte, care să'mi deştepte ima- 
gini de sensibilitate adecuate cu obiec- 
tul ei (Klopstock „Messias“). 

Prin urmare un şir de cuvinte, care 
nu cuprind alta decât noţiuni reci, 
abstracte, fără imaginatiune sensibilă, 
fie ele or cât de bine rimate şi impăr- 
tite in silabe ritmice şi in strofe, totuş 
nu sunt şi nu pot fi poesie, ci rămân 
prosă—o prosă rimată. 

Pentru a demonstra acest adevăr— 
demonstratiune cu atât mai importantă, 
cu cât din ignorarea lui multe din po- 
esiile noastre nici nu intră in catego- 
ria opurilor de artă, ci sunt prosă stri- 
cată prin rime—,vom intra in câteva 
amănunte ale productiunilor adevărat 
poetice şi vom arăta, cum o sumă de 
particularităţi esenţiale ale poesiilor 

frumoase se explică numai pe baza 
acelui adevăr. 

Poetul, chiemat a deştepta prin cu- 
vintele ce le intrebuinţează, aceleaşi 
imagini sensibile in conştiinţa audito- 
rului, ce trebue să le aibă el in fan- 
tasia sa, are a se lupta cu o primă 
greutate foarte insemnată : cu pierde- 
rea crescendă a elementului material 
in gindirea cuvintelor unei limbi. La 
inceput cuvintele coréspundeau unei im- 
presiuni sensibile, şi cine le auzea 
atunci, işi reproduceă prin ele acea 
imagine materială, din care se născu- 
seră. Cu cât inaintează insé limba, cu 
cât experienţa se intinde peste mai 
multe sfere şi cuprinde cunoştinţa a 
tot mai multe obiecte de acelaş fel: 
cu atât cuvântul ce le exprimă, devine 
mai abstract, caută a se potrivi cu 
toată suma de obiecte ciştigată din 
nou, pierde una câte una din aminti- 
rile sensibile de mai nainte şi deve- 
nind o noţiune generală, se ridică pe 

calea, abstractiunii spre sfera ştiinţei, 
insă se depărtează in proporţie egală 
de sfera poesiei. Să luăm d. e. cuven- 
tul eminent. Când zice astăzi cineva 
„inteligenţă eminentă“, nu leagă nici 
o imagine sensibilă cu aceste cuvinte. 
Altfel a fost in vechime, in acea ve- . 
chime romană, care a intrebuintat pen- 
tru prima oară cuvéntul eminens. Emi- 
mens sta in legătură cu vechiul meno, 
care insemnă a fi inălţat, a se ridică 
peste un nivel dat; de unde cuventul 
- mensa, care mai inainte vrea să zică 
or-ce ridicătură, masă, bancă, scenă 
pentru vinderea sclavilor, etc.; e-mi- 
mere arăta o ridicătură mai frapanta 
decât celelalte, scoasă la iveală dintre 
toate, şi eminens cuprindea dar pe 
atunci o imagine sensibilă foarte sem- 
nificativa. Astăzi a dispărut elementul 
material din conceptiunea acestui cu- 
vent, eminent este o noţiune exclusiv 
intelectuală. Hminens cel vechiu putea 
să fie o expresie poetică, eminentul de 
astăzi este o expresie esenţial prosaică. 

Ceea ce s'a intimplat cu eminens, 
s'a intimplat cu cele mai multe cu- 
vinte ale limbei române şi a tutulor 
limbelor indo-europene : cuprinsul lor, 
in procesul psichologic al formării no- 
tiunilor, a devenit asa de eteric, incât 
nu mai posedă de cât o slabă amintire 
de sensibilitate. 

Ce importanţă are această eterizare 
pentru ştiinţă, am arătat cu altă oca- 
siune 1). Resultatul insé pentru artă 
este : că poetul nu mai poate intrebu- 
inta toate cuvintele limbei simplu așa 
precum sunt admise astăzi pentru in- 
semnarea obiectelor gindirii lui, ci tre- 
bue sau să le ilustreze cu epitete mai 
sensibile, sau să le invieze prin perso- 
nificări sau să le materializeze prin 
comparatiuni, in or ce cas insă să 
aleagă dintre toate cuvintele ce exprimă 
aproape acelaş lucru, pe acele, care cu- 
prind cea mai mare dosă de sensibili- 


1) „Despre scrierea limbei române“. 

tate potrivită cu inchipuirea fanta- 
siei sale. 


Dacă, precum am arătat, prin pro- 
gresul logic al inteligenţei limbistice 
intr'un popor gindirea cuvântului, care 
gindire avea la inceput trup şi suflet, 
şi-a pierdut cu timpul trupul şi şi-a 
păstrat numai sufletul, un suflet rece 
şi logic, oglindă credincioasă a raţiunii 
omeneşti : poetul trebue mai ântâi de 
toate să incălzească acest product şi 
să resusciteze in imaginatiunea audito- 
rului trupul evaporat din vechiele con- 
ceptiuni de cuvinte. 


1. Să privim acum mai cu deamă- 
nuntul mijloacele poetilor de a ne sen- 
sibiliză gindirea cuvintelor. Primul mij- 
loc este alegerea cuvântului celui mai 
puţin abstract. Un exemplu va lămuri 
pe deplin această afirmare. Când zic 
„simt durere“, cuvintele sunt numai 
prosaice, fiiud că'mi dau o noţiune in- 

telectuală, dar nu mă silesc a o in- 
trupă; când zic „durerea më cuprinde“, 
locutiunea a devenit mai poetică, fiind- 
că verbul este mai expresiv sau, cum 
se zice, mai pitoresc. „Durerea mé pé- 
trunde, durerea më săgeată“, etc. sunt 
alte variaţiuni coréspunzétoare trebu- 
intei de sensibilitate in cugetarea ace- 
luiaş lucru. Si astfel vedem poeţii pre- 
ferind cuvintelor abstracte pe cele ce 
exprimă o gindire mai individuală şi 
calități mai palpabile. 


A. Mureşanu in loc de a vorbi de 
armata turcească, de Rusia, de patria. 
română, cuvinte cu totul prosaice, sen- 
sibilizează aceste noţiuni şi zice : 


N’ajunse iatagdnul barbarei semi-lune, 

A carui plagi fatale si azi le mai simtim, 
Acum se viră Cnuta in vetrele străbune — 

Dar martor ne e Domnul, că vii nu o primim! 


Schiller, in „Moartea lui Wallen- 
stein“ 1), zice : 
Pălăria 
De admiral mi-ai smuls-o de pe cap. 


1) Traducere română de E. M. pag. 15, 22. 

Şi in alt loc: 


Cu ochiu posomorit 
Privesc ei pe străini in ţara lor, 
Şi bine le-ar veni să ne trimită 
Acasă cu un pumn de bani etc. 


Camoéns zice (Lusiada, cântul V): 


După ce am trecut linia arzândă ce s&pară lu- 
mea ’n două. 


Din aceeaş particularitate poetică se 
explică farmecul fabulelor lui Lafon- 
taine. Obiectul acestor fabule este cu- 
noscut din alţi autori, poate nici unul 
nu este original al lui. Dar ceea ce 
este original in Lafontaine, este acea 
alegere admirabilă de cuvinte, prin 
care in modul cel mai simplu se ex- 
primă lucrurile in natura lor palpabilă: 

Maitre corbeau sur un arbre perché 
Tenait en son bec un fromage. 


Maitre renard par Podeur alléché 
etc. 


Il ouvre un large bec, laisse tomber sa proie 
etc, 


Shakespeare, modelul cel mai per- 
31,954. Critice. 2 

fect pentru tot ce se va chiemă vre- 
odată fantasie de poet, se fereşte pănă 
la exagerare de cuvinte abstracte şi, 
dacă le intrebuinţează, le pune tot-dea- 
una alăturea o imagine sensibilă. . 

Exemple se află pe fie-care pagine a 
operelor sale. Să ne mărginim la câteva 
din cele traduse in româneşte, din 
“Macbeth“ 1). 


Să pot răsturna cu viteaza mea limbă 
Or ce te-ar depărtă de la cercul de aur. 


„Cercul de aur“ in loc de coroana 
regală, la care aspira Macbeth. 
La finele actului I zice Macbeth: 


Sum deplin hotărit: intins e or ce nerv 
Spre teribila faptă. 


In actul III. scena 1: 


eu sum rădăcina 
Şi tatăl multor regi. 


In scena 4: 


Am innotat in sânge atâta de departe 
Incât, de a mé’ntoarce tot aşa greu imi vine 


1) Traducere de P. Carp, pag. 16, 23, 24, 52, 60. 

Cât de-a merge nainte. In cap imi clocotesc 
Curioase gindiri. 
etc. etc. 


Amis, ne creusez pas vos chéres réveries, 


zice Victor Hugo(Feuilles d’automne, 29). 


2. Al doilea mijloc ce’l vedem in- 
trebuintat de poeţi pentru a produce 
materialul sensibil in gindirea cuvin- 
telor din partea auditorului, sunt ad- 
jectivele şi adverbele, ceea ce s'a nu- 
mit „epitete ornante“. Substantivul şi 
verbul singur, chiar cand se refer dea- 
dreptul la obiecte si actiuni materiale, 
nu produc in mintea noastră decât o 
slabă amintire de sensibilitate, mai 
mult o nălucire a materiei, decât o 
adevărată impresie. Când zicem d. e. 
Hasdrubal fu ucis in bătălia de la Me- 
taurus, nu ne gindim la imaginile sen- 
sibile, ce ar trebui să fie cuprinse in 
aceste cuvinte. Nici pe Hasdrubal nu 
ni'l inchipuim in figura lui, nici ucide- 

rea nu ne-o reproducem cu tot ce are 
ea de crincen, nici bătălia, nici rîul 
Metaurus: aceste substantive şi verbe 
sunt numai semne uscate pentru gin- 
direa abstractă a faptului istoric, gin- 
dire exclusiv prosaică. 

Poetul nu poate intrebuinta aseme- 
nea verbe şi substantive goale, ci este 
silit a le imbrăcă, a le improspăta in 
partea lor sensibilă prin anume rele- 
vare a ei. Aci este causa, care ne ex- 
plică d. e. epitetele constante ce le 
aflăm in Homer lângă persoanele prin- 
cipale din epopeele lui. Homer nu nu- 
meste pe Achil singur, nici pe Diomed, 
nici pe Pallas Atene, etc. Căci ce sunt 
aceste nume? Cuvinte reci, care nu 
silesc imaginaţia a’si reproduce per- 
soana in plenitudinea ei de viaţă pal- 
pabilă. De aceea Homer zice totdeauna 
700ag wxuvo Aytddevg=Achil cel grabnic 
la picior, şi te sileşte ast-fel aţi con- 
strui in fantasia ta o imagine mai sen- 
sibilă a eroului; Homer zice fom dyados 
Avouijoms = Diomed cel bun la strigăt, 

yAauxonts "49 = Minerva cu ochiul al- 
bastru, etc. 

Shakespeare in „Macbeth“, unde vor- 
beste Banquo cu vrăjitorele, le de- 
scrie : 

Se vede că intelegeti, 


Caci fiecare pune degetul ciuntit 
Pe sbârcitele buze. 


Şi in alt loc: 


Voi fi silit să iau 
De la noapte ’mprumut vre una din a ei 
Intunecate oare. 


Alexandri, in frumoasa sa poesie 
„Groza“, deşteaptă cea mai vie impre- 
sie prin adjectivele pline de sensibili- 
tate, cu care insoteste obiectele gin- 
dirii : 

Galben ca făclia de galbenă ceară 

Ce aproape’i ardea, 


Pe o scândură vechiă aruncat afară 
De somnul cel vecinic Groz’ acum dormea... 


Un moşneag atuncea, cu o barbă lungă, — 
La Groza mergând, 

Scoase doi bani netezi din vechia sa pungă, 
Lăngă mort ii puse, mâna’! sărutând, 
Mai făcu o cruce şi zise plângând, etc. 


Frumos este adjectivul sensibil in 
strofa lui Mureseanu: 


Inalta’ti lata frunte gi caută'n jur de tine 
Cum stau ca brazi in munte voinici sute de mii... 


Foarte plastic în descrierile sale este 
Bolintineanu: 


Noaptea se intinde şi din geana sa 
Argintoase lacrimi peste flori vérsa. 


Colo sub o neagră stâncă 
Geme riul spumétor, 
Pacea nopţii e adâncă, 
Luna doarme pe un nor. 


e eH o o @ e o oe ē ò . e. e 


Caigi! vezi, noaptea vine 
După dealuri fumegând. 


Pe un pisc sélbatec si vijelsos 
Unde urla’n poale Argeşul spumos, 
Este o cetate. 

etc. 

3. Un alt mijloc de a realiză aceeaş 
conditiune neapărată a frumosului po- 
etic sunt personificările obiectelor ne- 
mişcătoare sau prea abstracte, precum 
şi a calităţilor şi acţiunilor. Prin aceasta 
se introduce in gindirea cuvintelor o 
nouă mişcare, neobicinuită in prosă 
si tocmai de aceea surprinzătoare, ce 
deşteaptă imaginea sensibilă şi colorează 
schema palidă a cuventului prin cea 
mai energică visiune. 


Nici Homer nu mai intrebuinteaza 
verbul simplu a sdgetd, ci zice: 


Săgeata sboară cu voluptate pentru 
a gusta carnea inimică. 


In Horaţiu grija se urcă pe corăbii, 


Scandit aeratas vitiosa naves 
Cura. 
Od. II. 16. 


In Sofocle ajutorul are „ochi vo- 
iosi“, etc. 


24 POESIA ROMANA 


Cea mai pitorească fantasie şi in 
această privinţă o are earăş Shakes- 
peare. 


Lumina a intrat 
Deja cu noaptea ’n luptă, 


zice Lady Macbeth. 


Sacrilegul omor a călcat sfântu templu 
Al regelui furând viata din altar 


strigă Macduff. 


Pan’ a nu mântui 
Nocturnul liliac monachescul săi sbor 
Şi pan’ a nu trage cornuratul gândac, 
Somnoros bâziind, clopotul de noapte, 
Se ’mplineste-o faptă de crudă pomenire, © 


prevesteşte Macbeth. 


Grozavul omor, 
Ce santinela sa, lupul, l'a trezit 
- Urlându-i ora nopţii, păşeşte stachios.... 
Pământ nestrămutat, n'auzi pasul meu 
Or unde m'ar purtă, ca nu pietrele tale 
Destainuindu'mi fapta, să lipsească pe noapte 
De grozava tăcere ce-acum nevoeşte. 


Trecénd la literatura noastră, de şi 

nu ne putem aşteptă incă la aceeaş 
fantasie viguroasă, totuşi constatăm 
intrebuintarea aceluiag mijloc de per- 
sonificare. 


In exemplul citat din Bolintineanu : 


Colo sub o neagră stincă 
Geme riul spumător, 
Pacea nopţii e adâncă, 
Luna doarme pe un nor, 


impresia produsă prin această strofă 
provine mai ales din personificarea lu- 
nei in versul din urmă. 


Asemenea in o poesie a lui Gr. 
Alexandrescu : 


Este ora nălucirii: un mormânt se desveleşte, 

O fantomă 'ncoronată din el ese—o zăresc, 

Ese—vine către térmuri—sta—in preajma sa pri- 
[veşte— 

Riul inapoi se trage, munţii vérful işi clatesc. 


Dintre toate poesiile „D-lui Marelui 
Logofăt“ I. Văcărescu (publicate la 
1848), aproape singurele strofe accep- 
tabile ne par a fi cele dintâi din „o 

zi şi o noapte de primăvară la Văcă- 
reşti“, şi frumuseţea lor stă mai ales 
in personificarea amorului : 


N'am să scap, in piept port dorul; 
Peste ape, peste munţi, 

Văd că peste mări amorul 
Când o vrea işi face punți. 


La Carpaţi mi-am adus jalea 
Lor am vrut s’o hărăzesc : 

Răsunetul, frunza, valea, 
Apele mi-o immultesc! 


Mii de piedici, mii de curse 
Peste firea toat'a ’ntins, 

Lacrimi in zadar sunt curse: 
Unde-oi merge, eu sunt prins. 


Aceste exemple vor fi de ajuns pen- 
tru a da o idee despre personificările 
poetice şi pentru a probă, că şi ele 
sunt născute din necesitatea de a sen- 
sibiliză gindirea prea abstractă a cu- 
vintelor. 


4. Să mai observăm in fine âncă un 
mod, prin care poetul caută a ajunge 


POESIA ROMÂNĂ 27 


la acelaş resultat, — comparaţiunea, me- 
tafora, tropul in genere. Un obiect al 
gîndirii se pune in paralelă cu altul, 
care trebue să fie sensibil, şi cu cât 
această paralelă este mai nouă şi mai 
frapantă, cu atât imaginaţia este silită 
a'şi construi figurile sensibile cuprinse 
in cuvinte. 

Talent fără noroc 

E de prisos: 


Tamiea fără foc 
N’are miros, 


zice Goethe in proverbele sale rimate. 


H. Heine compara : 


Ca un rege e păstorul, 
Tron e dealul inverzit, 
Ear coroana e deasupra’i 
Soarele cel stralucit. 


La picioare êi sunt mieii 
Curtizani lingusitori, 

Cavaleri 6i sunt viteii e 
Ce aleargă printre flori. 


Tapii sunt actori de curte, 
Ear când păsări ciripesc, 
Clopotele când resună, 
Fac orchestrul cel regesc. 

Şi toţi cântă şi incântă, 
Apa 'ncepe a sopti, 

Şi cu arbori 'mpreună 
Vor pe rege-a adorm). 


In acest timp stăpâneşte 
Un ministru, acel câne 

Ce lătrând vrea să arete 
Că veghiază peste stâne. 


Ca din .vis oftează Prinţul: 
Cârmuirea e prea greal 
Ah! aş vrea să fiu acasă 
Şi lângă regina mea. 


Pe-al ei sîn se odihneşte 
Capul meu cel obosit, 

Şi in ochii se cuprinde 
Un imperiu nemărginit | 


De tous les océans votre course a vu londe, 
Helas! et vous feriez une ceinture au monde 
Du sillon de vaisseau, 


compară V. Hugo (Feuilles d'auto- 
mne 6), 


Tandis que votre ami, moins heureux et moins 
[sage, 
Attendait des saisons l'uniforme passage 
Dans le méme horizon; 

Et comme l'arbre vert qui de loin la dessine, 
A sa porte effeuillant ses jours, prenait racine 
Au seuil de sa maison! 


Ca un glob de aur luna strălucea, 


incepe Bolintineanu una din cunoscu- 
tele sale balade istorice. 


Mihai mândrul vine iară 
Falnic ca un stilp de pară, 


Demnă de insemnat este in fine ur- 
mătoarea poesie a unui poet frances 
mai puţin cunoscut, Lachambeaudie : 


ROSA CEA UMEDĂ 1). 


Alina cu-a sa mamă pe câmp mergând odată 
Văzu regina florilor, o rosă adorată, 
Plecându'şi sinul fraged de roă inundat. 
Spre-a uşură pe floare de umeda povară, 

Ea scutură de creangă—dar frunza cea uşoară 
Cu roa deodată din rosă a picat. 


Copila versâ lacrimi; ear muma ingrijitoare 
Fi zise : Vezi efectul, ce graba-a dobindit! 


1) Traducere de V. Pogor. 

„De asteptai o rază s'ajungă de la soare, 
„ba umeda povară din floare-ar fi sorbit. 


„Copilo, sunt in lume dureri aga profunde, 
„Pe care şi inbirea'i datoare a respecta, 
„Sunt rele vail de care destinul ne pătrunde 
„Şi singur timpul numai le poate uşură“. 


Doué observări intre cele multe, ce 
se pot face asupra acestei materii, ne 
par la ordinea zilei pentru starea ac- 
tuală a poesiilor noastre române: cea 
d'intâi se refere la noutatea, cea de a 
doua la justeta comparatiunilor. 

Punctul de plecare pentru or ce com- 
parare poetică a fost necesitatea sen- 
sibilizării obiectelor. Insé pentru ca 
acest scop să fie atins, comparatiunea 
trebue să fie relativ nouă, altfel nu 
produce nici o imagine. Ceea ce am 
arătat că se intimplă cu cuvinte, se 
intimplă şi cu comparatiuni : prin usul 
zilnic işi pierd elementul sensibil. Au- 
zind tot mereu una şi aceeaş compa- 
rare, nu mai avem pentru ea aten- 
tiune şi nu ne mai reproducem cuprin- 
sul material. Când zic d. e. curajos ca 

un leu, nu’mi mai amintesc figura le- 
ului, ci primesc locutiunea oare cum 
ca un semn conventional pentru gin- 
direa abstractă a unei calităţi. Precum 
prin deasa intrebuintare se tocesc mo- 
netele şi se pierde chipul şi pajura ex- 
primate pe ele, asa din comparatiunile 
prea des auzite se sterge imaginea sen- 
sibilă ; si cu aceasta toată raţiunea lor 
de a fi. 

Remâne acum la tactul limbistic al 
poetului de a simţi, care metaforă se 
poate intrebuinţă cu succes si care a 
incetat de a mai fi comparatiune sen- 
sibilă si prin urmare trebueste pentru 
un timp sau cu totul depărtată sau 
cel putin modificată in poesie. In acea- 
stă privinţă noue ne pare, că in poe- 
siile române de astăzi sunt mai ales 
trei imagini aşa de usate şi abusate, 
incât poeţii cei tineri ar face bine să 
se ferească de ele: aceste sunt florile, 
stelele şi filomelele. 

Toate amantele poeţilor noştri sunt 
ca o floricică sau ca o steluţă sau ca 

améndoue in acelaş timp (lucru mai 
greu de inchipuit), toți prinții, toate 
aniversarele, toate „zilele mărite“ sunt 
ca o stea mare, şi toate impresiile po- 
etice se desteaptă când cântă filomela. 
Astăzi insă am cetit atâtea flori şi flo- 
ricele, stele, steluțe, stelişoare şi filo- 
mele in versurile române, incât acum 
primim aceste cuvinte numai ca nişte 
semne uscate, obicinuite in vorbire, 
prin urmare fără nici un resultat 
poetic. 

Spre a mai putea fi intrebuinţate 
asemenea metafore in literatura ro- 
mână, trebuesc improspătate in mod 
original prin alte cuvinte, care să fie 
in stare a renaşte din nou imaginile in 
frumuseţea lor primitivă. Drept model 
poate servi poesia lui Alexandri „De- 
dicaţiune“ : 

Tu, care eşti pierdută in neagra vecinicie, 

Stea dulce şi iubită a sufletului meu 


O blândă, mult duioasă şi tainică lumină... 


Aci imaginea işi produce efectul ei, 

fiindcă este preperată şi reinoită prin 
celelalte cuvinte marcante : tu care esti 
pierdută in neagra vecinicie, etc. 

Cât de slabe din contră (pentru a 
nu spune un cuvânt mai energic) sunt 
comparatiuni ca aceste: 


Căci eu in lume sunt ca o floare, 
Şi cu iubirea mé mai nutresc, 
S’a filomelei dulce căntare 

Pare că'mi zice: ah, te iubesc! 

Dragă Elizo, tu eşti mai dulce 
Decât o roză, decât un crin. 


Frumoasă ca o roză erai in astă lume, 
Frumoasă ca o floare, ca floarea delicată. 


°c ee . . . . © . . . . fF o . © e. @ 


Ce e noaptea când nu canta 
Filomele printre flori? 
etc. 


Dacă e vorba să comparăm tot cu 
flori, să ne luăm mai bine de exemplu 
poesiile populare, chiar cele mai de 
31,954 Critice. 3 

rènd, care toate au cel puţin orig 
litate in determinarea florilor si 
vorbesc numai de roze si de cr 
Cat este de expresivă următoarea strc 
născută pe stradele Bucureştilor! 


Frunză verde măr sălciu, 

La grădină ’n Cismegiu 

Două fete frumusele 

Mi-a furat mintile mele: 

Una oachese si naltă 

Ca o dalie invoalta, 

Alta blondă mijlocie 

Ca o jună iasomie, 

Una are ochi de mură 

Care inimele fură, 

Alta doue viorele 

Ce te scoate din oprele. 
etc. 


A doua conditiune pentru admiterea 
comparărilor este : ca ele să fie juste. 
Comparările sunt chiemate a da o 
imagine sensibilă pentru gindirea prea 
abstractă, insé această imagine trebue 
să fie potrivită cu gindirea, altfel sen- 
sibilizarea ei produce contrazicere şi 
constitue o eroare. E de necrezut, cât 
de des péc&tuesc scriitorii in contra 

unei aga de elementare regule a con- 
ceperii, intrebuintand comparări false - 
sau pline de confusie. 


Această parte a poesiilor române mo- 
derne este plină de erori uneori aga de 
comice, incat pot deveni un isvor bo- 
gat pentru almanacuri humoristice, si 
cu cât autorul vrea să fie mai solemn 
sau mai duios, cu atât, se înţelege, im- 
presiunea este mai ridiculă. 


Un poet compara : - 


Primăvara cea dorită de la sferele senine 

Pe-a zefirului aripe intre noi voiasă vine. 

Sub ugoarele ei pasuri mii de fiori au resărit, 
Câmpul, muntele şi codrul de nou ear au inverzit 
Aerul senin s'adapă de-a suflării ei miroase, 

Si din sinu’i rourează pe tarine ploi mănoase. 


Primăvara vine cu pasuri uşoare şi 
ploă din sin! 


Altul zice: 


Talia "ţi naltă şi subtirica, 
Ochii tei negri de abanos, 

Mâna ta albă şi mitică 
Face din tine un cer stelos. 


Talie inaltă, ochi negri şi mână mică 
fac un cer stelos! 


Un poet cântă: 


Să fiu zefirul, să fiu zambilă, 
Prin cele fete să salt uşor. 


Să salte prin fete ca zefirul sau ca 
zambila ! 


Altul compară: 


Sus la Petricica 
Când mergea fetica 
Şi sta ziulica, 
Viţeii păzea — 

Işi lua de furcă, 
St ca o haiducă 

St ca o nâdlucă 

In tufiş torcea! 


Si in alt loc: 


Ochii cum 6i joacă 
Ca la o şerpoaică, 
Ca o panduroaica, etc. 

Cetim intr’o foae nouă din Iaşi (Sep- 
temvrie 1866): 


Ador tare adevérul 

Il ador că e frumos 
Precum e in floare mărul, 
Al livezii pom frumos. 


Adevărul frumos ca mărul! 


Unul incepe: 


Belă copilă, de gratii plină, 
Musă sublimă, soare d'amor, 

Coruri de nimfe pe buza’ti lină 
Le văd cum joacă incetisor. 


Inchipuiti-vé o buză pe care joacă 
coruri de nimfe ! 


Unul se adresează la iubita sa: 


Tu floare frumuşică, ca cerul de măreaţă, 
Ca dânsul de albastră... 


Ear altul zice: 


Aste inimi prea ’nfocate 
Cu stilpări de nemurire 
De al păcei imn legate 

Cânt a patriei iubire! 

Ce imagine teribilă ! Inimi infocate, 
legate de un imn cu stilpări de ne: 
murire ! 


—_————— 


Dar destul si prea destul despre 
această infirmerie a literaturei române, 
si să revenim la partea serioasă a cer- 
cetărilor ce ne ocupă. 

Recapitulând resultatul dobindit din 
analizarea. precedentă a amănuntelor 
poetice, constatăm ca demonstrate ur- 
mătoarele proposiţiuni din inceputul 
cercetării de fata: | 

Particularităţile stilului poetic (ex- 
presii determinate, epitete, personifi- 
cări, comparatiuni) purced toate din 
trebuinta de a sensibiliză gindirea ob- 
iectelor ; aceasta provine din necesi- 
tatea de a crea .poesiei elementul ma- 
terial, ce nu'l află gata afară din sine, 
de care insé nu se poate lipsi nici un 
op de artă, frumosul fiind tocmai ex- 
primarea unei idei sub o formă sensi- 
bilă corespunzătoare. 

Din aceste reflectiuni intelegem in 
acelaş timp, ce vrea să zică mult dis- 
cutata originalitate a poetului. Poetul 
nu este şi nu poate fi totdeauna nou 
in idea realizată : dar nou şi original 
trebue să fie in vestméntul sensibil cu 
care o invăleşte şi pe care il reproduce 
in imaginatiunea noastră. Subiectul poe- 
sielor, impresiunile lirice, pasiunile ome- 
nesti, frumuseţile naturei sunt aceleaşi 
de când lumea; nouă insă şi totdeauna. 
variată este incorporarea lor in artă: 
aici cuvântul poetului stabileşte. un ra- 
port pănă atunci necunoscut intre lu- 
mea intelectuală şi cea materială şi des- 
copere astfel o nouă armonie a naturei. 


Do d 


Ne pare important a insistă asupra 
acestor adevăruri fundamentale ale li- 
teraturei : căci tocmai ele sunt astăzi 
pierdute din conştiinţa tinerei noastre 
generaţii, şi deaceea astăzi suntem in 
pericol dea nu mai avea unul din pu- 
ternicele mijloace de cultură a le so- 

cietăţii române. Este probabil, că po- 
litica ne a surpat mica temelie artistică 
ce o puseseră in ţara noastră poeţii 
adevăraţi Alexandri, Bolintineanu’), Gr. 
Alexandrescu. Atât cel putin este sigur, 
că cele mai rele aberatiuni, cele mai 
decăzute produceri intre poesiile noa- 
stre de la un timp incoace, sunt cele 
ce au primit in coprinsul lor elemente 
politice. Şi causa se intelege uşor : po- 
litica este un product al raţiunii, poesia 
este şi trebue să fie un product al fan- 
tasiei (altfel nici nu are material): una 
dar exclude pe ceailaltă. 

De aceea vedem, că poesiile politice 
precum şi cele rele istorice, au toate 
vitiul corespunzător : de a fi lipsite de 
sensibilitatea poetică. Exemple vor ex- 
plica mai bine, ce insemnează aceasta, 
şi pentru mai multă lămurire să in- 
cepem cu o poesie foarte caracteristică, 


1) Intelegem pe Bolintineanu de mai nainte, 
pănă la 1852, când se făcu publicarea primelor sale 
poesii; căci peste ultimele lucrări a Je D-sale (Eu- 
menidele, etc.) trebue să aruncăm un văl. 

a unei celebrităţi de a le noastre cătră 
C. Negri: 


O Negri! inamicii a tot ce dă mărire 

Şi viaţă României nu’ti vor pută iertă 

Că ai luat o parte de lauri la unire 
Prin insistența ta! 


A face-un singur popol, o singură domnie 

Din doo; a restringe atâţia postulani : 

Crezi tu, că o se facă vr'odată bucurie 
Acestor sclavi tirani? 


Cuvéntul datorie spre ţară, e un nume! 

Şi patria o umbră, mărirea un eres! 

A face să r&mâe despreţuită 'n lume 
Şi 'n umbră mai ales, 


A pune interesul persoanelor nainte 

De interesul térei, a nu simţi vr’un dor 

Când jugul réu apasă aceste locuri sânte 
Aceasta’i legea lor! etc. 


"Toate aceste strofe cuprind un şir 
de cuvinte reci, fără imagine, şi prin 
urmare nici nu sunt poesie: sunt un 
articol de jurnal pus in rime, — o mon- 
struositate literară. Dacă un adevărat 
talent poetic a ajuns la această deca- 
denţă, ce să mai aşteptăm de la ceilalţi? 

Unul ne face următoarea „poesie“ 
epică : 


CEI 300 EROI DE LA SATUL PUTINEIUL (1594). 


. Cu o despărţire de Români aleasă, 
Din oastea cea bravă a lui Bravu trasă, 
Radu, Stroe, Preda, cei trei frați Buzesti, 
Şi Stoica şi Radu, fraţi Calomfireşti, 
In câteva ore bat oastea tatară 
Şi in doue rânduri ei o sfărimară; 
Apoi pun pe goană hordele barbare, 
Secerând cununa cea nemuritoare. 


In această luptă trei sute Olteni, 

Bravi ca şi eroii din Călugăreni, 

Singuri se luptară, bravii mei Români, 

Cu douesprezece de mii de păgâni: 

Toţi intr'o unire, bravii mei jurară 

Pe păgâni să'nvingă, sau cu toţi să moară. 

Satul Putineiul fu in două zile 
Celebra strimtoare de la Termopile, 
Ear pandurii nostri eroii Spartani: 
Sufietele acelor trei sute Fabiani 

In Români trecură in acea zi toţi 

Ca să nemurească p'ai lor stranepoti. 


Manualul de Istorie al lui Laurian, 
pus in stante şi trochee, şi âncă si 
aceste ca vai de ele. 

Un alt scriitor, care acum debuteaza 
in poesie, se adresează intr’un ziar (din 
Octomvrie 1866) la Dumnezeu şi'i spune 
intre altele: 

Impărați, regi, principi dară, toţi sunt o necesitate 
Pentru popoli: unii ştiu să'şi implinească datoria 
[ce-ai impus, 


Altul insé, plin d'orgoliu, speculează onestitate, 
Calcă in picioare legea, făr'a fi de tine pus. 


Triste scene, suferinţe, care strigă răsbunare; 
Tot ce'i sacru, nici virtute, toate aruncate’n vânt — 
E tiranul! El domneşte fără vr’o neruginare. 
Tată, fiu, soţie, frate la el nu'i decât cuvânt. 


Tot ce cer eu de la Tine, este grabnică scăpare 
A acelor carii sufér maltratări necontenit. 

Ai puterea'n mână, Doamne; fă, şi 'ndată va dispare 
Suferințele mulţimii — şi tiranii au perit! 


Şi aşa mai departe in vr'o zece strofe, 
şi nota-bene toată această declamatiune 
politică este numai o introducere pentru 
a ajunge la exprimarea, dorinţei de a’si 
revedea amanta : 


Elvirita absenteaza, nu'i viață pe păment. 


Intr’un alt ziar nou (din August 1866) 
cetim : 

Să scriu la ode lingusitoare 
N’am obiceiul, mărturisesc; 
Chiar de cuvinte măgulitoare 
In totdeauna mé cam feresc; 
Dar cu plăcere şi cu căldură 
Aş scrie multe, pre legea mea, 
Strimbe, sucite, fără măsură, 
Fara de vină cum aş putea. 


Aş face una acelui care 
Democraţia ar sprijin), 

Si monstruoasa centralizare 
Ca pe o spaimă o ar goni. 


oo . òo @ . . . . . . . . o 


Aş face una cu multémire 

Acelui spirit ingrijitor, 

Ce prin şcoli bune mai cu grăbire 
Ar da lumina şi in popor 


Aş dura una celui ce-ar face 

Jidani in ţeară să nu zărim, 

Să ne mai lase in bună pace 

Fără de dânşii ca sé trăim, 
etc. 


Sperăm, că din opositia frapanta in- 
tre exemplele din urmă şi intre poesiile 
citate mai nainte, lectorul va fi simţit 
deosebirea radicală ce desparte poesia 
de prosă fie aceasta simplă, fie rimată, 
şi va fi inteles că inainte de a putea 

fi vorba de poesie, trebue cel puţin să 
se implinească conditiunea mechanică 
a or cărui op de artă: aflarea mate- 
rialului sensibil, care pentru poesie con- 
sistă in imaginile sensibile deşteptate 
prin cuvinte. 

Odată această conditiune implinită, 
incepe tărâmul artelor, posibilitatea fru- 
mosului, critica estetică, şi de aci ina- 
inte vin apoi cerinţele artistice : ca dic- 
tiunea să nu fie prea materializată prin 
imagini, ca cuvintele să fie aşa de bine 
alese, incât să intrupeze in modul cel 
mai simplu şi pregnant ideile poetului 
etc. După măsura acestor cerinţe se 
dovedeşte apoi adevăratul poet, şi se 
distinge chiar şi in privinţa cuvintelor 
literatura clasică de literatura decaden- 
tei. Dar, după cum am vézut, de aceste 
considerări mai inalte nu s'a tratat in 
paginele precedente, şi nici nu credem 
oportun a se trată in literatura noastră, 
prea tânără âncă pentru o estetică mai 
rafinată. Pentru noi a fost prima ne- 
cesitate : a marca in mod demonstrativ 

linia de separare intre poesie şi cele-lalte 
genuri literare, pentru ca cel puţin pe 
această cale să se Jăţească in juna ge- 
neratie un simţiment mai just despre 
primele elemente ale artei poetice. 


Il. 
Conditiunea ideală a poesiel. 


Trecând Ja partea a doua a cercetării 
noastre, ne propunem a analiză, care 
este in privința ideidor exprimate de 
poet conditiunea, fără a cării implinire 
nici nu poate există poesia. 

O vechie impărţire a tutulor obiec- 
telor gindirii omeneşti face deosebirea 
intre lumea interioară sau sufletească 
şi intre lumea exterioară sau fisică. Insé 
si această lume fisică există pentru noi 
numai intrucât simţim ceva cu prilejul 
ei. Astfel toate obiectele gindirii, fie 
externe fie interne, se pot privi im- 
preună şi se pot apoi deosebi dintr'un 
alt punct de vedere: in obiecte a le ra- 
tiunii reci sau logice, şi in obiecte a le 
simtiméntului sau pasionale, deosebire 

provenită din cunoscuta separare intre 
minte şi inimă. 


Paralel cu această, diferenţă constatăm 
pentru scopul ce ne ocupă, următoarea 
propositiune limitativă : idea sau obiectul 
exprimat prin poesie este totdeauna un 
simiment sau o pasiune, şi nici odată 
o cugetare exclusiv intelectuală sau care 
se fine de térémul ştiinpific, fie in teorie 
fie în aplicare practică. 


Prin urmare iubirea, ura, tristeţea, 
bucuria, desperarea, mânia, etc. sunt 
obiecte poetice ; invétatura, preceptele 
morale, politica, etc. sunt obiecte a le 
ştiinţei şi nici odată ale artelor; singurul 
rol ce’l pot jucă ele in representarea fru- 
mosului, este de a servi de prilej pentru 
exprimarea simtiméntului şi pasiunii, 
tema eternă a frumoaselor arte 2). 


1) Goethe in „Faust“ vorbeşte mult de ştiinţe, 
Corneille in „Horace“ de fapte din Istoria Romană, 
Scribe (dacă este permis al numi lângă aceşti doi) 
in „Verre d'eau“ de politica engleză: insă toate 
aceste numai pentru a arătă à propos de ele sim- 
timintele şi pasiunile omeneşti. 

Şi pentru ce aceasta ? 

Câte-va din causele fundamentale ce 
deosebesc cele doué sfere a le gindirii 
omeneşti, ne par destul de simple pentru 
a putea fi explicate in cercetarea de 
faţă fără prea lungi digresiuni. 


Şi mai ântâi poesia este un product 
de lux al vietei intelectuale, une noble 
inutilité, cum a zis aşa de bine Me. de 
Staël. Ea nu aduce mulțimii nici un 
folos astfel de palpabil incât să o atragă 
de la sine, numai din motivul unui in- 
teres egoist ; ea există pentru noi nu- 
mai intrucât ne poate atrage si inte- 
resă prin plăcerea estetică. Insă o con- 
diţiune, fără de care nu poate fi interes 
si plăcere, este: ca mai antal de toate 
poesia să fie inţeleasă, să vorbească la 
conştiinţa tuturor. Prin urmare ea nu'şi 
poate alege obiecte, cari se ţin de do- 
meniul ocupatiunilor exclusive, precum 
sunt cele ştiinţifice, fiindcă aceste re- 
man neintelese pentru marea majori: 
tate a poporului, ci este datoare a ne 

33,954 Critice. 4 

representa simţiminte şi pasiuni, fiindcă 
numai aceste sunt comune tutulor oa- 
menilor, sunt materia inţeleasă şi in- 
teresantă pentru toţi. Ceea ce separă 
pe oameni de o laltă este cuprinsul 
diferit cu care 'şi-au implinit mintea ; 
ceea ce'i uneşte este identitatea mis- 
cărilor de care se pătrunde inima lor. 

Dar chiar mărginindu-se poetul ştien- 
tific la acea minimă parte din public, 
care se alcătueşte din oameni speciali, 
din politici, filologi, etc., se naşte pentru 
densul o nouă impotrivire: ceea ce, 
chiar pe acest tărâm, este interesant 
astăzi, nu a fost interesant ieri şi nu 
mai interesează mâine, şi o poesie in- 
sufleţită numai de asemenea obiecte ar 
pierde din an in an din atractiunea ei. 

Astăzi se interesează societatea po- 
Jitică română la descentralizare; socie- 
tatea, ce se mai ocupă de cercetări 
limbistice, la unificarea ortografiei şi la 
terminatiunile cuvintelor noue: vor 
trece oare multi ani, pănă când aceste 
cestiuni să fie şterse de la ordinea zi- 

lei? Odată decentralizarea făcută, or- 
tografia şi limba unificate, mişcarea 
causată prin aceste ocupatiuni trecé- 
toare va incetă, şi nimenea nu le va 
puteă reinviă in propriul lor interes 
intrinsec. 

Prin urmare poesia rătăcită in sfera 
ştiinţei şi a politicei remâne ântâi ne- 
inţeleasă. şi neinteresantă pentru marea 
majoritate a oamenilor contimpurani, 
şi este al doilea pierdută in generati- 
unile următoare chiar pentru cercul 
restrins de indivizi, pentru care a avut 
un sens si o atractiune in ziua naste- 
rii ei. 

Insă prea rară este, este de prea 
mare preţ şi valoare face creatiune a 
spiritului omenesc, ce se numeşte po- 
esie, pentru a fi expusă vicisitudinii 
mobile a intereselor omeneşti. De ma- 
gica figură ce poetul a creat-o din 
abundanta inimei sale, trebue să se 
frângă valul timpului şi să o lase in- 

tactă pentru generatiunile viitoare ca 


- 

o scumpă moştenire seculară a geniu- 
lui omenesc. 

Numai copii cei necopti, pentru a’si 
face o grădină, taie florile şi frunzele din 
tulpina lor şi le aşează in nisipul spulbe: 
rat: cea d'intâi suflare a véntului le do. 
boară, cea d'intâi rază a soarelui le ves. 
tejeşte. Dar natura, marea noastră in- 
vétatoare, işi implântă rădăcina stejaru- 
lui in pătura, cea mai adincă şi constantă 
a pămentului şi de acolo dă creatiunii 
sale putere de a se luptă şi de a trăi. 

Să analizăm acum o altă causă, mult 
mai importantă, pentru care poesia nu 
poate trata obiecte scientifice. 

Frumoasele arte, şi poesia mai ântâi, 


“sunt repaosul inteliginter. In mijlocul 


fluctuatiunii perpetue, de care este mis- 
cat acel straniu product al formatiu- 
nilor animalice, ce se numeşte minte 
omenească, arta se stabileşte ca un li- 
man de adăpost spre a redă inteligin- 
tei agitate o linişte salutară. Aceasta 
a fost causa, din care sa lățit odi- 


en 
eo 

nioară poesia intre oameni; aceasta 
este causa, din care astăzi isi păstrează 
valoarea ei nemésurat& pentru fericirea 
genului omenesc. 

Dar activitatea ştiinţifică n nu se po- 
triveşte cu această chiemare a poesiei. 
Căci ştiinţa, provine din acea insuşire 
innăscută a minţii noastre, prin care 
sintem vecinic siliţi a intimpină or-ce 
fenomen al naturei cu cele doue intre- 
bari specific omenesti.: .din ce causă? 
spre ce efect? Insă primul efect ce'l 
descoperim, se arată a fi totdeodată o 
causă pentru un alt efect, care la rin- 
dul seu este noua causă pentru alte 
efecte — şi pe nesimţite se deschide 
inaintea noastră linia timpului, care ne 
duce inainte intr'un viitor nemărginit. 
Și asemenea cercetând inapoi ni se 
arată prima causă a unui fenomen 
ca fiind şi ea efectul unei alte cause, 
care earăş este efectul unei cause an- 
terioare, şi aşa mai departe se deschide 
si indărătul nostru aceeaş linie infinită 
a timpului. Si astfel omenirea, impinsă 

in sufletul ei de forma aprioric& a cau- 
salitatii, se urcă şi se coboară pe scara, 
timpului in sus şi in jos, pănă când 
minţile imbétranite a le generatiunii 
actuale se pleacă la pamént şi lasă al- 
tei generatiuni sarcina de a impinge 
piatra lui Sisifos cu un pas mai nainte; 
această altă generatiune o lasă gene- 
ratiunilor viitoare, şi aşa mai departe 
se desvoaltă ştiinţa şi nu are nicăeri 
repaos şi nici odată finit: căci prima 
causă şi ultimul efect sunt refusate 
minţii omeneşti ; nici o limită eternă 
nu ne opreşte, dar etern ne opreşte 
o limită. 

In această stare a inteligintei active 
se coboară arta ca o mângâiere bi- 
nefacétoare. Ea prinde atenţia nelini- 
ştită şi agitată spre infinit, şi presen- 
tându'i o idee mărginită in forma sen- 
sibilă a frumosului, êi da liniştea con- 
templativă şi un repaos intelectual. 
Poesia in special trebue să ne decline 
spiritul de la inlantuirea fără margini 
a nexului causal, să ne manifesteze 

idei cu inceput şi cu finit şi să dea, 
astfel o satisfactiune spiritului omenesc. 
De aceea, ea este datoare să ne indrep- 
teze spre simtiminte. şi pasiuni. Căci 
tocmai simţimintele şi pasiunile sânt, 
actele de sine stătătoare in viata ome- 
nească: ele au o naştere şi o termi- 
nare pronunţată, au un inceput simţit 
si o catastrofă hotărită şi sânt dar 
obiecte presentabile sub forma finită a 
sensibilităţii. 

Celelalte arte, prin chiar condifiunile 
lor materiale, sunt restrinse în acest 
cerc estetic şi sunt ferite de rătăcirea 
ştienţifică : nici teorii politice, nici re- 
gule limbistice nu se pot sculptă in 
piatră sau exprimă in musică 1). Poesia 
singură este in pericol de a'şi confundă, 


1) Nimic nu este absolut in omenire. Jurnale din 
Noemvrie 1866 ne spun, că un American a pus 
Constitutiunea Statelor-Unite in musică; dar cel 
puţin aceasta ni se spune ca o monstruositate 
americană. — Când se va simţi cu aceeaş claritate 
de toţi ai noştri, că o poesie asupra Constitutiunii 
este tot aşa de monstruoasă ca acea musică ame- 
ricană ! 

sfera, şi aceasta din causă că ea in- 
trebuinţează acelaş organ pentru ideile 
ei, pe care’l intrebuințează şi ştiinţa 
pentru a le sale: adecă limbagiul ome- 
nesc. Cu atât mai mult insé este de 
datoria, poetului a'şi indrepta atentiunea 
spre diferinta intre aceste doué sfere 
deosebite şi a distrage mintea obosită, 
de perpetua causalitate. 

Recapitulând resultatul dobindit din 
cercetarea, teoretică de păn'acum, afir- 
măm din nou adevărul, cu care am in- 
ceput: idea sau obiectul poesiei nu 
poate fi decât un simtimént sau o pa- 
siune. Şi precum am făcut in partea 
I, aşa vom arătă şi in această parte, 
că insuşirile esenţiale a le poesiilor ce: 
lor frumoase in privinţa ideilor lor se 
explică numai pe baza acestui adevér. 


Poetul, chiemat a exprimă simtirile 
omeneşti, a aflat in insăş natura lor 
legea după care să se conducă. Intre 
deosebirile ce disting afectul in genere, 
fie simţiment, fie pasiune, de celelalte 

stări a le cugetului, se pot cita urmă- 
toarele ca principale : 

1) O mai mare repejune a mişcării 
ideilor. Observarea aceasta o poate face 
orcine. Exemplul cel mai lămurit dintre 
toate nil presintă spaima, cu prodi- 
gioasa sumă de idei ce ne străbat de 
regulă mintea in momentele ei. 

2) O exagerare sau cel putin o mă- 
rire şi o nouă privire a obiectelor sub 
impresiunea simţimentului şi a pasiunii. 
Lucrurile gindite iau dimensiuni cres- 
cende, micul cerc al conştiinţei intelec- 
tuale se preface in linte microscopică 
şi, privite prin ea, toate sensatiunile şi 
toate ideile momentului apar in pro- 
porţiuni gigantice şi sub colori neobici- 
nuite. 

3) O desvoltare grabnică şi crescénda 
spre culminatiunea finală sau spre ca- 
tastrofă, dacă luăm acest cuvént si 
in sens bun, nu numai in imprejurări 
tragice. 


Aceste trei semne caracteristice ale 

afectelor sunt totdeodată cele trei ca- 
litati ideale ale poesiei. 


1. Poesia adevărată, ca şi pasiunea. 
şi simţimentul, ne arată dar o grabnică, 
transiţiune de la o idee la alta şi in 
genere o mişcare abundantă a gindirii. 
Gindirea, fiind exprimată prin cuvinte, 
imitarea, acelei particularităţi psicholo- 
gice ne prescrie dar a stabili intre idei 
şi cuvinte un raport de precisiune ast- 
fel, incât cu or ce inmultire de cuvinte 
să se inmulţească in aceeaş proporţie 
şi suma de idei. Căci ceea ce intarzie 
transitiunea gindirilor şi amorteste miş- 
carea abundantă, sunt tocmai frasele 
cele lungi, in care după atâta auzire 
de sonuri nu se produce nici un pro- 
gres de intelegere in conştiinţă. Prin 
urmare regula, ce o scoatem pentru 
poesie din această considerare a afec- 
telor, se poate exprimă in mod nega- 
tiv: Poesia să nu se intoarcă in jurul 
aceliaş idei, să nu se repete, să nu aibă 

cuvinte multe pentru gindiri puţine. O 
excepţie aparentă sunt poesiile cu re- 
fren (cupletele) ; dar numai aparentă. 
In realitate refrenul, de şi péstrand 
aceleaş cuvinte, cuprinde in fie-care strofă, 
o idee nouă sau cel putin o altă pri- 
vire a ideei celei vechi. D. e.: 


VOCEA MUNTELUI 


Colo’n vale se coboară 
Trist şi cu capul plecat 
Un drumet: doru-l omoară 
S'ajungă de-unde-a plecat! 
„Oare-amorul mă aşteaptă ? 
Sau o piatră gun mormânt?“ 
Atunci eco se deşteaptă 
Şi respunde : „un mormânt“! 


Greu suspină, s’inainte 
Grăbind pasul s'a'ndreptat, 
Groaza turbură-a sa minte, 
Dorul l-a inaripat! 
„In mormânt aga de iute! 
Fie, pacea’i in mormânt!“ 
S’atunci eco din cel munte 
Sună : „pace“ in morment“! 


» Vino dară, vino, moarte, 
„Ca pe-un dar eu te aştept, 
„Să merg nu pot mai departe: 
„Moartă'i inima in piept! 

„Ah! de moarte nu mi-e frică: 
„Mě tem că mă va uită!“ 
Din văi un glas se ridică 
Şi respunde „va wita“! 


Vai! furtuna ’n piept sbucneste 
La sermanul călător, 
Şi o lacrimă luceşte 
In ochiu'i: „Da, vreu să mor, 
„Dacă pacea pentru mine 
„Pacea'i numai in morment!“ 
Şi din văile vecine 
Eco strigă : „in mormânt 


(Imit. din Heine, de M. Corne). 


“wy 


Din acest exemplu se vede, ca re- 
frenul, departe de a face exceptiune, 
confirmă regula de mai sus, că poesia 
să nu se repete şi să nu revie in jurul 
aceleiaş idei. Importanţa acestei regule 
merge aşa de departe, incât holandezul 
Hemsterhuis a putut defini. frumosul: 
o productiune ce ne dă cele mai multe 
idei in cel mai scurt timp. 


Toti poetii cei buni sunt exemple 
pentru aceasta, si dacă este poate cu 
putinţă a le face obiectiunea că sunt 
uneori prea concişi si chiar obscuri in 

expresiunile lor pregnante, nu li se va 
află niciodată defectul contrariu de a 
fi prea lungi, fiindcă aceasta sar in- 
drepta incontra- propriei naturi a poe- 
siei. 

Considerată dintr'un punct de vedere 
exterior, această regulă implică dar 
pentru poesie cerința unei conformitati 
intre cuprins şi intindere. Nu vrei să 
exprimi toate nuanțele simtiméntului, 
iti sunt ideile reduse la un cerc mai 
strimt de privire: poesia să'ţi fie scurtă. 
Numai când abundanta nouelor gindiri 
iți creşte astfel in conştiinţă, incât 
sparge forma prea strimtă a unei strofe 
şi te sileşte a o intrupă intro nouă 
formă, numai atunci vei adăogă un nou 
sir de cuvinte şil vei continua pănă 
când te agită acest impuls iresistibil. 

E caracteristic a aruncă o privire in 
faimoasa, colectiune de poesii a lui Heine 
„Buch der Lieder“. Majoritatea poesiilor 
sunt de una, de două, de trei strofe, 
si totug in ele se coprinde o lume in- 
treagă de idei poetice, de simtiminte 

si pasiuni. Insé in expresie nici un cu- 
vent de prisos; cea mai precisă lega- 
“tură intre son şi idee! Din contră cele 
mai multe poesii române sunt lungi, 
lungi de nu se mai isprăvese — in cu- 
vinte, nu in idei, şicu cât poetul este 
mai réu, cu atât poesia este mai lungă. 
Par'că mulţimea cuvintelor şi cifra pa- 
ginelor imprimate ar fi mésura valorii 
poetice ! 


Prin câteva exemple sperăm că se 
va lămuri pe deplin cestiunea de faţă. 
Incepem cu doué poesii 1) din colec- 
tiunea citată a lui Heine: 

De-odată eu am desperat 
Că voi putea rabda, 


Si’n fine toate le-am răbdat: 
Dar cum? nu mé’ntreba. 


Un poet mediocru ar fi făcut zece 
strofe ca să exprime aceeas idee, şi ar 
fi slăbit de zece ori efectul. 


1) Traduse de N. Schelitti. 

Aş vrea ca durerile mele 
Vérsate intr'un singur cuvânt 
Să le pot aruncă la vânturi 
Să le ducă etern pe pământ! 


Să-l poarte la tine, iubită, 
Cuvântul de chin şi de foc, 
Sa’l auzi in or şi ce oră, 
Să-l auzi in or si ce loc. 


Si pentru repaosul noptii 
Cand ochii abia ai inchis, 
El are s& te urmeze 

Si pana ’n adincul téu vis. 


Să vedem acum câteva, exemple con- 
trarii. A. Mureşanu incepe poesia sa, 
Vinovatul cu strofa. : 


Cât de dulce armonie 
Dormea când-va ’n pieptul meu, 
Cum ştia toate să tie 
Nesmintit acordul séu! 


Toate ştia să fie acordul seu vrea să 
zică că era armonie in pieptul meu, şi 
cele doué rînduri din urmă nu fac de 
cât a mai spune âncă odată ceea ce 
spuseseră mai bine rîndurile d’intai. 

Pân'acum priveam la soare, 
La roata lui cea de foc, 
Ca un prunc, ce’n al său joc 
Priveşte la sburătoare. 


Cum priveşte copilul la sburătoare, 
aşa priveam eu la soare! — Eroarea 
acestei imagini este tocmai, că nimeni 
nu priveşte de bună voie in soare ; dar 
eroarea. s'ar fi strecurat nesimtita, dacă 
ar fi comis-o poetul numai in versul 
ântâi, mai ales că cuvéntul la permite 
dou& sensuri ; insă versul al doilea se 
repetă şi insistă: 

Păn'acum priveam la soare, 
La roata lui cea de foc. 


Stranie indeletnicire, şi periculoasă ! 


Dar acum g’o rază mică, 
Când la ochi'mi s'a ivit, 
De nu'i inchid, rău mă strică. 


Se poate o manieră mai lungă de a 
exprimă această idee? Dar acum şo 
rază mică më doare, se ’ntelege dacă 
"mt ajunge la ochi, se ’ntelege dacă nu 
inchid ochii. Atât de bine se. ’ntelege, 


w, 

incât este urit de a o mai spune. Poe- 
sia nu e tractat de fisiologie. 

Şi aşa merge poesia mai departe âncă 
cinci strofe. Si cand se sfirşeşte, te miri 
pentru ce s'a sfirşit. Putea să mai con- 
tinue cel puţin vr’o opt strofe, cu aceeaşy 
economie de spirit. 

Pentru a variă lectura, să revenim 
la un exemplu bun, din Heine: 


Lacrima ce am vărsat 
S'a schimbat in floare, 

Şi suspinul ce-am oftat 
In privighitoare. 


Şi de mă iubeşti, copilă, 
Te’ncunun cu flori 

Şi un chor te va'ncântă 
De privighitori. 


Să mai cităm următoarea poesie a 
D-lui Alexandri, remarcabilă prin so- 
brietatea, cuvintelor şi grabnica transi- 
tiune a gîndirii : 

STELELE 
De la mine pan’ la tine 


Numai stele şi lumine! 
81,954. Critice i: 

Dar ce sunt acele stele? 
Sunt chiar lacrimele mele 


Ce din ochi-mi au sburat 
Şi pe cer s'au aninat 


Cum se-anină despre zori 
Roua limpede pe flori. 


Vérsat-am multe din ele 
Pentru soarta térei mele, 


Multe pentru cei ce sunt 
Pribegiti de pe pământ! 


Multe lacrimi de jelire... 
Iar de dulce fericire 


Ah! versat-am numai doue, 
Şi's luceferi améndoue! 


Dar deja incontra „Pescarului“ ace- 
luiaş poet am avea obiectiuni de făcut 
in privinţa regulei ce ne ocupă. Cele 
dintâi cinci strofe sunt destul de va- 
riate in idei: 


PESCARUL BOSFORULUI 


De-ar vreă inaltul prooroc 
Mohamed strălucit 

Să'mi fie zioa cu noroc 
Si dorul implinit, 

De-aş prinde-acum in mreja mea 
Pe-a mării impérat 

Ce poartă'n frunte-o mare stea, 
Un talisman bogat: 


Eu, care sunt un biet pescar 
Purtat din val in val — 

Eu, care dorm in Iuschiudar 
In earba de pe mal, 

Eu, Abdulah, cel mai voinic 
Văslaş de pe Bosfor, 

Ce n'am decât un biet caic 
S’un suflet plin de dor: 


Allah ! atunci or ce-am dorit, 

Allah! or ce-aş vreă eu, 
De la apus la răsărit 

Ar fi indată-al meu: 
Caftane, şaluri de Cagmir 

Cu late, scumpe flori, 
Iuti armăsari de la Misir 

Ca vântul de uşori 


S’un lung caic de abanos 
In aur prelucrat, 

Cu imnuri din Coran frumos 
Pe margine săpat, 

Şi treizeci de vâslaşi Osmani 
Ce vesel ar sbură, | 

Mai repezi decât Elcovani 
Pe'ntinsa Marmara. 


Dar n'aş vreă nici stofe cu fir 
Şi cu mărgăritar, 

Nici largi caftane de Vizir, 
Nici falnic armăsar; 

N'aş vrea nici săbii de Taban 
Deprinse la omor, 

Nici lung covor de Ispahan 
Ce saltă sub picior: $ 


Dar strofa a 6-a reintoarce gîndirea 
la aceleaşi lucruri şi slăbeşte efectul: 


Allah! mă jur că de-aş avea 
A mării talisman, 

N'aş vreă să fiu Vizir, n'aş vrea 
Nici padişah-Sultan ; 

N'aş vreă comori, n'aşi vreă să am 
Nici chiogcuri, nici sarai, 

Nici să desmierd in Bairam 
Huriile din rai. 


Apoi poesia culminează in următoarea, 
strofă finală : 


Cin mrejă dulce prefăcând 
Duioas'inima mea, 

M'aş duce ’ncet şi tremurând 
Să prind norocu’n ea, 

Să prind copila lui Topal, 
Frumoasa Biulbiuli, 

Ce cântă noaptea lin pe mal, 
Pe mal la Candili! 


Scotindu-se afară strofa a şasea, poe- 
sia ne ar păreă a căştiga in efectul ei 
cel frumos. 

Insé cu toată claritatea sperăm că 
se va, simţi eroarea menţionată aci, din 
următoarele strofe a le unui alt „poet“, 
a cărui citare alăturea cu poeţii de mai 
sus nu o putem scusă decât prin sco- 
pul didactic ce şi l-a propus cercetarea 
noastră : 


INTRISTAREA 2) 


Mult mi-e inima ’ntristata 
Căci prea réu mă vad ursit, 

Furtuni rele de la soart& 
Peste mine-au năvălit. 


Nici o dată ver un bine 
Stătător nu am avut, 

Relele toate cu mine 
Petrecere s’au găsit. 


Din a mea mică pruncie 
Cu norocul m'am luptat, 
Dar el tot cu duşmănie 
In mai réu m'a cufundat. 


1) Poesia o reproducem din „Versuinţii romani, 
adecă : Culesiune versuarie din foiele nationale“, 
edată de studenţii şcoalelor oradane. Oradea mare 
1854. Această stranie adunătură este plină de po- 
esii de acelaş calibru. 

Favor de loc n’am gasit 
In cruda anima lui, 

Ci cu totul s’a silit 
S& mé’nchin cruzimei lui. 


O! dea cerul ver o dată, 
Să pot să mă liniştesc — 

Cu lumea cea inverşunată 
Să pot să mă infrăţesc. 


Duşmănia, neunirea 
Ca fumul piară din noi; 
Şi dreptatea, fericirea 
Cerul sădească ’ntre noi. 


Să nu mai fim nici o dată 
Unul altuia vrăşmaşi; 
Ci cu ănima curată 
S'ajutăm pe pătimaţi. 
etc. etc. 


E cu neputinţă a ceti asemenea lu- 
cruri pănă la sfirşit. Toată strofa ur- 
mătoare işi dă osteneala să mai spună 
âncă o dată ceea ce ne-a spus strofa 
precedentă. 


Şi cu toate aceste numai o mică re- 
flectie asupra artei lor ar spune acestor 
poeţi, că duşmanul cel mai mare al 
poesiei este tocmai cuvântul. Ceea ce 

mgreuiază efectul, ceea ce poate pro- 
duce simţimentul de monotonie şi de 
urit intr'o lucrare poetică este mai ales 
mulţimea de cuvinte. S'a arătat in par- 
tea I a studiului de faţă, că materialul 
poesiei nu sunt cuvintele, ci imaginile 
deşteptate in fantasia lectorului. Cu- 
véntul nu este prin urmare decât un 
mijloc de comunicare, necesitatea fisică 
de care este inlănţuită idea in trecerea 
ei din mintea poetului in mintea au- 
ditorului. El nu are existenţă, de sine, 
ci are singura misiune de a fi un or- 
gan, de care să se anine gindirea in 
comunicarea ei, şi trebue să se măr- 
ginească strict la implinirea acestei mi- 
siuni. Şi aci, ca şi in regulele anteri- 
oare, este o linie de demarcatiune foarte 
pronunţată intre poeţii cei chiemati şi 
intre simplii facétori de rime. 


O observare mai este de făcut la 
acest paragraf, sau mai bine zicénd o 
intimpinare de combătut. 

S'a zis că poesia să fie abundantă 

in idei: cum se potriveşte aceasta cu 
scurtimea ei? Bine că scurtimea face 
impresia frumoasă a unui raport precis 
intre cuvent şi gindire, dar nu pare 
mai putin adevărat, că d. e. intr'o sin- 
gură strofă cu puţinele ei cuvinte, fie 
aceste or cât de precise, suma de idei 
nu s’ar putea numi abundantă şi n’ar 
constitui o vie mişcare a gindirii. Cum 
se explică atunci justeţa poetică a poe- 
siilor celor mici ? 

Dacă analizăm efectul ce nil produc, 
constatăm in noi o mulţime de idei de 
a le noastre proprii, deşteptate cu oca- 
siunea lecturer şi aldturea de cuvintele 
poetului. Nu numai ceea ce spune poesia, 
ne ocupă conştiinţa, ci ea se află a fi 
in atâtea raporturi cu alte cercuri de 
gindiri a le noastre, incât şi aceste sunt 
reproduse in conştiinţă şi insotesc si 
ilustrează oarecum perceptiunea poe- 
tică. Farmecul acestui fel de poesii nu 
este atât in ceea ce spun, cât in ceea 
ce retac şi ce lasă in liberul joc al fan- 

tasiel lectorului. Experienţa o putem 
face indată cu strofa citată din Heine: 


D'odată eu m'am desperat 
Că voi puteă răbda, 

Si’n fine toate le-am răbdat 
Dar cum? nu me’ntreba. 


Nu mé’ntreba, fiindcă nu'ţi pot res- 
punde, fiindcă tocmai culmea simti- 
mentului, in durere ca şi in bucurie, 
nu se va descrie nici odată cu cuvin- 
tele reci, ci va r&mâneă ca un rest in- 
exprimabil al adincului inimei omeneşti. 
Dar simţimentul, pentru care eu n'am 
aflat expresie in cuvinte, reprodu-ti’l 
tu prin propria simfire, şi cu imagina- 
tiunea inviată prin puţinele mele indi- 
cări, scoate la lumina conştiinţei sale 
ceea ce este ascuns in cugetul mei). 


Să luăm alt exemplu şi vom află ace- 
las fenomen : 


1) Compară Edgar Poe, analiza poesiei sale Corbul, 
public, in traducere francesa in Histoires grotesques 
et extraordinaires. 

Daca privesc in ochii téi, 
Durerea mi s’a stins, 
Si daca gura ti-o sarut, 
Un farmec m'a cuprins, 


Pe pieptu’ti de mé odihnesc 
In inimă tresar, 
Dar dacă'mi spui : eu te iubesc, 
Aş vreă să plăng amar. 
(Heine). 


Pentru ce? Lectorul să o simțä, s’o 
afle in sine, şi multele posibilităţi a le 
explicării, diferite după diferitii indivizi, 
constitue abundanta de idei ce carac- 
terizează productiunea poetică. 


Alt exemplu : 


Adese ochiul tău imi pare 
Intunecat de-un tainic dor, 

Dar eu cunosc a ta 'ntristare: 
Viata pierduta, pierdut amor! 


Si nici odat’ n’a revenit 
Copilaria cea trecuta, 
A ta ursită s'a ’mplinit: 
Amor pierdut, viata pierduta! 
(Heine). 

In fine un exemplu din Goethe: 


De sub pămênt 
Un gheocel 

Deabià eşise 
Tinerel. 

Veni o albină, 
Gusta din el: 
Să ştii că natura 

Când i-a creat, 
Pentru olaltă 
I-a destinat. 

O perspectivă intreagă asupra fru- 
moasei armonii in natură se deschide 
cu aceste cuvinte; dar poetul intelept 
a dat numai o impulsie gindirii şi a 
lăsat liber şirul representărilor să se 
desvoalte in conştiinţa lectorului după, 
propria sa individualitate. 

Voltaire a zis-o: le secret d’étre en- 
nuyeux c'est de tout dire, şi dacă prima 
cerinţă pentru un artist este, ca să 
ştie ce să spună, de sigur a doua ce- 
rinţă, este ca să ştie, ce să nu spună. 

Când curentul electric se transmite 
dintr'un loc in altul, numai o parte a 
lui merge pe firele văzute de metal: 
o altă parte, tot aşa de esenţială, stră- 

bate in ascuns prin pătura umedă a 
pămentului. Tot asa in lumea inteli- 
gintei cuvéntul zis este numai un frag- 
ment al raportului ce se stabileşte intre 
minte şi minte: restul se acordă pe 
tăcute şi formează ascunsa armonie a 
simtirilor omeneşti. 


—— 


2. A doua asemănare intre poesie 
şi pasiune este un fel de exagerare a 
gîndirii. Or ce simtimént produce o in- 
cordare extraordinară, a intelegerii mo- 
mentane, şi sub presiunea ei ideile lu- 
crează asupra conştiinţei noastre cu 
acea, energie caracteristică, al cării re- 
sultat este mărirea obiectelor şi per- 
ceperea lor in proporţii şi sub colori 
neobicinuite. 

Modurile, prin care se manifestă 
aceeaş particularitate in poesiile cele fru- 
moase, sunt diferite. Mai ântâi se poate 
constată observarea ei in alegerea obiec- 
tului. Obiectul poesiei este o idee care, 
fie prin ocasiunea, fie prin energia el, 

se distinge şi se separă de ideile or- 
dinare, inălţându-se peste sfera lor. Sim- 
timêntul, care'i serveşte de fundament, 
l-am putut aveă toţi: gradul intensi- 
tatii lui, forma şi combinatiunea, sub 
care se presintă, sunt originale şi pro- 
prie ale poetului. Această intensitate 
si combinatiune nouă ne explică, pen- 
tru ce, privite din punct de vedere pro- 
saic, poesiile par de regulă exagerate. 
Dar tocmai exagerarea lor, ţinută in 
marginile frumosului, este timbrul emo- 
tiunii artistice, sub care s'au conceput. 

Câtă exagerare, ce personificări ne- 
reale, insă in acelaş timp ce simtimént 
adevărat al naturei se manifestă in ur- 
matoarea poesie : 


CONSOLATIUNE 


Şi dacă nici o iubită 
La moarte-mi nu va jeli, 
Cu rouă totus florile 
Morméntu-mi vor stropi. 


Din trecători dacă nici unul 
‘La el nu va privi, 

A lunei rază călătoare 
Cu dor se va opri. 


Şi dacă pe acest pământ 
Më va uită or cine, 
Dumbrava şi câmpiile 
Se vor gindi la mine. 


Căci şi câmpia şi dumbrava 
Şi florile şi luna 
De-a lor poet işi vor aduce 
Aminte totdeauna. 
(Trad. din Justinus Kerner.) 


Un alt mic exemplu il extragem din 
Lessing : 


CANTEC SPANIOL 


Teri eram plin de amor, 
Azi patimesc, 

Mâine-o să mor: 

Totus gîndesc 

Astăzi şi mâine 

La ieri cu dor. 


Cat de decisivă este alegerea obiec- 
tului din acest punct de vedere, se va 
lămuri mai bine din exemple contrarii, 
precum in genere regulele estetice au 
mai multă valoare negativă: nu pot 

crea binele, dar indică réul şi contri- 
buesc la evitarea lui. 


- Trăiască pipa consolatoare, 


incepe un „poet“, 


Şi cu ţigara ce ne distrăm,(?) 
Ele 'n necazuri ne dau uitare, 
Ora fericii(?) la ele aflăm. 


Când n'ai mijloace de amăgire 
Pentru vr'o jună ce o iubeşti, 
Cere la pipă povăţuire, . 

Ea-ti va da 'ngrabă câte voesti, 


si aşa mai departe vr’o zece strofe, in 
care injosirea ideilor este intrecută nu- 
mai de cacofonia limbei (Ha-ti va da 
'ngrabă, etc.). 

Un alt poet, pe care'lluăm tot din 
suscitata „culesiune“ a studenţilor ora- 
diani, se adresează la una formosa (ce- 
teşte : o frumoasă): 

goarele vietei mele, 
Resipitoare de rele, 


Tu eşti, o! nimfă frumoasă, 
Ca Melita amoroasa. 

A! Ce zic? portretul tău 
Singur e in stare zéu! 
Ca să'mi insufle viaţă, 
Nina, când nu esti de fata. 
C. P. A. 


Mësura ritmica a cuvintelor, rima 
cea măgulitoare, melodioasa cadență şi 
tot ce alcătueşte forma poesiei nu s'au 
descoperit de geniul omenesc, pentru 
ca orce scriitor să ne spună că ia po- 
văţuiri de la pipă in cestiuni de amor. 
Asemenea lucruri sunt platitudini pro- 
saice, dar nu conceptiuni de artă. 

Cu cât are mai mult simţiment poetic 
si mai distinse comparatiuni Barbu ți- 
ganul din Iaşi, când cântă plin de me- 
lancolie : 

Dragi boeri de lumea noua, 
Ziua bună vă zic vouă, 


_ Eu më duc, mă prăpădesc 
Ca un cântec bâtrânesc. 


Ah, ginditi c’am fost odată 
Glasul lumii desfătată, 

S’ inchinati câte-un pahar 
Lui biet Barbu lăutar! 


Cunoastem obiectiunea ce o fac poeţii 

„pipei“ si companie in contra acestei 
critice : Poesia frumoasă trebue să fie 
adevărată, rien west beau que le vrai, etc. 

Obiectiunea seamănă cu cei ce o fac. 

Tot ce e frumos, e adevérat! Fie; 
de si iti vine să intrebi cu Pontius Pila- 
tus: ce este adevérul? Dar de aici 
âncă nu resulta, că tot ce este adevărat 
trebue s& fie si frumos. 

Nimeni nu contestă domnului C. P. 
A... că se uită la portret, când nu’i 
este Nina de fată; dar de aci nu ur- 
mează, că această intimplare adevărată, 
să fie poetică. Din multele idei cu rea- 
litate ce se cuprind in capetele ome- 
neşti, numai acele sunt şi frumoase, 
care sub vélul unei sensibilităţi ade- 
cuate ne presentă simţiminte distinse 
prin forma, intensitatea sau ocasiu- 
nea lor. 


Şi in toate casurile cuventul adevărat 
in aplicarea sa la artă trebueşte inteles 
cum grano salis. Ce este adevărat in 
frumoasa, strofă citată : 

81,954. Critice. 6 

Si dacă pe acest pământ 
Më va uită or cine, 
Dumbrava si câmpiile 
Vor mai gîndi la mine? 


Este adevărat că vor gindi câmpiile 
la poet? Nu; dar adevărat este, că 
poetul şi-o inchipueşte şi că această 
inchipuire il consolează. 

Cuvintele poetului pot dar să fie tot 
aşa de putin reale in intelesul lor logic 
ca nălucirea nebuniei, numai simţimen- 
tul cel profund al naturei să fie păstrat; 
şi cine a inteles odată natura visionară 
a intregei existente, nu se va mira de 
aceasta. 

Cu alte cuvinte: adevérul artistic este 
un adevăr subjectiv, şi el nu prescrie 
nici odată D-lui C. P. A. de a face 
câte o poesie din toate evenimentele 
D-sale private, ci êi prescrie să şi in- 
trupeze in forma poetică numai acele 
simtiminte adevărate, care se disting 
prin nobleţa lor şi, introducend o su- 
flare de idealism in existenţa de toate 
zilele, sunt demne de a manifestă o 

subiectivitate de om. Si aci este punctul, 
unde se vede din nou, cât de osebita 
este poesia de ocupatiunea stientifica. 


Un alt mod, prin care poesia caută 
a imita si a produce energia afectului, 
este contrastul, si ca exemplu cităm 
mai ântâi următoarele versuri noue a 
le unui june poet român: 


Pe când frunza 'ngălbenită 
Pe creangă mureă, 
Inima-mi intinerită 
Vesel te iubea. 


Azi pe creangă cu plăcere 
Frunza vei zări, 
Azi inima-mi de durere 
Poate va muri. 
(M. D. Corne.) 


Ce efect frumos pot să producă con- 
trastele, ne probează următoarea poesie 
a lui Goethe: 


 MÂNGÂIERE IN LACRIMI”) 


De ce, amice, eşti mâhnit, 
Când veseli toţi ne-am strins ? 


1) Traducere de N. Schelitti. 

Eu după ochii téi cunosc: 
De sigur tu ai plâns. 


„Şi dac’am plâns, retras de voi, 
Am plâns de chinul greu, 

Şi lacrimi curg aşa de dulci, 
Alin sufletul meu.“ 


Amicii téi voioşi te rog 

In sinul lor să vii, 

Şi or ce ’n lume ai pierdut, 
Mâhnit să nu mai fii. 


„Strigaţi, vuiti, dar să vă spun 
Ce pătimesc nu pot, 

Ah nu! eu n'am pierdut nimic, 
De şi'mi lipseşte tot.“ 


Fii sprinten dar şi cu curaj, 
Eşti tânăr plin de foc, 

In anii téi or unde-ajungi 
Cu-amor si cu noroc. 


„Ah nu, acolo n'am s’ajung! 
Stă prea sus ca să sper, 
Luceşte blând şaşa frumos 
Ca steaoa cea din cer.“ 


De stele să ne bucurăm, 
Ear nu să le dorim, 

Şi cu plăcere noaptea-ades 
La ele să privim. 


„Şi cu plăcere zile ’ntregi 
Privesc ades la ea; 

Lăsaţi ca nopţile să plâng 
Cât inima mea vrea.“ 


Un nou şir de reflecţiuni decurge 
din acest paralelism intre poesie Si sim- 
timént, indată ce privim partea lui ne- 
gativă. Dacă este greu şi de multe ori 
imposibil a analiză natura positivă a 
cerinţelor poetice, este din contră mai 
Uşor şi mai sigur a arăta ceea ce este 
oprit in poesie, şi aci estetica practică 
işi implineşte misiunea ei cea mai fo- 
lositoare. 


Din aceea că poesia, ca şi pasiunea, 
măreşte obiectul şi se'inalţă intr'o sferă 
mai distinsă, resultă ex contrario, că 
ea trebue să se ferească de micşorare 
Şi de injosire. : 


Vorbind mai ântâi de defectul mic- 
şorării, atingem o cestiunne destul de 
importantă pentru poesia română ac- 
tuală : cestiunea diminutivelor. Formele 

de substantive si adjective in icd, ficd, 
şică, oară, etc., sunt astăzi vifiul con- 
tagios de care sufer maz toate poesiile 
române. Cate scapă de injosirea ideilor, 
mor de boala diminutivelor. Fie-care 
“poet crede, că nu este destul de poetic, 
de delicat, dacă nu'şi diminuează cu- 
vintele, şi acum am ajuns aşa de de- 
parte, incât cu greu se va mai află 
vre o poesie română, care să nu fie 
bintuită de aceste forme de decadenta 
limbistica. 

Scumpa mea Mariţă, 

Zina mea din cer, 


Ia dă-mi o gurita 
Asta-i tot ce cer. 


S’apoi Ioniţică, 


(Nu'i e destul Joni{d, a făcut Ionaţică!) 


Ce fac cu onoare, 
Ştii co guritica 
E ca şi o floare, etc. 


Ia această cruciulita 
Şi păstreaz-o ’n s6nul tău, 
Tu mai dëmi a ta gurita, etc. 

Gurita ta, fetiţă. e dulce rumeioara, 

E garofita creat& in a ei primăvară.... 

Si talia-ţi gingaşă e foarte mladioasă, 

A tale picioruşe, o scumpa mea frumoasă, 
etc. 


De'ţi place, scumpă Lino, aceste versulete, 
etc., etc. 


Mariţă, guritd, lonificd, cruciulitd, ga- 
rofitd, picioruşe, versulete — pentru Dum- 
nezeu! Ce limbă este aceasta? Ce for- 
me de copii nevirstnici? Ce lingusire 
bizantină ? Cu asemenea terminatiuni 
linse şi corupte are să se producă ener- 
gia, intensitatea, vigoarea impresiunii 
poetice ? 

Să ne intelegem: Ce rol ot juca 
diminutivele in poesie ? Poesia are să 
mărească efectul ; prin urmare numai 
acolo, unde anume prin micimea, obiec- 
tului se produce impresiunea cea mai 
marcată, numai acolo diminutivul poate 
avea, locul séu special. Toţi poeţii cei 
mari ne invaţă aceasta. Să ne aducem 
aminte de exemplul citat din Goethe: 

. De sub pământ 
Un gheocel 
Abia eşise 
Tinerel. : 
Veni o albină, 
Gustă din el: 
Să ştii că natura 
Când i-a creat, ` 
Pentru olaltă 
I-a destinat. 


Şi textul german cuprinde diminutive, 
unul din puţinele exemple de diminu- 
tive in Goethe. Pentru ce? Micimea 
„obiectului este punctul de contrast. Idea 
este : Armonia cea marea universului 
se manifestă pănă in cele mai mici 
fiinţe ale sale. Prin urmare diminutivul 
are aci raţiunea sa de a fi. 


Dar cand se află diminutive in fie- 
care strofă şi la fiecare ocasiune ; când 
gura este mică, piciorul mic, Maria 
mică, Ioniță mic, garoafa mică, versul 
mic, atunci e mic şi poetul, mică şi 
literatura şi toate se află in decadenta. 


E de necrezut, pănă unde merge 


POESIA ROMÂNĂ 89 


această manie in literatura noastră. Un 

june student, altminteri plin de inteli- 

ginţă, incepe a publică nişte incercări 

poetice şi le dedică D-lui V. Alexandri 

intr'un sonet, care se termină astfel: 
| Primeşte, poete, aste versurele, 


Căci sub ale tale falnice-aripele 
Vreau să leagăn gingas dorul, ce-am visat! 


A'şi inchipui pe D. Alexandri cu 
aripi, este deja o intreprindere indrăs- 
neaţă ; dar dacă aripele sunt mari, 
treacă-meargă ! Insé aşi inchipui pe D. 
Alexandri cu aripele, este o imagine 
de un ridicol aşa de pronunţat, incât, 
pentru onoarea gustului omenesc, tre- 
bue să căutăm un fel de explicare la 
intrebuintarea ei. 

Explicarea, este uşurinţa rimei. Ver- 
suri şi aripe nu se rimează, hai să 
facem versurele si aripele! Balae si vale 
nu merge; hai să zicem: | 

Mariuta bălăioară 


Impreună două flori 
Şi le-aruncă in vălcioară; 

Gură şi garoafă nu se potriveşte, 
hai să zicem: tu ai o guriţă ca o ga- 
rofita ; si aşa in infinit. Diminutivele 
româneşti, in diferinté de cele germane, 
au nefasta proprietate de a cuprinde 
in terminarea lor silaba intonată ; prin 
urmare or ce cuvânt românesc rimează 
(când in rimă masculină când in rimă 
feminină) cu or ce alt cuvent de acelaş 
gen, indată ce se pune in diminutiv. 
Hinc lacrimae. 

Si pentru această negligenta, pentru 
lenea, poetului de a’si căută o altă rimă, 
se corumpe poesia intreagă şi se in- 
troduce in literatură o efeminare şi un 
spirit de miniatură, precum nu se mai 
află nici in ultima decadenţă a lingu- 
şirilor persiane şi turceşti. 


Cu cât o rimă este mai uşoară, cu 
atât este mai ieftină şi mai comună, 
si poetul trebue să se gindească de 
două ori pănă a o intrebuinta. Un poet 
distins nu va rimă nici odată gură — 
garofită. 

Adăugaţi la aceasta, că noi Românii 
avem 0 causă specială dea ne feri de 
diminutive in poesie, şi aceasta este 
intrebuintarea lor de către Tigani. Toţi 
cunoaştem diminutivele servile ce le 
obicinuia aceasta ginte nefericită, cand 
vorbea limba noastră, şi de atunci in- 
coace dimimutivele sunt par excellence 
e manieră țigănească. Ca să simtiti 
aceasta cu tot desgustul, cetiti urmă- 
toarele strofe a le unui autor —nu de 
rând, ci ale unui autor, care este astăzi 
unul din cei mai buni scriitori in prosă, 
dar pe care in poesie.... aveţi săl 
judecaţi după diminutivele sale’): 


Tii tu minte oară, pentru 'ntâia oară 
Când la tulplnita, jos langa girlită 
Noi ne sărutam? 


Tii tu minte oară, noaptea de la moară, 
Grămadă ’n droşchiţă, când eu pe chichiţă 
Tineam mâha ta? 


Tii tu minte oară in acea căscioară, 
etc. 


Til tu mintea oară, acea dumbrăvioară 
etc., etc. 


— 


1) C. Boliac. 

Cu asemenea lucruri avem de gind 
să punem fundamentul literaturei ro- 
mâne ? 


Dacă in rindurile precedente ne-am 
opus in contra abusului diminutivelor, 
cu aceasta nu am. voit să zicem că ele 
sunt cu totul de evitat. Din contră 
suntem siliţi a le admite in poesiile 
noastre mai mult chiar decât in poe- 
siile or cărui alt popor, afară de cel 
italian ; fiindcă numai noi şi italienii 
avem in limbă atâtea forme diminutive 
Şi totdeodată atâta uşurinţă de a le 
intrebuinta la or ce cuvenit. Prin ur- 
mare diminutivele sunt oare-cum o par- 
ticularitate caracteristică a limbei noa- 
stre şi din această causă vor avea tot- 
deauna o mare intindere la noi. Dar 
ecu atât mai mult poeţii să se simtă 
provocati a se feri de exces, a nu in- 
trebuinta diminutivele nepotrivite cu 
natura cuvéntului (versurele, drogchita, 
etc.), in genere a nu intrebuinta dimi- 
nutivele prea des şi in or ce cas anu 

le intrebuinta intr'un mod forţat numai 
pentru a produce rima. 

Şi aci, ca in toate cestiunile ce se 
refer la natura limbei, poesia populară 
ne poate servi de model. Citim ca 


exemplu frumoasa poesie din Romania 
mică, Oltule, Oltetule : 


Oltule, Oltetule! 
Seca-t’ar piraele, 

Să crească dudaele, 
Să trec cu picioarele. 


Oltule, riu blestemat, 

Ce vii aşa turburat? 

Ce te repezi ca un smeu 
Şi-mi opreşti pe Nitul meu! 


Schimbă-ţi, schimba-ti apele, 
Slăbeşte-ţi virtejele, 

Să-ţi văd petricelele, 

Să treacă fetiţele, 

Să le speli picioarele. 


Eacă neica! — — Nu e neica! 
Că de-ar fi venit neicuta 
L'ar fi cunoscut leicuta, 
Bine, bine, nu e neica! 


“Vântule, du-te de'i spune, 
Că zăbavele nu's bune, 
Că Florica duce dorul 

Şi i-a "'nţelenit ogorul 

Vino, Nitule băete, 

Ce faci lelea să te-aştepte? 
Busuiocul a negrit, 
Rosmarinu-a ’ngalbenit. 


Lelea plânge, se jeleşte, 
Nimeni n'o mai ingrijeşte. 
Vino, Nitule băete, 

Ce faci lelea să te-aştepte? 


In toată poesia nici un diminutiv nu 
este nenatural sau forţat din causa ri- 
mei. Petrele—fetele s'ar fi rimat mai 
bine decât petricelele— fetele, deşi amen- 
doué nu sunt rime curate; şi neica— 
leica era o rimă tot asa de bună ca 
neicuţa — leicuta. Diminutivele sunt dar 
aci numai desmierdări populare. 

O altă regulă negativă ce se poate 
invéta din acelaş punct de aseménare 
intre poesie şi pasiune, este : ca poetul 
„să nu'şi injosească obiectul. Dispositia 
poetică se inalt& peste sfera de toate 
zilele ; poetul trebue să o menţină la 
această inălțime şi să nu o coboare la 
un nivel inferior. Cea mai mare aten- 
tie merită in această privinţă alege- 
rea cuvintelor; un singur cuvânt co- 

mun este in stare să ucidă toată im- 
presia frumosului, şi aceasta cu drept: 
fiindcă o asemenea injosire din partea 
poetului dovedeşte, că era insuş lipsit 
de entusiasmul poetic pe care ar voi 
să] deştepte in noi. Si vis me flere, do- 
lendum est primum ipse tibi, zice Ho- 
ratiu in epistola ad Pisones. 


Iubeam cu fregesime o jună pentru care 
Viaţa mi-aş fi dat’o; dar vai! o am pierdut! 
Să fiu iubit de dinsa doream cu infocare, 
Dar toat' a mea speranţă ca vântul a pierit. 


O cât păreă de dulce sublima-i sărutare 
Eram nebun de dânsa, nu mint, o am iubit, etc. 


ME costă c’am pierdut-o, më costă pan’ la viata, etc. 


Ce asunet më stirneste 

In a noptii grea tacere ? 
Mamă bună, ea priveşte 
Cine alin' a mea durere? etc. 


De când n'avui convenire 
Cu tine, frumoasa zină, 
Anima mea, de perire 
Nu-mi resare zi senină. 


Angerul vietei mele: 
Tu esti frumoasa zeita! 

Tu intre supărări grele 
Al meu liman, porumbită! 


Amoru'n piept sbocoteşte 

Şi pofteste doftorie, 

Dar nimic nu-i foloseste 

Far’tu! — or cine să vie. 
etc. 


Se intelege de la sine, că injosirea 
este ceva reiativ. Totul atârnă de la 
nivelul la care te pui. Cutare cuvent 
este permis intr'o poesie populară, fiind 
că aceasta incepe cu expresii obicinuite 
si apoi se inalţă in sfera poetică; pe 
când acelaş cuvânt in mijlocul unei 
versificatiuni alese injoseşte şi ucide 
frumosul. Farmecul poesiilor populare 
e distanţa relativă intre ideile de rând, 
care servesc de fond, şi intre subita 
nobleta de simtimént, care străbate şi 
se inalt& peste dénsele'). Din contra 
poesiile literare cele rele au un fond 
de cuvinte alese, de simţiminte cu pre- 


1) De aci se explică profunda impresie ce o pro- 
duc scenele populare din dramele lui Shakespeare, 
cu tot cinismul lor. 


tentiunea de a fi distinse, şi deodată 
din inaltimea lor artificială le aruncă 
cate un cuvânt in injosirea de toate 
zilele, care acum iti pare indoit de co- 


muné. 


Unei 
a zice: 

poesii populare éi este permis 


Frunză verde de piper! 
Daca nu e un mister 

Ca esti Dumnezeu in cer, 
Da’mi si mie ce iti cer; 
Că nu’ti cer vr'un lucru mare 
Sa’ti fie cu supărare, 
Nici nu cer vr'o bogăţie 
Ca să'ţi fie cu mânie: 
Ci'ţi cer pe draguta mea, 
Care m’am iubit cu ea 
Din virsta copilărească, 
Din coliba părintească. 


Frunză verde flori de soc! 
Bată'l crucea de noroc, 

Că tot umblă in gropi dând 
Şi nu dă la toţi pe rind. 
Unii cere bogăţie, 

E] le dă dragute-o mie; 
Unii cere flori de crini, 

El le dă mănunchi de spini. 
Nu mai e noroc in lume, 
Şi-a pierdut şi el de numel 


81,954. Critice 

Dar unei poesii literare nui e per- 
mis a se intitula ,geana de lacrimi“ 
şi apoi a zice: 


Geana-mi de lacrimi e ca o salbă. 
Arde-te-ar focul, demon spurcat! etc. 


Sau cum zice altul: 


Earasi am văzut-o, mare Dumnezeu ! 

Şi ear in durere e sufletul meu. 

Inima imi arde, tâmplele imi bat, 
Sufletul meu sboară, par'că sunt turbat? 


Sau cum zice Andrei Mureşanu in 
„Un remas bun de la Braşov“: 


Rémaneti, başti invechite, 
Ce ades vă cercetam. 

P'a voastre ruini turtite 
Doamne! mult mai cugetam, 
Că asemenea ursită 

Va fi mie rinduută! 

Témpaé'), frumoasă Sioane! 
P’al téu virf cand mé suiam, 
Ca in mescari vii icoane 

Tot ținutul revedeam! 

Oar lăsa-m'a cruda soarte 
Să te mal calc pân” la moarte! 


1) Muntele de lângă Braşov. 


POESIA ROMÂNĂ 99 


Dar la ultimul grad de injosire s’a 
coborit un scriitor, ale cărui versuri 
cuprind exemple miraculoase pentru tot 
ce este neiertat in poesie. Trebue să 
ne mărginim a extrage pentru casul 
nostru numai câteva rînduri din o ba- 
„ladă a sa, intitulata: 


TRIUMFUL AMORULUI. 


In natura toată totul reposă. 

Pana şi chiar girla in albia sa: 
Numai o copilă singură veghia 

Şi ’n tăcerea nopţii astfel ea cânta: 


Cântă că este orfană şi că numai 
prin onoare poate să dobindeasc& pe 
„Costică“. 


Insă in fereastră bate oare care, 

Numai decât Lisa suflă ’n luminare. 
Totu intră ’n tăcere. Uu glas mângăios 
In liniştea nopţii vibr'armonios: 

— Eu sunt, Eliso, nu te speria, 

Dar aprinde lampa, să véd fata ta. 

— A! tu eşti, Costică? — Eu, angelul meu, 
Şi aştept d'aseară sub balconul teu. 

— Frumoasă purtare! Bine şade zéu! 

Să şezi toată noaptea sub balconul meu! 
— Ci ia lasă gluma, dă-te iute jos, 

Şi dă'mi o guriţă, angel radios! 

"— Săţi dau o guriţă, pe fereastră, eu? 
Nu më cunoşti ăncă, Domnişorul meu. 
Eu imi ţiu parola pe care ţi-am dat, 
După cununie să'ţi dau sărutat. 

— Dar nici eu parola, Liso, n'am uitat, 
© ‘Ci dă'mi o guriţă, căci am inghetat. 
etc. 

- — Dămi o sărutare, o Elisa mea, 

Şi iti jur, că mâine tu esti soata mea! 
— Fapte! fapte! fapte! căci de jurământ 
Şi de vorbe grase prea sătulă sunt. 
etc. 
— Adio, Eliso! më duc să m&nec.... 
— Adio! vezi ins? unde-i lacul sec.... 1) 
etc. etc. 


Resultatul este, că a doua zi Costică 
se insoară cu Lisa. 

Cine ar fi crezut, că asemenea pla- 
titudine de mahala să se imbrace vre 
o dată cu veşmentul poesiei? 


Şi fiindcă am vorbit de „Costică“ şi 
de „Lisa“, să mai considerăm un alt 
pericol de injosire al poesiei: numele 
proprii. In poesiile epice cu fundament 
istoric numele proprii sunt in mare 
parte impuse poetului; nu le poate nici 


—— 


1) C. D. Aricescu. 

ocoli nici schimbă. Dar ele in asemenea 
casuri nu strică impresia poetică: fap- 
tul, că sunt istorice, le dă oare care 
noblețä de vechime şi le ridică peste 
sfera comună. Insă in poesii lirice nu- 
mele proprii sunt periculoase. Unele pot 
trece, d. e. Elena, poate din amintirea 
antichităţii greceşti, Maria, poate din 
causă că este purtat de o fiinţă vene- 
nerată a religiunii creştine etc. Dar cele 
mai multe injosesc poesia, aducénd lec- 
torului mai ântâi aminte de cutare sau 
cutare persoană foarte prosaică şi co- 
mună, care poartă acelaş nume. 


Dar de ce, fetiţă, 
Aşa crudă eşti, 
De al teu Ioniţă 
Nu compătimeşti ? 


Imi ziceai odată, imi aduc aminte, 
Cu o voce dulce, ce mult me 'ncânta: 
Te iubesc, Costică, te iubesc ferbinte, 
Şi nu’ti cer nimica decât mâna ta! 

Doamne, cât e de frumoasă ca 
Lisigoara mea! 

Şi cât e de drăgăstoasă 
Când me uit la ea 


Elisa s'ar putea dice, Lisişoara e cu 
neputinţă in poesie; c'est du style de 
femme de chambre. 


Anc& odată: poetul nu are să repro- 
ducă realitatea, crudă ; şi dacă pe amanta 
sa o chiamă in realitate Ioana sau Li- 
sişoara, atunci să'şi păstreze numele 
pentru el, dar să nu'l pună in poesie, 
căci prin aceasta şi-o injoseşte. De poet 
trebue să se zică ceea ce zicea Schiller 
de amicitia junelui Piccolomini: 

Căci el sta lîngă mine ca juneta mea 
Si din realitate imi facea un vis, 
Asupra tipelor palpabile 

A lucrurilor astei lumi vulgare 
Tinzénd al aurorei magic vél. 

De sufletul lui june, luminate şi 
Miraculoase deveneau 

In ochii mei uimiţi, figurele 

Banale, seci a le vietei. 


8. Cea din urmă asemănare intre 
pasiune şi poesie ce ne am propus a 

analiză, este desvoliarea grabmcă şi 
crescândă spre culminarea finală, ce o 
au améndoue in comun. 

Pasiunea este o stare anormală a 
sufletului omenesc. Incordarea sensa- 
tiunilor, prin care se caracterizează, 
nu poate dură mult fără a pune sufle- 
tul in pericol, şi terminarea ei, in pro- 
portie cu natura acestui afect, consti- 
tue totdeauna o criză intelectuală si 
fisică, a cărei scară variază de la plâns 
pănă la nebunie. Şirul fenomenelor pa- 
siunii nu este decât apropierea cres- 
cândă spre acea catastrofă. 

Poesia ne presintă aceeaş insuşire: 
si ea are cu necesitate un punct de 
culminare, in care se concentră ide- 
ile ei şi pe lingă care toate celelalte 
expresiuni erau numai elemente pregă- 
titoare, oare cum trepte de inălţare; 
şi de sigur strofa, in care culminează, 
poesia, este şi cea d'intâi, care sa pre- 
sentat in fantasia poetului in momen- 
tul conceptiunii şi pentru, resărirea că- 
reia poetul a compus pe celelalte; ea 

este esenţa, este fapta poesiei şi tot- 
deodată mésura pentru efectul ce'l pro- 
duce; de la ea atârnă lungimea sau 
scurtimea lucrării, de la ea şi tonul in 
care este concepută: atâtea strofe şi acea 
coloare trebue să aibă o poesie, câte 
şi care se cer pentru ca strofa culmi- 
nantă să ne facă impresia cea mai mare. 

Un exemplu bun este poesia lui Goe- 
the „Erlkoenig“ 1): 


CRAIUL CODRULUI. 


Prin vânt, prin codru’n al nopţii sin 
Trece călare tatăl bétran. 

El tine’n braţe copilul seu 

Si’l strânge dulce la pept mereu. 


Copile dragă, ce teamă ai? 

— Tată, nu vezi pe-al codrului crai 
Cu o coroană pe capul său? 

— E ceața numai, copilul meu. 


„Copile dulce, mult te-aşteptăm, 
„Jocuri frumoase hai să jucăm, 
„Flori pentru tine am câte'i vrea, 
„Rochiţi de aur muma ţi-a da“. 


') Traducere de N. Schelitti. 

— Tată, pe rege n'ai auzit 

In taină câte mi-a făgăduit? 
— Copile-ţi pare, te-ai inşelat, 
Prin frunzi uscate vânt'a suflat. 


„Cu mine, dragă, de vei veni, 
„Fetele mele te vor sluji, 
„Fetele mele te-or dismerdă 
„Şi'n visuri dulce te-or legănă“. 


— Nu vezi tu, tată, colo cum joc 

A regelui fete pe negrul loc? 

— Uită-te bine, sunt trunchiuri mari 
Şi crengi căzute din vechi stejari! 


„Plăcuta ta faţă mult o iubesc, 
„De nu vii singur, eu te răpesc“. 
— Tată, ah tată, mâna a’ntins, 
Craiul pădurii eată m'a prins! 


Tatăl in spaimă aleargă mereu, 
Băiatul geme in braţul seu, 

k Şi când in curte el a intrat, 
Mort pe copil in brate-a aflat. 


Ca, exemplu va fi tot aşa de lămu- 
rită următoarea poesie mai scurtă de 
Th. Gautier 4). | 


NORUL. 


Sultana vrea să intre in baia din grădină, 
Ea ultima sa haină acum a asvirlit, 


1) Traducere de d. VY. Pogor. 

Şi péru’n libertate ca o manta divină 
Pe corpul seu cel fraged voios s'a respandit. 


De sus eată Sultanul la dânsa că priveşte 
Şi barba işi desmeardă, zicând in gindul seu: 
Pe turn Eunucul aprig se primblă şi păzeşte, 
Şi nimeni p'astă lume n’o vede decât eu. 


Dar lucru de mirare! un nor din cer respunde ` 
Zicând: „şi eu, o doamne, o văd colo de sus, 
„Văd sinu-i ce se umflă sub limpedele unde 
„Şi corpu'i ce nud şade sub ochii mei expus“. 


Ahmet se făcu galben ca luna intristată, 
Scoase din brâu hamgerul cu artă ciselat... 
Sultana favorită in sânge stă 'necată, 

Ear norul cel fantastic pe ceruri a sburat. 


In aceste doué poesii este o faptă 
de catastrofă, care inseamnă culminati- 
unea; insă culminatiunea există şi acolo, 
unde poetul arată numai impresiuni in- 
terioare. D. e. 


Pe a lacului surfata 
Raza lunei se adapă, 

Roze palide ’mpleteste 
Pintre trestia din apă. 


Cerbi se primblă lîngă termuri 
Sus la cer cătând, 

In tufiş deabia se mişcă 
Paserea visând. 

- Ochiul meu se pleacă ’n lacrimi, 
Prin ’ntreaga-mi fire 
Ca o rugăciune trece 
O dulce suvenire. 


(Trad. din Lenau) 


Ce sburat, ce vijiire! 

E un pile de ciocâriii! 
Multe flutură prin arbori, 
Alte sboară pe câmpii; 


Una sus la cer se urcă 
Pe scara cântului seu; 
Insă cea mai cântăreaţă 
S'a ascuns in pieptul meu. 


(Trad. din Uhland). 


Pentru sustinerea opiniei noastre vom 
cità acum, ca şi la paragrafele prece- 
dente, câteva exemple de poesii rele, a 
căror eroare consistă in neobservarea 
regulei de culminare. 

Cea, d'intâi eroare in această privinţă 
se poate comite prin lipsa totală de 
gradare treptată. Atunci strofele urmează 
unele după altele fără vre o măsură, 
după care să se aşeze şirul lor, aşa in- 
cât strofa din mijloc ar putea să fie 

tot aşa. de bine cea d'intâi sau cea din 
urmă şi poesia nu mai produce impre- 
sia unui intreg organic, ci a unei in- 
şirări de strofe desunite. 


Angerel suflet curat! 
A ta roşioară faţă, 
Trup tinerel delicat, 
Mi scurtează-a mea viata. 


Darurile de la fire 
Cu care esti infrumsetita, 
Sunt mai sus de omenire, 
Prea frumoasă Afrodită! 


Nici Minerva, nici Juna, 
Ma nici frumoasa Diană, 
Nu-e ca tine nici una, 
Nici a lui Venus icoană. 


Luna e strălucitoare. 
Insé ale sale rază 

Nu-s aşa desfătătoare 
Ca delicata ta vază. 


A tei frumoşi ochigori 

Scot ruge in ver ce fata, 
Precum face uneori 

Soarele in nor rogata. 


De a tale dulci cuvinte 
De-ar fi inima de piatra, 

Sau or cât de aspră minte, 
Tot se va muia indată. ° 

Or ce strofă din această poesie, ex- 
trasă earăş din mult-citata „Culesiune“ 
a studenţilor Oradiani, se poate scoate 
din şirul său şi se poate pune in locul 
or cărei strofe anterioare sau posteri- 
oare, fără a schimba impresia. 

O altă eroare in contra regulei noa- 
stre este lipsa gradatiunii in culminare. 
Atunci partea cea mai insemnată a po- 
esiei, impresia ei cea mai intensivă, 
se cuprinde âncă de la inceput, şi tot ce 
urmează este numai o scădere a sim- 
timéntului: poesia nu merge spre cul- 
minare, ci spre cădere. 


Simt că consumă fără ’ncetare 
Un foc putinte sufletul meu, 
Câte o dată in disperare 

Uit chiar voinţa lui Dumnezeu. 


Insaş natura azi mé desparte 
De o fiinţă ce o iubesc, 

Şi nu potaltfel decât prin moarte 
Ear lingă dânsa să mai trăesc. 


Vai! suvenire de fericire 
încă păstrează inima mea, 
In toate aflu nemulţumire, 
Căci eu departe suspin de ea, 

Cum un poet adevărat, care simte 
in realitate şi nu simulează numai, ar 
putea vre odată, după ce a inceput a 
ne spune că este aşa de desperat, in- 
cât uită pe D-zeu şi vrea să se ucidă, 
să termine zicend, că este nemulţumit 
şi că suspină! 


După ce am constatat, că se află 
identitate intre poesie şi intre semnele 
caracteristice ale simţimentului şi pa- 
siunii, şi totodată că in poesiile cele 
rele eroarea provenea din ignorarea 
acestei identități: conchidem prin -in- 
ductiune, ceea ce afirmasem a priori, 
că poesia cea adevărată nu este decât 
un simtimént sau o pasiune, manifes- 
tate in formă estetică. 

De aci resultă, că tot ce este pro- 
dus al reflectiunii exclusive, politica, 
morala, teoriile stientifice, etc., nu in- 
tră in sfera, poesiei, şi or ce incercare 
pentru aceasta a fost o eroare. Exem- 
ple sunt din nenorocire prea multe in 

literatura română, pentru a mai aveă 
trebuinté de o nouă citare in cerceta- 
rea noastră, Câte-va, adecă cele politice 
se află la finea părţii I; pentru altele 
şi mai ales pentru falsa aplicare a for- 
mei poetice la opinii asupra ştiinţelor, 
a patriei, a viitorului, alui Dumnezeu, 
etc., ne pot servi de colecţiune exem- 
plară poesiile d-lui Heliade, care cu 
toată vioiciunea inteligintei nu arată 
in scrierile sale nici o inspiratiune de 
adevérat poet, ci numai o adunare de 
reflectiuni manierate. 

Să nu uităm că in poeţii cei mari, 
a căror chiemare poetică este mai pre- 
sus de contestare, in Corneille, Racine, 
Shakespeare, Goethe, nu: se află nici 
un vers de politică sau de teorii seri- 
oase asupra ştiinţelor. Nu că poesia ar 
fi nedemnă de reflectiunea stientifica 
sau reflectiunea ştienţifică nedemnă de 
poesie: dar aceste sfere provin din ope- 
raţiuni aşa de radical deosebite a le 
minţii omeneşti, incât confusia, lor este 
cu neputinţă şi anume cu neputinţă 

intr'o stare sănătoasă a literaturei. Unde 
se intimplă, este un simptom rău nu 
numai pentru literatură, ci şi pentru 
viata publică. Căci necunostinta deose- 
birli sferelor in literatura merge para- 
lel cu ignorarea competintei autorități- 
lor in stat, gi cand se introduc reflec- 
tiuni politice in poesie, se introduc si 
fantasii poetice in politică — doué con- 
fusii, intre care este greu a decide, care 
este mai periculoasă. 


— 


Recapitulând acum toate conclusiu- 
nile, ce am incercat a le demonstra in 
studiul de faţă, dobindim următoarele 
idei principale asupra poesiei: | 

Poesia cere ca o conditiune materi- 
ală a existenţei ei imagini sensibile ; 
ear condiţiunea ei ideală sunt simți- 
minte şi pasiuni. 

Din conditiunea materială se explică 
determinarea cuvintelor, epitetele, per- 
„sonificările şi comparatiunile juste şi 
noue, şi totdeodată regula negativă, că 

poesia să se ferească de noţiuni ab- 
stracte. | 

Din conditiunea ideală se explică mis- 
carea representărilor, mărirea obiectu- 
lui şi desvoltarea gradată spre culmi- 
naţiune, şi totdeodată regula negativă, 
că poesia să se ferească de obiecte a 
le simplei reflectiuni. 

Aceste adevăruri le am demonstrat, 
pe cât se poate demonstră o materie es- 
tetică, atât prin cercetări teoretice, cât 
Si prin experienţa din exemple. 

Scopul lor nu este şi nu poate fi de 
a produce poeţi; nici odată Estetica nu 
a creat frumosul, precum nici odată Lo- 
gica nu a creat adevărul. Dar scopul 
lor este de a ne feri de mediocritatile, 
care fără nici o chiemare interioară 
pretind a fi poeţi, şi acest scop îl poate 
ajunge Estetica. Căci asemenea disci- 
pline au doué mari foloase: 

Ele indeamnă ântâi pe acela, care 
are talentul inăscut, a se perfectiona in 
arta sa, deşteptându'i atenţiunea asupra 


$1954, Critice. 8 

multor particularitati importante, pe care 
le ar fi trecut cu vederea; - 

Ele contribue al doilea, a da publi- 

cului o m&sură mai sigură pentru a 
deosebi adevărul de eroare şi frumosul 
de urit. 
In această din urmă privinţă ne a 
părut importantă pentru noi o cerce- 
tare critică asupra poesiei române. Căci 
mica noastră literatură poetică este in 
pericol de a confunda acea deosebire 
elementară. Majoritatea poeţilor nu me- 
rită numele ce si’l usurpă: din pro- 
ductiunile lor se vede numai o fan- 
tasie seacă de imagini originale şi 0 
inimă goală de simţiri adevărate, şi 
mai bine le ar fi fost lor şi nouă, dacă 
nici odată nu ar fi luat pana in mână 
şi nu ar fi lăţit in public productiunile 
lor nedemne de limbagiul muselor. Căci 
dacă lipsa de or ce literatură este unul 
din semnele de barbarie a popoarelor, 
o literatură falsă şi urită este cel d’in- 
tai pas spre degradarea culturei ince- 
pende. 

Aci devine prima datorie a ştiinţei 
de a se opune in contra răului conta- 
gios. O critică serioasă trebue să arete 
modelele bune câte au mai rémas şi să 
le distingă de cele rele, şi, curăţind 
astfel literatura de abundanţa erorilor, 
să prepare junei generaţiuni un câmp 
liber pentru indreptare. 

ADUNATE DE 


d. VASILIE ALECSANDRI 


Poesii populare a le Românilor adunate şi intoc- 
mite de Vasilie Alecsandri, tipărite cu spesele Asi- 
lului Elena Doamna. 1 vol. in 80, VIII şi 416 pag. 
Bucureşti, Tipografia Lucrătorilor Asociati, 1868. 


Jurnalele române nu şi-au indeplinit 
âncă datoria lor faţă cu colecţia de 
“poesii populare publicată de d. Alec- 
sandri. Mai toate foile noastre periodice 
insemnează in rubrica intereselor, de 
care promit a se ocupă, şi cuventul de 
literatură, inse mai toate sunt de o 
negligenţă remarcabilă pentru aceasta - 
parte a vietei noastre publice. Noi sun- 
tem cei d'intâi a admite, că pentru 
multe din productiunile literare ale Ro- | 

mânilor tăcerea absolută este âncă sen- 
tinta cea mai blândă ce o merită, dar 
cu atât mai mult, când este vorba deo 
publicatiune ca aceea a d-lui Alecsandri, 
tăcerea ne pare o lipsă de conştiinţă. 

„Convorbirile literare“, indată la, apa- 
riţiunea cărţii in cestiune, şi-au im- 
plinit datoria de a o anunţă in câteva 
rînduri călduroase publicului cetitor. 
Inse acel anuntiu al momentului nu 
este indestul pentru cerinţele criticei 
literare, şi noi ne folosim cu plăcere 
de ocasia ce ni se ofere pentru a re- 
veni âncă odată la lucrarea d-nului 
Alecsandri. Căci pe lingă rangul ne- 
contestabil ce această colectiune de po- 
esii ne pare a ocupă inaintea tutulor 
publicatiunilor din ultimul deceniu al 
literaturei noastre, cartea d-lui Alecsan- 
dri este şi va remânea pentru tot tim- 
pul o comoară de adevărată poesie, si 
totdeodată de limbă sănătoasă, de no- 
tite caracteristice asupra datinelor so- 
ciale, asupra istoriei nationale, si cu un 
cuvent: asupra vietei poporului român. 

D. Alecsandri imparte poesiile, cu- 
lese si intocmite de d-sa din gura po- 
porului, in Balade (cantece bétranesti), 
Doine si Hore. In ele găsim poesia a- 
proape intregului popor : Moldova şi Ţara 
Muntenească, Transilvania şi Basarabia 
sunt deopotrivă representate. Mai la 
fie-care poesie, la fie-care alusiune so- 
cială din ea, la fie-care cuvént mai 
greu, d. Alecsandri a făcut. note expli- 
cative, care in cea mai mare parte a 
jor adaugă la meritul cărţii şi cuprind 
observatiuni pline de interes. 

In articolul. de faţă am dori să ne 
dăm in câteva cuvinte samă de impre- 
siunea binefăcătoare, de care ne pătrunde 
lectura acestor poesii. 
= Ceea ce le distinge ântâi in modul 
cel mai favorabil de celelalte poesii ale 
literaturei noastre este naivitatea lor, 
lipsa de or-ce artificiu, de or-ce dispo- 
sițiune forţată, simtiméntul natural ce 
le-a inspirat. Sunt două moduri de a 
privi lumea care ne incunjură: cu re- 
flectiunea rece, speculativă sau specu- 

lătoare, şi cu inima plină de simţiminte. 
Din cel d'intâi mod es pentru litera- 
tură cărţile de ştiinţă, din cel de al 
doilea lucrările de artă. Ceea ce con- 
stitue defectul operelor de artă celor 
rele este confundarea acestor sfere, este 
lipsa de inspirare sentimentală şi pro- 
ducerea sub impresia reflectiunii. Cei 
mai mulţi poeţi ai noştri cântă fără 
causă firească, simulează inspirări ce 
nu'i agită, descriu sentimente ce nvi. 
insuflă, şi nu este o exceptiune junele 
de 17 ani, care in anul trecut trimi- 
sese subscrisului un caet de poesii plin 
de „ilusiuni pierdute asupra sexului fru- 
mos“. In aceşti oameni nechiemati şi 
nealeşi predomneşte calculul, ei iau 
pana în mână fără a sti âncă ce să 
cânte, se hotăresc mai ântâi a face „o 
poesie“ şi apoi îşi resfoiesc mintea pen- 
tru a găsi o materie convenabilă, şi 
astfel lucrarea lor face o impresie 
tot aşa de rece ca şi reflectiunea din care 
a isvorit. 

Nimic din toate acestein poesia po- 

pulară ! Si ce ambitiune calculătoare ar 
putea indemna pe simplul sătean ca să'şi 
intrupeze simtireain formă poetică! Ceea 
ce abundanta tristetei sau bucuriei i-a 
scos din adincul inimei sale, nu este 
nici odată al lui; in toate inimele işi 
află un resunet şi la toate le devine o 
proprietate: fapta lui devine fapta lor, 
el insuş piere necunoscut. Cea mai 
adiîncă simtire numai îl sileşte astfel 
a se aruncă afară, din sine, şi de aceea 
din poesia lui iti vorbeşte insaş dure- 
rea şi insaş bucuria, dar nu un individ 
care sufere, un individ care se bucură. Insé 
tocmai aceasta este semnul adevăratei 
poesii, şi ne putem explică, cum asu- 
pra Iliadei atribuite lui Homer s'a năs- 
cut controversa, dacă in adevăr este 
compusă de un poet Homer, sau este 
numai un şir de balade populare de 
autori necunoscuţi: intr'atât poetul ce- 
lei mai frumoase epopee s'a consumat şi 
s'a pierdut fără vreo urmă a individuali- 
tatii sale in lucrarea ce a produs-o. 

Pentru a insufleţi această explicare 
teoretică, cu exemple, vom cita din car- 
tea d-lui Alecsandri cateva poesii luate 
din prima resfoire, căci toate poartă 
acel semn de adincă inspirare adevé- 
rata: 


Drum la deal şi drum la vale! 
Imi fac veacul tot pe cale, 
N’am in lume serbătoare, 

Nici n'am partea mea la soare. 
Ostenit mereu de ducă 
Noaptea ’n codri më apucă 
Copacilor sunt nălucă. 


(Doină din Valachia, pag. 277). 


Sub tufe de clocotel 

Zace un tânăr voinicel, 

Cu mândruţa lângă el. 

„Scoală, scoală măi bărbate, 
Nu mai tot zace pe spate, 

Că mi-am urit zilele 

Mutând căpătâele 

Când la cap când la picioare, 
Când la umbră, când la soare“. 
— Oh! dragă muierea mea, 
Nu pot, nu pot chiar d'aş vrea. 
Boala mea nici că s'a aduce 
Pan’ ce tu nu mi'i aduce 

Mură albastră şi amară, 

Ploi de ghiaţă 'n miez de vară. 
— Oh! drăguţ bărbatul meu 

Ajutati-ar Dumnezeu! 
Eu toţi munţii am călcat, 
Mură-albastră n'am aflat, 
Sloi de ghiaţă n'am găsit 
Că paméntu-i incălzit.: 
— Mueruşcă din Braseu! 
Mură-albastră-i ochiul tău 
Care më ucide râu. 

Sloi de ghiat& netopita 
E chiar inima-ti récita 
Şi de mine deslipită!“ 

(pag. 53). 


BUSUIOCUL. 


„Busuioce, Busuioace, 
N'ai mai creşte nici te-ai coace! 
— Dar de ce să nu më coc 
Că më port fetele’n joc? 
— Trandafire n’ai m'ai fi 
Nici in cale-ai inflori! 
— Dar de ce s& nu mai fiu 
Că më poartă lelea viu? 
— Tu eşti viu, dar eu sunt mort, 
Şi de-abie’n lume mă port. 
— Mergi in horă, saltă ’n joc 
S'ai parte de busuioc. 
Vin la horă ici in şir 
S'ai parte de trandafir. 
(pag. 241). 


Isvorind ast-fel poesia populară din 
plenitudinea simtiméntului, in ea ne 

aflăm apăraţi de acele aberafiuni in- 
telectuale, care strică -inspirarea multor 
poeţi, chiar a celor cu talent. 

Politica, declamările in contra abso- 
lutismului, reflectiunile manierate asu- 
pra divinității, imortalitatii, etc. etc., 
nu ating cuprinsul lor sentimental si 
nu silesc pe cetitor a recădea din inăl- 
timea impresiunii poetice in mijlocul 
preocupatiunilor de toate zilele 1). 

Nu că doară poporul ar fi nesimfitor 
la asemenea lucruri; dar el când face 
poesie, nu face politică; când inima éi 
saltă, incetează sarcina reflecţiunii. Şi 
la Români se găsesc poesii contra Ru- 
siei şi a Austriei, dar nu fiind-că Ru- 
sia este ,cnuta colosală de la Nord“ 
si Austria ,despoticul absolutism", ci 
fiind că străinul 6i remâne străin sub 
or-ce formă politică l-ar subjuga. 

Exemple aflăm multe in cântecele 
din Basarabia şi in Doinele din Tran- 
silvania. 


1) Vezi mai sus critica poesiei române, pag. 55. 

Frunză verde de măslină 
Trecui Nistrul, apă lină, 

Să vedem pânea de-i bună 
Ca şi ’n tara mea străbună. 
Fie dulce ca şi mierea, 

Mie ’mi pare că-i ca fierea. 


(pag. 405). 


Când eram la mama fată, 
Purtam rochii de bucată, 
Dar de când m'am măritat 
C'un moscal din cela sat, 
Nici n'am fustă de purtat, 
Nici papuci de incălţat! 
Inima’mi 6 cu lăcată: 
Când aş discuia odată, 
Ar cunoaşte lumea toată, 
Cât amar şi cât venin 
Bea inima la străin. 

(pag. 406). 


DOINA HAIDUCEASCA. 


Murgule, coamă rotată, 

Mai scoate-mă ’n deal odată 

Să'mi fac ochigorii roată, 

Să mă uit la lumea toată. 

Veni-ar timpul să vie, 

Ca Românul iar să ’nvie 

Şi de hoţi să mântuiască 

Tara lui Ardelenească ! 

Asta nu-i ţară de câni, 

Ci e ţară de Români, 

Nu-i pământ de Ungureni, 

Ci de neaoşi pământeni! 
(pag. 811). 

VRABIUTA. 


Vrabiuta de pe deal, 
Sbori de grabă in Ardeal 
Şi te ’ntoarce de imi spune 
Or veşti rele or veşti bune. 
Du-te vezi dacă mai sunt 
Fraţi de ai mei pe acest pământ, 
Sau dacă i-a omorit 
Ungureanul cel urit ? 
De-or fi vii, să më rapéd 
Intro fugă ca să'i văd, 
De-or fi morţi, să mi-i résbun 
Cu o măciucă de alun 
Ce-i bună de descântat 
Si morţii de résbunat. 

(pag. 317). 


Cu toate aceste autorii şi publicul 
„din societate“ s'ar inşelă foarte mult, 
când ar crede că simtiméntul naiv al 
poporului nu este compatibil cu ideile 
cele inalte. Lumea se poate aprofundă 
tot aşa de bine pe calea inimei ca şi 
pe calea reflectiunii, şi din aceea, că 
poporul işi :exprimă numai simţimin- 
tele sale, nu resultă că i-ar lipsi medi- 
tatiunea şi delicateţea in exprimarea 
ei. Indrăsnim chiar a crede, că mulţi 
poeţi de salon ar fi incântaţi, când ar 


POESII POPULARE ROMÂNE 199 


putea descoperi in fantasia d-lor idei 
cu o umbră numai de frumuseţea celor 
populare, precum le aflăm d. e. in ur- 
mătoarele poesii: 


BADE TRANDAFIR. 


„Bade Trandafir frumos ! 
Vrut ai să te-arăţi duios, 
Dar te-ai arătat ghimpos 
Şi din minte nu m'ai scos. 
— Vai! leliţă din cel sat! 
Ce ai cerut si nu ţi-am dat ? 
Cerut-ai faguri de miere, 
Eu ţi-am dat buzele mele; 
Cerut-ai o viorea, 
Ti-am adus inima mea. 
— Daca vrei dragoste aprinsă, 
Adă'mi gură neatinsă, 
Şi o inimă fecioară 
Ca apa de la isvoară. 
(pag. 869). 


Sus în vîrf de brăduleţ 

Sa oprit un şoimuleţ, 

El se uită drept in soare 

Tot mişcând din aripioare. 

Jos la trunchiul bradului 

Creşte floarea fragului, 

Ea de soare se fereşte 

Şi de umbră se lipeşte. 

„— Floricică de la munte, 

Eu sunt şoim soimut de frunte. 


31,954. Critice. 9 


130 POESII POPULARE ROMÂNE 


Eşi din umbra din tulpină, 
Sa’ti văd fata Ja lumină, 
C’a venit pănă la mine, 
Miros dulce de la tine, 

Cat am pus in gindul meu 
Pe-o aripă să te ieu 

Şi să mi te port prin soare 
Pan te-i face roditoare 

Şi de mine iubitoare. 

— Soimulet duios la grai, 
Fie-care cu al său trai. 

Tu ai aripi sburătoare 

Ca să te inalti la soare, 
Eu la umbră, la recoare 
Am menire ’nfloritoare. 

Tu te leagăni sus pe vânt, 
Eu më leagăn pe pământ. 
Dute ’n cale’ti, mergi cu bine 
Far a te gîndi la mine, 

Că e lumea 'ncăpătoare 
Pentr’ o pasere ş'o floare! 


(pag. 13). 


Nu mai puţin excelente sunt poesiile 
populare cât pentru delicateta expresi- 
unilor şi energia şi justeta compară- 
rilor; d. e. când zice Păunaşul Codri- 
lor (pag. 24): 


Nu, eu mândra nu ţi-oi da 
Pân ce capul sus mi-a stă, 
Că eu când o am luat, 

In cosite i-am jurat 
Să n'o las de lîngă mine 
Şi s'o apăr de or cine. 


Sau când spune in Doncilă (pag. 113): 


Remăi, soro, sănătoasă, 


Ca o viorea frumoasă 


Intr'un păhărel pe masă. 


Sau când compară cu vioiciune plas- 
tică (p. 290): 


Voinicelul nearmat 

Ea ca ştiuca pe uscat, 
Voinicelul fără cal 

E ca peştele pe mal 

Şi ca mărul lingă drum, 
N'are pace nici de cum, 
Câţi trec, il sburutăesc 
Şi de crengi il sărăcesc. 
Dar voinicul inarmat 


. Xi p un zmeu incălecat, 


Sau la 


Dragalag e si frumos 
Ca luceafér luminos. 


pag. 79: 


Doamne-ajută! el zicea, 
Barda ’n mână apucă, 
Ca un vânt inviforat 
Intr'un lan de grâu uscat! 

Am trece mult peste marginile unui 
articol de revistă, când am sta să re- 
levăm toate frumuseţile din colectiunea 
d-lui Alecsandri. Un singur punct ne 
mai permitem âncă a semnală atenti- 
unii limbiştilor noştri: cuvintele cele 
‘originale, care ne surprind mai pe fie- 
care pagină a acestor poesii populare. 
Ce importanţă are originalitatea cuvin- 
telor pentru poesie, am arătat mai pe 
larg in o cercetare anterioară asupra 
„acestei materii; aci voim numai să ci- 
tim cate va exemple din colectiunea 
de fata: 


Eu la umbră, la récoare 
Am menire ’nfloritoare 


(pag. 31). 


Tu ai bani de vânturat 
(pag. 42). 


Un brad verde, cdtinat 
Pe biserică plecat 


(pag. 21). 


Sora cea mezină 
(pag. 14). 

Unicelul 
(pag. 18). 


Vë ia unul cate unul 

Şi din fugă vé coseste 

Şi vë taie chip snopeşte 
(pag. 81). 


Terminând aceste puţine observări 
asupra colectiunii d-lui Alecsandri, nu 
avem decât a'i mulţumi d-sale şi celor 
ce l-au ajutat in culegerea şi publica- 
rea poesiilor populare pentru opera, cu 
care au inzestrat literatura noastră. 

Stilul jurnaliştilor romani din Tran- 
silvania, Bucovina şi Banat a ajuns 
intr'o stare, ce nu mai ingădue tăcerea, 
cu care a fost primit pănă acum. Prin 
formarea nouelor expresii şi prin con- 
structiunea lor sintactică compatrioţii 
noştri de peste Carpaţi introduc pe toate 
zilele in limba română o denaturare a 
spiritului propriu national, care in in- 
tinderea ei de astăzi a devenit prime)- 
dioasă, cu atât mai mult cu cât cei ce 
au causat-o şi cei ce o continuă nu par 
a aveă conştiinţa răului, ci respandesc 
increderea de a fi cei mai buni stilişti 
ai literaturei române. 

încă zece ani de o asemenea con- 
vingere publică, âncă o generaţie de 
tineri cu acelaş sistem de expresiuni — 
şi limba română poate deveni o ruină, 
nu reparată, ci stricată prin constructi- 

uni străine fără nici o adaptare ae stil 
si incapabile de a’i manifestă propria 
idee in modul ei originariu. 

Rindurile de faţă au scopul de a 
arătă acea direcţie falsă a autorilor ro- 
mâni din Austria şi de a deşteptă in 
spiritele, care in mijlocul contagiului 
general vor mai fi putut păstră jude- 
cata lor sănătoasă, o tendenţă de reac- 
tiune. | 

Sustinem dar şi ne vom incercă a 
dovedi, că jurnalistii români de peste 
Carpaţi — nu rare ori, pe ici pe colo, 
din scăpare de vedere, ci sistemati- 
ceşte, după, deprinderea obştească, in fie 
care numër publicat de denşii, fac gre- 
şeli neiertate in contra limbei române, 
introducend constructiuni false de cuvin- 
te, stil greoi anti-român şi mai ântâi de 
toate o monstruoas& germanizare in 
expresiuni. Si cand vorbim de jurnalistii 
romani de peste Carpati, nu intelegem 
pe cei obscuri, ci intelegem pe cei de 
frunte si cei mai recunoscuti, in prima 
linie pe cei de la Gazeta Transilvaniei, 

Albina, Telegraful romăn, Federatiunea, 
Foaia Societăţii din Cernăuţi, Transii- 
vania, pe lingă care vom cità numai 
in treacă Concordia şi Famiha. 

Recunostinta ce se datoreşte acestor 
foi pentru serviciele aduse causei poli- 
tice a Românilor austriaci, nu ne poate 
scuti de datoria unei opositiuni ener- 
gice in contra formei cu care se pre- 
sintă; căci uşor s’ar putea intemplă, 
ca in resultatul final cistigul dobindit 
in politică să fie cumpănit prin pierde- 
rea suferită in limbă. 


In chaosul erorilor, de care avem a 
ne ocupa, vom introduce mai antai o 
odine a pertractării. Din antologia im- 
belşugată ce ne au infatisat-o numerii 
de jurnale apărute in aceste patru — 
cinci luni ale anului 1868 (căci nu am 
avut trebuinté a ne intinde peste un 
timp mai indelungat), vom aşeză cita- 

tiunile in trei grupe deosebite: vom 
arătă ântâi germanizarea limbei, vom 
cită apoi ingreuiarea stilului paralel 
cu exagerarea lui şi vom vorbi in fine 
despre falsa originalitate in formarea 
şi intrebuintarea cuvintelor. 

Probele de germanisme in foile ro- 
mâne austriace sunt aşa de numeroase, 
incât (cu singura excepţie a „Archi- 
vului“ filologic al D-lui Cipariu, care 
este scris in limbă curată) nu am aflat 
nici o coloană a vre unui număr, care 
să fi fost lipsită de ele. Cităm din 
foile ce le avem inainte-ne câteva 
exemple. 


Gazeta Transilvamei din 7 Fevr. 1868 
zice : 
După un telegram generalul Neipperg s'ar fi 


străpus lu Brünn. O music de pisici i se pre- 
gătea in Posoniu. 


Ce va să zică un general străpus la 
Brünn? Lectorii din Romania liberă vor 
crede la prima cetire, că este o gre- 
şală de tipar şi că ar trebui să fie stră- 

puns. Dar cine cunoaşte sistemul jur- 
nalistilor transilvani, de câte ori nu in- 
telege un cuvént, il traduce in nem- 
teste şi apoi il retraduce in româneşte. 
Străpus tradus in nemţeşte ne dă ver- 
legi şi versetzt, şi aceasta insemnează 
pe româneşte stămutat. Astfel aflăm, 
că generalul nostru a fost strămutat 
la Brünn. 

Insé altă greutate! Ce intémplare 
neinţeleasă este aceea cu pisicile, care 
6i pregăteau generalului o muzică? Mu- 
zică de pisici se chiamă nemteste 
Katzenmusik, ceea ce va să zică pe roma- 
neşte cu un termin admis la noi ca in 
toată Europa (vezi si vocabularul fran- 
ceso-românesc de Poenaru, Aron şi Hill) 
charivari, adecă o „musică făcută in 
bătae de joc“. 

In Albina din 28 Aprilie 1868 cetim: 


Pesti Naplo, organal corporal al partidei guver- 
nului. 


Traducénd acest organ corporal, dăm 
de Leiborgan, şi Leiborgan insemneaza 

organ favorit, organ de predilectiune. 
si astfel „Pesti Naplo“ devine jurnal 
favorit al partidului guvernamental. 


Telegraful român din 25 Aprilie 1868 
ne spune că: 


Succesul acesta nu poate fi dătător de mésura. 


„Dătător de măsură“ este traduce- 
rea literală din nemtescul massgebend 
şi insemnează: decisiv, hotăritor aga in- 
cât după dânsul să poţi prevedea sau 
mésura si alte fapte. Ce ar zice Fran- 
cesii, când le-ar vorbi un jurnalist d'un 
succes donateur de mesure! 


Albina din 19 Aprilie 1868 zice: 


Motivăndu-şi deputatiunea rogarea sa, D. Minis- 
tru aduse una şi alta in contra. 


Pe nemteste: der Herr Minister brach- 
te eins und das andere dagegen vor, ear 
pe româneşte: D. ministru făcu maj 
multe objectiuni. 

In Gazeta Transilvaniei din 7 Fevr. 
1868: 

Introducerea unei tacse uniforme de 40 cr. s'a 
propus în Senat a se pune in viaţă. 


Die Einführueg einer Taxe soll ins 
Leben treten, adec&: introducerea unei 
taxe se va pune in practică, sau mai 
bine: o taxă uniformă de 40 cr. se va 
introduce 


Albina din 2 Februarie 1868: 
Monitorul frances trebuia să bage in socotinta. 


adecă: să ia in samă, să tie samă de; 
nemteste: in Rechnung, în Anschlag 
bringen. 


Gazeta Transilvaniei din 24 Aprilie 
1868 : 


In consunetul Statutelor se convocară mem- 
brii reuniunii. 


In consunetul statutelor? In consu- 
netul trimbitelor, dar nu al statutelor! 
— Nemteste: îm Finklange mit den Sta- 
tuten, româneşte: in coformitate cu sta- 
. tutele. 

Tot Gazeta zice in No. din 17 Apr. 
1868: 


După sunetul invoelei ratificate. 


Un sunet de invoială! — Nemteste: 
laut ratificirten Abkommens, româneşte: 
după cuprinsul invoielei, sau cum se 
zicea in stilul vechiu de tribunale: după 
glăsuirea tocmelei. 

O altă analogie falsă o vedem in Te- 
legraful din 25 Apr. 1868: 


Se sună, că in personalul acestui oficiu se vor 
face schimbări, 


adecă : se aude că; nemteste es verlautet. 
Asemenea in Albina din 12 Mai 1868: 


Intre alte afaceri de restanţă intonăm cestiu- 
nea naționalităților. 


„Intonăm“ un cântec, dar nu into- 
nim o cestiune de naţionalitate. Insă 
Nemţii zic: eine Frage betonen, adecă 
a relevă, a accentua. 

Telegraful din 23 Aprilie 1868 zice: 


Keglevich mai vine odată asupra interpelatiu- 
nei de alaltă ieri. La aceasta respunde Ministrul, 

că el nu poate avea in vedere numai singuratecii, 
ci tesaurul intreg al Statului. 


„Keglevich mai vine odată asupra“ 
vrea să zică: mai revine, nemteste: 
kommt nochmals auf; „singuratecii“, pe 
care nu’i poate avea in vedere minis- 
trul, sunt indivizii, nemteste: die Ein- 
zelnen. | 


In Federatiunea din 22 Apr. 1868: 


Un public ales constatatoriu din baroni, conti, 
principi. 

Româneşte: compus din. Nemţeşte: 
bestehend aus. 


Pot spune din funtâna credibilă 


Româneşte : de la o persoană demnă 
de crezut, sau din isvor destul de si- 
gur. Nemteste: aus glaubwiirdiger Quelle. 
Inchipuiti-vé un Frances, care ar zice: 
Je peux affirmer de fontaine croyable. 

Tot Federatiunea din 9 Mai 1868 
spune: | a Ra: | E 


D. Radich fu incredintat cu presintarea lor la 
casa magnatilor. 

Româneşte: D. Radich fu insărcinat 
cu presentarea. Nemteste: H. R. wurde 
betraut mit. 


Se cetesce referatul in causa urcării de plată a 
domesticilor casei. 


Româneşte se zice sporire de leafa. 
Numai Nemţii zic mai bine Erhöhung 
des Gehalts in loc de Vergrösserung. 
Sunt forme de vorbire consacrate prin 
us, pe care nu’i este permis unuiau- 
tor să le prefacă fără nici o causă 
binecuvântată. Ce am zice noi de un 
Neamt, care ar traduce cuvéntul nos- 
tru  „nepomenit“ cu unerwâhnt? Nu 
e vorbă, şi unerwdhnt vrea să zică ne- 
pomenit; dar terminul german admis 
este unerhort, si prin urmare nu se 
poate inlocui cu unerwâhnt. 

„Domesticii casei“ este traducere li- 
terală şi nechibzuită a germanului Haus 
diener. Domestic cuprinde deja in sine 
idea, de casă (domus), aşa dar domes- 
ticii casei nu merge. Servitorii ! 

In Albina din 25 Aprilie 1868: 


O foie nemţască, care stă aproape de Ministeriu. 


Româneşte: care este inspirată de 
ministerlu, nemteste: dem Ministerium 
nahe steht. 


In Federafiunea din 15 Aprilie 1868: 


Lupta va fi cu atât mai crâncenă, de oare ce 


Româneşte: cu atât mai crâncenă, 
cu cât astăzi. Dar nemţeşte : der Kampf 
wird um so hartndckiger sein, indem 
—cu observatiune, că şi acest indem 
se găseşte numai in stilul cel neingrijit 
al Germanilor din Austria, ale căror jur- 
nale sunt cam tot aga de rău scrise in 
comparare cu cele prusiene, ca jurna- 
lele române austriace in comparare cu 
cele din România liberă. 


Transilvania işi incepe No. 1 din 1 
Ianuarie 1868 cu următorul anunţ: 


Incepemu acestu No. alu „Transilvaniei“ cu lu- 
crarile adunarei generale din a. 1867 nu numai pen: - 

truca aceleasi trebue se se publice ca si pana acum, 
ci si pentruca acea adunare a dat viatia acestei 
foi periodice, pentru care fapta si-a si castigat 
drept la recunoscinti'a publica. Red. 


Această citaţiune ne arată mal àn- 
tai abusul ce se face, nu numai in 
Transilvania, ci in mai toate foile de 
peste Carpaţi, cu pronumele acelaş. 
Acelag nu este identic cu acela sau 
acesta, ci cuprinde o accentuare spe- 
cială, o constatare a identităţii, care 
nu se află in simpul pronume demon- 
strativ. Când zic: „In acea scrisoare éi 
descriam călătoria şi in aceeag scrisoare 
lam cerut etc.“, cuvântul aceeag ac- 
centuează identitatea intre scrisoarea 
cu descrierea călătoriei şi cu cererea. 
„Apuc'o pe aceeaş cale“ nu insemnează 
in genere: ‘apuc’o pe această cale, ci 
insemnează „apucă pe o cale, pe care 
a mai apucat cutare, şi nu pe alta", 
va să: zică este o accentuare a acelei 
căi in oposiţiune. eu or care alta. | 

Prin urmare, când zice Transilvania 
„Incepem. acest: No. cu. lucrările adu- 

nării generale din a. 1867, pentru că 
aceleaş trebue să ‘se publice“, aceasta 
ar presupune, că a fost vorba, să se 
publice alte lucrări, şi că in Transtiva- 
nia au să se publice numai aceleaş ‘in 
opositiune cu celelalte. Insé este evi: 
dent, că intenţia. autorului a fost. nu- 
mai să zică simplu: aceste sau ele, și 
că aceleaş al D-sale este o eroare de 
germanism. Germanii ar putea zice: wir 
beginnen diese Nr. mit den Arbeiten der 
allg. Versammlung, weil dieselben etc., 
cu observatiune, că şi acest dieselben 
este mai mult stil rëu austriac, decât 
stil bun german, şi că românescul „ace- 
laş “ chiar in traducere nu vrea să 
zică derselbe, ci eben derselbe. 

Să, ne fie iertat a relevă in treacăt 
sfirsitul] pasagiului citat, cu care ngepo 
noua foaie : 

Adunarea a datu viata acestei foi periodice, pen- 
tru care faptă şi-a căştigatu dreptul la recuno- 
scinta publică. | | 

Foaia nu a apărut âncă bine, este 
primul număr ce’l cetim, n'am văzut 

âncă, dacă va fi bun sau réu, şi re- 
cunoştinţa, publică s'a şi cîştigat adună- 
rii pentru infiinţarea ei? 

Noi am dori să nu slăbim intru ni- 
mic increderea redactiunii in meritul 
foii sale, insă trebue să mărturisim, 
că dacă Transilvania va continuă ca 
pănă acum, şi mai ales cu aceeaş 
limbă, cu care sunt scrise primele 11 
numere, dreptul la „recunoscinţa pu- 
clică“ merită a fi micşorat in mod 
considerabil. 

Pentru a reveni la germanisme, gä- 
sim in No. 1 al Transivaniei: 


In legătura cu acest raport şi amésurat para- 
grafului. 


,Amésurat“ este nemtescul gemăs, 
care la noi s'a tradus pe româneşte 
cu conform. Pentru ce conform şi nu 
amésurat? Pentru că conform este un 
cuvent nou adoptat de la Francesi, pe 
când amésurat este un cuvent nou tra- 
dus de la Germani, şi că nu mai in- 
cape indoială, când este conflict intre 

aceste doue popoare, de la care tre- 
bue să primim mai ântâi cuvintele. 


In No. 2 al aceleiaş Transilvania : 


La cetirea lor membrii prorupseră in cele mai 
entusiastice strigări de „să trăiască“, ce păreau 
că nu mai vor să incete. 


„Propuseră “, nemteste ausbrechen, 
româneşte isbucniră. Şi frasa „ce pă- 
reau că nu mai vor să incete“ este 
deadreptul luată din nemteste : welche 
nicht enden zu wollen schienen“, are 
insă .nefericirea de a insemnă, in de- 
osebire de intelesul conventional al fra- 
sei germane, câ domnii aceia de la 
adunare aveau cu tot dinadinsul voinţa 
hotărită de a nu mai inceta cu stri- 
gările. 


Familia scrie (la pag. 327 a nu ştiu 
cărui an, fiindcă lipseşte inceputul coalei): 


In tragedia „Galilei“ a nemuritorului Ponsard 
vin inainte mai multe observatiuni etc. 


„Vin inainte“ este o traducere lite- 
rală şi foarte interesantă a nemţescu- 

lui kommen vor şi insemneară romă- 
neşte : se află. 
In acelaş No. (pag..328): _ 


Sultanul va fi incortelat la Schénbrunn. 


Nemteste enquartirt, dar si nemte- 
ste este réu. 
Aceeaş Familie pag. 328 


Barbatul a fost judecat la inchisoare. 


Ceea, ce vrea, să zică pe româneşte: 
Tribunalul s'a dus la temniţă şi a ju- 
decat pe acusatul acolo şi poate in 
sentinţa sa l-a desvinovatit. Dar in- 
tentiunea autorului este de a zice, ca 
la condamnat la inchisoare. Germanii 
zic zur Kerkerstrafe verurtheult, şi fiind- 
că urtheien se chiamă a judecă, D. co- 
laborator al Familiei a crezut că şi 
verurtheilen va fi tot a judecă. Geur- 
theilt sau verurtheilt, tot urtheilt este, 
pentru dumnealui. 

Pe aceeaş pagină se intitulează o 
ştire in parentesă, 

(Si o glumă) 

Şi o glumă! Nemteste auch ein Scherz. 
Intr'o pag. 322 a aceleiaş foi cetim : 


Eruditul Eliade impreună cu mai vre-o cati-va 
bărbaţi zeloşi. 


Acest „mai“ este nemtescul noch: 
‘mu noch einigen Männern. | 
Intro pag. 144 ni se spune de o 


tânără engleză avută fără măsură. 


Fără măsură? Autorul vrea să zică: 
peste măsură de avută, nemteste: uner- 
messlich reich. | 

Albina din 17 Aprilie 1868 zice: 


Conchizénd de la tonul ce'l poartă foile ru- 
sesci. 


O foae portă un ton! Nemţeşte Ton 
sau mai- bine Sprache führen. 
In acelaş număr: 


Onorata D-na Gabriela Ionescu, nepoata D-lui 
A. Gavra, a păşit in „Barbierul de Sevilla“ repre- 
sintănd pe Rozina. 

„A păşit“ vrea să zică româneşte: 
a făcut paşi; autorul insă vrea să zică: 

s'a produs pe scenă. Nemteste tst auf- 
getreten. 


Albina din 28 Aprilie 1868: 


Am să scriu un ce asemene caracteristic. 


Nemteste: etwas ebenso characteris- 
tisches. 


Gazeta Transilvaniei din 17 Aprilie 
1868: 


In puterea datorintei noastre purcedetoare din 
deregétoria archipăstorală, imbăerată cu responsa- 
bilitate. 


Dorinţă purcezétoarea din deregăto- 
rie, imbăerată cu responsabilitate! Nem- 
teste hervorgegangen, verknipft. 


Transilvania işi incepe No. de la 1 
Mai cu următoarea traducere: 


Disce ab hote. Invaţă de la duşmanul. 


„Invaţă de la duşmanul“ nu e ro- 
maneste, ci: invaţă de la duşman, fără 
articol, fiindcă, in limba noastră sub- 
stantivele după prepositiuni (afară de 

cu) nu se articulează când stau singure. 
Nemţii zic: lerne vom Feinde, precum 
zic: setze auf den Tisch, unde noi zi- 
cem: pune pe masă, şi nu: pune pe 
masa. 

Aceeaş eroare de articulare, intr’un 
exemplu mai tare, este in Albina din 
18 Aprilie 1868: 


Diecesa Dalmației numeră 80,000 suflete si din 
budgetul statului primesce la anul 60,000... 


La anul 60,000? După articularea 
substantivului s'ar crede, că, este vorba 
de 60,000 după sau inainte de Chris- 
tos. Dar nu! Autorul vrea să zică: pe 
an 60,000 florini. 


Telegraful Român din 25 April. vor- 
beşte de un 
Atac de răpire. 
Româneşte : o prădare. Nemteste : 
Raubanfall. 


Tot Telegraful Român din 21 Apr. 
1868 zice, relatând o faptă trecută: 


Spre norocire. 

Noi zicem in acest cas cu o distin- 
gere fină „din norocire“, lăsând „spre 
norocire“ pentru tendinţa in viitor; 
insă Nemţii zicend zum Ghick in amén- 
două casurile, se intelege că trebue să 
ne stricăm şi noi limba după ei. 

Acelaş Telegrafu Roman spune in- 
trun anunţ, ce are bunătatea a face 
, Convorbirilor literare“ (No. din 14 
Martie); 


Convorbirile literare, foae din Tassi, apar de 
doue ori la lună. 


Putem asigură pe D. redactor al Te- 
legrafului, că foaia in cestiune ce e drept 
apare in intervale de câte 15 zile, insă 
nu la lună, ci la soare, publicându-se 
dimineaţa. 

In Albina din 5 Mai 1868, intr'o co- 
respondenţă, din Braşov, care vorbeşte 
de sucesul teatrului D-lui Pascali, se zice: 


Publicul romăn l-a imbrăţişat cu căldură, ocu- 
pănd toate locurile de şezut, incăt acum numai 
locurile de stat mai sunt libere. | 


Nemteste: Sitzplätze şi Stehplätze. 

Insă „locuri de stat“ pe româneşte 
sunt places de l'etat, Staaispldize, nu 
Stehplätze; ear „locurile de şezut“ ne 
cerem voie să nu spunem, ce sunt. 
Corespondenta se termină cu frasa: 


Numai măne este pănă poimăne şi eaca 3 Mai, | 
memorabila di de la 1848. 


Albina din 12 Mai 1868: 


Această odihnă este foarte bătătoare la ochi. 


Bătătoare la ochi = in die Augend 
fallend, auffallend. 

Adiectivele in —tor, —toare se fabrică 
de confrații noştri de peste Carpaţi din 
o sumă de cuvinte, dar mai toate sunt 
nepotrivite. Forma tor e la noi mai 
mult o formă de substantiv sau de ad- 
jectiv  substantivat şi nu de adjectiv 
propriu cu substantivul calificat alătu- 
rea, de aceea asemene incercări au ceva 
forţat, siluesc limba. 

Un public constătător nu se zice ro- 
mâneşte; precum asemenea nu se zice 
ceea ce cetim‘ intr'un faimos articol li- 

terar din foiletonul Concordiei (1866, 
critica unui almanac): 


Object legător de atentiune. 


Nemteste die Aufmerksamkeit fesselnd. 
Noi zicem: legător de cărţi (subst.), dar 
nu legător de atentiune (adjec.). 

Asemenea exemple de germanisme 
credem că sunt de natură a deşteptă in 
toţi cetitorii o dreaptă nelinişte asupra 
soartei finale a unei limbi astfel mal- 
tratate; şi acest simţiment s'ar pro- 
nunta âncă mult mai tare, dacă toţi 
cetitorii ar fi făcut ceea ce a trebuit 
să facem noi, dacă ar fi cetit timp de 
patru luni cu luare aminte mai toate 
foile române din Austria. Atunci ar 
fij văzut, că germanizarea limbei noa- 
stre din partea compatriotilor de peste 
Carpaţi nu este excepţie, ci este regulă, 
şi că citafiunile reproduse de noi au 
fost numai o slabă culegere din o sumă 
nenum&rată de alte exemple de acelaş 
fel. 5 

De unde să provină acest fapt? din 

negligenta autorilor? sau din un sistem 
de procedere precugetată? In casul d’in- 
tai lucrul se osindeşte de la sine, si 
câteva, critice, care să dovedească ace- 
lor domni, că publicul urmăreşte cu 
oare care atenţie stilul d-lor, vor pu- 
teà aveă un resultat bun pentru in- 
dreptare. In casul al doilea insă intre- 
barea este mai grea; dacă in adevăr 
jurnaliştii citați vor să'şi justifice ger- 
manismele, atunci impresia ridiculă, ce 
ne-o produce stilul d-lor, nu este in- 
destul pentru a’i indrepta, ci noi tre- 
bue să scoatem toată causa din sfera, 
simtiméntului instinctiv despre ceea ce 
este şi ce nu este limba română, şi să 
o ridicăm la inălţimea unei argumen- 
tări teoretice din principii. 

Când zice Telegraful Român din 14 
Martie, anul 1868: 


De vom luă acest recurs spre esaminare sub 
cuţit canonic, 


pentru ce constitue aceasta o eroare 
de limbă? Nemţii zic: unter das kriti- 


160 LIMBA ROMÂNĂ 


sche Messer nehmen, de ce să nu zicem 
si noi „a luă sub cuțitul canonic? “ 
Limba noastră este o limbă âncă să- 
racă in idei, de abia acum se desvoaltă 
cu progresul de cultură al intregei so- 
cietati; nu este bine, să primim expre- 
siunile figurate din limba germană sau 
din alte limbi şi să ne inavutim astfel 
pe a noastră? şi care ar fi causa legi- 
timă, ce s'ar opune in contra acestei 
procederi? 

Causa foarte legitimă, care se opune 
in contra acestei procederi şi care nu 
va jertă nici odată germanismele jur- 
nalistilor noştri de peste Carpaţi, ne 
“pare a resulta din următoarele reflec- 
tiuni : 

Or ce cuvânt este exprimarea unei 
noţiuni abstracte prin sonuri articulate. 
Pănă când sufletul omului nu s'a inal- 
tat âncă la o abstractiune, pănă atunci 
nu are cuvinte, ci numai gesturi sau 
exclamatiuni nearticulate pentru aşi 
exprima dorintele si simtimintile. Cand 
insé in conştiinţa copilului s'au adunat: 

mai multe imagini despre acelaş fel de 
obiecte, atunci prin un proces psicho- 
logic cunoscut se intunecă din aceste 
imagini tot ce aveau ele individual 
şi rămâne numai partea lor comună, 
prin care li se susţine unitatea felului, 
şi această restanta este ceea ce se nu- 
meşte noţiunea acelui obiect. De aci 
se vede, că or ce noţiune este abstractă 
şi că prin urmare nu se poate afla nici 
odată realizată in lumea sensibilă. No- 
tiunea carte d. e. nu se află nicăeri in 
realitate palpabilă, ci numai o carte 
individuală, care cuprinde o sumă de 
insuşiri sensibile ce nu au a face cu 
cartea, in genere, adecă. cu acea nălu- 
cire intelectuală (dacă mi se iartă cu- 
vântul), prin care suntem in stare a 
recunoaşte or ce carte ce ni sar mai 
presentă de acum inainte ca un obiect 
de acelaş fel, de care sunt şi cărţile 
văzute pănă acum. Această abstracti- 
une generică se sensibilisează si se de- 
osebeste de altele prin cuvânt, şi cu- 

ventul este numai ajutorul fonetic pen- 
tru fixarea unei gindiri abstracte. 

Insé această abstractiune a gindirii 
are grade deosebite, si gradarea se face 
după cătăţimea mai mare sau mai mică 
de sensibilitate, ce se mai păstrează in 
gindirea noţiunilor. Si ceeea ce se in- 
timplă cu noţiunile comparate intre o 
laltă, se poate intimplă cu una şi ace- 
eas noţiune, adecă cu unul şi acelaş 
cuvént, in deosebitele sale intrebuintari. 
Se poate intimpla, ca din suma de in- 
suşiri, a căror gindire se deşteaptă in 
mintea omului când aude un cuvent, 
să fie mai ales una, care in cutare le- 
gătură cu alte cuvinte să ne pară cea 
mai importantă. Atunci, dacă această 
legătură se intilneşte mai des in con- 
ştiinţa omului, dispare incetul cu ince- 
tul, insă numai pentru acel raport spe- 
cial, gindirea restului de insusiri sen- 
sibile şi remâne pronunţată in suflet 
numai insuşirea particulară care a mo- 
tivat raportul. D. e. când zicem noi 
Românii: fuge măncând pămentul, din 

măncând nu ne gindim la toate insu- 
şirile sensibile, care altfel se deşteaptă, 
in mintea noastră când il auzim, nu ne 
gindim la punerea obiectului pe limbă, 
la mestecarea lui cu dinţii, etc., ci nu- 
mai la unul din efectele sensibile ale 
mâncării, adecă la micşorarea succesivă 
a obeictului consumat, şi ne inchipuim 
că in acelaş mod visibil se micşorează, 
distanţa de pe linia pământului, ce o 
percurge cineva fugind. Aceasta este 
dar o nouă abstractiune chiar in sfera 
noţiunii a mâncă. 

Precum insă se cere, ca un copil 
pentru a aveă noţiunea unui obiect, şi 
nu numai reproducerea imaginei lui in- 
dividuale, să fi văzut acest obiect de 
mai multe ori şi in mai multe exem- 
plare, altfel contopirea psichologică a 
calităţilor individuale şi resărirea celei 
esenţiale nu se intimplă: asemenea pen- 
tru casul deosebitelor abstractiuni in 
gindirea aceluiaş cuvent este neapărat 
necesar, ca acel cuvânt să se fi aflat 
adese ori in aceeaş legătură cu cele- 

lalte cuvinte, in privinţa cărora nu i 
se cere decât una anume din insusirile 
sale sensibile. Numai atunci locutiunea 
devine, cum se zice, convenţională, adecă 
şi-a şters in imaginaţiunea, noastră toata 
* sensibilitatea afară de acea mică parte, 
care éi susţine raportul cu celelalte cu- 
vinte din locuţiune. O asemenea evapo- 
rare a sensibilităţii este aşa dar resul- 
tatul unui fel de educatii intelectuale 
anterioare, este un fapt psichologic, 
care se află identic numai in acele con- 
ştiinţe, in care s'a produs mai inainte 
prin uzul zilnic un grad egal de abstrac- 
tiune. Acum vom infelege causa, pen- 
tru care este cu neputinţă de a tran- 
splanta idiotismele unei limbi in alta 
limbă prin traducere literală a cuvin- 
telor. Căci in ceailaltă limbă, unde acea, 
legătură de cuvinte nu s'a produs de 
la inceput gi nu s'a lăţit prin us con- 
ventional pănă la ştergerea unei mari 
parti a sensibilităţii, fiecare cuvent des- 
deaptă in conştiinţa celui ce’l aude in- 
treaga masă de insuşiri sensibile ale 

lui, şi in această masă spiritul se con- 
fundă şi nu găseşte indată şi adese nu 
găseşte niciodată anume acea, insuşire, 
care a justificat şi care susţine raportul. 

Pentru a ne convinge despre aceasta, 
să revenim la exemplul nostru de mai 
sus şi să incercăm al traduce literal 
in alte limbi: fuge măncânăd pămentul, 
frantuzeste ùi fuit en mangeant la terre, 
nemţeşte er flieht indem er die Erde 
isst. Cine cunoaşte aceste doué limbi, 
simte indată că traducerile sunt impo- 
sibile, şi causa este, că Francezii şi 
Nemţii, cari nu şi-au micşorat prin us 
conventional sensibilitatea acelor noti- 
uni, se gindesc la.intreaga imagine a 
cuventului mâncare şi mai ântâi la mes- 
tecarea in gură, şi nu numai la acea 
parte, care a motivat idiotismul român, 
adecă la dispărerea obiectului consumat. 
Prin urmare frasa astfel tradusă, pe 
lingă greşala de a fi ridiculă, mai are 
şi greşala mult mai mare de a remâ- 
nea cu totul neinţeleasă. 

Nu avem a cercetă aci, cum se pro- 

duc asemene raporturi de idiotisme ; 
dacă este maniera inăscută a unui po- 
por, sau influenţa climatică, sau inven- 
tiunea unui cap genial, a cărui expre- 
siune nouă să se fi lăţit indată şi să 
fi devenit proprietate comună a popo- 
rului, sau mai bine toate aceste im- 
preună, care dau prima naştere idio- 
tismelor, Ceea ce e sigur, este, că in- 
trebuintarea unui idiotism presupune 
deja formată acea dispositiune a con- 
ştiinţei intelectuale intr'un popor, care 
să admită cuvântul locuţiunii numai in 
partea trebuincioasă a sensibilităţii sale 
şi nu in celelalte. Fără această confor- 
mare anterioară a spiritelor, idiotismul 
este cu neputinta, şi traducerea lui li- 
terală dintr'o limbă in alta este cea 
mai mare eroare ce se poate comite 
in contra limbei şi in contra spiritului 
unei naţiuni. 

Pentru a aduce acum toată expli- 
carea, precedentă la o formulă mai pre- 
cisă, vom zice, că un popor are un 
idiotism de câte ori la un cuvânt im- 

preunat cu altele nu gindeşte toată 
sensibilitatea lui, ci numai o parte mică 
prin care se află in legătură cu cele- 
lalte cuvinte din locutiune; sau altfel 
zicénd: idiotismul este o abstractiune 
convenţională. Prin urmare intelegerea 
lui aternă de la o educatiune preala- 
bilă şi comună a inteligenţei, care să 
fixeze in mod identic pentru toţi gra- 
dul abstractiunii, fără de care compu- 
nerea cuvintelor din locutiune nu are 
inteles. Toate erorile limbistice (nu gra- 
maticale) in traducere provin dar din 
nepotrivirea cantităţii de sensibilitate 
ce la auzirea aceluiaş cuvént se des- 
deaptă in conştiinţa a doue popoare 
diferite, sau cu o expresiune technica: 
din incongruenta sferelor cuvéntului 
original si a celui tradus. 

Nemţii pot zice d. e. in frasă con- 
venţională: die Herren liessen die Köpfe 
wie begossen hdngen, dar noi nu putem 
traduce, cum face foia Albina din 28 
Aprilie 1868: - 

Domnii cei ce aşteptau spectacule plecară ca- 
petele ca vérsati cu apa rece, 


fiindcă in această locutiune neobicinu- 
ită noi ne gindim la toată acţiunea, 
sensibilă a vărsării cu apă, şi nu la 
efectul mai mult moral ce’l are in ve- 
dere frasa germană. Cuvântul nostru 
conventional este ploat, care din con- 
tri in traducerea literală de beregnet 
ar produce la Germani o impresiune 
falsă, 

Din aceeaş causă Telegraful din 21 
Aprilie 1868 face un germanism inad- 
misibil cand zice: 


Baronul B. se ridică din postul său de Amba- 
sador din Paris. 


Noi la aceste cuvinte vedem trupul 
Domnului B. ridicându-se de pe scaun, 
pe când Nemţii, când zic Baron B. wurde 
seiner Stelle enthoben, nu inteleg decât 
o depărtare mai ideală de la funcţiune. 

Asemenea şi următoarele germanisme: 


In Albina din 17 Aprilie 1868: 


IN JURNALELE DIN AUSTRIA 169 


Comandantul Napier a devins pe Teodor regele 
Abisinilor in față de Magdala. 


„In faţă de Magdala“ nu e roma- 
neşte, ci trebue să se zică: inaintea 
oraşului Magdala. Nemteste: im Ange- 
sichte von Magdala. 

In Foaea Societăţi din Bucovina (p. 
120 din anul 1867, nefiindu-ne la in- 
demână numerii apăruţi in 1868): 


Teologul incepétor se va introduce intrun mod 
amésurat in câmpia ştiinţelor teologice. 


Nemteste: wird in angemessener Weise 
in das Feld der theol. Wissenschaften 
eingeführt. 

La pag. 2 din acelaş an: 


Vom ingira aici oare care idei bătëtoare in acea- 
sta directiune, 


Nemteste: diese Richtung einschlagend. 
La pag. 100: 


Avénd Românii un stat consolidat, adevărata 
lor misiune zace in cultul ştiinţelor si al artelor. 

Nemteste: thr wahrer Beruf liegt in 
der Pflege der Wissenchaften und Künste. 


Federafiunea din 2 Iunie 1868, in 
critica ce face d. A. Densuşanu asupra 
unei cărţi publicate de noi, zice: 

Asupra confusiunei ideilor despre !'deosebitele 
specie de poesie cari D. critic (T. Maiorescu) nu le 


ia in consideratiune, fără voesce a le trage toate 
pe un calapod, vom reveni mai in jos. 


Nemteste: über einem Leisten ziehen 
sau schlagen. 

Si aşa mai departe. 

Pentru a varia lectura acestor cita- 
țiuni, vom arătă acum un altfel de 
germanisme introdus in foile române 
din Austria: germanismele mai fine in 
reproducetea idealismelor nemtesti. Ace- 
ste idealisme se potrivesc cu gradul 
cel inaintat, pănă la care este in stare 
a se inalta constiinta poporului german 
in abstractiunile sale, si in adevér nu 
este popor modern, care să aibă ată- 
tea idei abstracte si prin urmare ată- 
tea cuvinte abstracte, câte le au Ger- 

manii. Causa trebue să fie o predispo- 
sitie naturală. In proporţia, in care un 
popor este mai putin impresionabil prin 
sensuri decât altul, in acea proporţie 
el va fi mai aplecat spre abstractiunile 
ştiinţei, pe când celalalt va fi mai atras 
spre sensualitatea artelor. Cercetările 
cele mai inalte de filosofie abstractă 
sunt fapta naţională a spiritului german 
şi englez, precum representarea cea 
mai perfectă a frumosului in pictură 
este fapta nationalitatii italiane şi spa- 
niole şi cea mai mare claritate a for- 
mei şi a stilului, fapta Francezilor, şi 
nici odată la Italieni şi la Francezi nu 
se va putea naturaliza filosofia lui He- 
gel, precum nici odată Germanii nu 
au produs coloratura vie a picturei ita- 
liene, aceste osebiri fiind efectul unei . 
predispositiuni fisice inăscute. 

Limba este o reproducere credinci- 
oasă a acestei deosebiri. In vocabula- 
rul frances, italian, român sunt un şir 
de cuvinte, a căror sensualitate oare- 
cum pipăită nu'şi află ecuivalent in 

nici un cuvént german; si vice-versa 
sunt in limba germană cuvinte, mai 
ales noțiunile compuse, a căror abstrac- 
tiune este cu neputinţă de reprodus in 
limbele romane. Or ce incercare de a 
confundă acesce margini de abstracti- 
une produce o falsificare a geniului 
propriu al naţiunii şi remâne neinte- 
leasă pentru marea majoritate a popo- 
rului, prin urmare este osindita in fapt. 
Dar nici in teorie nu se poate justifică ; 
fiindcă nu ar fi drept a zice, că limba 
germană este preferabilă celei francese 
sau vice-versa. Francesii cu plasticita- 
tea lor sunt incapabili de ultimele ab- 
stractiuni ale filosofiei germane, dar au 
in limbă o calitate tot aşa de prețioasă : 
limpezimea practică, pe când limbei 
germane in noţiunile ei cele mai ete- 
rizate êi lipseşte tocmai controlul expe- 
rientei sensibile şi prin urmare sigu- 
ranta adevărului. Filosofia lui Fichte 
este imposibilă in limba francesă, şi— 
să o mărturisim cu sinceritate—Fran- 
cezii nu pierd prea mult prin aceasta. 


IN JURNALELE DIN AUSTRIA 173 


Aşa dar noi nu suntem şi nu putem 
fi chiema{i a introduce in spiritul ro- 
man toate fineţele idealismului termi- 
nologiei germane, şi or ce cuvânt ger- 
man, care trece peste nivelul mai co- 
borit al abstractiunii române, trebue 
să fie redus la acest nivel, chiar cu 
pierderea unui grad din idealitatea sa: 
idealitatea pierdută i se compensează 
prin mai marea lămurirea şi simplici- 
tate ce dobindeşte. 

De exemplu: adjectivele din Foata so- 
cielății bucovinene (pag. 215 din 1867): 


Noi românii voim o viaţă naţională conştiută 
şi scoposită 


ne par greşite in româneşte. Nemţii 
zic cu deplină claritate zweckbewusstes 
Leben, dar pentru noi „viaţa constiuta 
şi scoposită“ este o abstractiune fără 
inteles. Noi nu putem zice decât „o 
viaţă naţională care să'şi cunoască sco- 
pul“. 
Din aceeaş causa 


Cultura specială de chemare 

ne pare un germanism. (Spezielle Be- 
rufsbildung). 

Si propositia, cu care işi incepe Foaia 
societății anul 1867: 


Omul inteliginte, care a devenit la cunoştinţa 
conştiută, că are etc. 


este un germanism neinteles pentru Ro- 
mani. Noi am zice: Omul, care incepe 
să simtă sau să ştie că are etc., dar nici 
odată; care a devenit la cunoştinţa 
conştiută. (Nemţ. bewusstes Erkennen). 

Ne mărginim la exemplele citate 
şi terminăm aceste observări asupra 
germanismelor, provocând juna gene- 
rațiune de autori români din Austria 
să părăsească direcţia urmată pănă 
acum de jurnalele lor. In mijlocul lup- 
telor de naţionalitate, ce in imperiul 
austriac se agită mai mult de cât or 
unde, şi in lipsa de o literatură română, 
destul de bogată, compatrioţii noştri 
de peste Carpaţi au indoita datorie de 
a péstra cu scumpătate spiritul deose- 
bit al limbei materne şi de a nu’l fal- 

sifică cu elemente străine. Căci o causă 
naţională apărată cu o llmbă stricată 
este pe terémul literar o causă pier- 
dută, şi de sigur cu „organe corporale“, 
cu „musică de pisici“, cu „legători de 
atentiune“, cu „cuțite canonice“ etc. 
etc., nu vom putea intări impotrivirea 
patriotică in contra germanizării şi a 
maghiarizării din Austria. 


II. 


O altă grupare de greşele caracte- 
ristice in numitele jurnale se deosebe- 
şte prin disproportia intre iuteala gin- 
dirii şi forma prin care se exprimă, 
atât in constructiunea frasei cât şi in 
intrebuintarea cuvintelor. Frasa nefiind 
decât exprimarea unei idei, intelesul şi 
puterea fie-cărui cuvânt din ea se in- 
dreptează numai după cuprinsul tutu- 
ror noţiunilor din gindire. Stilul pro- 
saic este bun, când intre cugetare şi 
propositie este cel mai strins raport 

de congruenţă,; stilul devine greoi, când 
numerul de cuvinte intrebuinţat este 
prea mare pentru idea ce au să ex- 
prime; stilul este exagerat, când inte- 
lesul sau intensitatea cuvintelor isolate 
- covirşeşte intensitatea gindirii ce vor 
să o exprime in impreunarea lor, sti- 
lul este prea restrins — dar de acest 
extrem nu e de trebuinţă să ne ocu- 
păm, căci in scrierile române de pănă 
acum nu credem că se va constată 
vre undeve o prea mare imbelşugare 
de idei in comparare cu cuvintele in- 
trebuintate. 

Ce e drept, intrebarea pusă in acest 
fel se apropie prea mult de ultimele 
margini ale unei critice ingdduite. Căci 
in fine stilul greoi provine din intele- 
gerea grea a celui ce scrie, şi cine face 
vorbe multe la idei puţine, are o causă 
foarte firească pentru aceasta. Insă din 
parte-ne ar fi o lipsă de reservă ne- 
iertaté, când am numi această causă 
cu adevăratul ei cuvânt şi când am 
aplică epitetul respectiv la majoritatea 

jurnaliştilor noştri. Aceasta nici nu ne 
este intenţia. 

Noi venim din contra a apără inte- 
ligenta colegilor de peste Carpaţi in 
contra propriului stil al d-lor, care o 
ascunde intru catva, gi ne vom incerca 
a arătă, că este numai o rea deprin- 
dere in forma din afară, şi nu un de- 
fect al cugetării, care êi face să'şi in- 
tunece ideile prin introducerea unor cu- 
vinte pe cât logiceşte de prisos pe atât 
urite la auz. | | 

După cat am putut constată, cele 
mai obicinuite din cuvintele, care in- 
greuiază stilul compatriotilor noştri din 
Austria, sunt pronumele acela in toate 
genurile şi casurile lui şi conjunctiunea 
că şi cumcd. Exemplele cele următoare 
pentru această eroare stilistică probează 
intinderea, răului şi trebuinta de a'l 
stavili odată. 

Incepem. citaţiunile cu un pasagiu, 
care are meritul de a fi in felul séu 
un model foarte lămurit: 

Transilvania din 15 Februarie 1868 
scrie (pag. 74 şi 75): 

Comitetul cu privire la opul d. I. Chitu decide, 
că acela să se retrimiţă domnului auctor pe lîngă 
observatiunile făcute la acelaş din partea Comisi- 
unii esaminătoare, compusă din unii membrii ai 
Comitetului, cu acea indigetare, că numitul domn 
folosindu-se de acele observatiuni, să'şi prelucre 


opul in acel sens, şi retrimiténdu’l la Comitet, ace- 
sta apoi il va recomendă adunării generale. | 


Se poate o proposiţie mai grea la 
inteles şi mai urită la auz? şi aceasta 
numai din causa pronumelor nesfirşite 
acela, acelaş, acea, acele, acel, acesta, 
a căror intrebuintare in cazul de fata 
este cu atât mai inexplicabilă, cu cat 
din nici un punt de vedere nu erau 
necesare, fiindcă frasa intreagă ar de- 
veni mai simplă, mai clară şi mai plă- 
cută la auz inlăturând acele demonstra- 
tive. Pronumele demonstrative se pun 
pentru a indreptă atentiunea in cazurile 
unde altfel ar remâneă nefixată asupra. 
cuvéntului important. Dar unde direc- 
tia este de la sine indicată prin cele- 
lalte cuvinte, indreptările nu pot pro- 

duce decât confusie. Proverbul german: 
Sunt atâţi arbori, incât nu mai vezi 
pădurea. j 

© Cele zise se vor ilustră şi mai mult 
prin următoarele citatiuni: 


Telegraful român din 25 Apr. 1868: 


O cestiune nouă se vede pe orizontul politic, şi 
aceea este ceea a fortăreței Mainz. 


După logică şi eufonie: O cestiune 
nouă se vede pe orizontul politic, aceea 
a fortăreței Mainz. 


Albina din 18 Aprilie 1868: 


Dr. Maniu e de părerea aceea, că emendamentul 
acesta e numai etc. 


Mai româneşte: D. Maniu e de pă- 
rere, că acest amandament etc. 


Transilvania No. 1: 


Avem a inregistra imprejurarea, cumcă d. Eot- 
vos etc. 


A inregistră imprejurarea, cumcă...! 
Telegraful din 14 Martie 1868: 


De aci urmează şi aceea, că invăţătura... 

Adecă: de aci mai urmează, că in- 
vétatura. 


Federatiunea din 15 Aprilie 1868: 


Ne dăm un cont destul de chiar despre aceea, 
că ce va să zică când poporul frances este nemul- 
tamit. 


Mai simplu: despre ce va să zică etc. 
Telegraful din 25 Aprilie: 


Cugetând acum puțin asupra lucrului, apoi ve- 
nim la convingere... 


„Apoi“ e cam târziu; dacă se poate: 
indată, şi atunci nu se exprimă a parte, 
ci se zice: cugetând asupra lucrului, 
venim la convingere. Numai in stilul 
epistolarielor din Germania secolului 
18. se mai află constructiuni cu Sinte- 
mal und alldieweil wir uber die Sache 
nachdenken, alsdann gelangen wir zu 
der Ueberzeugung... 


Transilvania din 1 Mai 1868: 


D. Vice-preşedinte a primit de la Excelentia Sa. 

d. Pregedinte o scrisoare a d-lui Secretar privitoare 
la redigerea foii, cu acea insărcinare, ca aceea să 
se propună Comitetului. 


Tot Transilvania din 10 Ianuarie: 


Propunerea insé cade prin acea declaratiune a ` 
d-lui Chifa, că comisiunea respectivă âncă nu şi-a 
incheiat lucrările. 


Familia pag. 148: 
R. C., acesta e numele unui nebunatic din Viena, 


a fost fiul unui teatralist excelinte si a avut acea 
idee fipsă, că el e adunător de tesaure. 


__Româneşte fără acea şi fără el: a 
avut idea fixă, că e adunător de te- 
saure. 


Tot Familia la pag. 144: 


Vë rugăm să ne instiinfati âncă odată, că cum 
să strămutăm adresa. 


Că cum să strămutăm o adresă!!! 
Albina din 17? Aprilie 1868: 


A. Csasy interpelează pe Ministrul de Interne, 
că pe care lege sa bazat... 


Că pe care! 

Telegraful român din 14 Martie 1868: 


După aceasta Parohul gr. or. din Romos Vasi- 
liu Basaraba adause din parte-şi cam următoarele: 

Ilustrisime domnule Comis-locutiitor! 

Cu acela simţ, de respect imi iau indrăsnire a 
` face cunoscut, precum că şi eu fiind ales ca depu- 
tat din Sc. Orestiei spre a veni şi a gratulă Ilus- 
tratii Voastre, pe lingă aceea ca’ti poftim să tră- 
eşti la multi ani, indrăsnesc a’ti face cunoscut si 
aceea că intelegénd parochii nostri de legea gr. 
reser. din Sc. Orastiei că sunt ales aţi gratula, 
m'au rugat, ca in numele d-lor se descopér Il. Voa 
stre şi acea dureroasă imprejurare, etc. 


După asemenea, citări de stil ingreu- 
iat, face o impresiune indoit de neplă- 
cută in scrierile acestor jurnalişti exa- 
gerarea cuvintelor intrebuintate pentru 
a exprimă lucruri simple de natura lor. 
Dar se vede că şi aci, ca in toate lu- 
crurile, un extrem greşit naşte greşala, 
celuilalt extrem, şi mintea autorului in- 


tărziată prea mult prin cuvintele sale 
cele de prisos caută a’si resbuna prin 


sborul făr de veste spre o idee nepo- 
trivită in exagerarea ei. 

De exemplu un corespondent al Al- 
binei (de la 12 Mai 1868) vrea să scrie 

ceva despre o societate de cetire, ce 
s'a inființat in Beiuş, şi se exprimă aga: 


Mult onoratii patroni ai Societăţii noastre de 
lectură (din Beiuş) doresc poate ferbinte unele in- 
ştiinţări despre starea acelei Societăţi. 


Dacă inimele patronilor de la Beiuş 
fierb numai la dorul de o instiintare 
despre starea Societăţii de lectură, in 
ce stare de temperatură se vor află la 
intrebări mai importante? Noue ne e 
teamă, că celui ce fierbe la lucruri mici, 
nu'i mai remâne la lucruri mari decât 
să se evaporeze cu totul. 

Când asemenea exagerări in expresi- 
une ar fi isolate, nici nu ar merită vre-o 
relevare critică. Dar o repetim: numé- 
rul lor esteaşa de mare, incât au stri- 
cat stilul jurnalelor române, atât a ce- 
lor austriace, cât şi a celor din Roma- 
nia, şi ce este mai réu: cu cât lucra- 
rea cere un stil mai simplu si mai rece, 
cu atât acele salto mortale de vocabu- 
lar sunt mai dese. 

Se poate, de exemplu, inchipui o 

scriere mai stempărată şi mai diploma- 
tică decât protocolul unei şedinţe? sau 
o dare de samă pentru intrarea bani- 
lor de subscriptiune, etc? Ei bine, toc- 
mai asemenea prilejuri le caută jurna- 
liştii pentru a'şi colori limbagiul cu 
expresiunile cele mai vii. 


Transilvania in numărul seu din 1 
Fevruarie 1868, continuând publicarea 
protocolului adunării de la Cluşiu din 
anul trecut, zice intr’un loc: 


Adunarea primeşte ambele aceste propuneri in- 
tre cele mai sincere şi insufletite aclamatiuni; şi 
când vine a'şi descoperi aci votul seu de mulţumită 
profundă tuturor locuitorilor romani de Cluşiu, pre- 
cum si d-lor diletanti, ce luară parte in concert: 
cu bucurie răpesc ocasiunea a insemnă pe aceste 
pagine mai vârtos doue nume, numele gratioaselor 
domnisoare Aurelia Popu şi Isabela Vasiciu, dintre 
care una mai ântâi ne incânta prin jocul seu pre forte- 
pian, executat cu desteritatea unei artiste, ear cea- 
st'alaltă ne fermeca prin frumuseţea melodielor etc. 


In federatiunea din 9 Mai 1868 se 
vorbeşte de o altă Societate de lectură, 
in care se propune a se luă nu mai 
ştim. ce măsură secundară, 

propunere pe lingă care se alipiră cu infocare 
inimile membrilor. | 


Transilvania, intr'un prea faimos dis- 
curs asupra literaturei române si lipsa 
unei istorie crihce a literaturei române, 
zice intr'altele (numărul din 15 Fevru- 
arie 1868): 


Din aceste insirate pănă aci, de şi numai pe 
scurt şi aşa zicând ca prin treacăt, v'aţi putut con- 
vinge, Domnilor! că avem şi noi literatură gi âncă 
ce literatură! Insemnată prin anticitatea sa, re- 
marca blă prin estensimea sa şi demnă de consi- 
derat prin prestanta sa! 

Ce nu avem, ce ne lipseste dar? 

Nu avem, ne lipseşte, domnilor! un panteon, 
unde atleți: adormiti ai literaturei noastre să'şi afle 
recunoştinţa şi remunerarea meritată, si lingă ti- 
purile lor să vedem strălucind acolo icoanele atle- 
tilor, cari sunt in viaţă şi lucră âncă, ca văzând 
exemplele lor marete. se invétam etc. 


In acelaş discurs aflăm frasa: 


Să punem o sărutare ferbinte şi pe modesta 
cruce a poetului Joan Văcărescu. El a cântat amoa- 
rea, pocharul, primăvara, gloriile perdute. Şi când 
cântă naționalismul, părea că auzi umbra plăngândă 
a lui Stefan pe ruinele mucezite ale patriei căzute. 


Miraculoase exemple de astă manie 

a exaperării se află in scrierile bele- 
tristrice, in Familia, in novela d-lui 
Marinescu Petru Rareş, in almanachul 
de la Oradia mare Fenice, etc. In acest 
din urmă, dacă ne aducem bine aminte, 
se relatează earăş pe lung şi pe larg 
istoria, propriei sale infiintari, şi se spune 
intre altele că „cestiunea vitală a Al- 
manachului flăcară necontenit pe bu- 
zele conducătorului“. etc. etc. 


In chiar interesul jurnaliştilor români 
din Austro-Ungaria noi nu putem de 
cât să ne exprimăm părerea de rău 
la aflarea unor asemenea abateri stili- 
stice. Căci din causa lor foile de peste 
Carpaţi nu vor putea pătrunde nicio- 
dată in masa poporului şi nu vor aveă 
prin urmare nici o inriurire asupra so- 
cietăţii române. In starea de faţă a 
culturei noastre este âncă o cestiune 
controversată, dacă prin literatură in 
deobste, fie cea mai bine scrisă, putem 
fi siguri a produce o deşteptare a sim- 
tului de viaţă in poporul român. Dar 


IN JURNALELE DIN AUSTRIA 187 


ceea, ce e sigur şi mai presus de con- 
troversă este, că nişte scrieri pline de 
germanisme, de exagerări şi de confu- 
sii stilistice, ca cele arătate, nu pot 
avea nici cel mai mic resultat positiv 
asupra naţiunii noastre. Si aceasta este 
o daună cu atât mai mare, cu cat de 
altminteri jurnalele române din Austria 
se deosebesc prin silinţa neobosită, prin 
regula şi consecinţa, cu care işi ur- 
mează fiecare direcţia sa politică. 


III. 


Ne remâne a vorbi in fine despre 
ceea ce am numit falsa originalitate in 
limba jurnalelor române austriace. Cu 
această numire am voit să calificăm 
atât introducerea de prisos a cuvintelor 
noue acolo unde avem alte cuvinte vechi 
cu acelaş inteles, cât şi intrebuintarea 
nemotivată de cuvinte vechi pentru alt 
inteles decât cel obicinuit. Prin urmare 
nu or ce introducere de cuvinte noue 

şi nu or ce aplicare de cuvinte vechi 
la inţelesuri noue constitue o origina- 
litate falsă, ci eroarea se comite numai 
acolo unde introducerea este de prisos 
şi aplicarea falsă. In casurile din urmă 
insă ne credem cu atât mai mult da- 
tori a combate o asemenea tendenţă spre 


. Inventiuni noue, cu cât fenomenul ei 


nu este isolat, ci stă in raport cu un 
şir de alte procederi analoage in lite- 
ratura noastră. Aceeas originalitate falsă 
a autorilor şi aceeaş tendenţă de a 
schimbă toate o intilnim şi in sfera, 
gramaticală şi pe tărâmul discutiunilor 
ortografice. 

Greşala fundamentală in toate aceste 
provine din necunoasterea valorii pro- 
prii, ce o are limba unui popor. Limba 
in or ce manifestare a ei, in gramatică, 
ca şi in expresiuni şi idiotisme, este 
un product necesar şi instinctiv al na- 
tiunii, şi individul nu o poate nici o 
dată modifică după raţiunea sa isolata. 
Fără indoială, limba nu există decât 
in raţiunile indivizilor, şi toată viata êi 

este aternată de cugetarea gi reprodu- 
cerea in minţile generaţiunii presente 
şi a celor viitoare. Insé’ această viata 
in esenţă nu este reflexivă, ci instinc- 
tivă, şi se produce in majoritate cu 
forţa fatală, a legilor naturale, si nu 
după arbitriul reflectiunii individului. 
De aceea limbele s'au inavutit gi se 
inavutesc totdeauna prin scrierile poe- 
tilor geniali, care fără gindire la teori- 
ele limbistice se exprimă după simti- 
mentul ce'l, au despre ceea ce este po- 
trivit cu limba lor; dar nu se inavutesc 
nici odată prin filologi, prin membri de. 
societăţi academice, etc., al căror studiu 
reflexiv êi face capabili de a află legile 
ascunse ale simţimântului, după care 
poporul cu poeţii sei şi-a creat şişi 
măreşte limba, dar €i face totdeodată 
prin chiar faptul acestei reflecţiuni in- 
capabili de a o formă şi reformă. 
Singurul rol ce scriitorii reflexivi, fi- 
lologii mai ântâi,* dar apoi şi ceilalţi 
prosaişti ai ştiinţei, il pot aveă in pri- 
vinta limbei lor materne, este de a i 

se supune fără impotrivire, de a o re- 
cunoaşte ca autoritate legală a naturei 
proprie a poporului lor. In această pri- 
vinta ei se află in positiunea oameni- 
lor de ştiinţă fisică, a căror chiemare 
este de a descrie fenomenele şi de a 
le explică, constatându-le legea după 
care se conduc, ear nu de a face hi- 
potese, despre ceea ce ar trebui să fie 
acele fenomene. Ce am zice de un as- 
tronom, care in loc să ne explice legea 
mişcării lui Jupiter, ne-ar spune că Ju- 
piter după calculul lui s'ar cuveni să 
se mişte mai bine intre Mercur şi Ve- 
nus, decât intre Mars şi Saturn? 

Tot aşa de nepotrivită ne pare pro- 
cedarea, filologului, care ar voi să ne 
silească astăzi a zice ursi in loc de 
urşi, sau ul Domn in loc de Domnul, 
sau meniciune, in loc de menire, moti- 
vând asemenea schimbări prin faptul că 
asa i se pare lui mai raţional. 

Singura rațiune de ingăduit in acea- 
stă materia este usul poporului, care 
face lege, şi care işi are totdeauna ca- 

usa lui binecuvântată şi mai profundă 
decât ratiunile filologilor. Astfel scrie- 
rile, care se incearcă a silui o limbă, 
precum sunt de exemplu la noi Tenta- 
men criticum al lui A. T. Lauran, Gra- 
matica d-lui Cipariu, Dicţionarul Acade- 
mic, nu merită a fi calificate decât de 
curiositati literare fără valoare practică 
in ceea ce priveşte direcţia lor origi- 
nală la formarea limbei. 

Intre forma limbistică, ce unui indi- 
vid êi pare mai raţională, şi intre forma 
obicinuită in dialectul cel cult al po- 
porului, nu este iertată, nici măcar şo- 
văirea. Forma individuală trebueşte con- 
demnata şi usul trebueşte primit ca 
lege superioară. | 

Este de cea mai mare importanță 
pentru direcţia sănătoasă a unei lite- 
raturi de a se pătrunde de acest ade- 
văr. Căci in oposiţia intre formele gra- 
maticale sau expresiile limbistice ori- 
ginale primite de un numer mărginit 
de autori, şi intre formele şi expresiile 
obicinuite in dialectul cult al poporului, 

limba poporului remâne totdeauna dea.- 
supra, şi nu este exemplu in istorie, 
ca vre odată să se fi intimplat altfel. 
Resultatul necesar este dar, că o lite- 
ratură scrisă in asemenea mod remâne 
inapoi şi se pierde pentru popor, şi că 
acesta işi continuă calea sa fără a se 
putea lumina de invăţătura altmintre- 
lea poate solidă a literatilor sei. 

Când astfel de originalităţi se produc 
in scrieri ca cele citate ale d-lui Lau- 
rian şi Cipariu, eroarea, deşi nu remâne 
mai puţin eroare, arată totuş studiul 
răbdător şi consecuent, din care a iz- 
vorit si, scusând prin aceasta pe auto- 
rii séi, poate produce prin luminarea 
altor intrebări dealăturea oare care folos. 

Dar când se vede mania originalită- 
tilor din partea multor autori ai nos- 
tri, care poate nici odată nu au gindit 
cu seriositate asupra inovatiunilor ce 
le incearcă, ci le introduc numai din 
deprinderea, necoaptă de a face altfel 
decât cum face toată lumea, atunci 
arma adevărată ce li se cuvine, nu este 

cercetarea serioasă, ci persiflarea sati- 
ric& precum a incercat-o domnul Alexan- 
dri, şi locul propriu pentru ilustrarea, 
acelor elucubraţiuni originale ar fi scena 
-comică sau jurnalele de felul „Ghim- 
pelui“ şi al „Nichipercei“. 

Câteva exemple vor arată, că acea- 
stă judecată nu este prea aspră. 


Junele poet de peste Carpaţi, d. J.C. Fundescu, 
autorul frumoasei poesii „Florica“, publicată intr’: 
unul din numerii trecuţi ai foii noastre, reintornând 
din străinătate petrecu o zi in giurul nostru şi avu 
frăgezimea de a ne promite conlucrarea sa. 


Asa cetim intr'o pagină 411 a Fa- 
milier. | 

Lăsând la o parte imaginea petrece- 
cerii domnului Fundescu in giurul co- 
labaratorilor „Familiei“, ne intrebăm 
numai, ce insemnează „frăgezimea unui 
poet de a promite o lucrare?“ Adjec- 
tivul fraged prin us convenţional se 
poate aplică şi in inteles mai ideal. Dar 
substantivul frăgezime aplicat in sfera 
ideală işi aduce cu sine tot parfumul 
meseriei, de la care este imprumutat, 
81,954 Critice. 13 

şi dă frasei intregi un aer de măce- 
lărie. 

Şi apoi ce constructiune rea este 
acea a verbului reintornare! „D. Fun- 
descu reintornând din străinătate?“ Re- 
intornând pe cine? Pe sine insuş? Atunci 
româneşte se zice reintornându-se, cu 
constructiunea reflexiva. 


Asemenea pe o pagină 144 a ace- 
luiaş jurnal se zice: 


Forcade reintorcénd din Venetia a nebunit. 


Romaneste: reintorcéndu-se. 


Nu cumva Famiha are dorinţa ori- 
ginală de a stirpi verbii reflexivi din 
limba română? 

Pentru a ne despăgubi, Pederaţiunea 
din 9 Mai anul 1868 introduce un re- 
flexiv acolo unde nu trebue să fie: 


Oare putem noi să ne uităm de acele zile? 


„Româneşte uităm ceva şi ne uităm 
la ceva, dar nu ne uităm de ceva. 

In acelaş număr vorbeşte Federatiu- 
nea de un 


document de concesiune referitoriu la calea ferată 
de la Oradea mare, 


Noi am apucat odată a zice relativ, 
precum zic toate limbele romanice. Pen- 
tru ce să inventăm cuventul referitoriu ? 
şi nota-bene când document referitoriu 
este un non-sens? Un om poate fi re- 
feritoriu — formă activă, dar un docu- 
ment este numai relativ — formă pasivă. 

Insă dacă originalitatea a născocit 
forma de referit in loc de relatw, o 
compensează prin o intoarcere inversă 
a altei expresinni obicinuite. După ce 
toţi ne am obicinuit a zice o ofertă de 
bani, aflăm in Albina din 12 Mai: 


Consemnarea bunevoitoarelor oblate in favoarea 
Alumneului roman. 


Si expresiunea bunevoitoarea este falsă. 
Noi zicem bund-vointd, insé zicem bine- 
vottor, binevoeşte. Cu drept cuvânt; căci 
substantivul se califică prin adjectiv, 

insă adjectivul şi verbul se califică prin 
adverb. 

Prin urmare oblata bunăvoitoare este 
o eroare atât in contra obiceiului cât 
şi a gramaticei. Dar ce e drept — e 
originală! | 

Verbul ferre mai are şi altele de su- 
ferit in jurnalele austriace. In No. 1 
al Transilvaniei cetim despre 


Referata d-lui Secretar, 


unde obiceiul intrebuinţează forma pa- 
sivă relatiunea sau, când aceasta e 
ambiguă, raportul. Referada are pen- 
tru noi un aer despretuitor. Transilva- 
ma nu fuge de cuvântul raport, căci 
il vedem intrebuintat in acelaş număr 
mai la vale; insă această concesiune 
la usul comun ne o rescumpără şi aci 
prin adjectivele baroce cu care işi in- 
soteste substantivul: 


un raport informativ şi opinat. 


In Albina din 12 Mai se mai scrie 


Drumurile sunt rele, mulţime de punți stau sparte. 


e 

In Federatiunea din 9 Mai cetim trei 
expresiuni stranie de acelaş fel: 


Protocolul gedintei trecute se străpune casei de- 
putatilor, | 


şi apoi 
Moţiunea să se transpună la Ministeriu, ` 
şi infine 


Se decide îndrumarea epistolelor la comisia de 
zece inşi. 


Nu cunoaştem ce păcate are verbul 
a trimite de se fereşte d. colaborator 
al Federatiunu cù atâta stăruinţă de 
el şi °l inlocueste cu expresii care de 
care mai extraordinare? Ce e drept, 
după mulţimea sinonimelor se judecă 
bogăţia unei limbi şi gradul de fineta 
al deosebirilor intelectuale intr’o nati- 
une. Dar acesta este un fapt, care se 
află sau nu se află in masa poporului, 
şi dacă nu se află, nu se poate crea 
in mod artificial de fie cine. Este o 
procedere nevrednică şi neadevérata, 

când işi dă cineva aerul de a avea 
mai mult decât are. Deosebiri fine a le 
noţiunilor, care trec peste sfera usulul 
primit in popor, sunt iertate numai in 
tractate ştiinţifice, şi atunci intrebarea 
incetează de a fi limbistică, căci pen- 
tru cuvântul cel nou se dă o definitiune 
proprie a lui şi prin urmare sar pu- 
tea numi tot aşa de bine X sau Z. 


In acelaş numer 


In fie-care şedinţă ne surprind şese pănă ’n dece 
membri cu opuri frumoase originarie, cu poesioare 
mândre şi cu traduceri bune. 


Noi zicem: şese pănă la dece mem- 
bri, dar nu pănă în. 


S’au determurit 


cu inţeles de: s'a hotărit, pe cand in- 
telesul propriu al cuvântului defermu- 
rit ar fi mai curând s'au mărginit, s'au 
ingradit. 

Numerul din „Musa română“ a eşit şi suntem 
foarte indestuliti. 

Limba de rind zice mult mai bine 
multumiti; indestului este un compli- 
ment indoios pentru numărul 1 al ace- 
lei muse române. 


Intr’o conversare cu cetitoarele in Fu- 
miliu se zice: 


De aceea vë spun din capul locului, să nu ve 
mirati, de cumva veţi casca prea des cetind aceste 
orduri. 


Ordurile Familiei insemnează rînduri. 
Telegraful din 25 Aprilie vorbeşte de 
Mişcămintele politice, 
adecă mişcările. 


Parte integritoare, 


expresiunea consacrată, din frantuzeste 
este parte integrantă. 

Cand ar zice Telegraful: intregitoare, ai 
crede cel putin, că vrea să romanizeze 
forma; dar integritoare nu are nici un 
motiv binecuvéntat. După aceeaş ana- 
logie am trebui să zicem delict flagra- 

tor in loc de flagrant. Tot aşa aflăm 
mal jos | 
Putere impunétoria, 
in loc de imposantă. Dar apoi si 
Prusia represintantă a intregului. 


Va, să zică nu este antipatia in con- 
tra formei ani, ci numai tendenta de 
a vorbi altfel de cum vorbesc ceilalţi. 


Foaea Societăţii din Bucovina vor- 
beşte de 


tineri capaci. 


O farfurie poate fi capace, un tener 
este capabil. 


In Albina din 15 Aprilie 


A dăruit doue stele de metal pentru instinctul 
emulatiunei (la scolari), 


adecă pentru instigarea. 
Steagul s'a binedis, 


adecă s'a binecuventat. 


IN JURNALELE DIN AUSTRIA 201 


Transilvania din 1 Fevruarie (No. 4) 
Administratiunea curgea in limba română. 
Transilvania din 1 Mai 


Comitetul fu aşa zicénd improvisat cu punctele 
dechiaratiunei d-lui secretar,neavénd comitetul timp 
a cugeta cu seriositatea cerută asupra acelora. 


Comitetul improvisut cu puncte insem- 
nează, că punctele s'au proclamat in 
pripă membri ai comitetului. Intelesul 
insă este: Comitetul fu surprins prin. 


Transilvania in No. I din 1 Fevruarie 
Domnul I. R. pledează pre lingă propunerea d-lui dr. 
A pleda pe lingă o propunere! 
ee cari se cuprind cu asemine lucrări, 
adecă se ocupă de. 


D. B. ia cuvéntul si intre atentiunea generala 
aduce la cunoştinţa adunărei. 


Intre atenţiune? 


Se rapoartă şi despre fondul destinat pentru 

= 


eternizarea memoriei laureatului poet Andrei Mu- 
reşanu. 


Aci originalitatea este de scusat. Lim- 
ba română cu bunul simţ profan ceo 
caracterisează, nu ar fi aflat niciodată 
in vocabularul ei cel de rind un cu- 
vênt vrednic de a exprimă o idee aşa 
de incântătoare in originalitatea ei! Ce 
simptom admirabil al timpului! Fon- 
duri pentru eternizarea memorielor! 
Imortalitate după măsuri şi greutăţi! 


Membrii asociaţiaţiunei se adunară impreună cu 
un număr respectat de oaspeţi. 


Număr respectat? Poate respectabil. 


Asemenea Federaţiunea din 21 Apr.: 


O batae intre Poartă si Persia se vede a fi ne- 
incunjurată. 


Vrea să zică: de neincunjurat (nein- 
cunjurabilă). 


Şi in Telegraful din 14 Martie: 


Treaba cestiunată nu se va decide. 

„Adecă treaba in cestiune. Ce inteles 
poate avea treaba cestiunată ? 

Multă supărare face acelor jurnalişti 
şi cuvântul Francez. Francez e un cu- 
vânt bun românesc, obicinuit de mult 
timp in România liberă, format după 
analogia curată a limbei noastre, Ge- 
nova — Genovez, Holanda — Holandez, 
etc. Dar aceasta nu'l apără de respin- 
gerea confratilor de peste Carpati, cari 
caută care de care numiri mai origi- 
ginale pentru a’l inlocui. Transilvania 
vorbeşte de un poet franc; Albina de o 
parte francească, alţii de francic, alţii 
de franco galic, şi cu toate aceste fran- 
cez este şi remâne cuvântul cel mai 
bun. Franco-galic se rapoartă la tim- 
purile evului vechiu şi nu se potriveşte 
cu insemnarea actuală, ear franc, fran- 
cesc, francic sunt de a dreptul false, 
referindu-se la Franci, semintie germană 
(Franken), şi nu la Francezi (Franzosen). 

Transilvania in primele sale numere 
publică o privire fugitivă peste litera- 
tura română, in felul ei un model ca- 

racteristic. Autorul din extasă in extasă 
ajunge la culmea sublimului, face şi 
pasul despre care vorbeşte r&utăciosul 
“proverb francez, şi conchide, că noi 
avem şi eroi si literatura in calitatea 
şi cantitatea, dorită şi că acum ne lip- 
seşte numai un Plutarch şi o Istorie cri- 
ticd a literaturei nationale (pag. 84). 
Aceste idei sunt exprimate intr'un stil, 
a cărui originalitate se va apretia din 
următoarele doue probe: 


Enache Cogălniceanu, eroldul de pe urmă al 
cetăţii naţionali in Moldo-România, a depus trom- 
peta sa. 


Si in partea finală: 


Eaca colea falanga politicilor şi a publiciştilor...: 
mai colea alţii, care işi culeg merite pe câmpul 
verde al ştiinţelor naturali; alţii cari asudă pe pis- 
curile tepese ale filosofiei, etc. 


Să mai continuăm cu citatiunile? Să 
mai vorbim de lucrdtiwitatea ştiinţală, 
de limba propunetivad şi fiintuld, de me- 
miciunea şi de repeticiunile, de aşeză- 
mintele pusdfive ale Foaei din Bucovina? 

Credem, că exemplele de pănă acum 
sunt de ajuns, şi că cetitorii sunt puşi 
in stare să judece inşii in cunoştinţă 
de causă despre dreptatea unei opositii 
critice in contra degenerării limbei din 
jurnalele austriace. 

Această datorie odată implinită, pu- 
tem ingădui fără impotrivire, că publi- 
cistica română in Austria se află in- 
tro positie mai grea decât cea din Ro- 
mania liberă, prin elementele străine, 
in mijlocul şi in contra cărora este si- 
lită a se luptă. In această imprejurare 
scriitorii jurnalelor politice (dar nu ai 
celor literare) vor putea află o scusă, 
pentru negrijirea formei, sub care işi 
presintă ideile—o scusă, nu atât ina- 
intea publicului, cât mai mult pentru 
liniştirea, conştiinţei d-lor private. Căci 
inaintea, publicului şi privind lucrul in 
sine insuş, precum trebue privit, fără 
considerări personale, cerința unei limbi 
curate este o cerinţă absolută, de la 
a cării implinire nu se poate dispensă 
nici un jurnal, care işi respectează pu- 

blicul sau cel puţin se respectează pe 
sine insuş in misiunea ce şi-a ales-o 
de a fi conducătorul poporului pe calea 
regenerării naţionale. 


OBSERVARI POLEMICE 
(1869) 


Digitized by Google 


— „A critica este uşor, e greu a 
face mai bine“. 

— Fără indoială. Dar de aci nu ur- 
mează, precum par a crede cei ce ne 
intimpină cu asemenea, opinii noue, că 
a critică este de prisos. Uşoară sau nu, 
critica a fost şi va remâneă o operaţie 
necesară in viaţa publică a unui popor. 
Inţelegerea réului este o parte a in- 
dreptării. 

Din acest punct de vedere infiintarea 
unei reviste (Convorbiri literare) cu o 
tendenta critică mai pronunţată ne pare 
a implini un gol lăsat in mica noastră 
mişcare literară. 

In adevăr publicistica română pre- 
sentă deocamdată in tonul şi maniera 


„Poetica Română“. 14 

criticelor sale spectacolul a doue ex- 
treme greu de impăcat. Foile politice, 
cu prea puţine excepţii, sunt pline de 
personalităţi la adresa celor ce susţin 
o opinie contrară, jurnaliştii se tractează 
de inimici, nu de adversari, „oameni 
corupți, trădători de patrie, in timpul 
din urmă: conspiratori Austro-maghiari“ 
sunt epitetele obicinuite, cu care un 
partid atacă pe celălalt, şi fiindcă acesta 
respunde tot aşa celui d’intai, publicul 
cu bun simţ a sfirşit prin a le crede 
pe améndoue şi sa depărtat cu oare- 
care desgust de la asemenea polemice 
fără demnitate. 

In sfera literară procederea este toc- 
mai contrară. Aci toţi autorii par a fi, 
dacă nu amici, cel puţin camarazi in 
inteles de camaraderie. Unii caută a 
intrece pe ceilalţi in atribute lingusi- 
toare, şi in literatura română nu se 
află decât poeţi si prosaisti admirabili, 
in genere capete de geniu. Şi fiindcă 
toţi se ilustrează cu atâta mărinimie 
unii pe alţii, publicul cu bun simţ a 

sfirşit prin a nu crede pe nici unul şi 
a se depărtă cu acelaş desgust de lao 
asemenea „societate lăudăcioasă“, cum 
o numeşte d. I. Negruzzi in „poeticale“. 

Explicarea citatei deosebiri intre ma- 
niera scriitorilor politici şi a celor lite- 
rari ar scoate articolul nostru din mar- 
ginile exclusive ale Convorbirilor, care 
au bine-voit a’l primi in coloanele lor. 
Trebue să ne ingrădim in sfera curat 
literară. Dar: şi aci am aduce o probă 
de prisos, când am voi să mai cităm 
intregul şir al incercărilor de mistificare 
indreptate in contra opiniei publice, de 
la celebrarea lui Țichindeal pănă la in- 
crederea formulată in o adunare so- 
lemnă a unei asociaţii de cultură, că 
după ce avem 


o literatură insemnată prin anticitatea sa, remar- 
cabilă prin estensiunea sa şi demnă de considerat 
prin prestanta sa, 


ne lipseşte 


un panteon, unde atletii adormiti ai literaturei 
noastre să'şi afle recunoştinţa şi remunerarea me- 

ritată, şi lîngă tipurile lor să vedem strălucind 
acolo şi icoanele atleţilor, care sunt in viata şi lu- 
cră âncă 2). 


Va fi de ajuns să caracterizăm nu- 
mai creşterea acestei mişcări nesănă- 
toase, şi ca măsură a judecării simp- 
tomelor vom luă raportul, in care scri- 
itorii noştri pun cultura, occidentală cu 
propria noastră cultura. 


Pe treapta d'intâi noi căutăm numai 
a imită. Recunoaştem superioritatea 
străină, insă ne dăm aerul a păşi tot 
in direcţia ei şi a o ajunge cât de cu- 
rând, si confundând extensiunea cu in- 
tensivitatea şi cantitatea cu calitatea, 
ne grăbim a arătă resultatele dobindite. 

O lucrare caracteristică pentru acea- 
stă treaptă este Lepturariul ruminesc 
ald-lui A. Pumnul, de la Cernăuţi. In gim- 
naziele austriace există, pentru literatura 
germană o carte de lectură intocmită 


1) Vezi Transilvania din 15 Fevruarie 1868, dis- 
“cursul d-lui Justin Popfiu. 

de un Mozart, in care se află culese 
bucăţi de model din poesia şi prosa 
germană. După deosebitele clase mate- 
ria e deosebită, in volumele din urmă 
sunt adăogate tractate estetice şi bio- 
grafii scurte ale autorilor celor mai 
renumiţi. Pentru a inzestra şi cursul 
de limba română din gimnasiele Buco- 
vinene cu o asemenea carte de lectură, 
reposatul A. Pumnul a publicat nu mai 
puţin decât 6 volume de exemple de 
literatura noastră, cele din urmă cu 
notițe biografice asupra celebrităților ro- 
mâne! 6 volume de modeluri literare 
la Romani? Mare descoperire şi grea — 
in aparenţă. Dar când te uiţi mai de 
aproape, te miri de ce au eşit numai 
6 volume. Căci in această colecţie, 
după cum se vede, sub literatură se 
intelege adunarea tutulor literelor ti- 
părite şi chiar netipărite, şi in acest 
chip se puteau umple zeci de volume 
cu extracte de aceeaş valoare. 

„In partea I a tom. IV, unde ajung 
citatele literare pănă in secolul nostru, 

intilnim la pagina 104 pe literatul ro- 
man Ioan Pralea 1). O notita biografică, 
ne spune, că acest Pralea a fost | 


cu un spiret plin de artele frumoase: poet, music, 
architect, croitor, ciobotar şi aflător de lucruri noue. 
Spiretul lui tintea la universalitate 


şi cu un cuvint că era 


un bărbat genial şi ciudat in felul seu. 


1) Intr'o sară a „Junimii“ ne povesteă d. Alexan- 
dri despre Pralea. Pralea locuiă in Iași pe şesul 
Bahluiului lingă monastirea Frumoasa. In odaia 
lui işi alcătuise un pat mişcător, scânduri atârnate 
la părete, ce le tot schimbă după direcţia soarelui 
şi pentru care işi bătuse câţiva pari in zid după 
punctele geografice. Pe lîngă aceşti pari se mai 
află in părete un şir de cuie de lemn, bătute 
in linie dreaptă de la uşă si pănă la locul, unde 
se intimplă săi fie patul in acea zi. Când intra 
Pralea in odae sara pentru ca să se culce, incepea 
să se desbrace la use, si de cuiul d’intai işi acăţă 
căciula şi aşa mai incolo de fie care cui câte o 
parte a imbrăcămintei, pănă când ajungeă la pat 
in starea lui Adam. Dimineaţa incepeă apoi pro- 
cedura inversă şi descuindu'şi vestmént după vest- 
mânt ajungeă gata la uşe etc. Pentru asemenea 
anecdote eră bun Ioan Pralea. Cine ar fi crezut, 
că va ajunge şi model de literatură intr'un „lep- 
turariu“ gimnasial. 

Despre cel d'intâi din aceste adjec- 
tive nu vedem probe in citările ce ur- 
mează, dar cel de al doilea se explică. 
Căci ni se infăţişează ântâi un psalm, 
care incepe aşa 


Doamne Dumnezeul mântuirii mele, 

Ziua, cum şi noaptea ţi-am strigat la grele. 
Intre’ti inainte a mea rugă, bunul: 
Urechia ţi-o pleacă rugii mele, unul. 

Cu cei ce's in groapă socotit fui troinic, 
Om neajutatu-s intre cei morţi volnic. 
Depărtaţi de mine ai mei cunoscuţi, 
Au-mé de ură şi remăi cu muti. 


Apoi vine viata şi vitejia lui David, 
care se termină astfel: 


Eşii spre intimpinare 

La filisteanul cel mare, 

Și pentru a lui lungime 
Sudui-mă cu asprime, 

Ear smulgându'i lung-lat-taiul, 
Pre cris ceva mai scurtăiul. 
Si am ridicat ocara, 

Şi aşa am scăpat tara. 


Curios om reposatul Pralea! Insă 
după descrierea d-lui Pumnu intelegem 

că incepe secolul al XIX al scriitorilor 
noştri, fiindcă este o figură tipică pen- 
tru mai toţi. Mai toţi suntem spirite 
universale, ca Pralea, şi, ca dénsul, bar- 
baţi geniali, ins&—cam ciudati in felul 
nostru. 

Pe lingă acest faimos literat aflăm 
pe Dr. Vasile, sau cum zice d. Pum- 
nul: Vdsiliu, Pop 


Un bărbat deştept şi plin de zel..., 


apoi pe George Săulescu, Vasile Iano- 
vici e tutti quanti pănă la d. A. Den- 
suşanu. Cu o lungă biografie, de patru 
ori mai lungă decât a lui Grigorie Alexan- 
drescu, şi in care ni se povestesc multe 
intrige călugărești 1), figurează intre po- 


1) De exemplu: „Văzând neamicii lui N. Scri- 
„ban sporirea şcoalei, i-au mijlocit derădicarea de 
„la această şcoală. Cu toate acestea nu târziu fu 
„chemat de Epitropia Seminarului central din 
„Mon. Socola, ca să ocupe acolo catedra de Isto- 
„ria universală, unde a remas pănă la 1854, când 
„iarăş printr'o intrigă mitropolitană, condusă de 
„Preasfinţitul Suhopan, fu nevoit a demisiona etc“. 
Cel mai mic defect al acestei naratiuni este ne 


OBSERVĂRI POLEMICE 217 


eti— Neofit Scriban. Neofit Scriban mo- 
del de literator roman? Cum nu! La 
pag. 216 vedem lista operelor Sfinţiei 
sale ,stiintale şi literale“, peste tot 14 
numere, insé bine cifrate ar esi mai 
multe, căci No. 10 cuprinde: 


mai multe'deşertăciuni (citeşte: disertatiuni) po- 
litice, mai multe cuvinte şi cuvântări; toate in nu- 
mér mai bine de 60. 


Cu părere de rău aflăm, că din a- 
ceste cea mai mare parte âncă nu s'au 
publicat! Şi intre celelalte 14 numere 
sunt vr'o câteva afectate de aceeas 
soartă. Cum se vede, multe opere ale 
acestui literat se tin de literatura ne- 
publicată. 

Pécat că nu se ţin toate de aceasta 
literatură. Cel puţin dacă este să le ju- 
decăm după proba de la pag. 217 şi 


adevărul. Intrebarea cea mare este, dacă e iertat 
a tractă asemenea lucruri intr'o carte de scoală? 
Să nu uităm, că Par. Suhopan traeste âncă si in 
timpul publicării „Leptruariului“ eră Profesor de 
Teologie la Universitatea Iaşi. 

218 ale „Lepturariului“. Acolo se află o 
poesie a Părintelui Scriban, scrisă cu 
ocasiunea sfințirii temeliei de la arcul, 
care impreunează cele doue binale ale 
Liceului din Iasi, care incepe: 


Oh! obiect de veselie şi de intristare plin! 
O! lucrare, care mesteci bucuria cu suspin 


si are refrenul: 


Veselia şi mahnirea de odată o ocupeaza, 
Că in om e mestecare de moarte şi de viata. 


In tomul III intilnim intre literati 
pe Daniil Scavinschi. O mică probă din 
acest autor hazliu, dar cam vulgar, 
merită fără indoială un loc intr’o chres- 
tomatie română. Dar d. Pumnul con- 
sacră pentru scripturele lui nu mai pu- 
tin de 76 de pagine din „Lepturariu“. © 
La pag. 402 incepe traducerea lui De- 
mocrit cu următoarele versuri de in- 
troducere ale domnului Scavinschi: 


A lui Democrit cel vesel intimplare comicească 
De Regnard alcăltuită in limba cea gălicească, 
Ear astăzi este tradusă intru această rumână 

Pentru obsteasca plăcere de a unui tânăr mână, 
De un Dăniil Scăvinschi cel mititel la statură, 
Pe care plăci naturei a’l lucra ’n miniatura. ` 


Mai inainte se află curioasa călătorie 
la Borsec, in care Scavinschi se vede 
foarte maltratat de tovarăşii sei de 
drum, boerii Vasilică Milu, aga Costa- 
che, hatmanul Palade cu cocoanele lor 
Si care se termină asa: 


La Borsec cu feredee, cu mese, cu adunare 
Se uitase mai cu totul a drumului supărare. 
Adese or făcea baluri nobilimea ungurească 
Să le pară mai plăcută clima acea chiar ursască. 
Faceau şi plimbări cu toţii pe jos pe la sticlarie, 
Ba âncă şi peste munte pănă la o vizunie... 
Săvirşind deci toată cura in cinci săptămâni 
[de zile, 
Trimeţinduni-se caii de paharnicul Vasile, 
Ne-am pornit cătră Moldova cu nespusă ne- 
[răbdare 
Ca s'ajungem pe acasă mai curând fieşte-care. 


După aceste probe credem, că lecto- 
rii ne vor scuti de a le mai culege şi 
alte flori din câmpia Lepturariului ro- 
minesc, şi nu ne remâne de cat a dori 
studenţilor din Cernăuţi să se inveselea- 
scă cât se poate de mult cu asemenea 

modeluri de stil, dar s& le imiteze cat 
sar putea mai putin. Alexandri, Bolin- 
tineanu, Grigorie Alexandrescu, Con- 
stantin Negruzzi !) pot servi de model in 
multe poesii ale lor; dar cât pentru 
ceilalţi, să ne intoarcem mai bine la 
traduceri din cartea d-lui Mozart şi din 
alte antologii străine, pănă când vom 
aveă noi inşine o literatură mai imbel- 
sugata. 


Pe a doua treaptă a cochetării cu 
alte literaturi noi nu suntem numai 
imitatori âncă slabi, ci incepem a ne 
crede ajunşi la un nivel egal şi provo- 
căm compararea cu occidentul cel cult. 
Caracteristică pentru această treaptă 
este opinia, ce „Societatea academică 
română“ din Bucuresti, de la care Ga- 
zeta Transilvaniei din 6 August 1869 
aşteaptă „cu mare sete urdirea gran- 
detei romane antice“, a publicat-o asu- 
pra gramaticelor presentate in anul tre- 
cut la concurs. Lucrarea premiată a 


1) Articolul e scris la 1869. 

fost cea cu devisa si consuetudo vicerit 
etc., ce s’a vézut apoi a fi a d-lui Ci- 
pariu. Academia incepe lauda acestui 
op in următorul mod: 


La operatul, care porta devisa: Sé consuetudo 
vicerit, vetus lex sermonis abolebitur. Comisiunea s'a 
aflat facia cu una lucrare in adevăr seriosa, con- 
scientiosa şi plena de profunda eruditiune şi vaste 
cunoscentie asupra obiectului, lucrare care ar face 
onore si literaturelor celor mai avute şi mai des- 
voltate in acestă parte a filologiei, şi pre care or 
ce Academia ar potea-o incorună cu amendoue 
manele. 


De unde o ştie, de unde o poate şti 
aceasta Academia din Bucureşti? Că 
o gramatică a domnului Cipariu va fi 
„in adevăr serioasă“, aceasta, o crede 
uşor or cine cunoaşte lucrările dis- 
tinsului nostru filolog. Dar ce caută aci 
academiele străine? 

Noue ne ar păreă mult mai cu tact 
a lăsă in judecata „literaturelor celor 
mai avute“ inşe-le, dacă ele s'ar simţi 
onorate de lucrările noastre, şi intre- 
barea dacă o academie străină ar in- 
coronă gramatică eşită din academia 

română, se cade a fi deslegată — nu 
de academia romana. 

Atât pentru buna cuviinţă. Cât pen- 
tru stil academic, suntem la toată in- 
timplarea de părere, că atunci când 
„o academie occidentală va veni săşi 
exprime aprobarea ei pentru cartea d-lui 
Cipariu, o va face cu o metaforă de 
mai bun gust, decât incoronarea cam 
pripită „cu amendoue mănile“, la care 
aspiră „academicii“ din Bucureşti. 

Intre aceşti academici nu vedem âncă, 
figurând pe d. Justin Popfiu. Cu toate 
acestea d-sa are buna voinţă a ne spune 
(Poesia şi Prosa, I, 146) că „lira ro- 
mână de sub degetele lui Mur&şanu, 
Sion, Tăutu, Baronzi se aseamenă cân- 
tărilor lui Oratiu şi Dante“.— Dante şi 
Baronzi! După această declarare patri- 
otică nu ne indoim, că d. Popfiu va fi 
şi D-sa celebrat intre „anteluptătorii 
naţiunii“ şi va deveni cât mai curând 
membru al Academiei Române. 


A treia treaptă a relatiunii noastre 

cu literaturele străine este cea mai 
inaltă. Ajunşi pănă aci, noi respândim 
increderea, că am trecut cultura occi- 
dentului, şi susţinem pe toate tonurile 
că, prin un privilegiu special al Natu- 
rei, tot ce iese din capul nostru este 
mai pre sus decât tot ce se află in 
capetele altor popoare. 

O foaie in multe privinţe interesantă 
şi care caută a se menţine mereu la 
înălţimea acestui punct de vedere, este 
Adunarea Naţională, jurnal nou şi se- 
rios din Bucureşti. In numărul din 8 
Iunie 1869. găsim acolo un foileton al 
d-lui Vasilie Alexandrescu Ureche inti- 
tulat : 


Văcărescu şi Goethe 
din care scoatem următoarele: 


Mai multe din poemele (lui Văcărescu) sunt 
pline de reminiscinti de la scriitorii germani; câ- 
teva sunt. chiar imitaţiuni de la Goethe... Când Vă- 
cărescu traduce numai, noi nu'l cunoastem, când 
insă numai construează cu material imprumutat. 
atuncea el este mare. Iată un singur ezemplu, dar 
care va lămuri ver-cui cine-i Văcărescu, alăturea 
chiar cu marele Goethe. 

Apoi se citează cunoscuta poesie a 
lui Goethe 


Ich ging im Walde 

So fiir mich hin 

Und nichts zu suchen, 
Das war Mein Sinn. 

Im Schatten sah ich 
Ein Blümchen stehn, 
Wie Sterne leuchtend, 
Wie Aeuglein schön etc. 


Si apoi urmează imitarea lui Văcă- 
rescu şi observările Adunării Naţionale: 


„Intr'o grădină 
Lîngă-o tulpină, 

Se află o floare 

Ca o lumina... 

S’o tai? — Se strică! 
S'o las? — Mi-e frică 
Că vine altul 

Şi mi-o ridicăl 


Suntem oare pretenţioşi proclamând superiori- 
tea poeziei lui Văcărescu? In ea se simte, şi dilema 
neresolută ce face poetul cu floarea, s'o taie sau 
s’o lase, satisface, incântă ânima.. La Goethe e ger- 
manul practic, el desleagă dilema ca un grădi- 
nar de la Erfurt; scoate floarea cu rădăcină cu to- 
tul şi o resădegte in grădina frumoasei sale case.. 
Bravo omul practic! Bravo grădinar ales! Dar su- 
blim este: 

S’o tai? — Se strică. 
S’o las? — Mi-e frică 
Că vine altul 
Şi mi-o ridică. 


Goethe şi Văcărescu? H gaxdis vad Ii 
9muos? Goethe un om practic şi Vaca 
rescu un poet sublim ?... Cum spuse- 
răm, Adunarea Naţională e o foaie 
foarte interesantă ! 

In numărul din 6 Iulie 1869, acelaş 
d. Alexandrescu Ureche vorbeşte de 
noua expositiune de opere artistice la 
museul din Bucureşti, care este aşa de 
frumoasă incât nimeni n'a putut esi 
de acolo 


fără ca cu inima plină de recunoscinta şi speranţă 
se strige odată mai mult: 


Să trăiască Carol 1, 
Impămentenitorul şi protec- 
torul frumoaselor drte! 


Intrând in descrierea celor expuse, 
autorul ne zice: 


Nu ştim care din sculptură şi pictură poate re- 
clama preferința noastră. Sculptura totuşi ne-a lo- 
vit mai mult atentiunea, pentru că ea este âncă 

„Poetica Română“. 15 

cea mai inapoiată in renașterea noastră artistică, 
ea care altă dată a creat sublime adornamente de 
temple la Argeşiu şi Trei Erarchi, ea care a creat 
porţi de altare şi de biserici ce ar face invidioşi 
pe Nicolae de la Pisa, pe Giotto, pe Cimabue. 


Nicola Pisano şi Giotto invidioşi de 
sculptura şi architectura noastră? Dacă 
e vorba să gratificăm numai decât pe 
vre unul din aceşti Italieni cu vitiul 
invidiei, atunci unica probabilitate ar 
fi pentru Cimabue, care fiind ilustru in 
pictură, şi nu in architectură, poate 
tot sar mulţămi să fi făcut măcar bi- 
serica de la Trei lerarchi. 


Ne pare folositor a arătă prin mai 
multe citări, că această glorioasă incre- 
dere in sine nu se mărginește la câte- 
va exemple isolate, ci se produce aşa 
de des in scrierile române, incât pare 
a fi una din tendentele caracteristice 
ale spiritului public. 

In Foia pentru minte, inimă şi lite- 
ratură se află publicată o biografie a 
lui Vasile Fabian (Bob) care e repro- 
dusă în extenso in Tom. III al „Lep- 

turariului“ lui Pumnul. Si acest scrii- 
tor este dar silit să fie model de litera- 
tură română pentru cartea din Cernă- 
uti, şi intr'un articol al lui Zraian, eşit 
din pana domnului tachigraf Misail, il 
vedem figurând intre bărbaţii cei mari 
ai Românilor, despre care ni se spune, 
cum au invétat carte. | 

In biografia acestui bărbat mare ce- 
tim următoarele: 


Trista stare a Moldovei de atunci nime nu ein 
stare a o descrie mai frumos şi mai viu, de cum 
a desscris’o pana acestui talent deosebit. Eată 
câteva versuri din acea poemă: 


„Sa intors maşina lumii, s'a intors cu capu’n jos, 
Şi curg toate din potrivă, anapoda şi pe dos. 
Soarele de-acum răsare dimineaţa la apus, 

Şi apune despre sară către răsărit in sus. 

Apele schimbandu’si cursul, dau să ’ntoarca inapoi 
Ca să bată fără milă cu isvoarăle resboi. 

S'a smintit, se vede, firea lucrurilor, ce la cale 
Aflându-se din vechie, urma pravilelor sale. 

S’au schimbat, se vede, âncă şi limbele graiul lor; 
Că tot una va să zică, de më suiu sau mă pogor“. 


Câtă inaltime, câte frumuseți gi măestrie este 
in aceste versuri! Drept că aceste idei le-a impru- 
mutat din Ovidiu, favoritul seu, şi anume din libr. 
tristium Eleg. XIII. 

Alature acuma cineva versurile de mai sus cu 
ale lui Ovidiu, si va vedeă prea uşor, că intr'ale 
lui Ovidiu este numai un schelet de idei, numai 
ântâiele trăsuri ale unui tablou, fără fata, fără co- 
lori şi fără nici o umbrire, aşa cât cetitorul e ne- 
voit a'şi suplini insusi cele ce lipsesc. Acest sche- 
let şi aceste linii primare ale unui tablou le-a su- 
plinit geniul lui Fabian cu culori aşa de fireşti, cu 
umbriri aşa de potrivite, şi cu atâta maestrie po- 
etică, cât din acelea nu mai poţi şterge nimica, 
nici adăoga ceva, şi eşti la indoială, de al căruia 
geniu să te miri mai mult: de al lui Ovidiu, ca- 
rele a produs acel schelet şi acele liniaminte pri- 
mare, or de al lui Fabian, carele a suplinit acel 
schelet cu atâta măestrie ? 


Ovid şi Fabian? Earăş “Hocxdie xal 
I9mxos? Eacă inceputul elegiei lui Ovid 
despre care vorbeşte biograful lui Fa- 
bian : 


Spre isvoarele lor vor curge adincele riuri 
De la mare fugind, şi inapoi va mână 

Soarele caii cereşti; pământul stele purta-va, 
Iară cerul de plug se va vedeă spintecat ; 

Flacâări egi-vor din ape, gi din flacări iar apă; 
Nu'şi va péstra nimic drumul s6u cel hotarit ; 

Toate se vor opune in contra legii naturoj, 
Si ce n’asi fi crezut, totus se va intimpla: 

Căci de unde credinţă să mai rémaie in lume, 
Când amicul la nefericiri m'a trădat! 


Compară acum versurile lui Ovid cu 

acea caricatură a lui Fabian, şi vei fi 
„la indoială de al cărui geniu să te 
miri mai mult: de al lui Ovidiu, carele 
a produs acel schelet şi acele liniamente 
primarie, or de al lui Fabian, carele“...? 

In politică „megalografia “ noastră 
este mai pronunţată chiar decât in sfera 
literară, si multe pagine ale proclama- 
tiunilor şi jurnalelor române sunt in 
stare a ne umple inima de fală şi de 
uimire. In Românul din 3 Martie 1866 
d. D. Brătianu se adresează cu urmă- 
toarele cuvinte către compatrioţii săi: 


Romani! 


in mai putin de doue luni ati trăit mai mult 
de doui seculi. Voi, născuţi de ieri la viata liber- 
tatii, ati devenit invétatorii lumii civilisate.... Eu- 
ropa, uimită de intelepciunea patriotismului vos- 
tru, a suspens cursul lucrărilor sale şi așteaptă 
tot de la voi, de la voi singuri, astăzi poporul-Mes- 
sia al intregei omeniri gemânde de durere şi pal- 
pitânde de speranţe... Nu simtiti, fraţilor, nu sim- 
titi cá Dumnezeirea furnică in toată fiinţa voastră ? 


Dar coroana d'intâi in această luptă 
pentru gloria „naţională“ şi-o merită 

Adunarea Naţională din 24 Juile 1869 
prin următoarele rinduri: 


Doue din cele mai mari evenimente in Istoria, 
Europei moderne au priimit directiune, sau cel pu- 
tin s'au născut, la signalul dat pe pământul no- 
stru: revolutiunea franceză si cele doue uniuni 
naţionali ale Italiei şi Germaniei. 

Revolutiunea franceză este numai coutinua- 
tiunea revolutiunii lui Hora, cu singura deosebire 
că a lui Hora avea o directiune naţională pre lingă 
cea socială. De altminterea pănă şi scăderile, ero- 
rile revolutiunii lui Hora, le aflăm şi in cea franceză. 

La sunetul eraldului, anunțând unirea Moldovei 
şi a Munteniei, se deşteaptă Garibaldi şi Bismark: 
unirea Românilor este semnalul lucrărilor spre 
unirea Italiei si a Germaniei. Vorbind in conferinţa 
de la Paris care dădu Conventiunea pentru Prin- 
cipate, vorbind in această conferinţă despre unirea 
Românilor, comitele Cavur se deprinse a vorbi mai 
târziu despre cea a Italiei. 

Mai puţin zgomotoasă, dar de resultat nu mai 
putin mare, fu revolutinnea românilor in sensul 
liberalismului, a democraţiei. Constitutiunile ce ne 
am dat in anii aceşti din urmă sunt şi ele pre- 
mergétoare noului spirit in Europa. După noi Au- 
stria işi reveni la parlamentarism; după noi Spa- 
nia face revolutiunea sa; după noi insăş Francia 
va face câţi-va paşi inainte in sensul democrației. 


In urma acestor cuvinte foia citată 
ne dă sfatul: 


Să nu suridă nimeni cetindu-le. 

Aceasta trece peste glumă, onorabilă 
Adunare Naţională ! Surisul cel puţin 
trebuie să ne fie iertat! Căci una din 
insuşirile cele mai fericite ale neamu- 
lui omenesc şi care formează un mij- 
loc de apărare in contra multelor gre- 
utăţi ale vieţi sociale şi literare, sunt 
tocmai acele mişcări jumătate trupesti 
jumătate sufleteşti, care incep cu sim- 
plul suris si se termină cu isbucnirea 
de veselie, ce din recunoştinţă pentru 
vioiciunea geniului antic ne am dedat 
a o numi un ris homeric. 


In mijlocul unei tendente a spiritului 
critic, precum am văzut-o din exem- 
plele citate, cati-va juni scriitori s'au 
intilnit in credinţa, că pentru onoarea 
bunului simţ şi in interesul tinerimii 
noastre, ar fi timp a se restabili odată 
rhésura lucrurilor ; şi deaceea la infiin- 
tarea Convorbirdor literare s'au incercat 
fie prin explicări teoretice, fie prin schiţe 
humoristice, a respândi o judecare mai 
serioasă a literaturei române. Pentru 

noi patriotismul nu puteă fi identic cu 
imperfectiunea, şi o lucrare slabă nu 
merită lauda prin aceea că era româ- 
nească. 

Din contră, tocmai incercarea de a 
invéli greşelele sub mantaoa „Româ- 
nismului“ ne a părut a fi o inmultire 
a pericolelor deja prea multe, in contra 
cărora, avem a ne luptă, şi o indoită 
provocare de a ne impotrivi in contra 
lor. Eram prin urmare datori a pune 
acelor domni intrebarea, nu cumva cred 
că există un nationalism al ştiinţei, 
capabil de a face din eroare adevăr, 
dacă numai eroarea provine de la un 
autor român? că d. e. Academia din 
Bucureşti, care pentru orce stat cult 
ar fi o concentrare de nestiinta preten- 
ţioasă, să poată fi un focar al ştiinţei 
adevărate cel puţin pănă unde curge 
valul Dimboviţei ? că teoriile limbistice 
ale d-lui Cipariu, care pentru orce filo- 
log apusean nu sunt decât un şir de 
erori, să fie bune şi drepte măcar in 
hotarul Tărnavelor ? că dreptul public 

al d-lui Barnufiu, care pentru un jurist 
cu noţiuni elementare de ştiinţă este 
o țesătură de interpretări false si de 
confusii neiertate, să remână „tablele 
dreptului român“ cel puţin pe malul 
Bahluiului? că scrierile lui Pralea, Tăutu, 
Țichindeal, Săulescu, A. Densuşanu, etc., 
care in alte state ar deveni un isvor 
nesecat de imprumutare pentru foi umo- 
ristice, să fie destul de bune pentru 
„Lepturariul“ serios al d-lui Pumnu, 
din care să se nutrească mintea tine- 
rimei române ? 

Demnitatea noastră de oameni nu 
ne permite, ca din produceri, ce la po- 
poare culte ar fi obiecte de ris sau de 
compătimire, să facem o colecţie ve- 
nerabilă şi să o depunem pe altarul 
patriei cu tămiia lingusirii. Ce este rău 
pentru alte popoare, este réu şi pentru 
noi, şi frumoase şi adevărate nu pot 
să fie decât acele scrieri române, care 
ar fi frumoase şi adevărate pentru or 
ce popor cult. 

Că, această direcţie a criticei din Con- 

vorbirile Literare va atrage asupra’si 
luarea aminte a jurnalelor române, eră 
prima noastră speranţă. Că va deşteptă 
mânia celor ce se simţiau atinsi şi că, 
această mânie îşi va află resunet in 
organele lor, eră speranţa noastră a 
doua. Speranţă, şi nu temere. Căci po- 
lemica jurnalelor, când produce vre-un 
folos (adese nu produce nici unul), pune 
numai in mişcare interesul publicului 
pentru punctul in discuţie ; publicul in- 
cepe a ceti—iacă resultatul cel bun; 
ear opinia definitivă se fixează de re- 
gulă după puterea argumentelor, nu 
după gindul jurnaliştilor, şi astfel un 
autor, dacă merită a se nimici, se ni- - 
miceşte numai prin propriele sale scrieri, 
dar niciodată prin scrierile altora, şi 
cu cât acestea sunt mai numeroase şi 
mai violente, cu atât mai puţin. 
Aceste doué speranţe ale noastre s'au 
indeplinit. Trompeta Carpaţilor, Federa- 
tiunea, Familia, Transilvania, în timpul 
din urmă Archivul filologic, Traian etc., 
au bine-voit a sustinea cu vioiciune 

critica literară si a confirma ruperea 
pactului tacit de lăudare reciprocă, ce 
se incheiase mai inainte in această parte 
a vietei noastre intelectuale '). 

Lucrul important este acum, ca a- 
ceastă direcţie mai bună să se ferească 
de celălalt extrem, ce'l văzurăm in jur- 
nalele politice, de necuviinta de a pierde 
din vedere obiectul şi de a discută nu- 
mai cu personalităţi. 

Din nenorocire unele din anti-criti- 
cele menţionate ne par că alunecă 
tocmai pe acest povirniş, şi, vézend 
că se adună tot mai multe exemple 
de alunecare, credem că obiectul me- 
rită o observare polemică. 


Personalităţi intr’o critică literară se 
pot face in doué moduri: sau se atinge 
deadreptul persoana privată a autorului 


1) Articolul de mai sus a fost publicat, cum am 
zis, in 1869. Astăzi se cuvine a aminti şi lupta 
noastră cu Revista Contimporană, foaie literară in- 
fiinţată la Bucureşti in Martie 1873 si acum de 
mult dispărută. (Vezi vol. II al Criticelor). 

criticat sau se afirmă prea mult per- 
soana privată a autorului care critică. 
Vom incepe cu câte-va exemple pentru 
maniera a doua, fiindcă este mai fină. 

In Convorbirile din 15 Aprile 1870 
sa publicat o poesie a d-lui Pogor, 
„Sfinx egiptean“. Puţine zile după aceea, 
Travan intrun articul anonim citează 
câteva versuri din ea, spune că nu le 
intelege, şi conchide, că poesia este un 
„galimatias“. Aceeaş manieră in No. 
19 din 8 Iunie 1869: 


Sub pomposul titlu de „Istoriele civilisaţiunii“, 
d. A. D. Xenopol incepe prin nişte ,,consideratiuni 
generale“, un lung studiu, care promite de a fisi 
mai obscur in „consideraţiunile sale speciale“. 

Ne-a fost peste putinţă de a intelege ceea ce 
vrea autorul. 

In adevăr, insuşi Edip n'ar fi in stare să pre- 
ceapă o frasă, ca aceasta bunăoară: 

Se sfarmă forma specifică de intelegere a lume! 
cu crierii celor, din care ea pornesce“. 


Si acest articol din Traian este ne- 
subscris. 

Cum stă acum intrebarea ? D. Pogor 
sub numele séu publică o poesie, d. 

Xenopol asemenea un studiu istoric. 
Vine un anonim şi declară, că nu le 
intelege pe amândouă. Aceasta o cre- 
dem, fiindcă o spune. Dar ce urmează 
de aci? Lăsând cu totul la o parte 
meritul sau nemeritul poesiei şi al stu- 
diului citat şi privind numai la buna 
cuviință literară, ne pare evident că 
ar trebui să fie cine-va de o inteligenţă 
şi competenţă, recunoscută pentru a 
putea conchide de la neintelegerea lui 
la confusiunea altora. Dar un anonim ?! 
Aceasta o ştim cu toţii, ca o poesie 
şi un studiu, fie chiar din cele mai lă- 
murite si populare, vor găsi totus ca- 
pete, peste a căror grad de inteligență. 
au trecut. Prin urmare in faptul, că 
cineva vine şi mărturiseşte că nu le-a 
inteles, singurul lucru interesant este 
publicarea acestei mărturisiri. 


O manieră analoagă o vedem intr'un 
pasagiu al lungei anticritice, ce d. Den- 
suşeanu face in No. 82, 83 et sqq. 

din Federatiunea (1868) asupra. cerce- 
tării noastre despre poesia romana: 


Mai insus am promis, că voiu reveni şi asupra 
acelei impregiurări, că d. critic are desastrul a se 
impedică tot de poesiele cele rele, care nu maiau 
trebuinta de critică, fiind criticate ele prin sine 
inse-şi. 

D. critic pentru a ilustra sau mai bine susţinea 
teoriile d-sale cu esemple, scoate în cea mai mare 
parte esemple din poesiele (!) studintilor de la 
Oradea-Mare, parte din versificatiunile altor copii 
tineri sau bătrăni, cari joacă şi ei d’a poesia. 

A critică poesia sau versuri d'acestea, nu in- 
seamnă nici mai mult nici mai putin, decât a de- 
monstra că negrul e negru şi nu alb. 

Dacă dl. critic a voit să dee junei generatiuni 
romane un indreptariu pre terenul poesiei române» 
pentru ce nu a descoperit şi probat tot-una-dată 
in critica d-sale efectele acelor poeţi romani, cari 
pănă acum taliter-qualiter i ţinem de autorităţi 
de rangul prim. 

De ce n'a demustrat, pentru ce nu sunt bune 
poesiele lui Bolintineanu, Alexandri ş. a. pre care 
generatiunea jună le citeşte cu plăcere şi alti le 
şi imitează. 


Aci toată, argumentarea se face aşa: 
d. Densuşeanu neaflând din cunoştin- 
tele d-sale literare, de cine sunt ver- 
surile criticate in Poesia romdnd, con- 
chide că sunt de autori obscuri, „co- 

pilaşi de la Orade“, şi că prin urmare 
critica lor era de prisos. 
In fapt, lucrul e altfel. 

In toată cercetarea noastră critică 
asupra poesiei române, se află citate 
44 exemple de poesii rele. Autorii lor 
nu sunt numiţi in text. Din aceste 41 
sunt luate din operele d-lor Bolinti- 
neanu, Sion, Văcărescu, A. Mureşanu, 
Tăutu, Boliac, Baronzi, Pelimon, Asachi, 
Istrati, Prăşanu, Aricescu, etc., ear 
observarea de la pagina 31 contra 
unuia din „poeţii noştri cei mai emi- 
nenti“ şi cea de la pag. 55 ţinteşte 
la d. Alexandri. Reman dar din poe- 
siele citate numai trei, care sunt es- 
trase din ,, Versuinte române“ compilate 
de stndenţii oradiani, şi anume cele 
de la pag. 68, 78, şi 94 sau 108. 
Dar şi extragerea lor se explică prin 
aceea, că numita compilare nu coprinde 
numai poesiile studenţilor  oradiani, 
cum crede d. Densuşanu, ci o antolo- 
gie „din foile nationale de la a. 1838“, 
precum este scris pe coperta cărţii, şi 

precum am relevat şi noi expres in 
citarea de la pag. 68. Aci sunt poesii 
de la Vasici, Istrati, Babee, C. Ne- 
gruzzi, Paris Momuleanul, I. Mureşanu, 
H. Ioanid, etc. | 

Dar să nu ne mirăm atât de ştiinţa, 
literară a d-lui A. Densuşanu, ci să ne 
păstrăm mirarea pentru ştiinţa mai 
gravă a unui urmaş al D-sale. D. 
Justin Popfiu a publicat o disertaţie 
a sa despre istoria literaturei române, 
cetită inaintea Societăţii Transilvania, 
si cu toate că, obiectul cercetărilor 
D-sale este tocmai literatura română 
si de şi rectificarea noastră de mai sus 
apăruse in Convorbiri D-sa face totus 
nota următoare : 

Eară T. Maiorescu in opul seu Poesia romând, 
cercetare critică ne a dat o critică a poesiei române, 
care ins ocupându-se mai mult cu criticarea pro- 
dupturilor de puţină reputatiune, ne face a con- 
clude, că autorul nu avu curagiul a face o serioasă, 


critică a poesiei române. 
(Poesie şi Prosă, I, 261). 


Domnii aceştia nu sunt in stare să 
recunoască un adevăr? In cercetarea 

noastră critică, a cărei intenţie eră de 
a se ocupă de obiect, şi nu de per- 
soane, autorii criticati sunt „celebrităţi “ 
in intelesul D-lor Densuşanu şi Popfiu. 
Insă numele lor ne au fost indiferente 
pentru text; căci publicul de rind pu- 
tea ignora persoanele, iar puţinii ,,scru- 
tatori“ literari, cărora persoanele le sunt 
interesante, trebuiau să aibă destulă cu- 
noştinţă de causă pentru a află indata 
paternitatea ilustră a exemplelor -cita- 
te. — A cui este vina, dacă d-nii Den- 
suşeanu şi Popfiu nu vor să intre in 
categoria dintâi, şi nu pot să intre 
in categoria a doua ? 

Trecend acum la personalităţile, prin 
care se atacă deadreptul caracterul pri- 
vat al unui autor, ne vom sfii a cita 
exemplele, in care o asemenea necu- 
viinţă ni s'a presentat pur şi simplu. 
Este réu, că ast-fel de lucruri. sau pu- 
tut produce odată in coloanele unui 
jurnal; nu este bine să se reproducă 
âncă odată. 

Insă trebue să admirăm in public 

81954. 16 

lipsa de generositate a acelor scriitori, 
care au inceput la noi felul de critică 
amestecată. Aceasta consista in a in- 
troduce in acelaş articol şi personali- 
tati şi argumente ad rem. La cele din 
urmă, am réspunde, dar cele d’intai ne 
impun tăcere, şi ast-fel se impedică o 
discuţie, de altminteri poate folositoare. 

De această categorie se ţine critica 
lungă de 24 de coloane ce Reveren- 
disimul domn I. M. Moldovan, Profe- 
sor la Blaj, face in contra sub-scrisu- 
lui’). Intre o apărare a lui Şincai si 
o interpretare a lui Petru Maior, asu- 
pra cărora s'ar puteă discută, ne spune, 
că observările noastre in contra lui 
Şincai provin din invidie (?). 

O lungă combatere a broşurei noas- 
tre Despre scrierea limbei române, in 
care combatere se susţine din nou eti- 
mologismul şi care ar puteă fi din nou 
criticată, se termină aga: 


1) In N-rii XXIII si XXV ai Archivului filologice 
din 1869. 

Numai una singură observare voi mai face. 

D. M. se clatena in coace si in colo si intru scrie- 
rea numelui nostru gentile si acuşi il scrie: „ru: 
mân“, acuşi român, şi acuşi roman. 

De la rectorul unei universităţi române, de la 
un membru al societăţii literare române, cu drept 
cuvânt poate pretinde ori-ce român, (şi mai vârtos 
acelia, de intru ale căror dări 'şi capătă plata de 
rector şi banii de drum la şedinţele societăţii lite- 
rare). că şi se scia şi se vrea aiscrie numele cum 
se cade. 


Se intelege, că după asemenea cu- 
vinte acest domn a pierdut dreptul la 
o discuţie cuviincioasă, şi intrebarea 
interesantă, despre rumdn şi român tre- 
bue lăsată pentru altă ocasie (*). 

In fine, last not least, mai citim apos- 
trofarea ce ne face la pag. 460: 


La ce este cine-va invétat, dacă nu spre a lucra 
şi judeca intru toate mai pre sus şi nu după mo- 
dul vulgar ? 

De aceea D. M, se nevoeste a se destinge de ju- 
decata vulgariă, nu numai pre câmpul literaturei 
şi filologiei române, ci şi spre al celei latine, —de 
şi acest din urmă, doară va recunoaşte şi D. M. 
era culiivat destul de bine şi inainte de ivirea 
D-sale. 

Că cine a mai auzit până aci de verbul lat. meno 
care D-sa il pune de două ori in „scrierea limbei 
rom.“ p. 150 şi derivă din el pre eminere ? 


”) Vezi mai jos Direcţia nouă, prosa. 


244 OBSERVARI POLEMICE 


Lumea tinea până aci. că eminere este de la ra- 
dăcina mineo, ce ocure la Lucretiu in două locuri 
ne-indoite, cartea VI, v. 562 şi 1193. Vom vedea, 
aflase-va măcar un filolog, carele să se cucerească 
prin D. M. şi se accepteze pe meno intesaurul lim- 
bei latine ca rădăcină a lui emtmere,—sau D. M. va 
dechiara că in l. c. al scrieri D-sale bonus dormitat 
Homerus. 


Atitarea personală se vede din aceea, 
că emineo este indiferent pentru etimo- 
logismul şi fonetismul ortografiei ro- 
mâne, cărora le este consacrată diser- 
tatiunea noastră despre scriere. In pri- 
vinta obiectului in discuţie nu are nici 
o insemnătate, dacă este rea derivarea 
noastră şi bună aceea a D-lui Moldo- 
vanu, şi o simplă amintire intro notă, 
fără atâta ironie, ar fi fost de ajuns. 


Din intimplare lucrul este tocmai 
dimpotrivă, şi ironia şi-a greşit adresa. 
Latinescul emineo se află derivat de la 
rădăcina meno (mineo in nici un cas nu 
putea fi rădăcină) in o carte fundamen- 
tală pentru etimologia limbei latine, 
adică in L. Döderlein, laleinische Syno- 
nimen und Etymologien, vol. V, pag. 

226, şi această derivare este reprodusă 
şi in lexiconul latinesc al lui Georges, 
edit. 10, nu sub rubrica meno, nici 
la emineo sau mineo, unde va fi căutat 
d. Moldovanu, ci la cuvântul mensa, @. 

Georges este un lexicon lăţit prin- 
tre scolarii gimnasiilor austriace, si 
Reverendisimul Moldovanu va fi dar in 
stare să controleze exactitatea notitei 
precedente. 

Dar destul de această materie ne- 
plăcută ! 

A critica este uşor (revenim la in- 
ceputul observărilor noastre polemice), 
insă pare a fi o lucrare a minţii ome- 
nesti, ce reclamă totus câte-va cunos- 
tinte, un grad de prudenţă şi cel pu- 
tin simtiméntul elementar pentru ceea 
ce se numeşte bună cuviinţă. 


IT 


Interesante sunt sofismele, ce se opun 
in contra directiei critice in literatura 
română, şi cu arătarea lor vom ter- 

mină deocamdată observările de fata. 

Asa dar: ce este de zis in contra, 
criticei in: genere? Această intrebare 
se intelege că nu se adresează la par- 
tisanii convinşi ai tendinţelor criticate. 
Cei ce cred in adevăr, că limba şi scrie- 
rea română se va indreptă după DD. 
Ciprariu sau Pumnul, că operele d-lui 
Barnutiu sunt cărţi de ştinţă şi că D. 
Eliade este poet, cu aceia nu avem de 
discutat. Timpul işi ia sarcina asupra’si 
de a le arăta perspectiva adevărată, 
si nu va fi a noastră vina, dacă in 
această schimbare optică ceea ce astăzi 
pare figură serioasă devine din zi ce 
merge mai mult caricatură pănă când 
dispare de tot. Dar avem de discutat 
cu acei adversari, mai numeroşi de cât 
s'ar crede, care in opinia lor intimă 
recunosc ca şi noi greşelele criticate, 
insé işi dau aerul de a le susţineă din 
alte considerări. 

Şi mai ântâi se zice, că, aşa numita 
„epocă de transiţiune“ a fost la toate 
popoarele o epocă imperfecta şi că prin 

urmare nici starea noastră literară nu 
poate fi deodată bună, ci trebue să 
treacă âncă prin multe schimbări pănă 
va ajunge la o expresie mai estetică. 

Să admitem că este aşa. Ce dove- 
deste aceasta in contra criticei ? Oare 
din starea imperfectă a unei epoce, po- 
porul s'a ridicat lăudându-şi imperfectiu- 
nea sau s'a ridicat criticând răul pentru 
a prepară binele? Din momentul in 
care 'se recunoaşte, că suntem in tran- 
sitiune, din acel moment se recunoaşte 
legitimitatea criticei şi se osindeste le- 
nevirea, care aşteaptă binele in viitor 
fără nici o luptă şi care, vézénd răul, 
il măguleşte cu speranţa că se va in- 
dreptă de la sine. De la sine nu se in- 
dreptează nimic in capetele unei gene- 
rațiuni ; căci or ce cultură este resul- 
tatul unei lucrări incordate a inteligenţei 
libere, şi datoria de a află adevărul şi 
de a dovedi eroarea, se impune fără 
şovăire fie-cărui cap, care nu se mul- 
țumeşte cu existenţa sa privată de toate 
zilele, ci mai are o coardă in sine, ce 

resună la fericirea şi la nefericirea na- 
ţiunii, din care s'a născut. 

Cine a tăgăduit vre odată, că ceea 
ce este, are causa şi motivele sale de 
a fi aşa cum e? Desigur noi Românii, 
dacă suntem intr’o stare deplorabilă, 
a trebuit să fi fost cotropiti de atâtea 
elemente nefaste in lăuntru şi in afară, 
in cât să nu putem ajunge la o stare 
mai bună. Dar a intelege necesitatea 
unui lucru, nu va să zică al primi, 
fără impotrivire, ci ar puteă să zică 
numai a provocà o judecată mai blan- 
dă pentru persoanele, care au marcat 
viaţa publică a poporului. In contra 
persoanelor insă in valoarea lor privată 
nu s'a indreptat nici o dată critica 
noastră. Fie-care din noi simte şi este 
gata a afirmă, că Petru Maior, Şincai, 
Cipariu, Pumnul sunt bărbaţi de va- 
loare personală, care şi-au jertfit viata 
lor la binele public aşa precum l-au 
infeles şi anume şi-au jertfit-o fără a 
căută interese personale, precum face 
marea mulţime a urmaşilor lor. Dar 

această onoare şi demnitate personală 
nu schimbă intru nimic judecata obiec- 
tivă asupra operelor, ea nu poate face 
din cartea lui Petru Maior o istorie, din 
compilarea fără, critica a lui Şincai o 
chronică, din etimologismul D-lui Ci- 
pariu şi din limba lui Pumnul un ade- 
văr limbistic. Din contră, cu cât per- 
soanele sunt mai presus de critică, cu 
atât erorile literare trebuesc supuse 
unei critice mai serioase, şi numai sim- 
tirea şi combaterea acelor erori e mij- 
locul propriu de scăpare. Căci dacă 
istoria scrisă admite explicări, adevărul 
de realizat nu admite transactiuni. El 
neagă eroarea absolut, or care ar fi 
fost motivele ei, precum se neagă in 
desvoltarea omenirii or ce popor, care 
nu a ştiut să'şi insuşească, elementele 
de cultură in timpul priincios. | 

Prin urmare din aceea, că o stare 
de lucruri se poate explică istoriceşte, 
nu resultă că se poate justifică, şi nu- 
mai prin o rationare sofistică s'ar aduce 
de aci un argument in contra criticei. 

Dar in genere toată idea aceasta 
are trebuinté de o meditare mai strin- 
să. De cate ori se arată nulitatea unui 
op literar, fie tractat ştiinţific, fie cu- 
legere de poesii, ni se obiectează: nu 
descuragiati! toate inceputurile sunt 
mici ! 

Toate inceputurile sunt mici! Atirna 
de la intelesul, ce se dă cuvântului mic. 
Dacă e vorba de cantitate sau mai bine 
de extensiune, atunci e adevărat, că 
inceputurile sunt mici ; dar dacă e vorba 
de calitate, de valoare intensivă, atunci 
toate inceputurile sunt mari. Un ince- 
put de cultură, in or ceram al ei sar 
-intimpla, trebue să cuprindă ântâi ceva 
ce nu a fost până atunci in viaţă pu- 
blică a acelui popor, dar al doilea tot 
deodată ceva, ce poate servi de fun- 
dament pentru o clădire şi urmare mai 
departe. Numai cu aceste două elemente 
este un inceput. Din cel dintâi se vede, 
pentru ce la prima sa ivire este mic, 
adecă mic extensiv. In generaţia, in 
mijlocul căreia se presintă, află cu ne- 


OBSERVĂRI POLEMICE 251 


cesitate un numér mai mare de adver- 
sari, de cât de amici; fiind-c& este o 
nouă combinare şi perceptiune de forme 
ale viitorului, pe care numai spiritele 
eminente le pot intelege si primi indată; 
si aceste sunt in minoritate. Insé nu- 
mérul cel mic de adepţi creşte din zi 
ce merge, si pe cand in scurta actua- 
litate domneşte eroarea invechită, idei- 
lor de reformă li se păstrează o viito- 
rime fără margini. 

Dar pentru ca această continuare in 
viitor să se intimple, inceputul cel mic 
la intindere a trebuit să fie mare prin 
adevărul ce'l cuprinde, prin valoarea 
energică, ce'i dă putere dea resistă şi, 
biruind greutăţile timpului, a produce 
şirul neintrerupt de forme nouă de 
viaţă. 

La erorile contimporane se observă 
tocmai contrarul. Corul de apologisti 
in cantitatea lui stă in proporţie in- 
versă cu valoarea din lăuntru a obiec- 
tului lăudat, şi soarta prea blândă, 
fiind-că a reservat nulitatilor despretul 

uitării in viitor, le mângâe cu parfu- 
mul eftin al linguşirilor majorităţii con- 
timporane. 

Prin urmare objectiunea cu incepu- 
turile cele mici este sofistică in aceea, 
că se foloseşte de cuvintele tesei ade- 
vérate : toate inceputurile sunt mici (in 
cantitatea adepților, dar mari in va- 
loare), pentru a'i substitui intelesul ab- 
surd, că toate inceputurile pot fi mici 
in Valoare şi mare in adepţi. 

Asemenea incercări nu sunt nici un 
inceput, ci sunt timp pierdut, şi toată 
cifra partisanilor nu le poate da viata 
din lăuntru ce le lipseşte de la naştere. 

Critica neobosită in contra lor este 
una din datoriile cele mai urgente in 
imprejurările noastre. Căci Românii nu 
mai sunt acea tabula rasa, care erau 
la inceputul secolului present, un câmp 
roditor şi nestricat pentru a primi se- 
mintele culturei adevărate. De două 
generaţii incoace direcţia lor s'a pro- 
nuntat, şi sa pronunţat intrun mod 
primejdios pentru chiar existenţa po- 

porului. A incercă prin toate mijloa- 
cele să punem o stavilă curentului 
de idei bizantine, ce invérteste ca- 
petele generaţiei presente, ne pare sin- 
gura misiune oportună a publicităţii 
bine intelese. 

In această incredere nu ne poate 
slăbi opositia de bună şi de rea cre- 
dinté, ce am intimpinat in marea ma- 
„joritate a publiciştilor romani, ea ne 
serveste numai pentru a mésura intin- 
derea réului. Căci să nu confundăm! 
Majorităţile sunt un fapt de cea mai 
mare insemnătate in politică, fiind ter- 
mometrul sigur pentru a arăta, pănă 
unde certe idei au intrat şi sau inră- 
dăcinat intr'o societate şi când se pot 
prin urmare formulă ca legi practice 
ale ei. Dar când e vorba de o lucrare 
in sfera ideală, fie operă de artă, fie 
teorie ştienţifică, fie numai o critica, 
majorităţile nu insemnează nimic, fiind- 
că totdeauna asemenea lucrări au fost 
primite la inceput de o minoritate şi, 


254 OBSERVARI POLEMICE 


dacă şi-au cîştigat teren, şi l-au ciş- 
tigat numai in viitorul poporului lor. 

Este o adevărată mingiere de a se 
pătrunde de acest fapt al progresului 
culturei, mingiere trebuincioasă in con- 
tra prea multelor sarcini ale situatiei 
impuse. Căci nu fară lupte grele poţi 
rupe roadele din pomul cunostintei, si 
indărătul fie-cărui adevăr, la care ai 
ajuns, laşi o ilusie pierdută. Cu simți- 
minte de recunoştinţă şi cu inima plină 
de speranţe ai intrat in templul tutu- 
lor, şi in loc de statue ai găsit ido- 
luri, şi in locul templului visat te-ai 
deşteptat intr'un chaos de ruine, fericit 
dacă afli in mijlocul lor o inteligenţă 
amică, care să simtă cu tine desolarea 
generală. 

In asemenea momente este bine să 
nu cauţi inapoi nici imprejur, ci, pă- 
sind inainte, să'ţi păstrezi increderea, 
că progresul adevărului trebue să se 
facă şi că formula lui este aceasta: 
Mulţi din cei ce astăzi sunt in rătăcire 

vor veni mâine pe calea adevărului, 
dar nici unul din cei ce au inţeles 
odată adevărul, nu se va mai intoarce 
la vechiele erori. 

31954. Critice. 17 


„Convorbirile literare“ au publicat 
un şir de cercetări critice asupra lu- 
crărilor mai insemnate, prin care s'a 
caracterisat cultura română in timpul 
din urmă, asupra poesiei de salon şi 
poesiei populare, asupra etimologismu- 
lui d-lui Cipariu şi „Lepturarului“ d-lui 
Pumnu, asupra Dreptului public al Ro- 
mânilor după scoala Barnutiu şi asupra 
limbei române in jurnalele din Austria. 

Aceste critice nu au remas fără res- 
puns; insé toate respunsurile, după 
obiceiul introdus la noi, erau pline de 
personalităţi, aşa incât, din respect pen- 
tru publicitate, au trebuit să fie trecute 
sub tăcere. Căci ce are a face in ase- 
menea discuţii persoana scriitorului ! 

17* 

O excepţie se poate admite numai 
in privinţa ultimului răspuns al Tran- 
silvaniei, fiind-că unele observări din el 
dau ocasie de a caracteriză intreaga cul- 
tură română din zioa de astăzi şi prin 
urmare merită a fi relevate. Afară de 
aceasta, Transilvania este organul pu- 
blic al „Asociaţiunii pentru literatura 
si cultura poporului român,“ redactat 
de unul din cei mai cunoscuţi bărbaţi 
ai nostri, de d. Bariț, şi intru cât re- 
presentă, astfel floarea desvoltării inte- 
lectuale din Ardeal, are drept să ceară 
a nu fi ignorată. | 

Transilvania 1), respunzend la artico- 
lele noastre despre limba română in 
jurnalele austriace, retipărite in volu- 
mul. de faţă, incepe prin a reproduce 
anti-critica Familiei din Pesta, care este 
de opinie, că erorile limbistice criticate 
de noi sunt numai niste „bagatele.“ 
Transilvania insăş recunoaşte că jur- 
nale austriace scriu rău româneşte, se 


1) Transilvania din 1 August 1868. 


INCONTRA DIRECŢIEI 261 


miră insă, pentru ce şi cele din lassi 
scriu réu, şi citează ca exemplu nişte 
pasage pline de erori din Săptemâna. 
In celelalte observări ale sale pare a 
se uni cu opinia Familiei despre „ba- 
gatelele“ criticate de noi şi zice: 


In marele număr de proverbia romănesti 
este şi unul care zice: satul arde, baba se 
peaptănă. Acuma, uităte, acuma la anul 1868 
şi află d. T. Maiorescu timpul de a cere de 
la publiciştii de dincoace stil neted, grama- 
tică, ortografie. 


Cine ne face aceste intimpinări? Am 
intelege, când ele ne ar veni de la 
Albina, Federatiunea, Telegraful, fiindcă 
acestea sunt foi mai ales politice, care 
in sprijinirea importantelor interese 
constituţionale, cărora sunt consacrate, 
se pot cel puţin scusă, dacă nu au 
avut destulă luare aminte pentru lim- 
ba, in care scriu. Dar ca tocmai cele 
doué foi literare Transilvania şi Fami- 
ha să aibă drept a ni le face, aceasta, 
nu o putem primi. 

Este din contra caracteristic pentru 

starea in care a ajuns cultura noastră 
intelectuală, daca organul oficial al aso- 
ciatiunii Transilvanene pentru literatura 
romana si cultura poporului roman are 
— cum să o numim ca un termin par- 
lamentar? — are inspiratiunea de a ne 
respunde, că este o ,peptenare de ba- 
ba“, dacă in anul 1868 éi cerem gra- 
matică, stil şi ortografle! 

Nu ştim ce vor fi gindit membrii 
acelei asociatiuni la cetirea unui ast-fel 
de r&spuns din partea representantului 
d-lor. Noi insă ne-am făcut următoa- 
rea intrebare: Dacă o foae literară nu 
este in stare să scrie după gramatică, 
dacă, se declară incapabilă de a aveă 
ortografie şi stil bun, atunci de unde 
a luat curagiul de a se mai presentă 
pe arena publicităţii? şi ce folos işi 
inchipueşte că va puteă produce prin 
lucrarea ei literară? 

Réspunsul neapărat in aceste nea- 
părate intrebări aruncă o lumină aşa 
de tristă asupra organului asociaţiunii 
Transilvane, pentru a nu mai vorbi de 

Familia, incât ne simţim provocati a 
căuta, ingine imprejurările uşurătoare, 
care i-ar putea explică purtarea intr’un 
mod mai puţin deiavorabil şi care i-ar 
luă o parte din respunderea ce şi-a 
atras-o. - 

Asemenea, imprejurări uşurătoare e- 
xistă, şi datoria noastră este acum de 
a le pune in vederea cititorilor. 

Foaia Transilvania şi atâtea alte foi 
literare şi politice ale Românilor sunt 
aşa de slab redactate, aşa de strică- 
cioase prin forma şi cuprinsul lor, fiind- 
că trăesc intro atmosferă stricată şi 
se inspiră de ideile şi de simtimintele 
ce caracterizează marea majoritate a 
,inteligentelor şi anteluptătorilor“ ro- 
mani. Vitiul radical in ele şi prin ur- 
mare in toată direcţia de astăzi a cul- 
turei noastre, este neadevérul, pentru 
a nu intrebuinta un cuvént mai colo- 
rat, neadevér in aspirări, neadevér in 
politică, neadevér in poesie, neadevér 
pănă in gramatică, neadevér in toate for- 
mele de manifestare a spiritului public. 

Cufundată, pănă la inceputul secolu- 
lui XIX in barbaria orientală, socie- 
tatea română pe la 1820 incepu a se 
trezi din letargia ei, apucată poate de- 
abia atunci de mişcarea cantagioasă, 
prin care ideile revolutiunii francese au 
străbătut pănă in extremităţile geogra- 
fice ale Europei. Atrasă de lumină, ju- 
nimea noastră intreprinse acea emi- 
grare extraordinară spre fintânele stiin- 
tei din Franţa şi Germania, care pănă 
astăzi a mers tot crescând şi care a 
dat mai ales homâniei libere o parte 
din lustrul societăţilor străine. Din ne- 
norocire numai lustrul din afară! Caci 
nepregatiti, precum erau şi sunt tine- 
rii noştri, uimiti de fenomenele măreţe 
ale culturei moderne, ei se pătrunseră 
numai de efecte, dar nu p&trunseră pănă 
la cause, văzură numai formele de de- 
asupra ale civilisatiunii, dar nu intrevé- 
zură fundamentele istorice mai adinci, 
care au produs cu necesitate acele for- 
me şi fără a căror preexistenta ele 
nici nu ar fi putut există. Şi ast-fel, 

mărginiţi intr’o superficialitate fatală, 
cu mintea şi cu inima aprinse de un 
foc prea uşor, tinerii români se intor- 
ceau si se intorc in patria lor cu ho- 
tărirea de a imită şi a reproduce apa- 
rentele culturei apusene, cu increderea, 
că in modul cel mai grăbit vor şi re- 
aliză indată literatura, ştiinţa, arta 
frumoasă şi mai ântâi de toate liber- 
tatea intrun Stat modern. Si aşa de 
des s'au repetil aceste ilusii juvenile, 
incât au produs acum o adevărată at- 
mosferă intelectuală in societatea ro- 
mână, o direcţie puternică, ce apucă 
cu o tărie egală pe cei tineri si pe cel 
bătrâni, pe cei care se duc spre a in- 
véta şi pe cei care sau intors spre a 
aplică invétatura lor. In deosebire de 
poetul antic, care admirând greutăţile 
enorme ce le-a invins Statul Roman 
pănă la constituirea sa, exclamă fai- 
moasă frasă tantae molis erat Romanam 
condere gentem, coboritorii acestor Ro- 
mani işi cred uşoară sarcina de a aşeză 
gintea română pe basele civilisatiunii, 

si multi din ei sunt chiar incredintati, 
că astăzi această, aşezare este aproape 
de a fi terminată. Avem de toate cu 
imbelşugare, işi inchipuesc ei, şi când 
îi intrebi de literatură, iţi citează cifra 
coalelor innegrite pe fie-care an cu li- 
tere române şi numărul tipografiilor 
din Bucureşti, şi când le vorbeşti de 
ştiinţă, iti arată societăţile mai mult 
sau mai puţin academice şi programele 
discursurilor ţinute asupra problemelor 
celor mai grele ale inteligenţei ome- 
nesti; dacă te interesezi de arta frumoa- 
si, te duc in musee, in pinacoteci si 
gliptoteci, iti arată exposiţiunea artis- 
tilor in viaţă şi se laudă cu numărul 
pânzelor spânzurate pe parete; si dacă 
in fine te indoesti de libertate, iti pre- 
sentă hârtia pe care e tipărită Consti- 
tutiunea română si iti citesc discursu- 
rile şi circulările ultimului ministru, care 
s'a intimplat să fie la putere. 

Faţă cu această direcţie a publicului 
român, noi nu putem crede, că ade- 
vératul mobil care l-a indemnat spre 

cultura occidentală, să fi fost o pre- 
tuire inteligentă a acestei culturi. Mo- 
bilul propriu nu a putut fi decât va- 
nitatea descendenților lui Traian, va- 
nitatea de a arăta popoarelor străine cu 
ori ce preţ, chiar cu despretul adevé- 
rului, că le suntem egali in nivelul ci- 
Vilisatiunii. 

Numai aga se expiică vitiul, de care 
este molipsită viaţă noastră publică, 
adecă lipsa de orce fundament solid 
pentru formele din afară ce le tot 
primim. | 

Si primejdioasă in astă privinţă nu 
e atât lipsa de fundament in sine, cât 
este lipsa de or ce simţire a necesită- 
tii acestui fundament in public, este 
suficiența cu care oamenii nostri cred 
şi sunt crezuti, că au făcut o faptă 
atunci când au produs sau tradus nu- 
mai o formă goală a străinilor. Acea- 
stă rătăcire totală a judecdter este fe- 
nomenul cel mai insemnat in situatiu- 
nea noastră intelectuală, un fenomen 
aşa de grav, incât ne pare a fi dato- 

ria fie-cării inteligenţi oneste de a’l 
studià, de al urmări de la prima sa 
arătare iu cultura română şi de a’l de- 
nunta pretutindenea spiritelor mai june, 
pentru ca acestea să inţeleagă si să 
primească sarcina de a’l combate şi 
nimici fără nici o crutare, dacă nu vor 
să fie inşii nimiciţi sub greutatea lui. 

La 1812 Petru Maior, pentru a nu 
pomeni compilarea de citate făcută de 
Şincai fără nici o critică, serie istoria 
sa, despre inceputul Romanilor in Da- 
cia. In tendenté ce are a dovedi ca 
noi suntem descendenţi necorupti ai 
Romanilor, Maior susţine in paragraful 
al patrulea, că Dacii au fost cu totul 
exterminați de Romani, aşa incât nu 
s'a intimplat nici o amestecare intre 
aceste doue popoare. Pentru a probă 
o hipotesă aşa de nefirească, istoricul 
nostru se intemeiază pe un pasagiu 
indoios din Eutrop şi pe un pasagiu 
din Julian, cărora le dă o interpretare 
imposibilă de admis cu mintea sănă- 
toasă, şi ast-fel incepe demonstrarea 

istorică a romanitatii noastre cu o ak 
sificare a Istoriei. 

La 1825 apare Lexiconul de la Buda, 
„romänesc— latinesc — unguresc — nem- 
tesc“, care se incearcă a demonstra 
prin derivări de cuvinte, că limba 
noastră este cea mai pură romană şi 
foarte putin amestecată cu cuvinte sla- 
vone. Cate-ca exemple vor arăta va- 
loarea acestor derivări: 


Verbul nostru găsesc se derivă de la latinescul 
consecuor, substantivul boier, de la voglia i. e. vo- 
luntas, substantivul ceas de la caedo, caesum, cae- 
sura, quia. dies in 24 partes quasi caesuras est de- 
visa. 


Cu asemenea procedere incepe stiin- 
ta noastră, despre latinitatea cuvinte- 
lor române, şi primul pas se face prin 
o falsificare a Etimologiei. 

La 1840 se publică Tentamen criti- 
cum in linguam romanicam. Scrisă in 
latineste, această carte are scopul de a 
arăta străinilor, ce fel de limbă curată 
este aceea care se vorbeşte de popo- 
rul român, insă arată o limbă, care 

nu s'a vorbit şi nu se vă vorbi nici 
odată in poporul român. Acolo intil- 
nim forme gramaticale şi frase ca cele 
următoare: 


Aburiu şi abureru auditu, abébiu, abebimu, abe- 
boru făcutu, abiu, voliu fire cantatu; do invetias- 
ses aleque, nu abi fire asi superstiosu; que e fedu, 
do se et asconde; do me et laudi cu gula ’la; 
quomu ari, asi secili, etc. etc. 


Si ast-fel gramatica română incepe 
cu o falsificare a Filologiei. 

O repetim: ceea ce surprinde şi in- 
tristează in aceste producte, nu este 
eroarea lor in sine, căci aceasta se 
explică şi uneori se justifică prin im- 
prejurările timpului, dar este eroarea 
judecății noastre de astăzi asupra lor, 
este lauda şi suficiența, cu care se pri- 
vesc de inteligintele române ca adevé- 
rate fapte de ştiinţă valabilă, este or- 
birea de a nu vedeă că zidirea natio- 
nalitatii române nu se poate aseza pe 
un fundament, in mijlocul căruia zace 
neadevérul. 

Dacă străinii ştiu astăzi şi recunosc, 

că noi suntem de viţă latină, meritul 
este nu al nostru, ci al filologilor Dietz, 
Raynouard, Fuchs, Miclosich, Max Mul- 
ler şi alţii, care nu prin ilusii preten- 
tioase, ci prin legile solide ale stiin- 
tei, au dovedit latinitatea esenţială a 
limbei române. Ear cărţi de natura 
tentamenului critic şi a lexiconului de la 
Buda nu puteau de cât să impedice 
adevărul, producând neincredere in con- 
tra unei tese, care avea trebuinţă de 
argumente asa de greşite pentru a fi — 
susţinută. 

Direcţia falsă odată croită prin cele 
trei opere de la inceputul culturei noas- 
tre moderne, inteligenţa română a ina- 
intat cu uşurinţă pe calea deschisă, şi 
cu acelaş neadevér in lăuntru şi cu 
aceeaş pretenţie in afară sau imitat 
şi s'au falsificat toate formele civilisa- 
ţiunii moderne. Inainte de a avea par- 
tid politic, care să simţă trebuinta 
unui organ, si public iubitor de stiin- 
ta, care să aibă nevoie de lectură, noi — 
am fundat jurnale politice şi reviste 

literare, şi am falsificat şi despreţuit 

jurnalistica. Inainte de a avea invéta- 
= tori săteşti, am facut scoli prin sate, 
şi inainte de a aveă profesori capabili, 
am deschis Gimnasii şi Universităţi şi 
am falsificat Instrucţiunea publică. Ina- 
inte de a aveă o cultură crescută pes- 
te marginile scoalelor, am făcut Ate- 
nee române şi Asociatiuni de cultură, 
si am depretiat spiritul de societăţi 
literare. Inainte de aveă o umbră mă- 
car de activitate ştiinţifică originală, 
am făcut Societatea Academică Romà- 
nä cu secţiunea filologică, cu secţiunea 
istorico-archeologică şi cu secţiunea, şti- 
intelor naturale, şi am falsificat idea 
Academiei. Inainte de a avea artiştii 
“trebuincioşi, am făcut conservatorul de 
musică; inainte de a aveă un singur 
pictor de valoare, am făcut scoala de 
Bele-Arte; inainte de a aveă o singură 
piesă dramatică de merit, am fundat 
Teatrul national — şi am depretiat si 
falsificat toate aceste forme de cultură. 

In aparenţă, după statistica formelor 

din afară, Românii posed astăzi aproa- 
pe intreaga civilizare occidentală. Avem 
politică şi ştiinţă, avem jurnale şi aca- 
demii, avem scoli si literatură, avem 
musee, conservatorii, avem teatru, a- 
vem chiar o constitutiune. Dar in rea- 
litate toate aceste sunt productiuni 
moarte, pretentii fard fundament, sta- 
fii fără trup, ilusii fără adevăr, şi ast- 
fel cultura claselor mai inalte ale Ro- 
mânilor este nulă şi fără, valoare, şi 
abisul, ce ne desparte de poporul de 
jos, devine din zi in zi mai adînc. 
Singura, clasă reală la noi este teranul 
român, şi realitatea lui este suferinţa, 
sub care suspină de fantasmagoriele 
claselor superioare. Căci din sudoarea 
lui zilnică se scot mijloacele materiale 
pentru susţinerea edificiului fictiv, ce'l 
numim cultură română, şi cu obolul 
cel din urmă îl silim să ne plătească 
pictorii şi musicantii nostri, academicii 
si atenianii din Bucuresti, premiele li- 
terare şi stientifice de pretutindenea, 
şi din recunoştinţă cel putin nu'i pro- 
31954. Critice. 18 

ducem nici o singură lucrare, care s&’i 
inalţe inima şi să ’l facă să uite pen- 
tru un moment miseria de toate zilele. 

Ca să mai trăim in modul acesta, 
este cu neputinţă. Plângerea poporului 
de jos şi ridicolul plebei de sus au a- 
juns la culme. Pe de altă parte, prin 
inlesnirea comunicărilor, vine acum in- 
sas cultura occidentală la noi, fiindcă, 
noi nu am ştiut să mergem inaintea 
ei. Sub a ei lumină biruitoare va de- 
veni manifest tot artificiul şi toată ca- 
ricatura „civilisaţiunii“ noastre, şi for- 
mele deşerte, cu care ne-am îngânfat 
pănă acum, îşi vor résbuna atrăgând cu 
lăcomie fondul solid din inima. străina. 

Mai este oare timp de scăpare? Mai 
este oare cu putinţă, ca o energică 
reacțiune să se producă in capetele ti- 
nerimii române şi, odată cu despretul 
neadevérului de pănă acum, să des- 
tepte voinţa de a pune fundamen- 
tul adevărat acolo unde se află astăzi 
numai pretenţii ilusorie? Poate soarta 
ne va acordă timp pentru această re- 

generare a spiritului public, gi inainte 
de a lăsa să se strecoare in inimă ne- 
păsarea de moarte, este ăncă de dato- 
ria fie-cării inteliginte ce vede perico- 
lul, de a se luptă pănă in ultimul mo- 
ment in contra lui. 

O primă greşală, de care trebue as- 
tăzi ferită tinerimea noastră, este in- 
curagiarea blândă a mediocrităţilor. Cea 
mai rea poesie, prosa cea mai lipsita 
de idei, discursul cel mai de pe dea- 
supra — toate sunt primite cu laudă, 
sau cel putin cu indulgență, sub cu- 
vent că „tot este ceva“ şi că are să 
devină mai bine. Aşa zicem de 30 de 
ani şi incuragiăm la oameni nechie- 
mati şi nealeşi! Domnul X e procla- 
mat poet mare, Domnul Y jurnalist 
eminent, domnul Z bărbat de stat eu- 
ropean, şi resultatul este, că de atunci 
incoace mergem tot mai rău, că poesia 
a dispărut din societate, că jurnalistica 
şi-a perdut or-ce influenţă ; iar cât pen- 
tru politica română — fericite articolele 

literare cărora le este permis a nu se 
ocupă de dânsa! 

De aci să invétam marele adevăr, 
că mediocritatile trebuiesc descuragiate 
de la viaţa publică a unui popor, şi 
cu cât poporul este mai incult, cu a- 
tat mai mult, flindcă tocmai atunci 
sunt primejdioase. Ceea ce are valoare, 
se arată la prima sa infăţişare in me- 
ritul séu şi nu are trebuinţă de indul- 
genta, căci nu este bun numai pentru 
noi şi de o cam dată, ci pentru toţi 
şi pentru totdeauna. 

Al doilea adevăr, şi cel mai insem- 
năt, de care trebue să ne pétrundem, 
este acesta: Forma fără fond nu nu- 
mai că nu aduce nici un folos, dar 
este deadreptul stricăcioasă, fiindcă ni- 
miceşte un mijloc puternic de cultură. 
Si prin urmare vom zice: este mai 
bine să nu facem o scoală de loc, de 
cât se facem o scoala rea, mai bine 
să nu facem o pinacotecă de loc, de 
cât să o facem lipsită de arta frumoa- 
să; mai bine să nu facem de loc sta- 

tutele, organizarea, membrii onorarii 
şi neonorati ai unei asociatiuni, de cat 
să le facem fără că spiritul propriu de 
asociare să se fi manifestat cu sigu- 
ranţă in persoanele ce o compun; mai 
bine să nu facem de loc academii cu 
secţiunile lor, cu şedinţele solemne, cu 
discursurile de receptiune, cu ana- 
lele pentru elaborate, de cât să le fa- 
cem toate aceste fără maturitatea. şti- 
inţifică, ce singură le dă raţiunea de a fi. 

Căci dacă facem alt-fel, atunci pro- 
ducem un şir de forme, ce sunt silite 
să existe un timp mai mult sau mai 
putin lung fără fondul lor propriu. Insă 
in timpul, in care o academie e osin- 
dită să existe fără ştiinţă, o asociatiu- 
ne fără spirit de societate, o pinaco- 
tecă fără artă şi o scoală fără instruc- 
tiune, in acest timp formele se discre- 
ditează cu totul in opinia publică şi 
intărzie chiar fondul, ce neatirnat de 
ele s’ar putea produce in viitor şi care 
atunci s’ar sfii să se imbrace in vest- 
mentul lor despretuit. 

Intorcéndu-ne de la aceste reflecţii 
generale la punctul concret, de unde am 
plecat, vedem, cât de uşor ne putem 
explică acum purtarea foaei Transil- 
vania şi a altor colege a le ei. Tran- 
silvania este cuprinsă de ameteala for- 
melor deşerte, prin care se caracteri- 
zează aşa numita cultură română din 
zioa de astăzi. Ea crede că inaintează 
literatura, cănd inmulteste cifra, coale- 
lelor periodice in literatura româna; 
că referatele despre asociatiunea Tran- 
silvăneană, ce le publică si din care 
se vede o lipsă totală de activitate in- 
teligentă, produc un folos, fiindcă sunt 
protocoale subscrise de un Preşedinte 
şi de un Vice-preşedinte şi de un Se- 
cretar; că elucubratiunile de gimnasiast 
a le D-lui T. asupra economiei politice 
si trombiţările D-lui P. asupra litera- 
turei române cu „prestanţa“ ei şi asu- 
pra necesităţii unui Panteon, in care 
să figureze şi invétatii români „cari 
asudă, pe piscurile tepese a le filosofiei, “ 
sunt fapte laudabile de ştiinţă, fiindcă 

sau rostit ca discursuri solemne in- 
tro adunare anuală a asociatiunii pen- 
tru cultura, poporului român. Ea se mi- 
ră, cum de noi in anul 1868 éi cerem 
fond pentru aceste forme, cerem limbă 
bună, ortografie, gramatică pentru o foae 
literară, şi ne declară, că nu are timp 
să se ocupe de asemenea „bagatele.“ 
Cum am zis: noi intelegem si ne 
explicăm această purtare; dar tot asa 
de bine intelegem datoria impusă ju- 
nimii române de a o condemnă şi de 
a părăsi odată pentru totdeauna direc- 
tia acestor „anteluptători“ ai Națiunii. 
Căci fără cultură poate âncă trăi un 
popor cu speranţa că la momentul fi- 
resc al desvoltării sale va apare şi a- 
ceastă formă binefăcătoare a vieţei 
omeneşti; dar cu o cultură falsă nu 
poate trăi un popor, şi dacă stărueşte 
in ea, atunci dă un exempiu mai mult 
pentru vechia lege a Istoriei: că in 
lupta intre civilizarea adevărată şi in- 
tre o naţiune resistentă, se nimiceşte 
națiunea, dar nici odată adevărul. 

POESIA 


ALEXANDRI, EMINESCU, BoDNARESCU. MATILDA 
CUGLER, SERBANESCU, PETRINO. 


Sunt intrebări, care in starea nor- 
mală a unei societăţi nu există, dar 
care, odată născute, se impun atenţiei 
tutulor şi cer neapărat un r&spuns de 
la cei ce se gindesc la interesele pu- 
blice. 

Va aveă România un viitor? Se mai 
află in poporul ei destulă putere pri- 
mitivă pentru a ridică si a purtă sar- 
cina culturei? Căci cultura e o sarcină, 
care cere şi consumă neintrerupt pu- 
terile vitale ale unei naţiuni. Va putea 

sa păşească in lucrare pacinică pe a- 
ceeaş cale, pe care civilisatia apuseană 
a adus atâta bine omenirii? 

O parte a respunsului atirnă de la 
direcţia spiritelor din societatea de as- 
tăzi, direcţie, a cărei manifestare este 
literatura in intelesul cel mai larg al 
cuventului. 

Pe când in lumea noastră politică 
neliniştea a ajuns la culme şi totul 
pare intunecat in confusia unor ten- 
dinte lipsite de princip, se desvoltă a- 
lăturea cu acele mişcări nesănătoase 
o literatură âncă jună şi in parte âncă 
nerecunoscută, dar care prin spiritul 
ei sigur şi solid ne dă primul element 
de speranță legitimă pentru viitor. A- 
ceastă speranţă va deveni o realitate 
in proporţia, in care noua viață pe de 
o parte se va intări in cercul ei, ear 
pe de alta va fi ințeleasă şi primită 
de societatea română, mai ales de juna 
generaţie, in mijlocul căreia trăim. 

Starea literaturei noastre şi direcţia 
spiritului public pănă la 1867 le am 

analisat intrun sir de critice ante- 
rioare şi le vom mai atinge in de- 
cursul cercetărilor de faţă. Din cri- 
ticele stientifice vézusem falsitatea şi 
pretenţiile necoapte ale istoricilor, 
filologilor şi jurnaliştilor noştri in 
marea lor majoritate; din „critica poe- 
siei“ ne incredintasem despre lipsa de 
valoare a celor mai mulți contimpo- 
rani şi urmaşi ai lui Alexandri şi Bo- 
lintineanu pănă la acel an. | 
Din norocire, o reacţie salutară 
a spiritului nostru literar se constată 
in producerile ultimilor patru ani. Noua 
direcţie, in deosebire de cea vechie şi 
căzută, se caracterizează prin simți- 
ment natural, prin adevăr, prin inţe- 
legerea ideilor, ce omenirea intreagă 
le datorește civilisatiei apusene, şi tot- 
odată prin păstrarea şi chiar accen- 
tuarea elementului naţional. Ne pare 
timpul venit de a atrage atenţia publică 
asupră'i, şi in paginele următoare ne 
incercăm a aruncă o scurtă privire a- 
supra câtorva representanti ai acestui 

inceput de scăpare, ai acestei naşteri 
sau renaşteri literare. Valoarea lor nu 
este deopotrivă; sunt câteva talente 
eminente intre ei, sunt multe talente 
inferioare, şi unii şi alţii insé sunt pe © 
calea naturală şi aspiră cu bună cre- 
dinté spre adevăr. Din acest punct de 
vedere toţi impreună merită o aten- 
tie binevoitoare. 

In fruntea nouei mişcări e drept a 
pune pe Vasilie Alexandri. Cap al poe- 
siei noastre literare in generaţia tre- 
cută, poetul Dornelor şi Ldcrdmioarelor, 
culegétorul cântecelor populare, păruse 
a'şi fi terminat chiemarea literară. Şi 
nici atenţia publicului nu mai eră in- 
dreptată spre poesie, o agitare stearpă 
preocupă toate spiritele. Deodătă, după 
o lungă tăcere, din mijlocul iernei gre- 
le, ce o petrecuse in isolare la Mir- 
cesti, şi iernei mult mai grele ce o 
petrecea isolat in literatura térei sale, 
poetul nostru reinviat ne surprinse cu 
publicarea „Pastelurilor.“ 

In fund, pe cer albastru, in zarea depărtată, 
La resărit, sub soare un negru punt s’arata: 
E cocostircul tainic in lume călător, 

Ai primăverei dulce, iubit prevestitor. 


El vine, se inalţă, in ceruri line sboară 

Şi repede ca gîndul la cuibu-i se coboară, 
Ear copilaşii veseli, cu peptul desgolit, 
Alerg sărind in cale-i şi'i zic: bine-ai sosit! 


In aer ciocirlia, pe case rindunele, 

Pe crengile pădurei un roi de păsărele 
Cu lungă ciripire la soare se ’ncalzesc, 

Şi pe de-asupra bălții naghitii se’nvértesc. 


Ah! eată primăvara cu sinu-i de verdeață! 

In lume-i veselie, amor, sperare, viata, 

Şi cerul si pământul preschimbă sărutări 

Prin raze aurite şi vesele cântări! 

„Pasteturile“ *) sunt un şir de poesii, 
cele mai multe lirice, de regulă des- 
crieri, câteva idile, toate insufletite de 
o simţire aşa de curată şi de puterni- 
că a naturei, scrise intr'o limbă aşa da * 
frumoasă, incât au devenit fără com- 
parare cea mai mare podoaba a poe- 
siei lui Alexandri, o podoabă a litera- 
turei române in deobste. 

') Apărute in Convorbirile literare de la 1 Aprilie, 


15 Mai 1868, 1 Ianuarie, 1 Martie 1869, şi Decem- 
vrie 1871. | 

RODICA 


Purtând cofita cu apă rece 
Pe ai sei umeri albi, rotunjori, 
Juna Rodică voioasă trece 
Pe lângă junii seménatori. 


Ei cu grăbire 6i sar in cale 
Zicénd: „Rodico, floare de crin, 
„In plin sa’ti meargă vrerile tale, 
„Precum tu, dragă, ne eşi cu plin! 


„Pănă la toamnă s’ajungi mireasă! 
„Calea săi fie plină de flori, 

„Şi casa casă şi masa masă 

„Şi sînul leagăn de pruncusori !“ 


Ei zic ş'o seamăn cu grâu de vară, 
Apoi cofita intreag'o beu; 

Copila ride şi 'n cale-i sboară, 
Scuturând grâul din părul său. 


Am citat două din ele, le-am putea 
cită pe toate: nicăeri declamatii poli- 
tice, simtiri meşteşugite, extasieri şi 
desperări de ocasie, pretutindenea con- 
ceptie naturală şi un aer récoritor de 
putere şi sănătate sufletească. 

Cu totul osebit in felul său, om al 
timpului modern, deocamdată blazat in 
cuget, iubitor de antitese cam exage- 

rate, reflexiv mai peste marginile ier- 
tate, pănă acum aşa de puţin format, 
incât ne vine greu a'l cită indată după 
Alexandri, dar in fine poet, poet in 
toată puterea cuvéntului, este d. M. 
Eminescu 1). De la d-sa cunoaştem mai 
multe poesii publicate in „Convorbiri“, 
care toate au particularităţile arătate 
mai sus, insé au şi farmecul limbagiu- 
lui (semnul celor aleşi), o concepţie in- 
altă şi pe lingă aceste (lucru rar intre 
ai noştri) iubirea şi intelegerea artei 
antice. 

Ideal perdut in noaptea unei lumi ce nu mai este, 
Lume ce gindea in basme gi vorbeă in poesii, 


O! te văz, te-aud, te cuget, tânără şi dulce veste 
Dintr'un cer cu alte stele, cu-alte raiuri, cu alţi zei. 


Venere, marmură caldă, ochiu de piatră ce scantee, 
Brat molatec ca gindirea unui impérat poet. 

Tu ai fost divinizarea frumusetei de femee, 

A femeei, ce şi astăzi tot frumoasă o revéd — 


astfel incepe strania sa poesie , Ve- 
nere şi Madona“? 


1) Despre Eminescu, ajuns la culmea desvoltării 
lui, vezi o cercetare mai intinsă in volumul din 
urmă al acestor „Critice.“ 

81954 Critice. 19 


i 

Ironia amară, care străbate din pu- 
tinele poesii ale reposatului N. Nico- 
leanu, este mult mai puternică şi mai 
aprofundată in Eminescu. 


Eară noi? noi epigonii — 


intreabă el, după ce a cântat frumuse- 
tele poeţilor anteriori, 


simtiri reci, harfe sdrobite, 
Mici de zile, mari de patimi, inimi bătrâne, urite, 
Măsci rizânde puse bine pe-un caracter inimic; 
Dumnezeul nostru: umbră, patria noastră: o frasă, 
In noi totul e spoială, totu-i lustru fără basă; 
Voi credeaţi in scrisul vostru, noi nu credem în nimic! 


Şi deaceea spusa voastră eră sfăntă şi frumoasă, 
Căci de minţi era gîndită, căci din inimi era scoasă, 
Inimi mari, tinere âncă, de şi voi sunteţi bătrâni. 
Sa intors maşina lumii: cu voi viitorul trece; 

Noi suntem earâş trecutul fără inimi, trist şi rece, 
Noi in noi n'avem nimica, totu-i calp, totu-istrăini 


Reproducem in fine din „Mortua est“ 
ultimele strofe; 


Dar poate... o! capu-mi pustiu cu furtune, 
Gindirile-mi rele sugrum’ cele băne, 
Cand sorii se sting si cand stelele pica, 
Imi vine a crede, ed toate-s nimicd. 


et? eek 

Se poate ca bolta de sus să se spargă, 
Să cadă nimicul cu noaptea lui largă, 
Să văz cerul negru, că lumile-şi cerne 
Ca prăzi trecătoare a morţii eterne... 


S’atunci, de-a fi ast-fel... atunci in vecie 
Sufiarea ta caldă ea n'o să invie. 
Atunci graiu-ti dulce in veci este mut... 
Atunci acest ânger n'a fost decât lut. 


Si totus, térind frumoasă şi moartă, 

De racla ta razim eu harfa mea spartă, 
Si moartea ta mo plâng, ci mai fericesc 
O rază fugită din caos lumesc. 


> 
S’apoi cine ştie, dé este mai bine 
A fi sau nu fi; dar stie or-cine, 
Că ceea ce nu e, nu simte dureri, 
Şi multe dureri-s, puţine plăceri. 


A fi? Nebunie şi tristă şi goală! 

` Urechea te minte şi ochiul te 'nşală; 
Ce-un secol ne zice, ceilalţi o deszic — 
Decât un vis sarbed, mai bine nimic. 


Véd vise ’ntrupate gonind după vise, 

Pan’ dau in morminte ce-aşteaptă deschise, 
Şi nu ştiu, gindirea-mi in ce să o sting: 

Să rid ca nebunii? să-l blăstem ? sa-i plang ? 


La ce? Oare totul nu e nebunie? 

Au moartea ta, ânger, de ce fu să fie? 
Au e sens in lume? Tu, chip zimbitor, è 
Trăit-ai anume ca astfel să mori ? 


192 DIRECŢIA NOUĂ 


De e sens intr'asta, e 'ntors şi ateu, 
Pe palida-ţi frunte nu-i scris Dumnezeu. 


Ocasia la observări critice nu lipseşte 
in aceste poesii: Venere şi Madona cu- 
prinde o comparare confusă. Femeea 
a fost divinizată, in Venerea antică si 
apoi (de Rafael) in Madona. Tot aşa 
poetul asupra unei feţe „pală de o 
bolnavă beţie“ aruncă „vălul alb de 
poesie“ şi o divinizează. Insă madona 
nu este o idealizare a Venerei, nici 
Venerea antică o realitate brută pe 
lingă Madona modernă, şi strofa 


O, cum Rafael creat-a, 


prin care poetul resumă âncă o dată 
compararea, nu o lămureşte mai bine, 
ci slăbeşte poesia prin repetiţie. Origi- 
nală şi plină de efect, insé prea cal- 
culată (recherchée, cum ar zice Fran- 
cesii) este transitia „Plangi copilă ?...“ 

„Epigonii“ cuprind o antitesă foarte 
exagerată. Pentru a arăta micimea e- 
pigonilor, se inalfa peste măsură poeţii 
mai vechi, şi lauda ditirambică a lui 

Cichindeal d. e. şi a lui Eliad cu greu 
va puteă incălzi cetitorii mai critici de 
astăzi. | | 

Cea mai bună din cele trei poesii 
ale d-lui Eminescu ne pare a fi cea 
din urmă, Mortua est, un progres sim- 
tit in precisia limbagiului şi in ae inta 
versificarii. 

Dar si aici, ca in celelalte, sunt gre- 
seli ce trebuesc neapărat indreptate. 
Abus de cuvéntul pald, care poate 
n’ar trebui usat de loc, uneori gindiri 
şi expresii prea mult obişnuite, multe 
rime rele. 

Nu intelegem, nu putem primi a- 
ceastă negligenţă a formei. Nepăsarea 
publicului român, care in aceeaş linie 
cu A poeţi pune şi pe Tăutu 
şi pe Sion! si pe tutti quanti, şi pe de 
altă parte precipitarea intregei noastre 
activităţi intelectuale, ce se vede pro- 
dusă sub neliniştea unei ameninţări 
statornice, explică, dar nu excusă gre- 
şala arătată." Tocmai spre deşteptarea 
publicului român din nepăsarea lui tre- 


ray 
ey 

bue presentate numai formele estetice 
cele mai curate, şi in mijlocul agitări- 
lor politice şi sociale arta este anume 
chiemată a ne dă un liman de adă- 
post. Când mişcarea altfel trecătoare a 
unei inimi pline de simţiri vrea să se 
intrupeze in forma poesiei, ea prin 
chiar ageasta intră intr’o lume, unde 
timpul nu mai are inteles. Cea mai 
scumpă ingrijire pentru curăţenia for- 
mei este atunci o datorie a poetului, 
ca astfel concepţia lui să remână o 
moştenire neatinsă a generatiilor vii- 
toare. Si care poet, in momentul ade- 
vératului entusiasm, nu ar trebui să 
uite marginile actualităţii şi, incălzit 
de raza unei increderi adese ilusorie, 
nu şi-ar inălţă aspirarea spre o nemu- 
rire omenească ?... 


Erà intr'o sară lină de Mai din anul 
1871; dar in salonul, unde se adunase 
atâta mulţime de oameni, nu se ob- 
serva frumuseţea naturei renăscute: pa- 
siunile politice erau la ordinea zilei şi 

cu cea mai mare incordare se agitau 
intrebările momentului. In fundul a- 
cestei săli, atinsă âncă de razeie lumi- 
nelor, se inălță pe un piedestal inchis 
o marmoră albă, frumoasă imitare a 
unei statue antice; şi pe când toţi 
oamenii erau cuprinsi de discuţiile lor 
politice, in mijlocul cuvintelor aprinse, 
a gesticulărilor vii şi a emoţiunii tu- 
tulor, in confusia acestei mişcări ţintite 
spre un singur punct din viaţa reală, 
punct trecător, de o importanţă peste 
mésur& in present, de o nulitate fara 
mésur4 in viitor: statua alba, cu surisul 
ei blând, sta senină deasupra. chaosului, 
forma ei treceă neatinsă peste valurile 
timpului: păstrată in trecut, sigură de 
viitor, ea işi purtă inaintea noastră cu 
o linişte supranaturală viata-i eternă. 

Da, in lumea fericită a artei timpul : 
nu mai are putere şi nu mai are in- 
teles, şi cine, inălţat in sfera ei, a 
ştiut să plăsmuiască forma frumoasă, 
acela de sigur, dar numai acela, a 
ajuns pe calea nemuririi. 

Cine a fost Tiberius? A fost in rea- 
litate aşa tlran, a fost acea pildă de 
spaimă, precum trăeşte astăzi in con- 
Ştiinţa omenirii? Cine o mai poate 
hotări ! Insé figura lui a intrat astfel 
sub forma maestroasă a lui Tacitus, 
şi pe când actualitatea lui sa cufundat 
in intunerecul istoriei, el e osindit la 
aspectul sub care ni l-a păstrat clasicul 
autor. 

A fost Lordul Granby, a fost Duca 
de Grafton aşa de injositi, precum stau 
astăzi in memoria poporului? Cine se 
mai intreabă? Scrisorile lui Junius, cu 
forma lor strălucită şi nepieritoare, i-a 
stigmatizat pentru totdeauna. Şi pas- 
torul Goeze şi consiliarul Klotz mai 
există numai prin critica nimicitoare 
a lui Lessing — insecte efemere, pés- 
trate intrun chihlibar mai trainic. 

Si degeaba veniţi astăzi şi voi, cei 
cu gindirile groase, cu forma incultă, 
cu stilulul greoi, filologi, academici, 
jurnalişti, sau cum vë mai numiți; de- 
geaba vě incercati să loviți cu atâta 

patimă, in direcţia cea nouă: voi n’a- 
veţi formă, zioa de mâine nu vé mai 
cunoaşte. 


Al treilea, poet, despre care credem 
că merită să ocupe atenţia publică, este 
d. Bodnărescu. D. Bodnărescu s'a in- 
trodus in literatura noastră prin tra- 
gedia Rienzi (publicată in 1868), apoi 
au urmat epigrame, câteva poesii lirice, 
mici escurszuni in prosă, etc. Inaintea 
publicului celui mare aceste produceri 
par a fi trecut fără apretiare dreaptă, 
poate fără nici o apretiare(+). Cu toate 
aceste nu incape indoială, că lucrările 
d-lui Bodnărescu sunt demne de stu- 
diat, de şi stilul d-sale, mai ales in 
tragedia Rienz, este prea greoi. 

E drept să nu uităm, că greutatea 
limbei se explică in parte şi prin greu- 
tatea materiei. Alta e tragedia, alta 





(1) Mai in urmă Revista Contimporană din Bucu- 
reşti, prin câteva critice foarte amare in contra 
d-lui Bodnărescu, a atras din nou luarea aminte 
asupra acestui poet. 

e balada sau poesia lirică. In această 
din urmă vedem pe poetul nostru mult 
mai uşor şi indemănatic. | 


DE LA MARE 


I 


„Eată-ne in altă lume! 
Draga luntre, stai la mal; 
Voi să cerc de-i pentru mine, 
Tu te leagănă pe val“. 


Şi aşa am priponit-o 

De-un térug şi m'am tot dus, 
Când in dreapta, când in stinga, 
Când spre-amează, când spre-apus. 


Dar n'am fost, ah! nici aicea 
Fericit cu al meu dor. 

„Mai departe, mai departe, 
Dragă luntre, sbori ugor!“ 


II 


Călător pe-a lumei valuri, 
De-i vedeă in calea ta 
Luntre, vislă părăsite, 

A cui sunt, nu intreba. 


Un cirmag avu şi ele, 
Unde-i azi, nu se mai ştie: 
Valul greu când le loveşte, 
Ele sună a pustie. 

Intelegi tu, al meu suflet, 
Glasul lor ce vrea să zică? 
A pustiu grăesc cu valul, 
A pustiu şi a nimica. 


Terminăm citările din d. Bodnărescu 
prin câteva epigrame: 


Mult iscusita spre geamul ferestrei incet inclinat-a 
Vesela față zimbind, drag im eră s’o privesc. 
Inţelepţeşte apoi a suflat şi gingas pe sticlă 
Ceaţa din sufletul ei mindru, deprins cu senin, 
Şi a 'nceput să se joace, ştergând-o cu degetul ager, 
Semne de farmec facénd numai pe ici pe colea; 
Drepte erau pentru dânsa, intoarse pe dos pentru 
[mine: 
Poate a scris te iubesc, eu am citit te-amăgesc. 


+ 


Draga-mi e tristă, albastra-i privire in lacrimi se 
[stinge — 
Fug in grădină: viola stropită cu rouă-i frumoasă. 


+ 


Este fănarul lumina din zare, or lampa iubitei? 
Ea më aşteaptă, prin ochii ferestrei priveşte lumina-i; 
Calea'mi de-a lungul şi véntul şi ploaia s'o stingă 
[se’ncerca, 
Insă zadarnic; curând voi ajunge, amor o va stinge. 





Pe lingă aceşti poeţi insemnati prin 
inălţimea, ideilor şi in parte prin feluri- 
mea formelor poetice ce le au introdus, 

ar fi nedrept să uităm incercările altora 
mai noi, care in sfera, lor mai restrinsă 
ne presentă o mişcare naturală expri- 
mată in limbă corectă, adese elegantă, 
totdeauna ferită de injosiri. 

Plăcerea noastră, şi poate nu e exa- 
gerat a zice: un fel de recunoştinţă, 
pentru producerile literare ale d-rei 
Cugler şi ale d-lui Șerbănescu va fi 
cu atât mai uşor de explicat, cu cât 
ne vom aminti mai mult mijlocul lite- 
rar, in care le aflăm. Intenţii politice, 
afectări sentimentale, limbă forţată, ex- 
presii crude sunt âncă la ordinea zilei 
pentru majoritatea scriitorilor noştri de 
poesii, si sperăm că generaţia viitoare! 
işi va explică cu greu, cum cu o formă 
aşa de puţin plăcută şi cu un bagagiu 
asa de uşor de idei au indrăsnit atatia 
contimporani ai noştri să se introducă 
in literatură. Să nu mai vorbim despre 
dd. Aricescu, Tăutu, Hasdeu, Boliac 
(Hasdeu si Boliac ca poeți; ca autori 
prosaici sunt fără contestare dintre cei 
mai buni), etc. Despre aceştia s'a vor- 

bit destul in singura revistă critică, ce 
a avut-o România, in Convorbirile lite- 
rare. Dar să ne aducem aminte şi de 
alţii, să ne representăm âncă odată 
societatea, in care sunt siliţi să trăiască 
poeţii noştri cei adevăraţi. 


In vremile nostre, pentru a cită ex 
abrupto câteva exemple, d. Vulcan, re- 
dactorul Familiei, (1) trece de poet, când 
canta: 


Sum calic ca vai de mine 

Si amar mé mai trudesc, 

Totuş fără. de suspine 

Şi voios eu vetuesc. 

Nici déns,a nu-i vr'o esceptiune, 

Nu-i unica in genul seu; | 

Nici despre ea nu mai pot spune, 

Că-i fara de greşeli, nu zeul 

Ce-i mai scump aci sub soare? 

Libertatea ’ncantatoare, 

Imnul de eliberare, 

Cântul de triumful mare ? 

: Că mai scump eşti zeu, 
Angerelul meu. 


(1) Astăzi membru al Academiei Române. Dig- 
nus erat intrare. 

Am avut o crenguşoară 
Ce mult a intinerit 
Cu plăcuta-i umbrişoară — etc. 


In vremile noastre apar poeţi ca 
d. Pătărlăgeanu, care in „orele de re- 
paos“ (Bucureşti 1861) ne arată „do- 
rinta“ d-sale 


Nu-i nimic in astă lume 
Să mé facă fericit. 

Nici averi, nici mare nume, 
Nu e ţinta ce-am dorit; 

Ci dorinţa mea e toată 
Să-mi véd tara c'a ’nflorit. 


Să véd legea electorală 

Că o dată s'a lărgit, 
Şi comisia centrală 

Din Focşani că s'a urnit, 
Curtea de casatiune, etc., etc. 


Dar, ce e drept, prefața d-lui Pătăr- 
lăgeanu desarmează critica, rugându-ne: 


Să fiţi indulgenti, aducéndu-vé aminte, 
că smerita mea musă se află âncă in faşe. 


In vremile noastre apar poeţi ca 
d. Petre Grădişteanu, care a scris 

Ua noapte pe ruinele Térgovigtei, sau 
umbra lui Mihai Viteazul, tablou intr'un 
act cu versuri (Bucureşti 1857) 


cu următoarea arătare de persoane: 


Umbra lui Mihai Viteazul invălită in lintoliu si 
purtând pe dedesubt costumul seu. 
Viorica 
Marica } fete de terani gătite de la hora. 
Florica 


Cortache Ghimpeanu, june Român de 25 ad eni, grav 
si plin de scepticism, incepând a se intoarce la cre- 
dinţă prin sentimentul nationalitatii si convingéndu-se 
de puterea divină numai la luptă etc. 


In scena I intre cele trei ferance se 
declamă o poesie lirica cu 63 (ceteşte 
şaizeci şi trei) de strofe d. e. ca a- 
ceste : 


Două impreună 

Noi facil putem 

De or ce furtună 

Să ne apărăm. 

Să cercăm Unire, 
Aci e speranţa, 

Căci in desunire 

Nu cunoaştem viaţa. 


Si să nu uităm, că de altminteri d. 
Petre Grădişteanu e un om de spirit. 

In vremile noastre d. Iustin Popfiu 
işi intogmeşte limba maternă in rime 
ca aceste: | 


XII 


DOMNIŞOAREI CONSTANTA DUNCA (1) 
(Camil'a D'albu 


Catra tine suna debil’a-mi cantare; 

Va ajunge ore colo ’n departare?! 
Fiica Romei vechie! svava floriora ! 

Va petrunde ore bland’a-ti animiora?1... 
Cand naltai la ceriuri santa rogatiune 
Se-i cer indurarea pentru-a mea natiune, 
De aceste fiice densei i-am doritu, 

Ruga mea ferbinte eca s’a-implinitu! 
Nu te cunosc inca scumpa floriora | 
N'am privit eu inca faci'a-ti rumeniora, 
Nece ale tale buze mititele, 

Nece ochii-ti mândri aste blande stele; 
Peptulu mieu cel fraged totuşi venereza etc. 


Şi trebue să ştiţi că d. Popfiu 
este preot, conrector al unui Seminar 


(1) Domnisioara Constanti'a Dunca petrece in Paris, sece- 
randu prin operile sale scrise in limba francesa despre ro- 
mani şi educatiune, aprotiarca şi aplandele inventiatilor 
Franciei. Dupé cum mi face ens’a-si magulitori’a declara- 
tiune, acesta poesia contribui si ea incât-va, spre ao in- 
demna se intorne la fratii sei, in patri’a sa. 

(Nota D-lui Popfiu). 

clerical, bărbat chiemat să fie cel putin 
serios inaintea publicului si de altmin- 
teri plin de zel pentru literatura na: 


tiunii. 


In vremile noastre d. I. C. Drăgescu, 
acela ce cu o rară necuviinté a a- 
dresat scrisorile publice către generalul 
Türr şi d. Carp, tipăreşte „Amor şi 
Patria“ (Turin, 1870) şi acolo ne zice: 


De unsprezece seculi Romanul se osteşte, 
De atăta timpi il suge un crunt infam vampir: 
Tar azi tigrul si ien’a de nou se infrateste 
Voind să nimicească pe acest popor martir. 


Horia stringe pe Români, 
Domnii fug ca nişte căni. 


DOMNIŞOAREI ELENA P. 


Copila graţioasă, eşti tu o moritoare, 

Ori eşti un candid ânger din câmpii elisei ? 
Din rai căzută-aici o belă, scumpă floare, 
Sunt soarele şi lun'a şi Venus fraţii tei? 


Venus fratele d-rei Elena! 
81954. Critice. i 20 

Populi, voi cari in sclavie 

Gemeti âncă umiliti, 

Pe altariul de fratie 

Punând dreapta vă uniţi 
Tirania veţi strivi 
Când uniţi ve veţi oşti. 


Cât eşti de bela şi 'ncântătoare 
Zină gentile, nemuritoare, 
Pe pura ti frunte porţi cu mândrie... 


Sosit'a popoli, or’a..- sculati-ve din tind 
Si’n ap'a libertăţii vestmintele spălaţi, 
Sub steagu independintei cu fruntea-vă senină 
Pe biblia iubirei, jurati că veţi fi fraţi. 


„Pe pura-ti frunte porţi cu mân- 
drie, când uniţi ve veţi oşti, jurati că 
veţi fi fraţi“ — cât de părăsit de toţi 
dumnezeii trebue să fie cineva pentru 
a crede că asemenea ţistiitură este 
limbă, poetică ! 


Şi să nu uităm prefața: 


Cetitorului Salute ! 


Aș fi publicat toate incercările mele poe- 
tice, le-as fi ilustrat, dac& nu mé impede- 
cau cercunstante nedependinti de vointa mea. 

Poesiile cuprinse in acest mic volum sunt 
o parte din visele mele, sunt copii mei de aur. 

In ele am depus partea cea mai bună 
din mine: anima gi consciinta mea. 


Foarte bine! Dar nu s’ar putea, ca 
„inima şi conştiinţa“ acestui domn să 
fie mai mult modeste şi mai puțin 
cacofonice ? 

In vremile noastre „junimea. cleri- 
cală din Arad“ indrăsneşte a publica 
un Almanah pe 1859 cu poesii ca a- 
ceste (de dd. E. B. Stănescu, N. Chris- 
tian, M. Bota): 


CATRA DEMOSELL’A S. P. 


Eram in o seară, 

Intr’o zi de vara, 

Cand me preumblam 

Printr'o luncă mare 

Pe malul unei 

Ape curgătoare; 

Cand in cea mai prima amoare 
Foarte melancholizam. 
Cugetu 'mi incepu să sboare... 
Şi ’n tine m'amorizam. 

In amoarea cea mai noua 

Ce e ca o prima roua 

Pre cutarea nouă frunză 

Ce e ca o primă rasă 

Carea mai ântâi o zereşie, 

Cel ce pe lume se ivește, 

Ce e ca o primă legănare, 

Dar tocma ca un somn ultim mare; 


şi cu faimosul „Foc al Lipovii“ 


Juh! cum dete tresnet din cer! 
Pocnind—durr, durr — se prade, 
Fum a pucioasă dă in crier. 
Vai! ce ’i? Lip’a ’n foc arde. 


Pif— paf,—puf, —trosc cu puştile. 
Batai'a lui Dumnezeu! 

Dur,— bumb, — şi cu bombeştele, 
Lăngă Mureş vaet reu! 


In vremile noastre, la Lugoş in a. 
1861, d. „doctorand in medicină din 
Viena“ B. Petric, care işi bate joc de 
almanahul precedent, publică 


POESII NAȚIONALE 


ca 
UNA MITUTICA FLAMURA 


cu 


Devisa simtirilor sale nationale 


Si’n aceasta flamură cu simftirile na- 
tionale ale d-lui Petric ni se spune 

SALUTARE 


(Cucoaneior romăne din Lugogiu) 


Cand eram de voi departe 

Şi de voi numai pr'in carte 
Cate odată ’ntelegeam, 

Cumca sunteţi sănătoase, 
Tot fidele, tot voioase— 

Eu tare me bucuram. 


Primiti-vé dar bucuroase, 

Fete de Lugos frumoase, 
Şi să nu vă fiu stain, 

Să-mi fiţi mie tot voioase, 
Plăcute, petrecănoase, 

Că sum june de român. 


Tot voios sum eu pe lume, 
De cănd maica m'a făcut; 
Superat nime n'a spune, 
Vre odat'că m'a văzut. 
Cand am bani, pornesc pe stradă, 
Fluer, cănt, ca şi un boer, 
Mě arét pe promenadă 
Par’ că-s un milioner. 
Cănd n'am bani, ear nici că- -mi pasă, 
Cu amicii ospetez, 
Preşedinte sum ïa masă, 
Fiind c’atunce eu contez. 
Niren-Braten, Schweins-Cotlet 
Eu numai ce poruncesc, 
Un Pfiff Wein si omelet 
Beu, mănănc, dar nu plătesc. 

Sä cetim acum şi precuvéntarea, care 
este interesantă ca tip carateristic al 
celor mai multe de acest fel: 


In onoarea si, cât se poate zice d'in partea mea 
fără vătămarea modestiei, in folosul si distractiu- 
nea publicului cititor aduc si eu pe altariul na- 
tiunei neste floricele, sperănd ca toţi autorii dacă 
nu complimente, cel puţin bună primire, pentru 
că am cutezat ca un ziar nou fără multă espe- 
riență, a pune şi floricelele mele in stratul comun 
a Naţiunei, carea are acum literati demni de cel 
mai distins respect ce şi eu il port in mine; unde 
a greşit mintea mea doară ăncă nu destul po- 
leită după dorinţa cetitorilor, acolo fac apel la 
simtirile mele dinlountru, la cugetul meu curat, 
care mă indemnă a aduce şi eu mica ardere. 


Ce are a face măncarea neplătită 
a d-lui doctorand Petric cu „stratul 
comun“ al naţiunii ? 


In vremile noastre Revista Contim- 
porană (1 Ianuarie 1874) publică o 
poesie a d-lui Ciru Oeconomu, care sfir- 
şeşte cu următoarea strofă : 


Cănta-voi, combătâ-voi c'o furie nebună, 

In mâna mea sdrobi-voi şi monstrul si-ai lui pui, 
Şi dac’a mele cănturi avă-vor o cunună, 
Veni-voi lale tale picioare s'o depui. 

S’ai lui pui? Canta-voi, combate-voi, 
sdrobi-voi, avé-voi? Si se mai indo- 
ieste d. Ciru Economu, dacă ale sale 
cânturi armonioase avă-vor o cunună? 


Aci, scrutănd abisul imens, fără hotare, 
Bravând exilul, moartea, dând suflet la fricoşi, 
Scoténd dintr'a ta harpă mânii vizionare, 
Persecutai cu biciul tiranii scrofuloşi. 


Tiranii scrofuloşi! — Aceste versuri 
minunate le dedică d. Ciru Oeconomu 
„lui Victor Hugo şi le incepe cu mo- 
destul moto: ed io anche son pittore. 

Ed io anche son pittore!——Si a- 
deci de ce nu, vé rog? Victor Hugo 
şi domnul Ciru Oeconomu! După „tira- 
nii scrofuloşi“ toate sunt cu putinţă. 


“Dar să nu mai continuăm exemplele 
de acest fel! Când s'ar ivi isolate, când 
ar formă excepţia, cine şi-ar impune 
datoria de a le resfoi din literatura, 
zilei! Insă ele formează astăzi âncă 
majoritatea literaturei noastre poetice, 
şi in modul cum se produc, ne par 

a fi simptomul unui réu destul de 
insemnat pentru a merită o atenţie 
serioasă. 

Suscitatul d. P. G. eră aproape co- 
pil, când şi-a publicat „Umbra lui Mi- 
hai Viteazul“ ; asemenea Almanahul din 
Arad este lucrarea unor juni necopti; 
şi dd. Vulcan şi Drăgescu, dacă este 
să-i judecăm după publicările de până 
acum, nu pot fi departe de această 
vîrstă fericită; şi poate autorii celor 
mai multe poesii ce primejduesc cetirea - 
jurnalelor politice pe la noi, se află in 
acelaş cas. 

Că in acest timp al vietei lipsa de 
cugetare matură şi o deşertăciune ne- 
infrenată impinge pe atâţia juni ne- 
chiemati şi nealeşi a maltrata limba tor- 
turând-o in rime şi metruri imposibile, 
acesta este un fapt general, pentru care 
nu avem nici un motiv a crede, că 
junii Români să fie mai mărginiţi sau 
mai deserti, decât junii altor popoare 
inzestrate cu o literatură. Dar ce nu 
se va intilni la nici un popor cult si 

ce se petrece numai la noi, este ne- 
-cuviinta, cu care asemenea păcate ale 
tineretei, cum ar fi zis reposatul C. 
Negruzzi, se publică, se impun in li- 
teratură şi se primesc de o parte a pu- 
blicului drept poesie; incorigibila sufi- 
cienţă, ce o păstrează autorii lor toată 
viaţa, şi increderea in care se susţin, 
că au făcut o faptă meritorie pentru 
literatura terii lor, când au sustras a- 
tatea coale de hartie de la o destina- 
tie mai firească. 

Altundeva societatea este destul de 
bine organizată pentru a se garanta in- 
contra unor asemenea abnormitati, res- 
pectul pentru public, respectul, in care 
au ştiut să se tie jurnalele, si cura- 
gioasa veghere a unei critice neobosite 
formează la suprafaţa vietei intelec- 
tuale o pătură destul de puternică, pen- 
tru a apăsă şi menţine in intunere- 
cul ce li se cuvine, acele producte stri- 
căcioase. La noi insă ele se reslăţesc 
in toată voia şi amenință a falsifică 
judecata publicului şi a ineca lucrările 

cele bune. O sumă de tineri se mo- 
lipsesc de epidemia literară, isi pără- - 
sesc studiile regulate şi se incântă cu 
laurele eftine ale publicăţii de o zi, 
şi aşa le este de insemnat numărul, 
incăt astă-zi işi formează unii altora 
un echo destul de tare pentru a se in- 
sela intreolaltă asupra meritului pro- 
ducerilor lor. Lucrul a ajuns pănă a- 
colo, incât cine din tinerii nostri este 
numai incapabil, remâne scriitor pe la 
tribunale şi prin poliţii, dar cine pe 
lingă incapacitate adaugă aroganta, de- 
vine „om de litere“, jurnalist, poet, şi 
indată ce cu o limbă şi o ortografie 
deplorabilă ştie să rimeze libertate cu 
dreptate, colegii sei se grăbesc a’i des- 
chide „cu fericire coloanele“ d-lor, a'l 
patentă drept literat şi „ante-luptător 
al culturei naţionale“. 

De aci inainte timpul şi activitatea 
acestor nefericiti se pierde cu produce- 
rea de maculatură literară, şi o parte 
a timpului şi activităţii generaţiei june 
se pierde cu cetirea acestei maculaturi. 


DIRECŢIA NOUĂ 315 


Aci e réul; din acest punct de ve- 
dere partea nesănătoasă in mişcarea, 
literaturei române merită a fi obser- 
vată, şi poate cetitorul nepărtinitor nu 
va găsi de prisos, dacă vom mai re- 
leva gi procederea uniformă, tipicul, 
după care acei scriitori exploatează a- 
tentia tinerimii şi profanează una din 
cele mai frumoase aspirații ale ei. 

Drapelul, sub care se introduc aceste 
desertatiuni personale şi cruditafi es- 
„tetice, este totdeauna Națiunea şi Li- 
bertatea, şi astfel doué idei din cele 


mai inalte au ajuns a fi scara, pe care 


călcând-o in picioare se urcă oamenii 
cei mai lipsiţi de or ce merit. Şi a- 
tunci numai vezi pe d. Drăgescu fă- 
când din cacofoniile sale un omagiu 
„libertăţii şi nedependintei“, pe d. Pe- 
tric producend injosirile sale „ca una 
mMitutică flamura cu devisa simţirilor 
nationale“, pe d. Pătărlăgeanu scotin- 
du'şi musa din faşă pentru a o depune 
pe altarul naţiunii ; şi apoi vin in pre- 
cuvântările d-lor, care sunt totdeuuna 

lipsite de demnitate, sau prea smerite 
sau prea arogante (şi nu ştii ce este 
mai arogant: aroganta sau smerenia), 
şi ne explică, ce mare iubire pentru 
patrie i-a făcut să ne inzestreze litera- 
tura cu preotiosul nume al d-lor! Si 
foile noastre publice, Familia, Telegra- 
ful, Plebeul, Poporul, Secolul, Armonia, 
şi cum le mai chiamă, salută cu entu- 
siasm pe „confratele“ cel nou, şi, con- 
tinuând mistificarea mai departe, in- 
drăsnesc a identifică națiunea română 
cu aceste anomalii ale ei şi strigă, că 
se atacă românismul indată ce se atacă 
aceste rătăciri bolnăvicioase ale litera- 
turei române. 

Cine cunoaşte calibrul unor asemenea 
poeţi şi jurnalişti, nu se miră de pur- 
tarea lor, o găseşte naturală şi — la 
dreptul vorbind — indiferentă. Nu ar 
fi insé natural, când publicul român 
ar continuă să'i incuragieze crezând 
că astfel incuragiază literatura; gi pe 
de altă parte ar inceta de a fi indi- 
ferent, indată ce am privi la inriu- 

rirea, ce o poate aveă asupra tinerimii 
noastre. 

De aceea impotrivirea energică in 
contra, direcţiei false arătate in aceste 
rânduri ne va păreă totdeauna o da- 
torie literară, şi incercarea de a pune 
o stavilă in contra ei atât prin criti- 
carea producerilor rele cât şi prin re- 
levarea, scrierilor mai bune şi de a 
produce un fel de presiune indestulă- 
toaro a opiniei publice in contră-i, va 
trebui să fie repeţită fără obosire si 
cu puteri unite, pănă cand va isbuti — 
presupuind că va isbuti vreodată. 

Este dar o parte mai fericită a ace- 
leaş datorii literare, dacă de la pri- 
virea rimărilor citate mai sus trecem 
printr'un contrast cam violent la re- 
amintirea lucrărilor acelora, care in 
incercările lor, fie cât de restrinse in 
privinţa sferei de idei, in care se mişcă, 
arată, o natură mai aleasă, simtiri sim- 
ple, dar neafectate, şi produc in ceti- 
tor acea impresie senină, care este 
adevărata binefacere a artelor frumoase. 

Din numărul lor ne-am propus a vorbi 
despre d-ra Cugler şi dd. Șerbănescu 
şi Petrino. 

Poesiele d-rei Matilda Cugler (mai târ- 
ziu d-na Burla*)) sunt publicate in Con- 
vorbirile literare şi inavutesc multe nu- 
mere ale acestei reviste de la prima 
ei ivire. Ne cerem voie a reaminti 
cetitorilor câteva din cele mai carac- 
teristice. 


Ai plans gi tu odata? 
Eu, zeu, nu pot să cred. 
Ah! lacrimi lasă urme 
Ce ani intregi se văd. 


Un ochiu care odată 

A plâns de dor şi chin, 
Mé crede, nu degrabă 
Se face ear senin. 


Un ce fără de nume 
Rămâne ’n el ascuns — 
Dar’ ochii tei sunt limpezi: 
Nu pot să cred c'ai plăns. 





— O - ee ee 


*) Astăzi d-na Poni. 

Floarea ’n câmp când veştejeşte, 
Alta'n locu-i infloreşte. 

Dar in pieptul omenesc 

Florile când veştejesc, 

Cade roua in zadar — 

Alte'n loc nu mai resar. 


El a venit spre mine 
Şi mâna mi-a luat, 
Si’n ochii lui atuncea 
Adânc am căutat. 


Dar ce-am văzut in dânşii, 
Ah! nime n'a află, 
Căci toat? a mea durere 
Şi dorul meu eră. 


Ceea ce va fi atras pe toţi cetitorii 
acestor poesii lirice, este eleganța lim- 
bagiului lor şi, poate, sinceritatea sim- 
ţirii. Un merit deosebit este precisia, 
cu care sunt compuse, şi care le fereşte 
de lungele repetiţii ale aceleiaş idei ce 
de altminteri se intilnesc in atâtea 
poesii ale literaturei noastre. Pe de 
altă parte nu este de tăgăduit, că din 
poesiile d-rei Cugler apare o inriurire 
predomnitoare a lui Heine şi a lui Le- 

nau; dar in fine: avem cel puţin 
a face cu inriurirea lui Heine şi lui 
Lenau. 

Intre cele mai plăcute produceri 
ale literaturei române sunt şi vor re- 
mane poesiile d-lui Şerbănescu. De 
la cele d’intai incercări a le d-lui 
Bolintineanu, care se deosebeau prin 
aceeaş insuşire, nu cunoaştem poesii, 
a căror limbă să fi produs auzului 
aceeaş plăcere, ca poesiile citatului 
autor. Intr’o literatură, unde limba 
poetică este deja formată, meritul 
aparent al unei versificaţii elegante 
consistă adesea numai in reproduce- 
rea credincioasă a formelor de stil 
obicinuite de autorii recunoscuţi, şi in 
Franţa şi in Germania se găsesc rar 
poeţi incepători, a căror versuri să fie 
mai mult decât o imitare palidă a lui 
Musset şi a lui Heine. La noi insă, 
unde in toate ramurile literare stilul 
caută âncă a se formă şi este âncă 
foarte crud, farmecul limbei intr’o poesie 
remâne un merit adevărat şi primitiv. 

LACRIMA 


Ah! in ochiul tău cel negru ca o noapte fâră lună 
Eu o lacrim’ am zărit, 
Şi pe geana ta cea bună 
Lunecând, ea sa oprit. 


Ce 'nsemnă, copila jună ca şi o simtire nouă, 
Acel ud mărgăritar, 
Acel grăunte de rouă, 
Semnul dorului amar ? 


Lacrima-i o poesie ce se scrie in tăcere 
La tulpina unui dor: 
Bătrân — lacrima-i durere, 
June — lacrima-i amor. 


Tu ce jună eşti ca raza ce in faptul zilei luce, 
Nu'mi mai spune al teu dor: 
Lacrima din ochiu'ţi dulce 
E un gingaş trădător. 


— 


Un nor vine să'mi ascunză 
A vieţii mele stea . 
Véutul tremură in frunză, 
Ş'amoru'n inima mea! 


Negrul nor eata paseste 
Catr’ a vieţii mele stea. 
Vântu ’n frunză greu mugeste, 
Ş'amoru ’n inima mea! 
31595. Critice. 21 

Norul duşman creşte, creşte 
Ş'acopere draga'mi stea... 
Frunza ’n vént se risipeşte, 
Moare’n dor inima mea! 





In anul 1870 s'a publicat la Cer- 
năuţi Lumine şi Umbre, o culegere din 
poesiile d-lui Petrino. Pintre multe 
prea de mijloc, despre care credem că 
ar fi fost mai bine să remână nepubli- 
cate, intilnim şi poesii adevărate; mai 
ales din „florile de morm&nt“ vor- 
beste o simţire adincă şi bine expri- 
mată. Câte-va exemple: 


Că te iubesc, că te iubesc, 
Ştiu toţi ce 'n cale më ’ntflnesc, 
Ştiu cei ce m'au văzut plângând 
Şi cei ce m'au văzut rizénd. 
Căci risul ca şi plânsul meu 
Nasc numai diu cuvântul teu, 
Şi risul lumea mi’l impune, 
Când plânsu-mi despre tine spune. 
Incât toți cei ce au iubit 

Şi de amor au suferit, 

Ei ştiu, de-abia ce më zăresc: 
Că te iubesc, că te iubesc! 

Pe furig dă'mi o gurita, 

Jur că nime nu va şti: 
Fâlfăind a ta rochita 

Nime n’o va auzi. 
De va fi usa inchisa, 

Pe fereastra vei sari; 
Dragostea când e decisă, 

Ea intrare’si va găsi. 
Intr'o taină a pus cerul 

Tot ce-i mai dumnezeesc : 
Fericirea şi misterul 

In amor se infratesc. 
Steaua care nu se vede, 

Nu ’nceteaza a fi stea; 
Omul in zeire crede, 

Crede, far’ de-a o vedea. 
Căci ce-i tainic pentru lume 

Este mult mai răpitor; 
Sărutarea far’ de nume 

Poartă numele — amor. 
Pe furiş dar or ce bine 

De pe buza-ti aş sorbi. 
Să ’nchizi ochii lângă mine, 

Şi-atunci — taină tot va fi! 


Ne a părut insă, că tristeţea pen- 
tru nefericirea, de care ne spune poe- 
tul că a fost lovit prin moartea so- 
tiei sale, este o coardă prea intre- 
buinţată, aşa incât se apropie de mo- 
notonie. Observarea noastră va avea 

„mai multă putere,da că o vom insofi de 
sfatul, ce'l dă Goethe poeţilor tineri: „In- 
trebati-vé la or-ce poesie, dacă cuprinde 
o simtire ce afi avut-o in adevăr in 
viata voastră, şi dacă această simtire 
wa inaintat intru ceva. Nu sunteţi inain- 
taţi, dacă nu faceţi decât a jeli o iu- 
bită ce aţi perdut-o prin despărţire, 
necredinţă sau moarte. Aceasta nu e 
niciodată bine, or cât de mult talent 
ati jertfi pentru asemenea poesii. Ti- 
neti-vé de progresul vietei şi exami- 
nati-vé când se presintă ocasia: atunci 
se vede indată, dacă aveţi viata, şi 
mai târziu, dacă aţi avut-o“. 

In privinţa, limbei am insemnat câteva 
cuvinte, ce nu ne par ingăduite in o 
poesie serioasă (electrizată, constatată, 
etc.), multe expresii injosite, 


insfirşit azi âncă odată 
Calcă ’n tine-al meu picior, 
Bucovina, adorată. etc., 


abus de cuvântul sbircié şi infine in- 

trebuintarea multor elisiuni greşite (zi- 
dur’le, valur'le, etc). 

In alte privinte suntem siliti a pro- 
testa in contra exagerărilor bolnăvi- 
cioase ale fantasiei d-lui Petrino. O 
poesie ca aceasta: 


In mormént ah, mult e rece, 
Mult e trist si 'ngrozitor! 

Dar’ din viata carea trece, 

Acolo trebui să plece 
Or şi care muritor! 

Pe gurita ce o dată 

De iubire infocată 

Mii de sărutări primea, 
Suge-un vierme hrana sa. 
Deci mi-e groază când gindesc, 
Că in sinul pământesc 
Inimile putrezesc, 


nu este de publicat. Arta e senină, 
trebue să r&mâe senină, chiar când ex- 
primă desperarea; şi o desperare ce 
nu se poate deslipi de cugetări aşa de 
intunecate, e semnul unei mari nefe- 
riciri private, dar nu ocasia unei con- 

cepţii poetice. Să nu uităm antichita- 
tea binecuventată! Moartea, care după 
simţul corupt al simbolizării creştine 
se infăţişează de moderni sub forma 
unui schelet hidos, era in fantasia greacă, 
şi romană un geniu frumos cu facla 
intoarsa. 


il 


PROSA 


ODOBESCU, STRAT, SLAVICI, XENOPOL, BURLA, 
VARGOLICI, I. NEGRUZZI, PANU, LAMBRIOR, 
P. P. Carp, T. ROSETTI. 


A fi regisorul unui teatru trebue 
să fie un lucru foarte plăcut. Te in- 
crezi in convenția tăcută incheiată in- 
tre tine şi public, din partea ta de a’l 
amägi, din partea lui de a se läsa sä 
fie amăgit, şi conduci cu mână sigură 
ilusia spectatorilor. Iţi trebue un Rege, 
arunci pe umerii unui actor o mantie 
cusută cu codițe de iepure alb, êi pui o 
coroană pe cap şi un sceptru in mână, 
si ilusia este gata. Vreai un ministru, 
iai alt actor, €i coşi pe frac o stea de 
edcoratie in locul inimei si’] pui să facă 

“gesturi cam inţepenite. Se cer doftori, 
magistrați, academici, profesori (se in- 
telege: in comedii), iai câţi-va figu- 
ranti, le pui o perucă mare pe cap şi 
ochelari pe nas, ii imbraci in talare 
negre, in fracuri cusute cu verde sau 
in fracuri descusute, şi ţi-ai indeplinit 
scopul. 

Cu vremea, spun cei ce cunosc me- 
seria, regisorul ajunge a fi foarte pé- 
truns de insemnătatea lui şi crede, că 
el este causa de căpetenie pentru suc- 
cesul unei piese. Insuş cuprinsul şi 
spiritul piesei éi pare lucru de a doua 
mână, pentru densul or-ce dramă nu 
e de cât un balet. 

Regisorul este de ris cu această in- 
chipuire a lui. Dar când o parte mare 
a unei societăţi ar impărtăşi acest ri- 
dicul, şi âncă in intrebările cele mai 
reale ale vietei publice? 


Intreabă pe cineva de progresul cul- 
turei literare şi artistice la noi: iți va 
cită cifrele din Statistică, atâtea şcoli 

de „bele-arte“, atâtea conservatorii de 
musică, atâtea jurnale, atâtea „expo- 
sitii ale artiştilor in viaţă“ etc. Dar 
dacă este o ţară menită a duce con- 
clusiile odicinuite ale Statisticei ad ab- 
surdum, este a noastră. Mai toate a- 
cele cifre nu sunt interesante decat 
prin curagiul de a fi agezate in ru- 
bricele, unde le vedem, si noue zecimi 
din ,progresul“ nostru se intemeiaza 
pe delictul prevézut de art. 208 al co- 
dicelui penal, care pedepseste usurpa- 
rea de titluri ce nu se cuvin. Singura 
realitate in toate aceste o au tablele 
cu inscriptiile cele pompoase, pe care 
publicul are uneori naivitatea de a le 
lua in serios. 

De aci se explică starea cea haslie 
a opiniei publice in România. 

Pentru ce d. X. este invétat? Pen- 
tru că e profesor la Universitate.— O 
stare mai sănătoasă ar cere, ca acest 
domn să fie profesor la Universitate, 
numai fiindcă este invétat. Căci daca 
nu este invétat, atunci forma goală a 

infăţişerii sale publice nu’l inalfa, cil 
face mai antai de ris şi apoi primejdios. 

Pentru ce d. Y. este om politic? 
Fiindcă e redactorul a câtor-va coli de 
hârtie, ce se publică in intervaluri re- 
gulate. — O stare mai solidă ar cere, 
ca numai aceia să publice jurnale, care 
sunt oameni politici. 

Si aşa mai departe. 

Opinia, ce o vedem astfel predomi- 
nind in judecarea lucrurilor in fiinţă, o 
intilnim fireşte şi in privinţa lucruri- 
ior de inființat. Ne lipseşte activitatea, 
stientifica, cercetări originale in toate 
ramurile stintei sau nu există de loc, 
sau sunt prea puţine şi prea putin in- 
destulătoare. Dar indeplinirea acestei 
lipse nu se poate improvisă sau luă 
in intreprisă de comisii guvernamen- 
tale; din contră toate mijloacele, de 
care dispunem, trebuesc deocamdată 
concentrate la un invétamént mai ele- 
mentar; şcoale mai multe şi mai bune, 
profesori din ce in ce mai puţin ig- 
noranti, incetul cu incetul gustul stiiin- 

tei deşteptat in tinerime, şi apoi spe- 
ranta, că peste câteva generaţii va 
incepe şi o mică activitate stientifica 
originală in mijlocul nostru.—Nu aşa 
au gindit ,anteluptatorii“ noştri de 
progres grabnic, nationalistii zeloşi cu 
privilegiul exclusiv al focului patriotic: 
intr’o dimineaţă guvernul a decretat şi 
a promulgat in Monitorul Oficial cul- 
tura României prin Societatea Acade- 
mică din Bncuresti, a patentat 21 de 
invétati, impartiti in 8 catogorii: cate- 
goria istoricilor, categoria filologilor si 
categoria fisicilor. Dar cei mai multi 
membri ai acestui inalt Institut se tin 
de o a patra categorie, pe care poli- 
teta ne opreşte a o numi. 

„Nu avem activitate literară, şi, lu- 
cru caracteristic: romanuri şi novele 
nu se scriu de loc, toate se traduc. 
Chiar poesiele păreau a fi dispărut, A- 
lexandi era isolat, prosa in cea mai 
deplorabilă stare. Cu incetul se va 
schimba si aceasta; si mai ântâi ceva 
linişte politică, dacă ne o va ingădui 

soarta; apoi indreptare materială, cu 
aceasta — după câteva generaţii — şi des- 
teptarea gustului pentru produceri es- 
tetice. Vor veni atunci oameni, care 
să simtă puternic şi să'şi exprime fru- 
mos ceea ce au simţit, şi alţii, care 
să gindească bine şi să'şi exprime 
simplu ceea ce au gindit. — Nu aşa 
crede majoritatea publicului nostru; un 
representant al ei, intrun discurs ți- 
nut sub aplausele „Asociaţiunii Tran- 
silvane pentru cultura poporului ro- 
mân“ a cerut de urgenţă o istorie a 
literaturei române, Panteonul, in care 
să se venereze dejă eroii spiritului nos- 
tru, şi pe de altă parte, cu o incân- 
tătoare consonanté de idei, guvernul 
român a recunoscut gravitatea trebu- 
infei şi—pe când cele mai multe sate 
nu au de unde să invete a ceti şi a 
scrie—a deschis la Univesitate catedra 
de istoria literaturei române. 

Toţi cunoaştem importanţa teatrului 
pentru un popor, toţi ştim asemenea, 
că ne lipseşte acest eiement de cul- 

tură. Vom traduce dar dramele emi- 
nente din alte literaturi, vom incura- 
giă inceputurile noastre cele bune, dacă 
le avem, vom descuragiă pe cele rele 
si ne vom interesă, la timp oportun, 
a formă actori adevérati.... zeci şi zeci 
de ani vor trece inainte de a se pu- 
teă compune o singură trupă de ac- 
tori, care să merite acest nume.— Dar 
de la Pesta ne-a venit o provocare 
măreaţă, subscrisă de bărbaţi celebri, 
insufletita prin adunări numeroase, con- 
dusă de un comitet al naţiunii: este 
vorba de a stringe banii pentru ca 
mai ântâi de toate să zidim casele tea- 
trului. De aci incolo lucrurile vor merge 
repede şi bine: zidurile să le avem, 
dramele vor veni. 1) 


1) Familia din Pesta publică (1872) in contra ce- 
lor zise mai sus următoarea rectificare: 

„Irebue să protestăm in contra acestor sire 
din urmă. Nu esiste nici o provocare a comitetului 
pentru fond de teatru, prin care acesta ar fi făcut 
apel d'a contribui, ca mai nainte de toate să zidim 
casele teatrului. Ast-fel de provocare nici s'a pu- 
tut face, căci scopul societăţii este numai d'a crea 

In contrastul arătat pănă aci se cu- 
prinde cea mai lămurită explicare a 
direcţiei noué in osebire de cea veche. 
Direcţia veche a bărbaţilor noştri pu- 
blici este mai mult indreptată spre 
fermele din afară; direcţia, nouă şi jună 
caută mai ântâi de toate fundamentul 
din lăuntru, şi unde nu ’! are şi pănă 


un fond, „din care cu timpul să fie. posibil infiin- 
tarea unui teatru national român“. (§ 1. din Sta- 
tute). Va să zică, este vorba numai da aduna 
bani. Cum se va infiinţa apoi cu timpul acel tea- 
tru: forma-se-va ântâi un repertor şi o trupă de 
actori şi apoi zidise-va un teatru si unde? — sunt 
cestiuni, la care va respunde acea adunare gene- 
rală, care ($ 21) se va convoca anume spre acest 
scop atunci când vor fi bani“. 

Familia, in această rectificare, ne citează §§ 1 
şi 21 din statutele Societăţii constituite cu scop 
de a infiinţă „un fond pentru teatrul national ro- 
mân“. Dar critica noastră a avut in vedere idea 
incepétoare si a citat „provocarea“ Comitetului, 
adecă „apelul cătră publicul român“ făcut la Pesta 
in 7 Aprilie 1870 din partea d-lui „Preşedinte“ 
dr. Iosif Hodoş, a d-lui „Secretar“ Iosif Vulcanu 
şi a d-lor membri ai „Comitetului“ V. Babes, P. 
Mihalyi şi A. Mocioni. In acest apel se publică 
„programul preparativ la infiinţarea unui fond 
pentru teatru national român“ votat de „inteli- 
ginţa română din Buda-Pesta“ şi se zice intre altele: 

când âncă nu'l are, despretueste forma 
din afară ca neadevărată şi nedemnă. 

După această explicare introductivă 
ne vom incercă a urmări mai deaproape 
aspirările celei din urmă, şi fiindcă vor- 
bim aici de literarură prosaică, vom im- 
parti cercetarea noastra, dupa cele doué 
specii a le ei, in cercetarea stientifica şi 
in cea estetică sau cel putin stilistică. 





,Nu este aici vorba despre posibilitatea unei 
realizări grabnice, peutru care si alte naţiuni au 
avut trebuinţă de mai multi ani, ci scopul si in- 
tentiunea noastră este numai de a infiinta cu in- 
cetul un fond, din care mai târziu natiuuea să 
poată indlta un templu al Thaliei române“. 

Nedeprinşi cu metafore poetice in programe 
pentru stringere de bani, noi am crezut că ,tem- 
plul Thaliei române“, are să fie in adevăr un edi- 
ficiu pentru teatru. 

Dacă insă, precum ne observă Familia, acel templu 
nu vrea să zică numai decât un templu, ci poate 
insemnă şi un repertoriu şi o trupă de actori, şi 
dacă această interpretare este autentică (?), atunci, 
multumindu’i pentru observarea făcută, ne grabim 
a rectifică interpretarea noastră şi, păstrând cu 
toate aceste critica in intelesul ei propriu, schim- 
bam propositia citată in următorul mod: 

„Dar de la Pesta ne-a venit o provocare măreaţă, 
„Subscrisă de bărbaţi celebri, insufleţită prin adu- 

Reproduceri din chiar operile autorilor, 
precum le-am facut in studiul asupra 
poesiei, nu pot avea loc aici: intinderea 
lucrărilor prosaice se impotriveste la 
aceasta. Trebue să ne mărginim a cita 
numai titlul scrierilor si a scoate la 
iveală elementele comune, care le im- 
preunează in una şi aceeaş direcţie. 


„nări numeroase, condusă de un Comitet al na- 
„ţiunii: este vorba că mai ântâi de toate să alca- 
„tuim o societate, să'i alegem Comitete, să'i facem 
„statute şi se stringem banii pentru infiintarea 
„unui fond teatral. De aci incolo lucrurile vor 
„merge repede si bine: Societatea, Comitetul, Sta- 
„tutele, poate şi banii ii vom aveă, dramele vor 
„veni“, 

Căci ceea ce ne lipseşte mai ântâi de toate sunt 
dramele; aceste insă nu se infiinţează nici prin 
Comitete, nici prin statute, nici prin bani, şi cu 
teatrul din Ungaria are să se intimple in mic ceea 
ce s'a intimplat cu Societate Academică din Bu- 
curești in mai mare. Acolo era vorba să se inalte 
un „templu“ al Minevrei române: Zappa a dat 
banii, Guvernul a numit membrii, Universitatea a 
dat localul — lipseşte numai Minerva. 

Dar ce e de făcut! Aga sunt zeițele antice, 
cam toate capritioase; şi dintre toate, cele mai 
caprițioase se zice că sunt tocmai Minerva si 
Thalia. 

La această notă, scrisă in 1874, e interesantă 

A 


Ca, representanti ai direcţiei noue in 
privinţa ştienţifică privim pe dd. A. 
Odobescu (Cercetări archeologice, diser- 
taţii publicate in Revista Română, 1861 : 
despre cântecele poporane, poeţii Vă- 
căreşti, satira romană, etc.), Strat (E- 
conomia politică, 1870), Slavici, Burla, 


să adăogăm astăzi o instiintare despre soarta a- 
celui „fond de teatru“, după vr’o 16 ani. In Tri- 
buna de la 7 Sept. 1889 găsim următoarea cores- 
pondenţă din Banat: 

„Societatea pentru adunarea unui fond, din care 
ar fi să construim şi să intretinem un teatru ro- 
mânesc dincoace de Carpaţi, işi ţine in fiecare an 
regulat adunarea generală. Resultatul este când 
mai bun, când mai slab, după imprejurări. De mai 
multi ani incoace, primirea ce se face societăţii 
nu se prea poate numi din cele mai insufletite. 
Toată reuşita adunărilor generale se mărginește 
la partea aşa numită socială: banchet, bal, câte 
o productiune teatrală, escursiuni etc. 

„Să o spunem curat in public ceeace mereu ni-o 
spunem unul altuia: Nu ne putem insufleţi pentru o 
idee, care deocamdată ni se pare nerealisabild. 

„Astăzi, când avem atâtea neajunsuri de inlatu- 
rat, atâtea institutiuni de folos practic urgent de 
intretinut şi de creat, mi se pare o greşală econo- 
mică, o idee eronată, ca se aducem jertfe mate- 

Xenopol, P. P. Carp, Vârgolici, Panu, 
Lambrior, T. Rosetti (scrierile acestor 
din urmă publicate in Convorbiri). 
Caracterizarea acestor autori să o 
incepem insă cu o reservă, fără de care 
observările noastre ar păreă exagerate. 
Nici una din scrierile sus citate, pri- 
vite din punctul de vedere al ştiinţei 
generale, nueste de vre o insemnătate 
extraordinară: nici o creaţie nouă, nici 
o suflare de acea puternică originalitate, 


riale pentru o institutiune — in sine foarte mă- 
reaţă —, dar de care âncă multi ani putem si 
trebue să ne lipsim. 

„Fiindcă nu se poate, ca publicului mereu să-'i 
ceri, fara a-i da or cât de putin in schimb, mai 
anii trecuţi s'a hotărît a se da din venitul capita. 
lului un premiu pentru vre-o piesă teatrală sau a 
se premia cutare societate de diletanti. Eată o idee 
practică, potrivită de a mai incălzi inimile pentru 
fondul teatral. Dar la idee a rămas. In public n'a 
mai transpirat nimic despre realisare. Noi aşa ştim 
că statutele sunt astfel de nenorocit compuse, că 
nu permit nici cea mai mică abatere de la marea 
idee de a zidi un teatru. Ast-fel nu ne rămâne de 
cât in fie-care an a da, mereu a da si a trimite 
paralele acolo, „de unde nu este intoarcerea“. 

Cum remâne cu vechia rectificare a „Familiei“? 

care de pe inălţimea culturei secolului 
impreunează elementele date spre o 
nouă combinare sau află in intuiţie 


primitivă un adevăr pănă atunci ne- 
pătruns de intelegerea omenească; ni- 
mic din toate aceste nu se află in 
scrierile române de păn'acum, şi nici 
nu se poate află deocamdată. Căci o 
desvoltare aşa de inaltă, a lucrării ştien- 
tifice presupune alte pături de cultură 
din trecut, prin care să i se fi format 
pămentul roditor pentru hrana şi cres- 
terea ei. 

DD. Odobescu, Lambrior, Strat şi 
ceilaţi sunt dar representati ai litera- 
turei noastre stientifice numai in mar- 
ginile restrinse, in care o asemenea 
activitate a fost cu putinţă pe treapta 
de cultură, pe care ne aflăm. Dar in 
aceste margini scrierile lor, in deose- 
bire de celelate analoage din literatura 
noastră, se razimă pe fundamente so- 
lide şi sunt insemnate prin două insu- 
şiri bune ale autorilor: cunoştinţa ce 
o au despre starea ştiinţei de astăzi in 

privinţa materiei de care se ocupă, şi 
sinceritatea, cu care spun resultatul 
cercetărilor lor. 

Căci la noi, care suntem vecini cu 
o cultură superioară, or ce intrebare 
de ştiinţă este mai ântâi de toate o 
intrebare de conştiinţă, şi conştiinţa 
ne impune aici două datorii: ântâi, să 
studiem materia, despre care scriem, 
intratât incât nici unul din princi- 
piile fundamentale, la care a ajuns, Eu- 
ropa cultă, să nu ne fi rămas as- 
cuns, aşa dar să ne aflăm la nivelul 
culturei in acea privinţă sau, cu 0 ex- 
presie franceză, să fim în curentul ei. 
Cetiţi disertatia d-lui Odobescu despre 
cântecele poporane, sau articolele filo- 
logice ale d-lui Burla, sau criticele d-lui 
Carp, etc., indată veţi simţi siguranţa 
fundamentului, pe care autorul işi ri- 
dică clădirea sa fie cât de mică, şi 
folosul ce'l puteţi trage din cetirea u- 
nei lucrări, care resumă in sine re- 
sultatul progresului ştiinţei in acea 
materie. Şi acest folos este mare chiar 

atunci, când opinia autorului este gre- 
sită; căci şi in acest cas ea are lingă 
“sine propriul séu corectiv, arătând is- 
voarele de unde a provenit. 

A doua datorie de conştiinţa este: să 
avem destulă iubire de adevăr pentru 
a spune cu sinceritate ceea ce am a- 
flat, in bine sau in réu. Introducerea 
d-lui Strat la Economia politică, stu- 
diul d-lui Slavici asupza Maghiarilor, 
al d-lui T. Rosetti in contra lipsei noas- 
tre de progres real, criticele d-lui Panu 
in contra părţilor fantastice din Isto- 
ria de altminteri interesantă a d-lui 
Hăsdeu, etc., ne dau asemenea exem 
ple de sinceritate şi nepărtinire şi ne 
fac impresia mulţămitoare a unei fapte 
oneste şi bărbătești. 

Cele doué insuşiri, despre care vor- 
birăm acum, se găsesc in mii de cărţi 
germane, englezeşti şi franceze, sunt 
chiar regula autorilor stientifici in ţe- 
rile Europei culte. La noi insă sunt 
excepţie, şi o excepţie aşa de rară, 
incât ele singure au fost in stare- a 

marcă o adevărată direcţie nouă, in 
opositie cu cea obicinuită pănă acum. 
Meritul autorilor de care ne ocupăm, 
este dar cu atât mai mare, cu cât ei 
işi păstrează acele insuşiri neapărate 
in mijlocul unei vieţi publice, in care 
cel d'intâi titlu pentru pretenţii ne- 
mésurate pare a fi lipsa de cunoştinţă 
de causă si cea d'intâi misiune amă- 
girea opiniei publice. 

Această calificare a vietei noastre 
de pănă acum nu este exagerată, toţi 
cei cu experienţă şi cu bună credinţă 
o recunosc, şi dacă in rîndurile urmă- 
toare ne incercăm a mai aduce un şir 
de dovezi pentru a o intări, o facem 
din increderea, că prin chiar aceasta 
se va intelege cu atât mai lămurit, in 
ce consistă insemnătatea direcţiei celei 
nouă, ca una ce sa produs mai antai 
din trebuinta instinctivă de a ne scăpa 
de pe povirnişul, pe carene-au lăsat an- 
teluptătorii cei vechi. 

Tinerimea de astăzi, de la care a- 
ternă indreptarea in viitor, trebue să 

ințeleagă odată, unde este adevărul si 
unde este eroarea in această luptă de 
idei; inaintea ei trebue dar susţinut şi 
terminat acel proces de curăţire; ina- 
intea ei trebue dovedită acusarea ce 
am adus-o in contra celor mai mulţi 
din publiciştii noştri literari şi ştien- 
tificl, acusarea lipsei de conştiinţă atât 
in privirea cunostintei de causă, cât 
şi in privirea voinţei de a spune ade- 
vărul in chestiile de care se ocupă. 
Vom reveni dar la dovedirea acusării 
printr'un nou şir de exemple, care in 
impreunarea lor sperăm că vor face 
o impresie destul de adincă asupra 
ori cării inteligente ne stricate. 
Incepem cu acele grade de neştiinţă, 
care prin mărimea lor faţă cu datoria 
positiei şi cu pretenţia autorului con- 
stitue o adevărată lipsă de conştiinţă. 
Nu vom vorbi de acel inalt funcţionar 
al ministerului instrucţiunii publice, 
care propunea reforma metoadelor in- 
vețămentului primar şi care, auzind de 
la noi numele de Pestalozzi, ne intrebă 

cine este? Nici de acel director de gim- 
nasiu, care la provorarea ministerului 
de a face o programă pentru invăţă- 
mentul clasic, adună din cataloage nume 
de autori latini şi propunea prin adresă 
oficială lectura poemei lui Ovid Ars 
amandi pentru clasa a V-a gimna- 
sială. Vom cită numai exemple, a căror 
controlare să fie destul de uşoară pen- 
tru a se putea face de or cine va voi- 

Cel d’intai exemplu il găsim earăş 
in Societatea Academică din Bucureşti. !). 


1) Cetitorul nu ne va lua in nume de reu, dacă 
ne ocupăm aşa des de acest Institut: căci majo- 
ritatea membrilor sei se compune tocmai din an- 
teluptătorii cei mai recunoscuţi ai noştri, iar ran- 
gul ce’) ocupă in ochii mulţimii, a atras atenţia 
publicului asupra lucrărilor lui, şi astfel critica 
noastră indreptându-se in contra unui obiect mai 
cunoscut, oarecum in contra unui model de cris- 
talizare neregulată, va cuprinde mai sigur in sine 
elementele pentru judecarea chestiei. In fine să 
nu uităm, că Gazeta Transilvaniei (6 Aug. 1869) 
aşteaptă de la Societatea Academică „cu mare 
sete urzirea grandetei romane antice“. 

Această academie a ştiinţelor, pe 
lingă alte misii, se crede mai ântâi de 
toate menită a stabili şi promulgă re- 
gulele pentru limba şi scrierea română 
si a susţine unitatea naţională in a- 
ceastă privinţă. După opinia noastră, 
acea incredere este esenţial ilusorie. 
Dar să zicem că este intemeiată. Ce 
fac atunci membrii academiei pentru a 
corespunde misiei ce inşii şi-o atribuesc? 
— Întrebările limbistice şi ortografice 
se hotăresc in acel areopag al ştiinţei 
prin votare: se ridică mâna pentru sau 
contra unei propuneri, şi majoritatea 
părerilor hotărește. E dar lucru firesc 
să, ne intrebăm, dacă majoritatea e com- 
petentă pentru această hotărire. Toţi 
membrii votanti ai Academiei s'au pus 
oare să studieze limbistica? Sunt „in cu- 
rentul“ ideilor europene in această pri- 
vinţă? Bopp, Dietz, Renan, Max Mul- 
ler, etc., le sunt familiari? Pentru cei 
ce cunosc membrii şi lucrările Socie- 
tatii Academice, respunsul este nein- 
'doios. O minoritate de specialişti se 

află acolo, marea majoritate votează 
fără a'şi da osteneala ca să'şi dobin- 
dească ştiinţa, trebuincioasă pentru vo- 
tul ce’] dau şi pentru locul ce'l ocupă. 

Chiemarea naturală a acestei Aca- 
demii eră de a adună tesaurul limbei 
române aşa cum a vorbit-o şi cum o 
vorbeşte poporul in toate provinciile 
locuite de Români — lucrare foarte in- 
semnată, pentru care numirea mem- 
brilor din deosebite teri era nemerită 
şi pe care membrii inşii, cu bună ple- 
care şi silinţă, ar fi putut-o indeplini. 
In locul acestei simple lucrări de cule- 
gere credincioasă, academicii şi-au a- 
rogat autoritatea de a pronunţă, cum 
ar trebui să fie limbaşi scrierea 'şi au 
inceput a tortură ortografia şi cuven- 
tarea, dând sentinţe in privinţa fone- 
tismului şi a etimologismului, in pri- 
vinta „corupţiunii eufonice“ şi radica- 
lismului in derivare. Dar dacă majori- 
tatea membrilor Academiei erau in 
stare a face serviciul modest insă foarte 
important al unor culegători de: cu- 

vinte, le lipseşte or ce competenţă de 
a se pronunţă in materii controver- 
sate ale ştiinţei filologice şi de a pres- 
crie naţiunii lor, cum să vorbească şi 
cum să scrie, şi dacă totus in aseme- 
nea chestii işi ridică mânele pentru 
da sau nu, dovedesc lipsă de conşti- 
inta. Ce să ne mirăm de cei obscuri, 
când insuş d. Cipariu, de altminteri 
un representant eminent al etimolo- 
gismului intre Români, respunzând in 
Archwul séu filologic la nişte objectii 
limbistice ce'i făcusem in academie, a- 
firmă că nu cunoaşte scrierile limbis- 
tice ale lui Max Miller şi după atâta 
timp nu căutase âncă a le cunoaste. 
Dacă d. Cipariu, eacă tot ce putem 
respunde la aceasta, nu cunoaşte pe 
Max Miller, paguba nu este a lui Max 
Muller. 

Un alt academic, d. Bariț, vorbind 
in Transilvania (15 Aprilie 1872) des- 
pre dicţionarul şi glosarul Societăţii 
Academice Române, adaogă căte-va 
observări la adresa Columnei lui Tra- 

ian şi a Convorbirilor. Extragem pe 
cele din urmă: i 


Oamenii serioşi n'au aflat demne de atentiunea 
lor criticele eşite in Iaşi, care presupun că filologii 
români, dacâ voiesc a studia, vorbi şi scrie bine 
limba românească, au se invete mai ântâi toate 
limbele Asiei, antice şi moderne, să călătorească 
pănă pe sub muntele Himalaya precum fac unii 
literati maghiari, in interesul limbei lor, şi numai 
după aceea să se apuce de gramatică şi de dictio- 
nar. Limba elină are expresiunea Morosophos, care 
in limba noatră şi in alte limbi mai mult anali- 
tice decât slntetice nu se poate traduce cu o sin- 
gură expresiune. Nu ar fi vre un lucru plăcut 
când unii literati de ai noştri ar da românilor 
ocasiune de a se folosi de această expresiune in 
limba lor. Acela care voeşte să critice cu bun re- 
sultat pentru limba şi literatura noastră, trebue 
să lase ori ce jucărie la o parte, să se şi ferească 
de ori ce pedanteriă. 


Această critică pare a fi indreptată 
in contra articolelor d-lui Burla, care, 
arătând erorile filologice ale d-lui Ci- 
pariu, dovedeşte prin chiar acest e- 
xemplu importanţa neapărată a stu- 
diului sanscrit pentru filologia modernă. 
Acum ce vrea d. Bariş? D-sa găseşte 
nemerit ca filologii, care vor să studieze 

limba lor, să nu invete limba sanscrită? 
$i găseşte lucru de ris, când d. Burla 
pretinde că după starea ştiinţei limbis- 
tice de astăzi aflarea legilor variaţiei, 
analogiei şi eufoniei unei limbi este cu 
neputinţă fără studiul filologiei com- 
parate? Dar d. Barit pe ce studii se 
intemeiază pentru a sustinea aceasta 
in contra d-lui Burla? De unde işi 
scoate autoritatea de a negă valoarea 
neapărată a studiului sanscrit? In Eu- 
ropa cultă de astăzi nu există un sin- 
gur filolog, care să indrăsnească. a se 
numi ast-fel şi a se ocupă de legile 
vre unei limbi, când nu posede acel 
studiu comparativ ; şi opositia ce d. a- 
cademic o face in contra filologiei san- 
scrite, este o dovadă mai mult... pen- 
tru ceea ce voim să dovedim cu aceste 
exemple. 

Dar să cităm un alt cas dintr'o sferă, 
cu totul deosebită. Este obicei cunos- 
cut al guvernelor noastre de a se o- 
cupă de lucrări de prisos, neingrijind pe 
cele trebuincioase. Nu ne vom miră 

dar, vézénd gi pe âctuala administra: 
tie a instrucţiunii publice bintuité de 
grijile ortografiei şi limbei române, care 
nu sunt de competenţa ei. Dar ce este 
de mirat, e modul cum a incercat să 
se uşureze de aceste griji. Uitând, că . 
Societatea Academică a publicat odată 
regulele ortografice ale limbei, sau ne- 
voind a le tinea in samă, consiliui per- 
manent al instr. publice cu ministrul 
in frunte publică un nou regulament 
pentru indreptarea limbei, şi scrierii ro- 
mâne. Acest act literar este născut in 
şedinţa consiliului din 28 Octomvrie 
1871 şi se caracterisează in ortogra- 
fia şi spiritul lui prin următoarea ci- 
tatie : 

Avénd in vedere diversitatea orthographielor que 
se observă in limba scrisă şi typărită inquaét nu 
numai fie-quare carte, ci şi fie-quare individ 'şi are 
ortographia sa particulară; 

Considerând greutatea que intimpină din aquésta 
confusiune, atât scolari quât şi chiar publicul ma- 
turu, neavând o regulă de quare să se ţină; 

Consiliulu permaninte, sub presedinta d-lui Mi- 


nistru al cultelor şi instrucţiunii publice, in dorința 
de a face să dispară aquésta anarâhie orthogra- 

phică şi ajjunge la o uniformitate în moduiii dea 
scrie şi a ceti etc. etc., decide: 


MODIFICAREA UNORU FORME ALE 
DICERILOR 


Substantivele derivate de a treia declinatiune 
latine, faci nominativuli. in limba română qua 
ablativulu in cea latină, precum: professore, revi- 
sore, pontifice, carnifice, ş. C. l. 

Adiectivele participiale, derivate de la a 2-a şi 
a 3-a conjugare latină, facu după regula precedinte, 
nominativulu qua ablativulu latini; dar după ana- 
logie se scriu şi se pronunţă inte prequum: pre- 
sinte, absinte, putinte, existinte, dependinte, descen- 
dinte, 5. c. 1. Asemenea se scriu si se pronunţă şi 
substantivele formate din acele adiective partici- 
piale, prequm: presinţă, absinid, existintd, ş. c. |. 
Aceste regule orthographice se vor introduce in 
scodle in mod obligatoriu, atâtin cărţile didactice 
şi in ocupatiunile scripturistice ale scolarilor, quăt 
Si in corespondinta corpului didacticu cu autorită- 
tile instrucţiunii publice şi vor servi de normă 
generală. 


Pretentia regulamentului este dar 
de a hotări intrebările controversate 
ale limbei şi ortografiei române pecale 
administrativă, şi de a impune hotă- 
rirea sa tuturor scolarilor şi profeso- 
rilor filologi, a căror chiemare este in 

parte de a ăusţineă tocmai acea con- 
troversă ştienţifică. Subscrişi sunt mi- 
nistrul Chr. Tell, membrii consiliului 
A. Orescu, Aron Florian, G. Zalomit, 
A. Marin şi D. Petrescu. Cine sunt a- 
ceşti domni? D. Christache Tell e ge- 
neral, d. Orescu architect, d. Aaron 
istoric, d. Zalomit profesor de filosofie 
(pentru a nu zice filosof), d. Marin fi- 
sic şi d. Petrescu matematic. Nici unul 
din dumnealor nu este limbist. Dar a- 
tunci de unde işi aroagă dreptul de a 
impune opiniile d-lor nemistuite asu- 
pra scrierii şi limbei ca regule obliga- 
torii scoalelor române? Cum genera- 
lul Tell, arhitectul Orescu, fisicul Ma- 
rin, şi ceilalţi vor să ordoane filologi- 
lor Laurianu, Maxim, Circa, Burla, 
Lambrior, etc. profesori specialişti in a- 
această materie, ca să şi părăsească, 
scrierea lor de pănacum si să pri- 
mească pe aceea a consiliului perma- 
nent? Nemţii au un proverb de bat- 
jocură: Cui i-a dat Dumnezeu un post, 
i-a dat şi mintea, trebuincioasă pentru 

el. Nu cumva domnii dela consiliu au 
luat acest proverb in serios? 

Trecem acum la o altă ordine de 
idei. A nu cunoaşte lucrul, de care 
vorbeşti, este un grad mic de greşală 
in comparare cu deprinderea, de a as- 
cunde adevărul, de a respândi cu in- 
tentie stiri false şi de a nu le recti- 
fica nici odată. Acesta insă este vi- 
tiul caracteristic al publicităţii, in spe- 
cial al jurnalisticei române, şi de a- 
ceea presa noastră cu cele mai rare 
excepţii, de sitoti „anteluptătorii“ con- 
tribuesc la conducerea ei, a ajuns aşi 
pierde din valoare şi a devenit un o- 
biect de desgust pentru mulţi oameni 
cu minte. 

Un exemplu destul de tare, şi cu el 
incepem dovedirea acusării, este stri- 
gătul de ,cosmopolitism!“ prin care de 
câţiva ani incoace presa română, nu 
cea de rind, s'a obicinuit a combate 
juna direcţie din laşi. Atacul sa in- 
cercat ântâi intr'un discurs solemn ros- 
tit la 1869 in Societatea Academică 

din Bucuresti de către d. Bariț, care 
cu claritatea şi mai ales sinceritatea 
limbagiului, pentru care este renumit, 
sa pronunţat in contra direcţiei noas- 
tre „cosmopolite“. D. Misail, par nobile 
fratrum, l-a secundat indată pe calea. 
jurnalistică, aplicându-ne cu acea o- 
casie toată eleganța stilului d-sale. 
De aci incolo Columna lui Traian, 
Trompeta Carpaţilor, Federatiunea, U- 
niunea liberală, Revista contimporand, 
etc., s'au grăbit care de care a'şi pune 
cunoscuta gingăşie şi bună cuviinţă 
a limbagiului d-lor in serviciul sfin- 
tei cruciade in contra cosmopolitismu- 
lui, pe care jurnalul Prahova il numeşte 
in ultimul rind o „immondicitate“. 
Foarte bine! Pécat numai că tot 
strigătul acesta e o mistificare a opi- 
niei publice. Adevărul este, că poate in 
România intreagă, dar de sigur cel puţin 
in Junimea din laşi, nu există cosmo- 
politism, dacă sub acesta se intelege fru- 
moasa utopie de a căută fericirea ome- 
nirii intr'o constituire comună a ei cu ne- 

garea individualitatii nationale '). Nici 
un singur articol din Convorbirile literare 
in genere, nici o singură propositie scrisă 
sau pronunţată de mine in deosebi nu 
susţine cosmopolitismul; atât eu cât şi 
ceilalţi membri ai Junimii din Iasi suntem 
partizani ai ideii naţionalităţii şi ne-am 
pronunţat totdeauna in acest inteles. 

Eacă o declarare foarte lămurită, pe 
care o dovedim indată. 

Incepând istoriceşte, prima atingere 
a acestei intrebări din partea vre u- 
nuia din noi s'a făcut in 1874, in una 
din prelectiunile publice populare cele 
ţinem in sala Universităţii din Iaşi. 
(Vezi Convorbirile de la 1 Martie 1867) 
Erà prelecţia a zecea din acel an, 
ţinută de mine asupra temei indivi- 
dualitatea poporului şi cosmopolitismul. 


1) Si in acest inteles s'a facut critica in contra 
noastră, după cum probează următoarele cuvinte 
delicate in suscitatul discurs al d-lui Bariț: „in 
zilele noastre a inceput a se formă o şcoală aşa 
numită a cosmopolitilor care'şi bat joc de idea 
nationalitatii, pe care nici că o pricep de loc“. 
(Analile Societ. Acad. Rom. II, pag. 65). 


PNI 

Tinta acestei prelegeri fusese de a ne 
pronunţă pentru individualitate şi in 
contra cosmopolitismului. 

In anul 1866, avénd trebuinta pen- 
tru lucrările Societăţii Junimea dea ne 
lămuri asupra ortografiei române, am 
scris şi publicat studiul despre scrie- 
rea limber române. Cuvintele puse in 
fruntea, acestei cărţi sunt următoarele : 


Secolul XIX se va nun in Istorie cu drept cu- 
vânt. secolul naționalităților. In el s'a lămurit gi se 
realizează idea, că popoarele sunt chiemate a se 
consolidă in cercuri etnografice, specializându'şi 
fie-care misiunea istorică după propria sa natura. 

Noi suntem de viţă latină — eacă punctul de ple- 
care al civilisatiunii noastre, eacă adevărul ce este 
menit a deveni cel mai important in zioa, in care 
pentru toate sferele desvoltării noastre vom şti a'i 
trage consecințele practice. 


In Convorbirile din 15 Iulie 1868 
publică d. Xenopol disertatia sa des- 
pre cultura naţională, care incepe cu 
cuvintele: 


Trebue bine să ne insemnăm noi Românii, că 
or ce progres pe calea civilisatiunii nu are pentru 

noi o adevărată valoare, decât intru cât reflectează 
asupra nationalitatii noastre. Cosmopolitismul nu 
e pentru noi. 


In fine tot in Convorbiri au apărut 
articolele noastre in contra germani- 
zării limbei române din partea jurna- 
lelor de peste Carpati,care se incheie 
cu următoarele cuvinte: 


Terminăm aceste observări asupra germanisme- 
lor, provocând juna generatiune de autori români 
din Austria să părăsească directiunea urmată pănă 
acum de jurnalele lor. In mijlocul luptelor de na- 
tionalitate, ce in imperiul austriac se agită mai 
mult decât or unde, compatrioţii noştri de peste 
Carpaţi au indoita datorie de a păstra cu scum- 
pătate spiritul distinctiv al limbei materne şi de 
a nu’) falsifică cu elemente străine. Căci o causă 
naţională apărată cu o limbă stricată este pe te- 
remul literar o causă pierdută. 


Tomcai această apărare a elemen- 
tului naţional in limbă in contra ger- 
manizării d-lor Barit, Babeş, Roman, 
Vulcan, etc., a fost punctul de plecare 
al polemicei intre noi, şi dd. Barit si 
Vulcan, declarând de bagatele germa- 
nizările d-lor, au inceput, printr’o stra- 

tagemă.de mult cunoscută, să strige in 
contra anti-nationalismului nostru. 

Ne-am oprit poate prea mult la con- 
statarea acestui fapt. Dar fiindcă s'a 
făcut atâta vorbă deşartă despre el in 
jurnalistica română (numai din lunele 
Junie, Iulie şi August 1871 avem ina- 
inte-ne 86 numere de jurnale române 
pline de insulte la adresa noastră ca pre- 
tinşi cosmopoliţi), ne-am crezut odată 
datori a restabili adevărul faptelor in 
mijlocul falşificării, cu care jurnalisti- 
cei noastre êi place să 'şi ingâne 
publicul. 

Este dar dovedit, că Societatea Ju- 
mmea din laşi nu e cosmopolită, că 
in Convorbirile literare s'a, sustinul tot- 
dea-una naționalismul de către fie care 
din noi, dar—ce e drept—nu ca pre- 
text pentru a ascunde sub drapelul lui 
şi sub strigătul lui „Ştefan cel Mare“ 
şi „Mihai Viteazu“ toate miseriile şi 
cruditatile celor nechiemati si nealesi, 
ci ca punct de pornire pentru o des- 
voltare mai energică şi mai conştien- 

ţioasă a activităţii literare, şi ştiinţifice 
in mijlocul poporului român. 

Dar dacă este aşa, atunci cum re- 
mâne cu acusările d-lor Bariț, Boliac, 
Misail şi celorlalţi in contra cosmopo- 
lismului nostru? Răspunsul la această 
intrebare il lăsăm in sama cetitorilor 
nepărtinitori. 

Pentru a termină, să cităm un ultim 
exemplu mai nou. Cu prilejul desbaterii 
unui budget al instrucţiunii publice, in 
Iunie al anului 1871, autorul acestei 
cărţi impreună cu alti deputaţi am pro- 
pus in camera României a se schimbă 
două catedre politice de la Universi- 
tatea din laşi cu două alte catedre, 
pe care le credeam mai importante, a se 
inlocui adecă dreptul constituţional şi e- 
conomia, politică prin istoria naţională şi 
limba română. De eră intemeiată sau nu 
propunerea, nu examinăm aici. Dar ceea 
ce trebue să examinăm, este modul, cum 
a fost discutată in jurnalistica noastră. 

Românul a inceput corul prin a zice 
că am făcut propunerea in inţeiegere 

cu d. Radovitz, consul general al Pru- 
siei! Aceasta eră un neadevér si o ne- 
cuviinţă, dealtminteri şi un non-sens. 
Au urmat apoi Telegraful, Trompeta, 
Uniunea liberală. 

Federaţiunea, relatând cele petrecute 
in Cameră, spune in No. ei din 11 
Julie 1871: 


Titu Maiorescu calomniază gintea română, nu- 
mind-o necultă, necapabilă de pe indltimea tribu- 
nei, in parlamentul român. — Eată programa Came- 
rei presente: 

1. Stirpirea a tot ce este românesc, 2. Inlocui- 
rea Românilor prin străini şi evrei.—Si ministerul? 
Ministerul a promis, că va lucră intocmai după 
programa lui Maiorescu. 


Toate aceste ziceri ale Federaţiunu 
sunt neadevérate, din cuvént in cu- 
vênt. Monitorul oficial, unde stau re- 
produse discursurile din camera, 0 a- 
testa. Aceleaşi neadevéruri, cu plân- 
geri duioase asupra cinismului gi cos- 
mopolitismului nostru, le cuprinde si 
articolul Albina din 18 Iulie 1871. Că 
şi d. Babeş sa putut alunecă pe a- 

ceastă cale, am inteles la inceput. D-sa 
se va fi luat după confrații d-sale in jur- 
nalistică, şi fiindcă acestia, spuneau nea- 
devéruri cu voie, d-sa le va fi spus fără 
voie. Dar după ce au apărut discuţiile 
budgetare in Monitor ? Dar după ce s'au 
reprodus intr'un suplement al Curterului 
anume propunerile şi cuvintele subscri- 
sului şi i s'au trimis şi d-sale? De ce a tăcut 
Albina şi nu şi-a rectificat neadevérul? 

Intelegem foarte bine, ca cine-va să 
tacă asupra cuvintelor noastre, dar 
dacă le ia in băgare de samă şi vor- 
beşte asupra lor, atunci, nu face bine, 
când spune neadevéruri. 

Nu face bine nici pentru demni- 
tatea sa, nici pentru scopul, ce in acel 
moment éi poate păreă folositor, adecă 
de a ne discredită pe noi. 

Calomniez, il en reste toujours quel- 
que chose poate să fie un proverb a- 
devérat in relaţiile personale. Aceasta 
nu o ştim şi ne este indiferent. Ceea 
ce ştim insă este, că in privinţa vie- 
tei publice proverbul e foarte greşit. 

Şi dovada ne o dă tocmai resultatul 
atacurilor făcute pe acea bază de cea 
mai mare parte a jurnalisticei române 
in contra Junimiştilor; Sutele de jur- 
nale, care au vorbit in contra noas- 
tra, au susţinut mai ântâi neintrerupta 
atenţia publicului asupră-ne. Marea ma- 
joritate a cetitorilor in primul moment 
a trebuit—ce e drept—să remână sub 
impresia neadevérurilor cuprinse in a- 
cele jurnale. Dar fiindcă cel putin a- 
tenţia . era deşteptată in privinţa noas- 
tră, a fost cu neputinţă, ca această 
ascultare unilaterală să ţină mult timp. 
Audiatur et altera pars e o regulă prea 
naturală a dreptăţii, incât să poată 
remanea totdeauna neaplicată. 

Cei dintâi, care au simţit trebuinta 
de a ceti inainte de a osindi, au fost 
de sigur cei mai drepţi şi cei mai cu- 
minte dintre adversarii noştri. Ce im- 
presie insă a putut produce asupra unui 
om drept şi cuminte descoperirea, tesétu- 
rei de nestiinta şi neadevér, cu care jurna- 
liştii au crezut că e bine să ne intimpine, 

aceasta şi-o poate inchipui or cine: 
neincrederea in contra celor ce i-au a- 
măgit pănă acum, şi interesul de a 
urmări mai de aproape o direcţie, in 
contra căreia nu s'au intrebuintat anca 
armele adevărului. Pe cât insă este de 
sigur, că un om cu minte face mai 
mult decât o sută de mărginiţi, pe 
atât este de sigur, că indată ce din 
Mijlocul unui public este ciştigată o- 
pinia celor cu judecată neatirnată, şi 
ceilalţi din public vor urmă in curénd 
ca unii ce sunt deprinşi a se lua dupa 
judecata, altora. 

Și iată cum se explică neapărata res- 
pândire a teorielor foarte combătute, dar 
réu combătute. Căci nu ceea ce spun alţii 
despre scrierile noastre, ci numai ceea 
ce este cuprins in chiar aceste scrieri, 
poate hotări despre soarta lor. Soarta 
lor este astăzi de a fi mult mai r&s- 
pândite decât la inceput, şi va fi mai 
greu acum, decât a fost inainte, de 
a lati atâtea neadevéruri asupră-ne. 

Dacă dar, in rindurile de mai sus, 

am deplâns lipsa de iubire de adevăr 
in majoritatea publiciştilor noştri, nu 
a fost din teamă, că invectivele lor vor 
fi putut remâneă puternice in potriva 
noastră : căci asemenea săgeți se intorc 
totdeauna in contra celui ce le-a slobozit. 
Causa deplângerii este alta. Este sim- 
tirea insemnătăţii, ce o are critica in 
or ce manifestare a vietei publice, si 
părerea, de réu, că juna noastră direc- 
tie a fost lipsită de un asemenea con- 
trol, fie cât de aspru, numai să fl fost 
adevărat. O mie de insulte şi de calomnii 
am primit, dar o mie de insulte nu 
fac âncă o singură critică, şi o sin- 
gură critică âncă nu am primit. 
Bărbaţii, pe care din copilărie eram 
obicinuiti a'i admiră in fruntea mis- 
cării noastre nationale, in loc de a fi 
venit, in experienţa şi maturitatea ce 
o aveau, să lumineze şi să modereze 
cu bună-voinţă aspirările cele noue, 
par a fi privit viaţa publică a popo- 
rului român ca o stăpânire exclusivă 
a lor, şi astfel, uitându'şi demnitatea 

virstei, au inceput a se purtă in con- 
tră-ne in modul dovedit mai sus din 
atâtea exemple neplăcute. 

Din vina lor, viaţa noastră publică 
a ajuns astăzi intr’atat, incât desilu- 
sionarea a devenit semnul de recunoas- 
tere pentru oamenii de bună credinţă. 
Din vina lor, junimea este osindită a’si 
căută singură calea viitorului: in com- 
binare nefirească, ea trebue să impre- 
une energia vîrstei sale cu prudenta 
altei virste şi, bătrâna inaintea vremii, 
să ia asupră'şi sarcina indoită, ce un 
timp mai fericit o imparte intre deo- 
sebite generaţii. 

Ne lipseşte inşoţirea celor bătrâni 
intru căutarea adevărului, ne lipseşte 
controlul experienței şi critica oame- 
nilor mai maturi. 

Cine insă fără critică poate păşi cu 
siguranţă ? Si de când lipsa de com- 
batere leală nu ar fi fost primejdioasă? 
Curat iti este focul, ce’) aduci pe altar; 
va fi ins& curată şi flacăra — aceasta 
numai urma o poate alege, urma, pe 

care o aştepţi, lucrând deocamdată cu 
inima impărţită intre incredere şi in- 
doiala. 


B 


Intre cei de mai nainte insé a fost 
o excepţie; a fost un bărbat, a cărui 
inimă remăsese destul de tânără pen- 
tru a continuă impreună cu juna ge- 
neratie lucrarea comună: Vasilie Ale- 
xandri. Si tocmai exemplul lui dove- 
deste, cât bine poate aduce impreunarea 
autorităţii mature cu aspirările tinerimii. 

Vasilie Alexandri, prin scrieri şi sfă- 
tuiri orale, ne-a intărit in tendenta de 
a ne emancipă limba din pedantismul 
filologilor şi de a o primi aşa cum iese 
ca un isvor limpede din mintea po- 
porului. El a dat susţinerii noastre 
teoretice sprijinul renumelui său lite- 
rar, si dacă incercările de indreptare 
limbistic& vor isbuti, o mare parte a 
meritului êi revine lui. 

Cu aceasta trecem la partea din 
urmă a expunerii noastre; la prosa 

estetică in juna direcţie, adecă la prosa 
privită in forma ei, in limbă şi stil. 
Copiile de pe natură a le d-lui Iacob 
Negruzzi, Nuvelele istorice a le d-lui A. 
Odobescu, Studiile d-lor Vărgolici şi 
Lambrior, Nuvelele d-lui Nicu Gane, 
sunt exemple pentru explicarea rindu- 
rilor următoare. | 
Forma limbei române in cei mai 
multi scriitori ai ei era şi este apăsată 
de stilul limbiştilor din Transilvania. 
Inriurirea scoalei transilvane asupra 
stilului nostru a fost cu atât mai fi- 
rească, cu cât tot inceputul nostru de. 
cultură — bun, réu, cum este—il dato- 
rim ei. Scoalele (Lazar, Laurian), ştiinţa 
(Cipariu), jurnalele (Bariț si Mureşanu) 
au fost incepute sau cel puţin susţinute 
de ei, merit cunoscut şi recunoscut al 
confratilor noştri de peste Carpaţi (1). 


1) Incepétorii proprii ai ziaristicei române sunt 
Eliade şi Asachi. Albina lui Asachi tinu 20 ani 
(1829—1849), ear Curierul lui Eliad 19 (182I—1848), 
insé Gazeta Transilvaniei datează de la 1834 şi se 
publică şi astăzi. 

Dar pe lingă aceste Transilvănenii ne-au 
adus şi o deprindere greşită in limbă 
Şi stil, şi datoria noastră este acum, 
după ce am primit inriurirea cea bună, 
să ne desfacem de elementele cele rele 
ale lor. 

Stilul Transilvănenilor, cu puţine ex- 
ceptii, este dictat de scoala etimologică. 
Insé stilul etimologilor, chiar al celor 
mai buni, este pedantic şi greoi, şi ceea 
ce la magistri s'ar puteă numi uneori 
nebăgare de samă, devine la scolari un 
sistem intrebuintat inadins, oarecum 
un principiu de intunecare al limbei. 

Pentru un cap cu intelegere sănă- 
toasă este indestul stilul Ciparianilor 
pentru a osindi sistemul, din care a 
putut isvori. Căci un sistem limbistic, 
care produce confusia şi ingreuiarea 
limbei, nu poate fi decat fals. Aseme- 
nea capete insé sunt totdeauna rare, 
si fiind-că ne e teamă, că cei mai 
mulţi Cipariani au pierdut chiar pu- 
tinta de a mai judecă, ce este limbă 
lămurită şi ce este limbă incurcată, 

revenim din nou, de şi numai in scurt 
si din alt punct de vedere, la critica 
sistemului etimologic. 

Ciparianii, şi intru aceasta foile şi 
cărţile scolare din Transilvania şi 
Ungaria sunt mai toate Cipariane, ur- 
mează in limba lor după doue regule: 
ântâi după regula etimologiei şi al 
doilea după regula analogiei cuvintelor, 
această din urmă păzită şi de mulţi 
fonetişti Bucovineni. 

In ceea ce priveşte etimologismul 1), 
este ştiut că el nu e atât un sistem 
ortografic, cât mai mult un sistem 
limbistic. El vrea ca forma cea mai 
vechie a cuvintelor să fie şi cea mai 
bună, fiind mai apropiată de latina, şi 
declară schimbările eufonice, ce le a 
făcut cu vremea poporul român, de 
spurie, adecă false, corupte, pe care 


1) Combaterea lui ştienţifică specială se află in 
partea a patra a disertatiei noastre despre scrierea 
limbei române, publicată din nou in volumul II al 
ediției de faţă. Vezi şi articolele d-lui Burla din 
vo]. V al Convorbirilor. 

31535. Critice. 94 

trebue să le alungăm, păstrând regula 
gramaticei şi etimologiei d-lui Cipariu. 

Să ne incercăm a face o aplicare a 
sistemului. 

In museele de curiositati vechi, d. e. 
in museul Sauvageot de la Paris, se 
află printre sticlării, săpături in inoroc, 
etc., şi frumoasele pahare rotunde, stil 
rococo, cu desemnuri emblematice şi 
inscripţii in medalioane. Unul din a- 
ceste arată un brad cu frunzele verzi 
si are deasupra inscrierea 


Je ne change jamais. 


Să o traducem. „Nici odată nu mă 
schimb!“ Chiar această exprimare este 
cam nepotrivită pentru o devisă: „nici 
odată“ e prea lung in comparare cu 
jamais; dar in fine este cea mai pre- 
cisă traducere a acestui emblem epi- 
gramatic. Dar lăsaţi să'l traducă un 
Ciparian! El va zice: | 


Nece una data nu me scaimbu ! 


E cu putinţă să fii mai greoi si 
mai ridicul? 

Pentru ce nece şi nu mici? Pentru 
ce una şi nu o? Pentru ce scaimbu si 
nu schimb?-— Fiind că sunt forme mai 
vechi. — Dar de ce forma mai vechie să 
fie mai bună decât cea populară de 
astăzi? — Pentru că e mai apropiată de 
regulele etimologice.— Dar acum la in- 
trebarea proprie: pentru ce regulele e- 
timologiei filologilor să fie mai bune 
decât legea eufonică a poporului, nu 
se dă nici un respuns raţional. 

Scopul vorbirii şi scrierii este numai 
unul: impărtăşirea gîndirii. Cu cât 
gindirea se poate exprimă mai iute şi 
mai exact, cu atât limba e mai bună. 
Unul din isvoarele vii, din care de- 
curge legea eufonică a popoarelor, pe 
lingă elementul fisiologic, etnic, etc., 
este şi iuțeala crescendă a ideilor si 
trebuinta unei impărtăşiri mai grăbite. 
Pănă când cuventul latin una arătă 
numai un număr, a putut să remâe 
sub forma una. Când a devenit la noi 
articul nehotărit, cum se zicea in gra- 
= Matica vechie, s'a schimbat intr'o formă 

mai scurtă, mai curentă, şi s'a facut 
0.' Nece- e. greoi şi nu a sunat bine 
Românului, mic a fost mai scurt şi 
mai euforic pentru el; şi aşa mai de- 
parte intru toate. Aceste variaţii eu- 
fonice ale cuvintelor sunt oare-cum su- 
fletul limbei poporului, elementul in- 
telectual şi estetic al progresului lui. 

In contra acestui progres, in contra 
puterii organice a limbagiului, etimo- 
logia unui gramatist cu paralelismul 
paradigmelor lui nu poate să aibă nici 
“cea mai mică valoare. Alcătuirea pa- 
radigmelor este operaţia seacă şi us- 
cată a unui cap geometric. Latineşte 
neque asa dar la noi nece, latineşte 
una aşa dar la noi una, sunt forma- 
lisme goale, dar nu viaţa reală si im- 
plinită a unui popor. Poporul caută 
spirit tot mai precis şi potrivit in limba 
sa, nu petrificările trecutului, şi frase 
ca aceste: „discusionea de una camu 
data este fipsata si nu lassa nece una 
indoentia asupr'a coprensului ei, din 
„prefationea“ dicționarului limbei ro- 

mâne de dd. Laurian şi Maxim (1871) 
sunt pentru vremea de astăzi curiosi- 
tati literare, dar nu model de limba 
romaneasca. : 
Acest adevăr trebue să se lateasca 
şi se va lati cu timpul in toată tine- 
rimea noastră. Ceea ce'i stă âncă im- 
potrivă, este lipsa de cultură estetică 
in acea, tinerime, neputinta de a- pre- 
tui stilul cel bun, la unii poate chiar 
plăcerea cam barbară de a face paradă 
cu lucruri baroce şi stranie. Poate mulți 
işi par că sunt mai invétati, cănd scriu 
doptore in in loc de doftor, indoentia 
in loc de indoială. Dar aceştia să'şi a- 
ducă aminte, că o limpezire inteligentă 
a fost totdeauna prima calitate a unei 
limbi bune, şi că galimatia medicilor 
şi filologilor a deşteptat totdeauna, de 
la Rabelais şi Molière până astăzi, nu- 
mai batjocura, oamenilor cu minte. A- 
ceastă batjocură a avut in Europa cultă 
de resultat a respândi iubirea şi de- 
prinderea unui limbagiu lămurit şi a 
alungă pedantismul simplilor erudiţi 

din sfera, vietei publice. Ni sar cădeă 
oare nous să'i deschidem un adăpost 
national şi s&’l patentăm drept institut 
de adevărată cultură? 1). 

Tot aşa de greşită este aplicarea le- 
gii analogiei. Ni se cere să zicem „di- 
reptore“ in loc de director, fiindcă la 
cuvintele latine de declin. a 3-a, se pre- 
tinde că noi primim forma ablativului 
şi fiindcă c inainte de ¢ in multe cu- 
vinte româneşti se schimbă inp, şi un 
profesor de la universitatea din Iaşi a 
ajuns a fi vestit prin staruinata ce o 
pune pe la toţi studenţii lui casă zică © 
pdndepte in loc de pandecte. 

Toată această cerință a analogiei 
este nedreaptă. In privinţa schematis- 


1) Se intelege, că filologii, in contra cărora se 
indreptează critica de mai sus, sunt numai cei inve- 
chiti, care lşi inchipuesc a aveă misia formării u- 
nei limbi. Representantii limbisticei moderne cum 
sunt Bopp, Littré, Renan, M. Miller, etc., sunt 
din contră oameni de adevérata ştiinţă, care, fără 
a'şi intinde pretenţiile peste marginile cuvenite, 
au făcut din filologie un sistem de cercetări e- 
xacte cu aceeaş metodă şi mai cu aceeaş sigu- 
ranta ca şi ştiinţele naturale. 

mului conjugării ea există in or ce 
limbă, dar in privinţa formei cuvinte- 
lor isolate nu există in nici una şi nu 
a existat niciodată. Mai ântâi in chiar 
limba poporului de păn'acum analogia 
nu e regulat observată; sunt multe ca- 
suri, in care cuvintele noastre, de şi se 
refer la substantive latine dea 3-a 
declinare, nu au forma ablativului in 
e: leu (şi nu leune), lotru (şi nu lă- 
trune), nucă (in loc de nuce), nume 
(in loc de numine), piept (si nu piep- 
tore), fulger (şi nu fulgure), şerpe (şi 
nu serpente), păun (şi nu păone), se- 
cetă (şi nu secetate) etc. 

Dar al doilea: nu se poate şti in 
nici un moment dat, dacă imprejurările 
care au produs odinioară forma lim- 
bistică, mai sunt şi astăzi in lucrare; 
si dacă nu sunt, atunci poporul nu mai 
are nici un motiv ca săşi tortureze 
cuvintele cele noué in patul cel vechiu: 
al lui Procrustes. Când pentru noi trăia 
âncă limba latină, când eram in legătură 
mai strinsă cu Grecii, cu Bulgarii, cu 

Polonii, am putut urmă unei imitări 
eufonice, pe care astăzi nu o am mai 
avea. Poate a dispărut si viata orga- 
nică a unei certe părti a formărilor 
(căci in această privire viata limbei 
seamănă vietei plantelor), şi atunci 
cuvintele nouă remân aşa cum le in- 
troducem fără a se infrânge după for- 
mele vechi. D.e. de şi din rogatio, ro- 
gationis am ajuns de mult a zice ru- 
găciune , totus nimeni nu poate fi 
sigur, că isvorul viu al limbagiului 
poporulului nostru de astăzi mai cere 
ca să zicem tot prin analogie ndciune, 
stăciune; poate (şi e chiar probabil) că 
vom remâneă a zice nație, staţie 1), etc. 

Şi celelalte limbi arată asemenea in- 
cetări ale formărilor analogice dintr'un 
timp, le arată uneori chiar pentru unul 
şi acelaş cuvent. D. e. Francesii, care 
au schimbat odată cuvéntul latin fra- 
gilis in forma lor analogică frêle, au 


1) Cu introducerea drumurilor de fier la noi sa 
constatat, că nici un teran nu zice staţiune, de si 
acesta este terminul oficial; toţi zic staţie. 

priimit mai pe urmă âncă odată forma 
fragile, o intrebuinţează astăzi alăturea 
cu fréle şi nu o mai schimbă dupa 
analogia vechie. Tot aşa au alăturea 
cu hôpital forma hotel din hospitals, 
umpliquer şi employer din implicare, 
grave şi grief din gravis, natif şi naiv 
din nativus, pdtre si pasteur din pastor, 
rigide şi raide din rigidus etc. (Vezi 
Fuchs, Roman. Sprachen. pg. 125). Dar 
or cum ar fl cu aceste observări, un 
lucru remâne sigur: limba se desvolta 
in mod instinctiv de poporul intreg si 
nici un individ isolat nu este chiemat 
a aşeză prin reflecţie apriorică regula, 
după care să se primească formele 
cuvintelor nouă. Generaţiile viitoare 
ale poporului nostru se vor pronunță 
prin „usul lor general“ de atunci, dar 
astăzi nimeni nu poate legiferă in a- 
ceastă materie. 

Aşa, dar noi scriitorii, care printr’o 
sărire far de veste in desvoltarea po 
porului ne vedem siliți a introduce o 
sumă de idei noué, pentru care limba 

noastră de păn acum nu are cuvinte, 
suntem liberi să alegem acele forme 
care ne par mai potrivite cu geniul 
limbei, şi anume făr nici o monotonie 
şi uniformitate. La intrebarea: — ţie 
sau — iune? român sau rumân? noi 
răspundem: si una si alta, după cum 
i se pare scriitorului mai bine la auz. 

Acesta este intelesul practic al mult 
citatei frase, că ne aflăm intr'o „epocă 
de transiţie“. 

Dar, ni se objectează, se poate ca 
un popor să nu aibă o singură formă 
nici măcar pentru numele său? Să 
scrie când român, când rumân, când 
altfel ? 

Se poate foarte bine, şi sa putut 
la multe popoare. Francesii până când 
eră şovăiau intre françois si français; 
academicii se ţineau de frangois, Vol- 
taire işi bătea joc de ei şi scriă fran- 
çais; şi se’ntelege, scrierea lui Vol- 
taire a rémas cea bună. Nemţii scriau 
cu vro 30 de ani in urmă când teutsch 
când deutsch etc. 

Intr'o asemenea nehotărire suntem si 
noi astă-zi pentru foarte multe cuvinte, 
şi pentru câte-va este or-ce limbă in 
or-ce moment dat. Italienii zic astă-zi 
deschiude şi schiude, oscuro şi scuro, 
Nemţii etwan şi etwa, fragte şi frug 
etc.; urma va alege, care din aceste 
scrieri va remâneă sau dacă vor re- 
mâneă amândouă. 

Limba este o ființă organică, şi nu o 
figură geometrică, ea poate aveă graţie 
si fără să aibă simetrie şi regulă pa- 
radigmată, ea cere forma şi desvolta- 
rea liberă a copacului natural si nu 
primeşte subjugarea pedantică, precum 
o incercă Ludovic XVI la merişorii de 
pe teresa din Versailles, ciuntiti in pi- 
ramide regulate si—urite. 

Că la noi sunt prea multe forme ne- 
fixate, aceasta o ingăduim; că o ase- 
menea stare a limbei e bine să se 
schimbe şi că se va schimbă, şi a- 
ceasta ne pare sigur. Dar drumul schim- 
bării şi reformei nu sunt legiferările 
vre-unei academii sau vre-unui filolog 

individual. Diversitatea limbei la noi 
provine din lipsa unei poesii şi prose 
recunoscute de clasice intre toţi, şi 
prin urmare unificarea nu se poate 
naşte de cât odată, cu naşterea acelei 
poesii şi prose, care va fi prosa au- 
torilor estetici, nu prosa filologică. 
Germanii secolului nostru, după ce 
Luther le dase o limbă comună, au 
primit prosa lui Lessing şi a lui Goethe, 
Francezii prosa lui Voltaire, ear inain- 
tea, respândirii acestor autori şi la ei 
era o deplină varietate sau, cum ar 
zice etimologii, confusie in limbă. 
Cine insé poate să ştie, daca vre 
unul din contimporanii noştri şi care 
din aceştia va fi primit de către ge- 
neratiile viitoare ale poporului nostru 
ca formatorul limbei sale? In această 
privinţă, ca in atâtea altele, viata in- 
stinctivă se sustrage de la or ce cal- 
cul al reflectiunii şi şi păstrează o nea- 
tirnare oare-cum capriţioasă. Si istoria 
cuvintelor unei limbi, pentru a da un 
exemplu, ne-o dovedeşte pe fie-care 

pagină. Lessing (in scrisoarea literară 
din 1 Febr. 1759) citează cuvântul ent- 
sprechen ca un dialectism şviţeran in 
stilul lui Wieland; de la Wieland insă 
l-a primit literatura germană, şi astăzi 
se intrebuinţează pe toată ziua. In cri- 
tique de l'ecole des femmes a lui Mo- 
lière se ia cuvéntul obscénité drept i- 
novatie ridicula, astă-zi este pretutin- 
deni intrebuintat in Franta, pe cand 
altele au devenit „obsolete“. De la 
Goethe au primit germanii cuvintele 
anempfinden şi mitgeboren, ear provin- 
cialismul lui gegen ihm wber in loc de 
thm gegenüber nu s'a primit. Si asa 
mai departe. Prin urmare noi cei de 
astăzi nu putem avea nici o ştiinţă 
despre ceea ce va primi şi va respinge 
poporul de mâine dintre toate formele 
şi cuvintele de acum. Tot ce ştim este 
numai, că această alegere se face in- 
stinctiv, şi nu după reflecţie, şi că se 
indreptează mai ales după poeţi; şi 
datoria noastră este dar de a ne im- 
potrivi in contra or cării monotoni- 

zări a limbei sub jugul vre unei filo- 
logii şi a aşteptă venirea acelei poesii 
Si prose clasice, care să fixeze limba. 
Cel mult mai putem constată, că pen- 
tru epoca de acum autorii cei mai buni 
şi mai respândiţi ai Românilor sunt 
Alexandri, Bolintineanu şi Odobescu !) 
si că multe forme ale vorbirii adop- 
tate de ei au dintre toate cea mai 
mare probabilitate de a remâneă, toc- 
mai fiindcă Alexandri, Bolintineanu şi 
Odobescu sunt scriitori estetici şi nu 
eruditi reflexivi, şi fiindcă in materie 
de limbă urechia lor singură face mai 
mult de cât capul a o sută de filologi. 

In emanciparea limbei dar de sub 
jugul filologiei transilvane vedem un 
alt semn caracteristic al direcţiei celei 
nouă şi pentru noi in special un alt 
obiect de critică salutară in contra di- 
rectiel celei vechi. 

Cât de necesară era critica in această 

1) Articolul e scris acum 20 de ani. Astăzi am 


numi si pe Eminescu, Creangă, Caragiale, Naum, 
Duiliu Zamfirescu, etc. 

parte se vede din modul, cum s'a pri- 
mit din partea adversarilor. Ei nici nu 
vor să intre in discuţie, sunt aşa de 
deprinşi a se vedeă stăpâni in dome- 
niul limbistic, incât o controversă nu 
le mai pare o deprindere legitimă a 
vietei literare, ci oare cum un act de 
rebeliune. D. Hăsdeu, intrebuinţând un 
drept recunoscut al comediei, a perso- 
nificat in Ortonerozia tendinţele lim- 
bistice ale Ciparianilor şi le-a luat in 
ris, cu acel spirit viu ce’l are tot-d’a- 
una in scrierile sale satirice. Jurnalele de 
dincolo de Carpaţi nu au tactul de a luă 
gluma cum se dă, sau, dacă privesc lm- 
crul ca o critică serioasă, de a o cer- 
cetă cu seriositate, ci vorbesc despre 
această scriere a d-lui Hăsdeu ca des- 
pre o felonie. Vezi Federațiunea şi 
Transilvania. 

In Convorbiri a publicat d. Alexan- 
dri dicționarul sëu grotesc, unde işi 
bate joc, uneori cu haz, de diformă- 
rile limbistice la noi. Respunzênd la 
aceasta, Archwul filologice din Blaj a 

contestat d-lui Alexandri competenţa, 
dându'i a intelege că să nu se ames- 
tece unde nu are ce căuta.— ln pri- 
vinta limbei române să tacă poetul 
Alexandri şi să vorbească filologii Tèr- 
navelor? Eaca o perucă din vremile 
trecute, cu care nu se mai poate face 
paradă in ziua de astăzi. 


Cel din urmă, semn caracteristic in 
stilul direcţiei nouă, despre care ne-am 
propus a vorbi, este depărtarea neologis- 
melor celor de prisos. Neologismele 
au ajuns a fi o adevărată imbolnăvire 
literară la noi 1). Punctul de plecare 
fusese tendința de a depărta din limbă 
cuvintele slavone inlocuindu-le cu cele 
latine, dar sub acest pretext cei mai 
multi scriitori ai noştri intrebuinteaza 
fără nici o critică cuvinte nouă latine 
si franceze chiar acolo, unde avem pe 
ale noastre de origine romanică, şi a- 
lungă şi acele cuvinte slavone, care 


1) Vezi o cercetare mai intinsă asupra neologis- 
molor in volumul II al „Criticelor“. 

sunt prea inrădăcinate in limba noas- 
tră incât să le mai putem scoate din 
ea. Atât punctul de plecare insuş cât 
si aplicarea lui, sunt de o potrivă gre- 
site şi provin earăş din formalismul 
cel gol al teoriei, de care limba reală 
a poporului nu s'a ţinut niciodată. 
Căci „puritatea“ limbei e o cerere 
nedreaptă, care nicăeri nu sa putut 
realiză. Genealogia limbelor se judecă 
după schematismul lor flectionar: a- 
cesta arată, de exemplu netăgăduit, că 
noi suntem de viţă latină. Dar lexi- 
conul limbei este totdeauna pestriţ si 
arată, ca o oglindă credincioasă, po- 
poarele, care au inriurit asupră'i im- 
preună cu ideile ce le-a primit de la 
denşii. Asemenea legături limbistice in- 
tre popoare nu se pot tăia şi sunt cu 
atât mai dese, cu cât poporul a rémas 
mai puţin isolat şi a putut mai mult 
ciştigă din comunicarea, cu vecinii. Aşa, 
a fost totdeauna şi aşa va remăneă. 
Limba latină e plină de cuvinte gre- 


ceşti, cea franceză plină de cuvinte 
31954 Critice. 25 

nemtesti, cea spaniolă de arabice, cea 
engleză de frantuzesti etc. Aşa fiind, 
depărtarea tutulor cuvintelor slavone 
este o utopie, şi inlocuirea, lor prin cu- 
vinte latine sau franceze o ingreuiare a 
limbei, cu atât mai primejdioasă, cu cât 
instrăinează poporul de mişcarea lite- 
rară deabia incepută a claselor mai culte. 

Se intelege de la sine, că acolo, unde 
pe lângă cuvântul slavon există un 
cuvânt curat roman, acesta trebuie 
menţinut şi acela depărtat. Vom zice 
dar bine-cuvéntare şi nu blagoslove- 
nie. Se inţelege asemenea, că acolo 
unde astăzi lipseşte in limbă un cu- 
vent (nu numai la terminii tecnici), ear 
idea, trebue neapărat să fie introdusă, 
vom primi cuvântul intrebuinţat in ce- 
le-lalte limbe romane de astăzi. Vom zice 
dar primitiv, constituţie, disciplină etc. 

Dar nu se inţelege, cu ce drept am 
introduce fără nici o gindire cuvinte 
noue chiar acolo, unde avem pe ale 
noastre de origine romană. Dacă d.e. 
am primit să sezică bine-cuvântare in 

loc de blagoslovenie, nu putem primi 
să se zică benedic{iune in loc de bine- 
cuventare. D. Laurian scrie in istoria 
sa donuri in loc de daruri; alţii zic 
terra in loc de păment, cercustanfa in 
loc de imprejurare, nu am op in loc 
de nu am trebuinta, surg in loc dese 
nasc, etc. 

Un exemplu foarte tare, pănă unde 
poate merge introducerea greşită de 
cuvinte noue, ni'l dă limba reposatului 
Heliade. 


Esti belă, Serafita! belisimă ’ntre zee, 

Tu eşti al frumusetei şi gemma ş'ornament. 
Te văz şi vëz olimpul, grădinele-empiree, 
Eşti fericirea lumii şi centru ’n firmament. 


O belă esti, dilecto ! şi capelura-ti blondă, 

De voluptate peplu, ca crinii lui Amor 

Cu buclele lui Phebu te-ammantă, te circondă 

Electric radioasă. Te-acoperă, că mor! 
(Seraphita- Poesii inedite. Bucuresti, 1872.) . 


Un alt exemplu il luăm din scrierile 
lui Pumnu. Pumnu voia să gonească 
din limbă toate cuvintele străine, . chiar 
terminii tecnici greceşti, şi păzea tot- 
odată cu scumpătate regula sus criti- 

cata a analogiei. Cu aceste doué „prin- 
cipii filologice“ a isbutit a scrie aşa: 

Intruducăciune pregatitiva in filosofie sau scie- 
mint Prodata intruducăciunii este cunoscăciunea 
insemnintei sciemintului ca mama nascaţivă a 
celorlalte sciinte |! | 

Astă cercetăciune este cu putinţă pe trei dru- 
muri a) pe drumul verbămiîntal (etimoiogic); b) pe 
drumul suflemintal (psichologic); c) pe drumul 
timplătural (istoric) etc. 

(Din manuscriptul despre filosofia populară). 


Direcţia nouă a. făcut dar un pas 
spre progres, când, desrobindu-ne de 
acele sisteme greşite, ne-a indreptat 
luarea aminte spre o limbă mai po- 
trivită cu vorbirea poporului de astăzi, 
spre limba frumoasă, in care scriă 
Constantin Negruzzi şi pe care nu am 
fi trebuit să o părăsim, rătăcindu-ne 
după confusiile filologilor. Multe intre- 
bări şi indoeli se nasc fireşte şi aici. 
Că e mai bine să zicem roditor decât 
fertil, mai bine a unelti decât a ma- 
china, mai bine obicei decât abitudine, 
ne pare vederat. (Vezi şi critica d-lui 
Vârgolici in contra Transactiunilor li- 

terare in Convorbirile din 1 Mai 1872 
si interesantnl articol al d-lui Lambrior 
in No. de la 1 Decemvrie 1873). Tre- 
bue insé totdeauna să zicem priincios 
in loc de favorabil? nădejde in loc de 
speranţă etc.? Este bine să improspă- 
tăm vorbirea, cea veche in intinderea 
in care o face d. Lambrior? Aceste 
sunt intrebări, a căror respuns ni'l va 
da instinctiv acel scriitor, pe care na- 
tura, il va fi inzestrat cu darul de a 
cunoaşte firele, din care se ţese lim- 
bagiul poporului român. Noué celorlalţi 
nu ne remâne decât a urmă, departati 
de or ce sila teoretică, simțului nostru 
limbistic, ştiind bine, că judecata din 
urmă nu o pot pronunţă decât urmaşii 
noştri. | 


Terminând această expunere, sperăm, 
că prin ea se va fi lămurit mai bine 
deosebirea, intre ceea ce sa numit di- 
rectia nouă şi intre direcţia mai veche. 

A explică această deosebire ne-a părut 
o temă foarte insemnată. Căci positia 
morală, in care se află poporul român, 
este poate unică in istorie cât pentru 
greutatea ei şi cere cuatât mai multă, 
luare aminte asupra mişcării lui lite- 
rare, ca una ce este oglinda acelei 
positii. 

Indată ce in apropierea unui popor 
se află o cultură mai inaltă, ea inriu- 
reşte cu necesitate asupra lui. Căci u- 
nul din semnele inălţimii culturei este 
tocmai de a părăsi cercul mărginit al 
intereselor mai individuale şi, fără a 
pierde elementul naţional, de a desco- 
peri totus şi de a formulă idei pentru 
omenirea intreagă. Aflarea şi realiza- 
rea lor a fost de multe ori resultatul 
experienţelor celor mai dureroase; dar 
jertfa, odată adusă, ele se revarsă a- 
cum asupra omenirii şi o chiamă ase 
impărtăşi de bine-facerea lor imbelşu- 
gată. La această chemare nu te poţi 
impotrivi: a se uni in principiile de 
cultură este soarta neapdratd a fie-că- 

rui popor european. Intrebarea este 


numai, dacă o poate face ca un sot 
de asemenea, sau ca un rob supus; 


dacă o poate face scăpându'şi şi intă- 
rindu'şi neatirnarea natională sau ple- 
cându-se sub puterea străină. Şi a- 
ceastă intrebare se desleagă numai prin 
energia, vietei intelectuale şi economice 
a poporului, prin buna voinţă si iu- 
teala de a intelege şi de a’si asimila 
cultura in activitate potrivita. 

Pe noi Românii ne-a scos soarta 
făr de veste din intunerecul Turciei şi 
ne-a pus in faţa Europei. Odată cu gu- 
rile Dunării ni sau deschis şi porţile 
Carpaţilor, şi prin ele au intrat for- 
mele civilisaţiei din Franţa şi din Ger- 
mania şi au invălit viaţa publică a po- 
porului nostru. Din acest moment am 
pierdut folosul stării de barbari fără a 
ne bucură âncă de binefacerea stării 
civilisate. 

Cand am fisinguri intr’o insulă, când 
ne-ar fi dat să trecem prin or ce schim- 
bare a vieţei publice fără a fi ame- 

nintati din afară in chiar existenţa 
noastră, am puteă aşteptă in linişte 
deslegarea problemelor in viitor, lä- 
sand timpului sarcina de a ridică in- 
cetul cu incetul greutăţile de astăzi. 

Aşa insă nu este positia noastră. 
Timpul desvoltării ne este luat, şi tema 
cea mare este de a'l inlocui prin in- 
doită energie. Tot ce este astăzi formă 
goala in mişcarea, noastră publică tre- 
bue prefăcut intr'o realitate simțită, 
Şi fiind că am introdus un grad prea 
inalt din viaţa din afară a statelor eu- 
ropene, trebue să inălțăm poporul nos- 
tru din toate puterile pănă la intele- 
gerea acelui grad şi a unei organizări 
politice potrivită cu el. 

Pentru aceasta se cere mai ântâi 
o cultură solidă a claselor de sus, 
de unde porneşte mişcarea intelectuală. 

Aci insă este greutatea! A votă, a 
guvernă, a scrie jurnale, a tinea pre- 
lecţii necontrolate, a fi membru de A- 
cademii, această formă a culturei a- 
pusene convine anteluptătorilor noştri, 

mai ales când forma se intilneşte şi 
cu un $ corespunzător din budgetul 
statului. Dar a indeplini cu aceeaş se- 
riositate sarcina ei intelectuală, aceasta 
nu le convine; şi când ii critici in a- 
ceastă parte a vieţei lor publice, atunci 
se indignează, spun, că suntem âncă 
intr'o stare nepregătită, că noi să ne 
asemănăm cu Franța de acum 300 
de ani, că meritele lui Şincai, A- 
sachi, Barit, Tăutu, Laurian trebuesc 
privite dintr'o perspectivă istorică se- 
culară, ! 

Dar dacă vë asemănaţi cu Franţa de 
acum 3000 de ani, de ce êi luaţi for- 
mele de cultură ai anilor din urmă? 

Aci este contrazicerea cea primej- 
dioasă. Nu e cu putinţă ca un popor 
să se bucure de formele din afară a 
unei culturi mai inalte, şi să urmeze 
totodată in lăuntru apucăturelor bar- 
bariei. Si fiindcă a dă inapoi e cu ne- 
putinţă, noué nu ne remâne pentru e- 
xistenta noastră naţională alta alter- 
nativă, de căt de a cere de la clasele 

noastre culte atâta conştiinţă, câtă tre- 
bue să o aibă, şi atâta ştiinţă, cată o 
pot avea. 

Eacă pentru ce lupta neimpăcată in 
contra ignoranței pretentioase şi a nea- 
devérului ne-a părut cea d'intâi dato- 
rie, şi pentru ce nu am putut primi 
punctul de vedere al acelora, care sunt 
deprinşi cu o privire mai blândă şi se 
mulţumesc cu o lungă aşteptare a in- 
dreptării in viitor. 

Românii, anticipând formele unei cul- 
turi prea inalte, au pierdut dreptul de 
a comite greşeli nepedepsite şi, depăr- 
taţi din starea mai normală a desvol- 
tărilor treptate, pentru noi etatea de 
aur a patriarchalismului literar şi ştien- 
tific a dispărut. Critica, fie şi amară, 
numai să. fie dreaptă, este un element 
neapărat al susţinerii şi propăşirii noas- 
tre, şi cu or ce jertfe şi in mijlocul a 
or câtor ruine trebue implântat semnul 
adevărului | 

Darwin ne spune, că multe soiuri 
de maimuțe au aplecare spre béutura 
ceaiului, a cafelei şi a spirtuoaselor ; 
„ele sunt chiar in stare, zice el, să 
fumeze tutun cu multă plăcere, pre- 
cum am văzut insumi. Brehm poves- 
teste, că locuitorii din Africa de mează.- 
noapte prind pavianii cei sélbatici 
puindu-le la locurile, unde se adună, 
vase pline cu bere, de care apoi se 
imbată. El a văzut mai multe mai- 
mute in această stare şi ne dă o de- 
scriere foarte hazlie despre purtarea 
lor şi despre grimasele minunate ce 
le făceau. A doua zi erau foarte réu 
dispuse şi mahmure, de durere isi ți- 
neau capul cu améndoue manele si 
infăţişau o privire din cele mai du- 
joase. Dacă li se oferea bere sau vin, 
se depărtau cu desgust, dar le plăceă 
mult zama de lămâie. O maimuţă a- 





4 BETIA DE CUVINTE 


mericană, un Ateles, după ce se im- 
bătase odată cu rachiu, na mai vrut 
säl mai bea niciodată şi a fost prin 
urmare mai cuminte decât mulţi oa- 
meni“. (Ch. Darwin, Descendenţa o- 
mului şi selectiunea sexuală, I, 1). 

Va să zică plăcerea noastră pen- 
tru ameteala artificială, produsă prin 
plante şi preparatele lor, este inte- 
meiată, pe o predispositie stramoseasca, 
comună nouă cu calelalte rudenii dea- 
proape, cu maimutele de exemplu, 
din al căror neam ne coborim. 

Nu ne vom miră dar de lăţirea cea 
mare a acelui obicei şi de feluritele 
mijloace pentru multumirea lui. Cà- 
nepa, macul. vita de vin, tutunul, etc. 
etc. sunt producte ale naturei, cu care 
omul işi nutreşte pasiunea lui pentru 
ameteala. 

Există insé un fel de beţie, deose- 
bită intre toate prin mijlocul cel extra- 
ordinar al producerii ei, care se arată 
a fi privilegiul exclusiv al omului in 

ciuda celorlalte animale: este beţia de 
cuvinte. | | 

Cuvântul, ca şi alte mijloace de be- 
ţie, e pănă la un grad oare-care un 
stimulant al inteligintei. Consumat insă 
in cantităţi prea mari şi mai ales pre- 
parat astfel incât să se prea eterizeze 
şi să'şi peardă cu totul cuprinsul in- 
tuitiv al realităţii, el devine un mij- 
loc puternic pentru ameţirea inteli- 
ginţei. Efectele caracteristice ale or 
cării beţii sunt atunci şi efectele lui, 
la débilité des fonctions intellectuelles et 
le penchant à la violence, cum ne a- 
rată Cabanis in memoarul 8 din Rap- 
ports du physique et du moral de 
Vhomme. 

Simptomele patologice ale ametelei 
produse prin intrebuintarea nefirească 
a cuvintelor ni se infăţişază treptat 
după intensitatea imbolnăvirii. Primul 
simptom este o cantitate nepotrivită, 
a vorbelor in comparare cu spiritul, 
câruia vor să'i servească de imbrăcă- 
minte. In curând se arată al doilea 

simptom in depărtarea or cărui spirit şi 
in intrebuintarea cuvintelor seci; atunci 
tonul gol al vocalelor şi consonantelor 
a uimit mintea scriitorului sau vorbitoru- 
lui, cuvintele curg intr'o confusie naivă 
şi creerii sunt turburaţi numai de ne- 
contenita vibrare a nervilor acustici. 
Vine apoi slăbirea manifestă e inteli- 
gentei: pierderea or cărui şir logic, 
contrazicerea gindirilor puse lângă 
olaltă, violența nemotivată a limba- 
giului. 

Ar da poate un caracter prea pe- 
dantic acestei neinsemnate cercetări li- 
terare, dacă am voi să aşezăm exem- 
plele practice pentru teoria mai sus 
expusă după chiar gradele arătate: ne 
mărginim a le cită in total, lăsând 
binevoitorului cetitor sarcina de a le 
clasă in ordine, de va voi. 

Pentru alegerea exemplelor ne-a fost 
un singur semn patologic hotăritor: 
intrebuintarea cuvintelor pentru plă- 
cerea sonului lor şi fără nici un res- 

pect pentru acea parte a naturei o- 
_meneşti, care se numeşte inteliginta. 


In Bucureşti a apărut la 1 Martie 
aanului 1873 o gazetă lunară sub 
numele de Revista Contimporană. Li- 
tere. — Arte.—otuinte. Se spune, că vr’o 
20 sai 30, alţii zic chiar 40 de re: 
dactori-colaboratori insufletesc tinere- 
tea acestei plăpânde fiinţe. Noi deo- 
camdată ne indeplinim datoria de a’i 
mulţumi pentru imbelsugata culegere de 
exemple, ce ne ofere in primele sale 
numere in folosul şi spre ilustrarea 
tratatului de faţă asupra betiei de 
cuvinte in toate fasele ei, şi nu ne 
indoim, că, de va merge mai departe 
pe aceeaş cale, va deveni una din 
cele mai importante intreprinderi pen- 
tru acest scop. | 

In primele doue numere ale Revista 
Contimporane ne atrage mai ântâi Su- 
venirea d-lui Sion despre poetul Co- 
nacht. Bietul Conachi! Nu ştim, prin 
ce nefericită impărţire a materiei sa 

intimplat, că în întregul numër de la 
1 Martie, de şi cuprinde vr’o 15 pa- 
gine despre el, nu i se citează decât 
două exemple: o odă la Moruzi, „cea 
mai sarbădă si cea mai prosaică“, 
după chiar părerea d-lui Sion, şi ur- 
mătoarele versuri : 


Na, voué banilor! Na, tie Conachi! 
Bravo tie, Mihalachi ! 


Pas acum şi te mai indoeste de in- 
cântătoarea frumuseţe a Musei lui Co- 
nachi! 

Oda sus citată in lauda Domnului 
Alexandru Moruzi incepe asa: 


După ce cu ’ndestulare 
Din milă, cu bunătate, 
Aduci ape curgătoare 
In oraşele ’nsetate; 


şi aici d. Sion ne lămureşte, că în a- 
devér Moruzi a adus apa !a Monasti- 
rea Golia din laşi, „de unde vérsan- 
du-se prin o gură de leu se impărţea 
pe la mai multe cişmele“ şi apoi con- 
tinuă: 

am citat aceasta pentru ca să arét, că in- 
spiratiunea lui Conachi nu era o adulatiune, 
ci esplosiunea unui entusiasm nobil pentru 
imbunăţirile ce poetul vedea că se fac in 
tara. 


Cum? Cateva cuvinte rimate asu- 
pra unor tevi de ap& aduse de Prin- 
tul Moruzi, se si numesc de d. Sion 
„esplosiunea unui entusiasm nobil“ din 
partea poetului? 

De şi aceasta este deocamdată un 
abus âncă neinsemnător, poate chiar 
neobservat pentru cetitorii mai putin 
deprinşi, totuş el constitue primul 
simptom al suferinţei, de care este 
cuprins d. Sion. Cele următoare vor fi 
mai tari. 

La pagina 15 ni se citează câteva 
versuri din Psaltirea lui Dositei, d. e. 


Limbele să salte 
Cu cântece nalte, 
Să strige ’n tărie 
Glas de bucurie. 


Simpla citare a acestor versuri este 
foarte nevinovată, de şi versurile sunt 

urite, dar nevinovăția incetează din 
momentul, in care d. Sion cu ele se 
amestecă in prosodie: d-sa işi per- 
mite a numi aceste trochee ale lui 
Dositei... hexametre! 


Versurile de la pag. 17 


Ascultă-mi ruga, Dumnezeu sfinte, 
Şi nu mă trece, cimi ia aminte. 


d. Sion le numeşte... pentametre! 


In imprejurări normale nu ar fi ier- 
tat unui literat, fie chiar membru al 
Societăţii Academice Române, să scrie 
asemenea lucruri. Dar in starea, in 
care se află d. Sion când scrie, şi in 
care, precum vom vedea mai jos, se 
află şi alţi scriitori principali ai Re- 
vistei  Contimporane, asemenea feno- 
mene trebuesc privite mai mult cu un 

fel de interes psichologic. 
= D. Sion, in urma acelei stări, pare 
uneori a pierde conştiinţă sigură des- 
pre ceea ce face, scrie când fără in- 
teles, cand in contrazicere, când cu o 

violență de expresii nemotivată, de 
exemplu pag. 22: 


prima simptomă a perfecționării sufletului 
lui Conachi fu predilectiunea sa pentru po- 
esie, 


și indată mai jos: 


toţi ştim, cum ajunge cineva poet: el mai 
ântâi trebue ss se nască cu asemenea pre- 
dilectiune. 


Apoi la pag. următoare: 


de la 1806 până la 1834 Conachi a fost 
mereu in functiuni, 


şi indată mai jos: 


dar în intervalul interuptiunilor sale din func- 
iuni se ocupa cu profesiunea Specială de 
inginer hotarnic. 


Apoi la pagina 90: 


Pe atunci insă, cată să ştim, amoresatii 
nu-şi făceau curte in modul prosaic de astăzi, 
pe la teutruri, pe la baluri şi pe la gră- 
dine: damele nu eşeau fără bărbaţii lor ni- 
căirea, nici priimeau visite când erau sin- 
gure acasă; apoi bilete dulci şi parfumate 

nu erau in datina timpului. Curte se făcea, 
precum ne spune poetul Alexandri în Barbu 
Lăutaru: amantul umbla cu lăutarii cân- 
tând toată noaptea pe sub ferestrele Dul- 
cineei ; sau dacă era poet, ca Conachi, fă- 
cea versuri, pe care... nu le da la gazete 
nici la tipar, ci punea pe lăutari să le 
cânte. 

Nu voiu să zic că cu moduri atăt de pro- 
saice, Conachi făcea curte nobilei sale a- 
mante; nu e insé mai putin adevărat că 
de la 1812 pănă la 1828, versurile lui fă- 
ceau gloria lăutarilor dintr’un capét până 
la cel alt al Moldovei. 


La pagina 24 d. Sion ne vorbeşte 


despre 


Junele adolescinte. 


Poate êi era teamă, că vom crede 


adolescintele bătrân ! 


Tot acolo ne spune, că 


tara era in convulsiunile cele mai inflăcărate, 


şi la pagina următoare vrea să exa- 
mineze cartea lui Conachi şi să vadă. 


de ce calibru este. 

La paginele 102 şi 103 d. Sion, 
vorbind de sine insuş, scrie: 


Apoi când m'am ridicat din adolescenţă 
şi m'am aşezat in Capitală... më duceam la 
casa lui Conachi adeseori, şi ospitalitatea 
aceasta o plăteam cetindu-i câteodată vre o 
compunere.... 


Demn de observat e d. Sion, când 
se desfată in tăria expresiilor. La pag. 
96, vorbind despre ochi, zice: 


Cine nu-şi a scăldat sufletul in deliciul 
acestor stele, care se zice c& sunt scaunul 
sufletului şi al inimei? 


A'şi scălda sufletul in deliciul unor 
stele, care sunt nişte scaune — eacă o 
imagine, a cării soaţă se află numai 
in următoarea strofă a d-lui A. Peli- 
mon (nu este şi d-sa intre cei30—40 
de redactori-colaboratori ai Revistei?) 


Aste inimi prea ’nfocate 
Cu stilpări de nemurire 
De al păcii imn legate 
Cant a patriei iubire. 

Departe duce pe om beţia de cu 
vinte! 


La pag. 90 d. Sion ne arată, cum 


Conachi reversa florile imaginatiunii sale 
in adoratiunea idolului ce incântase sufle- 
tul seu, 


dar.la pag. 93 se intrece şi zice 


poetul vérsa tesaurii imaginatiunii sale cu 
profusiunea unui crater in iruptiune. 


Despre intrebuintarea de neologisme, 
precum sunt alegre, in loc de vesele, 
tandrete, abandonez, etc. nu este locul 
să vorbim aici; ne grăbim a termina 
critica in ceea ce priveste partea d-lui 
Sion din Revista Contimporand prin 
citarea ultimelor sale cuvinte: 


Eată materia mea epuisatd. Fie ca acea- 
stă lucrare să se urce ca fumul de tămăe 
către sufletul acestui veteran al Parnasulut 
român, care a depus premiile geniului şi cu- 
getăriv sale pe.altarul culturei nationale! 
Respect, veneratiune şi glorie memoriei nume- 
lui séu! 

Premiile geniului şi cugetări (adecă 
poesiile) şi gloria memoriei numelui 
sunt un non-sens şi un pleonasm, care 
incheie întrun mod armonic lucrarea 
d-lui Sion, cetită la Atheneu, cetită la 
Cernăuţi, cetită la Bacău gi in sfirsit 
tipărită in Revista Contimporană. 


Un alt autor, care umple. coloanele 
acestei reviste, este d. Pantazi Ghica. 
D-sa ne imbie cu o novela istorică, 
intitulată Marele Vistier Căndescu. Ce 
palid devine d. Sion, cu toată „inflă- 
cărarea convulsiunilor“ si cu toată 
„profusiunea craterului in irupţiune“, 
indată cel punem alăturea cu violenţa 
limbagiului d-lui P. Ghica, care ar fi 
inmârmurit şi pe sus citatul Cabanis. 


Pag. 80: 


Mihnea nu săvărşise âncă aceste cuvinte, 
când o mulţime de femei, copii, bătrâni, 
sângerânzi, palizi, cu hainele rupte, sfă- 
giete, cu părul smuls, cu mânele rănite, 
intrară in gloată, in desordine, inspăimen- 
taţi, alergănd, in sala sfatului domnesc, 

Din acea mulţime speriată, exasperată, 
doue fete, doue copile se repeziră in bra- 
tele Vistierului Cândescu, strigând: „scă- 
pare, tată! scăpare!“ 


Simtiti, vë rog, toată gingăşia lo- 
gică a acestei imbelşugări de cuvinte: 
mulțimea intră in gloată şi in desor- 
dine, ea este nu numai inspăimântată, 
ci şi speriată şi exasperată, ea are 
hainele nu numai rupte, ci şi sfăşiate, 
si atunci in braţele Vistierului Can- 
descu se reped doué— nu numai fete, 
ci şi copile. 


La pag. 82. 


Boeri, femei, copii, bătrâni, oşteni, eşiră 
toţi in linişte, dar având pe figuri aceeas 
durere, aéeeas exasperatiune, aceeas des- 
perare. 


Durere, exasperatiune şi desperare | 


Armaşul Dincă Sârbu, şearpe incolacitor, 
fiinţă tiritoare, astucioasă, hipocrită, furbă, 
gi trădătoare, suflet damnat, spion şi confi- 
dent al lui Mihnea, când intra Domnitorul 
in biserică, opri pe comisul Comăneanu la 
uşa sfântului locaş. 

Grozav e Dincă Sérbul, si ar fi şi 
mai grozav, dacă nu ar deveni ridicul 
in această, descriere. 


Astfel se făcu trista şi ruşinoasa instalare 
a lui Mihnea III, cu pronosticuri atât de lu- 
gubre, şi in condițiuni atât de funebre pen- 
tru tara. 


Condiţiuni funebre? Aceasta nu prea 
are inteles in româneşte. Dar pe d. 
Ghica nu'l supără neintelegerea. In 
fantasia d-sale cea invăpăiată adjecti- 
vele inoaté cu grămada, şi d-sa pes- 
cueşte când pe unul când pe altul si’l 
aruncă fără alegere in braţele vre 
unui substantiv. Folosul acestei pro- 
cederi literare este, că poţi petrece 
timpul cu variaţii asupra aceleiaş teme, 
cu combinări şi permutări, in margi- 
nile numărului de cuvinte date. Inte- 
lesul remâne acelaş şi uneori frasa 
ciştigă. D. e. 

Astfel se făcu lugubra gi funebra insta- 
lare a lui Mihnea cu pronosticuri atât de 
triste şi in condițiuni atât de ruşinoase 


pentru ţară. 
2 


~ 

Și mai sus, pag. 75: 


Nici o voce nu respunse, toată lumea tă- 
cută şi cuprinsă de o adincă intristare pës- 
tra un silentiu lugubru. 


Lumea tăcută péstra un silentiu! 
Sau, tot aşa de bine, lumea silenti- 
oasă péstra o tăcere. Sau mai ampli- 
ficat: lumea lugubră péstra un silentiu 
tăcut, 

Am cită mai multe simptome ale 

d-lui Pantazi Ghica, dacă am fi avut 
răbdarea să cetim novela d-sale şi in 
numărul revistei de la 1 Aprilie 1878. 
Dar această răbdare n'am avut-o, şi 
ne mărginim a spune că d. Ulysse 
de Marsillac in Journal de Bucarest o 
laudă foarte mult şi o numeşte sa- 
vanta. 
. Intre expresiiile, cu care d. Pantazi 
inavuteste sermana limbă română, fi- 
gurează pe lingă silentiul lugubru, 
rapace, avaricios, astucios, furb şi adat 
(adonné). 


Mult mai fin e d. Vasilie Alexan- 

drescu Ureche. Oh, d-sa vorbeşte cu 
preferinţă despre lucruri, pe care — 
necunoscându-le insuş bine, presupune 
că nici cetitorii nu le cunosc, şi pe 
acest fundament inşiră la cuvinte de 
o fenomenală combinatiune. 

După un tipic cunoscut âncă din 
Adunarea natională, pe care o inspira 
d-sa odinioară, d. Alexandrescu Ureche 
in studiul asupra lui Miron Costin, cu 
care incepe juna Revistă, vrea să ne 
arete meritul lui Miron Costin ca om 
de ştiinţă, şi ne zice: 


După cum Cantu defineşte istoria, con- 

form ultimelor, modernelor teorii: „l'histoire 
yest le récit d’événements importants afin 
„de connaitre le passé et par lui de con- 
,jecturer l’avenir probable...“ asa a zis Mi- 
ron Costin, cănd ne spuse că istoria ne in- 
vati: „Cu acele treeute vremi să pricepem 
cele venitoare /“ 
Care e meritul lui M. Costin ca om de 
stunta ?— Dar ce desvoltare mai admirabilă 
de inteligenţă, ca aceea a lui M. Costin, 
care ajunge la conclusiunile ştiinţei, cu se- 
cole mai nainte de atdti nemuritori lucrători 
in ogorul ştiinţific, in ogorul istoriei, la a- 
pusul Europei! 

Ce mistificare mai este şi aceasta? 
Nu este adevărat, că idea de a con- 
cepe istoria ca o ştiinţă a vremilor 
trecute pentru a pricepe pe cele vii- 
toare este o „ultimă modernă teorie.“ 
Aceasta a trebuit să treacă prin capul 
tuturor istoricilor, de când istorici e- 
xistă, şi este anume relevată in Po- 
lybius, in Tacitus, in Cicero, dacă 
după dorinţa lui Cornelius Nepos il 
numerăm şi pe acesta pintre istorici. 
Prin urmare Miron Costin in frasa ci- 
tată nu a făcut alta decât a spus şi 
el o cugetare de istoric, dar nu a an- 
ticipat „cu o admirabilă inteligenţă 
conclusiunile ştiinţei“ moderne. 

La pag. 1 şi 2 a revistei ni se sus- 
tine că 


istoria, fiica filosofiei, nu vine decât după 
ce poesia populară incepe a tăcea, 


şi indată se adaogă: 


istoria Germanilor incepe cu cântul lui Sieg- 
fried din poemul Analelor (?) 

La pag. 2 d. Alexandrescu vorbeşte 
despre lăutarii, care singuri 


fac istorie... pe timpul lui Atila (5), la pa- 
latul Biciului lui Dumnezeu. 


Acel (5) pus lângă Attila netrimete 
in josul paginei la autorii antici, din 
care éi isvoreşte d-lui Ureche această 
ştiinţă. Acolo găsim numit, pe lângă 
Priscus, şi pe Am. Marcelinus. Ammia- 
nus Marcellinus citat pentru timpul lui 
Attila? Mare descoperire! Ammian (năs- 
cut pe la 330) eră de mai mulţi ani 
mort, când a inceput domnirea lui 
Attila (434—453) şi in genere istoria 
lui merge numai pănă la 378 d. Chr. 

La pag. 9 eruditul nostru profesor 
de istorie la Universitatea din Bucu- 
reşti ne spune că „istoria de caracter 
filosofic“ se născă 


cu Voltaire, abia in secolul XVII şi XVIII. 


Voltaire istoric in secolul 17? Dar 
Voltaire este de 6 ani, când se sfir- 

şeşte secolul al 17. şi in această vir- 
stă el deabia ar fi putut scrie un 
tractat ca acela al d-lui Ureche, ne- 
cum © istorie de „caracter filosofic.“ 

Dar unde este tare d. Ureche, este 
in citarea de nume proprii. Acolo d-sa 
se află in elementul séu, incepe aşi 
pierde cumpétul, sonul gol al cuvinte- 
lor de botez şi de familie il trans- 
poartă in acea lume fericită, unde pro- 
Saica lege a logicei si a exactitatil 
stientifice nu mai domneşte. Cu deo- 
sebire ne preumblă atunci prin tara 
Spaniolilor, pe unde controlul este mai 


greu, şi ne incântă cu sonuri ca cele 
următoare: 


— Nu, gr cât am puteă supăra vre-unul din 
acele spirite,—de care altă dată rideam, pe 
care azi le deplângem— spirite pururea gata 
a deprecia ce este romanesc,— nu, repetim, 
Miron Costin nu este Willeharduin, nici sire 
de Joinville, Froissart, Filip de Comines, el 
nu este Olanyro Morales, Zurita, Garivay, 
Muntaner, Mariana, Moncada; nu este ase- 
menea autorul cronicelor de Napoli, nici 
Villani; nu este a fortiori, catalogarii de 
date şi domni ai Germaniei feodale..... 
Miron Costin este in fond „istoric!“ 

Bietul zeţar nu s'a prea orientat in 
aşezarea, literelor acestor Spanioli, şi 
astfel errata de la sfirşitul numărului 
ne invită să cetim Ocampo, Morales 


in loc de Olaniro Morales. Fie şi O- 
campo, Morales! 


Să ne atragem in treacăt, de şi cu 
multă mihnire din parte-ne, risul sau 
deplângerea d-lui Ureche, mărturisind 
cu sinceritate, că după părerea noa- 
stra nu ar fi nici o scădere pentru 
Miron Costin de a fi comparat lui 
Comines sau lui Froissart. D. Ureche 
crede, că Miron Costin le este fără 
comparare superior, după acelaş tipic, 
după care credea altă dată intr'un foi- 
leton al Adunării nationale, că o pa- 
lidă imitare a lui Văcărescu este su- 
perioară originalului lui Goethe. 


La pag. 6 d. Ureche ne inşiră alte 
nume, spunéndu-ne că 


Miron Costin este deja istoricul, care in- 
treabă la fapte causele lor, şi la cause re- 
cunoaşte o ordine, o sistemă oare-care, ca 
Vico, Leibnitz, Descartes, Roteck, Cantu, 
Thiery. | 

Ce-o fi căutând pintre aceşti istorici 
Leibnitz si Descartes? — Altă dată d. 
Ureche, vorbind despre architectura 
noastră, ne spunea că celebrii archi- 
tecti ai Italiei ar fi invidioşi de ea, şi 
ne cita intre aceştia si pe Cimabue, 
care insă este celebru in pictură. 

Dar in starea intelectuală, in care 
se află d-sa când scrie, nici nu e 
vorba, de exactitate a citărilor. Totul 
e ca sonul gol al numelor proprii să 
producă efect, şi in această privinţă 
trebue să recunoaştem, că Cimabue e 
foarte bine ales. 


In numărul Revistei Contimporane 
din 1 Aprilie ni se înfăţişează doi au- 
tori mai noi, cu lucrări mai scurte. 
Unul este d-nul D. Aug. Laurian. D-sa 
face o critică a unei traduceri din 
Molière şi a dramei d-lui Scurtescu 
Rhea Silvia. Ştiţi, că despre fabuloasa 
Rhea Silvia ne spune Livius in câte- 
va rinduri la inceputul istoriei sale, 
că a fost vestală, dar că a născut 

totuş pe Romulus şi Remus. Completa 
lipsă, de traditiuni mai lămurite asu- 
pra ei nu impedecă pe d. Laurian de 
a scrie 


Pentru a tracta asemene subiecte, se cere 
pe lingă atâtea alte condițiuni, pe care d. 
Scurtescu le posedă în destul, şi un studiu 
aprofundat al timpului, moravurilor, cu un 
cuvânt al mezului social in care se petrece 
acţiunea, şi acest mez social să radieze in 
toate episodele dramei Rhees Silviei. 


Mediul social de pe timpul Rheei 
Silviei! Lucrul nu prea are inteles, — 
dar cuvintele sună a ceva. 

Acelaş domn scrie la pagina 158 
şi 159 


Nu este aici locul de a căuta raţiunea 
preeminentei traductiunilor asupra compo- 
siţiunii şi raportul ce esistă intre autor şi 
esecutor. Când vom scrie in special despre 
teatrul nostru, vom elucida aceste cestiuni 
colaterale rindurilor de astăzi. De-ocamdată 
ne mulţumim de a declara intrun mod ca- 
tegoric că n'avem idei preconcepute contra 
nici unuia din modurile in care se mani- 
festă literatura scenală la noi. 

Auzi frate! junele Laurianu ne de- 
clară „intrun mod categoric,“ că nu 
are „idei preconcepute!“ Ce fericire 
pentru „literatura, scenală“ a Romà- 
niei! şi pentru „cestiunile colaterale 
rindurilor de astăzi!“ 


Cel din urmă autor insemnat in No. 
2 al Revistei se numeşte George Ma- 
rian. D-sa pare a fi de la Ploeşti,căci 
ne vorbeşte despre 


un colt al térei, unde m'am ploeştit — era 
să zic pleostit. 


Acest domn de la Ploeşti, eram să 
zic... are mult spirit. D-sa iubeşte 
„la causcrie“ ca la Paris şi o intro- 
duce in Revista Contimporană prinun 
„Ciaiu la doamna Cutare.“ Ce mai 
eleganţă in toată cnnversatia! Domnul 
de la Ploeşti o incepe prin a face 
doamnei Cutare din Bucureşti un 


compliment pentru toaleta sa de un per- 
fect bun gust, 

si complimentul eră fără indoială de 
un perfect bun gust, ca şi cel urmă- 
tor, despre care ne spune d. Marian, 


cultul frumosului esistă in tara Româ- 
nească. Më inhăţai de acest cuvânt ca să 
spun că n'ar putea fi indoint&é despre acea- 
sta, de cât numai când frumosul n'ar fi 
represintat la noi prin imagine vii ca d-na 
Cutare. Complimentul ins& nu produse e- 
fect. 


Dar nu pentru aceste galanterii plo- 
eştite, eram să zic...., intră d. Ge- 
orge Marian in această mică cerce- 
tare. D-sa merită a figură in ea, fiind- 
că impărtăşeşte ameteala d-nului Ure- 
che in privinţa numelor proprii. După 
ce ne-a spus, de sigur cu multă com- 
petenţă, că concertele societatei filar- 
monice sunt 


destinate a face pe public să fugă vézénd 
numai numele lui Beethoven pe afis, 


continuă.: 


Graţie d-nei Cutare mé impăcam cu musica 
clasică de care mé desgustase concertele 

puţin divertisante ale societăţii filarmo nice 
Un caet din Mozart se afla pe piano. Doamna 
Cutare il deschise si ne jucâ nemuritoarea 
uvertură a operei Freischiitz (Robin des 
Bois). 


Admirabila doamna Cutare! Des- 
chide un caet din Mozart şi joacă din 
el uvertura lui P'reischutz. O să vezi, 
că in numărul viitor al Revistei are să 
deschidă caetul lui Weber şi să ne 
joace uvertura lui Don Juan. 


După exemplele fenomenale, citate 
pănă acum, am mai adăoga câte-va 
cuvinte in privinţa intregei intreprin- 
deri numite „Revista Contimporand", 
dar ne e teamă, că redactorii ei vor 
declară, cu modestia junelui domn 
Laurian, 


intrun mod categoric . 


că nu au idei preconcepute nici măcar 
in contra — betiei de cuvinte. 


RESPUNSURILE 


REVISTEI CONTIMPORANE 
AL DOILEA 


STUDIU DE PATOLOGIE LITERARĂ 


(1873) 


Lupta literară intre Revista -Contim- 
porană şi critica din Convorbiri s'a in- 
cins cu multă căldură. Revista de la 
1 Iunie 1873 publică un respuns lung 
al d-lui P. Grădişteanu, un respuns 
ceva mai scurt, dar foarte puternic al 
d-lui V. Alexandrescu Ureche şi câte- 
va, cuvinte gentile ale d-lui D. Aug. 
Laurianu, ear d. Pantazi Ghica şi-a 
ales un cere mai intins de cetitori şi 
işi respândeşte observările d-sale in- 
contra noastră prin cel mai insemnat 
jurnal politic din Capitală. 

Fiind vorba de o luptă literară, să 
ne fie iertat a inlătură mai ântâi tot 
ce ne pare că trece peste limitele ei. 

Aşa, d. Petru Grădişteanu vorbeşte 
de victimele artagului meu, de piticii 
din ortaoa „Junimei“, zice că noi tă- 
găduim cu sfruntare, cu turbare meri- 

tul părinţilor literaturei şi spune, că 
pamfletul meu ei reaminteşte că Vol- 
taire compară pe unit critici cu broa- 
stele care se zice că sug veninul pă- 
mentului spre œl comunica celor care 
le ating. 

D. Vasile Alexandrescu Ureche ob- 
servă, că unui zelar ĉi e permis să 
fie ignorant ca un redactor de la Con- 
vorbirt, că de cetea mult „Convorbi- 
rile“ de timpire nu scăpa, şi impărtă- 
seste cetitorilor săi, că wm casa d-lui 
Maiorescu nu lipseşte o clarinelă şi un 
contrabas pe lângă un piano. 

D. Pantazi Ghica numeşte pe ad- 
versarul seu un fel de farceur literar, 
spune că unii membri ai Societăţii 
„Junimea“ sunt adati la umorism în- 
tre mat multe pahare de bere in Borta 
rece (o cârciumă cunoscută din Iaşi, 
citată şi de d. Laurianu junior incon- 
tra noastră) şi observă, că stilul meu 
cam se aduce mult cu stilul şi buna- 
cuviință ce ar găsi cineva in epistola 
unui commis-voyageur neguţătoresc. 

La aceste cuvinte şi altele mai tari 
de felul lor nu am nici un răspuns. 
Ele sunt personalităţi fără interes in- 
tr'o discuţie literară; ar fi chiar de 
natură a tăia or-ce discuţie, dacă alte 
considerări mai insemnate nu ar im- 
pune continuarea ei ca o datorie. 

Lăsăm dar expresiilor reproduse mai 
sus tot caracterul lor fără a le mai 
atinge. 

Căci ele nu ne inaintează in desle- 
garea singurei intrebări importante 
aici: cum remâne cu obiectul propriu 
al criticei noastre literare? 

Cum remâne cu trocheele lui Dosi- 
tei, pe care Revista Contemporană le 
numeşte hexametre? Cum cu esplo- 
siunea entusiasmului nobil pentru te- 
vile de apă aduse de Prinţul Moruzi? 
Cu convulsiunile infldcdrate? Cu profu- 
siunea craterului in erupliune? Cu ri- 
dicarea d-lui Sion din adolescență şi 
aşezarea d-sale în Capitală? 

Cum remane cu lumea tăcută a, 
d-lui Pantazi Ghica, care pestra un st- 

35,740. Critice. 3 

lenţiu ? sau cu Armasul Dincă Sérbul, 
care era 


şearpe incolăcitor, fiinţă tiritoare, astuci- 
oasă, hipocrită, furbă şi trădătoare, suflet 
damnat, spion şi confident a lui Mihnea? 


Cum remâne cu Ammianus Marcel- 
linus, pe care il citează d. Ureche 
pentru timpul lui Attila ? Sau cu Vol- 
taire, care incepe istoria de caracter 
filosofic in vârsta de 6 ani? Sau cu 
Cimabue, care devine celebru in arhi- 


tectură ? j 


etc. etc. etc. 
Cum  remâne cu aceste fenome- 
nale.... scăpări din vedere, aceste.... 


mici erori strecurate intr’o câtățime 
cam mare in primele doue numere, 
numerele de fecomandatie, ale unei 
Reviste de literatură, artă şi ştiinţă, 
publicată in anul 1873 in Capitala 
unui Stat, care aspiră la cultură şi 
nu este cu totul lipsit de viaţa lite- 
rară? 

Eacă singura intrebare, la care se 

aşteptă un respuns din partea Revistei 
Contimporane, şi tot odată singurul 
punct, in jurul căruia se poate mişcă 
discuţia noastră mai departe. 


I. 


Aşa dar: ce a răspuns Pevista la 
erorile imputate şi cum a răspuns? 

Critica noastră relevase cinci arti- 
cole: studiele literare ale d-lor Sion si 
Ureche, novela d-nului P. Ghica, re- 
censiunea d-lui D. Laurianu şi un ar- 
ticol al d-lui Marian. Incepem cu o 
mărturisire impăciuitoare: in privirea 
apărării ce d. Grădişteanu face in fa- 
voarea d-lui G. Marian de la Ploesti, 
suntem aproape de a ne intelege cu 
d-sa. D. Grădişteanu (pag. 390) nu- 
meşte scrierea d-lui Marianu 


un articol de blagues — cuvântul in limba 
română mare ecuivalent decât, poate, 
mofturi. 

= Din momentul, in care Revista ca- 
lifică articolul d-lui Marian de mofturi, 
nu mai avem de discutat asupra a- 
cestui punct. Sar simplifică discuția 
chiar şi asupra celorlalte puncte, dacă 
kevista ar consimţi să numească cu 
aceeaş expresie calificativă şi celelalte 
articole relevate de noi, critica d-lui 
Laurianu, novela d-lui P. Ghica şi mai 
ales studiul istorico-literar al d-lui U- 
reche. Căci mofturi este in deaproape 
inrudire cu numele ce ne-am permis 
noi a’l aplică de la inceput acelor ar- 
ticole din Revista şi despre care pre- 
supunem, că nu este âncă uitat. 

Asemenea suntem datori a recu- 
noaşte, că nu mai incape discuţie a- 
supra uverturei lui Freischütz, pe care 
d-nul de la Ploeşti o atribuea lui Mo- 
zart. In aceeaş zi (1 Mai), in care a 
apărut critica noastră in Convorbirile 
din Iasi, a apărut in No. 3 al Re- 
viste, din Bucuresti rectificarea. Pasa- 
giul criticat de noi din No. 2 al Re- 
vister era: 

Un caet din Mozart se afla pe piano. 
D-na Cutare il deschise şi ne jucă nemuri- 
toarea uvertură a operei Freischttz. 


şi aici Hrata din No. 3 observă 


In No. 2 al Revistei la pag. 186 rîndul 11 
sărindu-se un rind din manuscris, după cu- 
vântul jucă să se adauge: „Sonata in sol 
major, apoi termină cu.“ 


Aşa dar d-na Cutare jucă din cae- 
tul lui Mozart sonata a 8-a şi apoi 
termină cu uvertura operei Freischiitz. 

Unii se miră, cum de zetarul să- 
rise rindul din manuscript aşa de 
bine, incât frasa tipărită aveă un aer 
foarte natural, mai natural chiar de- 
cât cea indreptată, şi par a se indoi 
de istoria cu rîndul cel sărit. 

Noi insă nu ne credem in drept a 
pune la indoială erata Revistei, şi prin 
urmare primim rectificarea făcută fără 
reservă. | 

Mergem chiar mai departe: ne mi- 
rim de ce Revista nu s'a folosit de 
Hrata ei intr'un mod mai bogat, oare- 

cum mai istet? Nu vedeă că aici este 
mijlocu: cel mai simplu de a scăpade 
toate greutăţile? 


De exemplu: la pag. 15 din No. 1 
al Reviste ziceă D. Sion 


In adevăr, voiti exametre? ascultați 
Limbele să salte 
Cu cântece nalte. 


De ce să nu zică erata din No. 
viitor al Revistei: 


In No. 1 al Revistei pag. 15 rendul 6 de 
Jos, săridu-se câte-va cuvinte din manuscris 
după cuvântul voiţi să se adauge: ,trochee 
care nu sunt“. . . exametre? 


şi toată greşala a dispărut! 


Asemenea pentru D. Ureche: 


In No. 1 al Revistella pag. 2 rindul 2 de 
jos, unde se citează autorii pentru timpul 
lui Attila, sărindu-se doue rinduri din ma- 
nuscris după cuvintul Am. Marcellinus să se 
adauge: „din nenorocire nu scrie nimic des- 
pre Attila, dar cu atât mai mult scrie“... 

a Priscus. 

Si aşa mai departe şi pentru cele- 
lalte erori in dulce infinitum. 

Dar Revista nu a ales acest mod 
expeditiv şi prudent de a intimpina 
critica făcută, ci şi-a susţinut erorile, 
incercându-se a aduce argumente in 
favoarea unora din ele. 

Să le examinăm şi pe aceste. 

Constatăm insé mai ântâi, că acea 
parte a criticei, care privea disertatia 
d-lui Sion asupra poetului Conachi, a 
rémas fără intimpinare. O mănţinem 
dar deocamdată aşa cum a fost fă- 
„cută, 

Trecem la d. Ureche, care sa cre- 
zut obligat a’si sustinea cele 7 erori 
“ale d-sale cu or ce pret, vom vedea 
indagă, cu ce pret. 


1. Eroarea D-lui Ureche relativă la Ammianus 
Marcellinus. 


Pasagiul din No. 1 al Revistei Con- — 
tumporane este in intregul lui urmă- 
torul: 

Mult timp, multe sute de ani, coloniştii 
lui Trajan n'avură alți istorici decăt tradi- 
tiunea fidelă, şi alăturea cu ea pre acei lău- 
tari, cari, âncă la Roma, aveau deprinderea 
a cănta la oaspete faptele oamenilor cele- 
bri‘). Pe timpul lui Attila 5) la palatul Bi- 
ciului lui Dumnezeu, ca şi multi secoli dupa 
acea la curtea Domnilor Romăni, singuri 
lăutarii fac istorie, 

Soliti sunt primis temporibus in epulis ca- 
nere convivae ad tibicinem de clarorum 
hominum virtutibus.—Salustiu. 

Am. Marcelinus. Priscus. 


In contra acestui pasagiu făcusem 
noi in Convorbirile din 1 Mai 1873 
următoarea critică : 


Acel (5) pus lângă Attila ne trimete in 
josul paginei la autorii antici, din care él 
isvoreşte d-lui Ureche această ştiinţă. Acolo 
găsim numit, pe lângă Priscus, şi pe An. 
Marcellinus. Ammianus Marcellinus citat 
pentru timpul lui Attila? Mare descoperire! 
Ammian (născut pe la 330) eră de mai 
mulţi ani mort, când a inceput domnirea 
lui Attila (434—453) şi in genere istoria lui 
merge numai până la 378 d. Chr. 


Ce are de zis D. Ureche la această 
critică? Cum işi va sustinea singurul 
punct in discuţie: citarea lui Ammia- 

nds Marcellinus după cuvintele „pe 
timpul lui Attila“ ? 

Bacă respunsul d-sale (Revista din 
1 Iunie 1873, pag. 320, 321, 322): 


Un No. 5 sta pus după vorba Attila in 
scrierea mea (pag. 2) si nu ştiu de ce su- 
para pe nervosul D. Maiorescu. 

Oare nu este adevérata asertiunea ca 
lăutari primii cântăreţi, poeţi, fac istorie. . 
pănă pe timpul lui Attila ? 

Proboze-mi-se că nu, şi va remâne de 
minciună Voltaire cu opiniunea sa despre 
ignoranta criticilor. 


Nu am să probez, că nu, şi nu 
am să probez că da, fiindcă nu sa 
vorbit nici un cuvânt despre acea- 
sta. Singurul punct in discuţie este: 
citarea lui Amm. Marcellinus pentru 
timpul lui Attila. 

Să relevam deocamdată cuvîntul 
pand virit acum de D. Ureche inain- 
tea cuvintelor pe timpul lui Atiila. A- 
cest până nu stă in pasagiul criticat, 

D. Ureche continuă: 


Ce este greşit in asertiunea mea când, 
citând pe Salustiu, am scris că la Romani 

âncă istoria incepe cu poesia, cu cântecele 
(soliti sunt primis temporibus etc.)? 


De această asertiune a d-sale nu e 
vorba in critica noastră. 


De acest obiceiu nu vorbeşte şi Nonniu 
(II. 70) care aminteşte că Varon numea pe 
cântăreţi: pueri modesti. . . 


Poate să vorbească Nonniu; nu sunt 
in chestie pueri modesti. Departe de 
aceasta ! 


Ce pécat facui sustin6énd că acest mod 
de a face istoria a trecut şi la Dacia şi că 
persistă până chiar sub Attila? 


Nimeni nu a relevat vre un ase- 
menea pécat, nu este in chestie. 


Era oare permis filosofului, literatorului 
din [agi a nu şti cine furé barzii la Gali 
(vezi Lucan I. v. 27), scaldi la Scandi- 
navi etc. ?... 

Cetit’a eruditul d. Maiorescu pe Tacit? 
Apoi nu spune el cum se canta la barbari 
pe timpul lui, (Canitur adhuc barbaras a- 
pud gentes. Annal. II. 88)? 

D-sa, care ştie toate, nu ştie oare că la 
Goti in Dacia Anca se căntau la ospete 
faptele strămoşilor, după cum o spune Ior- 

nandes (după Cassiodore ministrul lui Theo: 
dosiu) ? 


Nu sunt in chestie nici barzii la 
Gali, nici Tacitus, nici Gotii din Dacia. 
In chestie este un singur punct: cita- 
rea lui Amm. Marcellinus pentru tim- 
pul lui Attila. 


Apoi nu cum-va eruditul d. T. Maiorescu 
pretinde că Ammian Marcellin este réu ci- 
tat pentru descrierea moravurilor Hunilor? 


intreabă d. Ureche. Nu pretinde a- 
ceasta d. Maiorescu. 


Istoricilor de la Convorbiri aceasta poate 
să le pară lucru nou, dar Ammian Marcel- 
lin este autoritate pentru epoca apariţiunii 
Hunilor şi isgonirea Gotilor de câtră ei din 
Dacia. 


Nu este in chestie epoca aparitiunii 
Hunilor nici isgonirea Gotilor. 


Ce ar zice acest ilustru Domn când in- 
tro carte cu titlu Histoire d’Attila et de ses 
succeseurs ar afla citat pe Ammian Marcel- 
lin de nenumărate ori ?... 

Histoire d’ Attila şi Amm. Marcellin! 

— E un ignorant, ar esclama negresit D. 
Maiorescu. 

Acel ignorant se chiamă ânsă Amédée 
Thierry ! 


De o fineţă admirabilă! D. Ureche 
işi asociază pe Amédée Thierry si ne 
dă a intelege, că in privinţa lui Am- 
mianus Marcellinus este de aceeaş eru- 
ditiune. 

Să nu batjocorim memoria lui A- 
médée Thierry deabia réposat! Nu el 
este in chestie; nu el ar fi putut să 
aibă vre-odată inspirările d-lui Ureche 
asupra isvoarelor istorice. Când in 
Histoire d'Altula et de ses successeurs 
a lui Am. Thierry se vede citat Am- 
mianus Marcellinus, nu este pentru chiar 
timpul domnirii lui Attila, ci pentru 
prima aparitiune a Hunilor in Europa 
şi pentru moravurile lor de atunci, 
de care a trebuit s& se ocupe Thierry 
in eminenta sa lucrare. 

Dar, cum am zis, nu este aici punc- 
tul in discuţie. Să revenim la el, 


N 

Pentru ce dar acel No. 5 il pune in furie 
contra mea ? 


Lăsănd furia la o parte: pentru că 
prin acel 5 se citează Ammianus Mar- 
cellinus pentru timpul lui Attila. 

Dar aici d. Ureche respunde: 


Eu n'am citat pentru epoca lui Attila pe 
Ammian Marcellin şi No. 5 pus după vorba 
Attila nu se raportă la Attila, ci la epoca 
Hunilor. 


Aşa? Apoi atunci de ce atâta sfadă? 
De ce acel nomol de eruditiune? A- 
cele săgeți de intrebări indreptate in- 
contra criticului din laşi? 

Chestia este cu mult prea simplă 
pentru aceasta 


No. 5 pus după vorba Attila nu se ra- 
poartă la Attila. 


Eacă cea mai simplă şi cea mai 
elegantă ridicare a greutăţii. 

P&cat atunci de intreaga pag. 321 
din Revistă şi de jumatatile paginelor 
320 şi 822. Lucrul se făcea maibine, 

după sfatul ce ne-am permis să'l dăm 
adineaori, printr'o indreptare in Hrata 
acestei interesante Reviste. D. e. 


Erata: 


No. 5 pus la pag. 2 a Revistei după vorba 
Attila nu se raporta la Attila, ci... 


nu mai ştiu la ce. 


Mai bine se făcea lucrul de sigur 
in acest chip, dar de tot bine tot nu 
se făcea. De tot bine se va face lu- 
crul numai atunci, când Erata vre 
unui numěr viitor al Revistei ne va 
zice 


La pag. 2 a Revistei No. 1. să se şteargă nu- 
mele Ammianus Marcellinus cu totul. 


Căci cea vrea să dovedească d. U- 
reche cu Ammianus? Să lăsăm la o 
parte, după dorința d-sale, timpul lui 
Attila, şi să presupunem, că d-sa ar 
fi citat pe Ammian numai pentru a- 
cel timp al Hunilor, despre care se 
ocupă in adevăr istoria lui. 

Ei bine, pănă pe timpul lui Attila, 
in epoca apariţiunii Hunilor, pentru 
care Ammian este autoritate, ce vrea 
să ne arete d. Ureche prin citarea lui? 
Dacă'i recetim pasagiul in discuţie, 
vedem că este vorba de afirmarea 
d-sale că 


singuri lăutarii fac istoria; lăutarii şi trads- 
tiunea fidelă. 


De unde o scoate aceasta d. U- 
reche ? 


Pentru Ammian Marcellin eu n'am indicat 
o anume pagină, 


zice d-sa cu oare-care naivitate. Dar 
putea să indice o anume pagină sau, 
mai exact, un anume capitul şi o a- 
nume carte din Ammian? 

Nu puteă, fiind-că nu există. Am 
cetit din nou intreaga carte 31 din 
istoria lui Ammian, in care vorbeste 
de Huni, am recetit capitolul 3 si in- 
deosebi capitolul 2, cel cu celebra des- 
criere a acelei ginte selbatice, nicăeri 

nu există nici cea mai mică alusie la 
cântăreţi, lăutari, sau tradifiunea fidelă 
a Hunilor; din contră, după ce Am- 
mian a spus, că Hunii „rătăcesc fără 
Jocaşuri hotărite, fără vatră si lege, 
fără obicei statornic“, resumă barbaria 
lor in frumoasele cuvinte; „Nimeni 
dintre ei nu poate r&spunde la intre- 
barea: de unde eşti? Căci fie-care a 
fost aiurea zămislit, aiurea născut, a- 
iurea crescut.“ 

La o asemenea ginte nu poate fi 
vorba de tradifiune fidelă si de lăutaru, 
care fac istorie, şi dar citarea lui Am. 
mianus Marcellinus trebue suprimata- 


2. Eroarea D-lui Ureche relativă la Voltaire. 


Pasagiul d-lui Ureche criticat de noi 
este următorul (Revista No. 1, pa- 
gina 9): 


Metoda cealaltă „ad probandum“ relată 
evenimentele numai spre a lua din ele oca- 
siunea de a discurge de organisarea politică 
a popoarelor, despre legile lor, despre pro- 


REVISTEI CONTIMPORANE | 49 


grese, civilisare. . . . Această din urmă me- 
todă dădu nascere, cu Voltaire, abia in se- 
colii XVII şi XVIII, istoriei de caracter fi- 
losofic. Dupe pilda acelui geniu dominant 
intre enciclopedisti, scriseră istoriile, di- 
sertatiunile Jor Millot, Raynal in Francia; 
Hume, Robertson, Gibbon in Anglia etc. 


La aceasta am observat noi in Con- 
vorbirile de la 1 Mai 1873: 


La pag. 9 eruditul nostru profesor de isto- 
rie la Universitatea din Bucuresti ne spune 
că „istoria de caracter filosofic“ se născu 
cu Voltaire, abia in secolii XVII şi XVIII. 
Voltaire istoric in secolul 17? Dar Voltaire 
este de 6 ani, când se sfirşeşte secolul al 
17, şi in această vârstă el deabia ar fi pu- 
tut scrie un tractat ca acela al d-lui Ure- 
che, necum o istorie de „caracter filo- 
sofic.“ 


Care este intîmpinarea d-lui Ureche 
in contra acestei critice? Va fi mai 
uşor de astă dată să o analizăm, fiindcă 
ştim acum din experiența cu Ammia- 
nus Marcellinus metoada d-sale de a- 
pärare, zig-zagurile prin care incearcă 
a se ferì de direcția dreaptă a discu- 
tiei. : 

35,740. Critice. 4 

Ce-i pasă d-lui T. Maiorescu că Zarate (Ma- 
nuel de litérature edit. 7. 1856, pag. 170) a 
dis „in secolii XVII şi XVIII luda istoria ca- 
racterul filosofic propriu al séu. Voltaire fu 
primul care in Francia ĉi dete această direc- 
tiune.“ 


In adevăr, ce'mi pasă? Istoria a 
putut să ia caracter filosofic in se- 
colii 17-si 18, Voltaire a putut să fie 
cel dintâi care in Franja i-a dat a- 
ceastă direcţie: chestia nu e aici; che- 
stia este, dacă istoria de caracter fi- 
losofic s'a născut cu Voltaire in seco- 
lul al 17-lea? 


Această formă silleptică de cugetare să nu 
incapă in mintea filosului supusă la atâtea 
silepse ! 


Forma sileptică poate autoriza im- 
preunarea mai multor obiecte felurite 
intr'o singură expresie, dar nu auto- 
rizează nici odată şi nicăeri impreu- 
narea sintactică de contraziceri, şi dacă 
cineva d. e. in loc de a zice: multe 
bătălii celebre s'au câştigat pe timpul 
Romanilor, asemenea multe, mai ales 

prin perfecţionarea armelor de foc, s'au 
câstigat in zilele noastre, ar zice : multe 
bătălii celebre s'au câştigat de la Ro- 
mani pănă in zilele noastre prin per- 
fectionarea armelor de foc, ar comite — 
nu o silepsä, ci o eroare, fiind că tim- 
pul Romanilor exclude perfecționarea 
armelor de foc, precum vêrsta lui Vol- 
taire exclude scrierea istoriei filosofice 
din partea sa in secolul 17. 


Zicénd ca Zarata, că istoria filosofică este | 
din secolul XVII şi XVIII, făcut-am o 
erezie ? 


Nimeni nu a vorbit de o. asemenea 
herezie. 


Dar nu sunt din secolul XVII 
Rollin, Bossuet, Fleury? 


Nu sunt in chestie Rollin, Bossuet, 
Fleury. ; 


Şi oare nu este adevărat că numai în se- 
colul XVIII, cu Voltaire istoria luâ definitiv 
caracterul 'ce-l avu sub pana lui Millot, Ray- 
nal etc.? Voltaire e acela care etc. 

Aceasta poate să fie adevărat, dar 
nu e in chestie, precum nu e in che- 
stie nici tirada următoare asupra me- 
ritelor lui Voltaire. 


Intr'atâta se incheie intimpinarea 
d-lui Ureche asupra acestui punct. Ne- 
probând ea nimic, eroarea d-sale cu 
Voltaire remâne nejustificată. 


Când ar remâneă numai atât! Dar 
prin întimpinarea d-sale se inmultesc 
erorile, erori de acelaş fel: contrazi- 
ceri şi citări false. 

Să recapitulăm observările din res- 
punsul de la pag. 423: 


Zarate a zis: „in secolii 17 si 18 luă isto- 
ria caracterul filosofic propriu al seu. Vol- 
taire fu primul care in Franţa ’i dete acea- 
stă directiune. 


D. Ureche crede in autoritatea lui 
Zarate, fiind că nil opune. Aga dar 
cel d'întâi, care in Franţa dete isto- 
riei caracter filosofic fu Voltaire; insă 
istoricul Voltaire ştim că a fost in se- 

colul al 18. Cu toate aceste d. Ure- 
che zice indată mai jos: | 


Zicénd ca Zarade, că istoria filosofică este 
din secolul 17 şi 18, făcut-am o erezie ? Dar 
nu sunt din secolul 17 Rollin, Bossuet, 
Fleury ? 


Aşa dar Francesii Rollin, Bossuet, . 
Fleury au scris după d. Ureche istorii 
filosofice .in secolul 17. Dar atunci 
cum remâne cu afirmarea de mai sus 
a lui Zarate, că Voltaire (din secolul 
18) fu primul, care in Franta dete 
istoriei directiunea filosofică ? 

Aceasta cam are aerul de contra- 
zicere. Sau este numai o formă si- 
leptică ? 

Să relevăm altă greşală, oare cum 
mai substanţială; 


Dar nu sunt din secolul 17, Rollin, Bossuet, 
Fleury ? 


exclamă d. Ureche pentru a probă, 
ca istoria filosofică : este şi in seco- 
lul 17. 


54 ; RESPUNSURILE 


Nu i-a fost destul experiența cu 
Voltaire ; trebue să-o mai păţească şi 
cu Rollin! 

Rollin nu este istoric in secolul 17. 
Rollin este, ce e drept, nscut in se- 
colul 17 (şi Voltaire eră născut in se- 
colul 17), dar nu devine autor decât 


- in secolul al 18. Prima lui publicare 


este din 1718, ear Histoire ancienne 
este deabia de la 1730—1788. 

Hotărit lucru: numele proprii sunt 
nefericirea d-lui Ureche. 


3. Eroarea relativă la inceputul istoriei germanilor 


In primele pagine ale kevistet Con- 
timporane d. Ureche zisese: 


„Ori ce neam incepe ântâi prin poesie 
„Fiinţa de-gi pricepe“ 


este un adevăr eşit din poetica pană a lui 
Văcărescu. Si acest adevăr il confirmă cer- 
cetarea desvoltării cugetării la toate popoa- 
rele Europei. Acest studiu demonstra, care- 
gulă nestrămutată, că filosofia, că istoria 
fiica filosofiei, nu vin decât după ce poesia 
populară incepe a tăcă, nu vin decât atunci , 

când națiunea s'a aşezat şi a gustat din vi- 
ata liniştei publice. Mai mult âncă, Hist. 
Var. ale lui Elien. in Ermip (1) in Aristot 
(2) aflăm că Grecii cântară până si legile lor 
inainte de a cunoaşte scrisoarea. 

La inceput istoria nu se scrie, ci se face, 
zice Quinet. Traditiunile sunt conservate sub 
forma poetică şi transmise din tată în fiiu 
cu toate erorile proprii copilăriei popoarelor, 
fără conesiune de cause cu efecte. Aşa is- 
toria Germanilor incepe cu cântul lui Sieg- 
fried in poemul Amalelor. 


Intre simptomele de suferinţă, de care 
se ocupă gluma noastră literară (glumă 
si nu prea), eră şi ,contrazicerea gin- 
dirilor puse lângă o laltă.“ Ca exem- 
plu am relevat şi acel pasagiu din stu- 
diul asupra lui Miron Costin cu urmă- 
toarele cuvinte: 


La pag. 1 si 2 a revistei ni se susţine că 
istoria, fiica filosofiei, nu vine decât după ce 
poesia populară incepe a tăcă, şi indată se 
adaogă: 
istoria Germanilor incepe cu cântul lui Sie- 
fried din poemul Analelor (?) 


Cum se justifică acum D. Ureche? 
Revista de la 1 Iunie, pag. 319 şi 320: 

Ce află d. Titu Maiorescu in aceste şiruri 
ale mele chiar şi alese de domnia-sa, după 
trebuinta causei sale? 

O erezie ? 


Nu; de herezie nu este vorba. 


Să probeze că nu e adevărat că: 
„Ori ce neam incepe ântâi prin poesie, fiinţa 
de şi pricepe“ cum zice Văcărescu. 


Nu am să probez, fiind că nu e in 
chestie. | 


Am zis că primii poeţii, că primii musi- 
canti fură primii cronicari ai popoarelor... 
Istoria Nemtilor Domnului Maiorescu ea in- 
sis incepe, adausei, cu un cânt din Niebe- 
lungen... Dar tot eu am arătat ce diferinta 
este intre Linus, Peani, Treni, Rapsozi, in- 
tre cântăreții primi ai faptelor şi intre tisto- 
rici. Istoria âncă nu este balada lăutarilor 
cântând la mesele Domnilor faptele Domni- 
lor trecuţi cu laudă. Unde este contrazicere 
dară, când spunând ca Quinet (pag. 298 Tome 
IX ed. 1857 Paris), că ,L’historie allemande 
commence par le chant de Siegfried“ — adaog 
că istoria (nu balada, nu cronicul, ci isto- 
ria fiica filosofiei) nu vine decât după ce 
poesia populară incepe a tdcea ? 


Unde este contrazicerea ? In chiar 
aceste cuvinte! Dacă se susţine, că 
istoria (or ce fel de istorie) vine după 

ce poesia populară tace, nu se poate susti- 
nea indată, că istoria Germanilor incepe 
cu cântul lui Siegfried. Aici este aceaş 
contrazicere ca in casul citat mai sus 
cu istoria filosofică in Franţa din se- 
colul 17, şi din aceeaş causă, adecă 
din causa citărilor nemistuite. Dar d. 
Ureche nu se linişteşte cu atât. D-sa 
continua : 


„Istoria Germanilor incepe cu cântul lui 
Siegfrid in poemul Analelor. 

D. T. Maiorescu pune aci un? 

Să adăugim şi noi la? al D-lui Maiorescu 
pe unul al nostru mai compact? 

Ce insemnează ace)? acel erudit ? 

Priveşte el vorba analelor, cum a tipărit-o 
un zetar căruia e permis să fie ignorant cât 
un redactor de la Convorbiri? 
_ Poemul analelor /... Are dece ride d. Maio- 
rescu, căci zetarul tot atât de familar ca 
d-sa cu numele unor istorici ca Ocampo, Mo- 
rales le a zeţuit greşit, d-sa, nu ştiu corige 
Analelor prin Amalelor ! 

Intr'adevăr Voltaire avea dreptate: nu 
este mai rea ignoranță decât a crilicilor ! 


Un semn de intrebare pus in pa- 
renteză după propositia unui autor este 
ştiut că insemnează indoiala aceluia, 


{ 

care a pus semnul de intrebare, despre 
adevérul propositiei. 

Semnul de intrebare al nostru ex- 
primă dar indoiala despre adevărul a- 
firmării d-lui Ureche, că istoria Ger- 
manilor incepe cu cântul lui Siegfried 
din poemul Amalelor, greşală de ti- 
par a Revistei d-sale, nu a noastră, 
_pe care o indreptează d. Ureche prin 
Amalelor (ar fi fost mai bine să zică 
Amalilor, fiindcă este vorba de Amali, 
eroii Goţilor). Poemul Amalelor d-lui 
Ureche este, cum ne spune d-sa insuş 
in respunsul citat mai sus, poemul ger- 
man Nibelungen. 


Dar este oare sigur, c& istoria Ger- 
manilor incepe cu cântul lui Siegfried 
din Nibelungen ? - 


Dacă pe la 1857 a fost poate iertat 
unui literat frances să zică l'histoire 
allemande commence par le chant de 
Siegfried, in anul 1873 nu mai este 
iertat unui literat să zică aşa in trea- 

căt: istoria germanilor incepe cu un 
cânt din Nibelungen. Astăzi, după po- 
lemica iscată la 1851 de I. Grimm in 
contra lui Lachmann, literatura ger- 
mană este lămurită asupra timpului 
Nibelungilor şi susţine, că acest poem 
a fost compus in secolul al 12 după 
Christos din tradiţii poetice mai vechi: 


Nimeni insă nu va putea afirmă,că 
istoria Germanilor incepe cu un cânt 
tocmai din secolul al 12 d. Chr. Dacă 
eră vorba de a se cită cel maivechiu 
poem insemnat al Germanilor, trebuiă 
să fie citat aşa numitul cânt al lui Hil- 
debrand din secolul al 8-lea, şi nu Ni- 
belungen din secolul al 12-lea. 


Eacă ce voiă săzică acelsemnde in- 
trebare pus după afirmarea d-lui Ure- 
che; şi acum remâne numai să ni se 
explice, ce voiă să zică semnul mai 
compact al d-sale? 

4. Grămădirea nepotrivită a numelor proprii. 


Dar unde este tare d. Ureche, 


scrisesem noi în Convorbiri. 


este in citarea de nume proprii. Acolo d-sa 
se află in elementul seu, incepe a’si pierde 
cumpétul, sonul gol al cuvintelor de botez 
şi de familie il transportă in acea lume fe- 
ricită, unde prosaica lege a logicei sia exac- 
titatii ştiinţifice nu mai domneşte. Cu deo- 
sebire ne preumblă atunci prin ţara Spanio- 
lilor, pe unde controlul este mai greu, şine 
incântă cu sonuri ca cele următoare: 

„—Nu, or cât am putea supăra vre-unul 
din acele spirite,—de care altă dată rideam, 
pe care azi le deplângem — spirite pururea 
gata a deprecia ce este românesc,— nu, re- 
petim, Miron Costin nu este Willeharduin, 
nici sire de Joinville, Froissart, Filip de Co- 
mines, el nu este Olanyro Morales, Zurita 
Garivay, Muntâner, Mariana, Moncada; nu 
este asemenea autorul cronicelor de Napoli, 
nici Villani; nu este a fortiori, catalogari, 
de date si domni ai Germaniei feodale.... 
Miron Costin este in fond „istoric!“ 


La aceasta respunde d. Ureche in 


Revista din 1 Iunie: 


Ce-mi mai impută d. T. Maiorescu ? 
„Unde este tare d. Ureche, scrie d. Maio- 

— rescu, este in citarea de nume proprii... Cu 
deosibire ne preămblă prin tara Spaniolilor, 
pe unde controlul este mai greu si ne incântă 
cu sonuri ca cele următoare: 

Aici citează din scrierea mea pasagiul in- 
cepând cu aceste vorbe: „Nu, or cât am pu- 
tea supéra pe vre-unul din acele spirite de 
care altă dată rideam, pe care azi le deplân- 
gem, spirite pururea gata a deprecia ceea 
ce este românesc,—nu, repetim, Miron Cos- 
tin nu este Villehardouin, nici Sire de Join- 
ville, Froissart, Filip de Comines... Miron Cos- 
tin este in fond istoric.“ 
şi d. Maiorescu ca să probeze că sunt igno- 
rant, numeşte spanioli istoricii cronicari fran- 
cesii şi italieni. Când vorbeşte ce Froissart- 
Comines etc. zice că më preumblu in tara 
Spantolilor | 
D. T. Maiorescu care ştie cum s'a prăsit tot 
neamul redactorilor Convorbirilor din mai- 
mutele lui Darwin, ignoră cine fu un Comi- 
nes, un Morales !.. 

Ah! ignoranta criticului este cea mai rea 
din ignorante ! 


Ce mai fineţă de procedere! Nu cum- 
va d-nul Ureche şi-a scris respunsurile 
d-sale pentru acel soi de cetitori, cari 
intr'o discuţie se mulţumesc de aceti 
numai pe una din părţi, fără ase intre- 
bă, ce zisese şi ceailaltă ? Atunci ne-am 

explică denaturarea prea făţişe ce o 
incearcă d-sa in privinţa tuturor punc- 
telor in discuţie. Insă pe lângă acel soi 
de public există fără indoială, de şi 
` intrun număr mai mic, cetitorii cu 
simţimântul elementar de dreptate, care 
intr'o discuţie, dacă o urmăresc, isi 
dau osteneala să asculte pe améndoué 
părţile. Şi inaintea acestor oameni mai 
cu minte cum va remâneă d. Ureche 
eu respunsul d-sale? 

In relevarea noastră critică din Con- 
vorbiri reprodusesem intreg pasagiul 
d-lui Ureche cu acea duzină de nume 
proprii eitate de d-sa, şi fiindcă cea 
mai mare parte a acestor numiri sunt 
numiri de Spanioli, am zis: „cu deo- 
sibire ne preumblă atunci prin tara 
Spaniolilor.“ Cine zice: „cu  deosi- 
bire ţara Spaniolilor,“ zice dou lu- 
cruri: ântâi, că sunt şi alte ţeri in 
chestie, al doilea, că intre ele tara Spa- 
niolilor este deosebită. Si in adevăr d. 
Ureche in citatul pasagiu ne preumblă 
prin Franţa, prin Italia, prin Germa- 

nia, dar ne preumblă „cu deosebire“ 
prin ţara Spaniolilor. 

D-sa insă acum respunzénd criticei 
noastre lasă la o parte tocmai numele 
spaniole in reproducerea pasagiului 
său, şi susţine apoi, că noi am nu- 
mit Spanioli pe cronicarii francesi şi 
italieni. 

Prestidigitatorii obişnuesc cunoscutul 
tour de passe-passe de a presentă mai 
antai doue obiecte şi de a face apoi 
să. dispară unul din ele in mânecă, 
spre marea surprindere a copiilor 
spectatori. — Tocmai pe Spanioli şi-a 
găsit d. Ureche să şi'i escamoteze ast- 
fel din propriul séu citat ?— Ce neagră 
ingratitudine! 


5. Eroarea d-lui Ureche cu definiţia Istoriei. 


Intregul pasagiu in chestie, publicat 
de d. Ureche in No. 1 al Revistei Con- 
tumporane, este următorul : 


Care sunt meritele lui M. Costin ca isto- 
ric, ca om de ştiinţă? Inteles-a el ca gi 

Ureche, predecesorele său, ce diferenţă este 
intre un cronic şi intre o istorie ? Inteles-a 
el diferenţa ce trebue să fie intre el isto- 
ric, şi intre acei lăutari, care pe timpul seu 
şi a fiului seu N. Costin, „la mesele Domni- 
lor cântau cântecele Domnilor trecuţi? Este 
Miron Costin cronicarul sacson, alcătuitorul 
de o specie de almanahe istorice seci şi 
grele de mistuit, almanahe care insemna la 
anul cutare naşterea cutăruia Domn, la data 
aceasta ivirea unei comete, la luna cealaltă 
impugcarea de cătră rege, la véndtoare a unei 
vulpe... ; sau este M. Costin deja istoricul, 
care intreabă la fapte causele lor, şi la 
cause recunoaşte o ordine, o sistemă oare 
care, ca Vico, Leibnitz, Descartes, Roteck, 
Cantu, Thiery? etc. | 

La toate acesre intrebări M. Costin res- 
punde cu câte-va cuvinte, când din convin- 
gere ştiinţifică ne spune, ne defineşte, care 
este după el, scopul istoriei. Vornicul Ure- 
che, desvoltând definitiunea dată despre 
istorie de Valeriu Flacu: „rerum cognitio prae- 
sentium“ (1), a zis că: „mulţi scriitori s'au 
„nevoit de au scris réndul şi povestea ţerelor 
„şi au lăsat isvod pe urmă şi bune şi rele se 
„remănă feciorilor şi nepoților, să le fie cele 
„bune de învăţătură, iar cele rele ca să se 
„poată ferire şi să se socotească, şi celor bune 
„să urmeze.“ Miron Costin a zis şi mai bine 
decăt Ureche. Acest al doilea cronicar al 
nostru, ne-a spus, ca Herder, cum „istoria 
„ne deschide mintea de ajungem cu credinţă 
„spre Dumnezeu“, cum ea, istoria „depărtate 
„locuri de ochii noştri ne face de le putem vede 

cu cugetul nostru.“ Ca şi Cicerone, care de- 
finia istoria prin „testis temporum, lux veri- 
„tatis, vita memoriae, magistra vitae,“ şi după 
cum Cantu o defineşte, conform ultimelor, 
modernelor teorii: „lhistoire est le récit 
„d'6v6nements importants, afin de connaître 
„le passé et par lui de conjecturer l’avenir 
„probable . . .“ aşa a zis Miron Costin, când 
ne spuse că istoria ne invata: „Cu acele tre- 
„cute vremi să pricepem cele venitoare ! (2). 

Care e meritul lui M. Costin ca om de 
ştiinţă ?— Dar ce desvoltare mai admirabilă 
de inteligență, ca aceea a lui M. Costin, 
care ajunge la conclusiunile ştiinţei, cu se- 
coli mai nainte de atâţi nemuritori lucră- 
tori in ogorul ştiinţific, in ogorul istoriei, la 
apusul Europei! i 


In eontra conclusiunii de mai sus 
am scris noi in Convorbiri : 


Ce mistificare mai este si aceasta? Nu 
este adevărat, că idea de a concepe istoria 
ca o ştiinţă a vremilor trecute pentru a 
pricepe pe cele viitoare este o „ultimă mo- 
dernă teorie.“ Aceasta a trebuit să treacă 
prin capul tutulor istoricilorde când istorici 
există, şi este anume relevată in Polybius, 
in Tacitus, in Cicero, dacă după dorinţa lui 
Cornelius Nepos il numerăm şi pe acesta 
intre istorici. Prin urmare Miron Costin in 
frasa citată nu a făcut alta decăt a spus 
şi el o cugetare de istoric, dar nu a antici- 


35.740. Critice. 5 

pat „cu o admirabilă inteliginţă conclusiu- 
nile ştiinţei“ moderne. 


In adevăr mistificarea este mani- 
festa. 

Dacă recetim intregul pasagiu al 
d-lui Ureche, vedem următorul şir al 
ideilor d-sale: „care e meritul lui Co- 
stin ca om de ştiinţă? inteles-a el di- 
ferenta intre cronică şi istorie? la toate 
aceste întrebări respunde Costin prin 
definiţia istoriei conform ultimelor mo- 
dernelor teorii.“ Şi acum d-nul Ureche 
revine cu aceleaşi suvinte la intreba- 
rea de la inceputul pasagiului: care e 
meritul luu M. Costin ca om de ştiinţă? 
Dar ce desvoltare mat admirabilă de 
inteligintd, ca acea a lui M. Costin, 
care ajunge la conclusiunile științei cu 
secoli mai nainte de atăți lucrălori in 
ogorul istoriei. — Aşa dar, după d. U- 
reche, definitiunea lui Cantu este ul- 
tima modernă teorie si meritul lui 
Costin este de a o fi anticipat. Aici 
era obiectul criticei. Să vedem acum 
intimpinarea d-lui Ureche. 

Probat-a d. T. Maiorescu că definiţiuneă a- 
dusă de mine de la Cantu: „L'histoire est 
le récit“ nu este definitiunea la care s'a 
oprit, după certe pro şi contra, sciinta, isto- 
ricii moderni ? 


Nu am trebuit să o probăm, fiind 
că nu am pus-o in chestie. 

Invăţatul Maiorescu... vine sé spună, ca o 

infruntare, ignorantului Ureche, că M. Co- 

stin nu e om mare, căci a definit istoria ca 


Polibiu, Cicero, Tacit, lucru ce zisesem incă 
din 1860 şi o şi tipărisem in 1865! 


Dacă d. Ureche la 1865 tipăreşte o 
opinie şi la 1873 tipăreşte opinia con- 
trară, atunci ne dă un nou exemplu 
pentru acel simptom de suferinţă, ce 
il cunoaştem deja şi care se numeşte 
contrazicere, ear noi din parte-ne nu 
facem alta decăt a sustinea pe d. 
Ureche de la 1865 in contra d-lui U- 
reche de la 1873. 

Relevăm in treacăt neadevărul, că 
am fi contestat mărirea lui M. Costin 
in genere. 


Dér va zice d. Maiorescu cu aerul său tri- 
umfal: dar aceste toate nu justifică asser- 

tiunea că Miron Costin „a anticipat cu o 
admirabilă inteligență conclusiunile scitntei mo- 
derne.“ 

Ce apropiere face d-sa intre vorba Conclu- 
stunile (la inmultit) şi intre difinitiunea isto- 
riei de M. Costin ? 

Acele conelustunt ale științei moderne, intre- 
văzute de Costin se referă la multe alte 
puncte, pe cari le recomand cu generositate 
de creştin d-lui Maiorescu, a le citi barem 
acum in dicţionarul filosofic a lui Voltaire 
la vorba Histoire. (pag. 195). 


La alte puncte? la punctele din 
dicţionarul lui Voltaire? Apoi atunci 
discuţia earăş sa simplificat. Obser- 
văm numai, că despre aceste nu a 
fost vorba in pasagiul citat şi că con- 
clusiunile (la inmultit) sunt in deplină 
apropiere cu obiectul lor, adică cu ulti- 
mele moderne teorit (asemenea la in- 
multit), conform cărora defineşte Cantu 
istoria după d. Ureche. 

Dar in fine, dacă d-sa retractează 
intelesul pasagiului de mai nainte, dacă 
recunoaşte, că meritul lui Costin este 
alt undeva decât in anticiparea, defi- 
nitiunii Istoriei, atunci nu mai avem 
nimic de zis, şi remâne chestia cum 

remăsese cu acel 5 „pus după vorba 
Attila“, care „nu se raporta la Attila“. 


6. Ceailaltă gramadire nepotrivită de nume proprii. 


In critica din Convorbiri se mai zi- 
cea in privinţa studiului literar al d-lui 
Ureche: 


La pag. 6 d. Ureche ne inşiră alte nume 
spunăndu-ne că 

„Miron Costin este deja istoricul, care in- 
treba la fapte causele lor, şi la cause recu- 
noagte o ordine, o sistemă oare-care, ca 
Vico, Leibnitz, Descartes, Roteck, Cantu, 
Thiery“. 
Ce-o fi căutănd intre aceşti istorici Leibnitz 
şi Descartes ? 


La aceasta, respunde d. Ureche 


Eruditul d. Maiorescu ignoră că Leibnitz a 
scris istorie! ! Pentru numele lui Dumnezeu, 
erudite critic un coup de Bouillet, iute... Ce 
zice? „Leibnitz mourut en 1716... Il fut a 
la fois jurisconsulte, publiciste, théologien, 
physicien, mathématicin et historien !! 


Nu este in chestie, ce ştie sau ce 
ignoră d. Maiorescu. In chestie este, 

dacă, intr'un studiu literar asupra lui 
Miron Costin, citându-se istoricii Vico, 
Rotteck, Cantu, Thierry in opositie cu 
cronicarii, se poate eita şi Leibnitz 
pintre ei. Si aici susţinem, că nu. 
Fiindcă Leibnitz este celebru ca filo- 
sof şi matematic, ear nu prin faptul 
secundar, că a scris şi scriptores re- 
rum Brunsvicensium etc., aşa dar nu 
ca istoric. 

Tot aşa de greşită ar fi d. e. urmă- 
_toarea grămădire de nume proprii: 
NN. este un adevărat pictor ca In- 
gres, Delacroix, Cornelius, Kaulbach, 
Goethe, şi or cine ar fi in drept să 
intrebe 


Ce o fi căutând Goethe pintre aceşti pic- 
tori ? 


Căci de şi Goethe a făcut multe 
picturi in viaţa lui şi a avut chiar 
timpuri (in Frankfurt la 1772 şi in 
Roma la 1787), unde s'a ocupat cu o 
pasiune aproape exclusivă de pictură 
şi se eredea destinat pentru aceasta 

arta, totus celebritatea lui fiind alt- 
undeva decât in pictură, nu se poate 
cità pintre pictorii celebri ca un semen 


al lor. 
Numele lui Descartes supără pe d. T. Ma- 
iorescu? De ce numele lui nu ar putea sta 
alăturea cu ale unor istorici ? 


continuă a intrebă d. Ureche. De ce 
nu? Fiind că nu este istoric, nu este 
istoric de loc, nici măcar atât cât 
Leibnitz. 


„La recherche de la vérité dans tous les 
ordres d’idées et la communication de cette 
vérité par les moyens même que Descar- 
tes a employés, toute la littérature du 17-e 
siècle est la (Nisard Hist. litt. franc. T. Il 
3-e ed. 1863). 


intimpină d. Ureche mai departe. Ei 
si? Din aceea, că Nisard zice toute la 
littérature du 17-e siècle est Id, ur- 
mează că Descartes este istoric? In 
toute la littérature se cuprinde si poe- 
sia; urmează de aici, că sar putea 
zice: N. N. este poet celebru, ca La- 

martine, Victor Hugo, Heine, Lenau 
si... . Descartes? 


Ce pécat făcuiu că vorbind de nouédle cai 
ale istoriei më referiiu la Descartes, acest 
génie effrayant cum ël califică Nisard. 


Nisard poate să califice pe Descar- 
tes génie effrayant, Descartes tot nu 
devine istoric. 
= Menținem dar si această parte a 
criticei noastre aşa cum a fost făcută, 
şi ne grăbim a inchide dosarul d-lui 
Ureche cu ultima observare. 


7. Eroarea cu Cimabue. 


— Altă dată d. Ureche, vorbind despre ar- 
chitectura noastră, ne spunea că celebrii 
arhitecţi ai Italiei ar fi invidioşi de ea, şi 
ne cită intre aceştia şi pe Cimabue, care 
inse este celebru in pictură. 


La aceasta intimpină d. Ureche: 


Se admitem că aş fi zis aceasta cu ocasiu- 
nea vre unui discurs improvisat la vre o 
solemnitate unde inlocuiam vreun Ministru 
ca Directore cancelariei cultelor; dar mai 

ântăi eu n'am pretentiunea de a şti toate 
gi apoi Giotto, scolarul lui Cimabue, nu era 
arhitect ? 


Nu să admitem că aş fi zis, ci d. 
Ureche a zis-o in adevăr, şi asemenea 
nu e vorba aici de vre o improvisare 
orală (de aceasta nu ne-am fi atins), 
este vorba de un articol publicat cu 
numele d-sale in Adunarea naţională 
din 6 Iulie 1869. Si dacă nu am ci- 
tat aceasta foaie in Convorbirile din 1 
Mai 1878, causa este, că am citat-o 
deja in Convorbirile din 15 August 
1869, fără a numi atunci pe d. Ure- 
che, fiind că atunci puteam âncă crede, 
că este un lapsus calami din partea 
d-sale, şi a trebuit să vie Revista Con-. 
tumporand ca să ne arete, ce fel de 
lapsus sunt acele a le d-lui Ureche şi 
ale altor scriitori de tăria d-sale. 

Aşa dar, cum remâne cu Cimabue 
publicat architect celebru? 


Eu n'am pretentiunea de a sti toate, 


zice d. Ureche. Insă cine afirmă ceva, 

pretinde de regulă, că ceea ce afirmă, 
este adevărat, şi cel d'intâi mijloc 
pentru d. Ureche ca pentru or care 
altul, de a dovedi că nu are preten- 
tiunea de a şti toate, este de a nu a- 
firma nimic acolo unde nu ştie nimic. 


Şi apoi, 
mai adaogă d. Ureche. 


şi apoi Giotto, scolarul lui Cimabue, nu era 
architect ? 


Acest argument il lăsăm fără res- 
puns. 

Or ce am mai zice noi, i-ar slăbi 
efectul. 


Cu aceasta am terminat recapitula- 
rea criticel noastre in contra studiului 
d-lui Ureche şi ilustrarea intimpinării 
d-sale la acea critică. 

Ne remâne âncă o datorie de inde- 
plinit: ne remâne de arătat cetitorilor 
că o asemenea critică minuțioasă işi 


=) 


O 

are insemnătatea ei in starea litera- 
turei române de astăzi şi că nu este 
o lipsă de respect pentru publicitate, 
dacă ne am oprit aşa de mult la cer- 
cetarea unei procederi putin obicinuite 
in viaţa literară. 

Ne vom indeplini această datorie, 
după ce mai ântâi vom fi incercat să 
ne explicăm şi cu d. Petru Grădiş- 
teanu. 


IT. 


Cu d. Petru Grădişteanu ne putem 
explică mai uşor. 

D. Grădişteanu, intrun avent de 
generositate, a intervenit in discuţia 
noastră cu unii (nu cu toţi, cum pre- 
tinde d-sa) din scriitorii Revistei Con- 
timporane, s'a pus neprovocat să a- 
pere pe dd. P. Ghica, Laurian şi Ma- 
rian şi să critice apoi la rîndul séu 
„Convorbirile literare.“ 

D. Grădişteanu fusese, ce e drept, 

si d-sa criticat in „Convorbiriie“ din 
15 Sept. 1871 pentru o mică fantasie 
dramatică asupra umbrei lui Mihai Vi- 
teazu 1). Dar dacă acest fapt poate pune 
la indoială impartialitatea  judecăţei 
d-sale asupra „Convorbirilor“, nu im- 
puţinează intru nimic generositatea a- 
vântului d-sale. 

D. Grădişteanu nu este erudit şi 
literat ex professo, nu este ca d. Ure- 
che profesor de literatură şi istorie la 
o Universitate a Statului, şi dacă d-sa 
ar comite chiar pe ici pe colo unele 
erori in afirmările sale, dacă ar arătă 
chiar oare care lipsă de cunoştinţă de 
causă, in causele, in care binevoieste a 
se amestecă, dacă d, e. ar cere (pag. 
294) de la o rimă masculină a d-lui 
Eminescu să aibă 


aceeaş silabă ultimă, 


ca şi când rima ar reclamă aceasta, 
vre 0 dată şi nu sar cere numai 
identitatea sonurilor incepénd de la vo- 


1) Vezi Critice, vol. I, pag. 303, 312. 

cala wmtonatd fără, privire la celelalte 
sonuri ale silabei (d. e. loi—/foi, chaos 
— flots, gloire — boire; Racine); dacă, 
in alt exemplu, ar susține in contra 
d-lui Bodnărescu (pag. 895) că epi- 
grama trebue să fie 


de genul satiric, 


ceea ce, precum ştiu toți câţi au stu- 
diat această materie, este neexact; 
dacă, in un al treilea exemplu, ar 
crede (pag. 400), că după Darwin oa- 
menii sunt descendenţii direcți ai mai- 
mutelor, pe când Darwin ca şi Haec- 
kel—precum este obşteşte cunoscut in 
lumea, cultă — susţine că oamenii se 
coboară numai din acelaş neam cu 
maimutele de astăzi şi nu sunt des- 
cendentii, ci colateralii lor:— totus a- 
semenea erori a le d-sale nu sunt pri- 
mejdioase, nu se impun minţii scola- 
rilor cu autoritatea unui curs de lite- 
ratură şi ştiinţă şi nu viţiază cunostin- 
tele altora in urma vre unei increderi 
deosebite in afirmările d-sale. 

Trebue chiar să relevăm cu recu- 
nostinté in d. Grădişteanu, că inainte 
de a intră in arena luptelor critice, 
ne arată pregătirile d-sale pentru a- 
cest scop, ne invaţă (pag. 385) etimo- 
logia grecească a cuvântului critică 


Koitew a judecă, r&»m arta, 


si ne spune inalta idee, ce şi-o face 
d-sa despre misiunea criticului: 


Criticul trebue să semene cu acei inţelepţi 
bătrâni ai lui Fenelon cari preşedu la lup- 
tele pacifice ale atletilor in arena ce ei au 
implut odinioară de sgomotul triumfului lor. 


Betranetea inţeleaptă şi triumfurile 
anterioare le cere d-sa cu tot dina- 
dinsul de la un critic, pare a ne im- 
puta noué lipsa de bétranete (pag. 
390) şi se intreaba cu ironie (pag. 391): 


Dar unde este gi arena, pe care d. Maio- 
rescu să o fi umplut vre odată cu sgomo- 
tul triumfurilor sale? 


Aceste aspre condiţii ce le impune 


REVISTEI CONTIMPORANE 79 


d. Grădişteanu unui critic in chiar 
momentul, cand şi d-sa imbratiseaza 
această misiune, produce o mare im- 
presie in favoarea d-sale, şi din parte- 
ne, fără al mai intreba de vârstă, 
suntem pe deplin incredintati de sgo- 
motul triumfurilor, cu care a umplut 
odinioară arena literară. 

Aşa dar cu un asemenea critic spe- 
ram, că ne vom intelege mai uşor, 
şi ne grăbim a o incerca. 

Despre d. P. Ghica observase cri- 
tica din Convorbiri, că d-sa, intr'un 
limbagiu violent, grămădeşte cuvintele 
cu prea mare imbelşugare, de şi cu 
toată gingasia logică. 

D. Grădişteanu justifică unele din 
aceste grămădiri, explicându-ne deo- 
sebirea ce există intre terminii lor, şi 
aşa ne arată, ce bine a impreunat d. 
P. Ghica im gloată si in desordine, 
speriat şi exasperat, rupt şi sfăşiat, 
doue fete şi doue copile, durere, exas- 
peraţiune şi desperare. 

Noi credem, că d. Grădişteanu nu 

a nemerit punctul in discuţie. Intre- 
barea nu eră, dacă in grămada de cu- 
vinte a d-lui P. Ghica se poate găsi 
vre o deosebire lexicală intre fie-care 
cuvânt şi celelalte puse lingă densul. 
Căci aceasta eră ştiut de mai nainte: 
limba nu'şi crează cuvintele in zadar; 
din momentul in care pentru acelaş 
fel de idei sunt mai multe vorbe in- 
tr'o limbă, este sigur, că fie-care din 
ele va avea o nuanţă de inteles, prin 
care se deosebeşte de celelalte: alt-fel 
nici nu s’ar fi creat. 

Dar singura intrebare era: dacă este 
iertat unui scriitor să grămădească cu- 
vintele in modul, cum a făcut-o d. Pan- 
tazi Ghica, de şi fie-care cuvânt are 
nuanţa sa proprie de inteles? 

Si aici noi am susţinut şi susţinem, 
că nu. Căci tocmai operaţia logică, de a 
distinge nuanțele prea fine ale unor cu- 
vinte cam de acelaş inteles, este con- 
trară intenţiei unui stil de novela. 

Aşa dar imputarea adusă, scrierii d-lui 
Pantazi Ghica este acea „gingăşie lo- 

gică“, precum anume am observat-o, si 
d. Grădişteanu a crezut că apără pe 
d. P. Ghica, expunendu-ne cu deamă- 
nuntul tocmai lucrarea intelectuaiă, 
prin care se pot deosebi cuvintele d-lui 
Ghica cât pentru „gingăşia logică“ ! 

Dacă d. e. (variăm exemplele cu o 
citare din ultimul numër al Revistei) 
d. Pantazi Ghica. scrie (pag. 350): 


= Radu era tânăr, frumos, voinic, mândru si 
viteaz, 


atunci face o grămădire de cuvinte 
„greşită, cel putin mândru şi viteaz 
trebuiau să lipsească, şi când d. Gră- 
dişteanu şi-ar da osteneala să ne arete 
aici deosebirea ce există totuş intre 
voinic, Mândru şi viteaz, noi i-am res- 
punde admirându-i „gingăşia logică“. 

Un ultim exemplu din d. Pantazi 
Ghica, (Revista pag. 353), şi am ter- 
minat explicarea. 


Dacă cine-va a putut descrie bucuria, fe- 
ricirea, ce simt nişte vechi şi buni amici, 
regăsindu-se in supreme momente de pri- 

35,740. Critice, 6 

mejdie, işi poate face o idee de bucuria şi 
fericirea acelor nobili cai şi a lui Radu Bu- 
zescu regăsindu-se: caii ninchezau, săriau, 
se jucau, puneau boturile lor pe obrazul 
său; el ridea, plângea, ii măngăia, ii să- 
ruta, ii imbrăţişa intr’o nespusă frenesie de 
mulţumire. 

Doamna deşteptată şi dânsa, privea pe fe- 
reastră această scenă poetică, lacrime cur- 
geau pe figura ei, lacrime dulci şi consolă- 
toare astă dată: ea trăise pănă atunci 
lăngă o fiară selbatică, şi acum se găsia in- 
tre oameni cari, ca d8nsa aveau o inimă, 
simtiau, şi JAudau pe Dumnezeu. 

După ce aşeză caii lui Radu la grajd, 
puse de'i curăță, ii țeselă, ii periă, le a- 
şternu floare de fén şi pae moale... 


Nu le dete şi ovës? — — 
Dar destul cu aceste lucruri ele- 


mentare, aşa de elementare incât d. 
Grădişteanu (păg. 386) ne cam ia in 
nume de réu putina seriositate a punc- 
tului nostru de vedere, din care am 
criticat numai cuvintele, şi nu carac- 
terele persoanelor, verisimilitatea situa- 
tiunilor, tesa morală a novelei d-lui 
Ghica. Pare că ar fi fost serios, pare 
că ar fi fost cu putinţă să se vor- 
bească despre caracterele şi tesa mo- 

rală a unui scriitor, din a cărui pană 
au eşit pasagele miraculoase relevate 
mai sus. 

Si cum eram să discutăm noi fie 
şi cea mai mică fineţă de stil cu d. 
Pantazi Ghica, când insuş d. Grădi- 
şteanu, care fără indoială scrie mai 
bine decât d. Ghica, şi are o simtire 
mai dreaptă despre convenienta stilis- 
tică, arată cum am zice sinceritatea 
de a ne impută din observările noas- 
tre asupra d-lui Marian, cel care beuse 
ceaiul la Doamna Cutare, următorul 
galicism : 


Mai cu samă imi displace, de la un critic 
atat de autorisat, galicisme ca acesta: ,D-sa 
iubeşte la causerie“; de când e tara romă- 
nească, Românii au zis: ,D-sale êi place“ 
dar nu „D-sa iubeşte la causerie.“ A trebuit 
să easă la iveală un limbist de forţa d-lui 
Maiorescu ca se introducă asemenea locu- 
tiuni. n 


Grozavă e slăbiciunea limbistului 
criticat de d. Gradisteanu! Inchipuiti-vé 
numai: el vrea să'şi bată joc de un 

autor, care intr'un mod cam greoi imi- 
tează stilul frances de foiletoane, şi 
in loc de a zice despre acest autor 
ca toţi Românii că-i place să sted la 
vorbă, zice ca Francesii „D-sa iubeşte 
la „causerie“ ca la Paris şi o intro- 
duce in Revista Contimporană.“ Ce 
mai galicism ! | 

Este aceasta o epigramă sau o enigmă ? 
intreabă d. Grădişteanu (pag. 396). — 
Si una şi alta; epigramele, ca si fine- 
tele de stil, sunt uneori enigme, a că- 
ror deslegare atirna de la intelegerea 
cetitorului. 


Ar mai remăneă să vorbim despre 
mica parte a d-lui D.A. Laurianu din: 
critica noastră. Insé in privinţa mo- 
` destiei acestui june autor de a declară 
intirun mod categoric că nu are ide 
preconcepute, nu credem, că se mai 
poate discută, şi nu am mai reveni 
nici la moravurile şi mediul social de 
pe timpul Rheei Silviei, dacă D. Gră- 
dişteanu cu această ocasie nu şi-ar fi 

permis a pronunţa cuvântul de leali- 
tate imputându-ne că am injumătăţit in 
critica noastră idea d-lui Laurianu. 

Chestia e aşa. Noi zisesem in: Con- 
vorbiri: 


Ştiţi, că despre fabuloasa Rhea Silvia ne 
spune Livius in câte-va rînduri la inceputul 
istoriei sale, că a fost vestală, dar ca a năs- 
cut totus pe Romulus şi Remus. Completa 
lipsă de traditiuni mai lămurite asupra ei 
nu impedecă pe d. Laurianu de a scrie: 
„Pentru a tracta asemene subiecte, se cere 
pe lângă atăte alte condițiuni, pe care D. 
Scurtescu le posedă in destul, şi un studiu 
aprofundat al timpului, moravurilor, cu un 
cuvént al mezului social in care se pretrece 
acţiunea, şi acest mez social să radieze in 
toate episodele dramei Rheei Stlviei.“ 

Mediul social de pe timpul Rheei Silviei ! 
Lucrul nu prea are inţeles, — dar cuvintele 
sună a ceva. 


_ Sä fie oare aşa greu de a nemeri 
şi aici punctul in discuţie? Singurul 
lucru criticat este, că sa cerut stu- 
diul mediului social unui timp fabulos 
lipsit de or ce tradiţiune mai lămu- 
rité. Insé, observă d. Grădişteanu, in 
pasagiul anterior se explicase d. Lau- 


x 

rianu. Sai cităm dar şi pasagiul an- 
terior: 


Nu pretindem, ca cel ce cântă o epoca 
greacă, romană etc. să scrie in limba ace- 
lei naţiuni ; departe de noi această abera- 
iune. Cerem ânsă ca Achile să nu facă ti- 
rade de amor, ca un gentilom de la curtea 
lui Ludovic XIV, cum ni-l presinta Racine 
in Iphigénie en Aulide; si nj se pare că Ro- 
mul e mai mult un democrat revoluţionar 
din secolul al XIX, decât un tâlhar crescut 
in codri, când se adresează la Amuliu in 
modul următor: 


Urmează apoi câte-va versuri din 
actul V scena VII. 


Pentru a tracta asemenea subiecte, se 
cere pe lângă atăte alte condițiuni, pe care 
D. Scurtescu le posedă in destul, si un stu- 
diu aprofundat al timpului, moravurilor, cu 
un cuvént al mezului social in care se pe- 
trece acţiunea, şi acest mez social să ra- 
dieze in toate episodele dramei. 

Aceasta lipseşte Rheei Silviei. 


In ce raport stă acel pasagiu ante- 
rior cu obiectul criticei noastre? Tot 
ce a putut zice d. Laurianu in pasa- 
giul precedent nu’l autorisează intru 

nimic mai mult, a adresa d-lui Scur- 
tescu (şi cu ce ton magistral!) cererea 
stranie de a face 


un studiu aprofundat al timpului, al mo- 
ravurilor, cu un cuvânt al mediului social, 
in care se petrece acţiunea. 


mediu social. fabulos, necunoscut, lip- 
sit de or ce descriere istorică. 

Prin urmare cuvântul de Jeatitate 
este aici, ca şi la pag. 387, aruncat 
cu nechibsuinţă din partea d-lui Gră- 
dişteanu. 


Am terminat partea. esenţială a rés- 
punsului, ce eram datori să facem 
adversarilor din Bucuresti. | 

Dar acum vedem pe autorii -criti- 
cati din Revista Contimporand uitan- 
du-se cu mândrie la atacul ce d. Gră- 
dişteanu la rindul séu il incearcă in 
contra Convorbirilor Literare, a acestei 
foie tempitoare (expresia d-lui Ureche), 
din care toate numerele de 6 ani in- 

coace nu au avut nici a zecea parte 
din succesul unui singur număr din 
Revistă (expresia d-lui Pantazi Ghica) 
şi pe care se insărcinează Revista a o 
face cunoscută in ţară prin binevoi- 
toarea ei citare (expresia d-lui P. Gră- 
dişteanu, toţi trei redactori-colaboratori 
ai Revistei Contimporane). . 

Insă faţă cu critica d-lui Grădiş- 
teanu in contra Convorbirilor positia 
mea este uşoară, fiindcă este positia 
unei complete reserve. Datoria mea 
(datorie ce o cred de oare care im- 
portanță), era de a sustinea critica in- 
- ceputa in contra Revistei Contimporane, 
in primele sale numere. Aici eră toa- 
tă chestia, şi in privinţa acestei 
chestii stratagema d-lui Grădişteanu 
de a schimbă obiectul criticei, nu mé 
priveşte, fiindcă nu contribue in nici 
un mod la intărirea sau slăbirea cri- 
ticei făcute. 

Să fi fost scris alte jurnale literare 
de mai nainte or căt de réu ar fi vrut, 
aceasta nu micşorează greşelele relevate 

ale Revistei de acum, şi dacă in tot 
timpul lor de 6 ani provincialele Con- 
vorbiri din Iasi nu ar fi fost alta de- 
cât o foud témpitoare, aceasta nu era 
un motiv suficient pentru ca in Capi- 
tala României, in care se concentrează 
toate ilustrările ei, la 1 Martie si la 
1 Aprilie 1873 s& ni se presente nu- 
merele din Revista Contimporand aşa... 
cum ni sau presentat. 

Modul de apărare, ce se incearcă 
“prin asemenea contra-atacuri, ne pare 
a se intemeiă mai mult pe o sofismă 
oarecum populară, decât pe o idee 
bine pătrunsă, şi nu intelegem, cum 
s’ar putea vre-odată examina legiti- 
mitatea unei critice din ceea ce sar 
fi zis mai nainte sau mai in urmă 
fără nici o relaţie directă cu ea in- 
săş. Căci la intrebarea: care critică 
este autorizată ? respunsul este: aceea 
care in limitele obiectului ei cuprinde 
adevărul; alt criteriu pentru judecarea 
ei nici nu poate există. Si spre a a- 
rata eroarea acelei sofisme populare 

chiar in positia ei cea mai favorabilă, să 
admitem, că—nu numai Convorbirile in 
totalitatea lor, dar in deosebi noi, care 
am inceput critica contra Revistei Con- 
tumporane, am dat prin scrierile noas- 
tre anterioare dovadă, că suntem cel 
mai de rînd autor al limbei române, 
că avem un stil mai réu decât acela 
al d-lui Pantazi Ghica şi o aparenţă 
mai falsă de eruditiune cu un fond 
mai slab de cunoştinţe solide decât d. 
Ureche: totuş acest fapt nu ar nimici 
şi nici nu ar slăbi critica noastră in 
contra erorilor Revistei, dacă de alt- 
minteri este dreaptă in marginile ei; 
sar vedeă atunci numai, că un scrii- 
tor, foarte mediocru in propriele sale 
scrieri, a fost cu toate aceste in stare 
să apere literatura in contra injosirii 
ei din partea altora, şi noi am se- 
ména acelui medie, care —incapabil de 
a'şi face diagnosa sa insuş—este totus 
folositor prin facultatea de a descoperi 
relele, ce bintue pe alţii. 

Dacă un autor ar aveă această fa- 

cultate pentru viata literară, folosul 
lui nu Sar putea tăgădui. Căci viata 
literară, de când cu descoperirea tipa- 
rului, a dobindit caracterul unei deo- 
„sebite gravitati. Ceea ce se scrie şi se 
tipăreşte, nu mai remâne mărginit la 
cercul mic al amicilor şi cunoscutilor: 
un public mare şi necunoscut, une- 
ori un intreg popor, o lume intreagă 
“ia parte la acea lucrare, şi nimeni nu 
poate prevedeă cu siguranţă, cât bine 
sau cât réu va produce cuvântul a- 
runcat prin mijlocul tiparului spre per- 
ceperea tutulor inteligentelor. Or ce 
carte, or ce jurnal devine astfel o in- 
trebare de ordine publică, şi viata lite- 
rară a unui popor in intregimea lui, 
crescută prin libertatea fie căruia de 
aşi exprimă opiniile, sar cobori la 
cea din urmă degradare, dacă nu s'ar 
simţi şi nu s'ar recunoaşte dreptul si 
datoria cel putin a câtorva scriitori, 
de a veghiă asupra celorlalţi şi de a 
le spune din când in când fără nicio 

crutare: aici ati greşit, dacă in ade- 
văr au greşit. 

Numai asa se poate susţinea in- 
trun popor acea nepreţuită lucrarea 
comună, care este primul semn de. 
viata al inteligenței lui: căutarea sin- 
ceră a adevărului. 

Şi fiindcă s'a pronunţat cuventul a- 
devăr şi fiindcă trebue cu toţii să do- 
rim, ca sincera căutare a lui să fie 
scopul manifest in or ce discuţie, să 
ne fie iertat—revenind la Revista Con- 
timporană — să protestim in contra 
procedării ce şi-o permite in numărul 
din urmă. Noi am fost surprinşi in 
modul cel mai neplăcut, vézénd ală- 
turea cu d. Ureche şi ped. Petre Gră- 
dişteanu, de la care aşteptam păzirea 
condiţiilor “elementare ale publicisti- 
cei, luând parte la o manoperă lite- 
rară, despre a cărei demnitate se va 
judecă indată. 

Ultimele citări şi relevări critice, ce 
cu părere de réu ne vedem siliţi să 
le mai facem in rîndurile următoare, 

nu vor fi de prisos: căci in ele este 
vorba de lucrul cel mai grav, ce se 
poate intimpla in publicitate, de res- 
pândirea neadevérului cu buna ştiinţă 
că este neadevăr. 

D. P. Grădişteanu, la sfirşitul articolu- 
lui séu din Revista de la 1 Iunie, işi 
explică atacul nostru prin sistemul in- 
treg al direcţie, noue, susținute de so- 
cietatea „Junimea“ din laşi, ne spune 
că această societate e organizată pen- 
tru admiratiunea mutuală şi că are 
următoarele principii: 


Numai literatura şi filosofia germană sunt 
ce sunt; in scoală chiar se inlocuim pe au- 
torii latini cu autori germani; limba să nu 
se mai poată inavuti cu nici un neologism 
imprumutat de la limba mumă, se contestă 
chiar ca limba latină să fie limba noastră 
mumă. 

Sub pretest de adevăr istoric se pune ina- 
inte că Românii sunt o amestecătură de 
Romani, de Slavi şi de Germani. Pe téré- 
mul economic şi social pedeapsa de moarte: 
şi cosmopolitismul! Eacă in resumat direc- 
tia nouă, 


Despre o parte a acestor afirmări | 

ale d-nului P. Grădişteanu, cu toată 
inexactitatea lor, suntem siguri, că 
d-sa le-a făcut de bună credinţă, in- 
chipuindu'şi că sunt adevărate. Dar o 
parte a afirmărilor d-sale sunt neade- 
véruri intentionale, şi cu toată greutatea 
acestor cuvinte, nu le putem retrage. 
Eacă dovezile: 1) Poate pentru a 
prepară critica .admiratiunii noastre 
mutuale, d. Grădişteanu scrie la pa- 
gina 392: i 
Genialul d. Eminescu, pe care direcția nouă 
il pune imediat alăturea cu d. V. Ale- 
xandri! A 
Direcția nouă citată aici de d. Gra- 
dişteanu este titlul unui lung articol 
publicat de noi in Convorbiri d), in 
care se cercetează producerile mai 
noue ale literaturei române si, după 
ce sau citat in fruntea lor Pastelurile 
d-lui V. Alexandri, se face următoa- 
rea transitie spre poesiele d-lui Emi- 
nescu : 


1) Vedi vol. I din Critice, pag. 288. 

Cu totul osebit in felul său, om al tim- 
pului modern in fasa lui trecătoare, blazat 
in cuget, iubitor de antitese cam exagerate, 
reflexiv mai peste limitele permise, pănă 
acum aşa de puţin format, incât vine greu 
a ’l cità indată după Alexandri, dar in fine 
poet, poet in toată puterea cuventului, este 
d-nul M. Eminescu. 


Simpla alăturare a acestor rinduri 
pe lingă afirmarea d-lui Grădişteanu, 
“că noi am pus pe d. Eminescu tme- 
diat alăturea cu d. Alexandri, ne scu- 
teşte de a mai insistă asupra acestei 
prime dovezi |). 
2) D. Grădişteanu atribue Direcţiei 
nouă că „limba să nu se mai poată 
inavuţi cu nici un neologism impru- 
mutat de la limba mumă.“ 

Pasagiul nostru relativ la neologisme 
in citatul articol intitulat directia nouă 
este următorul : 


1) Ce ar zice astăzi d. Grădişteanu, chiar dacă 
am fi pus pe Eminescu imediat alături cu Ale- 
xandri, precum n'am făcut-o şi nu o puteam face 
la 1872, numai după trei poesii incepătoare ale 
lui Eminescu! 

Cel din urmă semn caracteristic in stilul 
direcţiei noue, despre care ne-am propus a 
vorbi, este depărtarea neologismelor celor 
de prisos. D. Odobescu de la inceput, d. 
Vargolici in timpul din urmă pot ‘servi de 
model in această privinţă, care isi are gi 
ea insemnătatea ei. Neologismele au ajuns a 
fi o adevărată imbolnăvire literară la noi. 

Seintelege de la sine, că acolo, unde pe 
lingă cuvântul slavon există un cuvânt cu- 
rat roman, acesta trebue menţinut şi acela 
depărtat. Vom zice dar binecuvântare, şi 
nu blagoslovenie. Se inţelege asemenea, că 
acolo unde astăzi lipseşte in limbă un cu- 
vânt (nu numai la terminii technici), ear 
idea trebue neapărat să fie introdusă, vom 
primi cuvântul intrebuintat in celelalte limbe 
romane de astăzi. Suntem dar nevoiţi a 
zice primitiv, constituţie, disciplină etc. 

Dar nu se intelege, cu ce drept am in- 
troduce fara nici o gindire cuvinte noue 
chiar acolo, unde avem pe ale noastre de 
origine romană. Dacă d. e. am primit să se 
zică binecuvântare in loc de blagoslovenie, 
nu putem primi să se zică benedictiune in 
loc de binecuventare. D. Laurianu scrie in 
Istoria sa donuri in loc de daruri; alţii zic 
terra in loc de pământ, cercustanţa in loc de 
imprejurare, nu am op in loc de nu am tre- 
buinţă, surg in loc de se nasc etc. 


3) In scoală chiar sd inlocuim pe 


autorii latini cu autorii germani, ne a- 
tribue d. Grădişteanu. Nu putem sus- 

tinea, că dsa a scris acest neadevăr 
cu rea credinţă, fiindcă poate s'a in- 
crezut in colegul d-sale de la Revistă, 
care afirmă acelaş lucru la pag. 324. 
Insă acest coleg de la Revistă, d. Ale- 
xandrescu Ureche, inaintează neadevé- 
rul cu rea credinţă, fiindcă ne citează, 
insuş vestita noastră, disertatiune des- 
pre limba latină im gimnasii şi ne a- 
nuntă, că va publica asupră-i o serie 
de articole (pag. 317). Ei bine, aceasta ves- 
titd disertatiune de la 1863, prima noas- 
tră publicare in limba romana, are titlul : 

Pentru ce limba latină este chiar in pii- 


vinta educatiunii morale studiul fundamen- 
tal in Gimnasiu ? 


zice la pag. 22: 


pi e 


$ 


Gradul suprem între toate studiile gim- 
nasiale se cuvine dar limbei latine. Avênd 
ca limbă şi literatură in genere o sferă din 
cele mai intinse şi predomnitoare in inteli- 
ginta scolarilor, acest studiu, ca studiu an- 
tic, mai are şi. propagă calitatea cea emi- 
nentă a intregei anticitati, pe care unii o 
numesc obiectivitate, alţii realitate, şi a că- 
rei esenţă este: a scoate egoismul sau mai 
bine individualismul din fie-care om şi al 
supune pe acesta unei sfere superioare, a- 

decă intru cât este cetatean—statului şi dis- 
ciplinei, intru cât este spirit ginditor — na- 
turei lucrului şi adevérului. Astfel subiec- 
tivitatea cu luptele nefericite ce le produce, 
lipseşte dintr'6nsa. Si de aici provine im- 
presiunea de repaos şi de mărime ce neo 
produce anticitatea, pare că dintr’un riu 
turburat intrăm in oceanul limpede; de aici 
provine diferinta că, pe când in scrierile 
modernilor auzim tot-deauna vorbind un in- 
divid cu mărginirea sa egoistă, in opurile 
clasicitatii, in Tucidide, in Cesar si in Sa- 
lust nu auzim pe istoriograf, ci pare că 
auzim insăş Istoria, in epopeele lui Omer si 
in cantecele rustice ale lui Virgilie nu ve- 
dem pe poet, ci chiar intimplarea gi reali- 
tatea poetică. Cu un cuvânt: anticitatea şi 
studiul ei nu ne dă o lume modificată 
prin creerii vre unui individ pronunţat, 
ci ne dă lumea simplă şi adevărată pre- 
cum este ea in ea insăş. Aceasta este 
calitatea nemuritoare, care impune spiritu- 
lui junimei studioase directiunea cea mai 
sănătoasă, care 6i deschide un câmp intins 
pentru activitatea raţiunii, insă i-o supune 
tot-de-odată sub legea naturei lucrurilor 
sau a adevărului şi astfel 6i taie in rădă- 
cină aberatiunea egoismului. Această cali- 
tate este puternicul argument, pentru care 
studiile clasice au fost pănă acum nutri- 
mentul principal al inteligenței in ome- 
nire şi vor remăneă totdeauna pănă când 
va fi vorba de bine, de adevăr gi de 
frumos. Insé această calitate o impărtă- 
şeşte limba latină cu limba elină. Ceea 

ce este propriu limbei latine şi o inalţă peste 
cea elină din punt de vedere al instructiu- 
nii gimnasiale, este simplicitatea şi regula- 
ritatea gramaticei. Gramatica latină cu cele 
mai puţine exceptiuni, cu o brevitate lapi- 
dară, cu o rigoare şi energie de stii pare că 
ar fi granit turnat, este unică intre grama- 
tici şi va remăneă prin urmare dea pururea 
cel mai bun fundament şi cea mai bună dis- 
ciplină pentru or ce parte a gândirii noastre. 


Multe lucruri sunt iertate intr'o po- 
lemică. Dar a atribui unui om, care a 
scris aceste pagine cu un entusiasm 
poate prea juvenil pentru limba latină 
in gimnasiu, a'i atribui, că vrea să go- 
nească autorii latini si să'i inlocuiască 
cu nu ştim care alţii, eacă un lucru 
prea tare chiar pentru Revista Contim- 
purand. 

4) Se intelege dupa toate aceste, ca 
nu putea să nu ne atribue gi d. Gră- 
dişteanu Cosmopolitismul. 

Insé asupra acestui punct in chiar 
articolul direcția noud, la care se re- 
fere d. Grădişteanu, discuţia era lä- 
murită. Am susţinut acolo şi am dovedit 

(Convorbiri 1 Septembre 1872) 1) că 


Nici un singur articul din Covorbirile lite- 
rare in genere, nici o singură propositie 
scrisă sau pronunţată de subscrisul in deo- 

| Sebi nu susţine cosmopolitismul; atât sub- 
scrisul, cât şi ceilalți membri ai Junimii din 
Iaşi sunt partizani ai ideei nationalitatii si 
s'au pronunţat totdeauna in acest inteles. 


Am citat acolo cuvintele noastre pu- 
blicate in Scrierea limbei române, am 
mai citat cuvintele d-lui Xenopol din 
„Convorbirile“ de la 15 Iulie 1868, 
am arătat, că tot strigătul acesta de 
cosmopolitism indreptat incontra noas- 
tră este 


o mistificare a opiniei publice. 
Mistificarea a fost inventată de a- 


ceia, care s'au aflat loviți prin critica 
din „Convorciri“ tocmai in punctul, 


1) Vezi Critice, vol. I, pag. 353 şi urm. 

unde erau periculoşi pentru intărirea 
nationalitatii române, a fost inventată 
de unii dintre scriitorii noştri din Au- 
stria, ale căror germanisme au fost cri- 
ticate de noi (in „Convorbirile“ de la 
1 Iunie 1868), a fost inventată de par- 
tizanii scoalei Barnutiu, căreia i-am do- 
vedit in a. I al „Convorbirilor“ greşe- 
lele incontra Dreptului Roman; a fost 
dar inventată de aceia, care spre a 
depărta atenţia publică de la o critică 
poate incomodă pentru d-lor, s'au tu- 
pilat sub steagul Românismului şi au 
strigat in o mulţime de jurnale, că se 
atacă națiunea, cănd se atacau crudi- 
tatile d-lor literare şi ştiinţifice. 

A trebuit să vie şi d. Grădişteanu 
și să ia parte la o manoperă, devenită 
prea eftină prin mulţimea celor ce au 
intrebuintat-o inaintea d-sale! 


Am terminat observâările noastre la 
respunsurile „Revistei Contimporane.“ 

Ele cuprind din parte-ne ultimul cu- 
vânt in această discuţie. 

Răbdarea cetitorilor a fost prea in- 
cercată prin lunga expunere de pănă 
acum, şi noi nu am aveă nici undrept 
la indulgenta lor, dacă analizarea pro- 
cederii literare a d-lor Ureche, P. Ghica 
şi Grădişteanu nu s’ar justifică in in- 
telegerea réului, ce nişte scriitori ca 
d-lor pot aduce unei literaturi incepé- 
toare. | 

+. Poporul roman, de câteva decenii, 
se. află inundat sub formele nenumé- 
rate ale civilisatiel apusene. Pentru el 
este astăzi o condiţie de existenţă, de 
a resorbi.din această inundare tot ce 
poate fi. eee spre inrodirea pa- 
méntului séu. | 

„Un. singur. mijloc ne este dat aici : 
munca cinstită,. şi clasele. cele culte, 
cărora in prima linie le este incredin- 
tataé introducerea nouelor forme in viata 
reală, sunt cele d'intâi chiemate la a- 
cea muncă cinstită. Cu incordarea tu- 
tulor puterilor. trebue fie care. din noi 

să lucreze in sfera ce şi-a ales-o: fie 
ea or cât de mică, numai lucrul să 
fie făcut in conştiinţă. 

Intr'o asemenea situaţie trebue să 
ne ferim mai ales: de un pericol: de 
frasa goală, de ilusia, că formele de- 
serte pot tinea locul fondului solid, 
si acest pericol este tot asa de mare 
in literatura ca si in politica. | 

Lupta incontra lui ne pare a fi mi- 
siunea principală a criticei române. 
Fără indoială ea nu va fi niciodată 
in stare să stirpească cu desăvirşire 
frasa goală şi acea ilusie deşartă din 
viaţa publică a poporului nostru: se 
vor găsi totdeauna oameni, care, exploa- 
tând aparențele uşoare, vor pune nălu- 
cirea in locul realităţii şi caricatura in 
locul fiinţei adevărate. 

Totul este insă, ca acestui fel de oa- 
meni să nu le fie ingăduit a ocupă locul 
cel de frunte in mişcarea intelectuală 
a poporului lor. 

Datoria şi folosul criticei este aici, 

de a le arăta treapta pe care stau, 
pentru ca nu cumva incurajarea lor să 
producă in juna generaţie, ce'i incun- 
jură, falsa credinţă, că roadele se pot 
dobindi fără muncă şi laurele fără 
merit. 


DESPRE 
PROGRESUL ADEVERULUI 
7 
JUDECAREA LUCRĂRILOR LITERARE 


(Publicat in Almanachul Societății Academice . 
„România Jună“ din Viena) 


(1883) 


Digitized by Google 


Mulţi scriu şi: multe se scriu in li- 
teratura lumii; multe idei trecătoare, 
foarte multe păreri greşite, unele ade- 
véruri şi din când in când o creaţiune 
frumoasă, 

- Regele egiptean Th am us, după spu- 
sa lui Plato (Phaedrus LIX), din adin- 
ca vechime isi arătase temerea, că mare 
stricăciune va aduce scrierea intre oa- 
meni, slăbindu-le memoria, desvétan- 
du-i de la propria gindire şi deprinzen- 
du-i mai mult cu părerile altora des- 
pre inţelepciune, decat cu insaş intelep- 
ciunea. 

La noi, ce e drept, se scrie mai pu- 
tin, dar tot se scrie câte ceva; şi poate 

nu se va găsi de prisos ca să ne in- 
trebăm odată intrun mod mai gene- 
ral: pentru ce scriem ? 

Scriem, pentru a ne respândi gindi- 
rea mai departe decât o duce vorba. 
Vorba nu poate trăi mult nici in timp, 
nici in spaţiu. Rostită acum, ea amu- 
teste apoi; auzită aici, ea se pierde a- 
colo. Une-ori o prinde cel ce o aude 
şi işi aduce aminte de ea, o poartă chiar 
din loc in loc. Dar tot nu mai este 
vorba d'intâi: aducerea aminte e ne- 
credincioasă; vorba purtată de altul nu 
e gindul vorbitorului, ci graiul purtă- 
torului. 

De aceea sunetul trecător caută a 
se transformă in litera statornică, şi 
idea astfel intrupată, spărgend margi- 
nile spaţiului şi momentului, tinde a 
străbate in depărtarea locurilor şi in 
viitorul timpurilor. 

Dar ce idee merită această transfor- 
mare? Ce simtire poate fi menită a esi 
din marginea mai firească a simplului 
grai şi a se respândi intr'un popor in- 

treg, poate in lumea intreagă, din ge- 
neratie in generaţie? 

Numai acea idee şi acea simtire, care 
prin cuprinsul ei şi din chiar izvorul 
ei s'a inaltat peste interesul strimt al 
individului şi a găsit in capul celui 
ce o produce acel prisos al concep- 
tiunii, care êi dă valoarea universală. 

Nu scopul de a ajunge la un folos 
individual prin scriere, nu deşertăciu- 
nea de a te vedeă trecut printre au- 
tori; nu ambiţiunea de a intrece pe 
alţii— nu aceste interese personale iti 
dau dreptul de intrare in literatură. Nu- 
mai entusiasmul impersonal pentru ceea 
ce ştii că este adevărat in gindirea ta 
si pentru ceea ce simţi, că este fru- 
mos in inchipuirea ta, numai acesta ţi 
pune pe frunte semnul celor chiemati. 
Si dacă un ténér cu minte gi cu inimă, 
dar care se indoieşte âncă de sine, ne- 
ar intreba: „prin ce se cunosc, dacă 
sunt dintre cei aleşi?“, i-am respunde, 
repetând un aforism zis odinioară: A- 

cela are vocatiune, care in momentul 
lucrării se uită pe sine. | 

Căci ceea ce impedecă atăţia oameni, 
de altminteri inteligenţi, de a vedea 
bine, de a gindi adevărat şi de ascrie 
frumos, şi ceea ce'i condamnă a ré- 
mâneă totdeauna mediocri, este tocmai 
marginirea personalităţii lor in interese 
exclusiv individuale. Prin negura ego- 
ismului nu străbate lumina, adevărului, 
nici căldura frumosului. | 

Aşa dar: entusiasmul impersonal— 
eacă semnul hotăritor al celor chie- 
mati! | 

M&surată la această scară, cea mai 
mare parte a literaturei zilnice nici nu 
merită să existe, nici nu poate există; 
şi dacă se pare astăzi a fi, se. vede 
mâine că nu este şi rămâne ca cum 
n'ar fi fost. 

Să restringem prin urmare cercul 
cercetării noastre la literatura in pro- 
piul inteles al cuvéntului şi, după ce 
am văzut că cei ce scriu din chiar vo- 
catiune internă, o fac pentru a res- 

pândi o idee sau o simţire de valoare 
universală, să ne punem a doua intre- 
bare: Cum lucrează o asemenea scri- 
ere asupra celorlati? Cum străbate ea 
in mulţime? Cum ajunge a fi din gin- 
dul şi din simtirea unui om, gindul şi 
simtirea tutulor oamenilor de cultura? 
Cu alte cuvinte: cum se face progre- 
sul in recunoaşterea şi primirea ade- 
vărului ? 

Când vorbim dar aici de progresul 
adevărului, nu ne gindim la vre-o ab- 
stractiune metafisică; nu ne oprim la 
celebra indoialăa scepticului Pilat: 
ce este adevărul? nicila cercetarea teo- 
retică, dacă există sau nu frumosul ab- 
solut. Tot aşa de puţin ne ocupăm de 
analizarea causelor şi efectelor progre- 
sului general al spiritului european, aşa 
cum au incercat-o Buckle şi Lecky. 

Ci dintr'un punct de vedere mai 
practic pentru noi Românii, dar şi 
mult mai modest, luăm in privire a- 
cele intimplări ale vietei intelectuale, 
in care mişcarea de la o stare a opi- 

niei publice mai inapoiată spre o stare 
mai perfectă, s'a putut constată in- 
trun mod netăgăduit in privinţa unor 
lucrări isolate din ştiinţă, artă şi in 
deosebi din literatură. 

In această mişcare a părerilor de la 
o generaţie Ja alta şi adeseori in lă- 
untrul aceleiaşi generaţii, aflăm o nouă 
specie de evolutiune, chiar in cercul 
mărginit al cercetării noastre: evolu- 
tiunea psichologică in judecatile lite- 
rare. Incercându-ne să analizăm, de şi 
numai intr'o repede schitare, această 
evolutiune in fasele ei fireşti, vom pu- 
teà intrevedea totdeodată insăş for- 
mula progresului in recunoaşterea unui 
adevăr, fie şi relativ. 

Pentru a intelege mai bine, despre 
ce ne este vorba, vom cită mai ântâi 
din viata intelectuală a altor popoare 
câte-va exemple relative la cercetarea 
de faţă. 

Teoria gravitatiunii lui New- 
ton, concepută de el âncă pe la sfir- 
situl anului 1665, apare in 1687 sis- 

tematic dovedită in. Philosophiae na- 
‘turalis principia matematica. De 
şi această, teorie fundamentală este de 
un adevăr evident şi a fost de natură 
a introduce o intreagă reformă a as- 
tronomiei, totus lumea ştienţifică in 
Franţa i s'a impotrivit la inceput cu 
desăvirşire. Deabia după 45 de ani,la 
1732, incearcă Maupertuis ao susti- 
nea şi a o apără incontra celor ce o 
combat, şi âncă la 1788 scrie Vol- 
taire „La France est jusqu’à pré- 
sent le seul pays, ou les théories 
de Newton en physique et de Bo- 
érhave en médecine soient com- 
battues. Nous n’avons pas en- 
core de bons éléments de phy- 
sique; nous avons pour toute 
astronomie le livre de Bion, qui 
n'est qu’un ramas informe de quel- 
ques mémoires de lacademie“. 
(Volaire, Edit. Beuchot, vol. 57, cor- 
resp. 340.) 

Astăzi insă, şi de mai bine de un 
secol, nici un om de ştiinţă, nici in 

35,740. Critice. 8 

Franţa, nici aiurea, nu mai pune la 
indoială legea gravitatiunii lui Newton, 
— şi progresul adevărului in această 
„privinţă este făcut. 

La 1677 se representă pentru ân- 
tâia dată Phedra lui Racine in Hô- 
tel de Bourgogne la Paris. In aceeaş 
sară şi in acelaş oraş se representa 
Phedra lui Pradon. In primul mo- 
ment Pradon fu inălţat la cer prin lau- 
dele entusiaste ce i se dau, ear Racine 
se vézil părăsit şi aproape insultat de 
critica contimpurană. Dar astăzi cine 
mai citeşte pe Pradon? Și cine nu a 
citit Phedra lui Racine? Intregul nume 
al lui Pradon s’ar fi pierdut de mult 
in intunerecul uitării, dacă nu l-ar fi 
atins din când in când o rază nemilo- 
stivă din gloria lui Racine. 

Opera lui Mozart „Don Juan“ in- 
cepe a se jucă la Berlin in 1790, peste 
trei ani după cea d'intâi representare 
a ei in Praga. Succesul este mediocru, 
critica musicală €i este nefavorabilă. 
Părerile momentului se resumă in ur- 

mătoarele rînduri din „Musik-Zei- 
tung“ de atunci: „Nu am auzit âncă 
pe nici un cunoscător al artei musi- 
cale zicând că Mozart este un artist 
corect, cu atât mai puţin il va declară 
o critică dreaptă de un componist ade- 
vérat şi cu inspiratiuni frumoase“. — As- 
tăzi insă nu se va găsi in Europa un 
singur cunoscător sau iubitor al mu- 
sicei, care să nu să mire sau să nu 
ridi de o asemenea judecată. 

In 15 Aprilie 1784 se dă ântâiare- 
presentare a tragediei „burgese“ a lui 
Schiller „Kabaleund Liebe“ şiin 
aceeaş primăvară se publică tragedia 
şi prin tipar. Un archeolog şi grama- 
tic foarte cunoscut pe atunci, Karl 
Philipp Moritz, rector la gimnasiul 
Graues Kloster şi mai pe urmă pro- 
fesor al artelor frumoase la Academia 
din Berlin, facein Vossische Zeitung 
de la 21 Iulie 1784 o recensiune asu- 
pra ei, in care zice intre altele: , Hac& 
un nou product, care este o ruşine 
pentru timpurile noastre. Ce frunte tre- 

bue să aibă un autor, când scrie şi 
tipăreşte asemenea absurdităţi ! Şi cum 
trebue să fie capul şi inima unui om, 
care se poate uită cu plăcere la ast- 
fel de emanatiuni ale spiritului său! 
etc.“ oe 

Insé după vre-o patru cinci. ani Mo- 
ritz insuş ajunge a fi un admirator al 
lui Schiller, şi astăzi nu există nimeni 
in toată lumea literară, care ar voi să 
subscrie acele rînduri ale criticului 
. din 1784. 

Cine vrea să inmulţească asemenea, 
amintiri literare, găseşte intimplări a- 
naloage in viaţa lui Goethe ca şi in 
a lui Beethoven, in soarta lui Vic- 
tor Hugo, ca şi in alui Schopen- 
hauer şi in sute de alte exemple. 

In toate aceste casuri s’a facut un 
progres netăgăduit al adevărului in o- 
pinia publică, şi sarcina noastră este 
acum de a cercetă, care sunt formele 
esenţiale de evolutiune, prin care trece 
acest progres pănă la aşezarea lui de- 
finitivă. 

Pentru a ne mărgini in imprejurările 
posibile ale propriei noastre stări de 
cultură, ne inchipuim un june autor, 
care in acele excepţionale condiţii sub- 
iective, despre care am vorbit, işi in- 
altă conceptiunea până la formularea 
unui adevăr nou pentru noi, fie in şti- 
inta, fie in politică, fie in literatură. 

Nu ne preocupăm de insuş cuprin- 
sul acestui adevăr. Ne este destul, ca 
el să fie isvorit din entusiasmul curat 
al autorului şi să se recunoască in nou- 
tatea sa relativă acel element de bună 
credinţă impersonală, care êi dă va- 
loarea permanentă ca unei produceri 
esenţiale a chiar naturei omeneşti. 

Odată adevărul conceput, autorul êi 
dă intruparea literară şi il aduce in 
viaţa publică. 

Presupunem, că a ales un timp opor- | 
tun şi că nu este vorba de o concep- 
tiune in afară de atmosfera actuali- 
tăţii, ci de o idee, de şi nouă, dar nä- 
scută din chiar mijlocul luptelor inte- 

lectuale a le epocei, in care trăieşte, 
şi ale poporului, din care sa născut. 

Atunci prima intimpinare din partea 
publicului şi totdeodată primul simp- 
tom natural al evolutiunii spre progres 
este: combaterea violentă din par- 
tea celor mai mulţi. 

Căci ce este o idee sau o formă 
nouă in mişarea intelectuală a unui po- 
por dat? Este o idee, a cării premise 
au putut să existe in capul mai mul- 
tora sau a tutulor, dar a cării con- 
clusiune, sau cel puţin a cării formu- 
lare mai clară, se naşte numai in ca- 
pul unuia, care este şi autorul ei. Insă 
tocmai prin acest plus de putere in- 
telectuala, prin care conclusiunea sau 
formularea se inchiagă numai in inte- 
liginta unuia, acest unul se deosebeşte 
de ceilalţi şi stă deasupra şi in afară 
de orizontul lor momentan. 

Insé este o proprietate caracteristică, 
a fie-cării inteliginţe omeneşti de a se 
simţi de regulă indeplinită in cercul 
ei, or-cât de restrins ar fi, şi fie-care 

cap, mai ales cel mediocru, este con- 
vins de sine insuş. Adevărat este pen- 
tru capul mediocru ceea ce s'a obişnuit 
să primească ca adevărat, in -acest o- 
bicei işi află indestularea lui, şi or-ce 
noutate êi apare ca un duşman al li- 
niştei lui sufleteşti. Impotrivit la or-ce 
nouă incordare a inteligenței, nedeprins 
şi nevolnic la munca intelectuală de a 
supune unei perpetue examinări fun- 
damentul părerilor sale, el işi are cer- 
cul inteligenţei inchis, se opune nou- 
lui adevăr şi, făcând aceasta, crede chiar 
că are in sine o mişcare in folosul in- 
teligentei, pe când in fapt nu are de- 
cât aceea resistenţă a inertiei, care 
stăpâneşte elementele intelectuale ca şi 
pe cele fisice. Cel ce este mai viu in 
acest simţiment al inerţiei, caută a 
combate fapta literară a noului adevăr 
prin o scriere de luptă, si aceasta scri- 
ere găseşte cu necesitate un resunet 
puternic in toţi care sunt de sama lui, 
adecă in marea majoritate a mediocri- 

tatilor contimpurane. —- Aşa este şinu 
“poate să fie alt-fel. 

Nu doară, că or-ce combatere ar fi 
o dovadă pentru valoarea ideei com- 
bătute; dar se dovedeşte, că or-ce idee 
„de valoare este la inceput combătută. 

Dar dacă intelegem in mod obiectiv, 
că este aşa şi că a fost şi va fi tot- 
deuna aşa, nu putem privi decât cu 
cea mai adincă simpatie la junele au- 
tor in această fasă a vietei lui publice. 
Nu este uşor momentul, in care idea, 
cea nouă, născută din adincimile unui 
cap cugetător, incălzită la focul iubirii 
de adevăr, crescută prin concentrarea 
tutulor puterilor, părăseşte locasul tai- 
nic al formării intelectuale şi, aruncată 
fără de veste in sgomotul lumei din 
afară, intilneşte acea duşmană impotri- 
vire, ale cării cause necesare le-am 
arătat mai sus. Scriitorul, care crede 
a fi scăpat de munca incordării şi a fi 
cîştigat acum dreptul la o recunoaştere 
a activităţii lui, se află faţă in faţă cu 
violenta resistenta a incunjurimii şi se 

vede earăş aruncat in starea de mai 
nainte, care 6i adresează vesnicul apel 
la sacrificiul de sine insuş. Nu cu pân- 
zele desfăşurate €i pluteşte vasul spre 
marea, senină, ci pe o luntre ‘de scà- 
pare reintră dinaintea furtunei in ve- 
chiul port al meditatiunilor singuratice. 

Aici insă se regăseşte pe sine, si du- 
rerea dă acum sufletului séu ultima 
consecratiune şi o adincime pănă atunci 
necunoscută. Din ea trebue să adune 
puteri noué şi un nou sprijin intru in- 
deplinirea menirii sale. Cu indoită con- 
centrare işi reincepe lucrarea, şi resig- 
națiunea, ce de acum inainte apare 
fără voie in toate manifestările sale, le 
dă un farmec surprinzător. In curând 
felurite alte idei vin in ajutorul con- 
ceptiunii primitive, dar nu mai năvă- 
lesc acum ca ploaia sgomotoasă de vară, 
ci se aşează lin ca fulgii de zăpadă 
peste lucrarea sa, o acopăr, o ocrotesc 
si ’i dau nouă inrodire. A venit iarna 
vietei sale sufleteşti, timp de amortire 
in aparenta, dar in realitate timp de 

neobosită pregătire pentru renaşterea 
primăverei. 

Şi această primăvară nu poate lipsi; 
evolutiunea recunoaşterii adevărului in- 
tră cu necesitate in a doua fasă a pro- 
gresului ei. 

Căci dacă este adevărat, că idea 
cea nouă intrece prin chiar aceasta ca- 
pacitatea mediocrităţilor contimpurane, 
este tot aşa de adevărat, că ea trebue 
să se afle in relaţie de inrudire cu mi- 
noritatea mai inteligentă a timpului ei. 
Punctul cel greu de trecut este numai 
că oamenii inteligenţi sunt de regulă 
ocupați cu un obiect propriu al gîn- 
dirii lor şi sunt prin urmare mai re- 
traşi. din agitarea zilnicelor intimplări. 
Insă tocmai aici resistenta mediocrita- 
ţilor indeplineste, fără voie şi fără ştire, 
o funcţiune folositoare in viaţa publică. 
Strigătul lor de alarmă, repercutat -in 
marea mulţime a celor ce le seamănă, 
dă mişcării intelectuale proportiuni, ce 
fără de aceasta nu le-ar fi avut, şi o 
face să pătrundă cu necesitate in sfera 

de atentiune a minorităţii inteligente, 
or-cât de retrasă ar fi şi or cât de ab- 
sorbită prin propriele gindiri. | 

De aci inainte soarta progresului este 
asigurată. Căci adevărata lui piedecă 
nu eră ignoranta, ci ignorarea. Nu 
eră trist pentru autorul ideei să se afle 
in faţa luptei celor cel combăteau, ci 
să rămâie in mijlocul indiferentei ce- 
lor ce l-ar fi putut intelege; trist era 
să nu audă résunetul din inimile in- 
rudite, să nu vadă résfrangerea in ca- 
petele congeniale, ci să simf{a, că idea 
‘lui, născută pentru a trăi din viata tu- 
tulor, eră ameninţată să piară in pro- 
pria ei singurătate. 

Dar, printr'o ironie a soartei, toc- 
mai această piedică sunt insarcinati să 
o ridice adversarii cei nepriceputi. 

Odată idea ajunsă la cunoştinţa oa- 
menilor eminenti, ea este aşezată in 
domeniul ei predestinat, şi cu cât a 
fost mai violent atacată pănă atunci, | 
cu cât a fost mai réu inţeleasă şi mai 
cu intenţie denaturată, cu atât renaş- 

terea ei in capetele cele noué este a- 
cum mai puternică, fiindcă se află in- 
tărită acolo nu numai prin pétrunde- 
rea intelectuală, ci şi prin acel simți- 
ment de generositate, care se ridică 
in unele inimi omeneşti incontra or- 
cării nedreptati. 

Si chiar atunci, cand idea cea nouă 
nu intră de indată şi fără de luptă in 
capetele eminente, ci se află şi aici in 
opositie cu părerile admise de mai na- 
inte şi trebue să 'şi ciştige pas cu pas 
locul ce i se cuvine, totuş această luptă 
este de alt gen şi pe alt térém decât: 
lupta de mai nainte. 

Nu mai este vorba de resistenta oar- 
bă si instinctivă a inertiei, ci este 
vorba de insăş cumpănirea argumen- 
telor, şi din lumina acestei discuţiuni 
resultă cel mai mare folos pentru in- 
temeierea adevărului. Pe de altă parte 
tocmai acel fapt dă noilor adepţi, pe 
lingă puterea convingerii, şi o deose- 
bită aptitudinde pentru a conduce idea 
mai departe spre succesul definitiv. 

„Căci nimic nu este mai greu in lume, 
decât a intelege pe altul, şi earăş fără 
a ’] intelege, este peste putinţă să 7] 
convingi. A intelege pe altul insă in- 
semnează a aveă sau a fiavut in sine 
o parte identică sau analoagă cu gin- 
direa lui; cine nu a avut aceasta, êi 
remâne străin. 

De aceea adevărații luptători pentru 
progres sunt cei ce-au impărtăşit ei 
inşii mai nainte vechia eroare şi au gă- 
sit in chiar desvoltarea lor internă ar- 
gumentele pentru noul adevăr. Cu a- 
ceste argumente sunt acum in stare 
să adapteze adevărul la gradul şi la 
felul de inteligenţă al celorlalţi. 

Din. momentul acestei adaptări, pro- 
gresul adevărului intră in a treia şi 
cea din urmă fasă a evolutiunii lui, in 
fasa recunoaşterii generale. Si aici ca 
in toate formele de viaţă există lupta, 
pentru existenţă. Capul cel eminent a 
primit ca moştenire o mai energică 
stăruință in gîndire, o mai ingenioasă 
intrebuintare a tutulor argumentelor 

spre intărire, si mésurandu-se zi pe zi 
cu mediocrităţile ce ’l incunjură, re- 
sultatul nu poate fi altul decât supu- 
nerea lor sub autoritatea lui. 

Pe de altă parte vine un nou aju- 
tor de la oamenii nepreveniti şi nepăr- 
tinitori, de şi de altminteri indiferenți. 
Acum şi ei se simt puşi in mişcare 
de vibrarea desbaterilor, şi nu pot face 
alta de cât să lucreze in intelesul a- 
devérului celui nou. Căci or-ce adevăr 
„este o formulare mai clară a regulelor 
nestrămutate, care sunt insuş funda- 
mentul universului, şi corespunde di- 
rectiunii veşnice a inteligenţei omeneşti 
spre intinderea cunoştinţelor şi spori- 
rea condiţiilor binelui general. 

Tocmai acel element impersonal in 
chiar momentul conceptiunii nouei idei 
işi arată acum valoarea sa adevărată. 
Căci persoana se loveşte de altă per- 
soană, gindul egoist se paralizează de 
alt gind egoist. Dar ceea ce este im- 
personal, este din patrimoniul comun 
al omenirii intregi, şi, indată ce prin 

luptă s'a dovedit a fi de o. asemenea 
natură, străbate prin toate individuali- 
tatile viitoare ca o parte integrantă 
a lor. 7 

Atunci lupta merge spre apus, dis- 
cordia dispare incetul cu incetul, auto- 
ritatea celor mai maturi se lateste a- 
supra celorlalți, si intro generaţie 
viitoare adevărul cel combătut odi- 
nioară ajunge a fi adevărul primit de 
toţi ca un substrat de sine inteles pen- 
tru cugetarea comună. 

Apa a trecut, pietrele au r&mas, şi 
din piatră in piatră păşeşte adevărul 
spre viitorul séu nemărginit. 

De mult s'a zis, şi s'a zis cu drept 
cuvânt, că lucrurile simple sunt cele 
mai grele de priceput şi de primit; 
şi această vechie maximă remâne din 
nefericire aplicabilă şi in starea ac- 
tuală a aşa numitei culturi, pe când 
dincontră adevărata cultură nu va fi 
mai bine intemeiată decât in propor- 
tia restringerii acelei maxime, adecă 
atunci, când lucrurile simple vor fi 
din ce in ce mai uşor intelese şi mai 
indeobşte primite. 

Confusia ce domneşte astăzi in a- 
tatea discuţii publice şi private de cel 
mai mare interes, confusia d. e. in 
politică, in educaţia tinerimii, in Etică, 
in relaţiile sociale, provine din starea 
inapoiată, in care se află âncă toate 

ştiinţele numite „biologice“, indeosebi 
Psichologia. 

Nu e vorbă: de invétat se invata 
intruna Psichologie (sau „ştiinţa su- 
fletului“) in scoalele publice; ea este 
chiar introdusă in Licee, necum la 
Universităţi. Dar ceea ce ni se dă aici 
drept ştiinţă, este in cea mai mare 
parte o fraseologie lipsită, de folos prac- 
tie şi in multe priviri nedemnă de cu- 
ventul ştiinţă. 

Dovadă este, că in scoală poţi in- 
véta să cunoşti animalele, dacă ai ur- 
mat un curs bun de Zoologie, şi poţi 
invéta să cunoşti plantele şi pietrele, 
dacă ai avut parte de un profesor 
bun de Botanică şi de Mineralogie; 
dar vai de omul, care ar vrea să cu- 
noască oamenii numai după un curs 
de Psichologie cum se predă in scoa- 
lele şi in cărţile fie şi cele mai mo- 


-~ derne. 


Dovadă mai este, că in viața prac- 
tică un grădinar de frunte sau un a- 
gronom pot intrebuinta cunoştinţele 

dobândite din cărţile lui Decandolle 
sau ale lui Liebig, un proprietar de 
mine se poate intemeiă pe cercetările 
lui Lyell; dar dacă ai intrebă pe vre 
unul din marii cunoscători de oameni, 
d. e. pe Bismarck, cu ce manual de 
Psichologie s'a folosit intru aceasta, 
ti-ar respunde printr’un hohot de ris. 

Cunoaşterea omului — un lucru aşa 
de neapărat trebuincios si âncă de o 
trebuinţă crescendă cu sporirea tutu- 
lor relaţiilor omeneşti — nu se poate 
dobândi astăzi, afară de micul ajutor 
al unor culegeri de maxime şi afo- 
risme şi poate al unor romanuri şi 
drame, decât prin propria experienţă. 
Ce e drept, propria experienţă este 
cea mai bună scoală; numai că taxele 
acestei scoli sunt prea scumpe; le plă- 
teşti de regulă sub forma unei adinci 
suferinţe, şi când ţi-ai cîştigat testi- 
moniul absolutoriu, ai ajuns adeseori 
la sfirsitul vietei si este prea târziu 
ca să te mai foloseşti de el. 

Singură ştiinţa in intelesul strins al 


134 DIN EXPERIENŢĂ 


cuventului ar fi chiemată să aducă 
aici o indreptare. Căci o notă carac- 
teristică a ştiinţei este anume de a 
prinde şi de a resumă resultatul a mii 
de casuri individuale sub o singură 
formulă generală şi de a scuti astfel 
pe om de o mare pierdere de timp 
şi de puteri. Din care causă intre a- 
devérata ştiinţă şi intre viata prac- 
tică nu poate fi niciodată antagonism, 
ci trebue să fie dincontră o continuă 
inlesnire reciprocă. 

Insé de doué mii de ani, de cand 
se tot vorbeşte de o ştiinţă a sufle- 
tului, resultatul este pănă acum o de- 
săvirşită neştiinţă in cele sufleteşti. 
Una din causele acestei lipse de pro- 
gres intr'o materie aşa de capitală, 
este tocmai acea curioasă alergare 
după intrebările cele mai complicate, 
inainte de a se fi asigurat respunsul 
la intrebările cele mai simple. Das- 
călii şi-au bătut capul cu probleme 
excentrice despre „nemurirea“ sufle- 
tului, despre relaţiile „intre Dumnezeu 

şi om“, despre „facultăţi“ etc., şi au 
lăsat la o parte constientioasa consta- 
tare a acelor elemente simple, care 
sunt de cel d’intai folos pentru cu- 
noaşterea sufletului omenesc şi numai 
după a căror stabilire solidă s’ar fi 
putut intinde cercetările şi asupra pro- 
blemelor mai complicate, despre care 
nu este âncă sigur, dacă vor fi vre- 
odată primitoare de o deslegare stien- 
tifica. 

Ce este de făcut in această stare de 
lucruri ? 

In această stare de lucruri nu ne 
remâne deocamdată decât observarea 
a două regule de procedere pentru a 
pune Psichologia pe calea proprie a 
ştiinţei şi a o impăcă prin chiar a- 
ceasta cu cerinţele vietei practice. An- 
tai, regula negativă: să ne ferim de 
or ce metafisică in cercetările şi ex- 
plicările asupra sufletului şi asemenea 
de or ce sistemizare precipitată. Al 
doilea, regula positivă: să adunăm a- 
cel material de observări şi de expe- 

riente sufleteşti, a cărui constatare să 
fie primită de toţi ca un adevăr sigur. 
Cu alte cuvinte: mai ântâi lucrurile 
simple (nu simple in intelesul Chimiei 
analitice, ci simple in inţelesul con- 
statării si a priceperii prealabile), şi 
apoi incercările mai complicate de ex- 
plicări şi sistemizări. Zeci de ani, poate 
sute de ani vor trece, pănă când a- 
cest material va puteă fi elaborat spre 
o ştiinţă sistematică cu dreptul de a 
purtă acest nume. 

Aşa dar in privinţa sufletului ome- 
nesc trebue astăzi să renunţăm la toate 
pretenţiile de sistem, să părăsim pe- 
ruca medievală şi tonul autoritar de 
pe catedre, să aruncăm coaja cuvinte- 
lor lipsite de miezul inţelesului, şi res- 
tringéndu-ne in positia smerită ce ne-o 
impune sărăcia gi neştiinţa, in care 
ne aflăm pănă acum, să ne mărginiin 
la observarea neprevenita, la consta- 
tarea şi la pétrunderea urmărilor a- 
celor stări sufleteşti, care nu sunt su- 
puse la indoială indată ce sunt bine 

observate. Multă vreme va trebui să 
treacă numai cu acest inventariu ele- 
mentar al constatărilor de fapt. 
Poate ni se va recunoaşte (unii 
chiar ne-o vor impută), că prin cele 
zise mai sus am redus cercetările psi- 
chologice, câte ne par astăzi posibile, 
la un rol aşa de modest, incât nu ni 
se va luă drept lipsă de modestie, 
dacă ne incercăm in paginele urmă- 
toare să dăm un exemplu despre mo- 
dul, cum ne inchipuim că ar trebui 
să se facă acea adunare de material 
din experiența sufletească a fiecăruia. 
Se va vedea indată (şi acesta e tot- 
deauna un semn bun pentru valoarea 
materialului), că or ce asemenea con- 
statare are numaidecât aplicabilitatea 
ei practică, adecă in prima linie ne 
inlesneşte pentru o parte oarecare 
cunoaşterea oamenilor — cunoa- 
ştere, fără de care Psichologia nu are 
nici un folos, precum Chimia nu ar 
aveă nici unul, dacă nu ne-ar da mă- 

car cunoaşterea şi deosebirea elemen- 
telor fisice. 


* 
* * 


Asa dar problema vietei practice in 
relatiile omenesti, si prin urmare atat 
punctul de plecare cât şi ţinta orcării 
Psichologii viitoare, este cunoaşterea 
oamenilor, şi de la deslegarea acestei 
probleme atârnă in mare parte şi sco- 
pul final al tuturor silintelor noastre: 
fericirea putincioasă a individului o- 
menesc. 

Problema este foarte grea. 

De unde vine greutatea? Nu greu- 
tatea artificială, nu greutatea etică, ci 
greutatea firească, greutatea din na- 
ştere, la a cării ridicare trebue mai 
nainte de toate să ne concentrăm lua- 
rea, aminte ? 

Oamenii pot să nu se ințeleagă, să 
nu se cunoască unii pe alţii din causa, 
lipsei de un organ comun de comuni- 
care, adecă lipsei de un inţeles comun 
al cuvintelor, prin care îşi exprimă 

gindirile, de şi vorbesc aceeaş limbă. 
Sä facem abstracţie de această greu- 
tate oarecum artificială. — Oamenii mai 
pot să nu se cunoască din causa fal- 
sitatii intenţionate, adecă din causa 
deosebirii intre ceea ce gindesc si ceea 
ce spun. Să inlăturăm şi această greu- 
tate etică. 

Să presupunem din contră, pentru 
a simplifică problema in prima ei sta- 
bilire, că avem a face cu doi oameni 
inteligenţi, adecă in genere capabili 
de a'şi da samă despre cele sufleteşti, 
care prin o educaţie intelectuală co- 
mună au aceeaş limbă cu aproape a- 
celaş inteles al cuvintelor intrebuin- 
tate. Să mai presupunem, că sunt a- 
méndoi de bună credință, că nu vor 
să se ingele unul pe altul, ci isi spun 
cu sinceritate gindirile şi simtirile lor. 
— In ce va sta totus de la inceput 
greutatea lor de a se cunoaşte unul 
pe altul şi pentru ce se va cere cu 
necesitate un timp indelungat pănă 
să poată ajunge la această cunoştinţă, 

și âncă in margini destul de res- 
trinse ? 

Causa proprie a greutăţii de a ne 
cunoaşte unii pe alţii este următorul 
fapt primordial al vietei sufleteşti: 
miile si sutele de mii de impresii, de 
gindiri, de simţiri, de emotiuni, ce au 
trecut si trec prin capul unui om 
si'l caracterizează in individualitatea sa, 
nu sunt niciodată in totalitatea lor 
presente in conştiinţa lui actuală, ci 
stau in cea mai mare parte intune- 
cate şi ascunse in sufletul sau in me- 
moria lui. In conştiinţa lui actuală 
stă pe primul plan al atentiunii o 
singură idee, pe lângă ea se asociază, 
insă in al doilea şi al treilea plan, 
âncă vreo câteva altele, poate pănă 
la şapte: toate celelalte, sutele de 
mii, de care dispune acest om in di- 
feritele momente a le vietei, sale re- 
chiemându-le din memorie, stau in 
fiece moment dat ascunse, nu incap 
in prea strimta conştiinţă actuală, ci 
remân in afară de lumina ei; şi nu 

aae Ra E O 


numai că stau ascunse pentru obser- 
vatorul străin, ci stau ascunse pentru 
insuş individul, care le are şi care se 
miră adeseori singur de curioasele idei 
ce'i „vin in minte“ sau de curioasa 
lipsă de idei şi de emotiuni ce şi-o 
constată uneori in propria lui con- 
stiință. 

In această „ângustime“ a conştiin- 
tei, sufletul omului (pentru a varia ce- 
lebra comparare a lui Platon) seamănă 
unei imense colecţii, cu mii şi mii de 
felurite obiecte, ascunsă intr'o peşteră 
intunecoasă, in care nai putea pé- 
trunde cu altă lumină decât cu un 
mic felinar blindat, al cărui focar strimt 
ar aruncă un mănunchiu subţire de raze 
asupra cel mult şapte obiecte deodată. 
Dacă astfel vreai sa'ţi dai samă des- 
pre cuprinsul şi valoarea acelei co- 
lecţii, trebue să plimbi succesiv micul 
cere luminos de la unele obiecte la 
altele, să observi cu luare aminte pe 
cele principale, şi cine ştie, dacă in 
aceste condiţii vei aveà vreodată tim- 

pul necesar ca să ‘ti faci o idee des- 
pre totalitatea, colecţiei. Dar âncă dacă 
nu este numai o singură colecţie, ci 
sunt mai multe, şi ti se cere să le 
cunoşti şi pe aceste! 

Dealtminteri compararea, ca toate 
comparările, este in parte nepotrivită; 
căci nu cercul luminos al conştiinţei 
se plimbă de regulă peste feluritele 
stări sufleteşti, ci el pare a fi nemis- 
cat, şi dincontră stările sufleteşti par 
a eşi din intunerecul memoriei sau a 
se forma din intemplătoarea incunju- 
rime externă şi a trece in mişcare 
succesivă prin strimta lumină a con- 
ştiinţei. 

Intr'o aşa intunecime fatală este 
cufundată viaţa sufletească a fiecărui 
om pentru el insuş, necum pentru al- 
tul, şi numai un aşa mic mănunchiu 
de raze are fie-care pentru a'şi lumină 
intunerecul in sine şi in alţii, cel pu- 
tin in starea actuală a evoluţiunii 
creerilor omeneşti, care in cei 3000 
de ani, de când se poate urmări lite- 

rariceşte, nu arată nici o schimbare 
notabilă intru aceasta şi nici vreun 
semn sigur, că se va schimbă şi cum 
se va schimbă după alţi 3000 de ani. 

Această „ângustime“ a conştiinţei 
nu a putut scăpă din vederea psicho- 
logilor; o atingere a ei se află chiar 
şi in literatura română, in una din 
cele mai bune cărţi de scoală, Psi- 
chologia empirică a d-lui I. Po- 
pescu (ed. II, $. 10); cercetări psicho- 
fisice asupra numărului exact de idei, 
ce pot incăpeă in fiecare moment dat 
al conştiinţei, s'au făcut (Wundt); o 
explicare a fenomenului s'a incercat 
(Herbert Spencer). Dar aceste „elabo- 
rari ştienţifice“ (sit venia verbo!) 
sunt insuficiente şi premature. In lo- 
cul lor şi inainte de ele starea actuală 
a cunoştinţelor noastre cere âncă nu- 
meroase constatări de fapte interne 
relative la acest fenomen, indeosebi 
inţelegerea şi urmărirea influenţei lui 
asupra tuturor relaţiilor sufleteşti in 

om şi intre oameni, or care ar fi de- 
altminteri explicarea stientifica in viitor. 

Această influință a strimteţei cer- 
cului luminos este aşa de hotăritoare, 
incât trebue să fie adevăratul punct 
de plecare al cunostintei de oameni, 
si este numai de mirat, cum de nu 
sa simţit pănă acum marea insem- 
nătate ce o are pentru toate explica- 
rile psichologice posibile şi cum de 
nu a intrat âncă in domeniul cuno- 
stintelor comune ca un adevăr ele- 
mentar. 

Să incercăm aici a ne da samă de 
unele din urmările principale ale a- 
celui fapt spre a ne pétrunde cel pu- 
tin de valoarea practică a lucrului si 
a intrevedeă totdeodată modul, cum ar 
putea fi intrebuintate observările cu- 
lese din experien ta. 


* 
* * 


I. Fiindcă omul cult are atâta mul- 
time de impresii, de emotiuni si de 
gindiri ascunse in memoria lui şi 

fiindcă din această mulţime de stări 
sufleteşti, de câte ori ne intilnim cu 
el, nu poate avea presente in conştiinţă 
„decât o cantitate neinsemnat de mică, 
nu trebue să judecăm intru nimic des- 
pre valoarea lui dintr'o intilnire, nici 
din două, nici din trei. Sute de con- 
vorbiri se cer, in felurite ocasii, in 
care să se poată manifestă atât ideile 
cât şi simtirile lui, pentru ca din in-. 
sumarea şi resumarea lor să ne pu- 
tem formă o părere mai intemeiată 
asupra lui şi să avem dreptul dea 
zice că ’] cunoaştem. 

Fără timp indelungat nu poate 
fi vorba de aceasta, tocmai fiindcă 
sufletul omului este in neputinţă ab- 
solută de a se deschide deodată şi 
este dintr'o fatalitate a Naturei legat 
de forma inceată a strecurării succe- 
sive prin lumina conştiinţei actuale. 

Dacă am voi să ne exprimăm in 
forma aforismelor obişnuite, am puteă 
zice: un izvor adânc este ascuns in 
fiecare om de cultură, insé precum 

izvorul s'a format picătură cu pică- 
tură, de la momentul naşterii, tot aşa 
nu clocoteşte la lumina zilei decât pi- 
„cătură cu picătură pănă in momentul 
morţii, şi cei mai mulţi din noi a- 
jung chiar la ultirna clipită a existen- 
tei lor fără aşi fi putut spune ulti- 
mul cuvént. 

Dar asemenea exprimări a le ade- 
vărului primordial sunt prea lipsite de 
precisiune peritru a fi folositoare. Căci 
mai ântâi izvorul are una şi aceeaş 
apă, pecând sufletul omenesc are ape 
felurite. Şi apoi dacă ar fi lucrul nu- 
mai asa, atunci ar trebui să desperăm 
„de or ce experienţă omenească, căci 
ar fi in genere cu neputinţă de a cu- 
noaşte- pe cineva. Niciodată nu am 
aveă destul timp nici destule ocasii de 
a observă toate ideile şi toate simți- 
rile lui, şi aceasta cu atât mai puţin, 
cu cât in el insuş la diferite epoce 
ele se sporesc sau se impuţinează in 
cantitate şi adeseori -se modifică in 
calitate. 

De şi dar, mai ales in starea actuală 
a ugurintel, cu care cei mai multi 
oameni judecă, despre ei inşii si des- 
pre alţii, este bine să ne pétrundem 
din capul locului de mărginirea or cării 
„manifestări sufleteşti, nu trebue totus 
să ne exagerăm greutatea pănă in- 
tratât, incât să credem, că este cu 
neputinţă a cunoaşte sufletul unui 
om. Această cunoaştere, or cât de 
grea ar fi, este in certe condiţii cu 
putinţă. Si iată cum şi pentru ce: 

Ideile şi simţirile, ce au trecut şi 
trec prin capul unui om, sunt nenu- 
mérat de multe cantitativ şi foarte 
felurite calitativ. Poate in nici un mo- 
ment dat al vietei sale starea sufle- 
tească a unui om nu este strict iden- 
tică cu vre-o stare anterioară a ace- 
luiaş om. Dar pentru trebuintele prac- 
tice nici nu se cere această strictă 
identitate. Este destul, că unele idei | 
şi simtiri sunt aproape aceleaşi in 
diferite momente, şi afară de aceasta 
este destul şi mai important, că in 

fapt multe idei şi multe simţiri stau 
in oare care legătură de asemănare, 
şi se pot grupă (asociă) intr'un fel de 
unităţi colective, diferite unele de al- 
tele, dar inrudite in lăuntrul fiecăreia 
din ele. 

Ast-fel problema practică se reduce 
in greutatea ei. Nu mai este vorba, 
de a cunoaşte sutele de mii de idei 
si de simţiri a le unui individ in iso- 
larea lor distinctivă — ceea ce ar fi cu 
neputinţă —, ci este vorba de a cunoaşte 
numai sutele sau zecile de grupări a 
le ideilor şi simtirilor inrudite — ceea 
ce este in genere cu putinţă. Observi 
modul de impresionabilitate al unui 
om la cutare scenă a naturei si la 
cutare alta, auzi părerea lui asupra 
cutărui om şi cutărui altuia, vezi sim- 
tirea lui in cutare imprejurare şi in 
cutare alta, afli judecata lui asupra 
cutărei opere de artă şi asupra cută- 
rei alteia; dintro sumă suficientă de 
asemenea experienţe poţi dobendi o 
cunoştinţă resumată asupra direcţiei 

gustului, simtirilor, ideilor şi impre- 
siilor lui, şi această direcţie o vei găsi 
apoi predominătoare in miile de ca- 
suri individuale de acelaş fel. 

Totul este acum de a face inventa- 
riul acestor grupări inrudite de idei 
şi de simţiminte, care pot caracteriză 
diferitele individualitati omeneşti şi 
prin care se pot manifesta şi diferi- 
tele dispositii innăscute in mintea şi 
in inima fiecăruia. 

Cât este de inapoiată Psichologia, 
se vede şi aici. Nici măcar acest in- 
ventar nu este făcut, nu sunt âncă 
aflate cuvinte precise in intelesul lor 
„pentru toată distingerea dealtminteri 
simțită a felurimii şi a gradului a- 
celor grupări şi acelor insuşiri innăs- 
cute. Cand vreai să caracterizezi pe 
cineva după, oare care cunoaştere a lui, 
te isbeşti indată de greutatea expri- 
mării precise. 

Limba populară insă şi-a ajutat pănă 
la un grad, intrebuinţțând un număr 
de cuvinte distinctive pentru insem- 

narea deosebitelor insuşiri sufleteşti, 
cu toată lipsa de precisiune şi de ru- 
bricare completă a acestor deosebiri. 
Deocamdată nu ne remâne decât a ne 
mulţumi cu ele. Si aşa vedem, că se 
poate vorbi cu oare care inteles des- 
pre un om bun la inimă, milos, blând, 
generos, slab, sau crud, rău, invidios, 
résbunator, strasnic; violent, cumpă- 
tat, arţăgos, impăciuitor; vesel, poso- 
morit, nepăsător; ambițios, deşert; 
fricos, curagios; darnic, sgarcit; mo- 
dest, indrăsneţ;. uşor la minte, serios, 
inteligent, ager, cu duh, mărginit, tim- 
pit; distras, observator; om de cuvânt, 
inşelător, etc. etc. — 

Eacă un şir de rubricări cam vage, 
luate in fuga condeiului din vorbirea 
obişnuită. Insas putinţa acestor ru- 
bricări in mintea omului observator, 
“care şi ea este fatal mărginită in 
strimteţea cercului luminos al consti- 
intei, a provenit dintr’un alt fapt al 
vieţei sufleteşti: din faptul contopirii 
unei mari sume de impresii şi idei, 

dacă sunt cam de acelaş fel, intr’un 
singur act de gindire, care cuprinde 
partea lor esenţială si comună intr’o 
formă mai abstractă. (Fenomenul ab- 
stractiunii, care este condiţia internă, 
fără de care nu sar produce nici o. 
gindire stientificd in mintele omeneşti, 
a fost destul de bine studiat in cer- 
cetarile psichologice şi logice de pă- 
n’acum, dar trece peste cadrul aces- 
tor pagine scrise dintr'un punct de 
vedere cu totul popular.) 

In aceste rubricări, or cât de pu- 
tin precise ar fi, trebue să adunăm si 
să resumăm observarile noastre din 
diferitele momente a le intilnirei cu 
un om; şi fără o experienţă suficientă 
şi reflectată asupra principalelor lui 
grupări colective şi dispositii innăs- 
“cute nu putem vorbi de cunoaşterea 
„cuiva. Tocmai aici se fac cele mai 
multe greşeli in viaţa practică, şi este 
de necrezut cu câtă uşurinţă proced 
oamenii in această privinţă şi câte 

neajunsuri si câte nefericiri se macs 
din o asemenea uşurinţă. 

Un 'om îţi promite, că va face ceva. 
In momentul promiterii este de bună 
credinţă: prin strimtul cere luminos 
al acelui moment se mişcă o mica 
sumă de idei inrudite, faţă cu care 
lucrul promis se află in relaţie armo- 
nică şi oarecum incălzitoare. Vine insă 
momentul realizării; dar acum in cer- 
cul luminos al aceluias om se pot află, 
pe lângă amintirea lucrului promis, o 
mică sumă de idei cu totul diferite, 
faţă cu care promisiunea se află in 
relaţii disparate şi oarecum refrige- 
rante; şi cu aceeaş bună credință, cu 
care a promis atunci, nu şi tine a- 
cum promisiunea. Uşor la minte este 
omul, care netiind samă de această 
varietate succesivă a stărilor sufle- 
testi, se increde in promisiunile al- 
tuia, inainte de a’i fi constatat prin o 
indelungată experiență egalitatea şi 
tăria sufletească, in urma cărora să 
aibă deprinderea excepţională de a se 

O UR N d a a a a e, 


tine de cuvântul dat. Cate incercări 
industriale nu se periclitează, câte 
imprumuturi de bani nu sunt riscate 
şi—fie-ne permis a adăoga—câte „re- 
` viste literare“, incepute cu entusiasm, 
nu se sfirşesc intr'un. mod deplorabil 
— toate din această causa ! 

Dar ce este mai grav si ce atinge 
mai deadreptul fericirea şi nefericirea 
omenească: câte relaţii de inimă nu 
se incheie cu aceeaş uşurinţă! Se véd 
doi oameni de câteva ori prin adu- 
nări şi prin saloane, adecă in impre- 
jurări fără multă varietate; uşor se 
găsesc aici „de acord“ in unele idei 
generale şi in unele simţiri superfi- 
ciale, cu atât mai mult că se află şi 
in lăuntrul unor forme identice de 
convenienta socială. Si pe această te- 
melie şubredă se grăbesc a se imprie- 
tenì, făcendu'şi destăinuiri intime, sau 
se unesc in căsătorie, sacrificandu’si 
unul altuia o parte a vieţei. — După 
puţin timp vine desamăgirea, şi atunci 
ii auzi plângendu-se, că au fost „in- 

selati® si mai au naivitatea să zică, 
că celălalt „s'a schimbat“. Dar in acea 
strecurare succesivă a stărilor sufle- 
teşti prin cercul luminos al conştiinţei 
actuale tocmai schimbarea este forma 
obișnuită a manifestărilor sufletului 
omenesc, şi trebue din contră o expe- 
rienţă mai indelungată pentru a con- 
stata cu oare care siguranţă, care sunt 
— in această lume internă aşa de 
schimbătoare— totus ideile şi simtirile 
ce revin mai constant, care sunt dis- 
positiile innăscute sau formate ce pot 
fi predomnitoare, care este apa ce 
curge peste pietrele ce remân. 

Fără o conştienţioasă luare aminte 
asupra, acestei deosebiri aşa de adinc 
implântate in chiar rădăcina sufletu- 
lui omenesc vei da un exemplu mai 
mult pentru nefericita greşală de aţi 
legă soarta sub o formă esenţial per- 
manentă pe temeiul unor situaţii su- 
fleteşti esenţial trécétoare. 


+ 
+ + 

Da a a a 


II. Omul ténér nu este, ci de- 
vine; numai despre omul bătrân se 
poate intrucâtva zice că este, fiindcă 
a fost şi s'a dovedit. In mişcare, nu 
in repaos ni se infăţişază toate stările 
sufleteşti. Un diamant il poţi găsi 
după zece ani cum l-ai lăsat acum 
zece ani: diamantul este anorganic; 
un om nu remâne după un timp oare 
care cum l-ai lăsat mai nainte: omul 
este viaţă organică. 

Prin urmare mijlocul cel d'intâi pen- 
tru aţi da samă despre fiinţa unui 
om respunde la intrebarea: in ce di- 
_Tecţie se mişcă lucrarea lui sufle- 
teasci? Unde vrea să ajungă, unde 
mai poate ajunge? Si mai practic: 
merge inainte sau dă inapoi? Sau 
cum ziceau Astrologii medievali: este 
in ascendente domo sau in ca- 
dente domo? 

Vezi un ténér de aparenţă foarte 
simpatică, se interesează la toate, a 
invétat bine in scoală, a fost dintre 
„premianţi“, „promite mult“. Trebue 

să mai aştepţi inainte de aţi forma 
judecata asupra lui. Nu e lucru mare 
să promită, lucru mare e să ţie ce 
„promite. — Il urmăreşti câtva timp, il 
intilneşti earăş după câţiva ani. Ce a 
făcut de atunci incoace? A progresat 
in desvoltarea lui? S’a infiripat? A 
intreprins ceva cu succes? Si-a inte- 
meiat cu propria sa muncă existența ma- 
terială? A scris ceva şi lucrează mai de 
parte ? — Il vezi după alti ani. A mai cres- 
cut? Şi-a menţinut progresul ? A remas 
- credincios idealului din tinereţe? 

Dacă da, atunci a devenit om de 
valoare şi acum este cineva. Dacă 
nu, este pierdut; şi foarte mulţi sco- 
lari eminenţi ajung bărbaţi mediocri 
sau mai réu decât mediocri. 

Numai virsta hotăreşte aici, virsta 
matură, in care individul a avut timp 
indestulător pentru a'şi manifestă in - 
lungul şir de momente a le vietei 
sale ceea ce sta ascuns in el ca dis- 
positii innăscute, ca idei câştigate si 
ca simţiri predomnitoare. Atunci nu- 

mai se poate constată ceea ce pentru 
mintea, şi inima lui a fost de o mai 
puternică stăruinţă si prin urmare a 
revenit in mod hotăritor ca o nota 
caracteristică in mijlocul marei schim- 
bări a stărilor sale interne şi a im- 
prejurărilor externe, şi atunci numai 
ştii, ce este omul acum matur, fiindcă 
ştii, cum a devenit. 

Tinereţea e totdeauna o enigma, 
vîrsta matură e deslegarea enigmei. 

Si acest fapt nu e decât o urmare 
a acelei condiţii primordiale a sufle- 
tului omenesc, după care viaţa lui 
este legată de forma succesivă a tim- 
pului şi nu se poate deschide simul- 
tan ca spaţiul; omul este istoric şi nu 
poate fi statisic ; formula lui este o 
formulă de mişcare şi nu de echili- 
briu stabil. 


* 
* * 


III. De aici se -intelege şi marea 
valoare a disciplinei intelectuale, 
Nu câte idei felurite ai adunat in me- 

moria ta, este lucrul cel important, 
ci importantă este legătura intre idei. 
Tu poţi şti multe in multele momente 
a le vieţei: dacă nu’ti aduci aminte 
de ceea ce’ti trebue intrun anume 
moment şi dacă această aducere a- 
minte nu trage după sine in şir re- 
gulat tot ce se află in tine pentru 
susţinerea, amplificarea şi ilustrarea 
obiectului in discuţie, degeaba îţi sunt 
toate cunoştinţele remase cufundate in 
partea ascunsă a sufletului. Cunostin- 
tele tale trebue să aibă o toartă, de 
care să le prinzi, şi tu trebue să ai 
lanţul, cu care să le aduci in mişcare 
regulată din intunerecul memoriei la 
lumina ângustă a conştiinţei actuale. 

O mie de boabe stau imprăştiate in 
diferite locuri, tu iti pierzi vremea ca 
să le cauţi una câte una; dar dacă 
au fost prinse de un fir comun, cu o 
singură apucare a mânei stăpâneşti 
totalitatea şiragului. 


* 
* * 

IV. In fiecare om sunt cel putin 
doi oameni: omul ideilor şi omul sim- 
tirilor (minte şi inimă). 

Vei greşi totdeauna, dacă vei ju- 
decă pe om numai după ideile ce le 
exprimă, chiar dacă ai constatat, că 
sunt adevăratele lui idei. Trebue să 
aştepţi ocasiile de a'i constată adevé- 
ratele lui simşiri, cel puţin in privin- 
tele mai importante. 

Gresala vine mai ales de acolo, ca 
(fără temei) presupunem un fel de 
consecinţă unitară in sufletul unui om, 
uu fel de armonie intre ideile şi sim- 
ţirile lui, şi o presupunem mai ales 
in direcţia propriului interes al nos- 
‘tru (nu al lui), in sensul dorinţei noa- 
stre ca, să fie aşa, nu in sensul vre 
unei realităţi observate că este aşa. 

Ce e drept, o consecinţă trebue să 
existe in ascunsa rădăcină a creatiunii 
sufletului omenesc cu toată felurimea 
manifestărilor lui, căci altfel nu ar fi 
o unitate de organism vital. Şi pre- 
cum sa zis despre figura fiecărui om, 

că nu ai puteă schimbă nimic din for- 
mele ei, or cât de disproportionate ar 
păreă faţă cu un ideal de frumuseţe 
regulată, fără a produce prin această, 
schimbare ceva nefiresc şi mai urit— 
aşa de armonizate de la natură sunt 
diferitele trăsături a le figurei in felul 
ei individual: tot aşa trebue să fie in 
ultima instanță o adincă armonie a 
tuturor manifestărilor unui suflet, aşa 
incât nu ai putea săi scoţi o parte a 
dispositiilor lui innăscute fără a de- 
natură şi surpă pe toate celelalte. 

Dar această concepţiune generală 
este prea vagă pentru a aveă in sta- 
rea actuală a cunoştinţelor noastre 
vre o valoare practică, tocmai fiindcă 
acea, rădăcină unitară a remas ascunsă 
in intunerecul formărilor ante-consti- 
ente şi inconştiente. 

Spre a da observărilor noastre mai 
multă siguranţă, trebue să luăm fap- 
tul aşa cum se presintă, şi in expe- 
rienta vietei faptul se presintă aşa, că 
cele mai disparate impărecheri intre 

stările intelectuale şi intre dispositiile 
sentimentale se pot produce in ace- 
lag individ; de unde resulta, că nici o 
conclusie oarecum teoretică nu se 
poate trage de la unele la altele, ci 
fiecare trebueşte anume constatată prin 
experiență, şi pănă când nai avut 
ocasiile suficiente pentru această con- 
statare, trebue să te fereşti de or ce ` 
anticipare a judecății. 

Causa este aceeaş condiţie primor- 
dială a sufletului omenesc. Sunt aşa, 
de felurite şi de schimbătoare intilni- 
rile simultane ale putinelor idei şi sim- 
tiri in cercul luminos al fiecărui mo- 
ment dat, incât nu se poate vorbi de 
o armonizare a intregei mulţimi de 
idei şi de simtiri făcută sub lumina 
conştiinţei. Sunt poate in fiecare om 
diferite grupări de idei şi de simtiri, 
ce nu ajung niciodată a se intilni in 
strimtul cerc luminos al vreunui mo- 
ment din viaţa lui, ci fiecare vine dea. 
rendul şi isolată sub lumina inteligen- 
tei fără nici o privire posibilă asupra 

celei lalte, aşa incât nu au ocasia de 
a se potrivi şi a se rectifică intre 
olaltă. 

Celebrul fisiolog Rudolf Wagner (+ 
1864), succesorul lui Blumenbach la 
Universitatea din Goettingen, era un 
mare naturalist si totdeodata un mare 
bigot. In fiecare zi ingenunchia la 8 
ore dimineaţa in biserică, fără a’si 
turbură evlavia cu vreo aplicare a me- 
todelor de analiză exuctă la cerceta- 
rea minunilor povestite in Biblie, și 
apoi la 10 ore isi tinea la Universi- 
tate prelegerile asupra Fisiologiei şi 
Anatomiei comparate, fără a'şi tur- 
bură cercetările exacte prin admiterea 
de minuni necontrolate. 

Dăcă aceasta sa putut intimplă 
intr'un suflet in lăuntrul a chiar sfe- 
vei intelectuale, ce impărecheri stranie 
pot există in unul şi acelaş om intre 
diferitele idei şi diferitele simtiminte! 

Printr'o comparare cam exagerată 
s'ar putea zice că cercul luminos al o- ` 
mului este ca un vas, care cu egală 

indiferenţă primeşte astăzi un lichid 
şi mâine altul fără a fi alterat prin 
această schimbare, şi flacăra spirtului, 
care arde acum in acest vas, nu se 
stinge prin apa, care l-a ocupat mai 
nainte. Căci tocmai succesiunea in 
timp dă putinţa contrastelor. 
Amintindu-ne dar acele rubricări a 
le limbei obişnuite, din care am citat 
mai multe intr'o pagină anterioară, la 
or ce judecată asupra unui om se 
cade să avem in vedere, că cele mai 
felurite combinări de insuşiri disparate 
pot există in fapt in unul şi acelaş 
suflet omenesc. Sunt oameni, care sunt 
entusiasti in impresiile artistice şi sgir- 
citi in viata zilnică, miloşi in unele 
momente şi invidioşi in altele, gene- 
rosi şi totodată, deserti şi fricosi, foarte 
inteligenţi şi totodată foarte cruzi si 
foarte inşelători, ş. c. l, ş. c. l. Nu- 
mai constatarea efectivă din expe- 
riență ne poate arătă, care anume a- 
malgam există in omul ce ne intere- 
sează, şi or ce conclusie anticipată de 

la unele insuşiri constatate la altele 
âncă neconstatate este greşită. Aple- 
carea noastră de a presupune fără re- 
flectie, că cine este d. e. inteligent 
este şi bun, că cine este entusiast are 
să fie generos, trebue din capul locu- 
lui infrenată pe temeiul intelegerii a- 
celei condiţii primordiale a ângustimii 
conştiinţei. 


Să fie destule pentru fragmentara 
scriere de faţă aceste patru observări 
„din experienţă“. Ele ni se arată toate 
ca urmări ale mărginirii radicale in 
chiar infiinţarea conştiinţei omeneşti. 
Prin nenumerate şi nenumerabile evo- 
lutiuni puterea creatoare a Naturei a 
scos din starea primitivă a chaosului 
amortit formele mişcătoare ale vieţei 
organice. Si in lăuntrul acestei viete 
organice prin cea mai concentrată in- 
cordare a lucrării de mii şi poate mi- 
lioane de ani deabia s'au putut urcă 

organismele de la mişcarea automatică 
in plante spre licărirea inteligenţei in 
animale şi spre cercul luminos al in- 
telegerii de sine in om. Când pentru 
ântâiaş dată s'a deschis ochiul con- 
ştiinţei iu lumea pănă atunci intune- 
cată si neştiutoare, s'a inființat o a 
doua Jume—lumea, ideilor — peste vei 
chia lume a materiei nereflectate. Dar 
aşa de rafinată a fost aceasta nouă 
infiinţare, asa de greu a fost saltul 
vital peste abisul ce desparte materia 
de spirit, incât pănă astăzi numai o 
ângustă rază de lumină ne-a putut fi 
deschisă pentru a ne da samă despre 
viaţa sufletească. 

Cum prin această rază ângustă ni 
se arată lumea internă, trebue să 
cercetăm cu luare aminte şi să insem- 
näm cu răbdare; poate va veni şi e- 
poca mai fericită, când vom şti, cum 
este această lume şi cum trebue ex- 
plicată in adinca ei esenţă şi rădă- 
cină. Experienţa stăruitoare, dar ne- 
prevenită, va remâneă pentru mult 

timp singura noastră călăuză pe calea 
cea intunecată; ea va trebui să ne 
ferească mai ales de a nu alunecă pe 
povirnişul, spre care inclină tocma- 
acea idealitate a inteligenţei nou ză- 
mislite, adecă de a ocupă cu fantome 
şi ficțiuni ale imaginării subiective tot 
locul gol lăsat acolo, unde nu s'a pu- 
tut âncă formă o corespondență e- 
xactă intre lumea reală şi reflectarea 
ei in idei. 

In mijlocul curentului, in care tră- 
este generaţia noastră şi care, prin 
desvoltarea ştiinţelor fisice, este cu 
tărie indreptat spre interesele mate- 
riale, ni se impune cu atât mai mult 
datoria de a aduce studiele psicholo- 
gice pe calea experienţelor exacte şi 
de a le apropiă astfel prin identitatea, 
metodei de spiritul predomnitor al 
mişcării moderne. Numai aşa vom redă 
cercetărilor sufleteşti locul ce li se 
cuvine intre toate investigările ştien- 
tifice, adecă locul cel d'intâi. Căci dacă 
Creştinismul de la originea lui a in- 

scris in fruntea preceptelor sale pen- 
tru regenerarea simtirilor faimoasa ce- 
rinţă : iubeşte pe deaproapele tău, şti- 
inta cea mai exactă in toată desvol- 
tarea ei nu poate culmina pentru re- 
generarea gindirilor decât in cerința 
finală: cunoaşte pe deaproapele téu. 

„O Noapte  Furtunoasâ“, „Conul 
Leonida faţă cu Reacţiunea“, „O Scri- 
soare Pierdută“, „D'ale Carnavalului“ 
— cine din cei ce se duc la teatrul 
român nu a văzut una sau alta din 
aceste comedii? Mulţi cunosc pe cea 
dintâi, mai toţi pe cea de-a treia şi 
câţiva pe celelalte *). 

De meritat toate merită să fie cu- 
noscute şi, după părerea noastră, lău- 
date—toate fără excepţie. 

Publicul primelor representări a ju- 
decat altfel. ,Srisoarea Pierdută“ a a- 
vut un succes mare; şi „Noaptea Fur- 
tunoasă“ a avut succes; dar „Conul 
Leonida“, jucat pe o scenă de a doua 
mână, nu a plăcut; şi „D'ale Carna- 
valului“ a fost fluerată. 


*) De când a fost scris articolul acesta, d. Ca- 
ragiale a imbogatit opera sa teatrală cu Năpasta, 
după părerea noastră cea mai puternică concep- 
tiune dramatică a autorului. 

Foarte bine! 

Este insă vremea să ne explicăm 
odată asupra acestor lucruri, dacă se 
poate; şi cine ştie, de nu se va pu- 
tea? In materie de gust literar—ce e 
drept — discuţia e totdeauna grea, şi e 
grea mai ales acolo, unde lipseşte âncă 
tradiţia literară şi prin urmare comu- 
nitatea de idei in privința operelor ce 
le numim frumoase. 

Dar greutatea este uneori un in- 
demn mai mult pentru incercare, şi 
tocmai când nu există âncă siguranța 
principiilor, stabilirea lor este cu atât 
mai de trebuinţă. 

Si mai ântâi să căutăm a ne inte- 
lege asupra părţii celei mai puţin con- 
testate din meritul literar al d-lui Ca- 
ragiale, care ne pare a fi următoarea: 

Lucrarea d-lui Caragiale este origi- 
nală ; comediile sale pun pe scenă 
câteva tipuri din viaţa noastră socială 
de astăzi, şi le desvoaltă cu semnele 
lor caracteristice, cu deprinderile lor, 
cu expresiile lor, cu tot aparatul in- 

fatisarii lor in situaţiile anume alese 
de autor. 

Stratul social, pe care il represintă 
mai cu deosebire aceste comedii, este 
luat de jos şi ne arată aspectul unor 
simtimente omeneşti, de altminteri a- 
celeaşi la toată lumea, manifestate 
insă aici cu o notă specifică, adecă 
sub formele unei spoieli de civilizaţie 
occidentală, strecurată in mod preci- 
pitat pănă in acel strat şi transfor- 
mată aici intr'o adevărată caricatură 
a culturei moderne. 

Conul Leonida citeşte jurnale, ex- 
plică nevestei sale esența republicei, 
cum o pricepe el, valoarea lui „Gali- 
bardi“ şi teoria halucinatiilor. Jupăn 
Dumitrache cherestegiul caută a inte- 
lege, in convorbiri cu Ipistatul Nae 
Ipingescu, ce este „sufragiul univer- 
sal“, este pétruns de demnitatea gar- 
dei civice şi primeşte dela Rică Ven- 
turiano desluşiri asupra suveranităţii 
poporului: iar cocoana Veta işi cântă 
amorul „intr'un moment de fericire 

si printr’o perlă de iubire“. Candida- 
tul dela percepţie vrea să scape de 
dureri după sistema lui Mattei; Mita 
Baston jură pe statua libertăţii din 
Ploesti. şi ipistatul „Carnavalului“ pune 
un „potrabac“ cu musica la „lotărie“. 
Ziaristul Nae Caţavencu şi advocatul 
Farfuridi fac discursuri electorale a- 
supra progresului economic şi revi- 
zuirii constituţionale; Dandanache isi | 
susţine dreptul la deputăţie prin tra- 
ditia dela „patruzşopt“, iar poliţaiul 
Ghiţă este un element principal pen- 
tru alegerea „curat constituţională“. 
Adevăratul om onest este simplul „Ce- . 
tățean“ alegétor, care insă este tot- 
deauna „turmentat“. _ 

Pintre aceste figuri, cu straniul lor 
vesmént de aparenţa unei culturi su- 
perioare, se agită pornirile şi pasiu- 
nile omeneşti, deşertăciunea, iubirea, 
goana după cistig şi mai ales exploa- 
tarea celor mărginiţi cu ajutorul fra- 
selor declamatorii neintelese, — unul 

din semnele caracteristice ale epocei 
noastre. 

„Ce lume, ce lume!“ zice prefectul 
Tipătescu, şi aşa zicem şi noi, când 
prindem de veste că este in adevér o 
parte a lumii reale ce ni se desfăşură 
astfel inaintea ochilor. 

In acest caleidoscop de figuri, in- 
lantuite in vorbele şi faptele lor spre 
efecte de scenă cu multă cunoştinţă 
a artei dramatice, d. Caragiale ne pre- 
sintă realitatea din partea ei comică. 
Dar uşor se poate intrevedea prin a- 
ceastă realitate elementul mai adinc 
şi serios, care este nedeslipit de viaţa 
omenească in toată infăţişarea ei, pre- 
cum in genere indărătul orcărei co- 
medii se ascunde o tragedie. 

Lăsând acum la o parte in această 
privire mai generală asupra lucrărilor 
d-lui Caragiale intrebările de o ordine 
secundară, dacă de exemplu unele si- 
tuaţii şi expresii nu sunt exagerate 
din punct de vedere al chiar realităţii 
ce vor să reproducă, dacă in diferi- 

tele piese nu este un fel de mono- 
tonie a figurelor infatisate sau cel pu- 
tin a modului infăţişării lor şcl., si 
mărginindu-ne in relevarea meritului 
necontestabil al comediilor autorului 
nostru, putem constată şi recunoaşte 
acest merit in scoaterea şi infăţişarea 
plină de spirit a tipurilor şi situatii- 
lor din chiar miezul unei părţi a vie- 
tei noastre sociale, fără nicio imitare 
sau imprumutare din literaturi străine. 

Şi oare aceasta este puţin lucru? 
Oare nu este aici un adevărat ince- 
put de literatură dramatică naţională, 
independentă, trăind din propriele sale 
puteri, in intelesul aceleiaş mişcări 
intelectuale sănătoase, in care sunt şi 
„Novelele“ lui Slavici, şi „Amintirile“ 
lui Creangă, şi „Copiile de pe Natură“ 
ale lui Negruzzi, şi „Poesiile“ lui E- 
minescu, — mişcare deşteptată in lite- 
ratura noastră prin acea culegere de 
poesii populare, prin care Alexandri a 
indreptat spiritul tinerimii de astăzi 
spre isvorul veşnic al tuturor inspi- 

ratiilor adevărate: simţirile reale ale 
poporului in care trăim, şi care simtiri 
numai intrucăt sunt oglindite prin artă 
in această realitate a lor, devin o 
parte integrantă a omenirii exprimaia 
in forma literară ? 

Privită din acest punct de vedere, 

lucrarea d-lui Caragiale se invederează 
cu insemnătatea ei si se arată a fi in 
afară de orce comparare superioară 
acelor piese meşteşugite din atmosfere 
străine, care caută in zadar să ne in- 
tereseze la peripeţiile unor marchizi si 
a unor dame cu camelii, pentru a că- 
ror intelegere lipseşte şi publicului şi 
actorilor noştri orce element mai a- 
propiat. 

Dar dacă poate ni se admite de 
multi cititori această parte a meritu- 
lui d-lui Caragiale, este insë o imputare 
ce o auzim făcându-se adeseori in 
contră-i şi care, tocmai fiindcă este 
aşa de des repetată, merită o mai de 
aproape cercetare. 

Şi fiindcă zicem că merită o mai 

de aproape cercetare, se intelege de 
la sine, că nu poate fi vorba de insi 
nuarea ce nu sa sfiit a se produce şi 
in unele organe de publicitate, că a- 
decă comediile d-lui Caragiale urmă- 
resc scopuri politice şi vor să'şi bată 
anume joc de unele apucături ale par- 
tidulul ultra-liberal, şi că prin urmare ar 
trebui oprite de pe scena teatrului din 
ordinul guvernului de astăzi. 

O asemenea imputare este prea pu- 
tin serioasă pentru a fi discutată, si 
avem numai interesul s& dovedim ca 
s’a adus in adevér prin publicitate. 

Citim pe a doua pagină a unui ziar 
liberal din Bucuresti, dela 13 aprilie 
1885, despre comedia „D'ale Carne- 
valului“ : 


„Şi ce piesă! O stupiditate murdară, culeasă din 
locurile unde se aruncă gunoiul. Femei de stradă 
de cea mai joasă speţă, barbieri şi ipistati, in 
gura cărora se pun cuvinte insultătoare pentru 
mişcări ca cea dela 11 februarie, pentru libertate 
si egalitate, cari sunt baza organizatiunii noastre 
politice. 

„Palma primită dela public, care a fluerat, nu 
ne mulţumeşte; e de datoria ministrului instruc- 

tiunii să pue in vederea directiunii ce caragialiada 
a făcut, si pe acest temeiu s'o schimbe, ca inca- 
pabilă şi nedemnă. Voim un teatru national, nu 
o gaşcă de opositie nedemnă, in care se insultă 
poporul şi instituţiile ţării. 

„Cerem cu insistenţă ministrului instrucţiunii 
să intervie.“ 


Si foaia acelor tineri, foarte tineri, 
din capitală, care işi inchipuesc că 
sunt socialişti, se grăbeşte a doua zi 
a tinea isonul ziarului citat mai sus şi 
scrie pe pagina ântâi a numărului de 
la 14 aprilie 1885: 


„Ziarul *** publică in numérul său de ieri doue 
articole foarte drepte la adresa direcţiunii Tea- 
trelor, prin care critică drumul pe care a apucat 
şi supunerea pe care o arată unei oarecare gasti 
literare din Buc reşti. 
= „Avis celor in drept a lecui răul.“ 


Adecă, cum am zice, Poliţia in con- 
tra Literaturei! Censura guvernamen- 
“tală in contra spiritului comediilor! 
Destituirea comitetului teatral şi poate 
pedepsirea autorului ! 

= Cum se repetă toate in lume, de şi 
mutatis mutandis! Si in Franţa se- 

colului trecut, la sfirşitul terorismului, 
Ducancel pusese pe scenă ,/’intérieur 
des Comités révolutionnaires“, unde isi 
bătea joc de radicalii teroristi şi „in- 
sultă institutiunile ţării“, şi atunci 
foaia radicală „l Ami des Lois“ ceruse 
pedepsirea autorului, care ,n’expterait 
point par mille morts tout le mal qu'il 
a fait à la liberté“. 

Numai că vremurile s'au schimbat, 
şi Sau cam schimbat şi oamenii. Ra- 
dicalii terorişti din Franţa de atunci 
işi executau dorinţele lor prin sânge, 
si incontra lor a trebuit să opereze 
ghilotina: radicalii noştri de astăzi işi 
arată dorințele dumnealor prin cer- 
neală si in contra lor e destul să o- 
pereze o foaie de hârtie sugétoare. 

Căci pentru orce om cu mintea să- 
nătoasă este evident că o comedie nu 
are nimic a face cu politica de par- 
tid; autorul işi ia persoanele sale din 
societatea  contimporană cum este, 
pune in evidenţă partea comică aşa 
cum 0 găseşte, şi acelaş: Caragiale, 

care astăzi işi bate joc de frasa de- 
magogică, şi-ar fi bătut joc ieri de 
işlic şi tombateră si işi va bate joc 
mâine de frasa reacționară, şi in toate 
aceste casuri va fi in dreptul său li- 
terar incontestabil. 

Aşadar nu la asemenea imputări 
nechibzuite ne putem opri. E insă o 
altă imputare mai serioasă ce se face 
autorului nostru, şi pe aceasta ne cre- 
dem datori să o cercetăm mai de a- 
proape. 

Comediile d-lui Caragiale, se zice, 
sunt triviale şi imorale ; tipurile sunt 
toate alese dintre oameni sau viţioşi 
sau proşti; situaţiile sunt adeseori sca- 
broase , amorul e totdeauna nelegiuit ; 
şi âncă aceste figuri şi situaţii se pre- 
sentă intrun mod firesc, par'că sar 
intelege dela sine că nu poate fi alt- 
fel ; nicăiri nu se vede pedepsirea ce- 
lor rëi şi r&splătirea celor buni. 

Pentru cei ce cunosc multele dis- 
cutii deşteptate şi in literatura altor 
téri asupra acestor intrebări, ne am 

putea mărgini să réspundem : există a- 
ceste tipuri in lumea noastră? sunt 
adevărate aceste situaţii? Dacă sunt, 
atunci dela autorul dramatic trebue 
să cerem numai ca să ni le presinte 
in mod artistic; ear valoarea lor mo- 
rală este afară din chestie. Nici in 
comediile lui Aristofan, nici in „Ma- 
riage de Figaro“, nici in „Sganarelle“, 
nici in sute de comedii cunoscute şi 
recunoscute nu e vorba de o aseme- 
nea morală. 

Dar acest réspuns, indestulător poate 
acolo unde sunt traditii literare, nu 
este indestulător la noi, şi deaceea ne 
cerem voie să motivăm ceva mai pe 
larg părerea noastră asupra punctului 
in discuţie. 

Dacă ni se pune intrebarea: arta 
in genere şi in special arta dramatică 
are sau nu are şi o misiune morală? 
contribue ea la educarea şi inălţarea 
poporului? Noi réspundem fără şo- 
vaire: da, arta a avut totdeauna o 

inaltă misiune morală, şi orce ade- 
vératé operă artistică o indeplineşte. 

Va să zică asupra acestui punct nu 
suntem desbinati. 

Remane numai să ne intelegem in 
ce consistă, in ce poate consista acea 
influinţă morală a lucrărilor de artă. 

Şi aici trebue să stabilim mai ântâi 
un punct de plecare elementar: influ- 
enta morală a unei lucrări literare nu 
poate să fie alta decât influenţa mo- 
rală a artei in genere. Dacă arta in 
genere are un element esenţial mora- 
lizator, acelaş element va trebui sa’! 
găsim şi in orce artă deosebită, prin 
urmare şi in arta dramatică. 

Ar fi o confusie, care ar impedică 
de la inceput orce dreaptă intelegere 
a lucrului, dacă ne-am inchipui că 
poesia, fie lirică, fie epică, fie drama- 
tică, are altă esenţă morală decât arta 
in genere. Poate să o aibă intr’un 
grad mai mare sau mai mic, dar nu 
poate să o aibă de o altă natură, şi 
nu trebue să ceri poesiei o altă influ- 

enţă morală decât o ceri musicei, sculp- 
turei, architecturei şi picturei. Căci 
intîmplarea că poesia intrebuinţează 
acelaş organ de comunicare sau ace- 
laş material brut ca şi codicele penal 
şi catechismul de morală, adecă cu- 
vintele, nu'i poate schimbă esența ei 
de artă, precum nu se poate confundă 
arta sculpturei cu meseria pavajului, 
deşi améndoué intrebuinţează materia- 
lul piatră. 

Aceeaş influență asupra inălțării 
morale a individului ce o poţi aşteptă 
din producerea simţimentului estetic 
la auzirea unei sinfonii de Beethoven 
şi la privirea statuei lui Apollo din 
Belvedere sau a  Venerii de Medicis, 
aceeag şi nu alta trebue să o aştepţi 
dela citirea unei poesii sau dela asis- 
tarea la o representare dramatică. 

Este destul să aducem această consi- 
derare generală in cercetarea noastră 
de fata, pentru ca orce inteligenţă ne- 
prevenită să fie indată convinsă des- 
pre temeiul ei elementar; şi nici că a 


D-LUI I. L. CARAGIALE 185 





fost vreundeva indoială serioasă asu- 
pra acestui punct. 

De aici cîştigăm insé prima mě- 
sură mai potrivită pentru judecarea 
intregei intrebări. 

Venerea aflată la Milo este juma- 
tate nudă; cea de Medicis este nuda 
de tot. Améndoué sunt expuse vederii 
tuturor in museele din Paris si din 
Florenţa, şi cine găseşte că sunt imo- 
rale? ` | 

In ce consistă dar moralitatea artei? 

Orce emotiune estetică, fie deştep- 
tata prin sculptură, fie prin poesie, 
fie prin celelalte arte, face pe omul 
stăpânit de ea, pe câtă vreme este 
stăpânit, să se uite pe sine ca per- 
soană şi să se inalte in lumea ficți- 
unii ideale. 

Dacă isvorul a tot ce este réu este 
egoismul şi egoismul exagerat, atunci 
o stare sufletească, in care egoismul 
este nimicit pentru moment, fiindcă 
interesele individuale sunt uitate, este 
o combatere indirectă a răului şi astfel 

o inălţare morală. Si cu cât cineva va 
fi mai capabil prin dispositia sa naturală 
sau prin educaţie a aveă asemenea 
momente de emotiune impersonală, cu 
atât va fi mai intărită in el partea 
cea bund a naturei omenesti. 

Aceasta este cu atât mai impor- 
tant in zilele noastre, cu cât simți- 
mentul religios, care mai nainte inde- 
plineă misiunea de a indalta spiritele 
deasupra intereselor egoismului zilnic, 
dispare din ce in ce mai mult din 
clasele culte, şi trebue inlocuit cu alte 
emotiuni impersonale. | 

Inălţarea impersonală este insă o 
condiţie aşa de absolută a orcărei 
impresii artistice, incât tot ce o im- 
piedecă şi o abate este un duşman al 
artei, indeosebi al poesiei şi al artei 
dramatice. Deaceea poesiile cu intenţii 
politice actuale, odele la zile solemne, 
composifiile teatrale pentru glorificări 
dinastice etc. sunt o simulare a artei, 
dar nu artă adevărată. 

Esenţa acesteia este de a fi o fic- 

tiune, care scoate pe omul impresiona- 
bil in afară şi mai presus de intere- 
sele lumii zilnice, orcăt de mari ar fi 
in alte priviri. 

Chiar patriotismul, cel mai impor- 
tant simtimént pentru cetăţeanul unui 
stat in acţiunile sale de cetăţean, nu 
are ce căuta in artă ca patriotism ad- 
hoc, căci orce amintire reală de in- 
teres practic nimiceşte emotiunea este- 
tică. 

Există in toate dramele lui Cor- 
neille un singur vers de patriotism 
frances? Este in Racine vreo decla- 
mare naţională? Este in Moliére? Este 
in Shakespeare? Este in Goethe? 

Şi dacă nu le are Corneille şi Gœ- 
the, să ne invete domnul X. Y. din 
Bucureşti ca să le avem noi? . 

Subiectul poate să fie luat din rea- 
litatea, poporului, dar tratarea nu poate 
să fie decât ideal-artistică, fără nicio 
preocupare practică. 

Prin urmare o piesă de teatru cu 
directă tendenţă morală, adecă cu pu- 

nerea intenţionată a unor invétaturi 
morale in gura unei persoane spre ale 
propaga in public ca invăţături, este 
imorală in intelesul artei, fiindcă a- 
runcă pe spectatori din emotiunea im- 
personală, a ficţiunii artistice in lumea 
reală cu cerințele ei, şi prin chiar a- 
ceasta ii coboară in sfera zilnică a 
egoismulul, unde atunci—cu toată in- 
vétatura de pe scenă —interesele ordi- 
nare ciştigă preponderanţă. Căci nu- 
mai o puternică emotiune impersonala 
poate face pe om s& se uite pe sine 
şi să aibă prin urmare o stare sufle- 
tească inaccesibilă egoismului, care este 
rădăcina, orcărui rău. 

Aşadar arta dramatică are să ex- 
pună conflictele, fie tragice fie comice, 
intre simţirile şi acţiunile omeneşti cu 
atâta obiectivitate curată incât pe de 
oparte să ne poată emotiona prin o 
ficţiune a realităţiii, iar pe de alta sa 
ne inalte intr’o lume impersonala. Nici 
frasa de morală practică, nici inten- 
tionata pedepsire a celui réu şi res- 

plătire a celui bun nu se ţin de artă, 
ci 6i sunt deadreptul contrare. 

Cât este de adevărat aceasta, se 
poate constată din examinarea mul- 
tora din dramele cele mai renumite, 
care au incântat şi incântă lumea, spec- 


. tatorilor. 


Ce tendenta de morală practică este 
in Othello? Othello este gelos; in ge- 
losia sa sugrumă pe Desdemona. Ce 
a pécatuit Desdemona de este aşa de 
crunt lovită ? Care este résplata nevi- 
novatiei ei? | 

Ofelia iubeşte pe Hamlet. Face vre- 
un réu cu aceasta? Ea remâne virtu- 
oasă şi supusă, insă inebuneste din causa 
lui, şi de cea mai puternică emotiune 
este scena, in care ni se infăţişază ne- 
bunia ei. Ce invétatura de morală 
practică putem scoate de aici? 

Falstaff este un berbant betiv, care 
ride totdeauna, face glume indecente 
si ne face să ridem şi noi. Cine a 
condemnat vreodată această figură a 
lui Shakespeare? 

Alceste Misantropul este omul cel 
mai virtuos, dar ceilalţi işi bat joc de 
el, Celimena il părăseşte, si el remâne 
singurul nefericit in piesă. Unde e mo- 
ralitatea ? 

Sunt de ajuns aceste exemple, care 
de altminteri sar putea inmulti cu 
sutele, pentru ca să intelegem cât ar 
fi de greşită la operele de artă ce- 
rinta unei morale in intelesul practic 
“al cuventului; si nu putem intări mai 
bine această expunere decât făcându-i 
oarecum contra-probă şi arătând unde 
ajungem cu opinia ceailaltă, că adecă 
piesa de teatru să aibă o intenţie 
morală. 

Intre puţinele traduceri din Shakes- 
peare ce le avem in româneşte, cea 
mai vechie este a lui Toma Bagdat, 
publicată la Bucuresti in 1848 din 
„Tipografia lui Josef Kopainig“. Ea 
cuprinde „Romeo si Julietta" şi „O- 
thello“. 

D. Bagdat eră de părerea celor ce 
aşteaptă dela comediile d-lui Caragiale 

mai multă moralitate, şi deaceea a 
insotit traducerea d-sale cu o „conse- 
cuenţă morală“ după fiecare tragedie. 
lacă la ce resultat ajunge d. Bagdat 
din acest punct de vedere in privinţa 
lui Othello (p. 214,215): 


„Această tragedie cuprinde in sine moralul: 
nfâţişându-ne primejdiile amorului peste mésura, 
ale ambitiei din care ies mai multe şi mari réu- 
tati, şi ale descrederii ce trebue să avem in femei. 
Ale amorului, ântâi pentrucă dacă Desdemona era 
mai păzită şi se lăsa după alegerea părinţilor sti, 
nu pătimeă astfel de nenorocire, şi al doilea că 
dacă Roderigo n'ar fi fost atât de uimit după Des- 
demona, nar fi indemnat pe Jago spurcatul să 
surpe amorul Maurului cu Venetianca ce iubea el. 
Din ambiţie, pentrucă Jago insuflat de Roderigo 
că generalul nu’! inalt& ca pe Cassio, pe care il 
favorisează mult, să mijlocească să'l surpe, a. 
junse pănă in minutul cel mai după urmă al in- 
fiinţării planului séu. Din descrederea ce trebue 
să avem in femei, pentrucă Jago, incredintand 
taina soției sale, fu descoperit de dânsa, care dim- 
preună cu stăpâna sa şi cu stăpânul séu fu prada 
ambitiosului, nelegiuitului, cruntului şi prea spur- 
catului acestuia, care remase a se munci in veci 
pe lumea aceasta şi pe cealaltă. 

» - +. Dintr'aceste puteţi luă o bună si fru- 
moasă lecţie de moral, in care poetul englez scrie 
cu atâta foc pentru binele omenirii.“ 

,Consecuenta morală“ a d-lui Bag- 
dat ne scuteste de a mai adăogă ceva 
incontra unor asemenea consecinţe. 

Revenind acum la comediile d-lui 
Caragiale, vom zice: singura morali- 
tate ce se poate cere dela ele, este 
infatisarea unor tipuri, simtiminte şi 
situaţii in adevăr omeneşti, cari prin 
expunerea lor artistică să ne poată 
transportă in lumea inchipuită de au- 
tor şi să ne facă, prin desteptarea 
unei emotiuni puternice, in casul de 
faţă a unei veselii, să ne uităm pe 
noi inşine in interesele noastre perso- 
nale şi să ne inălţăm la o privire cu- 
rat obiectivă a operei produse. 

Aceasta trebue .să o cerem dela au- 
tor. Dela noi spectatorii trebue să ce- 
rem, ca inaintea unei opere de artă 
să ne presentăm dispuşi, nepreveniti, 
fără intenţii străine artei. Căci, dacă 
artistul nu este totdeauna capabil de a 
lucră, ci trebue să fie inspirat, nici 
spectatorul nu este in fiece moment 
capabil de a primi o impresie este 

tică; poate unii nu sunt capabili nici- 
odată; şi cine la o piesă de teatru 
nu'şi poate uită grijile sale personale, 
sau legăturile sale de partid politic, 
sau catechismul séu de morală con- 
ventionala, acela să nu se mai ames- 
tece in ale artei. | 

Dacă ne-am putut intelege cu ceti- 
torii noştri pănă aici, uşor va fisă ne 
intelegem şi asupra a ce se 
mai impută. 

Orce concepţie artistică este in e- 
senta ei ideală, căci ne presenta refle- 
xul unei lumi inchipuite. Prin chiar 
aceasta ne produce caracteristica im- 
presie impersonală. Tipurile infăţişate 
in comediile d-lui Caragiale trebue să 
vorbească cum vorbesc, căci numai 
astfel ne pot mănţine in ilusia reali- 
tăţii, in care ne transportă. Mănţine- 
rea acestei ilusii este singurul element 
hotaritor, şi un limbagiu academic in 
gura lui Nae Ipingescu ar nimici toată, 
lucrarea, pe când in gura lui Ramiro 

din eleganta „Sara la Curte“ a d-lui 
loan Cerchez este foarte potrivit. 

Murillo a zugrăvit Madone, dar a 
zugrăvit si copii murdari şi zdrentu- 
„Toşi, care mănâncă pepene. Poate zice 
cineva, că Madonele lui Murillo se ţin 
de adevărata pictură, ear acei copii 
zdrenturosi ar fi prea triviali pentru 
arta ? 

In faimosul Salon Carré din Louvre 
la Paris, unde este aşezată la un loc 
quintesenta picturei frumoase, se vede, 
alăturea cu sfânta familie a lui Ra- 
fael, femeea hidropică a lui Gerard 
Dow, dinaintea căreia stă doctorul 
examinându-i lichidul intr'o sticlă. A 
contestat vreodată cineva acestui ta- 
blou al lui Dow marea lui valoare ar- 
tistică ? 

Aici concepţia artistului inspirat este 
unica măsură a convenientei, şi in lu- 
mea artei adevărate nici nu poate fi 
vorba de trivial. ,Trivial“ este o im- 
presie relativă din lumea de toate zi- 
lele, ca şi decent şi indecent. 

Dacă pseudo-artistul r&mâne el in- 
suş in această lume de rînd, dacă el 
insuş ‘nu este cuprins de inspirarea 
- impersonală şi prin urmare nu ne ~ 
poate transportă nici pe noi in lumea, 
curată a ficţiunilor, atunci se intelege 
că lucrarea sa poate să fie trivială, 
indecentă, lascivă, după cum êi este 
ținta. Dar aceasta nu aternă nici dela 
obiect nici dela expresii, ci dela chiar 
felul inspirării sale; şi atunci o im- 
părăteasă cu expresii academice, ma- 
nierate, după gustul trecător al unui 
public trecător, poate să fie in adevăr 
trivială, pe când soţia cherestegiului 
Dumitrache nu este. 


Terminând această incercare de in- 
telegere, ne aducem aminte de cu- 
vintele, cu care am inceput-o: in ma- 
terie de gust literar discuţia e tot- 
deauna grea, şi tocmai in faţa aces: 
tei greutăţi am trebuit să ne mărgi- 
nim la simpla, tragere a liniei de ho- 
tar intre ceea ce este artă şi se poate 

cere de la artă şi intre ceea ce nu 
este artă şi nu i se poate cere. 

Odată hotarul aşezat, nu mai in- 
cape indoială că se pot face multe 
„deosebiri şi inlăuntrul terenului artei; 
numai să se recunoască mai ântâi că 
ne aflăm pe teren de artă. Valoarea. 
va fi mai mare sau mai mică după 
insemnătatea mai mare sau mai mică 
a caracterelor presentate, a conflictu- 
lui, a situaţiilor. Şi in aceasta privinţă 
am simţit şi noi, ca toată lumea, di- 
ferenta de valoare in diferitele come- 
dii ale d-lui Caragiale; şi noi credem 
de exemplu că „O scrisoare pierdută“ 
este superioară farsei „D'ale Carna- 
valului. “ 

Dar nu vedem pentru moment nici 
o trebuinţă de a stărui asupra aces- 
tui punct. Cu atât mai puţin, cu cât 
atunci s'ar da ultimei piese a d-lui 
Caragiale o insemnătate, la care nu 
aspiră. „D'ale Carnavalului“ este o 
simplă farsă de carnaval, precum se 
şi numeşte, veselă şi fără pretenţii, 

şi un public neprevenit nu'i poate cere 
alta decât un moment de bună pe- 
trecere. 

Insă in aceste limite mai modeste şi a- 
ceastă lucrare remâne o lucrare de 
merit. Căci literatura adevărată cu fe- 
luritele ei produceri se poate asemăna 
unei păduri naturale cu feluritele ei 
plante. Sunt şi copaci mari in pădure, 
este şi tufiş, sunt şi flori, sunt şi 
simple fire de iarbă. Toate impreună 
alcătuese pădurea, fiecare in felul séu 
trăeşte şi inveseleşte ochiul privito- 
rului; numai să fie plantă adevărată, 
cu rădăcina ei in păment sănătos, ear 
nu imitație in tinichea vopsită, cum 
se pune pe unele case din oraş. 

Comediile d-lui Caragiale, după pä- 
rerea noastră, sunt plante adevărate, 
fie tufiş, fie fire de iarbă, si dacă au 
viata lor organică, vor avea şi pute- 
rea de a trăi. | 

Sunt deabia 14 ani, decând prin 
câteva articole sub numele „direcţia 
nouă in poesie şi prosă“ ne-am in- 
cercat a arăta in Convorbirile Literare *), 
ce trebue să se ceară de la o miş- 
care sănătoasă a literaturei române. 

Acele articole erau purtate de oare- 
care speranţă, dar de mai puţină in- 
credere. In poesie Pastelurile lui A- 
lexandri erau un semn de renaştere, 
asupra lui Eminescu — „poet in pute- 
rea cuventului“—se atrăgea luarea a- 
minte a publicului, Serbanescu, Pe- 
trino, Matilda Cugler, Bodnărescu erau 
apretiati. In prosă — cu impotrivire e- 
nergică, in contra pedantismului Ci- 


*’ Vezi Critice, vol. I, pag. 281 şi urm. 

paro-Barnuţio-Pumnian—se cerea limba 
firească a poporului român, iubire a 
adevărului şi cunostinté de causă; din 
prosa curat literară se relevau Alec- 
sandri, Jacob Negruzzi, Gane; din 
prosa ştiinţifică, intre altele, primele 
incercări ale d-lor Carp, Lambrior, Th. 
Rosetti, Xenopol, chiar şi ale d-lor 
Burla şi Panu. 

Dacă privim astăzi la literatura din 
ultimii 14 ani, timida speranță de a- 
tunci se poate schimbă intr’o incre- 
dere sigură pentru direcţia sănătoasă 
a lucrărilor intelectuale in România. 
Nu doară, că toţi cei salutaţi la 1872 
au implinit ceea ce se aşteptă de la 
ei; dar unii au intrecut aşteptările şi 
relativ mulţi alţii şi-au adaos puterile 
pentru a da acelei mişcări un avent 
— dacă nu destul de general, dar cel 
puţin destul de puternic pentru a ne 
face să simţim un adevărat progres 
in anul present, comparat cu anul 
1872. | 

Alecsandri ne-a inavutit poesia cu 

,Ostasii noştri“ şi cu drame, in deo- 
sebi cu „Fontâna Blandusiei“; Emi- 
nescu a adus lirica română lao culme 
de perfecţiune; lor li s'au adaos poeţii 
Naum şi Vlahuţă, comediile d-lor Ca- 
ragiale şi I. Cerchez, drama d lui Ben- 
gescu „Pygmalion“, novelele d-lor Sla- 
vici, Creangă, Barbu Ştefănescu, Gane, 
Duiliu Zamfirescu, traducerile din Ho- 
ratiu de d. Ollănescu, lucrările stiin- 
tifice ale d-lor Hăsdeu şi N. Den- 
suşianu, Lambrior, Tocilescu, Gaster, 
Brăndză, culegerile de poesii şi po- 
veşti populare ale d-lor Jarnik-Bărseanu, 
Ispirescu, G. Dem. Teodorescu, T. Bu- 
rada, M. Pompiliu, cercetările critice 
ale d-lor Onciul şi Bogdan; iar Convor- 
birile Literare sub redacţia d-lui Iacob 
Negruzzi incep al 20-lea*) an al acti- 
vitatii lor—o intreagă mişcare, ce dă 
ultimului deceniu un aspect cu totul 
deosebit şi imbucurător. 

In proporţia creşterii acestei mis- 
cari, scade trebuinta unei critice ge- 


*) Acum al 26-lea. 

nerale. Din momentul, in care se face 
mai bine, acest fapt insuş este spriji- 
nul cel mai puternic al direcţiei ade- 
vérate. „Poesiele“ lui Eminescu, „Pa- 
stelurile“ şi „Ostaşii“ lui Alecsandri 
vor curăţi de la sine atmosfera, este- 
tică viţiată de Macedonski, Aricescu, 
Aron Densuşianu, etc. etc., „Cuvintele 
din Bătrâni“ şi „Magnum Etymologi- 
cum“ ale d-lui Hăsdeu sunt de la sine 
lovitura de moarte a dicționarului A- 
cademic şi a rătăcirilor „filologice“ 
dela Tarnave. Si aşa mai departe. 
Nu e vorbă, apretierile critice iso- 
late nu vor lipsi şi nu vor trebui să 
lipsească niciodată dintr'o mişcare in- 
telectuală, şi noi inşine am citat mai 
sus articolele d-lor Onciul şi Bogdan 
ca un semn binevenit al timpului de 
indreptare. Dar aceste sunt lucrări de 
amănunte. Sintesa generală in atac, 
isbirea unui intreg curent periculos o 
credem acum ştearsă de la ordinea 
zilei pentru părţile esenţiale in litera- 
tura proprie si in ştiinţa teoretică. Re- 

mâne âncă la ordinea zilei in politică, 
dar de aceasta nu ne ocupăm aici. 

Misiunea criticei — misiune de alt- 
minteri totdeauna modestă, dar nu 
fără importanţă in modestia ei — ne 
pare a fi in momentul de faţă mai 
mult de a lărgi cercul activităţilor in- 
dividuale , de a deşteptă tinerimea 
încă prea amorţită de picla trecutu- 
lui şi de a imbărbăta spiritele spre lu- 
crarea roditoare. 

Este cu mult prea ângustă albia cu- 
rentului celui nou: in dreapta şi in 
stinga trebuesc d sfundate alte şiroae, 
care să intărească mișcarea principală, 
mişcarea  insaş trebue să pătrundă 
mult mai afund. Fără indoială rectifi- 
cările, mai ales in materie de ştiinţă, 
nu vor putea lipsi uneori din o apre- 
tiare a operelor celor mai bune; fără 
indoială in mijlocul unei activităţi cri- 
tice pentru respândirea lucrărilor sä- 
nătoase se va simţi pe ici pe colo şi 
necesitatea unei loviri directe in con- 

tra nulităţilor, care se amestecă fără 
nici o chiemare in ale literaturei: un 
energic „in lături!“ va trebui dar din 
când in când să fie rostit in orce miş- 
care intelectuală. 

Insé de aci nu resultă, că ar fi bine 
să se piardă acum timpul cu o ten- 
dinta critică incontra acelora, care au 
meritul de a representă astăzi insaş 
mişcarea cea bună in o parte esen- 
ţială a ei. 

Din acest punct de vedere nu este 
poate de prisos să facem câteva ob- 
servări in contra incercării unor au- 
tori de a accentuă mai ales părţile 
slabe din intinsa lucrare literară a 
d-lui Alecsandri şi de aşi ascuti spi- 
ritul lor critic inaintea prea micului 
nostru public cetitor pe socoteala a- 
cestui representant de frunte al tine- 
rei noastre literaturi. 

Aşa am cetit intr'o Cronica teatrală, 
publicată in Epoca din 11 lanuarie 
1886 de d. Barbu Ştefănescu, o cri- 
tică aspră incontra lui Despot- Vodă şi 

in genere incontra dramelor d-lui A- 
lecsandri. Aşa am auzit, că intr'o con- 
ferinta ţinută la Ateneu in 27 Fe- 
vruarie 1886, d. Vlahuţă a inălţat 
poesiile lui Eminescu intre altele şi 
prin coborirea unei poesii a lui Alec- 
sandri. 

Dacă dd. Vlahuţă şi Ştefănescu ar 
fi oameni de a treia mână, nu am 
pierde nici un cuvânt asupra criticei 
lor; dar fiindcă sunt dintre scriitorii 
cu talent ai junei generaţii, credem că 
lucrul merită o discuţie publică, me- 
rită şi in ceea ce priveşte positia lor 
literară, merită şi in ceea ce priveşte 
positia literară a lui Alecsandri. 

Se intelege de la sine, că nu noi 
vom tăgădui orcărui om de bună cre- 
dinté şi de bună ştiinţă dreptul de a 
spune ceea ce crede adevărat şi ceea 
ce ştie greşit intr'o activitate publică. 

Şi fiindcă dd. Stefănescu şi Vlahuţă 
sunt oameni de bună credinţă şi de 
bună ştiinţă in ale literaturei, dreptul 

lor de a face critica aşa cum au fă- 
cut-o este mai presus de contestare. 

Dar una este dreptul şi alta este 
folosul intrebuintării dreptului in fie 
ce moment. Va fi având şi activitatea, 
critică noima ei, şi nu orce dispositie 
resboinică merită să fie intrupată in- 
tr'o scriere. 

Şi mai ântâi trebue să constatăm, 
că de regulă poeţii inşii sunt cei mai 
răi critici asupra poesiei altora, in 
genere artiştii inşii cei mai contesta- 
bili apretiatori teoretici ai artei. 

De şi in feluritele combinări ale in- 
teligentelor: omeneşti s'a putut şi se 
poate intimpla, ca un poet bun să fie 
şi critic bun, aceasta insă va fi tot- 
deauna o excepţie rară, care va trebui 
foarte tare legitimată inainte de a fi 
primită incontra acelei regule gene- 
rale. 

Cine a cetit odată critica lui Vol- 
taire in contra dramelor „barbare“ ale 
lui Shakespeare, va sta totdeauna pe 
gînduri, când va mai vedeà poeții 

apucându se de meseria criticei, si nu 
se va găsi liniştit prin dramele criti-. 
cului Lessing. l 

Si in adevăr intre natura poetului 
si natura criticului este o incompati- 
bilitate radicală. 

Poetul este mai ântâi de toate o 
individualitate. De la aceleaşi obiecte 
chiar, despre: care noi toți avem o 
simtire obişnuită, el primeşte o sim- 
tire aşa deosebit de puternică, şi aşa 
de personală in gradul si in felul ei,“ 
incât in el nu numai că se acumu- 
lează simtirea pănă a sparge limitele 
unei simple impresii şi a se revărsa 
in forma estetică a manifestării, dar 
insăş această manifestare reproduce 
caracterul personal, fără de care nu 
poate există un adevărat poet. 

Din multe părţi ale lumii primeşte 
poetul razele de lumină, dar prin min- 
tea lui ele nu trec pentru a fi stinse 
sau pentru a eşi cum au intrat, ci se 
resfrdng in prisma, cu care la inzes- 

35,740. Critice 14 

trat natura, şi ies numai cu această 
resfrăngere şi colorare individuală. 

= Altfel descrie lumea Goethe, altfel 
o descrie Heine, altfel Leopardi, altfel . 
Victor Hugo, de şi cu toţii au primit 
impresii dela aceeaş lume. 

Voltaire a fost foarte capabil de a 
exprimă lumea conform prismei sale 
personale, dar sa arătat incapabil de 
a simţi exprimarea lumii eşită din 
prisma, lui Shakespeare. 

Căci prisma poetului este menită a 
resfrânge raza directă a luminei, dar 
nu este menită a mai resfrânge raza 
odată .resfrântă de o prismă străină. 

Aceasta insemnează individualismul 
poetului. | 

Criticul dincontra, precât este mai 
puţin impresionabil pentru insăş lu- 
mina directă a obiectelor (din care 
causă nici nu se inchiagă in el vreo 
sensatie a lumii pănă la gradul de a 
cere manifestare in forma poetică), 
preatat este si mai puţin individual. 
Căci criticul este tocmai foarte impre- 

sionabil pentru razele resfrante din 
prisma altora, şi individualitatea lui 
este dar consumată in intelegerea si 
simtirea altor individualitati. 

Criticul este din fire transparent; 
artistul este din fire refractar. 

Esenţa criticului este de a fi fle- 
xibil la impresiile poeţilor; esenţa poe- 
tului este de a fi inflexibil in propria 
sa impresie. 

De aceea criticul trebue să fie mai 
ales nepărtinitor ; artistul nu poate fi 
decât părtinitor. | 

Nu este dar chiemat d. Barbu Ste- 
fănescu, nu este chiemat d. Vlahuţă, 
a cărui prismă este poate inrudită cu 
a lui Eminescu (şi am dori să nu'i fie prea 
inrudită, ci să'şi păstreze individualita- 
tea, dacă o are), nu sunt ei chiemati să 
judece pentru public lucrarea poetică 
a d-lui Alecsandri in genul ei propriu. 
Această, sarcină să ne-o lase nouă pu- 
blicului, care, neavând inşine o indi- 
vidualitate poetică pronunţată, sun 
tem mai lesne primitori pentru tot ce 

este lumină in felurimea manifes- 
tării el. 

Junii noştri poeţi sunt chiemati a şi 
exprimă, fiecare in propria sa formă, 
simtirile primite direct dela lumea 
reală, dar nu a'şi slăbi această lu- 
crare creatoare prin priviri dealaturi 
spre o altă lume subiectivă. Puterea 
lor intelectuală trebue intrupată in 
opere de artă şi nu mistuită in elabo- 
rari de critica. 


Dacă observările de mai sus sunt 
legitime in teorie, ele se legitimează 
indată şi in practică; şi cu aceasta 
trecem la o scurtă privire a posiţiei 
lui Alecsandri in literatura română de 
astăzi. 

Indărătul conterinţei d-lui Vlahuţă, in 
partea, relativă la antitesa intre poe- 
siile lui Eminescu şi poesia lui Alec- 
sandri, se ascunde o intrebare, pe care 
d-sa insuş nu a pus-o deadreptul ina- 
intea publicului, dar care resultă intru 
câtva din modul d-sale de procedere 

şi care in or ce cas este pusă de 
alţii, intrebarea: cine este mai mare 
poet, Eminescu sau Alecsandri? 

Intrebarea astfel pusă ne pare din 
capul locului greşită, şi ne pare gre- 
şită, fiindcă este unilaterală şi— exact 
vorbind — 0 confusie de cuvinte. 

Poet mare! Poet in ce inteles? Poet 
in care intindere? 

Să ne fie permis a limpezi mai ân- ` 
tâi discuţia printr'o paralelă din două 
literaturi străine. 

De la Leopardi avem numai 35 de 
poesii, toate sunt admirabile. De la 
Victor Hugo avem sute de poesii, a- 
vem şi drame, avem şi romane, multe 
sunt contestabile. Cine este mai mare 
poet, Leopardi sau Victor Hugo ? 

Neputinta de a réspunde dovedeste 
confusia intrebării. 

Dacă este vorba numai de poesia 
lirică, şi âncă, in lăuntrul poesiei li- 
rice, numai de exprimarea cea mai 
frumoasă a unei adinci melancolii in 
„mijlocul aspirării spre ideal şi totdeo- 

dată a celei mai amare satire, Leopardi 
este neajuns şi stă deasupra lui Victor 
Hugo. | o 

Dar numal de aceasta poate fi vorba ? 
Victor Hugo este incarnarea geniului 
francez al timpului sëu in mai toate 
aspirările poetice. Iubirea şi ura con- 
timporanilor săi, mânaria şi vanitatea 
„lor, desrobirea spiritelor de sub jugul 
clasic şi de sub jugul politic, emotiu- 
nea măririlor şi căderilor istorice, lupta 
celor miseri in contra celor prea pu- 
ternici — toate aceste vibratiuni ale 
unei intregi epoce au trecut prin res- 
frângerea lui Victor Hugo. 

Şi acum ce inteles poate avea in- 
trebarea, cine este mai mare poet? 
Intelesul de a mésura incomensurabi- 
lele, adecă nici un inteles. 

Să ne intoarcem acum la ale noastre. 

Dacă din cele 70 de' poesii ale lui 
Eminescu, in adinca lor melancolie şi 
in amărăciunea lor satirică, am luă pe 
cele mai bune şi le-am pune alături 
cu cele mai bune din sutele de poesii 

ee 


lirice ale lui Alecsandri in eleganța 
lor străvezie si in simplitatea lor gin- 
gaşă, discuţia ar fi cu putinţă. 

Dar o asemenea alăturare nu este 
dreaptă. 
= Alecsandri are o altă insemnătate. 
In Alecsandri vibrează toată inima, 
toată mişcarea compatriotilor săi, cata 
s'a putut intrupa intr'o formă poetică 
in starea relativă a poporului nostru 
de astăzi. Farmecul limbei române in 
poesia populară — el ni l-a. deschis; 
iubirea omenească şi dorul de patrie 
in limitele celor mai mulţi dintre noi 
— el le-a intrupat; frumuseţea pro- 
prie a pământului nostru natal şi a 
aerului nostru— e/ a descris-o; „chau- 
vinismul“ gintei latine şi ura in con- 
tra Evreilor — el le 'represintă ; când 
societatea mai cultă a putut avea un 
teatru in laşi şi Bucureşti — e/ a res- 
puns la această dorinţă scriindu'i co- 
medii şi drame; când a fost chiemat 
poporul să'şi jertfească viaţa in res- 

boiul din urmă — e/ singur a incălzit 
ostaşii noştri cu raza poesiei. 

A lui liră multi-cordă a resunat la 
orce adiere ce sa putut deşteptă din 
mişcarea poporului nostru in mijlo- 
cia lui. 

In ce stă valoarea unică a lui Alec- 
sandri ? 

In această ċ¿otalitate a acţiunii saie 
literare. 


INLĂTURII 


(1886) 


Digitized by Google 


„Fără indoială in mijlocul unei acti- 
vități critice pentru respândirea lu- 
crărilor sănătoase se va simţi pe ici 
pe colo şi necesitatea unei loviri di- 
recte incontra nulităţilor, care se a- 
mestecă fără chiemare in. ale literatu- 
rei; un energic „in lături!“ va trebui 
“dar din când in când să fie rostit in 
orce mișcare intelectuală. “ 

Un exemplu bun pentru aplicarea 
observării de mai sus, făcute in arti- 
colul nostru precedent Poeți gv critici, 
ne poate da cartea d-lui Aron Densu- 
şanu: „Istoria limbei şi literaturei ro- 
mâne“ (laşi, 1885). 

Despre această carte d. Bogdan, in 
Convorbirile de la 1 Noemvrie 1885, 
a publicat o dare de seamă, prin care 
arată meritul lucrării d-lui Densuşanu, 

intrucat este o culegere de cunostinte 
istorico-literare, presentate sub o formă 
sistematică. 

Aici d. Densuşanu, care mai nainte 
nu prea eră tare in ale literaturei ro- 
mâne (vezi Critice vol. I, pag. 238— 
241), pare a fi astăzi ceva mai la locul 
său *). Când d-sa sar fi mulţumit nu- 
mai cu atăt (ne sutor supra crepidum, 
Plin. hist. nat. XXXV, 36),n'am avea 
nimic de zis. Chiar acum, când mu 
sa mulţumit numai cu atât, ci s'a 
pus ex professo să. judece partea este- 
tică a literaturei noastre, nu am fi- 
avut nimic de zis, dacă d. Densuşanu 
nu ar fi profesor la Universitatea din 
Iaşi, şi dacă publicarea, d-sale nu ar fi 
menită a formă gustul literar al tine- 
rimii. Dar aşa fiind, este un interes 


*) Dar numai pare. D. Hăsdeu, un cunoscător 
al materiei, adeseori citat şi de d. Densuşanu, a 
făcut Academiei Române asupra cărţii ce ne o- 
cupă, un raport, care nimiceşte valoarea d-lui A- 
ron Densuşanu ca om de şteință istorico-literară. 

oarecum pedagogic de a cercetă mai 
deaproape insuş gustul literar al d-lui 
profesor, pentru a vedeă, dacă este 
bine să'] urmeze tinerimea. 

Asemenea cercetări au de regulă 
marele neajuns de a nu puteă fi con- 
vingétoare. Cum să convingi pe cineva 
in materie de gust? şi dacă nu’l con- 
vingi, de ce să mai scrii? 

Din norocire pentru noi, gustul d-lui 
Aron Densuşanu este aşa de.... 
am voi să remânem politicoşi, să zi- 
cem dar: aşa de extraordinar, incât 
avem speranţă de convingere pentru - 
cei mai mulţi cetitori. 

Vom atacă deindată un obiect prin- 
cipal al studiului, fiindcă este vorba 
de prima catedră a literaturei române 
înfiinţată la Universitatea vechei ca- 
pitale a Moldovei: judecata estetică 
asupra lui Alecsandri şi idealul literar 
cel propune d. Densuşanu studenți- 
lor sti. 

D. Densuşanu este un adversar al 

lui Alecsandri şii impută intre altele 
in privința dramelor : 


Pe lângă defecte de fond concurg şi de- 

fecte de formă: limba impestriţată cu cu- 

~ vinte străine şi ordinare şi neologisme, cu 

greşeli de gramatică şi sintacsă, şi adese- 

ori versul neingrijit şi defectuos numai ici- 
colea apar pasage bine scrise. (Pag. 265). 


In privinţa poesiei lirice: 


Poetul nu s'a ocupat in lirică cu un a- 
nume gen, nu sa specializat, ci s'a legat 
mai vértos de tot felul de ocasiuni externe, 
cari oricăt le-ar nemeri poetul pentru mo- 
ment, fiind ele trecătoare, slăbeşte şi inte- 
resul şi se răceşte şi sentimentul sau dis- 
positiunea speciaiă ce domina odată, şi prin 
urmare slăbeşte şi se şterge şi valoarea 
poesiilor. .... | 

D'aici provine, că poesiile lirice ale lui 
Alecsandri nau putut prinde adănc şi per- 
sistent in viata şi sentimentul intregului 
Popor-Romăn, cum au prins elegiile lui Căr- 
lova, plăngerile şi baladele lui Bolintineanu 
şi Deşteaptă-te Romăne al lui A. Mureşanu. 

Lirica (lui Alecsandri) a putut fi uşor 


imitată, pe cand Cărlova. . . . in elegie... 
şi A. Mureşanu in odă au remas neimitati 
(Pag. 242). 


(Noi credem, că au remas necetiti— 

un mijloc foarte sigur pentru a re- 
măneă neimitati.) 


In privinţa comparării lui Alecsan- 
dri cu alţi poeţi, d. Densuşanu pune 
pe Bolintineanu incontestabil mai pre- 
sus (pag. 245); dar pune mai presus 
şi pe Andrei Mureşanu: 


In această epocă două creatiuni origi- 
nale putem să constatăm pe terenul poe- 
siei: balada istorică şi oda naţională, Cea 
dintăi creată de D. Bolintineanu, a doua de 
A. Mureşanu, din nefericire amăndouă au 
apus cu ei. Cu Bolintineanu nime n'a cu- 
tezat a concura in balada istorică; nime in 
oda naţională n'a atins inălţimea lui A. 
Mureşanu. . 

Ei resumă intreg spiritul, aprofundează 
şi cristalizează sentimentul si aspiratiunile 
intregului Popor-Roman fâră deosebire de 
provincie. Singur: aceşti doi poeţi se inalta 
la ceeace este misiunea adevăratei poesie, 
la universalitatea sentimentului, ideilor şi 
aspiratiunilor unui popor. (Pag. 228, 229). 

Dintre poeţi cea mai frumoasă, mai a- 
leasă şi mai corectă limbă o aflăm la Bo- 
lintineanu ; asemenea a lui Mureşanu este 
plină, solemnă şi corectă. La aceşti doi se 
vede gustul estetic in limbă. Ceilalţi (a- 
ceasta priveşte indeosebi şi pe Alecsandri) 
oscilează intre o limbă mai aleasă literară 

şi intre curentul de toate zilele; pentru a- 
ceea scrierile lor sunt o impestritare acum 
de cuvinte foarte inaintate şi de neologisme 
neimpaméntenite, acum de elemente ordi- 
nare, lipsite de orice graţie si estetică, cu- 
getând ei că aşa ar fi popular, fără să iee 
samă, că nici in poesia populară nu afli cu- 
vinte ca sburdalnic, harapnic, naprasnic, 


prielnic, indoelnic, şagalnic, tovarăş, teafăr, 


jivină, s. a. (Pag. 232). 


Despre Mureşnu indeosebi mai zice: 


Limba lui este curată romănească, fe- 
rită de cuvinte vulgare sau de forme şi de 
sunete neestetice precum şi de neologisme, 


afară de vreo căteva latinisme.... Din 
punctul de vedere gramatical şi sintactic, 
limba este cât se poate de corectă..... 


A. Mureşanu nu este numai un poet, el 
este un om inspirat de divinitate, este pro- 
fet pătrunzător de cele viitoare. In adevăr 
poesiile lui contin profeţii. In poesia o pri- 
vire de pe Carpaţi de la 1844 prezice „nuorii 
de ghiaţă ce vin spre tară“ (Ruşii 1848); in 
deşteaptă-te Române profeteste ,furarea Du- 
nării prin intrigă si sila.“ (Pag. 240, 241.) 


Eacă o parte din părerile şi gustu- 


rile d-lui Aron Densuşanu, textual re- 
produse din cartea d-sale. Luând cu- 
noştinţă numai de acestea, cetitorii 

vor fi şi inceput să'şi formeze con- 
vingerea asupra capacităţii autorului 
nostru de a face critică literară. Dar 
deplina convingere credem că şi-o vor 
formă, după ce vom pune in evidenţă 
valoarea acelui poet, pe care d. Den- 
suşanu vrea să'l inalţe cu mult mai 
presus de Alecsandri, adecă a lui An- 
drei Mureşanu. | 

Nu vorbim de compararea cu Bo- 
lintineanu. Nu doar că pentru noi ar 
fi indoială, cine in intregimea operei 
literare este superior, Alecsandri sau 
Bolintineanu? Ci pentru că discuţia 
cere aici un şir de distingeri mai fine, 
care vor trebui să fie şi ele făcute la 
vremea, lor, dar care, tocmai fiindcă 
sunt mai fine, nu pot sta in nici o 
legătură, cu părerile d-lui Densuşanu. 

Pentru judecarea acestor păreri este 
de ajuns să vorbim numai de Andrei 
Mureşanu. 

Andrei Mureşanu a scris multe ver- 
suri, dar a făcut o singură poesie: 
Deşteaptă-te Române. Această poesie 

35,740. Critice. 15 

(de şi prea lungă) arată un simtimént 
patriotic adevărat, a venit in momen- 
tul unei mari agitări a spiritelor, a 
fost din intimplare singura, care a 
dat expresie acelei agitări in acel mo- 
ment (1848), şi astfel a devenit po- 
pulară şi a remas cunoscută de toată 
lumea română. 

Aga de intinsă şi de adincă era pe 
atunci mişcarea, sufletească a popo- 
rului, incât nu puteă să fie stăpânită 
in marginile obişnuite, ci, precum s'a 
revărsat in acţiuni istorice neobiş- 
nuite, a căutat să se exprime şi in 
oarecare forme estetice ale emoţiunii, 
in poesie şi in cântare. Cântarea eră 
o trebuinţă neapărată a situaţiei, si 
pentru cântare se cereă şi poesie. La 
deşteaptă-ie hRomăne s'a adaptat in- 
dată o melodie, cunoscută şi astăzi, 
melodie deplorabilă, lâncedă, nepotri- 
vită cu textul, o dovadă de putinul 
gust musical al epocei—dar pe atunci 
nu eră vorba de gust, ci de o impul- 
sie iresistibilă spre manifestare cu 

orce preţ şi in orce imprejurări. Ne 
aducem aminte, că âncă pe la 1850 
mai cântau scolarii români Braşov, cu 
o adevărată emotiune, o poesie cu 
următoarea strofă la inceput: 

Trist este Românul 

Pentru a sa patrie, 

Căci că prefectii 

Tot mai zac in robie. 

Dacă a putut deveni popular „căci 
ca prefectii“, se intelege că a trebuit 
să devie popular deşteaptă-te Române. 

Dar ce dovedeşte aceasta pentru 
Andrei Mureşanu ca posiţie literară 
in intregimea ei ? 

Tot asa Nicolaus Becker a devenit 
popular in Germania printr'o singură 
poesie: Sie sollen thn nicht haben, den 
freien deutschen Rhein, venită la mo- 
ment oportun in 1840 si la care Al- 
fred de Musset in Fevruarie 1841 a 
făcut cunoscutul respuns: Nous l’avons 
eu, votre Rhin allemand, Il a tenu 
dans notre verre. lar mai tărziu, şi 
in mod postum, a ajuns celebră o altă 

singură poesie a lui Max Schnecken- 
burger, die Wacht am Rhein, asa 
de mult cântată in Germania de la 
ultimul résboi germano-francez in- 
coace, peste douézeci de ani dupé 
moartea autorului şi treizeci de ani — 
după compunerea ei. 

Pe temeiul acestor celebrităţi mo- 
nocotiledoane s'au incercat, ce e drept, 
editorii germani să puie in circulaţie 
si celelalte versificatii ale lui Becker 
şi Schneckenburger, insé incercarea, 
lor a sporit numai numérul coalelor 
de maculatură, de care are atâta tre- 
buinţă acest secol materialist, şi ni- 
meni astăzi nu maiştie ceva despre ce- 
lelalte poesii ale lui Becker si Schnecken- 
burger, necum să se fi găsit vreun 
Densuşan german, care să puie pe 
Schneckenburger in comparare cu Heine 
sau cu Lenau. | 

Am luat din nou in mână culege- 
rea poesiilor lui Andrei Mureşanu 
(ediţia II, Sibiu, 1881), am recitit. 
toate poesiile cuprinse in ea (sunt 58 

originale), şi, afară de deşteaptă-te Ro- 
mâne, toate, dar toate fără exceptie.... 
insă cum sunt toate aceste „poesii“ 
să nu o spunem noi, ci să o simtă 
insuş cititorul după exemplele ce vor 
urmă. 

Vom cità, dacă nu toate—căci pen- 
tru aceasta ne-ar lipsi şi răbdarea ce- 
titorului şi spaţiul revistei —, dar cel 
puţin foarte multe strofe din vreo 
douezeci de poesii luate de-a rîndul, 
şi atunci se va invederă pe deplin, 
cu cine şi cu ce avem a face. 


Din poesia 1, Fetita şi păserica: 


Spune ce-ai suferit toate 
Dulcilor tale surori, 

Să ’ncungiure de se poate, 
Cursele de vénatori, 

Si cand sbor după mancare, 
Să privească tot la om, 
Care de voi milă nare, 

V6 săgeată si din pom. 


Cântă trist, pasere mica, 
Pentru mine, care stau 
Inchisă ca-o turturica, 

Ah, căntăm versul ce-ţi dau: 

»Tie-ți zic tirană soarte, 
Dac'ai vrut sclavă să fiu, 
Să-mi fi ordinat prin moarte, 
Mai curând la scop să-mi viu!“ 


Din poesia 2, Teodor şi Măriuta : 


Colo'n lunca cu terasă, 
La isvor ei se opresc, 
Unde-odată işi jurase 
Amor dulce gi fratesc. 


Floricelele rouate 

D’al isvorului nectar, 
Departau prin suavitate 
Orice grije şi amar. 


Filomela mai din vale, 
Din razoru-i pitoresc, 
Amăgia luna din cale 
Cu al său cănt ăngeresc. 


Incantati peste măsură, 
De cel riu, cu lin murmur, 
Tinerii din nou se jură 

Pe al cerului azur. 


Măriuţa bălăioară 
Impreună două flori 

Şi le-aruncă in vălcioară, 
Să plutească ca surori! 

Din poesia 3, Simpatie la Viena: 


Ce te prindv dar’ mirare 
Măiculiţă, cănd më vezi 
Că mé scol dela măncare 
Numai ca să mé asez 
Vis-a-vis cu-alui şedere, 
Ochii mei in ochii lui, 
Să-l descriu după plăcere, 
Cand altă scăpare nu-i. 


De mă duc la promenadă, 
Ochi-mi sboară ’n sus şi ’n jos, 
La surori fac semn să şadă 

Şi 'ntorcându-mă, dau dos, 
Fac pasuri induplecate 

Cu scop ca sa’l întălnesc, 
De-aş merge chiar şi'n cetate, 
P'acela care-l doresc. 


Bate oara una, dou, 

Bată c'ăncă n'a sosit; 

Bate două, peste nous, 
Aud marşul, a venit! 

Să grăbim in ceea casă, 
Azi e marti, azi vine el, 
Pune-ţi lucrul téu pe masă, 
Azi vine cel tinerel. 


Din poesia 4, Vinovatul: 


Un monstru më inteteste 
Până şi noaptea prin vis, 

Viul jude prea fireşte 
Ce-mi zace ’n suflet inchis. 


Din poesia 5, O mustrare: 


De nu cumva mama fire 
A propus diz inceput: 

Feară ferei spre nutrire, 
Alt esemplu n'am văzut. 


Bară tu mască pocită, 
Trăntore invederat, 
M'ai lipsi intr'o clipită, 
D'a suge aer curat! 


Ah, căci nu sunt eu albină, 
Să-m: vir acul veninos, 
In viclénoasa ta splină, 
Atunci aş muri voios! 


Din poesia 7, Un remas bun 


Braşov: 


Sus la deal, ori jos la vale, 
Indeşert privesc oftănd, 

Cătră bine nu văd cale, 

Simt, că soarta are ’n gănd, 

Să m'arunce 'n munţi cu ghiata, 
Ah amara mea viata! — 


RemAaneti başti invechite, 
Ce ades vé cercetam, 


la 

P'a voastre ruini turtite, | 
Doamne, mult mai cugetam, 
Că asemenea ursită, 

Va fi mie randuila! ° 


Din poesia 9, Résunet: 


O puternică fiinţă, ce cu 'naltă măestrie, 

Ai constituit pământul, cerul s’alte cate sunt; 
Care-ai pus soarelui metă, lumei lumină să fie, 
La lună, stele şi vénturi, să se tie de cuvânt! 


Legea constiinti ’mi zice: „onoară pre Dumnezeu’; 
Incungiură nedreptatea; fugi de rău şi fă ce'i bine: 
Cunoaste p'al tău deaproape si in apusul evreu, 
Şi sperează-o fericire, care din aceste vine.“ 


Cum nu te soarbe pământul, mărşave nelegiuit! 
Care morţilor dai lege, să nu sufere "ntre sine 
P’al lor frate de-o natură cu care-a convietuit, 
De nu-i cu ei d'o credinţă, poate din a vremei vine. 


Ma, nu; tu şi soiul vostru, să remăi afurisit, 

A trăi ca Cain in lume, rătăcind sub largul soare, 
Far’ să aibă omul voie, ca lacel nefericit, 

Măna la el a-şi intinde, cu prepus ca să-l omoare. 


Din poesia 10, O panoramă in vis: 


Vedeam in altă parte femei, ce strică casă, 
Fatarii ce inşală, bărbaţi defăimători, 
Fiinţe ce sugrumă ţăranii şi-i apasă, 
Tărăndu-se de diavoli in focul arzător. 

Doriam să véd in urmă cu dreptii ce s'a face, 
Lor nu le era teamă, nici greață de sfirsit; 

Pre ceia'l roade un verme, pe-aceştia/l lasă 'n pace, 
Localul lor e cerul.— Aici mam pomenit. 


Din poesia 15, Glasul unui Român: 


Au doară laşi ursitei să poarte cirma ’n lume, 
Sau sclav venii la ginte, şi soţul meu de domn? 
Atunci din legea firii s'a şters cerescul nume 

De „Drept“ şi de „Dreptate“, atunci viata-i— somn — 


Ah, căci nu-mi pot răspunde străvechile morminte! 
Spuind, ce ţin in sinu-şi, Român, au gen străin? 
Atunci s’ar frânge cearta, ce curge-acum ferbinte, 
S'ar sterge atunci ca ceața şi vechiul meu suspin. 


Din poesia 16, domnului Stăpânitor 
Georgie D. Bibescu (1842). 


Georgie-i patronul, cu sulița călare 

Omoară pe bălaur, infrânge pe păgân: 
Georgie clientu-i pe cap cunună are 

Din manele Minervei, de flori din alei sin. 


Sugruma nestiinta, goneşte neagra ceaţă; 
Desteapta stranepotii lui Romulus din somn ; 
In dreapta tiind sceptrul, dă dreptului viata. 
Şi pravila in stinga, fiind Turist şi Domn! 


Dar bun „profet pătrunzător de 

cele viitoare“ a fost Andrei Mureşanu 
la 1843! 


Din poesia 17 bis, O privire peste 
lume: 


Un tată se sileşte, s'adune-averi in lume, 
Incungiură oceanuri cu mii nefericiri: 
Cand fiiu-i se resfata, văzând că are sume, 
Ce pot să corespundă la oarbele-i simtiri! 


Făţarnicul sé 'nchină cu buzele pătate, 

Kar inima’i vicleană goneste mijlociri, 

Să guste ’n resfăţare'şi, ce altor nu's iertate, 
Să 'ncarce pe săracul cu mii de asupriri! 


In gura-i pângărită de false jurăminte, 
Bucată neiertată de lege n'a intrat. 

Ear vorbe necurate, ocări de lucruri sânte, 
Ca ploaia primăverei, din rostu-i au sburat. 


Din poesia 18, Un suspin: 


Se teme matelotul d'a mării vijelie, 

Când barca-i se aruncă de valuri nencetat, 

Ma, tot spereazăn sine'şi căn scurt va să revie 
Bilanţul, ce perise, minutul de scăpat. 


Ma, vai! amar suspină o ginte părăsită, 
D'al cărei fer odată păgânul tremura, 

Văzând, că nu mai este mijloc, ďa fi păzită 
Mărirea stramoseasca şi esistenta sa! 


Din poesia 19, la musa mea: 


Tu cauti in palaturi eroii gintei tale, 

Cand ei visează liberi, prin munţi, la mielusei, 
Cercându-şi eroismul, cu urşi, ce es in cale, 
Ca Ercle din vechime şi David la Evrei! 


Mé ’nviti la tribunale, s'admir autoritatea, 

Ce stă in straiu şi'n barbă la juzii intruniti, 

Ma, nu-mi spui, pe ce cale se capătă dreptatea, 
Şi de e in favoarea ţăranilor munciti! 


Din poesia 22, 15 Matu 1848: 


Aceasta e zioa, in care Românul, 
Pétruns de chemarea spiritului seu, 

Işi scutură jugul, impus de păgânul, 

Ce n’avu nici lege, nici chiar Dumnezeu! 


De astăzi blăstemul, contras din vechime, 
S’a şters ca şi umbra, ca norii prin vânt, 
Şi ’ntocma ca floarea, resari Românime, 
Pe braţele glorii, in vechiu-ti pământ! 


Din poesia 23, omul frumos: 


Frumos e omul, Doamne, când mintea e regină, 
Şi simţul, ce ca şerpe, spre rele il inclină 
Supus loial şi drept. 

Sunt destule aceste 37 de strofe 
sau mai doreşte cineva să inmultim 
exemplele ? 

Or cum ar fi, tot trebue să mai ci- 
tăm prefața scrisă la 1862 de insuş 
Andrei Mureşanu şi pusă in fruntea 
poesiilor sale: 


Din anul 1850 incoace, cerând impregiu- 
rarile mele, ca së më asecur cevasi mai. 
bine, pentru viitor, atât in privinţa persoa- 
nei mele, cât şi a familiei’mi şi să nu fiu 
astrins a trăi din promisiuni, cari mai că 
nu se implinesc niciodată; urma-i chiămă- 
rei, ce mi se făcu din partea guvernului 
c. r. civile şi militare al Transilvaniei, in 
calitate de concepist guverniale, cu care 
post era impreunat şi oficiul de translatură 
pentru limba românească, pe lîngă o re- 
muneratiune anuale, afară de salariul de- 
fipt pentru postul de concepist, şi petrecui 
acolo unsprezece ani in pace şi linişte, fără 
să-mi fi părăsit lira, sau să më fi depărtat de 
Parnas, cum o ziseră unii și alţii, pănă si 
in jurnalele publice, ale căror diatribe le 
trec aici cu vederea; căci nu mi-am propus 
a da cărţii acesteia o prefaţă posomorita şi 
cuprinzătoare de lamentaţiuni, ci pe cât se 
poate, o faţă veselă şi serină;—cumcă nu’mi 
amuti nici când lira, se pot convinge ono- 
ratii lectori din acea sontică impregiurare, 
că in periodul cel ‘nou al scrierilor mele, 

va să zică, ca concepist in Sibiiu, am lucrat 
mai inult in resortiul poesiei, decât ca pro- 
fesor in Braşov. 


Acest ,concepist guverniale“, care 
pe lîngă „salariul defipt“ mai aveă 
„O remuneratiune anuale pentru ofi- 
ciul de translatură“ şi care astfel a 
putut „lucră mai mult in resorţiul 
poesiei“ — acesta este autorul român, 
pe care d. Densuşeanu il pune cu mult 
deasupra lui Alecsandri, şi despre care 
zice, că are gustul estetic in limbă, 
că a remas neimitat in oda, că a ser- 
vit ca organ a unui ce superior, că a 
fost nu numai un poet, ci şiun om in- 
spirat de divinitate, că limba lui este 
curată românească, ferită de cuvinte 
vulgare şi cât se poate de corectă 
din punct de vedere gramatical şi sin- 
tactic, pe când Alecsandri (pag. 231) 
comite „enorme greşeli gramaticale şi 
sintactice, şi are limbă impestriţată, 
cuvinte străine şi ordinare.“ 

Şi cine o zice aceasta? domnul 
Aron Densuşanu ? 


IN LĂTURI 239 


Dar are d. Densuşanu insuş sim- 
timéntul limbei proprii româneşti, nu 
celei ingroşate de maghiarisme şi ger- 
manisme? Are cel putin simtiméntul 
celei mai elementare conveniente sti- 
listice? 

Am vëzut felul scrierii d-sale din 
citatele de mai sus. Mai relevăm din 
pagina 207: | 


Ear dacă voim să le intunecăm gloria, 
pentru ca să putem brila noi, atunci să 
muncim ca ei in linişte şi fără sgomot, şi 
posteritatea, ai cărei ochi nu se pot unge, 
va vedea. 


Din pagina 263: 


Acest defect (se ’ntelege, c& este ear 
vorba de Alecsandri!) nu l-a indreptat nici 
in celelalte piese mai noi, căci poetul nici 
aici nu este in clar pe ce teren lucră, 


Nemteste: Hr ist nicht im Klaren. 
Nu stiu cum va fi ungureste. 


Din pagina 265: 


El lucră mai mult cu sentimentul, şi din 

contră nu se ingrijeşte de loc de pompa 
esternă sau nu pune nici un pond pe ea. 


Nemteste: er kümmert sich - nicht, 
legt kein Gewicht darauf. 

Etc.. etc., etc. 

In cartea de faţă d-sa ne citează a- 
nume (pag. 241) „amănunta analiză 
critică asupra poesiilor lui „A. Mure- 
sanu“, publicată de d-sa in Federa- 
tiunea din Pesta „pe 1868“. 

Noi cunoaştem de mult această „A- 
nalisă“. In albumul de curiosităţi lite- 
rare, alcătuit de societatea, „Junimea, 
pentru inveselirea membrilor ei, ana- 
lisa d-lui Densuşanu are un loc de 
onoare intre adresa unui Primar către 
un sergent-major de pompieri, care 
„sa grăbit cu activitate să aducă Co- 
munei acest intim serviciu şi care şi 
in viitor va şti a sacrifică, cu aceeaş 
activitate pentru restabilirea incendiu- 
lui“ şi o invitare la nuntă, in carese 
pofteşte lumea să asiste la „celebrarea 
emisei căsătorii civile şi religioase“. 

Scoatem dar şi din acea analisă 

câteva probe pentru ilustrarea d-lui 
Aron Densuşanu : 


„Confecţionarea metrului este tărzie şi 
anevoioasă“. 

„In piesa cea d'ântâi chiar inceputul cu 
„cugetam odinioară“ este cu totul prosaic, 
pentrucă omul in amor nu cugetă niciodată, 
fără arde de dor, se teme şi sperează“. 

„Poetul a aflat calea ce i-a fost desti- 
nată. El lasă amorul d'oparte— s'a convins, 
că nu este terenul lui, şi nici il mai atinge 
vr'odată“. 

„In acest period se disting „glasul unui 
Roman“ şi „o privire de pre Carpaţi“. Aceste 
piese esprimă ideile fundamentale din acest 
period, ear celelalte sunt numai variatiune 
asupra lor, sau uvertura, cum se zice in 
musica‘, 


Eşti acum convins, iubite cetitor? 
Eşti convins şi despre valoarea poe- 
tului Mureşanu şi despre valoarea cri- 
ticului Densuganu ? 

Dacă esti convins, atunci fă bine 
subscrie acest articol impreună cu 
mine, n’ar fi decât pentru strigătul 
in lături! cu care incepe. 


35,740 Critice. 16 

Digitized by Google 


Au trecut 14 ani, decând pentru 4n- 
tâia oară s'a arătat in „Convorbiri“ o 
direcţiune critică incontra limbei obi- 
cinuite pe atunci in multe scrieri ale 
literaturei române. 

Critica voia pe de-oparte să com- 
bată constructiunile arbitrare ale filo- 
logilor, care sub cuvent de „purificare“ 
intocmeau un vocabular de termini 
necunoscuţi românului şi depărtau vor- 
birea claselor culte de la isvorul de 
viaţă al limbei populare; ear pe de 
alta voia să lovească in germanismele 
infiltrate pintre scrierile de peste Car- 
pati şi Molna, care falsificau geniul 
propriu al limbei române şi micşorau 
astfel valoarea luptei lor pentru exis- 
tenta naţională. 

Dacă astăzi şi-ar da cineva oste- 
neala să recitească acele articule critice, 
ar dobindi desigur incredintarea, ca 
or ce sar putea zice incontra lor, nu- 
mai un singur lucru nu sar putea 
zice: că au fost dictate de un spirit 
antinaţional. Prea aspre le pot părea 
la unii, prea putin oportune la alţii, 
prea lipsite de respect pentru vechiele 
autorităţi la ai treilea: dar or ce cap 
nepărtinitor va trebui să recunoască 
in tendinţa de a readuce limba ro- 
mână la viaţa ei populară şi dea 
combate germanismele, o tendinţă mai 
antai de toate naţională. 

Cu toate acestea —şi de aici se vede, 
in ce stare ajunsese literatura noastră 
in privinţa iubirii de adevér—tocmai 
prin prepusuri şi bănueli asupra „pa- 
triotismului“ ne-au intimpinat mai ân- 
tai cei atinşi de critica noastră, şi ast- 
fel s'a putut intimpla să auzim con- 
testându-se „românismul“ unei direc- 
tiuni in jurul căreia se grupaseré serii- 
tori ca -Negruzzi, Ganea, Eminescu, 

Creangă, Slavici, Şerbănescu, Lambrior 
etc., fără indoială scriitori dintre cei 
mai cu limbă românească ce i-a avut 
vre-odată literatura noastră. 

Si câte nu s'au incercat incontra 
„Convorbirilor Literare“! Mai toate 
ziarele de pe atunci au năvălit asu- 
pra lor; d. Bariț intr'un discurs so- 
lemn al Academiei Române ne-a de- 
nuntat de cosmopoliti, d. P. Gradi- 
steanu in „Revista Contimporană“ de 
germanizatori ; voluminoasa espresiune 
a spiritului academie din acea epocă, 
„Dicţionarul limbei romane“ de A. T. 
Laurian şi Massim, era cât p'aci să 
ne cufunde—nu prin greutatea sa sti- 
inţifică, ci prin cea fisică; in Fevrua- 
rie 1876 d. Hăsdeu cu vro 25 de 
alţi „redactori“ infiintaré in Bucuresti 
chiar o intreagă „Revistă literară si 
ştiinţifică“, a cărei prefaţă o arăta 
mai ales menită a fi o direcţie „să- 
nătoasă“ incontra aşa numitei direcţii 
„noue“ a noastră. 

Astăzi insé— pare c’ar fi zecimi de 

ani la mijloc si generatiuni intregi — 
lupta a incetat ca prin minune. In 
chiar mijlocul Transilvaniei, in Sibiiu 
si in Braşov, s'au arătat prieteni căl- 
duroşi ai directiunii noastre literare ; 
nimeni din cei cuminte nu mai pune 
in indoială principiile critice resumate 
la inceputul acestui articul; „Revista 
literară şi ştiinţifică“ a dispărut după 
al patrulea număr al ei; ear „Con- 
vorbirile“ işi urmează şi astăzi viaţa 
lor regulată, şi la 1881 redactorul lor 
d. Negruzzi a fost primit ca membru 
in aceeaş Academie română, care mai 
nainte se arăta asa de duşmană foaei 
literare din Iaşi. 

Va fi avut şi aici timpul influenţa 
sa binefacétoare; vor fi ajuns oamenii 
incetul cu incetul a se intelege mai 
bine unii pe alţii şi a se mai im- 
blânzi; se va fi arătat âncă odată le- 
gea cea cunoscută, după care o stă- 
ruinté neclintité nimiceşte in ori ce 
evolutiune a spiritului resistentele mai 
uşoare. 

Dacă dar in aceste rînduri de in- 
troducere am amintit o luptă acum 
impăcatä din mica noastră mişcare 
literară, nu este pentru a redeşteptă 
violența vechielor desbateri, ci este 
dincontra pentru a ne arăta bucuria, 
că intru deslegarea multelor intrebări 
ce mai sunt la ordinea zilei pentru 
vorbirea, şi scrierea românească de 
astăzi, avem un câmp mai liber al 
discutiunii şi ne putem aşteptă la o 
ascultare mai liniştită a argumentelor 
pentru şi contra, din a căror dreaptă 
cumpănire, fără insinuări şi prepusur), 
va resulta mai curând aflarea adevé- 
rului. 

Intre acele intrebări, care astăzi 
sunt âncă deschise pentru intemeiarea 
vorbirii şi scrierii româneşti, este mai 
ales una, asupra căreia ne credem da- 
tori a atrage luarea aminte a celor 
ce iubesc limba română şi doresc des- 
voltarea ei firească in juna noastră 
literatură: este intrebarea  neologis- 
melor. 

Intrun număr al „Convorbirilor“ 
din 1874 incercasem cea d’intai for- 
mulare a unor regule pentru primirea 
si respingerea lor, dar o incercasem 
numai in treacăt şi cu acel ton agre- 
siv şi oarecum fragmentar, ce eram 
pe atunci âncă siliţi a-l păstra incon- 
tra numeroşilor noştri adversari. 

Revenind prin articulul de fata la 
aceeaş intrebare, ne propunem a o 
studia mai deaménuntul*) şi a supune 
la judecarea cititorilor noştri câteva 
principii în privinţa neologismelor, stă- 
ruind mai ales in susţinerea acelora, 
care nu ne par âncă bine intelese 
sau cel puţin nu sunt âncă primitede 
mulţi scriitori români. 

Principiile neologismelor le putem 
despărţi in patru regule, pe care le 
vom expune in paginele următoare şi 
vom căuta a le intemeiă. 


*) Vezi si insemnatele cinci scrisori ale d-lui 
Negruzzi in vol. X şi XI din „Convorbiri“ (1877— 
1878). 

I. 


Acolo, unde pe lângă cuvintul sla- 
von există in limba românească po- 
pulară un cuvént curat roman, cuvén- 
tul slavon trebue să fie depărtat si 
cuvéntul român păstrat. 

Vom zice dar binecuvântare şi nu 
blagoslovenie, vom zice preacurată şi 
nu precistă, bunavestire şi nu blago- 
veştenie. 

Această regulă este de la sine in- 
țeleasă, ins& nu ne aduce mare folos 
pentru literatura laică, fiind prea pu- 
tine cuvintele la care se potriveşte. 
Mai insemnată este regula in aplica- 
rea ei la cărţile bisericeşti, căci in 
bisericele de pe la multe sate şi mo- 
năstiri din România se zice âncă bla- 
goslovenie şi nu binecuventare, maica 
precistă şi nu maica preacurată. Ceea 
ce impiedică pătrunderea imbunătă- 
tirii limbei in biserică, este in mare 
parte exagerarea neologiştilor, care s'au 
incercat să introducă şi in Biblie a- 

tâtea schimbări şi atâtea expresiuni 
recomandate numai de o filologie ne- 
pricepută şi trecătoare, incât au pus 
in nelinişte pe capii bisericei şi i-au 
făcut să se impotrivească incontra tu- 
turor schimbărilor, de teama schim- 
bărilor celor rele sau pripite. Dar fără 
conlucrarea episcopilor nu ne putem 
aşteptă la nici o reformă in biserică. 
Ins8 când vedem, cu ce uşurinţă s'au 
pus neologistii la lucru intru ale sfin- 
telor scripturi şi au indrăznit să ştir- 
bească minunata traducere a Bibliei 
introdusă in biserica română in seco- 
lul al 17-lea; când citim d. e. in Santa 
Scriptură „revăzută“ şi publicată de 
Societatea britanică (laşi, Goldner, 
1874) cuvinte ca acestea 


La inceput creâ Dumnezeu ceriul şi pă- 
méntul ; 

Corupţiunea oamenilor ; 

Şi Dumnezeu ordinâ omului; 

Dumnezeu zise lui Noe: fă-ţi o arcă din 
lemn de gofer, că eu voiu aduce deluviu; 

Invasiunea Canaanului; 

Circumcisiunea. 

şi altele şi altele; sau când găsim in 
Oratoriul Melchisedek, care işi pro- 
pune „a da espresiunilor si prin ele 
ideilor mai multă chiaritate, esacti- 
tate si precisitate decât in traductiu- 
nile anterioare“ (pag. VIII) exemple 
de „chiaritate şi precisitate“ ca urmă- 
toarele: 


Miraculoasă faptură arătându-se noue făcă- 
toriul,..... să căutăm: Iisuse, cuvântule, ne- 
cuprinsibile, Iisuse, putere neajunsibilă,,.... 
intelepciune necugetabilă,.... domnia necal- 
culabilă. Iisuse, impératia cea neinvincibilă, 
Iisuse, stăpănia cea infinită, Iisuse, autori: 
tate eternă (pag. 145) etc., 


nu ne putem miră de impotrivirea 
celor mai mulţi capi ai bisericei in- 
contra unor asemenea incercări. 


II. 


Acolo unde avem in limba noastră 
obicinuită un cuvânt de origine latină, 
nu trebue să introducem altul neolo- 
gist. Vom zice dar imprejurare şi nici- 

odată cercustanté sau circonstanţă, 
binecuvântare şi nu benedictiune, etc. 

Si această regulă este de la sine 
ințeleasă; cu toate aceste ea trebue 
anume formulată şi trebue să stăruim 
cu toţii intru păzirea ei in scrisori şi 
in ziare, pe catedra şcolii şi la tri- 
buna parlamentului. Căci profesorii, 
deputaţii şi scriitorii noştri mai de 
frunte şi-au făcut o parte insemnată 
a studielor in limbi străine. De aici 
urmează fireşte, că o sumă de cuvinte 
şi de deprinderi sintactice le vin mai 
ântâi in minte sub forma limbei străine, 
pe care o cunosc mai bine. l 

Insă cea mai uşoară deşteptare va 
fi de ajuns pentru a trezì pe aceşti 
scriitori din felul de letargie intelec- 
tuală, in care se află, cât pentru limba 
lor, şi a le aduce aminte, că şi limba 
română are geniul ei propriu şi cu- 
vintele ei proprii şi că acestea trebu- 
esc cunoscute si trebuesc deprinse. 
„Mai toţi stim pe din afară frase din 
Voltaire şi din Alfred de Musset, din 


INCONI eer = 
Schiller şi din Heine. Dar dacă este 
să vorbim şi să scrim bine româneşte, 
trebue neapărat să ne dăm osteneală 
de a cunoaşte şi biblia română in fru- 
moasa limbă din seculul al 17-lea, şi 
chronicarii noştri, şi poveştile, poe- 
siile şi proverbele populare. Fără a- 
ceastă cunoştinţă nu poţi fi scriitor 
român. 

Si aici nu vorbim incontra acelor 
exagerări, pe care le simţim mai toţi 
că sunt greşeli şi de care prin urmare 
nu avem să ne temem că se vor in- 
tinde prea departe. Versuri, ca ale 
lui Heliade din timpul decadentei sale, 


O bela eşti, dilecto, şi capelura-ti blondă 
Ca buclele lui Phedru te-ammantă, te circondă, 


nu credem că vor mai fi imitate de 
alţii. Nici terminii din dicţionarul a- 
cademic de A. T. Laurian şi Massim 
catellare (a féta căţei), bussul (cutiuta, 
tabatiera), cacumen (vérf), dapatic (ma- 
ret), dedecore (ruşine), fodicare (a im- 

pinge), frecente (adeseori), granditate 
(mărime), gulos (lacom), etc. etc. nu 
pot aveă speranţă să primească vre- 
odată drept de cetățenie in limba ro- 
mână. Cu atât mai putin avem să ne 
temem de frantozismele unui deputat 
cunoscut din Camera română, d. N. 
Blaramberg, care nu se sfieşte să zică, 
Si să scrie: 


Sunt incapabil de asemenea anguementuri. 
Nu voesce de o inălţare (Je ne veux pas de...) 
Më părăsesc la personalităţi (je m'abandonne auz...) 
Speranţa apoteosei şi temerea potentei (adică a 
furcilor de spănzurătoare, frant. potence) 
Efasment momentan. 
O imbrăţişare prea tandră. 
A pune la profit historia. 
A da schimbul (donner le change). 
etc., etc. *) 


De asemenea limbă rid toţi oamenii 
cu minte şi poate ar ride şi autorul 
ei, dacă i-am face pe frantuzeste ceea 
ce ne face d-sa pe româneşte, dacă 


*) N. Blaramberg: România şi resbelul actual 
sau Guvernantii şi guvernatii, edit. a 2-a, Bucu- 
reşti, 1878. 

i-am zice cu ton serios: ne vous bat- 
tez pas la tele avec ces pensées; il tire 
avec la queue de œil; pas de livre, 
pas ‘de part (n'ai carte, n’ai parte), 
si alte asemenea glume. (Vezi şi teo- 
ria idiotismelor in Critice, edit. 2, vol. 
I, pag. 160 si urm.). 

Dar trebue să vorbim incontra ace- 
lor neologisme de prisos, care se stre- 
coară prin. scrierile noastre fără a 
bate prea tare la ochi şi ne instrăi- 
nează limba din ce in ce mai mult 
de la intelesul ei popular. Pentru ce 
să zicem d. e.: este suficient, cuvent 
pe care nu-l intelege nici un ţăran ro- 
mân, şi să nu zicem „este de ajuns“, 
cuvânt de: origine asemenea latină, 
insă inteles de toată lumea? Tot aşa 
va trebui să zicem „a ajunge la ceva“ 
in loc de a parveni, sau cum scrie d. 
I. Popescu din Sibiiu, a perveni la 
ceva; „agerime“ in loc de sagacitate; 
„adincit“ in loc de aprofundat; „din 
adins“ in loc de cu. intenfiune; „de- 
sertăciune“ in loc de vanitate; „a 

35,740. Critice. | 17 

aiuri“ in loc de a delird, a divaga; 
„a inapoia“ in loc de a restitui: ,a- 
prig“ in loc de avid şi impetuos; „as: 
pru“ in loc de sever; „a incredinta“ 
in loc de a conf; „a luă asupră-şi“ 
in loc de a asumă; „imbunătăţire“ in 
loc de ameliorare, şi sute de alte 
exemple. 

Suntem incredintati, că numai cu 
puţină luare aminte la această regulă, 
stilul multor scriitori de-ai noştri s'ar 
indreptă şi sar face adevărat roma- 
nesc din prea impestritat şi străin ce 
este astă. Exemple de stil bun in 
acest inteles ne dau unele ziare din 
Bucureşti, România liberd şi articu- 
lele „d-lui Eminescu din Timpul. 


II. 


Acolo, unde astăzi lipseşte in limbă 
un cuvânt, ear idea trebue neapărat 
să fie introdusă, vom primi cuvântul 
intrebuinfat in celelalte limbe roma- 

nice, mai ales in cea franceză. (Nu 
vorbim de terminii technici). 

Si in privinţa acestui principiu cre- 
dem, că ne putem uşor intelege mai 
toţi scriitorii. El deschide poarta cea 
mare pentru neologismele ce se in- 
troduc şi trebuesc să fie introduse 
in vechia limbă română. O transfor- 
mare aşa de radicală a Statului roman 
şi in genere a provinciilor locuite de 
Români, precum s'a intimplat de la 
1848 incoace, nu s'a putut face fără 
a lăsa urme adinci in limbă. Sute de 
organizări nouă, mii de idei nouă, 
mulţime de cuvinte nouă — altfel nici 
nu se puteă. | 

Numai să nu uităm şi cele doue 
ingrădiri puse principiului de mai sus: 
Antai neologismele de introdus trebu- 
esc luate din limbele romanice, ear 
nu din limbe, care ne sunt cu totul 
străine, precum ar fi cea germană sau 
maghiară. (De greaca sau slavona nici 
nu mai e vorbă). După această re- 
gulă am combătut neologismul ,amé- 


260 INCONTRA NEOLOGISMELOR 


surat“ (nemteste gemdss, angemessen) 
din foile transilvănene si am propus 
„conform“ după frantuzeste; aseme- 
nea trebue să zicem „profan“ şi nu 
„laic“ (nernteste Laie) in . intelesul de 
necunoscétor al unei specialităţi etc. 
Al doilea: neologismele sunt nu- 
mai atunci de primit, când ne lipseşte 
cuventul in limba de pănă: acum, eâr 
idea trebue neapărat să fie introdusă. 
Acest neapărat cere oare-care cumpé- 
nire. Nu lenea unui traducător din 
limbe străine de a găsi, fie şi prin 
mai multe cuvinte, expresia con- 
gruentă in limba română, poate să 
autorize un neologism. Noi nu pu- 
tem primi d: e. ,mésura in ochi“ din 
Psichologia d-lui I. Popescu (nemţeşte 
Augenmaas) in locul mésurei după sim- 
pla vedere, nici „salvagardarea“ . ata- 
tor oratori din Camerele române (frant. 
sauvegarder) in locul scăpării nea- 
tinse sau a păstrării in intregime. 
Dar mai ales trebue să oprim stre- 
curarea acelor neologisme, care tind 

a introduce din limba germană unele 
noţiuni abstracte, obicinuite şi fireşti 
inteligenţei germane cu idealismul ei — 
mai eteric si uneori cam pierdut in 

nouri, dar. care nu se potrivesc de 
loc cu inteligenţa mai realistă, mai 
plastică a geniului: limbei române. 
Fiindcă zic germanii Zeitraum, noi nu 
putem croi „spaţiul timpului“ (Psicho- 
logia Popescu), nici  „precalculaver“ 
(pentru. vorher berechenbar), nici „viaţă 
conştiută şi scoposită“ pentru zweck- 
bewusstes Leben (foaia Societăţii din 
Bucovina). Nivelurile de abstractiune 
nu se pot egaliză intre doué popoare 
şi a introduce cu sila asemenea forme 
de gindiri străine intr'o limbă, insem- 
nează a'i slăbi elementul ei specific 
naţional. Da 


IV. 


Depărtarea tuturor cuvintelor sla- 
vone din limba română şi inlocuirea 

lor cu neologisme ar fi o greşală si 
este cu neputinta. 

Asupra acestui principiu părerile 
scriitorilor români sunt âncă foarte 
desbinate; cu atăt mai mult suntem 
datori, in cercetarea acestei contro- 
verse, să cântărim cu luare aminte 
greutatea argumentelor pentru şi contra. 

Întâia intrebare, ce ne o punem, 
este: sum stă controversa astăzi in 
privinţa insemnătăţii ei pentru natio- 
nalitatea noastră, adecă pentru péstra- 
rea neatinsă şi pentru recunoaşterea 
acesteia? | | 

Respunsul se resumă in următoa- 
rele doué fapte, ştiute de toţi: 

Antâi, limba română este astăzi re- 
cunoscută de intreaga Europă cultă ca 
o limbă romană şi națiunea română 
ca o naţiune de rasă latină, in acelaş 
inţeles, in care şi limba şi națiunea 
franceză, spaniolă etc. sunt de origine 
latină. Tendinţa visionară a vreunui 
autor rus de a ne crede slavi, sau 
mania bătrânului Schuller dea ne face 

anglo-saxoni sunt curiositati isolate, 
pe care nimeni nu le mai ia in se- 
rios. De la francezul Raynouard prin 
germanii Diez, Schuchardt, Diefenbach 
pănă la slavul Miclosich nimeni nu 
mai pune la indoială cel putin lati- 
nitatea noastră limbistică. Dacă dar 
de la inceputul secolului pănă pe la 
1840 istoria lui Petru Maior, Lexi- 
conul de la Buda, Tentamen criticum 
al lui A. T. Laurianu erau aplecate 
a exagera nota latinităţii noastre pen- 
tru a respunde la exagerările celor ce 
ne-o contestau, astăzi acest motiv de 
exagerare a dispărut: lupta este ci- 
ştigată pentru noi pe térémul stiin- 
tific. 

Al doilea: idea nationalitatii sau 
mai bine zicând simţul nationalitatii 
este aşa de viu deşteptat in tineri- 
mea, română de astăzi, incât nici nu 
poate fi vorba de vre o sporire a 
cuvintelor slave in limba română peste 
numărul celor ce se află in ea de mai 
nainte. Nici un scriitor, nici un ora- 

tor român nu introduce cuvinte noue 
din slavoneste, miile de neologisme 
primite de la 1848 incoace sunt mai 
toate din limba franceză şi latină, 
unele din italieneşte, puţine (şi tot- 
deauna greşite) din limba germană. 

Prin urmare inavuţirea limbei noas- 
tre in privinţa lexicală şi toată pro- 
păşirea ei merge deacum inainte nu- 
mai in intelesul latinităţii şi nu are 
nimic de temut de la vre-o nouă in- 
fluentare prin. elemente slavone. Asa 
dar intrebarea despre cuvintele sla- 
vone nu priveşte vre o nouă intro- 
ducere a lor, ci numai inlocuirea sau 
neinlocuirea lor, intru cât se află 
din vechime inrădăcinate in limba ro- 
mănă. | 
Mărginind astfel câmpul discutiunii 
la adevărata lui insemnătate, il ve- 
dem totdeodată deschis pentru o cer- 
cetare mai rece şi mai nepărtinitoare 
a intregei intrebări. 

Aşa dar âncă odată: este cu pu- 

tinté şi este bine să depărtăm toate 
cuvintele slavone din limbă? 

Dacă am ascultă Dicţionarul acade- 
mic al lui A. T. Laurian şi Massim, 
el ne-ar respunde indată: da—cu uşu- 
rinta, cu care filologii de feliul repo- 
satilor se credeau chiemati de soartă 
a schimbă limba ce se intimpla să o 
vorbească”); ne-ar respunde prin ur- 
mătoarele cuvinte din „Prefaţione“ 


(pag. VI): 


Vorbele de origine neromanica nu potu si 
nu se cade se aiba locuintr'unu dictionariu 
romanescu. 


Şi aga am vedea scriindu-se după acel 


dictionar 
ciconia - in loc de barză, 
amare » 9» p iubire, 
dracone , , , Zmeu, 
trabe » » n bărnă, 
popinariu , ,  , carciumar, 


şi aşa mai departe. 








*) Vezi şi „purismul in limba romana“ de repo- 
satul G. Munteanu („Revista romană, vol. IT, 1862). 


206 INCONTRA NEOLOGISMELOR 


Insă dacă n'ar fi decât acel dictio- 
nar academic, părăsit astăzi de insăş 
Academia, din care a eşit, am crede 
de prisos să mai stăruim in această 
cercetare ; căci numérul adepților lui, 
de va fi fost vreodată mai mare, a- 
stăzi de sigur scade pe zi ce merge; 
şi poate va ajunge cu timpul şi Pro- 
topopul Ioane Marcu cu „inteligenţa“ 
din Satu-Mare să inţeleagă, că nu se 
croeşte nici o limbă după asemenea 
tipar. 

Dar ceea ce ne-a pus pe ginduri şi 
ne-a indemnat să scriem acest articul, 
este deprinderea stilistică ce am ob- 
servat in timpul din urmă in Psicho- 
logia empirică a d-lui Popescu (vezi 
darea noastră de samă in „Convorbi- 
rile“ de la 1 Octombre 1881), in ar- 
ticulele unor scriitori de la Telegraful 
român din Sibiiu şi de la Gazeta Tran- 
silvaniei din Braşov, etc. Limba scrisă 
in aceste publicări ne pare adeseori 
bună şi este foarte deosebită de limba 
intrebuinţată mai nainte in Transilva- 

nia. Afară de aceasta cu mai multi 
din aceşti scriitori ne stim astăzi in 
oarecare unire de păreri asupra in- 
trebărilor literare. Cu atât mai vir- 
tos am dori să ne unim acum si in 
privinţa slavismelor; adecă sau să ne 
convingă d-nealor pe noi sau si’i con- 
vingem noi pe d-nialor, se ’ntelege pe 
temeiu de argumente. 

Pentru a ne da samă de intelesul 
practic al greutăţii, am recitit in grabă 
literele B şi C din elementele slave 
ale dictionarului d'etymologie daco-ro- 
mame de Cihac şi insemnăm aici in 
fuga condeiului câteva cuvinte, spre 
a vedeă in privinţa lor, dacă pot să 
fie depărtate din limbă si cum ar putea 
să fie inlocuite. 


balan, balaur, ban, biciu, blană, bob, bolo- 
van, brazdă, breaslă, briciu, bujor, buruiană; 
cârcei, talic, cârciumă si birt, cârjă, cârmă, 
carn, cârpă, cârtiţă, ceată, ceaţă, cep, cio- 

- can, ciolan, cireadă, clătesc, cleşte, cloco- 
tesc, clopot, coajă, coabe, copită, cosiţă, 
cos, covrig, crâncen, castravete, cret, crivét, 
croesc. . 

Ce trebue să facem cu aceste sla- 
visme inrădăcinate in limba poporului 
român ? 

Să nu uităm, că am insemnat nu- 
mai câteva din ele, luate din literele 
B şi C, şi că in totalitatea limbei po- 
pulare se mai găsesc cu sutele. 

A le da deodată afară şi a decretă 
academiceşte alte cuvinte in loc, este 
cu neputinţă: sunt prea multe si prea 
deaproape legate cu viata zilnică a té- 
ranului! Cum să'şi schimbe ţăranul 
brazda sa de pe pământ, bujorul din 
grădină, ciocanul din cuiu, castravetele 
de pe masă, cleştele de pe vatră şi 
crăciunul din calendar? 

Si când intrebăm : cum să'şi schimbe, 
nu ne gindim numai la greutatea ge- 
nerală de a pătrunde cu reformele in 
viaţa unui element aga de conserva- 
tor precum este țăranul, ci ne gin- 
dim la greutatea specială a acestei 
probleme a slavismelor. Ea este spe- 
cială din două punturi de vedere: 
ântâi din causa mulţimii cuvintelor de 

origine slavonă, pătrunse din vechime 
in limba populară. „Mulţime“ este o 
expresie relativă. Ca să'i intelegem 
insemnătatea pentru problema noastră, 
trebue să căutăm a ne face o idee 
despre cantitatea aproximativă a cu- 
vintelor intrebuintate de deosebitii oa- 
meni in vorbirea lor obicinuită. Renan, 
in Histoire des langues sémitiques, ne 
arată, că vechiul testament intreg are 
numai 5642 de cuvinte. Max Miller, 
in Prelectiunile asupra ştiinţei limbei, 
(I, 7) ne spune pe de altă parte, că 
libretul unei opere italiane trece rare.-. 
ori peste vr'o 700. La el cetim şi no- 
tita, că un englez cult, cu studii a- 
cademice, nu intrebuinţează in vorbi- 
rea sa mai mult de 3000 cuvinte, de 
sigur nu 4000, şi că, după arătarea 
conştiincioasă a unui preot de la sat, 
nişte salahori dintr’o parochie engleză 
nu aveau mai mult de 300 de vorbe 
in vocabularul lor. 

Dacă dar un muncitor incult din 
Englitera intrebuinţează in viata lui 

zilnică 300, ear un englez cult 3000 
de cuvinte, nu vom fi acusaţi că mic- 
şorăm tăria limbistică a ţăranului ro- 
man de mijloc, dacă êi presupunem 
una mie de cuvinte.— Din această una 
mie de cuvinte să nu zicem ca d. 
Cihac, că aproape jumătate sunt sla- 
vone, să zicem că numai a treia parte 
sunt slavone. 

Sau gindit vre odată neologistii, 
ce insemnează a desvéta pe cineva de 
o a treia parte din limba lui zilnică 
şi a’l invéta a treia parte dintr'o alta 
limbă? Aceasta insemnează aproape a 
invéta poporul o a doua limbă pe 
lingă ceea, ce o vorbeşte. Căci in lim- 
bele străine, ce le invétém noi cărtu- 
rarii prin gcoale, afară de rarele ca- 
suri, unde le invăţăm aşa de bine in- 
cât să le vorbim ca şi limba noastră 
maternă, cantitatea cuvintelor ce le 
intrebuintém nu ajunge nici la a treia 
parte din cuvintele ce ne stau la in- 
demână in limba maternă. 

Insé cine ştie, ce vrea să zică a 

face pe şcolar, cu tot numărul anilor 
petrecuţi in scoalele mai inalte, să in- 
vete o limbă străină, işi poate inchi- 
pui ce resultat practic ar avea incer- 
carea de a schimba o treime din vor- 
bele de astăzi ale {éranului şi a le 
inlocui cu alte vorbe, lui necunos- 
cute. 

Dar greutatea este mare şi din alt 
punct de vedere. Să scoatem vorbele 
slavone cele inrădăcinate şi să le in- 
locuim cu ce? Am citat mai sus 
brazda de pe pământul ţăranului, bu- 
jorul din grădină, castravetele de pe 
masă, ciocanul din cuiu, cleştele depe 
vatră. © 

Cine să ne spue, ce alte cuvinte să 
punem in loc? Glosarul Laurian si 
Massim ne-ar propune d. e. pentru 
brazdă vr'o cinci, şase cuvinte care 
mai de care: sulc, liră, plancă, rasoriu, 
cespete; dar nu credem că se va 
găsi vre-un om cu mintea sănătoasă 
care să'şi inchipuiască pe toţi ţăranii 
români zicând cespete sau rasoriu in 

loc de brazdă. — La cuvântul bujor 
Glosarul academic se gindeste la „rosa 
de Alpi“(!); in loc de castravete êi 
place „cucumă“; la ciocan ne vorbeşte 
de „toacă“ sau de „maior“ (diminu- 
tiv de mai); la cleşte nu ne spune 
alta decât latinul forceps, forficula — 
nu cumva să-i zicem forcipe? 

Intrebarea pusă pe acest térém, si 
de acest térém nu poţi scăpa, se sus- 
trage chiar de la or ce discuţie se- 
rioasă. 

Ne grăbim dar a resumă resultatul 
cercetării de pănă acum şi a zice: 

Slavismele  inrădăcinate in limba 
populară nu se pot scoate astăzi din 
cursul vorbirii şi scrierii româneşti, 
ântăi fiindcă sunt aşa de numeroase, 
incât lipseşte oarecum instrumentul, 
cu care să se facă această operaţiune 
prea intinsă, şi al doilea, fiind-că nu 
avem pănă acum nici cea mai mică 
formă de intelegere asupra cuvintelor 
cu care să le inlocuim. 

Insé, vor intimpină neologistii, a- 


INCONTRA NEOLOGISMELOR 978 


—e 


decă aceia din neologişti, care ştiu să 
rationeze, asemenea schimbări de cu- 
vinte se intimplă adeseori intr'o limbă, 
s'au intimplat chiar in limba română, 
cel puţin in cea vorbită de clasele 
culte, şi âncă nu ca fenomen isolat si 
mărginit la câte o singură expresie, 
ci pentru o mulţime de cuvinte in a- 
celaş timp. Asa, pe cand pănă la 1830 
— 1840 toţi Românii ziceau nădăjdu- 
esc, imbelşugare, priincios, jertfă, des- 
toinic, indeobşte, polcovnic, astăzi mai 
toţi Românii culţi zic sper, abundanta, 
favorabil, sacrificiu, capabil, in genere, 
colonel. 

Ceea ce s'a intimplat odată, se mai 
poate intimpla şi altă dată, şi cum 
s'a intimplat pentru clasele culte, se 
poate intimpla şi pentru poporul in- 
treg. 

Fără indoială, respundem noi; nu- 
mai că trebuesc căutate imprejurările, 
sub care s'a intimplat, şi trebueşte 
aflată legea, după care se intimplă. 

Ceea, ce a produs metamorfosa par- 

tială a limbei române de la 1848 in- 
coace şi a facut cu putință inrădăci- 
narea atâtor cuvinte noué şi scoate- 
rea atâtor cuvinte slavone din limba 
obicinuită a claselor culte, a fost cu- 
rentul general al opiniunii publice in 
momentul redeşteptării spiritului na- 
tional in România liberă, in Transil- 
vania şi in Bucovina. Aşa de puter- 
nică a fost raza de lumină ce s'a re- 
vérsat atunci asupra ţărilor române, 
incât nu a existat un singur om din 
clasele de sus care să nu se fi de- 
steptat la atingerea ei. Cu focul ti- 
neretei s'au aruncat cu toţii pe calea 
cea nou deschisă, şi mai ales de la 
sora noastră franceză am primit, im- 
preună cu impulsul mişcării politice, 
şi o intreagă comoară de cuvinte la- 
tine, şi deodată ne-am deprins cu toţii 
a vorbi de libertate, a ne gîndi la 
constitutiune, a spera in viitor, a ne 
crede capabili de or-ce reforme. Cu 
inima, deschisă, tinerimea a primit cu- 
vintele cele noué din gura conducéto- 

rilor naţionali, şi toată societatea ro- 
mână cea cultă a fost pe atunci ca o 
singură şcoală de invétamént mutual 
pentru limba neo-latină. © 

In această mişcare vedem noi ca 
element esenţial: emotiunea puternică 
lăţită intr’o parte intinsă a poporului 
român. Căci legea acestui fenomen 
limbistic ne pare a fi cea următoare: 
Cuvintele (afară de terminii technici, 
care sunt indiferenți şi deaceea sunt 
şi cosmopoliti) nu se nasc şi nu se 
inrădăcinează din destilarea rece a re- 
flectiunii, ci din căldura simtiméntului. 
Neologismul se lipeşte de organismul 
unei limbi sub fierberea emotiunii. E- 
xaltarea religioasă, aprinderea revolu- 
ţionară, mişcarea poetică a unui in- 
treg popor sau a unei parti insem- 
nate din el—eacă isvorul de viaţă al 
cuvintelor noué ce si le insuşeşte o 
limba. 

Acel izvor de viață insé, intrucat 
curgea din revolutiunea socială şi po- 
litică de la 1848 pănă după 1857, a 

secat astăzi de mult, entusiasmul s'a 
răcit şi s'a récit aşa de tare, incât o 
mare parte a societăţii noastre este 
cuprinsă de un- fel de lăncezime scep- 
tică pentru tot ce se mai numeşte 
„reformă“ politică şi socială. 

Causa acestei lăncezimi este toc- 
mai faptul, că mişcarea de la 48—58 
a fost prea unilaterală, prea mărginită 
numai la clasele de sus ale poporului. 
Nouele institutiuni ce le-am copiat in 
pripă, nouele cuvinte ce le-am primit 
noi cei cu ştiinţă de carte, au remas 
mărginite in cercul nostru cel restrins 
si nu au pătruns in poporul de jos. 
Declamările noastre cele mai sincere 
pentru libertate nu au scos poporul 
din robia cea vechie a cugetului său; 
şi speranţa noastră in viitor nu a pu- 
tut preface desnddéjduirea lui din 
trecut. 

Dincontra, fenomenul cel mai ca- 
racteristic al stării noastre de astăzi 
este abisul intre pătura de sus şi pă- 
tura de jos a naţiunii române, şi dacă 

„este ceva in stare să destepte o 
direcţie nouă şi mai salutară a spi- 
ritului public, nu numai in limbă, ci 
şi in politică, ar trebui să fie tocmai 
simţirea acestui abis şi necesitatea de 
a'l acoperi. 

Intr'o asemenea stare de lucruri 
noi nu credem, că astăzi sar puteă 
introduce mai multe neologisme in 
limba poporului, şi nu vedem elemen- 
tul esenţial pentru o asemenea re- 
formă, adecă: mişcarea generală a sim- 
timintelor populare in această di- 
rectie. 7 è 

Putem să deplângem acest fapt, 
putem să dorim cu nerăbdare ziua 
mai fericită, când tot poporul român 
va fi mişcat prin durerile şi speran- 
tele de facere a unui nou entusiasm 
religios sau a unei noue forme poli- 
tice şi sociale: dar pănă când această 
zi nu a sosit, trebue să ţinem samă 
de starea reală a spiritelor de astăzi 
și să vorbim şi să scriem cuvintele 
populare așa cum le găsim in popor. 

Aceasta este o aplicare mai mult a 
adevărului ştiinţific, că limba nu este 
resultatul vre-unei conventiuni intre 
oamenii cei invétati, ci este un pro- 
duct instinctiv al poporului intreg. 

Eată una din causele, pentru care 
credem, că intrebuintarea necugetată 
a atâtor neologisme in ziarele şi in 
cărţile noastre moderne trebue com- 
bătută, şi pentru ce nu putem primi 
cuvintele cele noue şi neintelese de 
popor, cand avem cuvinte vechi, in- 
telese de toată lumea, fie şi de ori- 
gine slavonă. 

Nu pricepem dar, cum d. e. d. 
Ioan Popescu din Sibiiu, scriind cu 
sânge rece la masa d-sale o Psicholo- 
gie empirică, să ne scoată deodată din 
limbă cuventul siab şi să ne zică pre- 
tutindinea „debil“, sau să se ferească 
de cuvéntul obicinuit şi să silească pe 
şcolarii d-sale a zice „habitual“. Nu 
prin cărţi de scoală sau prin articule 
de ziare va uită vreodată poporul ro- 
mân cuvintele slab, slăbit, slăbiciune, 

pentru a zice in locul lor „debil, de- 
bilitat, debilitate“, şi or ce incercare 
in acest sens este o incercare zadar- 
nică, şi prin urmare greşită, al cărei 
resultat nu poate fi decât ingreuiarea 
intelegerii scolarilor şi  instrăinarea 
câtorva din ei de la limba populară. 

Am dovedit pănă acum, că nu 
este cu putinţă să depărtăm slavis- 
mele inrădăcinate, pentru care nu a- 
vem echivalente române in limba po- 
pulară. Vom căuta acum să arătăm, 
că nici nu este bine să le depărtăm. 

Punctul de plecare pentru intreaga 
mişcare neologistă in limba română 
este acesta: limba română este limba 
unei naţiuni de ginte latină; aşa fiind, 
şi elementele acestei limbi, cuvin- 
tele, se cade să fie de origine latină, 
ca unele ce sunt manifestarea spe- 
cială a spiritului naţional, fata cu 
care or-ce cuvânt de origine hetero- 
genă are în sunetele lui ceva nepo- 
trivit. 

Acest punct de plecare este ade- 

vérat, — de şi in exagerarea lui res- 
toarnă deosebirea limbei române de 
cea latină, — şi noi il putem primi ca 
dovedit. Din el resultă, că idealul 
limbei române este intrebuintarea de 
cuvinte, a căror origine să fie exclusiv 
latină. 

Dar valoarea or cărui ideal a- 
tirnă de la partea, lui cea realisabilă ; 
prin aceasta idealul se deosebeşte de 
inchipuirile deşerte ce se numesc u- 
topii. 

Privind lucrul din acest punct de 
vedere, constatăm indată, că nici o 
limbă vorbită astăzi in lume nu a rea- 
lisat pe deplin un asemenea ideal, şi 
ne putem dar zice a priori, că tre- 
bue să fie o causă binecuventată pen- 
tru această nerealisare, adecă o causă 
mai reală, prin urmare mai cuminte, 
decât acel ideal etimologic. 

Această causă foarte raţională ne 
pare a fi următoarea : 

Cuvintele sunt un element natfio- 
nal—fără îndoială. Dar intrucat? Nu- 

mai intrucât au cutare sunete articu- 
late? Sau mai ales intrucât sunt sem- 
nele auzite pentru intelesul unor idei 
caracteristice ? 

Or cât de importantă este par- 
tea curat fisiologică in formarea pri- 
mitivé şi in articularea cuvintelor, si 
or cât de mult s’ar manifestă si aici 
o diferentiare a naționalităților: ade- 
vërata importanță a cuvintelor, mi- 
siunea lor principală este de a fi pur- 
tătoare de inteles. 

Spiritul național al unei limbi stă 
mai ales in partea spirituală a aces- 
tei limbi, in intelesul specific al cu- 
vintelor ei. 

Dacă ne intrebăm dar: ar fi bine 
ca in limba poporului român cantita- 
tea cuvintelor de origine latină să fie 
din ce in ce mai mare? trebue să 
respundem: ar fi bine — cu o condi- 
tiune, ca şi cantitatea ințelesului, a- 
decă suma de putere intelectuală ma- 
nifestată prin cuvinte, să crească in 
aceeaş proporţie. 

Căci dacă sar intimpla, ca pe 
de-o parte să sporească elementul la- 
tin in sunetele cuvintelor, ear pe de 
alta să scadă intensitatea operaţiunii 
intelectuale a celor ce le intrebuin- 
țează, atunci sar da o lovitură de 
moarte vietei nationale in principala 
ei manifestare. | 

Revenind la intrebarea noastră 
asupra cuvintelor slavone inrădăcinate 
in poporul român, ne putem acum 
explică mai bine expresiunea „inrădă- 
cinat“. 

. Cuvént inrădăcinat este acela, 
al cărui inteles face parte din intreaga 
viaţă sufletească a poporului, şi sem- 
nul acestei inrădăcinări este intrebu- 
intarea cuventului in toate manifestă- 
rile geniului unui popor: in rugăciunea 
isvorită din credinţa sa religioasă, in pro- 
verbul eşit din intelepciunea sa lu- 
mească, in povestea născocită de fan- 
tasia sa şi in poesia inflorită din a- 
dinca sa mişcare. 

Cine, intelegénd odată această co- 

moară sufletească a poporului cu- 
prinsă in cuvinte, s'ar mai puteă gîndi 
la sunetul brut al unui cuvânt şi nu 
mai ântâi de toate la cuprinsul séu 
intelectual ! 

Când prin urmare ni se vorbeşte 
de un neologism, care să inlocuiască 
un cuvént de origine slavonă, ântâia 
noastră intrebare trebue să fie: unde 
să'l inlocuiasca ? 

In proverbele, in poesiile, in ru- 
găciunile şi in poveştile poporului ro- 
mân? sau numai in capul vre-unui 
ziarist sau a vre-unui filolog aca- 
demic? 

In casul din urmă intrebarea este 
fara nici o insemnătate si inlocuirea 
nici nu merită să fie incercată. 

In casul d'intâi intrebarea este 
de cea mai mare insemnătate, insă a 
intrat totdeodată pe un térém foarte 
real: pe tărâmul vieţii populare. 

‘Si aici respunsul nu poate fi de- 
cât acesta: dacă eşti in stare să 
depărtezi cuventul slavon din prover- 


284 INCONTRA NEOLOGISMELOR 


bele, din poesiile populare, din rugă- 
ciunile şi din poveştile, in care se 
află, fă-o; dacă nu esti in stare, a- 
tunci nu mai incercă un neologism, 
prin care introduci numai o formă 
goală de cuvânt, dar nu un cuvént 
real cu viaţa lui proprie. 

Câteva exemple ne vor lămuri mai 
bine. 

Cuvintele raiu şi bolnav sunt 
slavone. Dicţionarul academic zice să 
le depărtăm și să le facem paradis şi 
morbos. Se poate una ca aceasta? 
Vei scoate vreodată din capul româ- 
nului versurile: 


Pe un picior de plaiu, 
Pe o gură de raiu, 
Eată vin in cale 

Se cobor la vale 

Trei turme de mei 
Cu trei ciobănei? 


Si va fi bine să le scoţi? 
Sau il vei face să uite 


De trei zile ’ncoace 
Gura nu’ti mai tace, 

Or iarba nu’ti place, 
Or eşti bolnăvioară 
Miorita, Mioară, 


şi să zică Mioriţă morboasa ? 

Vei depărta vreodată din con- 
ştiinţa Românului rugăciunea lui zil- 
nică „şi nu ne duce pe noi in inspită“ 
“pentru a'i vorbi de tentatiune? 

Va schimbă oare poesia populară, 
inceputurile ei „frunză verde de bu- 
jor“ pentru a zice frunză verde de 
rosă de Alpi? 

Vei face pe Român sa’si uite pro- 
verbele : cine 'ntreabă, nu greşeşte — 
vorbă multă sărăcia omului — cate 
bordee atâtea obicee, pentru a'i vorbi 
de eroare, de paupertate, de habi- 
tudine? 

Va ajunge poporul nostru vre- 
odată să fie aşa de slab in puteri, in- 
căt să'şi uite poesia 


Lasă boii, fratioare, 

Şi te dă la vânătoare, 
Că nu-i timp de plugărie 
Şi e timp de vitejie. 

a rr ee a a e e ee aee 


Codri, codri, më jur eu 
Să ucid cu brațul meu 
De tot cornul un duşman, 
De stejar un căpitan, 


aşa incăt săi vorbim de bravură si 
de inimic? 

Se va puteà şterge din inima co- 
pilului român adinca simtire a boce- 
tului Bucovinean : 


Scoală-te, mâmuţă dragă, 
Căci e jale 'n casa 'ntreagă, 
Scoală-te de ne priveşte 

Şi din gură ne graeste, 


pentru a] face să zică doliu ? 

Apoi dacă nu, atunci ce positi- 
une. limbistică mai pot aveă asemenea 
neologisme ? 

Adevăratele cuvinte cu intelesul 
cel bogat, insufletit prin cântece si 
prin rugăciuni, prin proverbe şi prin 
poveşti, ar fi cele slavone, ear alătu- 
rea cu ele s'ar mai află nişte neolo- 
gisme latine, sărace in inteles şi pri- 
mite numai in mod artificial de prin 
cărţi şi de prin ziare: eată o deduc- 

tiune ad absurdum dintr’un punct de 
plecare, ce avea o aparenţă aşa de 
naţională! 

Deaceia şi vedem, cum scriitorii 
cei mai buni şi cei mai „români“ ai 
literaturei noastre de astăzi fug de 
neologisme şi aleg acele cuvinte vechi, 
fie şi de origine slavonă, in care se 
află âncă toată măduva intelesului po- 
pular. Făcend astfel, ei aduc o pier- 
dere in câteva sunete de etimologie 
latină, dar aduc un cîştig in gindi- 
rea şi in simtirea poporului român. 


Tu care eşti pierdută in neagra vecinicie, 
Stea dulce şi iubită a sufletului meu, 


cântă Vasile Alexandri, şi cu acest 
cântec a străbătut in inţelegerea po- 
porului séu şi a ştiut să'i induioşeze 
inima. Ar fi un sacrilegiu incontra 
spiritului poetic şi naţional, dacă in 
locul acestor cuvinte am zice: 


Tu care esti pierdută in neagr’ eternitate, 
Stea dulce şi amată a sufletului meu. 


288 INCONTRA NEOLOGISMELOR 


Căci cuvântul numai in dictiona- 
rele cărturarilor se infăţişază ca o 
unitate isolată de câteva litere impre- 
unate la olaltă, care. prin permutări 
se pot preface indată in alte unităţi : 
in realitatea vietei sufleteşti cuvéntul 
este un complex de intelesuri şi de 
simţiri, care nu există niciodată sin- 
guratice, ci sunt totdeauna legate cu 
intelesurile si simfirile din alte cu- 
vinte şi alcătuesc astfel intre ele te- 
setura cea trainică a personalităţii 
unui individ ca şi a unui popor. 

Această fesetura este mai in- 
tinsă sau mai restrînsă, mai indesată 
sau mai pe deasupra, după cum este 
si firea individului: dar totdeauna este 
impletită din multe ite a le spiritului 
omenesc, şi din când in când se ivesc 
incrucişări de fire, care pot pune in 
mişcare tesetura intreagă, şi cu un 
simplu cuvânt se deschide adîncimea 
adincimilor sufleteşti. 


EMINESCU ŞI PORSIILE LUI 


(1889) 

Tenéra generatie română se află as- 
tăzi sub influenţa operei poetice a lui 
Eminescu. | 

Se cuvine dar să ne dăm sama de 
partea caracteristică a acestei opere şi 
să incercăm totdeodata a fixă individua- 
litatea, omului, care a personificat in 
sine cu atâta strălucire ultima fază a 
poesiei române din zilele noastre. 

Pe la mijlocul secolului in care trăim, 
predomnea in limba’. şi literatura ro- 
mână o tendenţă semi-erudită de lati- 
nizare, pornită : din o legitimă reven- 
dicare naţională, dar care aduceă cu 
sine pericolul unei instrăinări intre po- 
por şi clasele lui culte. De la 1860 
incoace datează indreptarea ; ea incepe 
cu Vasile Alecsandri, care ştie să deş- 
tepte gustul pentru poesia populară, 

se continuă şi se indeplineşte prin cer- 
cetarea si intelegerea condițiilor, sub 
care se desvoaltă limba şi scrierea unui 
popor. 

Fiind astfel ciştigată o temelie fi- 
rească, cea dintâi treaptă de inaltare 
a literaturei naţionale, in legătură stren- 
să cu toată aspirarea generaţiei noas- 
tre spre cultura occidentală, trebuiă 
neapărat să răspundă la dou cerinţe: 
să arete ântâi in cuprinsul ei o parte 
din cugetările gi simtirile, care agită 
deopotrivă toată inteligenţa europeană 
in artă, in ştiinţă, in filosofie; să aibă 
al doilea in forma ei o limbă adaptată, 
fără, silă la exprimarea credincioasă a 
acestei amplificări. 

Améndoue condiţiile le realizează 
poesia lui Eminescu, in limitele in care 
le poate realizà o poesie lirică; de 
aceea Eminescu face epocă in mişca- 
rea noastră literară. 

I, 

Care a fost personalitatea poetului ? 

Viaţa lui externă e simplă de po- 
vestit, şi nu credem, că, in tot decur- 
sul ei să fi avut vre-o intimplare din - 
afară o inriurire mai insemnată asu- 
pra lui. Ce a fost şi ce a devenit E- 
minescu, este resultatul geniului séu 
innăscut, care eră prea puternic in a 
sa proprie fiinţă, incăt sa’l fi abătut 
vre-un contact cu lumea dela drumul 
séu firesc. Ar fi fost crescut Eminescu 
in ¿România sau in Franţa şi nu in 
Austria şi in Germania; ar fi moşte- 
nit sau ar fi agonisit el mai multă sau 
mai puţină avere; ar fi fost aşezat in 
hierarchia Statului la o positie mai inal- 
tă; ar fi intilnit in viaţa lui sentimen- 
tală orce alte figuri omeneşti: Emi- 
nescu remâneă acelaş, soarta lui nu 
s'ar fi schimbat. 

Născut la 15 Ianuarie 1850 in Bo- 
toşani, primind prima invăţătură in 
gimnasiul .din Cernăuţi, părăsind la 
1864 şcoala pentru a se lua după tru- 
pa de teatru a d-nei Fanni Tardini 

prin România şi prin Transilvania, pă- 
răsind şi această trupă pentru a se 
aruncă cu cea mai mare incordare in 
studii felurite la Viena, susţinut acolo 
şi la, Berlin in parte prin contribuţiile 
unor amici literari, numit intre 1874 
si 1876 revisor scolar şi bibliotecarla 
laşi, destituit şi dat in judecată de gu- 
vernul liberal, insărcinat apoi cu re- 
dactia ziarului „Timpul“, incălzit din 
vreme, dar mai sporadic, de farmecul 
unor femei, de la care au rămas in 
poesiile lui câte-va urme de për bălai, 
de ochi intunecati; de mâne reci, de 
un nu ştiu ce şi nu ştiu cum, lovit in 
Junie 1883 de isbucnirea nebuniei, al 
cărei germen eră din naştere, indrep- 
tat intru cât-va la inceputul anului 
1884, dar degenerat in forma lui etică 
şi intelectuală, apucat din nou de ne- 
miloasa fatalitate ereditară, Eminescu 
moare la 15 Iunie 1889 intr'un insti- 
tut de alienaţi. 

La o privire superficială, tiga lui 
Eminescu de la gimnasiu după o trupă 

de actori, darea lui in judecată, acti- 
vitatea lui ca redactor de ziar, care 
adică nu s'ar puteă explică decât prin 
necesităţi materiale, lipsa de orce dis- 
tinctii convenţionale, de premieri aca- 
demice, de decoraţii ş. c. l., toate aceste 
puse in legătură, mai ales cu isbucni- 
rea alienaţiei mentale, par a da vietei | 
sale o coloare romantică, şi unele re- 
viste şi ziare, care l-au ignorat câtă 
vreme eră in toată vigoarea lui, au 
găsit aici prilegiul de a'şi arătă senti- 
mentalitatea şi de a acusă societatea 
română, care ar fi lăsat un asemenea 
om nebăgat in samă şi intr'o miserie, 
din causa căreia ar fi nebunit. 

Noi credem, că aceste apretieri sunt 
greşite. 

Ceea ce caracterizează mai ântâi de: 
toate personalitatea lui Eminescu, este 
o aşa de covirşitoare inteligenţă, aju- 
tată de o memorie, căreia nimic din 
cele ce 'şi intipărise vreodată nu'i mai 
scăpa (nici chiar in epoca alienaţiei 
declarate), incât lumea, in care trăia 

el după firea lui şi fără nici o silă, 
eră aproape exclusiv lumea, ideilor ge- 
nerale ce şi le insuşise şi le aveă pu- 
rurea la indemână. In aceeaş propor- 
tie tot ce era cas individual, intim- 
plare externă, convenţie socială, avere 
sau neavere, rang sau nivelare ob- 
ştească, şi chiar soarta externă a per- 
soanei sale ca persoană, êi erau indi- 
ferente. A vorbi de miseria materială 
a lui Eminescu insemnează a intrebuin- 
ta o expresie nepotrivită cu individua- 
litatea lui şi pe care el cel dintâi ar 
fi respins-o. Cât i-a trebuit lui Emi- 
nescu pentru ca să trăiască in accep- 
tiunea materială a cuventului, a avut 
el totdeauna. Grijile existenţei nu l-au 
cuprins niciodată in vremea puterii lui 
intelectuale ; când nu cîştigă singur, il 
susținea tatăl său şil ajutau amicii. 
Ear recunoaşterile publice le-a despre- 
tuit totdeauna. 

Vre un premiu academic pentru poe- 
siile lui Eminescu, de a cărui lipsă se 
plănge o revistă germană din Bucu- 

resti? Dar Eminescu ar fi intimpinat 
o asemenea propunere cu un ris ho- 
meric sau, după dispositia momentului, 
cu acel suris de indulgență miloasă ce'l 
aveă pentru nimicurile lumesti. — Re- 
gina României, admiratoare a poesiilor 
lui, a dorit să/l vadă, şi Eminescu a 
avut mai multe convorbiri literare 
cu Carmen Sylva. L-am văzut şi eu 
la Curte şi l-am vézut păstrând şi aici 
simplicitatea incântătoare ce o aveă in 
toate raporturile sale omeneşti. Dar 
când a fost vorba să i se confere o 
distincţie onorifică, un bene-merenti sau 
nu ştiu ce altă decorație, elsa impo- 
trivit cu energie. Rege el insuş al cu- 
getării omeneşti, care alt Rege ar fi 
putut să'l distingă? Şi aceasta nu din 
vre-o vanitate a lui, de care eră cu 
desăvirşire lipsit, nu din sumetia unei 
inteligente excepţionale, de care nu- 
mai el singur nu era stiutor, ci din 
naivitatea unui geniu cuprins de lu- 
mea ideală, pentru care orce coborire 

in lumea convenţională eră o supărare 
si o nepotrivire firească. 

Cine 'şi dă samă de o asemenea, fi- 
gură, intelege indată, că nul pu- 
teai prinde pe Eminescu cu interesele, 
care ademenesc pe cei mai multi oa- 
meni. Luxul stării materiale, ambitia, 
iubirea de glorie nu au fost in nici un 
grad obiectul preocupărilor sale. Să fi 
avut ca redactor al „Timpului“ mai 
mult decât a avut, să fi avut mai pu- 
tin: pentru micele lui trebuinte mate- 
teriale tot atat era. Numai dupa isbuc- 
nirea nebuniei, in intervalele lucide, in 
care se ardtau insé felurite forme de 
degenerare etică, obişnuite la aseme- 
nea stări, devenise lacom de bani. 

Prin urmare legenda, că miseria ar 
fi adus pe Eminescu la nebunie, tre- 
bue să aibă soarta multor alte legende: 
să dispară, inaintea realităţii. 

Si nici munca specială a unui re- 
dactor de ziar nu credem că trebue 
privită la Eminescu ca o sfortare im- 
pusă de nevoie unui spirit recalcitrant. 

Eminescu eră omul cel mai silitor, veci- 
nic cetind, meditând, scriind. Lipsit de 
orce interes egoist, el se interesă cu 
atât mai mult la toate manifestările 
vieţei intelectuale, fie scrierile vre unui 
prieten, fie studiarea mişcării filosofice — 
in Europa, fie izvoarele istorice, despre 
care aveă cunoştinţa cea mai aménun- 
tita, fie luptele politice din ţară. A se 
ocupă cu vre una din aceste chestii, 
a cugeta şi a scrie asupra lor, era lu- 
crul cel mai potrivit ca felul spiritului 
său. Şi energia, cu care a redactat 
„Timpul“, inălțimea de vederi, ce apa- 
re in toate articolele lui, puterea ne- 
uitată, cu care incontra frazei despre 
naționalismul liberal al partidului de la 
guvern a opus importanţa elementu- 
lui autohton, sunt o dovadă pentru 
aceasta. 

Cu o aşa natură, Eminescu găseă 
un element firesc pentru activitatea lui 
in toate situaţiile, in care a fost pus. 
La bibliotecă, pentru a'şi spori comoa- 
ra dejă imensă a memoriei sale; ca 

revisor şcolar pentru a stărui cu lim- 
pezimea spiritului séu asupra nouelor 
metode de invétamént ; in cercul de a- 
mici literari, pentru a se bucură fără 
invidie sau a ride fără réutate de scrie- 
rile cetite ; la redacţia „Timpului“ pentru 
a biciui fraseologia neadevărată si a 
formula sintesa unei direcţii istorice 
naţionale : in toate aceste ocupări şi 
sfere Eminescu se află fără silă in ele- 
mentul său. | 

Dac& a nebunit Eminescu, causa este 
exclusiv internă, este innăscută, este 
ereditară. Cei ce cunosc datele din fa- 
milia lui, ştiu că la doi fraţi ai săi, 
morţi sinucişi, a isbucnit nebunia ina- 
inte de a sa şi că această nevro- 
patie se poate urmări in linie ascen- 
dentă. 

De altminteri şi in vremea, in care 
spiritul lui eră in vigoare, felul traiu- 
lui său făcuse pe amici să se teamă 
de resultatul final. Viaţa lui era nere- 
gulată ; adesea se hrănea numai cu 
narcotice şi excitante; abus de tutun 

şi de cafea, nopţi petrecute in citire 
şi scriere, zile intregi petrecute fără 
mâncare, şi apoi de odată la vreme 
neobişnuită, după miezul nopţii, mân- 
care şi béuturi fără alegere şi fără mé- 
sură : asa eră viaţa lui Eminescu. Nu 
această viaţă i-a causat nebunia, ci 
germenele de nebunie innăscut a cau- 
sat această viaţă. Ceea ce o dovedes- 
te, este, că toate incercările, adese-ori 
şi cu stăruinţă repetate de unii prietini 
ai séi, intre alţii şi de mine, nu au fost 
in stare să'l aducă la un trai mai regulat. 

Şi nici de nefericiri, care ar fi in- 
fluentat sănătatea intelectuală sau fi- 
sică a lui Eminescu, nu credem că se 
poate vorbi. Dacă ne-ar intreba cine- 
va: a fost fericit Eminescu? am rés- 
punde: cine e fericit ? Dar dacă ne-ar 
intrebă : a fost nefericit Eminescu ? 
am réspunde cu toată convingerea: 
nu! Ce e drept, el eră un adept con- 
vins al lui Schopenhauer, eră prin ur- 
mare pesimist. Dar acest pesimism nu 
eră redus la plângerea mărginită a u- 

nui egoist nemulţumit cu soarta sa 
particulară, ci eră eterizat sub forma 
mai senină a melancoliei pentru soarta 
omenirii indeobşte ; şi chiar acolo, unde 
din poesia lui străbate indignarea in 
contra epigonilor şi a demagogilor in- 
selatori, avem a face cu un simtimént 
estetic, ear nu cu o amărăciune per- 
sonală. Eminescu, din punct de vedere 
al egoismului cel mai nepăsător om 
ce şi °l] poate inchipui cine-va, precum 
nu putea fi atins de un simtimént 
prea intensiv al fericirii, nu putea fi 
nici expus la o prea mare nefericire. 
-= Seninătatea abstractă — eacă nota lui 
caracteristică, in melancolie ca şi în 
veselie. Şi lucru interesant de observat: 
chiar forma nebuniei lui eră o veselie 
exsultantă. | 

Cand veneă in mijlocul nostru cu 
naivitatea sa ca de copil, car êi cisti- 
gase de mult inima tuturor, şi ne a- 
duceă ultima.poesie ce o făcuse, o 
refăcuse, o rafinase, căutând mereu o 
formă mai perfectă, o ceteă parcă ar 

fi fost o lucrare străină de el. Nici o- 
dată nu s'ar fi gindit măcar să o pu- 
blice : publicarea êi eră indiferentă, 
unul sau altul din noi trebuiă să'i ia 
manuscrisul din mână şi să'l dea la 
„Convorbiri“. 

Si dacă pentru poesiile lui, in care 
şi-a intrupat sub o formă aşa de minu- 
nată quintesenta cugetărilor şi simți- 
rilor, se mulţumeă cu emotiunea este- 
tică a unui mic cerc de amici, fără a 
se gindi la nici o satisfacţie de amor- 
propriu ; dacă el se consideră oarecum 
ca organul accidental, prin care insaş 
poesia se manifestă, aşa incât ar fi 
primit cu aceeaş mulțumire să se fi 
manifestat prin altul: ne este permis 
a conchide nu numai că eră nepăsător 
pentru intimplările vieţei externe, dar 
şi chiar că in relaţiile lui pasionale era 
de un caracter cu totul neobişnuit. Cu- 
vintele de amor fericit şi nefericit nu 
se pot aplică lui Eminescu in accep- 
tiunea de toate zilele. Nici o individua- 
litate femeiască nu'l putea captivă şi 

tinea) cu desăvârşire in mărginirea ei. 
Ca şi Leopardi in Aspasia, el nu ve- 
dea in femeia iubită decât copia im- 
perfectă a unui prototip nerealizabil. 
Il iubeă intimplatoarea copie sau il 
părăsea, tot copie rémanea, si el cu 
melancolie impersonală işi căuta refugiul 
intr'o lume mai potrivită cu el, in lu- 
mea cugeiării si a poesiei. De aci „Lu- 
ceaférul“ cu versurile de la sfirşit: 


Ce’ti pasă tie, chip de lut, 
Dac'oi fi eu sau altul? 

Trăind in cercul vostru strimt, 
Norocul vă petrece; 

Ci eu in lumea mea më simt 
Nemuritor şi rece. 


Il. 


Intelegénd ast-fel personalitatea lui 
Eminescu, intelegem totdeodată una 
din părţile esenţiale ale operei sale li- 
terare: bogăţia de idei, care inalta 
toată simtirea lui (căci nu idea rece, 
ci idea emoţională face pe poet), şi 
vom vedea in chiar pătrunderea aces- 

zul cugetărilor poetului puterea mişcă- 
toare, care l-a silit să creeze pentru 
un asemenea cuprins ideal şi forma 
exprimării lui şi să indeplinească ast- 
fel améndoué cerințele unei noue epo- 
ce literare. 

Eminescu este un om al timpului 
modern, cultura lui individuală stă la 
„ nivelul culturei europene de astăzi. — 
Cu neobosita lui stăruinţă de a ceti, 
de a studiă, de a cunoaşte, el işi in- 
zestră fără preget memoria cu ope- 
rele insemnate din literatura antică 
şi modernă. Cunoscétor al filosofiei, in 
special al lui Platon, Kant şi Schopen- 
hauer, si nu mai putin al credintelor 
religioase, mai ales al celei Creştine si 
Buddhaiste, admirator al Vedelor, pa- 
sionat pentru operele poetice din toate 
timpurile, posedénd ştiinţa celor pu- 
blicate pănă astăzi din istoria şi limba 
română : el află in comoara ideilor 
astfel culese materialul concret, de unde 
si’si formeze inalta abstractiune, care 

35,740. — Critice. 20 

in poesiile lui ne deschide aga de des 
orizontul fără margini al gindirii ome- 
nesti. Căci cum să ajungi la o privire 
generală, dacă nu ai in cunoştinţele 
tale treptele succesive, care să te ri- 
dice pănă la ea? Tocmai ele dau lui 
Eminescu cuprinsul precis in acele ver- 
Suri caracteristice, in care se intru- 
pează profunda lui emotiune asupra, 
inceputurilor lumii, asupra vietei omu- 
lui, asupra, soartei poporului român. 

Poetul e din naştere, fără indoială. 
Dar ceea ce e din naştere la adevă- 
ratul poet, nu e dispositia pentru for- 
ma goală a ritmului şi a rimei, ci ne- 
mărginita iubire a tot ce este cugetare 
şi simtire omenească, pentru ca din 
perceperea lor acumulată să se des- 
prindă idea emoţională spre a se in- 
fatisa in forma frumosului. 

Acel cuprins ideal al culturei ome- 
nesti nu eră la Eminescu un simplu 
material de erudiție străină, cieră primit 
şi asimilat in chiar individualitatea lui 

intelectuală. Deprins astfel cu cerceta- 
rea adevărului, sincer mai ântâi de 
toate, poesiile lui sunt subiectiv ade- 
vérate nu numai atunci, când exprimă 
o intuiţie a naturei sub formă descrip- 
tivă, o simtire de amor uneori veselă, 
adeseori melancolică, ci şi atunci când 
trec peste marginea lirismului indivi- 
dual şi imbrăţişează si representa un 
simtimént national sau umanitar. 

De aici se explică in mare parte 
adinca impresie ce a produs-o opera 
lui asupra tuturor. Şi ei au simţit in 
felul lor ceea ce a simţit Eminescu, in 
emotiunea lui işi regăsesc emotiunea 
lor; numai că el ii resumă pe toţi si 
are mai ales darul de a deschide mis- 
cării sufleteşti cea mai clară expresie, 
asa incât glasul lui, deşteptând resu- 
netul in inima lor, le dă tot-deodată 
cuvântul ce singuri nu l-ar fi găsit. 
Această scăpare a suferinţei mute prin 
farmecul exprimării este binefacerea, 
ce o revarsă poetul de geniu asupra 

oamenilor ce'l ascultă, poesia lui de- 
vine o parte integrantă a sufletului lor, 
şi el trăeşte de acum inainte in viata 
poporului séu. | | 


Dar cuprinsul poesiilor lui Eminescu 
nu ar fi avut. atâta putere de a lucra 
asupra altora, dacă nu ar fi aflat for- 
ma frumoasă, sub care să se presinte. 
Si fiind-că tocmai această formă, este 
partea cea mai suggestivă in opera lui, 
să ne fie permis a termină studiul de 
faţă prin repedea analizare a elemente- 
lor ei distinctive. 

O rezervă trebue făcută din capul 
locului, şi este cu atât mai importan- 
tă, cu cât multi din imitatorii lui Emi- 
nescu nu par a o fi făcut. Volumul, 
in care sunt adunate poesiile sale, nu 
este publicat de el insus, din causa im- 
prejurărilor cunoscute şi atinse in pre- 
fata ediţiei I de la 1888. Editorul, 
dacă în starea in care se află Emi- 
nescu atunci, a putut luă asupra’si da- 
toria de a publică culegerea poesiilor 

lui, nu aveă dreptul nici de a le mo- 
difică, nici de a lăsă pe unele la o 
parte. Prin urmare aşa cum se presen- 
tă şi astăzi unicul volum, el cuprinde 
toate poesiile, şi cele de la inceput, 
pe care insé autorul declarase de mult 
că voia, să le indrepteze şi in parte să 
le suprime. Nici cele 8 poesii citate in 
prefaţă la ediţia I, nici Călin, nici Epi- 
gonui, nici Strigou nu sunt Eminescu 
in toată puterea lui. Contururile tre- 
murânde ale descrierilor fără destulă 
precisie intuitivă, lipsa de claritate a 
gindirii, greşeli in accentul ritmic si 
in rime sunt defecte, al căror cel mai 
aprig critic eră chiar Eminescu. Dacă 
totuş şi aceste poesii au meritat şi vor 
merită să figureze in opera lui literară, 
este fiind-că in fie-care din ele apare deo- 
dată din mijlocul imperfectiilor o fru- 
musete de limbă şi o inălţare de gin- 
diri, care'prevesteau de la inceput ce avea 
să devie poetul ajuns la culmea lui. 
Rezerva dar, ce un simtimént de 
dreptate elementară ne impune să o 

facem, este că in cercetarea următoare 
nu vom aveă in vedere decât poesiile, 
din norocire cele mai numeroase, pe 
care le-a scris Eminescu in epoca de- 
plinei sale desvoltări. Acestea insă re- 
clamă toată luarea aminte a criticei 
literare in privinţa formei lor şi cu 
deosebire a inrudirii cu poesia popu- 
Jara, din care s'au hrănit mai antai şi 
deasupra căreia s'au ridicat pas cu pas 
pănă la exprimarea celor mai inalte 
concepţiuni. 

Condiţia fundamentală a acestei ri- 
dicări ă formei poetice eră o mănuire 
perfectă a limbei materne, pentru ca 
ea să fie pregătită. pentru o concep- 
tiune mai intins& şi să poată crea din 
propria ei fire vestmântul nouelor cuge- 
tari. Aceasta este 


lupta dreaptă 


ce o incearcă Eminescu, pentru 


a turnà in formă nouă limba veche şi ’nteleapta. 

Pentru el limba română e 


ca un fagure de miere, 


dulce şi străvezie, dar nu reslăţită in 
lipsă de contururi, ci prinsă in celula 
regulată a fagurelui. 

Poesiile lui incep in această privin- 
ta, alipindu-se dea dreptul de forma 
populară, dar éi dau o nouă insufletire 
si o fac primitoare de un cuprins mai 
inalt. Aşa sunt cele patru poesii 


Ce te legeni, codrule, 
La mijloc de codru des, 
De la Nistru pan’ la Tisa şi 
Codrule, codrutule. 
Din poesia populară şi-a insusit E- 


minescu armonia, uneori onomatopoe- 
tică, a versurilor sale: 


Peste virf de ramurele 
Trec in stoluri rindurele, 

Ducând gîndurile mele 
Şi norocul meu cu ele. 
Şi se duc pe rînd perind 
Zarea lumi ’ntunecand, 
Şi se duc ca clipele 
Scuturând aripele. 


* 


Şi blânde triste glasuri din vuet se desfac.... 
Ca molcoma cadență a undelor pe lac. 


* 


Lună tu, stăpâna mării, pe a lumei boltă luneci 
Şi gîndirilor dănd viaţă suferinţele intuneci.... 
Peste câte mii de valuri stăpânirea ta străbate, 
Când pluteşti pe mişcătoarea mărilor singurătate 


* 


De ce dorm ingrămădite intre galbenele file 
Iambii suitori, troheii, saltaretele dactile ? 


* 


Singur numai cavalerul suspinând privea balconul 
Ce ’narcat eră cu frunze, de ëi spănzur' prin 

l [ostrete 
Rose rosie de Siras si liane ’n fel de fete. 
Respirarea cea de ape il imbată ca si sara: 
Peste farmecul naturei dulce’i picură ghitara. 


* 


Pe când oastea se aşează, eată soarele apune, 
Voind creştetele ’nalte ale ţării să ’ncunune 

Cu un nimb de biruinţă ; fulger lung incremenit 
Mărgineşte munţii negri in intregul asfintit, 

Pan’ ce isvorăsc din veacuri stele una câte una 
Si din neguri dintre codri tremurând s'arată luna 


Nu au existat, nu vor există in poe- 
sia română versuri mai frumoase decât 
acestea. 

Tot din poesia populară, şi din ci- 
tirea chronicarilor, din pătrunderea in- 
timă a vechei limbi române au putut 
esi versurile, in care vorbesc Solul şi 
Mircea Vodă in Satira III: 


Ce vrei tu? 

Noi bună pace. Şi de n’o ficu banat, 
Domnul nostru-ar vrea să vază pe măritul Impérat. 
— ,Or-ce gind ai, Impérate, şior cum vei fi sosit, 
Cât suntem âncă in pace, eu iți zic: bine-ai venit ! 
Despre partea inchinării insă, Doamne, să ne ierţi. 
Dar acu, vei vrea cu oaste şi răsboi ca să ne certi, 
Ori vei vrea să faci intoarsă de pe-acuma a ta 

[cale 

Să ne dai un semn şi nouă de mila Măriei-Tale— 
De-o fi una, de-o fi alta: ce e scris şi pentru noi 
„Bucuroşi le-om duce toate, de e pace, de’i résboi. 


După vremuri multi veniră, incepând cu acel oaspe 
Ce din vechi se pomeneşte, cu Dariu al lui Istaspe. 

Mulţi durară, dupe vremuri, peste Dunăre vr’un 
[pod, 

De-au trecut cu spaima lumii şi mulţime de norod > 

Impărați, pe care lumea nu putea săi mai incapă, 

Au venit şi 'n tara noastră de-au cerut pamént 
[şi apă; 

Şi nu voi ca să më laud, nici că voi să te ’nspai- 
[mént : 
Cum veniré, se făcură toţi o apă şun pămănt. 


Dar primind ast-fel din limba popu- 
lara elementul firesc şi armonios, E- 
minescu inalță rimele poesiei române 
peste acea, formă obicinuită şi adese- 
ori neingrijită, care a dat atâtor poesii 
ale noastre de păn'acum un aer aproa- 
pe trivial. 

Primul pas al lui pe această cale e 
de a luă unele cuvinte din cele mai 
familiare şi prosaice şi de a le ridică 
la splendoarea unei rime surprinz&- 
toare : 


lar te-ai cufundat in stele 
Şi in nori şi ’n ceruri nalte? 
De nu mai uită incalte, 
Sufletul vietei mele. 


* 

O! vino ear in al meu brat 
Să te privesc iar cu mesat, 

Să razim dulce capul meu, 
De sinul tău, de sinul tău! 


Ti-aduci aminte cum pe-atunci, 
Când ne primblam prin văi şi lunci, 
Te ridicam de subsuori 

De-atâtea ori, de-atâtea ori? 


+ 


O eroi! care ’n trecutul de măriri vě adunbriseti, 
Ati ajuns acum de modă de vă scot din letopiseți. 


Al doilea pas este introducerea, cu 
totul particulară poesiei lui Eminescu, 
a unor rime nouë, formate din impre- 
unarea cu un cuvânt prescurtat după 
felul caracteristic al limbei româneşti 
sau din douë cuvinte : 


Pe atunci erai tu singur, incât më intreb in snemt 
Au cine’i zeul cărui plecăm a noastre inemi? 


* 


Şi dacă stele bat in lac 
Adancu’i luminandu’l, 

E ca durerea mea s’o 'mpac 
Inseninăndu'mi gîndul. 


+ 

Sus inimele voastre! Cântare aduceti’s, 
El este moartea morții şi invierea vieţii. 


* 


Să cer a tale daruri, genuchi si frunte nu plec, 
Spre ură şi blestemuri aş vrea să te induplec. 


* 


Traiul lumii, dragă tată, . 
Cine vor, aceea lese’l, 
Dară sufletul mi-e vesel. 


* 


Oare ochii ei o mint, 
Sau aievea'i, adevéru’s... 
Flori de tei el are ’n pérw’i - 


* 


Cand luna trece prin stejari 
Urmand mereu in cale’si, 
Când ochii tăi tot âncă mari 
Se uită dulci şi galeşi? 


* 


De la Nistru pan’ la Tisa 
Tot Românul plansu-mi-s’a 


* 


Fericească'l scriitorii, toată lumea recunoasca’l — 
Ce-o să aibă din acestea pentru el bătrânul dascăl ? 


* 

Icoana stelei ce-a murit 
Incet pe cer se sue: 
Era, pe când nu s'a zărit, 
Azi o vedem, si nu e, 


Ins8 unde inovaţia lui Eminescu in 
privinţa rimei se arată in modul cel 
mai neaşteptat, este in numele proprii 
luate din diferite sfere de cultură şi 
introduse in modul cel mai firesc in 
versurile sale. Se ştie, ce riscată este 
intrebuintarea numelor proprii in poe- 
sia lirică, şi intr'o veche cercetare li- 
terară a noastră am citat câte-va, 
exemple inspăimântătoare. *) Eminescu 
insă a, ştiut să se folosească de ele cu 
măestrie, şi tocmai aceste rime sunt 
dintre cele mai frumoase şi mai bine 
primite ale lui. | 


Ca să vad'un chip, se uită 
Cum aleargă apa ’n cercuri, 
Căci vrăjit de mult .e lacul 
De-un cuvéntalsfintei Mercuri 


*) Vezi Critice, vol. I, pag. 100—102. 

Ca să iasă chipu ’n fata, 
Trandafiri aruncă tineri, 
Căci vrăjiţi sunt trandafirii 
De-un cuvânt al sfintei Vineri. 


* 


Ce? să ’ngini pe coarda dulce, că de voe te-ai 
[adaos 
La cel cor ce 'n operetă e condus de Menelaos ? 


* 


Cand vezi piatra ce nu simte nici durerea si nici 
| (mila, 
De ai inimă şi minte, feri in lături: e Dalila! 


* 


Cu murmurele lor blande unizvor de horum-harum, 
Cigtigand cu clipoceală nervum rerum gerendarum, 
Cu evlavie adîncă ne ’nvétau al minţii scripet, 
Legănând când o planetă, când p’un rege din 
[Egipet. 


* 


După vremuri multi veniră, incepénd cu acel oaspe 
Ce din vechi se pomeneşte, cu Dariu al lui Istaspe 


* 


In isvoadele bétrane pe eroi mai pot să caut, 

Au cu lira visătoare sau cu-sunete de flaut 

Pot să 'ntîmpin patriotii ce-au venit de-atunci in- 
[colo ? 

Inaintea acestora tu ascunde-te, Apollo! 

Aşa că inchipuindu’ti lăcrimoasele ei gene, 
Ti-ar părea mai mîndră decât Venus Anadyomene. 


* 
Remâneţi in umbră sfântă, Basarabi şi voi Musa- 
[tini, 
Descălicători de ţară, dătători de legi şi datini. 


* 


Pătimaş si indărătnic s’o iubeşti ca p'un copil, 
Cand ea ’i rece si cu toane ca gi luna lui April? 
Incleştănd a tale braţe toată mintea să ţi-o pierzi, 
De la creştet la picioare s'o admiri şi s'o desmerzi 
Ca pe-o marmoră de Paros sau o pinză de Co- 
[reggio, 
Cand ea’i rece si cochetă ?— Eşti ridicul, intelegi-o! 


* 


Cu durerile iubirii 

Voind sufletu-mi să'l vindic, 
L-am chemat in somn pe Kama- 
Kamadeva, zeul indic. 


* 


După o aga incordare, după o asa 
„luptă dreaptă“ pentru a turnă „lim- 
ba veche in formă nouă“, nu ne vom 
mira, că a putut ajunge Eminescu pe 
de o parte la aplicarea sigură a unor 

forme rafinate in oda în metru antic, 
in glossa şi in admirabilele sonete, pe 
de alta la cea mai limpede expresiea 
unor cugetări de adincă filosofie, pen- 
tru care nu se găseă pănă atunci nici 
o pregătire in literatura noastră. Căci 
palidele imitări ale monoloagelor din 
Faust şi din Hamlet sau ale reflectiilor 
mediocrului Aimé-Martin, din care se 
găsesc urme in incercările literare după 
48, nu pot intră aici in comparaţie. 

Ancă in primele poesii ale lui Emi- 
nescu, cum e mortua est, melancolia, de 
altminteri asa de imperfecte, se intil- 
nesc strofe ca acestea : 


Ş'apoi cine ştie, de este mai bine 

A fi sau a nu fi? dar ştie or-cine, 
Că ceea ce nu e, nu simte dureri — 
Şi multe dureri-s, puţine plăceri. 


A fi? Nebunie şi tristă şi goală; 
Urechia te minte şi ochiul te ’nsala; 
Ce-un secol ne zice, ceilalţi o deszic — 
Decât un vis sarbăd, mai bine nimic. 


* 

Credinta zugraveste icoanele ’n biserici — 
Si ’n sufletu'mi pusese povestile-i feerici, 
Dar de-ale vietei valuri, de al furtunei pas 
Abia conture triste si umbre-au mai rémas. 


Dar deplina stăpânire a formei clare 
pentru cuprinsul unor asemenea idei o 
arată Eminescu in poesiile din epoca sa. 
cea adevérata : 


Să cer un semn, iubito, spre a nu te mai uita? 
Te-aş cere doar pe tine, dar nu mai esti a ta; 
Nu floarea vestejit& din părul téu bălai, 

Căci ullima mea rugă-i uitării să më dai. 


La ce simtirea crudă a stinsului noroc 

Să nu se sting-asemeni, ci 'n veci să stea pe loc? 
Tot alte unde-i sună aceluias pârău ; 

La ce statornicia părerilor de réu, 


Când prin această lume să trecem ne e scris 
Ca visul unei umbre şi umbra unui vis? 


* 


Cu maine zilele’ti ddaugi, 
Cu ieri viata ta o scazi, 
Si ai cu toate astea ’n fata 
De-apururi ziua cea de azi. 


35.740. Critice. 21 

Cand unul trece, altul vine 
In astă lume a ’!] urmă, 
Precum când soarele apune, 
El și răsare unde-va. 


Se pare cum că alte valuri 
Cobor mereu pe-acelaş vad, 
Se pare cum că-ialtă toamnă, 
Ci ’n veci aceleaşi frunze cad. 


* 


Vremea trece, vremea vine, 
Toate ’s vechi gi noue toate; 
Ce e rău şi ce e bine, 

Tu te 'ntreabă şi socoate. 

Nu speră şi nu ai teamă: 

Ce e val, ca valul trece; 

De te 'ndeamnă, de te chiamă, 
Tu rămâi la toate rece. 


* 


La ’nceput, pe când fiinţă nu era, nici neființă, 
Pe când totul eră lipsă de viaţă şi voinţă, 

Când nu s'ascundea nimica, de şi tot eră ascuns, 
Cand pătruns de sine insuş odihnea cel nepétruns, 
Fu prăpastie ? genună? Fu noian intins de apă? 
N’a fost lume pricepută şi nici minte s'o priceapă, 
Căci eră un intuneric ca o mare far’ o rază, 

Dar nici de văzut nu fuse şi nici ochiu care s'o vază, 
Umbra celor nefăcute nu 'ncepuse-a se desface, 
Şi in sine impăcată stăpânea eterna pace. 

Dar deodat'un punct se mişcă... cel ântâi şi sin- 
[gur! Eata’l 
Cum din chaos face mumă, eară el devine tatăl! 
Punctu-acela de mişcare mult mai slab ca boaba 
[spumii, 
E stăpânul fără margini peste marginile lumii. 
De-atunci negura eternă se desface in făşii, 
De atunci resare lumea, luna, soare şi stihii, 
De atunci şi pănă astăzi colonii de lumi pierdute 
Vin din sure văi de chaos pe carări necunoscute 
Si, in roiuri luminoase isvorind din infinit, 
Sunt atrase in viaţă de un dor nemărginit. 
Ear in lumea asta mare noi, copii ai lumii mici, 
Facem pe pământul nostru musuroae de furnici: 
Microscopice popoare, regi, ogteni şi invétati, 
Ne succedem generaţii şi ne credem minunati, 
Musti de-o zi pe-o lume mică de se mésuré cu 
[cotul], 
In acea nemărginire ne ’nvelim, uitând cu totul 
Cumcă lumea asta 'ntreagă e o clipă suspendată, 
Că 'ndărătu'i şi ’nainte’i intuneric se arată, 
Precum pulberea se joacă in imperiul unei rază, 
Mii de fire viorie ce cu raza inceteaza: 
Ast-fel intr'a veşniciei noapte pururea adâncă 
Avem clipa, avem raza, care tot mai tine âncă, 
Cum s'o stinge, totul piere ca o umbră 'n intu- 
neric: 
Căci e vis al nefiintei universul cel chimeric. 


* 


Acesta a fost Eminescu, aceasta este 
opera lui. Pe cât se poate omeneşte 
prevedea, literatura poetică română va 

incepe secolul al 20-lea sub auspiciile 
geniului lui, si forma limbei nationale, 
care şi-a găsit in poetul Eminescu cea 
mai frumoasă infăptuire pănă astăzi, 
va fi punctul de plecare pentru toată 
desvoltarea viitoare a vestméntului cu- 
getării româneşti. 


NOTA 


Asupra zilei şi locului naşterii lui Eminescu. 


Intr'un registru (păstrat de d. Iacob 
Negruzzi), in care membrii societăţii 
literare „Junimea“ şi-au insemnat data 
şi locul naşterii lor, stă scris pe pa- 
gina a doua de propria mână a lui 
Eminescu in dreptul numelui său: „20 
Decemvrie 1849, Botoşani“, şi deasu- 
pra este chiar intercalat sfântul _,Ig- 
nat,“ pe care biserică ortodoxă il ser- 
bează in adevăr la 20 Decemvrie. 

Insé din corespondenţa ce am avut-o 
in a. 1889 relativ la biografia lui Emi- 
nescu, am şi 0 scrisoare de la sora 
mai mare a poetului, Doamna A. Dro- 
gli, din Cernăuţi 3 lulie 1889, in care 

se zice: ,Biografia fratelui Mihail (pu- 
blicată in „Familia“ No. 2, anul 
1885) este exactă, cu deosebire că s'au 
născut in satul Ipoteşti lingă oraşul 
Botoşani, depărtare de 11/2 oră, pro- 
prietatea tatălui nostru.“ 

S’a ivit ast-fel indoială asupra locu- 
lui naşterii; dar sa ivit indoială şi 
asupra timpului ; in matricula gimna- 
sului din Cernăuţi, unde a studiat Emi- 
nescu, se vede trecută ziua naşterii 
lui ca fiind 14 Decemvrie 1849. 

Toată nedumerirea a incetat astăzi 
in urma cercetărilor d-lui N. D. Giu- 
rescu, al căror resultat le-a publicat 
printr'o scrisoare in Convorbirile lite- 
rare de la. 1 Iunie 1892, de unde es- 
tragem următoarele : 


„După o zadarnică escursiune ce am 
făcut in Ipotesti, satul copilăriei lui 
Eminescu, d. G. Cerchez (pe atunci 
prefectul judeţului Botoşani) a primit 
următorul réspuns la o scrisoare ce 
adresase maicei Agapia Gherghel, sta- 


— aoe oe 

rita schitului Agafton, unde trăeşte o 
mătuşă a poetului.“ 
„1891, Martie 29: Agafton. 


Domnule Prefect, 

»„D. poet Eminescu este născut in 
»„Botoşani; aceasta este foarte sigur, 
„„căci am intrebat pe Maica Fevronia 
Iorascu, care au fost fata când sa 
născut. Este cunoscut âncă că Bo- 
tezul i s'au cetit de către Preotul 
Dimitrie, de la Ospenia.... 

„Agapia Gherghel.“ “ 


9) 
99) 
nn 


nn 


„Am pornit spre biserica Uspenia, 
ce-i mai zice şi biserica Domnească — 
catedrala din Botoşani. Am căutat pe 
Preotul Dimitrie, şi după răscolirea 
câtor-va groase volume, prăfuite de 
vreme, in care erau trecute numele 
tuturor botezatilor de , Dumnea-lui preo- 
tul Iconom Ion Stamati“, acuma répo- 
sat, incepând cu a. 1832, am găsitin 
„metrica, partea I de naşteri şi bote- 
zuri“ următoarele rânduri, pe cari le 
dau in exactă transcriere: 

„„Născut la 15 Ghenarie 1850, din 
„ „Părinţii : Gheorghe Eminovici, pro- 
„„Prietar şi soţia sa Ralu, născută 
Vasile Iuraşcu, care primi botezul 
in 21 Ghenarie; sa numit Mihail 


având nas pe dumnea-lui Stolnicul 
“u E 


7 2 
7 


7 


„„ Vasile luraşcu. “ 

„Acest volum se află in buna pës- 
trare a Preotului Dimitrie, de la mai 
sus pomenita Biserică... Rămâne (aşa 
dar) cu totul sigur că Mihail Eminescu 
sa născut in Botoşani in ziua de 15 
Ianuarie 1850.“ 

Credem şi noi, că această conclusiune 
a d-lui Giurescu trebue definitiv pri- 
mită si că prin urmare poetul nostru 
este născut la 15 lanuarie 1850 in 
Botoşani. | 


LEON C, NEGRUZZI ŞI „JUNIMEA“ 


(1890) 


Digitized by Google 


Leon Negruzzi, născut in laşi la 5 
Iunie 1840 ca cel di'intâi fiu al lui 
Constantin Negruzzi, a incetat din viaţă 
in noaptea de 15 spre 16 Iulie 1890 
la vérsta de 50 de ani. Invétatura de 
carte a inceput să o primească in Aca- 
demia Mihăileană din Iasi sub direcţia, 
lui Malgouverné, ear la 1852 a fost 
trimis impreună cu fratele său Iacob 
la Berlin, unde şi-a terminat studiile 
„liceale. La Universitate voiă să invete 
medicina, dar disecţiunile anatomice 
fiindu'i prea antipatice, a trecut la 
Filosofie şi la Drept, ascultând prele- 
geri in Berlin şi Viena, fără a dobindi 
vreun titlu academic. Intorcéndu-se in 
țară la 1864, a fost numit judecător 
la Tribunalul din laşi şi a inaintat 
succesiv pănă la Curtea de Apel ca 
membru şi ca procuror general. Sub 

ministeriul Lascar Catargiu 1871— 
1876 a fost prefect al districtului Iaşi; 
a mai primit prefectura pe timpul mi- 
nisteriului de interne al lui Kogălni- 
ceanu in cabinetul I. Brătianu; apoi 
a fost ales primar al Iaşului şi senator. 
De la Martie 1888 a funcţionat earăş 
ca prefect, şi in fine a fost numit 
epitrop la aşezămintele S-lui Spiridon. 

Activitatea publică a lui Leon Ne- 
gruzzi s'a indreptat şi spre literatură. 
Indemnat de mişcarea produsă in laşi 
prin Societatea „Junimea“ şi prin re- 
vista ei „Convorbiri literare“, infiintata 
de la 1 Martie 1867 sub redacţia fra- 
telui său, Leon a scris mai multe . 
novele. 

Dacă este să judecăm lucrarea lui 
de om politic şi de scriitor cu nepăr- 
tinirea, ce se cuvine pentru prieteni 
ca şi pentru protivnici, trebue să re- 
cunoaştem, că nu a dat vre-un resultat 
mai durabil. Si cu toate aceste moar- 


tea lui a lăsat un gol neimplinit in - 


societatea leşană şi a fost simțită cu 

„cea mai sinceră părere de réu de toţi 
căţi l-au cunoscut — şi cine nu'l cu- 
noşteă? — fără deosebire de partid şi 
de clasă socială. Căci Leon Negruzzi 
eră figura cea mai populară din laşi, 
omul cel mai simpatic, unul din puţinii 
bărbaţi pe lume, care n’au avut duş- 
mani, cu toată partea ce a luat-o la 
luptele politice ale timpului s&u. 

Această, situaţie excepţională se ex- 
plică prin exceptionala lui personali- 
tate, si pentru cei ce l-au cunoscut mai 
deaproape este ca o mingiere de a se 
gindi la individualitatea lui si a fixa 
in trăsături mai precise o scumpă 
amintire. | 

Leon Negruzzi, inalt la statură, lat 
la faţă şi la piept, cu umbletul balan- 
sat ca al marinarilor, cu gestul larg 
şi cu risul sgomotos al temperamen- 
tului sanguinic, eră mai ântâi de toate 
un om bun la inimă, milos, cinstit şi 
vesel pănă la uşurinţă. Cu vecinicul 
séu optimism eră dispus să primească 
toate intimplările din partea lor cea 

bună, şi nici odată ura, invidia, des- 
curajarea nu au găsit loc in sufletul lui. 
Crescut in atmosfera culturei occiden- 
tale, eră destul de pătruns de resulta- 
tele ei pentru a intelege si cel putin 
a simţi valoarea, elementelor de civili- 
zatie. In ştiinţă, ca şi in politică şi in 
artă, dacă nu aveă spiritul de iniția- 
tivă, eră insă foarte primitor pentru 
or ce impulsiune sănătoasă şi eră ca- 
pabil să o judece, fiind inzestrat cu 
acel dar preţios, care intr'o generaţie 
ameţită de atâtea idei nemistuite şi de 
atâtea aspiratii nehotărite a devenit 
foarte rar, cu ceea ce numesc Fran- 
cezii bunul simţ. La aceste insuşiri per- 
sonale ale amicului nostru trebue să 
adăogăm, că eră — cu bunul său simţ 
şi cu inima sa cea bună—un soţ şi 
un tată iubitor şi iubit. 

Insă in cadrul, in care s'a restrins 
această scurtă notita biografică, nu pu- 
tem insistă mai mult asupra persoa- 
nei lui private şi nici asupra vietei lui 

politice, ci trebue să ne dăm mai ales 
samă de lucrarea lui literară. 

Leon Negruzzi a publicat in revista 
fratelui séu pe lîngă două poesii neinsem- 
nate, următoarele şase novele: „Ven- 
tul soartei“ („Conv.“ 15 Aug. — 15 
Oct. 1867), „Evreica“ (15 Noem. 1868 
—15 lan. 1869), „O resbunare“ (Apr. 
1874), „Tiganca“ (Fevr. 1877), „Ser- 
ghie Pavlovici“ (Mai 1881) şi „Osin- 
diţii“ (Dec. 1881, Ian. 1882). Novelele 
aceste nu se disting prin originalitate 
de conceptiune sau de stil. După miile 
de romanuri gi de novele străine ce 
le-am cetit toţi şi le-a citit şi Leon 
Negruzzi, figurele sale, vorbirea, simți- 
mintele şi complicațiile lor ne par cu- 
noscute din alte scrieri, fără a puteă 
spune, din care anume; probabil din 
mai multe deodată, insă numai din cele 
de felul romantic, nu de felul Balzac- 
Flaubert-Zola. Dealtminteri limba, in care 
sunt scrise, este uşoară şi firească, ca 
şi in novelele lui Gane, de care insă 

autorul nostru se deosebeşte prin ceva 
mai mare tensiune a interesului. 

Critica mai severă, pe care subscri- 
sul o crede indreptăţită la noi in privinţa 
operelor literare şi ştiinţifice, se află 
oare-cum desarmată in fata novelelor 
lui Leon Negruzzi. Causa nu este uşor 
de explicat, de şi o credem valabilă şi 
compatibilă cu toată rigoarea unei ju- 
decăţi estetice. 

Leon Negruzzi este şi el, in limitele 
talentului său, un adept al acelei scoa- 
le literare din laşi, despre care mult 
s'a zis, dar putin s'a inteles, adecă al 
societăţii „Junimea.“ 

„Junimea“ din Iasi a fost — şi acum 
putem vorbi de ea ca de un lucru tre- 
cut — o adunare privată de iubitori ai 
literaturei şi ai ştiinţei, de iubitori sin- 
ceri. Din intimplare cei d'intâi mem- 
bri ai ei s'au găsit a fi inzestrati cu 
cunoştinţe destul de felurite, fie-care 
după studiile şi după gusturile sale, 
incât să se poată completă unii pe alţii 
si tot odată să se poată intelege. Dis- 

cuţiile cele mai animate, insă fără nici 
‘un amestec de interese personale, i-au 
apropiat şi i-au imprietenit, atrăgend 
incetul cu incetul pe mulţi alţii, a că- 
ror dispositie de spirit ii făcea, accesi- 
bili la asemenea cercetări adeseori ab- 
stracte. In primii ani ai acelor intru- 
niri intime s'a urmărit cu stăruinţă 
cetirea mai tuturor operelor literaturei 
române de păn'atunci, bune-rele cum 
erau, şi pe temeiul unor asemenea, ce- 
tiri se iscau discuţiile: observări cri- 
tice, incercări de stabilire a unui teren 
comun de intelegere, teorii conduse la 
extrem şi apoi limitate spre o aplicare 
mai firească, expuneri stientifice des- 
pre estetică, despre limbă, despre scrie- 
re, despre multe alte obiecte ale gin- 
dirii omeneşti — căci ştiinţele se inru- 
desc, —de omnibus rebus et quibusdam 
aliis, totdeauna libere, adeseori indrăs- 
nete, de regulă vesele, niciodată perso- 
nale, sau meschine, sau inveninate. Si se 
formase astfel o atmosferă de preocupări 
curat intelectuale, care fără voie şi pe 
35,740 — Critice. 22 

nesimţite ajunsese a stăpini pe toţi, 
aşa incât orele petrecute odată pe săp- 
tămână la „Junimea“ steteau in cel 
mai mare contrast cu viata de toate 
zilele, erau o lume aparte, un vis al 
inteligenţei libere inaltat deasupra tri- 
vialităţilor reale. Si aşa de intensiv şi 
aşa de puternic lucră această atmos- 
feră asupra celor ce o respirau, incât 
formă ea insăş o legătură intre ei şi 
'i armoniză pe toţi pentru timpul cat 
dură, pe unii pentru toată viaţa lor. 
Cele mai disparate spirite s'au pu- 
tut intilni şi s'au putut insufleti in 
“acest contact: veselul voltairian Pogor 
cu sistematicul politic Carp, melancho- 
licul Teodor Rosetti cu (pe atunci) hu- 
moristicul Iacob Negruzzi, scriitorul 
acestor rînduri cu militarul autodidact 
M. Cerchez, traducătorul lui Heine N. 
Schelitti cu frantuzitul M. Korné, in- 
chisul estetic Burghele cu vértosul glu- 
met Creangă, juristul Mandrea cu haz- 
liul Paicu, agerul şi recele Buicliu cu 
sentimentalul Gane, spaniolul Vérgo- 


LEON C. NEGRUZZI ŞI <JUNIMEA». 339 


lici cu obscurul german Bodnărescu, 
horatianul Ollănescu-Ascanio cu liricul 
ofițer Șerbănescu, tăcutul Tasu cu vor- 
baretul Ianov, viul cugetător Conta cu 
poligraful Xenopolu, exactul Melic cu 
„volintirul“ Chibici, amarul critic Panu 
cu blândul Lambrior, anecdotistul Ca- 
raiani cu teoreticul Misir, bunul , papa“ 
Culianu cu epigramaticul Cuza, isbuc- 
nitorul Philippide „Hurul“ cu blajinul 
Miron Pompilie, super-gingaşul Volenti 
cu filologul Burla, popularul Slavici cu ` 
rafinatul Naum, inaltul visător Emi- 
nescu cu nemilosul observator Caragiale, 
şi alţii şi alţii in umbră şi in penum- 
bră, ear din când in când in mijlocul 
lor intineritul Vasilie Alecsandri cu far- 
mecul povestirilor lui. 

Unde sunt aceste timpuri şi. unde 
sunt aceşti oameni | 

A venit realitatea practică, au venit 
cerinţele vietei publice şi i-au aruncat 
in diferite sfere de acţiune. Ear unde 
incepe acţiunea, incetează răgazul con- 
templativ. 

Si totus cutez a zice, că la cei ce 
mai sunt in viaţă din vechia „Junime“ 
literară, şi chiar la cei desbinaţi astăzi 
prin luptele politice, a rémas ceva sta- 
tornic şi comun: in viaţa lor privată 
amintirea, orelor petrecute la „Juni- 
mea“ printre cele mai fericite momente 
ale tineretei lor, in viata publică o mai 
mare accesibilitate pentru orce idee de 
interes general. 

Din această epocă a „Junimii“ a is- 
vorit şi activitatea literară a lui Leon 
Negruzzi, precum el insuş cu marea 
sa impresionabilitate, cu judecata sa 
sănătoasă şi cu veselia sa, eră un ele- 
ment esenţial in compunerea acelei so- 
cietati. Novelele autorului nostru sunt 
scrise pentru plăcerea lui de a le scrie, 
exclusiv numai pentru aceasta — fără 
alt gînd dealături, fără tendenţă, fără 
vanitate, fără scopuri piezişe, cu un 
cuvânt mai simplu: fără pretenţie. De 
aceea cetirea lor iţi lasă o impresie 
plăcută, şi nu ‘fi vine să zici, ca la 


LEON C. NEGRUZZI ŞI «JUNIMEA? 341 


mulţi alţi scriitori de ai noştri: mai 
bine făceă să nu le fi scris. 

La cei ce l-au cunoscut in intimitate, 
se mai adaogă amintirea mişcătoare a 
sfielei autorului faţă cu scrierile sale. 
Leon Negruzzi aveă in această privinţă 
o timiditate aproape femeiască : in cor- 
pul s&u uriaş se ascundeă o gingăşie 
sentimentală, care se jenă de ea insăş. 

Şi astfel cele şase novele ne dau ul- 
tima trăsătură caracteristică pentru a 
fixă figura prietenului dispărut din mij- 
locul nostru. 


CONTRAZICERI? 
MIC STUDIU DE STRATEGIE LITERARĂ 


(1892) 

CONTRAZICERI? | 


(MIC STUDIU DE STRATEGIE LITETARA *) 


In „Voința Naţională“, ziarul parti- 
dului naţional-liberal,s'au publicat multe 
articole de polemică violentă. Fireşte : 
un organ de luptă trebue să atace pe 
adversari. Mai ales când propriele idei 
sunt puţine, combaterea ideilor altora 
devine indeletnicirea de căpetenie şi 
este atunci ademenită să fie şi vio- 
lentă : tăria cuvintelor vrea să acopere 
slăbiciunea argumentelor. 


*) Aga cum apare acum, acest studiu critic este o conto- 
pire a două articole: unul publicat in „România Liberă“ de 
la 7 Noemvrie 1886, altul in numerul jubiliar al ,Convorbiri- 
lor literare“ de la 1 Martie 1892 sub titlul: asupra personal - 
tatii şi impersonalităţii poetului. Conceput din capul locu- 
lui in mod unitar, răspunsul la critica d-lor Xenopolu şi Ghe- 
rea, care privea şi o parte politică, şi v parte exclusiv este- 
tică, fusese silit så se desbine in două fragmente : unul pen- 
tru o foae politică, care nu avea să se ocupe de discuţii es: 
tetice, altul pentru o revistă literară, care nu voiă să so ocu- 
pe de discuţii politice. 

Disparénd la reproducerea in volumul de fata al „Criti- 
celor“ necesitatea fragmentarii, studiul se publică in forma 
unitară a conceptiunii lui primitive. 

Multe articole s'au publicat şi in 
contra subscrisului, şi pe unul din ele, 
unul mai lung, l-a crezut onorabila re- 
dactie aşa de important, incât l-a scos 
şi in broşură. Titlul „contrazicerile d-lui 
T. Maiorescu,“ coperta roşie (se ’nte- 
lege rosie), tipografia Dorotea Cucu, 
preţul 10 bani (eftin de tot). 

Se cade să ai un fel de recunoştinţă 
pentru articolele scrise in contra ta. 
Cu cât sunt mai multe, cu atâte mai 
bine. Adversarii iau asupra lor sarcina 
grea de a'ţi răspândi numele in lume — 
mare ciştig in materie literară şi po- 
litică ! Nu e vorbă, adversarii vor să 
asocieze pe lângă numele téu şi o idee 
nefavorabilă şi să'ţi facă un nume réu. 
Dar calificativul réu se poate des-aso- 
ciă cu vremea, dacă eşti tu de altmin- 
teri bun, şi cu cât adversarii au atras 
mai mult atenţia lumii asupra ta, cu 
atât des-asociarea se produce mai uşor. 
Resultatul final este un cîştig curat: 
renumele. 

Aşa dar un fel de recunoştinţă ad- 
versarilor ! 

Insé o chestie curat personală nu 
merită să ocupe publicitatea. Ce'i pasă 
publicului de contrazicerile noastre, dacă 
există ? Şi dacă nu există, ce'i pasă, 
că „Voința Naţională“ afirmă, că esistă ? 

Numai atunci, când indărătul chestiei 
personale se arată o chestie de princip, 
lucrul merită discuţia publică. 

Din acest punct de vedere mai cu- 
viincios credem că trebue să ne ocu- 
pam de acea broşură a „Voinţei Na- 
tionale“, si pentru a inlătură astăzi or ce 
gind de. acuitate personală, relevăm 
faptul, că broşura este publicată âncă 
din anul 1886. 


Dealtminteri „contrazicerile“, de care 
sa ingrijat aşa de mult organul na- 
tional-liberal din Bucureşti, sunt in nu- 
mér de trei: una singură este relativă, 
la politica zilei, a doua priveşte o pă- 
rere literară in comparare cu o teorie 
de politică generală, ear a treia este 
curat estetică. Dar şi din partea poli- 

tică noi nu vom studiă aici decât me- 
toda. Ne va fi indiferent, dacă materia 
discutată este din domeniul politicei 
sau ar fi din al zoologiei: numai mo- 
dul discutării, artificiul argumentărilor, 
procederea pentru descoperirea sau as- 
cunderea adevărului ne va interesă. 


* # 
X 


Tema broşurei cu coperta roşie este 
următoarea : 


Ne-am propus să facem astăzi un studiu 
mai interesant, nu asupra contrazicerii in 
purtarea grupului junimist.... ci asupra ace- 
lei in părerile unuia din cei doi luceferi ai 
Junimei—par nobile fratrum—d. T. Maiorescu. 
Aceste contraziceri au ajuns aga de carac- 
teristice, incât merită fară indoială o cerce- 
tare patologico-psichologică. (Pag. 5). 


Si acum se analizează cele trei con- 
traziceri „patologice“ ale noastre, două 
descoperite de broşura roşie, ear a tre- 
ia imprumutată din revista socialistă 
„Contemporanul“ şi descoperită de d. 
Gherea. 

Ne permitem o prim& observare de 
strategie literară. In rindurile citate se 
vede un fel de imitare a unor frase, 
inversiuni şi cuvinte, de care ne-am 
servit mai ales noi in criticele literare. 
Și justificarea polemici au ajuns aşa de 
caracteristice, incât merită fără indo- 
“sală („Convorbiri* II, pag. 301, III 
pag. 210 etc.), şi ironica parentesă 
par nobile fratrum (Conv. VI, p. 221) 
şi mai ales cuvântul cercetare patolo- 
gico-psichologică (Conv. VII, p. 79) sunt 
arme din arsenalul nostru. Se vede că 
autorul sau autorii anonimi ai brosu- 
rei (in curend sau descoperit a fi 
fraţii Xenopolu, şi astfel in adevă- 
ratul inteles al cuvântului par nobile 
fratrum) şi-au făcut şcoala literară in 
cercul „Junimii“ şi acum vin să ne 
plătească, după vorba franceză, cu 
aceeaş monetă. 

A plăti cu aceeaş monetă este o 
greşală de strategie literară. Moneta 
poartă semnul suveranităţii celui ce a 
introdus-o in circulaţie; cine o intre- 


350 CONTRAZICERI ? 


buințează, pare a recunoaşte aceasta 
suveranitate şi prin chiar aceasta de- 
vine inferior ; cine o contraface, are 
aerul de a se isbi de un articol din 
codul penal şi prin chiar aceasta de- 
vine suspect. In orce cas imitarea este 
o dovadă de mediocritate. 
Dar să venim la „contraziceri“. 


Contrazicerea ântâi : 


D. T. Maiorescu spune in („România liberă“ 
din 2 Octomvrie 1886): „Oare distanţa, care 
desparte (pe junimisti) de generalul Manu 
şi de Alexandru Lahovari, este aşa greu de pă- 
şit ? Au avut vre-o dată asemenea distanţe 
barierele inchise?“ | 

Acelaş d. Maiorescu insă accentuă in Ca- 
meră deosebirile care despart pe junimisti 
de conservatori, anume că d-lor recunosc le- 
galitatea Camerelor, pe când conservatorii 
ar urma o cale rătăcită prin o politică de 
abţinere şi că sunt de regretat atacurile in- 
dreptate contra capului Statului. 

Apoi d. M. nu intelege ce contrazicere fla- 
grantă există intre cele spuse in Cameră şi 
cele mărturisite in „România liberă“? Cum ? 
Nu este nici o distanţă intre oamenii, care 
vreau să combată pe calea legală, şi oame- 
nii ce provoacă la revoluţie, intre oamenii 
ce recunosc de inviolabilă persoana capului 
statului şi alţii ce o insultă? (pag. 2, 4, 6) 

Ba este o distanţă, ziceam noi, dar 
nu va fi aşa greu de păşit. 


Şi crede d. Maiorescu că bariera poate fi 
sărită aşa de uşor, şi anume de către cine? 
de către grupul junimist pentru a trece in 
lagărul conservatorilor, după cum singur o 
mărturiseşte ? (p. 7). 


Ba nu o mărturiseşte singur, mărtu- 
risirea e un adaos al broşurei. De la 
sine eră evident, că nu junimiştii pu- 
teau să'şi schimbe atitudinea lor, ade- 
că să tăgăduiască deodată legalitatea 
Camerelor, pe care o recunoscuseră 
totdeauna din princip de ordine con- 
stituţională, şi să atace deodată Co- 
roana, pe care nu o atacaseră nici o 
dată, din acelaş princip de ordine. Ar- 
ticolul din „România liberă“ nu făcea 
decât să prevestească necesitatea schim- 
bării de atitudine a celorlalţi, schimbare 
ce s'a şi intimplat in 1888, şi mărgineă 
de altminteri prevestirea la dd. Manu 
si Lahovari, despre care se ştiă că nu 

impărtăşau vederile partidului asupra, 
punctelor in chestie, ci se supuseseră 
din disciplină unei majorizări produse 
mai ales prin elementul Vernescan de 
atunci. | 

Prin urmare nu a existat nici o deo- 
sebire intre cele zise de noi in Ca- 
meră şi cele scrise in „România li- 
ber’. 

Cum s’a construit totus contrazice- 
rea in broşura roşie şi cum s'a putut 
presenta cetitorilor ca să pară plau- 
sibilă ? 

Prin următoarea procedere : broşura 
citează mai ântâi exact cuvintele noas- 
tre din „România liberă“, dar când 
după câte-va pagine le reproduce ca 
să le pue in paralelă cu cele zisein Ca- 
meră, nu le mai citează exact, ci in- 
tercalează câte-va cuvinte de ale sale, 
prin care amplifică intelesul şi produce 
o contrazicere. De unde noi ziceam, că 
distanţa e uşor de păşit, broşura zice 
„nici o distanţă“ ; de unde noi vor- 
beam numai de o barieră, ce se poate 

trece, broşura adaogă, că noi vom trece 
bariera. | 

Acest artificiu de argumentare intră 
in categoria, sofismelor de mult ştiute 
şi se numeşte tocmai sofisma amplifi- 
cării. In cunoscuta cercetare a unui 
foarte cunoscut filosof asupra Eristicet, 
adecă asupra meşteşugului disputării 
sofistice, se enumără toate tertipurile 
(Kunstgriffe) intrebuintate de cei ce vor 
sa aibă cu or ce preţ dreptate. Cel 
- dintâi tertip explicat acolo şi insotit 
de exemple este amplificarea, şi este 
pus ca cel d'intâi, fiind-că este cel mai 
obişnuit, ştiut âncă din topicele lui 
- Aristotel. P 

De aici putem scoate. o altä obser- 
vare de strategie literară: Nu intre- 
buințà niciodată tertipuri sofistice ; ear 
dacă firea ta te impinge la ele, alege 
cel puţin pe cele mai fine şi fereşte-te 
de cele triviale, pentru a căror demas- 
care ajunge simpla menţiune a unor 
scrieri elementare de Logică. 

35,740.— Critice, | 23 

Contrazicerea a doua. 


Broşura roşie continuă : 


— 


Ne aducem aminte de un frumos discurs 
al d-lui M. tinut in Camerile de revisuire din 
1883, in care d-sa vrea să dovedească ca lăr- 


girea colegiiilor electorale, idee patronata 


de defunctul C. A. Rosetti, nu eră cerută 
de un curent popular. D-sa sustinea atunci, 
că numai acele mişcări ale opiniei publice 
sunt reale, care pornesc spontaneu de la po- 
por; că toate acele ce au drept izvor păreri 
individuale, nu ar fi decât nişte ecouri, gla- 
suri moarte ce răspund fara conştiinţă unui 
glas viu... Cu alte cuvinte d. M. susţinea, 
că numai acele idei politice sunt adevărate, 
care au de bază o mişcare a poporului şi 
nu sunt productul unei păreri individuale. 

Tot pe atunci, pe când d. M. emitea in Ca- 
meră acea părere (politică), d-sa scriă in ca- 
binetul său liniştit de filosof un articol ,asu- 
pra progresului adevărului in judecarea lu- - 
crărilor literare“, publicat in almanahul stud. 
rom. din Viena. D. N. se ocupă in această 
scriere *) de modul cum adevărul (stientific 
şi literar) ajunge a invinge eroarea şi a’si 
intinde stăpânirea asupra conştiinţei ome- 
neşti. Ce este oeidee sau o formă nou in 
mişcarea intelectuală a unui popor dat? Este 
o idee, ale cărei premise au putut să existe 
in capul mai multor sau a tuturor, dar a 
cărei formulare mai clară se naşte numai 
in capul unuia, care este şi autorul ei. 


*) Vezi pag. 117 şi urm. din volumul de fata al „Criticelor“. 

Asa dar d. M. pune pentru genesa ade- 
vérului stientific sau artistic teoria cea e- 
xactă, că acesta porneşte de obicei din ca- 
pul unuia şi se lateste in cele multe. In pri- 
vinta adevărului social şi politic d-sa rés- 
toarnă tesa şi spune că ar trebui să por- 
nească de la cei multi către acel ce'l formu- 
lează. Aşa dar ar urmă că sunt două soiuri 
de adevéruri.... De şi insă lucrul in sine este 
peste putinţă, se pot află filolosofi pe cari 
păcatele lor i-a impins in politică, spre a 
deszice acolo sub imboldirea interesului ceea 
ce stabilise odată „în spiritul lor rece şi ne 
interesat. (Pag. 8—12). 


Frasa din urmă—ca să incepem cu 
ce e mai aproape— ne pare nechibzuită. 
Lăsând la o parte „păcatele“, care 
n'au ce căută aici, tot contrastul intre 
presupusa eroare a politicului, prove- 
nită din îmboldirea interesului, şi spi- 
ritul rece şi neinteresat al literatului este 
un argument ad personam aşa de slab 
incât il vom putea résturna îndată. 

Aceeaş deosebire intre procederea 
literară pentru stabilirea unui adevăr 
ideal' şi procederea politică pentru in- 
făptuirea unei legi de valoare practică, 
precum se arată in discursul nostru 

din Camera de la 1883 si in articolul 
simultan din Almanachul Vienez, ab- 
solut aceeaş deosebire se află cu 14 
ani mai nainte formulată in Observd- 
rile noastre polemice din „Convorbirile“ 
de la 1869, retipărit in ediţia „Criti- 
celor“ de la 1874, pag. 318. Acolo se 
zice (Critice, edit. nouă din 1892, vol. — 
I, pag. 253): „Să nu confundăm ! Ma- 
„jorităţile sunt un fapt de cea mai 
„mare insemnătate in politică, fiind 
„termometrul sigur pentru a arătă, pănă 
„unde certe idei au intrat şi s'au in- 
,radacinat intr'o societate şi cand se 
„pot prin urmare formulă ca legi prac- 
„tice ale ei. Dar când e vorba de o lu- 
„crare in sfera ideală, fie operă de 
„artă, fie teorie ştientifică, fie numai o 
„critică, majorităţile nu insemnează ni- 
„Mic, fiind-că totdeauna asemenea lu- 
„crări au fost primite la inceput de o 
„minoritate şi, dacă şi-au cîştigat te- 
„ren, şi lau cîştigat numai in viito- 
„rul poporului lor.“ | 

La 1869, când au fost scrise rîn- 

durile de mai sus, nici nu fusesem 
vre odată deputat, nici nu eră vorba 
de vre-o anume chestie politică, nici nu 
se puteă şti, că se va discută la 1883 
revisuirea Constituţiunii. Acele rinduri 
au fost prin urmare scrise cu spiritul 
rece şi desinteresat al literatului. 

Dacă dar părerea noastră se găseşte 
desinteresat formulată cu 14 ani mai 
inainte şi aceeaş părere se găseşte re- 
produsă in mijlocul luptelor politice cu 
14 ani in urmă, insinuarea, că acum 
ar proveni. din mboldirea interesului 
politic, cade de la sine. 

De unde ne permitem a deduce o 
a treia regulă de strategie literară: 
Studiaza’ti bine adversarul, dacă te 
crezi dator a te ocupă de el, şi când 
nu te poţi opri de la esplicări psicho- 
logice (totdeauna riscate) a le atitudi- 
nii lui, cel puţin fireşte-te de afirmări, 
care se pot desminti indată in mod 
autentic. 

Dar broşura pretinde, pentru a con- 
strui contrazicerea, că noi am fi zis 

in Cameră cu alte cuvinte (alte de tot), 
că numai acele idei politice sunt ade- 
vérate, care au de bază o mişcare a 
poporului şi nu sunt productul unei 
păreri individuale. 

Insé o asemenea absurditate nu am 
zis-o nici o dată. Si nici nu eră vorba 
de adevărul, ci de oportunitatea legi- 
ferării unor idei politice. Compararea, 
cu glasul lui C. A. Rosetti şi cu ecoul 
câtorva capete goale spuneă lămurit, 
că idea sa despre reforma constitutio- 
nală nu eră impărtăşită cu intelegere de 
opinia publică, că prin urmare nu se 
justifică legiferarea revisionistă şi că 
numai atunci, când in urma propagă- 
rii ideilor de reformă se va fi format 
o majoritate de convingere, va fi mo- 
mentul venit de a le şi traduce in 
lege. Textual: „Aceste idei de reformă 
„Să fie aruncate in desbaterea opiniei 
„publice, iar pănă când aceasta nu se 
„va pronunţă, să nu prejudecăm ches- 
„tia“. (Monitorul desbaterilor din 1883 
No. 10 pag. 98). 

Aşa dar deosebirea intre sfera lite- 
rară şi cea politică nu este de la con- 
ceptie la concepţie, ci de la concepţie 
la, legiferare. Noua concepţie de va- 
loare ştienţifică sau artistică se mani- 
festă de originalul cap al unui individ 
intr’o scriere, care stabileşte adevărul, 
sau intr'o operă, care intrupează fru- 
mosul, şi prin chiar aceasta este inde- 
plinită or care ar fi combaterea con- 
timporanilor, rămenându'i recunoaşte- 
rea, treptată, dar sigură, in viitor. Noua, 
concepţie de valoare politică, neputen- 
du-se realiză decât prin legiferare, are 
trebuinţă pentru indeplinirea ei de 
convingerea prealabilă a majorităţii 
contimporane. 

De unde resultă că broşura, pentru 
a ajunge la conclusia contrazicerii noas- 
tre, şi-a fabricat singură o premisă 
falsă, substituind ideei noastre de le- 
giferare idea de simplă concepţie in 
politică. 

Această eroare de argumentare se 
numeşte in manualele de Logică (vezi 

Maiorescu, Logica, pag. 137) cu un ter- 
min consacrat din vechime me “tor wevdos. 

Ce politicos şi erudit sună acest ter- 
min grecesc! Imi pare rău, că pe ro- 
mâneşte nu ai libertatea de variare in 
traducere decât pentru cuvântul zewror 
pe care ’l poţi exprimă sau prin d’in- 
td, sau prin de la inceput, sau prin 
fundamental. Dar cuvântului wevdos n'ai 
ce'i face: acesta pe româneşte nare 
altă insemnătate decât minciună. 


Contrazicerea a treia (de la d. Gherea). 


Această contrazicere se tine in amén- 
doué părţile ei de domeniul curat es: 
tetic-literar, şi este cam de mirat să 
o vedem discutată intrun ziar politic. 
Dar se pare că dorința de a găsi cu 
or ce preţ contrazicerile noastre, a im- 
pins pe onorabila „Voinţă Naţională“ 
pănă in teoriile abstracte ale literatu- 
rei şi a dus-o chiar, curisicul de a se 
compromite, pănă la revista socialistă 
„Contemporanul“, in al cărei volum V 


CONTRAZICERI ? F 361 
a dat de contrazicerea descoperită de 


d. Gherea. 
Ce stăruinţă, ce alergare pentru a 


mai găsi o contrazicere! Si teamă ne 
este, că şi aici toată munca a fost 
zadarnică, precum sperăm să o dove- 
dim fără prea multă greutate. 

Dacă vre unul din domnii colabora- 
tori ai organului „naţional-liberal“ ne- 
ar face şi astăzi cinstea de a se mun- 
ci după contrazicerile noastre, i-am u- 
şură cu plăcere osteneala, arătându'i 
noi inşine o contrazicere, de astă dată 
una reală, nu una sofisticată : este deo- 
sebirea, intre părerea noastră din „Con- 
vorbirile“ de la Aprilie 1870 asupra 
admiterii preoţilor ca invététori săteşti 
şi părerea din discursul de la Fevrua- 
rie 1891 ţinut in senat asupra refor- 
mei invétaméntului. La o distanţă de 
20 de ani, după experienţa dobindita 
in administraţia generală, părerea din 
1870 se vede acum modificată, şi se şi 
arată, pentru ce. Dar aceasta este nu- 
mai o parentesă, care nu trebue să ne 

abată prea mult de la drumul artico- 
lului de fata. 

Să ne folosim cel puţin de ea ca 
de un exemplu pentru o a patra şi 
cea mai grea regulă de strategie lite- 
rară, in deosebire de cea militară: 
mărturiseşte'ți singur eroarea, chiar 
dacă nu a vézut-o altul; iar dacă a 
văzut-o inainte de tine, recunoaşte-o 
fara reserva; căci or ce discuţie cin- 
stită nu poate aveă alt scop decât ade- 
vărul. 

Si acum să revenim la chestie, ade- 
că la contrazicerea a treia publicată 
in „Contemporanul“, publicată in „Vo- 
inta Naţională“, republicată in broşura 
roşie şi re-republicată cu ceva poleire şi 
in vol. II al „Studiilor critice“ ale d-lui 
(Gherea, pag. 58—67. 

Eacă de ce este vorba. 

In două articole scrise cu un inter- 
val de câte-va luni in „Convorbirile“ 
de la Septemvrie 1885 şi de la Apri- 

lie 1886, *) am atins chestia personali- 
tății sau mai bine a impersonalităţii 
si totuş individualitatii artistului, in 
special a poetului. 

In cel d’intai articol, pentru a apăra 
Comediile d-lui Caragiale in contra im- 
putării de imoralitate, accentuam im- 
personalitatea ca o condiţie etică a or 
cării lucrări de adevărată artă ; in ar- 
ticolul al doilea, pentru a apăra pe 
Alecsandri incontra criticelor d-lor Vla- 
hut& şi Stefănescu (de la Vrancea), ac- 
centuam personalitatea sau individua- 
litatea ca o condiţie estetică a orcărui 
advérat poet. 

Tocmai aici vede broşura rosie după 
d. Gherea o contrazicere, şi pentru ca 
să facem pe cititori să inţeleagă inşii 
ceea ce a inteles d. Gherea şi.... ceea. 
ce n’a inteles, se cuvine să/i lăsăm mai 
antai d-sale cuvântul, ear noi vom a- 
dăogă la inceput câte-va intimpinări 


*) Reproduse in volumul de față al „Criticelor“ 
pag. 171—197. si pag. 201—216. 

secundare si la sfirşit intimpinarea prin- 
cipală asupra inchipuitei contraziceri. 
D. Gherea scrie şi ne citează aga: 


D. Maiorescu vrea să apere lucrările d-lui Cara- 
giali impotriva invinuirii de nemoralitate şi pen- 
tru atare sfirşit d-sa işi pune intrebare dacă arta 
are ori nu misiune moralisatoare, şi r&spunde: „da, 
„arta a avut totdeauna misiune moralizatoare, si 
„ori-ce adevărată operă artistică o indeplineşte.“ 
hemâne dar să intelegem in ce stă moralitatea 
artei. La această intrebare ni se dă următorul 
răspuns: „Orice emotiune estetică, fie deşteptată 
prin sculptură, poesie, fie prin celelalte arte, face 
pe omul stăpânit de ea, pe cătă vreme este stă- 
pânit, să se uite pe sine ca persoană şi să se inalte 
in lumea ficțiunilor ideale.“ . . . .. . .. 
„Numai o puternică emotiune impersonală poate 
face pe om să se uite pe sine şi să aibă prin ur- 
mare o stare sufletească inaccesibilă egoismului, 
care este rădăcina oricărui ru“. 

Am reprodus o față intreagă din articolul d-lui 
M., pentrucă ea caracterizează modul d-sale de a 
scrie ; pe de altă parte atare impletire metafisică 
nici nu poate fi spusă cu cuvintele noastre gi in- 
tr'o limbă lămurită. (Studii, pag. 53, 55). 


Cum „cu cuvintele noastre?“ Adecă 
cu cuvintele d-lui Gherea? Aceasta e 
probabil; remâne numai să vedem, ce 

urmează de aici, şi o vom vedea indată. 
Căci d-nul continuă : 


Aceste espresii grele, metafisice, mai sunt şi 
neesacte. Să luăm vorba ,emotiune impersonală.“ 
Emotiunile sunt in general căt se poate de per- 
sonale, fiindcă sunt urmarea unei aţiţări nervoase, 
care se petrece intrun organismu individual, in- 
tr'o persoană (pag. 56). 


Ce curioasă observare face aici d. 
Gherea! De ce adecă ar fi neexactă 
expresia „emoţiune impersonală?“ Fiind- 
că toate emotiunile se petrec intr’o 
persoană şi prin urmare nu pot fi decăt 
personale ? Dar după acest soiu de 
vorbă tot ce gindeşte un om, tot cu- 
véntul ce'l rosteşte, ar trebui numai 
decât să fie numit personal, fiind-că 
se petrece „in organismul lui indivi- 
dual.“ Şi prin urmare nus'ar mai pu- 
teă zice in bună şi lămurită limbă ro- 
mânească d. e.: opinia ce o arată d. 
X nu este personală a lui, cia luat-o 
orbeşte din cutare carte sau de la cu- 
tare om? Căci ar aveă cineva dreptul 

să intimpine: nu este exact, fiindcă 
orce exprimare a unei opinii se pe- 
trece cu necesitate in organismul in- 
dividual al celui ce o exprimă, şi prin 
urmare este personală a lui?! Si de 
acum inainte nu s’ar mai putea zice 
despre Eminescu, cum s'a zis cu 0 aşa 
de bună caracterizare etică a lui: Emi- 
nescu eră omul cel mai impersonal, 
fiind-că ar veni numai decât cineva 
care să intimpine : nu e adevărat, Emi- 
nescu nu a putut fi impersonal, fiind- 
că a fost o persoană! 

Dacă ar fi să r&spundem d-lui Ghe- 
rea „cu cuvintele“ d-sale, ar trebui 
săi imputăm de ce intrebuinteaza si 
d-sa pe aceeas pagină expresia altruism 
in opositie cu egoism, si săi zicem 
după acelaş calapod: tot ce simt eu, 
este un act al egoismului meu, fiindcă 
se petrece in mine, prin urmare şi 
când simt o curată compătimire pen- 
tru altul şi când fac ceva numai pen- 
tru binele altuia, este o expresie ne- 
exactă să mi se atribue un simtimént 

altruist, fiind-că simtiméntul este al 
meu, ego, meus, asa dar egoist. 

Ce mai ceartă de cuvinte! 

Tot ce se poate cere de la cel ce 
introduce asemenea expresii, care trec 
peste nivelul conversatiilor de rind, 
este să le preciseze mai nainte intele- 
sul. Odată intelesul bine precisat, in- 
trebuintarea este indreptatita, şi toc- 
mai partea cea mai importantă a dis- 
cutiilor ştiinţifice, etice, estetice ar fi 
deadreptul imposibilă, dacă limbagiul 
ar fi osindit să se restringă in cercul 
„cuvintelor noastre“ de rind. Altruist 
este o expresie bine precisată in in- 
telesul ei âncă de A. Comte şi prin urma- 
re legitimată, precum si este astăzi in- 
dispensabilă in discuţiile etice. Imperso- 
nal este o altă expresie bine precisată 
şi indispensabilă in discuţiile estetice 
De altminteri i sa amintit intelesul 
precis tocmai in pasagiul ce ni'l citează 
d. Gherea: „numai o emotiune imper- 
sonală face pe om să se uite pe sine“, 
de aceea se şi numeşte impersonala. 

Am insistat asupra acestei prime 
objectiuni a d-lui Gherea, fiindcă este 
din capul locului hotăritoare şi fiind-că . 
de la confusia ce şi-o crează d-sainsus 
prin neobservarea nuantelor intelesului 
din expresia impersonal, deriva si con- 
trazicerea ce ne-o atribue noué. 

Dar inainte de a veni la aceasta, să. 
mai urmărim puţin felul intimpinărilor 
d-lui Gherea. 


Nu e adevărată nici trasa, că „egoismul e radé- 
cina orcărui rëu“, 


continuă d-sa in contra noastră la pa- 
gina 56. 

Sä relevăm mai ântâi imprudenta. 
intrebuintare a cuvântului adevărat in 
acest cas. Teoriile etice sunt Anca as- 
tăzi şi probabil pentru mult timp aşa 
de controversate, aşa de nesigure din 
punctul de vedere al evidenţei ştiin- 
tifice, aşa de putin „positivate“, cum 
ar zice scoala lui A. Comte, incât ex- 

presia nu este adevărat dovedeşte pu- 
ţină familiarizare cu materia in ches- 
tie. Nu este dovedit, e contestabil, e 
exagerat, sunt expresiile intrebuintate 
in asemenea discuţii din partea oame- 
nilor competenţi. 

Si imprudenta domnului Gherea se 
pedepseşte indată, fiind-că primul ar- 
gument al d-sale pentru a stabili nea- 
devérul acelei frase, devine un adevă- 
rat instrument de pedeapsă incontra 
d-sale. Eatä’l : 


Dacă simtimentele şi faptele altruiste sunt tre- 
buitoare pentru păstrarea neamului omenesc, prin 
urmare şi a individului, apoi sentimentele şi fap- 
tele egoiste sunt trebuitoare pentru păstrarea in- 
dividului şi prin urmare şi a speciei, care e for- 
mată din indivizi. Aşa dar gi unele şi altele pot fi 
morale. (Pag. 56). 


Dar ce are a face această objectie 
(chiar dacă ar fi exactă, ceea ce nu 
credem) cu frasa in chestie ? Este aşa 
de puţin deprins d-nul Gherea cu opera- 
tiile argumentării, incât nu'şi poate da 

35,740.— Critice. 24 

indată seamă de raportul extensiunil 
sau sferei de aplicare a noţiunilor ? 

Eu zic: egoismul e rădăcina orcărui 
réu. Generalitatea este aici in cuvin- 
tele ,orcare réu“, si propositia redusă 
la paradigmele obişnuite in manualele 
de şcoală (toţi s sunt p) glăsueşte : tot 
réul este din egoism. Aceasta insem- 
nează că intreaga sferă a noţiunii réu 
este legată de sfera egoism, dar nu 
insemnează că şi intreaga sferă a no- 
ţiunii egoism este legată de rău, ci 
din contră numai o parte. Când zic: 
toţi leii sunt animale, aceasta nu in- 
semnează că şi toate animalele sunt 
lei, ci numai că unele animale sunt 
lei; celelalte pot fi cum vor voi: vulpi, 
papagai sau alte animale mai puţin ci- 
tabile. (Vezi: Maiorescu, Logica, pa- 
gina 47). 

A inteles d. Gherea această mică 
explicare elementară ? — Daci’i este prea 
abstractă, să'i mai dăm un exemplu 
concret dintr'o ştiinţă materială. Cine-va 
afirmă : micro-organismele sunt causa 

or cării boale infectioase. Vine altul şi 
vrea s4’l combată zicénd: nu este a- 
devérat, căci micro-organismele sunt 
şi causa multor fenomene folositoare, 
d. e.: a fermentatiunii. 

Poate va zice acum şi d. Gherea, 
‘in orce cas o vor zice cei deprinşicu 
argumentările juste : n'are a face una 
cu alta. 

Prin urmare, când d. Gherea se in- 
cearcă, să combată frasa noastră, că 
egoismul este rădăcina orcărui rău, 
prin arătarea că egoismul este şi ră- 
dăcina multor lucruri bune, nu o com- 
bate intru nimic, şi opinia ce o are, 
că afirmarea dintr'o parte a sferei unei 
. noțiuni se poate dovedi neadevérata 
prin o constatare din altă parte a sfe- 
rei aceleiaşi noţiuni, este o eroare de 
Logică. 


Şi in sfirşit tot la pag. 56 ne mai 
spune d. Gherea: 


De asemenea şi lume impersonală, „inspirare 
impersonala a ficţiunilor“ ar fi trebuit mai bine 

lăsate Nemţilor, cărora le plac atât de mult vorbe 
şi frase nebuloase. 


Cum „lăsate Nemtilor, cărora le plac 
frase nebuloase ?“ Dar teoria ficţiunii 
ideale, care idealitate dă obiectului tra- 
tat de artist caracterul tipic (prin chiar 
aceasta artistul se inalţă in lumea im- 
personală), este teoria lui Platon; ca- 
ceste sunt aşa numitele „idei plato- 
nice“, foarte clar reproduse cu acel ca- 
racter al lor in Estetica lui Schopen- 
hauer, care Schopenhauer, de şi fără 
indoială german, se intemeiază in par- 
tea citată, a filosofiei lui tocmai şi anume 
pe Platon. 

Faptul este ştiut şi trebue să fie 
ştiut de cei ce se ocupă de Estetică 
in cunoştinţă de causă, fie numai in 
lăuntrul micei noastre literaturi. Noi 
inşine am tradus in româneşte şi am 
dat publicităţii toată această explicare 
a Platonismului ca element fundamen- 
tal de Estetică (vezi „Convorbiri“ vol. 
19, care cuprinde şi articolul asupra, 

d-lui Caragiale, pe care ni'l citează d. 
Gherea ; vezi mai ales „România Li- 
beră“ intr'un şir consecutiv de numere 
de la 12 Aprilie 1885 inainte). 

Şi d. Gherea este aşa de inocentin 
materie, incât crede că ideile Platonice 
sunt nemtesti şi vorbeşte de plăcerea 
Nemtilor pentru frase nebuloase? — Multe 
se vor fi zis despre arta şi filosofia, 
grecească ; dar (cu excepţia lui Hera- 
clit) nimeni nu le-a tăgăduit pănă acum 
claritatea senină. 

Insă totus idea Platonică êi pare d-lui 
Gherea nebuloasă si confusă ?—Se poa- 
te şi se vede, dar a cui e vina? 

Ne aducem aminte, din vremea când 
eram student la Universitate, că un 
compatriot de-ai noştri discută cu un alt 
compatriot despre valoarea lui Shakes- 
peare, pe care o tăgăduiă cu violenţă, 
şi după vre-o două ore de discuţie se 
constată deodată, că aprigul critic işi 
inchipuiă că Shakespeare este un poet 
spaniol. 

Ne aducem aminte, că acum vr’o 9 
ani, cand am inceput prelegerile de Lo- 
gică la Universitatea din Bucuresti, un 
ziar din capitală ne impută in citarea 
Analiticelor lui Aristotel, de ce am zis. 
pars prior si nu pars priora, inchi- 
puindu’si acest ziarist erudit, că sin- 
gularul feminin de la prior este priora. 

Ce poţi să faci cu asemenea lucruri ? 
Le constati, şi treci mai departe. 

Să trecem şi noi mai departe şi să 
ajungem la sfirşit, adecă la insaş con- 
trazicerea descoperită de d. Gherea şi 
reprodusă de broşura roşie. 


Tot d. Maiorescu bate pe d. Maiorescu, 
continuă d. Gherea la pag. 67, 

un tablou curios, dar adevărat. 

Si incontra pasagiului nostru citat 
mai sus din apărarea d-lui Caragiale 


cu esentiala impersonalitate a poetului 
care il inalţă in lumea ideală, ne o- 

pune un alt pasagiu al nostru, scris. 
după câteva luni in apărarea lui Alec- 
sandri (chiar această scurtime de in- 
terval ar fi trebuit să facă pe d. Ghe- 
rea mai prudent), şi care zice: 


Poetul este mai ântâi de toate o individualitate; 
de la aceleaşi obiecte chiar, despre care noi toţi 
avem o simtire obicinuită, el primeşte o simtire 
aşa deosebit de puternică şi aşa de personală in 
gradul şi in felul ei, incât in el nu numai se acu- 
mulează simtirea pănă a sparge limitele unei sim- 
ple impresii şi a se revărsa in forma estetică a. 
manifestării, dar insăş această manifestare re- 
‘produce caracterul personal, fără de care nu poate 
există un adevărat poet. Din multe parti ale lumii 
primeşte poetul razele de lumină, dar prin mintea. 
lui ele nu trec pentru a fistinse, sau pentru a esi 
cum au intrat, ci se r&sfrâng in prisma, cu care 
l-a inzestrat natura, şi ies numai cu această rés- 
frângere şi coloare individuală. 


Apoi care din două este adevărat, 
intreabă broşura roşie: poetul imper- 
sonal sau cel personal? 

Amândouă, răspundem noi. 

Aşa dar cuvântul personal, ca si 

contrarul séu impersonal, are douéin- 
telesuri ? 

Evident, si améndoué intelesurile sunt 
clar expuse in pasagele citate, adecă 
clar pentru cine poate şi vrea să in- 
teleagd. Tot aşa are două intelesuri 
cuventul inductiv (Aristotelic şi Baco- 
nian), cuvântul sintetic (a priori şi a 
posteriori), etc. 

Poetul adevărat este impersonal in 
perceperea lumii, intrucât in actul per- 
ceperii obiectului trebue s& se uite pe 
sine şi să'şi concentreze toată privirea 
in obiect, prin aceasta numai obiectul 
incetează acum de a fi individual măr- 
ginit şi devine tip, se infățişează sub 
specie aeternitatis, cum zice Spinoza, 
este o „idee Platonică.“—Shylock nu 
este un Ovreu isolat, ci este Ovreimea; 
Werther nu este un amorezat indivi- 
dual, ci este sentimentalitatea amoru- 
lui. Aceasta constitue partea mai ales 
etică a artistului. 

Dar odată perceperea obiectivă do- 
bindită, manifestarea ei in o anume 

formă reproduce caracterul personal al 
poetului, şi o asemenea resfrângere in 
prisma lui proprie exprimă individua- 
litatea lui esentiala.—Leiba Zibal din 
„Făclia de Paşti“ a d-lui Caragiale nu 
este nici el un Ovreu isolat, ci este 
Ovreimea, ca si Shylock, dar ce deo- 
sebire in forma exprimării, după deo- 
sebita individualitate a scriitorilor ! Im- 
personal sau tipic văzute améndoué 
figurele, personal sau individual tra- 
tate de fie-care autor. Şi Luceafărul 
lui Eminescu nu este un individ amo- 
rezat, ci insaş sentimentalitatea amo- 
rului, ca şi Werther. Dar aceeaş deo- 
bire a manifestării şi din aceeaş causă. 
Aceasta constitue partea mai ales ` es- 
etică a poetului. 

Eacă teoria clară, de mult ştiută şi 
de mult comentată a ideei Platonice 
intrebuintate drept fundament de Es- 
tetică, şi impăcarea ei cu formele foarte 
diverse de manifestare, in care se re- 
velează diversele personalităţi ale poe- 
tilor. 

Se intelege că sunt şi teorii contrare. 
Zola d. e. defineşte: opera de artă e 
un colţ al naturei vézut printr'un tem- 
perament. Noi credem dincontră, că 
opera de artă e un colţ al naturel vé- 
zut cât se poate de impersonal şi ex- 
primat printr’un temperament cât se 
poate de individual. 

Dar această luptă intre teorii adver- 
se este altă chestie. Chestia noastră 
era teoria Platonico-estetică, combinată, 
cu varietatea exprimării aceluiaş tip prin 
felurite forme artistice, teorie atinsă in 
treacăt de cele două articole ale noas- 
„tre. Si aici am arătat, că contrazicerea 
inchipuită de d-nul Gherea nu există in 
acea teorie, ci există in capul d-sale. 

Precum se vede, acele câteva frase 
presărate in articolele noastre, scrise 
de altminteri in termini mai populari, 
erau numai nişte semne de recunoaş- 
tere pentru o teorie estetică completă 
şi sistemizată ; sau, dacă intrun arti- 
col de strategie nu ni se ia in nume 
de rău o comparare militară, nişte sol- 


CONTRAZICERI ? 379 


daţi trimişi inainte, nu ca slaba putere 
a unor indivizi r&sleti, ci ca avant- 
garda unei intregi armate, cu care stau 
in legătură bine disciplinată. 
= De unde putem scoate ultima regulă 
de strategie literară : nu confundă avant- 
garda unei armate cu nişte soldaţi rés- 
leţi, sau mai pe româneşte: las’o mai 
domol unde nu te pricepi. 

Prima treaptă, pe care ne inălţăm in lume, 
e un altar de sacrificiu. 


O măsură sigură a oamenilor si a lucrus 
rilor este propria lor umbră. 


Omul réu se pierde prin partea sa cea 
bună, omul bun prin partea sa cea rea. 


Don Quijote credeă, că morile de vént 
sunt uriași, Oamenii de rând cred, că uria- 

şii sunt mori de vânt. Eroarea este aceeaş, 
numai in casul din urmă e mai periculoasă. 


Sélbaticii din America schimbau aurul si 
mărgăritarele pentru cioburile de oglindă din 
Europa. Asa fac si copii cei mici, si multi 
dintre noi rămân copii mici toată viata lor. 


Atacă o ţară lipsită de comunicări: oraş: 
după oraş o poţi cuceri, căci fie-care rém4- 
ne isolat şi nu poate primi de la celelalte 
un grabnic ajutor. 

Tot aşa sunt de slabe cunoştinţele fără. 
sistem. 


Când inaintea Naturei creatoare se infă- 
ţişă omul pentru prima oară, cu dorinţele 
lui de totdeauna gi cu multumirea de nici 

odată, cu egoismul radical şi cu mintea şi 
inima accesorii: atunci Natura se speriâ de 
propria ei faptă si, sufland in beşica de să- 
pun, 0 osindi la moarte. 

Aceasta a fost judecata cea dintâi, carea 
scutit omenirea de judecata cea din urmă. 


Cu nemurirea sufletului d-voastră !— Cât 
trăiţi, aveţi idei muritoare, pofte trupeşti 
fără, aspirări sufleteşti. La moarte să vë vie 
nemurirea ? 


In situaţia cea mai nedemnă ajung oa- 
menii, care au destul curaj pentru a face o 
faptă după indemnul conştiinţei lor, dar nu 
au destul pentru a'i suportă urmările. 

Căci ce este nedemn ? — Tot ce e pe ju- 
matate. 


bo 
qo 


35.740.— Critice. 

Respectul exagerat pentru intregimea gin- 
dirii impiedecă acțiunea. Căci or œ faptă 
este o verigă ruptă dintr’un lant infinit, şi 
omul activ este din capul locului condamnat 
la fragment. 


Oare păriul de la munte ar fi asa de lim- 
pede si de voios, dacă n’ar fi rece? 


Fereşte-te de a da sfaturi. Problema e prea 
grea şi responsabilitatea mare. Tu dai sfa- 
tul după propria ta natură. Aceasta insă 
rare ori se potriveşte cu natura celui ce te in- 
treabă. Altfel spui tu, alt-fel intelege el. 
Sfătuind prudenţă, produci slăbiciune, şi unde 
cereai tărie, se aplică violenţă. Un element 
străin s'a intro-dus in sufletul celuilalt, şi el 
şi-a pierdut mésura. 

Nemărginit iti este dorul: cum vreai să 
se cuprindă in realitatea mărginită ? Totdea- 
una rămâne un prisos: desperare sau ironie. 


Sunt oameni cu consecințe. A fi in relaţie 
cu ei este bine sau este réu, dar nici odată 
indiferent. 


Studiul creerilor să inlocuiască ştiinţa su- 
fletului ? —Cine cunoaşte mechanismul clavi- 
rului, poate să ghicească felurimea nemărgi- 
nită a melodiilor ? 


Cu drept cuvânt s'a zis licenţă poetică, şi 
nu licenţa poetului. Numai cea dintâi este 
iertată, | 

Cine are vocatiune ?— Cel cein momentul 
lucrării se uită pe sine. 


In faţa unui abis te infiorezi. Tot aşa in 
momentul când simţi deosebirea, adinc& ce 
te desparte de aproapele tău. 


Mijlocul e superior scopului şi'i regulează 
valoarea. Prin urmare frasa Jesuitilor tre- 
bue intoarsă: mijlocul justifică scopul. 


Păzeşte-te a doua zi după un succes. 


Ai un singur bloc de marmură: dacă îl 
intrebuintezi pentru o figură caricată, de 
unde să mai poţi sculptă o Minervă? 

Fotografiii din oraşele cele mari au locu- 
inta impărţită. Jos la catul ântâi e casa lor 
privată : element teluric, gospodărie, strigăt 
de copii. Sus la catul al cincilea se află sa- 
lonul de sticlă pentru lucrarea, fotografică: 
transparent, la aer liber, plin de razele lu- 
minii. 

Clădească;şi fiecine deasupra vietei de toate 
Zilele catul al cincilea! 


r 


Nu cere de la păriu explicarea mării, nici 
de la colină explicarea muntelui. In ințele- 
sul celor mari se cuprinde intelesul celor 
mici, dar nici odată dimpotrivă. 


Există o delicateță mai aleasă, care face 
contrarul de ceea ce prescrie delicateta or- 
dinară. 

Intre un diamant şi o grămadă de pietriş 
cui i-ar fi alegerea grea? Aşa intre aproba- 
rea unui om cuminte şi aplausele sgomo- 
toase a le mulţimii. 


Ce liberal e Beethoven in orchestrație! 
- Tot instrumentul e intrebat să'şi dea opinia 
şi reproduce pe r&spunderea sa idea prin- 
cipală. Idea principală cistig& ast-fel o va- 
rietate de fete originale, e când sublimă, 
când burlescă, când tristă şi când voioasă, 
şi in impresia totală rămâne o lume har- 
monică aparte, adevăratul humor al ome- 
nirii. 


Unii inainteaz& prin protecţie, multi prin 
supunerea oarbă la opinia altora, cati-va prin 
impotrivire energică la tot ce desaprobă 
croindu'şi viaţa după a lor individualitate. 
Toate aceste căi pot conduce la ţintă, nu- 
mai să fie urmate cu statornicie. A’ti schim- 

ba deodată felul, a deveni energic din pasiv 
ce erai, a te arăta independent din supus 
ce ai fost, aceasta nimiceşte succesul vieţei. 


Este lipsă de dreaptă cugetare, când cine- 
va, pentru a se justifică de o faptă, arată 
causa care a produs-o.— Fireşte că tot ce se 
intimplă in lume, are o causă. Dar ao ex- 
plică nu va să zică a se justifică. 


Neputéndu-se modifica oamenii după pre- 
ceptele morale ale religiunii, s'a modificat 
intelesul preceptelor după oameni. 


Plăcerea şi durerea pot să fie fisice, feri- 
cirea şi nefericirea sunt intelectuale, stafi 
a le creerilor, şoptirile misterioase din scoica 
marina. 

Dacă atingi cu arcuşul o coardă in aerul 
nemărginit, ea dă un sunet, insă vibratiu- 
nile i se pierd şi nu se pot aduce la valoa- 
re musicală. Pune'i o resonant& dedesubt, 
şi cu tonul prins şi reflectat se naşte in- 
strumentul artistic. 


Care e folosul artelor ?— Dar care e folo- 
sul folosului ? 


Ce e vestméntul in sculptură, e tropul 
in poesie. 


Nici o conceptiune de valoare nu se poate 
întemeiă pe o neintelegere, nici măcar un 
roman. 

Ai simţit imensitaten mării? Atunci e 
tot una, dacă marea este in linişte sau e 
mişcată de furtună, dacă străluceşte sub ré- 
săritul soarelui sau dacă deasupra’i ultima 
rază de lumină se luptă cu intunerecul 
nopții. 

Şi in sufletul omenesc este o imensitate, 
şi indată ce ai inteles-o, esti subjugat. 


Ce caracteristice pentru spiritul unui po- 
por sunt uneori vocalele cuvintelor lui! In 
romanestele minte, inimă sonul i inalt& gla- 
sul, deschide orizontul şi face impresia ce- 
lei mai fine pëtrunderi. 

In limba slavă cuvintele corespunzătoare 
au sonuri obtuse. Curios popor, al cărui spi- 
rit e duh şi a cărui inimă e srdză, 


Principiile generale singure sunt in sine 
indiferente pentru bine si réu. Principiile 
sunt abstracte, binele si réul sunt concrete. 

Aplicarea se incearcă să le pue in legătură; 
insă aplicarea este o lucrare deosebită, care 
nu resultă din principii. 


Guvernele cad prin aceleaşi mijloace, prin 
care au ajuns la putere. 


Nu există amici in politică, există numai 
amici politici. 


Insemnătatea publicităţii, fie presă liberă, 
fie desbatere parlamentară, nu stă atât in 
binele cel poate produce, cât in răul ce’l 
impedecă. 

Evenimentele cele importante se ivesc pe 
nesimţite. Limba de pe cumpăna soartei stă 
in moment de echilibru : un grăunte mai 
mult, şi s'a hotărît mişcarea. 


Péstreaza’ti emotiunile pentru lucrurile ce 
le merită. 


Nu e nimic mai primejdios de cât a inte- 
meiă o formă statornică pe simtiri trecé- 
toare. 


A fost Goethe un om cu bune moravuri ? 
Ce intrebare! Ce'mi pasă de ortografia poe- 
siilor lui Anacreon ! 

Arta vietei? Reserva, discretiune, cum- 
patare, in genere negatiune si in resumat 
abnegatiune. 


Cand curentul electric se repede dintr’un 
loc in altul, numai o parte a lui merge pe 
firele vézute: o altă parte străbate prin as- 
cunsul pământului. Tot aşa in lumea inte- 
ligentei cuvântul pronunţat este numai un- 
fragment al raportului dintre om şi om: 
restul se stabileşte pe tăcute. 


Cine cunoaşte pe deaproapele său! In glo- 
buri de creeri inchise trec sufletele pe lîngă 
olaltă, şi ceea ce se manifestă in afară, nu 
poate fi esenţa internă. | 


Soarta nu vrea extreme. Din chiar mijlo- 
cul réului se naşte reacţiunea spre bine, si 

gerul cel mai greu zugrăveşte pe fereastră 
flori de primăvară. 


Cum să ştii ce e bucuria, dacă nu ştii ce 
e durerea ? 


Durerea inalt& pe omul de valoare şi co- 
boară pe cel de rînd. Nu or-ce noapte ara- 
tă stelele, numai noaptea cea senină. 


Unde e o necesitate, trebue să fie o po- 
sibilitate. 


Omul trebue inteles ca un element de evo- 
lutiune. Intrebarea nu e: ceeste.cineva ? In- 

trebarea e: ce devine? Creşte, stă sau dă 
inapoi ? 


In momente de adîncă simtire ti se des- 
chide abisul infinitului: aripa morţii te a- 
tinge si’ti prevesteste soarta. 


Corabia strătaie marea cu putere şi lasă 
in drumul séu brazda valurilor miscate. Va- 
lurile ajung luntrea cea mică, o saltă si o 
réstoarna. 


Numai durerea inchiagă gindurile şi le da 
puterea de a pătrunde. Fulgii de zăpadă cad . 
leneşi la pământ, sloiul de ghiaţă isbeste. 


Toate hotăririle importante trebue să le 
iai singur, din adincul individualitatii tale. 

Numai când se rupe din influenţa impreju- 
rimii, este coaptă fapta vietei. 


Adeseori soarta prea blândă, fiind-că a re- 
servat nulitatilor despretul uitării in viitor, 
le mângâie cu linguşirile ieftine a le con- 
timpuranilor. 


Nici o putere nu se poate suprimă in na- 
tură; de aceea e asa de periculos a o com- 
primă. 


Geologia, intrucât se ocupă de epocele 
formării pământului inainte de aparitiunea 
omului şi ne infăţigează chiar tablouri din 
acel timp, este incercarea fantastică de a 
urmări fenomenele naturei pe şirul causali- 
tăţii inapoi şi de a arăta lumea precum ne 


400 AFORISME 


ar fi părut, dacă am fi fost spectatorii ei 
de la inceput. Precum insă este sigur, că 
omul nu a fost spectatorul pământului in 
epocele primitive, tot aşa este de sigur, că 
fenomenele acestor epoce nu au putut fi asa 
cum ni le arată Geologia. 


Imaginea nuelei implăntate in apă se frân- 
ge şi se abate inaltă direcţie. Tot asa idea 
unuia in capul celor mai multi. 


Cine mai are trebuint& de un exemplu, 
să, citească observările lui Aimé-Martin asu- 
pra maximelor lui La Rochefoucauld in edi- 
tia lui Firmin-Didot. Când zice La Roche- 
foucauld : „durata pasiunilor noastre depin- 
de tot aşa de puţin de noi ca şi durata 
vieței“, Aimé-Martin se intreabă: gi cela 
etact juste, de quoi nous servirait la volonte ? 
Insé este evident, că maxima lui La Roche- 

foucauld spune cu alte cuvinte, că voința 
noastră conştientă este in serviciul pasiuni- 
lor, dar nu vice-versa pasiunile dependente 
de ordinele voinţei. Prin urmare intrebarea. : 
la ce ne serveşte voinţa? nu e o intimpinare, 
ci o neintelegere. Maxima 29: ,,Réul ce’l fa- 
cem nu ne aduce atâta persecutie şi ură 
cât insuşirile noastre cele bune.“ Aici Aimé- 
Martin exclamă : c'est calomnier le genre hu-. 
main. Socrate et Fénelon furent persécutés, ils 
“ne furent point hais.(? 2). Maxima 10: „In 
inima omenească se produce o generaţie per- 
petuă de pasiuni, aşa incât rămăşiţele uneia 
sunt mai totdeauna temeliile alteia“. Nota 
lui Aimé-Martin: dans leur passage rapide, 
toutes les passions nous laissent mécontents, 
et le mécontentement nous conduit peu a peu 
ala seule passion qui puisse avoir de la 
durée: la vertu. Virtutea o pasiune ! etc. etc. 

Ce ironie a soartei a adus asupra maxi- 
melor lui La Rochefoucauld un comentator 
ca, Aimé-Martin ! | 


Balonul il poţi tinea la pământ, pănă când 
gazul mai eteric nu l-a ocupat; dar odată 
35,740— Critice, 26 

“plin de acest element, el rupe funiile şi se 
inalţă in regiunile ce i se cuvin. 
Tot aşa vocatiunea in individ, libertatea, 
in Stat, 


Când se află omul in momentele hotărî- 
toare a le vietei, nu'l mai conduce mintea, 
care arată numai alternativele. Direcţia fi- 
nală o dă inima. 


Precum curg riurile spre mare, asa curge 
viaţa, spre moarte şi tot ce este individual 
spre chaosul naturei. 


Tot cerul senin, un singur punct negru 
jos la orizont : dar acesta aduce furtuna. 

Aşa se nimiceşte relația intimă dintre. 
doi oameni. 


Ce bogată e literatura in idei şi ce să- 
racă este istoria in fapte. Adevărata istorie 
ar fi istoria celor neintimplate. 

